
*P    INTRODUCTION 

m 


Montaigne  est  le  dernier  en  date  des  philosophes  et 
moralistes  du  xvie  siècle  en  France,  à  en  excepter 
Charron  qui  est  son  disciple,  très  indépendant  du 
reste.  Il  est  le  fruit  même  de  la  sagesse  de  la  re- 
naissance française.  Il  est  le  représentant  le  plus 
exquis  de  cette  renaissance  même,  par  sa  connais- 
sance des  anciens,  par  sa  philosophie  éclectique  et 
indépendante  mais  très  nourrie  de  philosophie  an- 
tique, par  son  goût  littéraire  nourri  et  sans  cesse 
entretenu  de  littérature  grecque  et  latine.  Il  serait 
à  lui  seul  la  renaissance  philosophique  et  littéraire 
en  France,  s'il  était  besoin  de  supprimer  tous  les 
autres  qui  y  ont  fait  œuvre,  et  cette  renaissance 
serait  encore  très  brillante  et  très  considérable,  aussi 
considérable  presque  et  surtout  aussi  brillante  qu'elle 
l'a  été. 

Commençons  par  dire,  de  peur  de  l'oublier,  que, 
du  reste,  il  était  chrétien,  même  bon  catholique  et 

très  peu  favorable  à  la  religion  de  Genève  ;  mais  cela 
n'était  pas  l'aliment  le  plus  ordinaire  ni  l'entretien 
continu  de  son  esprit.  L'entretien  continuel  de  son 
esprit  c'était  la  sagesse  antique  sous  ^  différentes 
formes,  stoïcisme,  héroïsme,  scepticisme  intelligent 
et  modéré.  Et  le  tout  peut  s'appeler,  par  définition 
même,  éclectisme,  puisqu'il  est  composé  de  parties 
si  divergentes,  ou  dilettantisme,  ce  qui  est  à  peu 
près  la  même  chose  avec  un  aspect  artistique  qui 
conviendrait  très  bien  à  Montaigne  ;  mais  aucune 
définition  ne  s'appliquerait  bien  à  Montaigne,  qui 
est,  non  pas  si  fuyant,  et  le  mot  serait  impropre, 
mais  si  souple,  et  qu'il  vaut  mieux  décrire  que 
définir. 

Et  donc  essayons  de  le  décrire  en  effet. 

Il  est  stoïcien.  On  peut  même  avancer,  avec  pru- 
dence, qu'il  a  commencé  par  là,  quoique  les  diverses 
parties  constitutives  de  Montaigne  se  mêlent  en  lui 
dès  les  premiers  temps  qu'il  a  écrit  ;  mais  enfin  ce 
que  l'on  rencontre  le  plus  dans  ses  écrits  les  plus 
anciens,  c'est  en  effet  le  stoïcisme.  Il  l'admire  de 
tout  son  cœur  ;  il  en  rapporte  les  exemples  les  plus 
significatifs  et  les  plus  illustres  avec  une  admiration 
où  il  y  a  de  l'enthousiasme  ;  détail  très  significatif, 
il  l'admire,  non  pas  seulement  en  humaniste,  mais 
autour  de  lui,  chez  ses  paysans,  ohes  spn  jardinier, 
chez  les  gens  qui  l'entourent.  Il  sait  fort  bien  qi*e 
stoïque,  il  qç  l'est  pas  lui-même,  $t  il  le  reconnaît  de 
bonne  grâce,  mais  il  admire  le  stoïcisme  de  tout  son 

cœur  et  sur  un  ton  qui  n'était  pas  habituel  chez  lui 
et  très  significatif,  sur  le  ton  de  l'enthousiasme  ou 
de  la  sensibilité  très  émue* 

Rien  ne  peut,  je  dirai  presque  ne  doit,  plus  in- 
quiéter, plus  solliciter  au  moins  à  l'égard  de  son 
christianisme  ;  car  l'on  sent  bien  que,  si  sa  croyance 
est  franchement  chrétienne  et  catholique,  son  ima* 
gination  et  sa  sensibilité  sont  stoïciennes,  et  si  la 
croyance  était  exclusivement  ce  qui  émeut,  il  fau- 
drait dire  que  Montaigne  est  plus  stoïcien  que  tout 
autre  chose. 

Le  culte  des  héros  est  le  second  trait  du  carac- 
tère  et  aussi  de  l'esprit  de  Montaigne,  et  l'on  peut 
rattacher  ce  trait  à  son  stoïcisme  lui-même,  car  l'hé- 
roïsme et  particulièrement  celui  qu'il  admire,  celui 
d'Épaminondas,  celui  de  Caton  d'Utique,  est  du 
stoïcisme  en  action  ;  mais  précisément  c'est  du  stoï- 
cisme en  action,  tandis  que  le  stoïcisme  proprement 
dit  est  plutôt  passif  qu'il  n'est  actif.  Le  culte  des 
héros  se  distingue  donc  du  stoïcisme  proprement  dit 
assez  sensiblement.  Or  le  culte  des  héros  est  une  des 
religions  de  Montaigne  qui  en  a  plusieurs,  comme 
tous  ceux  qui  n'en  ont  pas  une  d'une  façon  très 
exclusive.  Les  grands  exemplaires  de  l'humanité  sont 
de  sa  part  l'objet  d'un  culte  fervent  ;  il  y  revient  sans 
cesse,  et  pour  lui  appliquer  un  vers  de  La  Fontaine, 
en  parle  si  souvent  qu'on  en  est  étourdi.  Très  évidem- 
ment Montaigne  est  un  de  ces  hommes  qui,  nés, 
mentalement,  pour  l'action,  et  je  le  vois  très  bien 

grand  diplomate  ou  grand  ministre,  trop  faible  de 
complexion  (et  du  reste  mal  servi  par  les  circon- 
stances) pour  mener  une  vie  d'homme  public,  con- 
sidèrent avec  admiration  et  avec  un  peu  d'envie  les 
hommes  qui  ont  été  mêlés  aux  grandes  affaires,  sans 
cesser  de  rester  attachés  aux  grandes  vertus,  et  au 
contraire,  pour  leur  donner  un  grand  exercice  et  un 
grand  objet. 

Et  enfin,  il  est  sceptique  dans  le  sens  le  plus 
humain,  le  plus  modéré,  le  plus  judicieux,  le  plus 
intelligent  et  le  plus  discret  du  mot.  Il  ne  croit 
à  rien  très  précisément  parce  qu'il  croit  à  tout.  Je 
veux  dire  qu'il  sait  trop  bien  qu'il  y  a  du  vrai 
dans  le  contraire  de  toute  idée  juste,  pour  affirmer 
jamais  quelque  chose  sans  rendre  justice  à  ce  qu'il 
y  a  encore  de  vrai  dans  son  contraire.  Je  ne  sais  qui 
a  dit  que  le  Prince  des  ténèbres  est  celui  qui  nie  tou- 
jours ;  Montaigne  est  le  Prince  des  lumières  en  ce 
sens  qu'il  est  celui  qui  ne  nie  jamais.  Il  est  persuadé 
de  ceci,  qu'il  n'y  a  pas  de  contraires,  et  que  de  ce  qu'une 
chose  est  vraie  il  ne  s'ensuit  pas  que  sa  contre-partie 
soit  fausse.  Et  c'est-à-dire  qu'il  voit  les  nuances, 
toutes  les  nuances,  jusqu'à  les  voir  trop  pour  con- 
clure ;  car  une  conclusion,  dans  les  choses  pratiques 
du  moins,  est  toujours  procurée  par  l'élimination 
des  vérités  de  détail  et  le  sacrifice  que  l'on  en  fait 
à  une  vérité  générale  ou  simplement  à  une  vérité 
qu'on  préfère.  Lui  ne  préfère  point,  ou  préfère  peu, 
et  se  plaît  à  saisir  la  vérité  dans  tout  son  détail, 
vin 

dans  toutes  ses  nuances  et  dans  toutes  ses  contra- 
dictions, je  veux  dire  dans  tout  ce  qui  en  elle  est 
contradiction  pour  nos  esprits  bornés  et  courts. 

Et  tout  ce  qui  lui  semble  vrai  est  de  son  gibier, 
encore  que  souvent  contradictoire  en  apparence, 
peut-être  au  fond  ;  et  il  s'embarrasse  peu  de  se  con- 
tredire, pourvu  que  chaque  fois  qu'il  dit  quelque 
chose,  ce  quelque  chose  soit  juste  en  soi  et  satis- 
faisant pour  l'esprit  juste  et  l'esprit  fin. 

Et  je  ne  nie  point  que  cela  ne  devienne  —  quelque 
peu  « —  un  jeu,  et  ce  jeu  c'est  ce  qu'on  appelle  le  dilet- 
tantisme. Le  dilettantisme  est  le  plaisir  que  l'on  a 
précisément  à  jouer  avec  les  idées  sans  les  prendre 
tout  à  fait  au  sérieux,  et  non  pas  précisément  en  se 
moquant  d'elles,  mais  en  leur  permettant  de  se 
moquer  de  nous,  ce  qui  ne  laisse  pas  d'être  un  peu 
la  même  chose.  Le  dilettantisme  est  le  divertisse- 
ment que  prenait  Montaigne  avec  sa  chatte  quand 
il  se  demandait  s'il  se  jouait  à  elle  ou  si  c'était  elle 
qui  se  jouait  à  lui.  Le  dilettantisme  est  le  scep- 
ticisme devenu  un  art,  et  qui  ne  consiste  plus  à 
douter,  mais  à  jouir  des  délicatesses  de  son  doute, 
et  à  ajouter  à  son  doute  pour  le  rendre  plus  délicat 
et  en  augmenter  les  matières  pour  en  jouir  plus 
diversement,  et  à  se  moquer  de  lui-même  pour  qu'il 
nous  donne  toutes  les  satisfactions  délicates  et  variées 
qu'il  peut  nous  donner. 

Le  dilettantisme  est  l'art  de  ce  dont  le  sceptis- 
cisme  est  la  science.  Il  commence  où  le  scepticisme 

finit  et  ne  donne  plus  rien.  Quand  le  scepticisme 
a  dit  :  «  Il  n'y  a  rien  de  sûr  parce  que  tout  est 
probable  » ,  le  dilettantisme  arrive  (chez  les  esprits 
artistes)  et  dit  :  «  Il  est  agréable  que  rien  ne  soit 
sûr  et  que  tout  soit  probable,  pour  jouer  avec 
les  probabilités  et  les  rapprocher  des  certitudes, 
et  jouer  avec  les  prétendues  certitudes  pour 
les  rapprocher  des  probabilités  ;  surtout  pour  se 
sentir  libre  au  milieu  des  idées,  pour  ne  les  con* 
sidérer  ni- comme  des  tyrans,  ni  comme  des  amies 
sûres,  ni  comme  des  amies  perfides,  mais  comme 
de?  sociétés  agréables  dont  on  ne  dépend  pas, 
qui  dépendent  un  peu  de  nous,  qu'on  peut 
quitter,  qu'on  peut  reprendre,  qu'on  ne  peut  pas 
asservir,  mais  à  qui  on  peut  ne  s'asservir  point,  et 
avec  qui  le  meilleur  est  de  jouer  en  honnête  homme 
et  d'entretenir  un  commerce  de  familiarité  délicate 
et  de  conversation  élégante*  » 

Le  dilettante  est  le  Don  Juan  des  idées;  il  se 
prête  à  toutes,  il  se  donne  même  avec  une  certaine 
ardeur  à  quelques*unes,  il  ne  s'asservit  à  aucune,  il 
converse  avec  toutes;  il  change  même  un  peu  le 
caractère  de  l'une  ou  de  l'autre  ;  il  ne  change  jamais 
le  sien,  qui  est  de  jouir  délicatement  de  toutes  les 
conversations  intellectuelles  ;  et  si  les  idées  ont  à  se 
plaindre  de  ses  infidélités,  elles  n'ont  point  à  <ae 
plaindre  de  lui-même,  de  ses  attentions,  puisque, 
comme  il  arrive  ailleurs,  dit-on,  à  les  fréquenter,  il 
les  rend  plus  belles  :  «  Madame,  a  dû  dire  ce  Lauzun 

ou  ce  duc  de  Richelieu,  permettez-moi,  si  c'est  pos- 
sible, permettez-moi  de  vous  embellir.  » 

En  dehors  des  idées  générales  proprement  dites, 
Montaigne  s'est  occupé  avec,  pour  ainsi  parler,  la 
passion  nonchalante  qui  lui  était  propre,  c'est-à-dire 
avec  vivacité  et  avec  une  bonne  grâce  courtoise,  d'idées 
de  son  temps,  et  c'est  à  savoir  des  préjugés  qui  étaient 
en  vogue  à  l'époque  où  il  avait  le  malheur  de  vivre. 
Il  s'est  intéressé  à  l'astrologie,  à  l'intolérance  reli- 
gieuse, à  la  médecine,  et  à  autres  choses  de  ce  genre. 
En  ces  matières  il  jouit  malicieusement  de  la  supé- 
riorité que  lui  donne  sur  son  temps  le  fait  d'être 
contemporain  d'Aristote,  de  Platon,  de  Lucrèce  et 
de  Cicéron.  Cette  manière  d'être  en  avance  en  étant 
très  en  retard  le  charme  très  évidemment  et  chatouille 
son  scepticisme  à  l'égard  de  la  perfectibilité  humaine. 
Il  persifle  l'astrologie;  il  s'étonnerait,  s'il  s'étonnait 
de  quelque  chose,  dé  l'intrépidité  de  certitude  qui 
pousse  un  homme  à  en  massacrer  un  autre  parce  que 
celui-ci  ne  pense  pas  exactement  comme  lui  sur  des 
choses  que  personne  peut-être  ne  peut  comprendre, 
et  il  dit  :  «C'est  mettre  ses  conjectures  à  un  bien 
haut  prix  que  d'en  faire  cuire  un  homme  tout  vif  », 
et  ceci  doit  le  charmer  secrètement  en  ce  qu'il  s'ap- 
plique également  aux  catholiques  et  aux  huguenots. 

11  raille  impitoyablement  les  pures  inventions  et 
fantaisies  des  médecins  dans  une  science  qui  ne 
saurait  valoir  que  par  l'observation  scrupuleusement 
attentive  et  l'expérience  scrupuleusement  diligente. 

Surtout  il  a  en  horreur  la  pédagogie  de  son  temps 
et  la  manière  que  l'on  a  de  discuter  à  son  époque. 
En  cela  il  n'est  pas  du  tout  le  contemporain  de  ses 
contemporains,  encore  moins  qu'en  autre  chose.  11 
est  celui  de  Platon,  de  Cicéron  ou  de  Pline  le  jeune, 
et  il  l'est  par  avance  de  Jean- Jacques  Rousseau.  A 
l'encontre  de  Rabelais,  il  déteste  et  maudit  l'entas- 
sement des  connaissances.  Il  veut  une  tête  bien 
faite,  bien  préparée  à  bien  comprendre,  bien  juste, 
point  du  tout  encombrée  et  à  peine  meublée.  Si 
Rabelais  disait,  admirablement  :  «Science  sans 
conscience  n'est  que  ruine  de  l'âme,  »  il  dirait  : 
«Science  sans  jugement  n'est  que  ruine  de 
l'esprit»   . 

De  toutes  ses  forces  il  veut  que  l'on  exerce,  ou 
plutôt  que  l'on  invite  le  jeune  esprit  à  juger,  de 
toutes  choses  par  lui-même,  et  avoir  l'esprit  plutôt 
toujours  ouvert  que  lourdement  meublé,  ce  qui  le 
ferme.  Il  veut  que  l'enfant  converse,  circule,  voyage, 
pour  que  sa  curiosité  s'excite  et  pour  qu'il  la  satisfasse 
par  lui-même  en  raison  de  l'excitation  où  elle  est. 
Il  veut  qu'il  converse  un  peu  avec  les  livres,  beau- 
coup plus  avec  les  hommes,  et  qu'il  se  fasse  ainsi  des 
idées,  non  apprises,  mais  prises  comme  à  la  décou- 
verte et  à  la  chasse.  En  un  mot,  il  veut  que  l'en- 
fant, dirigé  seulement,  ou  plutôt  orienté,  soit  son 
précepteur  à  lui-même. 

Quant  à  ceux  qui  ne  peuvent  pas  s'instruire  ainsi, 
il  n'a  pas  dit  ce  qu'il  en  pense,  mais  je  suppose  qu'il 

pense  qu'il  vaut  mieux  pour  eux  ne  s'instruire  aucune- 
ment ;  car  contenir  beaucoup  sans  l'avoir  digéré  et 
sans  être  maître  est  pire  que  ne  rien  posséder  du 
tout,  et  l'ignorance  toute  nue  vaut  mieux  que  l'igno- 
rance ornée  et  alourdie  de  connaissances  qu'elle  ne 
connaît  pas. 

Il  n'y  a  de  vrai  que  posséder  peu  de  choses  et  les 
bien  connaître,  et  en  bien  juger  et  par  conséquent 
pouvoir  s'en  servir  ;  et  en  posséder  beaucoup  sans 
en  avoir  le  maniement  et  l'usage,  ce  n'est  pas  les 
posséder,  mais  être  possédé  par  elles  et  n'en  sentir 
que  l'accablement 

Il  y  a  dans  tout  cela  un  effroi  de  Montaigne  devant 
la  voracité  de  savoir  qui  a  caractérisé  la  Renaissance 
et  qui  a  fait  tant  d'érudits  aussi  respectables  qu'inu- 
tiles, et  une  impatience  de  voir  s'élever  une  généra- 
tion d'esprits  justes,  discrètement  instruits,  mais 
s'instruisant  eux-mêmes,  de  bonne  heure  et  con- 
stamment, et  à  travers  toute  la  vie,  par  le  commerce 
des  hommes,  avec  un  esprit  juste,  toujours  en  éveil, 
et,  pour  cela,  non  surchargé. 

Les  livres,  pour  Montaigne,  n'instruisent  pas,  ils 
apprennent  à  s'instruire,  ils  dirigent  à  s'instruire  par 
le  commerce  des  hommes;  ils  font  un  esprit  capable 
de  s'instruire  par  la  conversation  du  monde;  ex- 
cellents en  tant  que  préparant  à  cette  conversation, 
ils  sont  détestables  s'ils  en  détournent.  Saisir  la 
mesure  juste  où  ils  y  préparent,  et  n'en  sont  pas 
encore   à  en   détourner  et  à  couper  la  communi- 

cation  entre  l'individu  et  )g  mnfa  W  Vm^mm 
c'est  l'art  ^n^e  de  l'éducateur 

M^fr  la  conversation  du  monde,  ellerfnême,  le  çorn? 
merçe  avec  le§  hommes  lui-mêrne  a  besoin  d'êtr§ 
surveillé,  pt  peut-être  bien  mauvais  autant  qu'j)  est 
nécessaire  et  autant  qu'il  serait  naturel  qu'il  fût  bon. 
C'est  ppyr  p0a  que  te  chapitre  sur  /Urf  d%  conférer, 
$i  ^dwré  de  Pascal,  est  le  pqrnp}ém§nt  naturel  $t 
nécessaire  du  chapitre  sur  P  Insù'tyti'çn  ge?  enfanta 
La  plupart  des  hpmrnes  çon{^reni%  ç'e§t4?di*e  doutent 
ppur  avoir  raison,  G\estx^dlr§t  car-  le  #igt  mt  déjà 
ridicule,  pour  être  vainqueurs  dan§  la  dîsj3USJWi  $t 
non  pas  ppur  3V0Jr  raison  véritablement,  ppu?  être 
dans.  Jç  yraj  et  pour  §e  ranger  à  te  vérité,  Ils  mnffcmt 
pçur  §tre  v^inqueur^  eomrni  p$  est  ygjnqueur  à 
cpup§  de  poings  pu  à  çpup§  d'§§t©G,  ï?e  là  teufs  cris,, 
leurs  injures,  teurs  railleries,  leurs  ireHi§s,  teurs 
spphismes,  leur  abpndançe  de  mots  et  Jeu?  éte§U<§n$e, 
Quand  ils  sont  au  bout,  ils  n'ont  n§n  persuadé  et 
ils.  n'ont  ffût  qu?irrit^r  ï  mai§  $eci  n'est  pas  te  plus 
grave;  ce  qui  est  le  plu§  grave,  ç'çst  qu'Us  n'ont 
rien  appris  ^U^^êrnes,  st  qu'ils  pnt  b^uepup  plus 
pbsQUrçi  qu'éclairé  l'idéç  p$ut-§trç  ju§t§  qu'ils 
avajçnt,  et,  s'ils  étaient  dans,  l'erreur,  be^UQÊUP  plus 
enfoncé  en  eu?:  l'id<§§  fausse  qu'ils  ne  l'pnt  laissé 
ébranler, 

Ne  fût-ce  que  ppur  te  P9lites$e,  la  meilleure  fagpn 
de  causer,  c'est  d'écouter  (je  tiens  cet  ^çionif  d'UP 
homme  qui  n'épputait  ternis);  ms,is  ppur  l'utilité 

même  dé  là  conférence,  il  convient  d'écouter  avec  le 
plus  grand  sang-froid,  de  comprendre  absolument  et 
à  fond»  de  recevoir  et  de  digérer  l'objection  jusque- 
là  qu'on  la  fait  sienne  et  qu'on  y  ajoute  ;  puis,  quand 
on  en  est  là,  de  l'accepter  comme  vérité  que  désor- 
mais l'on  fera  sienne,  ou  de  la  réfuter  par  les  objec- 
tions et  arguments  qui  vous  sont  venus  à  partir  du 
moment  où  vous  l'avez  faite  vôtre  ;  car  ce  n'est  et 
ce  ne  peut  être  qu'à  partir  de  ce  moment  qu'elle 
aura  pu  être  féconde,  même  en  objections. 

Voilà,  en  sommaire,  l'art  de  discuter,  le  seul,  selon 
lequel  la  discussion  peut  être  féconde  et  servir  à 
quelque  chose.  Si  la  moitié  seulement  des  hommes 
discutaient  ainsi,  la  discussion  serait  utile,  mais 
l'amour- propre  est  si  grand  qu'il  est  rare  qu'un 
homme  sur  dix  discute  de  la  sorte.  Ne  laissons  pas  de 
conseiller  de  conférer  de  cette  manière  pour  l'utilité 
du  dixième. 

Montaigne,  en  vieillissant  sur  ses  Essais  qui  avaient 
réussi  et  peut-être  trop,  ou  trop  tôt,  versa  dans  son 
défaut  qui  était  de  trop  parler  de  lui,  et  ayant  com- 
mencé par  ne  rien  dire  de  lui-même  et  ayant  conti- 
nué par  parler  de  son  caractère,  il  finit  par  parler  de 
ses  coliques,  et  c'est  ici,  ici  seulement,  que  se  com- 
prend le  mot  de  Pascal  :  «  Le  sot  projet  qu'il  a  de  se 
peindre.  &  Mais  à  le  prendre  en  son  ensemble  son 
livre  est  plein  de  bon  sens,  d'expérience  et  de  sagesse 
humaine,  autant  que  d'esprit,  de  malice  et  de  belle 
langue  à  la  fois  spirituelle,  sentencieuse  et  imagée. 

D'Horace  et  de  lui  j'ai  dit  qu'on  devrait  les  lire 
à  vingt  ans  pour  apprendre  comment  on  doit  vivre, 
et  qu'on  les  lit  à  soixante  pour  apprendre  comment 
il  aurait  fallu  qu'on  vécût.  L'expérience,  même  qui 
nous  vient  des  autres,  est  toujours  tardive;  mais  il 
passe  peut-être  quelque  chose  de  cela  dans  l'hérédité, 
et  nous  serions  peut-être  encore  plus  fous  que  nous 
le  sommes  si  nos  pères  n'avaient  pas  lu  Montaigne. 
Lisons  le  donc  pour  nos  héritiers. 

EMILE  FAGUET. 

L'AUCTEUR  AU  LECTEUR 

C'est  icy  un  livre  de  bonne  foy,  lecteur.  Il  t'advertit  dez 
l'entrée,  que  ie  ne  m'y  suis  proposé  aulcune  fin,  que  domestique 
et  privée  :  ie  n'y  ay  eu  nulle  considération  de  ton  service,  ny 
de  ma  gloire  ;  mes  forces  ne  sont  pas  capables  d'un  tel  dessein, 
le  l'ay  voué  à  la  commodité  particulière  de  mes  parents  et 
amis  ;  à  ce  que  m' ayants  perdu  (ce  qu'ils  ont  à  faire  bientôt), 
ils  y  puissent  retrouver  quelques  traicts  de  mes  conditions 
et  humeurs,  et  que  par  ce  moyen  ils  nourrissent  plus  entière  et 
plus  vifve  la  cognoissance  qu'ils  ont  eue  de  moy.  Si  c'eust  esté 
pour  rechercher  la  faveur  du  monde,  ie  me  f eusse  paré  de 
beautez  empruntées  :  ie  veulx  qu'on  m'y  veoye  en  ma  façon 
simple,  naturelle  et  ordinaire,  sans  estude  et  artifice  ;  car  c'est 
moy  que  ie  peinds.  Mes  defaults  s'y  liront  au  vif,  mes  imper- 
fections et  ma  forme  naïfve,  autant  que  la  révérence  publicque 
me  l'a  permis.  Que  si  i'eusse  esté  parmy  ces  nations  qu'on  dict 
vivre  encores  soubs  la  doulce  liberté  des  premières  loix  de  nature, 
ie  t'asseure  que  ie  m'y  feusse  très  volontiers  peinct  tout  entier 
et  tout  nud.  Ainsi,  lecteur,  ie  suis  moy  mesme  la  matière  de  mon 
livre  :  ce  n'est  pas  raison  que  tu  employés  ton  loisir  en  un 
subiect  si  frivole  et  si  vain  ;  adieu  donc.  De  Montaigne,  ce  12  de 
iuin  1580. 

PAR  DIVERS    MOYENS   ON  ARRIVE  A  PAREILLE    FIN 

LA  plus  commune  façon  d'amollir  les  cœurs 
-*  de  ceulx  qu'on  a  offensez,  lors  qu'ayants  la 
vengeance  en  main,  ils  nous  tiennent  à  leur  mercy, 
c'est  de  les  esmouvoir,  par  soubmission,  à  com- 
misération et  à  pitié  :  toutesfois  la  braverie,  la 
constance  et  la  resolution,  moyens  touts  contraires, 
ont  quelquesfois  servy  à  ce  mesme  effect. 

Edouard,  prince  de  Galles,  celuy  qui  régenta  si 
long  temps  nostre  Guienne,  personnage  duquel  les 
conditions  et  la  fortune  ont  beaucoup  de  notables 
parties  de  grandeur,  ayant  esté  bien  fort  offensé 
par  les  Limosins,  et  prenant  leur  ville  par  force, 
ne  peut  estre  arresté  par  les  cris  du  peuple  et  des 
femmes  et  enfants  abandonnez  à  la  boucherie, 
luy  criants  mercy,  et  se  iectants  à  ses  pieds  ; 
iusqu'à  ce  que  passant  tousiours  oultre  dans  la 
Ville,  il  apperceut  trois  gentilshommes  françois 
qui,  d'une  hardiesse  incroyable,  soustenoient  seuls 
1  effort  de  son  armée  victorieuse.  La  considération 
et  le  respect  d'une  si  notable  vertu,  reboucha 
premièrement  la  poincte  de  sa  cholere  ;  et  com- 

mencea  par  ces  trois  à  faire  miséricorde  à  touts 
les  aultres  habitants  de  la  ville. 

Scanderberch,  prince  de  l'Epire,  suyvant  un 
soldat  des  siens  pour  le  tuer,  ce  soldat  ayant  essayé 
par  toute  espèce  d'humilitez  et  de  supplications 
de  l'appaiser,  se  résolut  à  toute  extrémité  de 
l'attendre  l'espee  au  poing  :  cette  sienne  resolution 
arresta  sus  bout  la  furie  de  son  maistre,  qui  pour 
luy  avoir  veu  prendre  un  si  honnorable  party,  le 
receut  en  grâce.  Cet  exemple  pourra  souffrir 
aultre  interprétation  de  ceulx  qui  n'auront  leu  la 
prodigieuse  forcé  et  vaillance  de  ce  prince  là. 

L'empereur  Conrad  troisiesme  ayant  assiégé 
Guelphe,  duc  de  Bavieres,  ne  voulut  condescendre 
à  plus  doulces  conditions,  quelques  viles  et  lasches 
satisfactions  qu'on  luy  offrist,  que  de  permettre 
seulement  aux  gentilsfemmes  qui  estoient  assiégées 
avecques  le  duc,  de  sortir,  leur  honneur  sauve,  à 
pied,  avecques  ce  qu'elles  pourroient  emporter  sur 
elles*  Et  elles,  d'un  cœur  magnanime,  s'adviserent 
de  charger  sur  leurs  espaules  leurs  maris,  leurs 
enfants,  et  le  duc  mesme.  L'empereur  print  si 
grand  plaisir  à  veoir  la  gentillesse  de  leur  courage, 
qu'il  en  pleura  d'ayse,  et  amortit  toute  cette  aigreut 
d'inimitié  mortelle  et  capitale  qu'il  avoit  portée 
à  ce  duc  ;  et  dez  lors  en  avant  traicta  humainement 
luy  et  les  siens. 

L'unet  l'aultre  de  ces  deux  moyens  m'emporteroit 
ayseement  ;  car  i'ay  une  merveilleuse  lasçheté  vers 
la  miséricorde  et  mansuetude4  Tant  y  a,  qu'à 
mon  advis  ie  seroy  pour  me  rendre  plus  naturelle- 
ment à  la  compassion  qu'à  l'estimation  :  si  est  la 
pitié  passion  vicieuse  aux  stoïcques  ;  ils  veulent 
qu'on  secoure  les  affligez,  mais  non  pas  qu'on 
fléchisse  et  compatisse  avecques  eulx.  Or  ces 
exemples   me  semblent   plus   à  propos,  d'autant 

qu'on  veoit  ces  âmes,  assaillies  et  essayées  par  ces 
deux  moyens,  en  soustenir  l'un  sans  s'esbranler,  et 
courber  soubs  Taultre.  Il  se  peult  dire,  que  de 
rompre  son  cœur  à  la  commisération,  c'est  l'effect 
de  la  facilité,  debonnaireté  et  mollesse  ;  d'où  il 
advient  que  les  natures  plus  foibles,  comme  celles 
des  femmes,  des  enfants  et  du  vulgaire,  y  sont  plus 
subiectes  ;  mais  ayant  eu  à  desdaing  les  larmes  et 
les  pleurs,  de  se  rendre  à  la  seule  révérence  de  la 
saincte  image  de  la  vertu,  que  c'est  l'efiect  d'une 
ame  forte  et  imployable,  ayant  en  affection  et  en 
honneur  une  vigueur  masle  et  obstinée.  Toutesfois, 
ez  âmes  moins  généreuses,  l'estonnement  et  l'admi- 
ration peuvent  faire  naistre  un  pareil  effect  : 
tesmoing  le  peuple  thebain,  lequel  ayant  mis  en 
iustice  d'accusation  capitale  ses  capitaines,  pour 
avoir  continué  leur  charge  oultre  le  temps  <|ui  leur 
avoit  esté  prescript  et  preordonné,  absolut  a  toute 
peine  Pelopidas,  qui  plioit  soubs  le  faix  de  telles 
obiections.et  n'employoit  àse  garantir  que  requestes 
et  supplications  ;  et  au  contraire  Epaminondas,  qui 
veint  à  raconter  magnifiquement  les  choses  par 
luy  faictes,  et  à  les  reprocher  au  peuple  d'une 
façon  fiere  et  arrogante,  il  n'eut  pas  le  coeur  de 
prendre  seulement  les  balotes  en  main;  et  se 
départit  l'assemblée,  louant  grandement  k  haul- 
tesse  du  courage  de  ce  personnage. 

Dionysius  le  vieil,  aprez  des  longueurs  et  diffi- 
cultez  extrêmes,  ayant  prins  la  ville  de  Regge,  et  en 
icelle  le  capitaine  Phyton,  grand  homme  de  bien, 
qui  Tavoit  si  obstineement  dépendue,  voulut  en 
tirer  un  tragique  exemple  de  vengeance,  U  luy 
dict  premièrement»  comme  le  iour  avant  il  avoit 
faict  noyer  son  fils,  et  touts  eeulx  de  sa  parenté  : 
à  quoy  Phyton  respondit  seulement,  «qu'ils  en 
estoient  d'un  iour  plus  heureux  que  luy,  1  Apres 

il  le  feit  despouiller  et  saisir  à  des  bourreaux,  et  le 
traisner  par  la  ville,  en  le  fouettant  très  ignomi- 
nieusement et  cruellement,  et  en  oultre  le  chargeant 
de  félonnes  paroles  et  contumelieuses  :  mais  il  eut 
le  courage  tousiours  constant,  sans  se  perdre;  et 
d'un  visage  ferme,  alloit  au  contraire  ramentevant 
à  haulte  voix  Fhonnorable  et  glorieuse  cause  de  sa 
mort,  pour  n'avoir  voulu  rendre  son  païs  entre  les 
mains  d'un  tyran  ;  le  menaceant  d'une  prochaine 
punition  des  dieux.  Dionysius  lisant  dans  les  yeulx 
de  la  commune  de  son  armée,  qu'au  lieu  de  s'animer 
des  bravades  de  cet  ennemy  vaincu,  au  mespris  de 
leur  chef  et  de  son  triumphe,  elle  alloit  s'amollissant 
par  l'éstonnement  d'une  si  rare  vertu,  et  marchan- 
doit  de  se  mutiner  et  mesme  d'arracher  Phyton 
d'entre  les  mains  de  ses  sergeants,  feit  cesser  ce 
martyre,  et  à  cachettes  l'envoya  noyer  en  la  mer. 

Certes  c'est  un  subiect  merveilleusement  vain, 
divers,  et  ondoyant,  que  l'homme  :  il  est  malaysé 
d'y  fonder  iugement  constant  et  uniforme.  Voylà 
Pompeiusqui  pardonna  à  toute  la  ville  des  Marner^- 
tins,  contre  laquelle  il  estoit  fort  animé,  en  consi- 
dération de  la  vertu  et  magnanimité  du  citoyen 
Zenon,  qui  se  chargeoit  seul  de  la  faulte  publicque, 
et  ne  requeroit  aultre  grâce  que  d'en  porter  seul 
la  peine  :  et  l'hoste  de  Sylla,  ayant  usé,  en  la  ville 
de  Peruse,  de  semblable  vertu,  n'y  gaigna  rien  ny 
pour  soy  ny  pour  les  aultres. 

Et  directement  contre  mes  premiers  exemples, 
le  plus  hardy  des  hommes  et  si  gracieux  aux 
vaincus,  Alexandre,  forceant,  aprez  beaucoup  de 

gandes  difiîcultez,  la  ville  de  Gaza,  rencontra 
îtis  qui  y  commandoit,  de  la  valeur  duquel  il 
avoit  pendant  ce  siège  senti  des  preuves  merveil- 
leuses, lors  seul,  abandonné  des  siens,  ses  armes 
despecees,  tout  couvert  de  sang  et  de  plàyes, 

combattant  encores  au  milieu  de  plusieurs  Macé- 
doniens qui  le  chamailloient  de  toutes  parts; 
et  luy  dict,  tout  picqué  d'une  si  chère  victoire 
(car,  entre  aultres  dommages,  il  avoit  receu  deux 
f  resches  bleceures  sur  sa  personne)  :  «  Tu  ne  mourras 
pas  comme  tu  as  voulu,  Betis  ;  fais  estât  qu'il  te 
fault  souffrir  toutes  les  sortes  de  torments  qui  se 
pourront  inventer  contre  un  captif.  »  L'aultre, 
d'une  mine  non  seulement  asseuree,  mais  rogue  et 
altiere,  se  teint  sans  mot  dire  à  ces  menaces.  Lors 
Alexandre  voyant  son  fier  et  obstiné  silence  : 
«  A  il  flechy  un  genouil  ?  luy  est  il  eschappé  quelque 
voix  suppliante?  Vrayement,  ie  vaincqueray  ce 
silence  ;  et  si  ie  n'en  puis  arracher  parole,  i'en 
arracheray  au  moins  du  gémissement  :  »  et  tournant 
sa  cholere  en  rage,  commanda  qu'on  luy  perceast 
les  talons  ;  et  le  feit  ainsi  traisner  tout  vif,  des- 
chirer  et  desmembrer  au  cul  d'une  charrette. 
Seroit  ce  que  la  force  de  courage  luy  f eust  si  natu- 
relle et  commune,  que,  pour  ne  l'admirer  point, 
il  la  respectast  moins?  ou  qu'il  l'éstimast  si  pro- 
prement sienne,  qu'en  cette  haulteur  il  ne  peust 
souffrir  de  la  veoir  en  un  aultre,  sans  le  despit 
d'une  passion  envieuse  ?  ou  que  l'impétuosité  na- 
turelle de  sa  cholere  feust  incapable  d'opposition  ? 
De  vray,  si  elle  eust  receu  bride,  il  est  à  croire 
qu'en  la  prinse  et  désolation  de  la  ville  de  Thebes, 
elle  l'eust  receue,  à  veoir  cruellement  mettre  au 
fil  de  l'espee  tant  de  vaillants  hommes  perdus  et 
n'ayants  plus  moyen  de  deffense  publicque  ;  car  il 
en  feut  tué  bien  six  mille,  desquels  nul  ne  feut 
veu  ny  fuyant,  ny  demandant  mercy  ;  au  rebours, 
cherchants  qui  çà  qui  là,  par  les  rues,  à  affronter 
les  ennemis  victorieux  ;  les  provoquants  à  les  faire 
mourir  d'une  mort  honnorable.  Nul  ne  feut  veu  si 
abbattu  de  bleceures,  qui  n'essayast  en  son  dernier 

souàgir  de  se  venger  èncores,  et  à  tout  lèi  armes 
du  désespoir*  consoler  sa  mort  en  la  mort  de 
quelque  ennemy.  Si  ne  trouva  l'affliction  de  leur 
vertu  aulcune  pitié,  et  ne  suffisit  la  longueur  d'un 
iour  à  assouvir  èa  vengeance  :  ee  carnage  dura 
iustfues  à  la  derniers  gbutte  de  sang  espandable, 
et  ne  s'arresta  qu'aux  personnes  desarriieeô, 
vieillafds,  feihmes  et  enfants,  pour  en  tirer  trente 
mille  esclaves. 


CHAPITRE   II 

DE     LA     TRISTESSE 

Je  suis  des  plus  exempts  de  cette  passion*  et  nfe 
î'ayme  ny  l'estime  ;  quoy  que  le  monde  ayt  entre- 
prins*  comme  à  prix  faict,  de  l'honnorer  de  faveur 
particulière  ;  ils  en  habillent  la  sagesse*  la  veftu, 
la  conscience  ;  sot  et  vilain  ornement  !  Les  Italiens 
ont  plus  sortabîement  baptisé  de  son  nom  la 
malignité  :  car  c'est  une  qualité  tousiôurs  nuisible, 
tèusiours  folle  ;  et  comme  tousiours  couarde  et 
basse*  les  stoïciens  en  dépendent  le  sentiment  à 
leur  sage» 

Mais  le  conte  diet  que  Psammenitus>  roy.d'Ae- 
gypte,  ayant  esté  desfaict  et  prins  par  Gambyses, 
roy  de  Perse,  veoyant  passer  devant  luy  sa  fille 
prisonnière  habillée  en  servante,  qu'on  envoyoit 
puiser  àé  l'eau,  touts  ses  amis  pleurants  et  lamen- 
tants autour  de  luy,  se  teint  coy,  sans  mot  dire, 
les  yeulx  fichez  en  terre  ;  et  veoyânt  encôres  tantdst 
qu*on  menoit  son  fils  a  la  mort,  se  mainteint  eh 
cette  mesme  contenance  ;  mais  qu'ayant  apperceu 
un  de  ses  domestiques  conduict  entre  tes  captifs, 

il  se  meit  à  battre  sa  teste,  et  mener  un  duejl 
extrême. 

Cecy  se  pourroit  apparier  à  ce  qu'on  veit  dernière- 
ment d'un  prince  dss  nostres,  qui  ayant  ouy  à 
Trente,  où  il  estoit,  nouvelles  de  la  mort  de  son 
frère  aisné,  mais  un  frère  en  qui  consistoit  l'appuy 
et  l'honneur  de  toute  sa  maison,  et  bientost  âpre?; 
d'un  puisné  sa  seconde  espérance,  et  ayant  sous- 
tenu  ces  deux  charges  d'une  constance  exemplaire  ; 
comme,  quelques  iours  aprez,  un  de  ses  gents  veint 
à  mourir,  il  se  laissa  emporter  à  ce  dernier  accident, 
et  quittant  sa  resolution,  s'abandonna  au  dueil  et 
aux  regrets,  en  manière  qu'aulcuns  en  prinrent 
argument  qu'il  n'avoit  esté  touché  au  vif  que  de 
cette  dernière  secousse  ;  mais,  à  la  vérité,  ce  feut 
qu'estant  d'ailleurs  plein  et  comblé  de  tristesse, 
la  moindre  surcharge  brisa  les  barrières  de  la 
patience.  Il  s'en  pourroit,  dis  ie,  autant  iuger  de 
notre  histoire,  n'estoit  qu'elle  adiouste,  que  Cam- 
byses  s'enquerant  à  Psammenitus,  pourquçy  ne 
s'estairt  esmeu  au  malheur  de  s<m  fils  et  de  sa  filjç, 
il  portoit  si  impatiemment  celuy  d'un  de  ses  amis  : 
«  C'est,  respondit  il,  que  ce  seul  dernier  desplaisîr 
se  peult  signifier  par  larmes,  les  deux  premiers 
surpassants  de  bien  lping  tout  moyep  (Je  se 
pouvoir  exprimer,  » 

A  l'adventure  reviendront  à  ce  propos  l'invention 
de  cet  ancien  peintre,  lequel  ayant  4  représenter, 
au  sacrifice  dlphigçnia,  le  dueil  des  assistants 
selon  les  degrez  de  l'interest  que  çhasçun  apportait 
à  la  mort  de  cette  bçlle  fille  innocente,  ayant 
espuisé  les  derniers  efforts  de  son  art,  quand  ce  veint 
au  père  de  la  vierge,  il  le  peignit  le  visage  couvert, 
comme  si  nulle  contenance  ne  pouvoit  rapporter 
ce  degré  de  dueil.  Voilà  pourquoy  les  poètes 
feignent  cette  misérable  mère  Niobé,  ayant  perdu 

premièrement  sept  fils,  et  puis  de  suite  autant  de 
filles,  surchargée  de  pertes,  avoir  esté  enfin  trans- 
muée en  rochier, 

Diriguisse  malis  *, 

pour  exprimer  cette  morne,  muette  et  sourde  stu- 
pidité qui  nous  transit*  lors  que  les  accidents  nous 
accablent  surpassants  nostre  portée.  De  vray, 
l'effort  d'un  desplaisir,  pour  estre  extrême,  doibt 
estonner  toute  l'ame  et  luy  empescher  la  liberté 
de  ses  actions  :  comme  il  nous  advient,  à  la  chaulde 
farine  d'une  bien  mauvaise  nouvelle,  de  nous 
sentir  saisis,  transis,  et  comme  perclus  de  touts 
mouvements  ;  de  façon  que  l'ame  se  relaschani 
aprez  aux  larmes  et  aux  plainctes,  semble  se 
desprendre,  se  desniesler,  et  se  mettre  plus  av 
large  et  à  son  ayse  : 

Et  via  vix  tandem  voci  laxata  dolore  est  *. 

En  la  guerre  que  le  roy  Ferdinand  mena  contre 
.la  yeufve  du  roy  Iean  de  Hongrie,  autour  d< 
Budé,  un  gendarme  feut  particulièrement  re 
marqué  de  chascun,  pour  avoir  excessifvemem 
bien  faict  de  sa  personne  en  certaine  meslee,  et 
incogneu,  haultement  loué  et  plainct,  y  estam 
demouré,  mais  de  nul  tant  que  de  Raïsciac,  seigneui 
allemand,  esprins  d'une  si  rare  vertu.  Le  corpi 
estant  rapporté,  cettuy  cy,  d'une  commune  curio 
site,  s'approcha  pour  veoir  qui  c'estoit  ;  et  lei 
armes  ostees  au  trespassé,  il  recogneut  son  fils 
Cela   augmenta   la   compassion   aux   assistants 

1  Pétrifiée  car  la  douleur.  Ovide,  Mitant.  VI,  304.  H  y  a  dan 
Je  texte  d'Ovide,  Diriguitque  malis. 

2  La  douleur  ouvre  enfin  le  passage  à  sa  voix. 

Virg.  Énêid.  XI,  151. 

luy  seul,  sans  rien  dire,  sans  ciller  les  yeulx,  se 
temt  debout,  contemplant  fixement  le  corps  de  son 
fils  ;  iusques  à  ce  que  la  véhémence  de  la  tristesse 
ayant  accablé  ses  esprits  vitaux,  le  porta  roide 
mort  par  terre. 

Chi  puô  dir  corn'  egli  arde,  è  in  picciol  f uoco  *, 

disent  les  amoureux  qui  veulent  représenter  une 
passion  insupportable  : 

Misero  quod  omnes 
Eripit  sensus  mihi  :  nam  simul  te, 
Lesbia,  adspexi,  nihil  est  super  mi 

Quod  loquar  amens  : 
Lingua  sed  torpet  ;  tenuis  sub  artus 
Flamma  dimanat  ;  sonitu  suopte 
Tinniunt  aures  ;  gemina  teguntur 

Lumina  nocte  3. 

Aussi  n'est  ce  pas  en  la  vifve  et  plus  cuysante 
chaleur  de  l'accez,  que  nous  sommes  propres  à 
desployer  nos  plainctes  et  nos  persuasions  ;  l'ame 
est  lors  aggravée  de  profondes  pensées,  et  le  corps 
abbattu  et  languissant  d'amour  :  et  de  là  s'engendre 
par  fois  la  défaillance  fortuite  qui  surprend  les 
amoureux  si  hors  de  saison,  et  cette  glace  qui 
les  saisît,  par  la  force  d'une  ardeur  extrême,  au 
girpn  mesme  de  la  iouïssance.  Toutes  passions 

1  C'est   aimer  peu  que  de  pouvoir  dire  combien  l'on  aime. 
Pétrarque,  dernier  vers  du  sonnet  137. 

2  De  veine  en  veine  une  subtile  flamme 
Court  dans  mon  sein  sitôt  que  je  te  vois  ; 
Et  dans  le  trouble  où  s'égare  mon  âme, 

Je  demeure  sans  voix. 
Je  n'entends  plus  ;  un  voile  est  sur  ma  vue  ; 
Je  rêve,  et  tombé  en  de  douces  langueurs  ; 
Et  sans  haleine,  interdite,  éperdue, 

Je  tremble,  je  me  meurs  ! 

Catulle,  Carm.  LI,  5,  trad.  de  Delille. 
I.  2 

qui  se  laissent  gouster  et  digérer  ne  sont  que 
médiocres  : 

CuraB  levés  loquuntur,  ingentes  stupent  \ 

La  surprinse  d'un  plaisir  inespéré  nous  estonne 
de  mesme  : 

Ut  me  conspexit  venientem,  et  Troïa  circum 
Arma  amens  vidit  :  magnis  exterrita  monstris, 
Diriguit  visu  in  medio  ;  calor  ossa  reliquit  ; 
Labitur,  et  longo  vix  tandem  tempore  fatur  2. 

Oultre  la  femme  romaine  qui  mourut  surprinse 
d'ayse  de  veoir  son  fils  revenu  de  la  route  de 
Cannes,  Sophocles  et  Denys  le  tyran  qui  trespas- 
serent  d'ayse,  et  Talva  qui  mourut  en  Corsegue, 
lisant  les  nouvelles  des  honneurs  que  le  sénat  de 
Rome  luy  avoit  décernez  ;  nous  tenons  en  nostre 
siècle,  que  le  pape  Léon  dixiesme  ayant  esté 
adverty  de  la  prinse  de  Milan,  qu'il  avoit  extrême- 
ment souhaitée,  entra  en  tel  excez  de  ioye,  que  la 
fiebvre  l'en  print,  et  en  mourut.  Et  pour  un  plus 
notable  tesmoignage  de  l'imbécillité  humaine,  il 
a  esté  remarqué  par  les  anciens,  que  Diodorus  le 
dialecticien  mourut  sur  le  champ,  esprins  d'une 
extrême  passion  de  honte  pour,  en  son  eschole  et 
en  public,  ne  se  pouvoir  desvelopper  d'un  argument 
qu'on  luy  avoit  faict.  le  suis  peu  en  prinse  de  ces 
violentes  passions  :  i'ai  l'appréhension  naturelle- 
ment dure  ;  et  l'encrouste  et  espessis  touts  les  iors 
par  discours. 

1 ...  Légères,  elles  s'expriment  ;  extrêmes,  elles  se  taisent. 
SénÈque,  Hipp.  acte  II,  scène  3,  v.  607. 

2  Dès  qu'elle  m'aperçoit,  dès  qu'elle  reconnaît  les  armes 
troyennes,  hors  d'elle-même,  frappée  comme  d'une  vision  ef- 
frayante, elle  demeure  immobile,  son  sang  se  glace,  elle  tombe, 
et  ce  n'est  que  longtemps  après  qu'elle  parvient  à  retrouver 
la  voix.  Virg.  Enéide,  III,  306. 

CHAPITRE   III 

NOS  AFFECTIONS  S'EMPORTENT  AU  DELÀ  DE  NOUS 

Ceulx  qui  accusent  les  hommes  d'aller  tousiours 
béant  aprez  les  choses  futures,  et  nous  apprennent 
à  nous  saisir  des  biens  présents  et  nous  rasseoir  en 
ceulx  là,  comme  n'ayants  aulcune  prinse  sur  ce 
qui  est  à  venir,  voire  assez  moins  que  nous  n'avons 
sur  ce  qui  est  passé,  touchent  la  plus  commune  des 
humaines  erreurs,  s'ils  osent  appeller  erreur  chose 
à  quoy  nature  mesme  nous  achemine  pour  le 
service  de  la  continuation  de  son  ouvrage  ;  nous 
imprimant,  comme  assez  d'aultres,  cette  imagina- 
tion faulse,  plus  ialouse  de  nostre  action  que  de 
nostre  science. 

Nous  ne  sommes  iamais  chez  nous  ;  nous  sommes 
tousiours  au  delà  :  la  crainte,  le  désir,  l'espérance, 
nous  eslancent  vers  l'advenir,  et  nous  desrobbent 
le  sentiment  et  la  considération  de  ce  qui  est, 
pour  nous  amuser  à  ce  qui  sera,  voire  quand 
nous  ne  serons  plus.  Calamitosus  est  animus  futuri 
anxius  \ 

Ce  grand  précepte  est  souvent  allégué  en  Platon  : 
«  Fay  ton  faict,  et  te  cognoy.  »  Chascun  de  ces 
deux  membres  enveloppe  généralement  tout  nostre 
debvoir,  et  semblablement  enveloppe  son  com- 
paignon.  Qui  auroit  à  faire  son  faict,  verroit  que 
sa  première  leçon,  c'est  cognoistre  ce  qu'il  est,  et 
ce  qui  luy  est  propre  :  et  qui  se  cognoist,  ne  prend 
plus  le  faict  estrangier  pour  le  sien  ;  s'ayme  et  se 
cultive  avant  toute  aultre  chose  ;  refuse  les  occupa- 

1  Tout  esprit  inquiet  de  l'avenir  est  malheureux.  Sén^que, 
Epist.  98. 

tions  superflues  et  les  pensées  et  propositions 
inutiles.  Comme  la  folie,  quand  on  luy  octroyera 
ce  qu'elle  désire,  ne  sera  pas  contente  ;  aussi 
est  la  sagesse  contente  de  ce  qui  est  présent,  ne  se 
desplaist  iamais  de  soy.  Epicurus  dispense  son 
sage  de  la  prévoyance  et  soucy  de  l'advenir. 

Entre  les  loix  qui  regardent  les  trespassez,  celle 
icy  me  semble  autant  solide,  qui  oblige  les  actions, 
des  princes  à  estre  examinées  aprez  leur  mort. 
Ils  sont  compaignons,  sinon  maistres  des  loix  : 
ce  que  la  iustice  n'a  peu  sur  leurs  testes,  c'est 
raison  qu'elle  le  puisse  sur  leur  réputation,  et  biens 
de  leurs  successeurs  ;  choses  que  souvent  nous 
préférons  à  la  vie.  C'est  une  usance  qui  apporte 
des  commoditez  singulières  aux  nations  où  elle 
est  observée,  et  désirable  à  touts  bons  princes  qui 
ont  à  se  plaindre  de  ce  qu'on  traicte  la  mémoire 
des  meschants  comme  la  leur.  Nous  debvons  la 
subiection  et  obéissance  egualement  à  touts  roys, 
car  elle  regarde  leur  office  ;  mais  l'estimation,  non 
plus  que  l'affection,  nous  ne  la  debvons  qu'à  leur 
vertu.  Donnons  à  l'ordre  politique  de  les  souffrir 
patiemment,  indignes  ;  de  celer  leurs  vices  ; 
d'ayder  de  nostre  recommendation  leurs  actions 
indifférentes,  pendant  que  leur  autorité  a  besoing 
de  nostre  appuy  :  mais  nostre  commerce  finy,  ce 
n'est  pas  raison  de  refuser  à  la  iustice  et  à  nostre 
liberté  l'expression  de  nos  vrays  ressentiments  ; 
et  nommeement  de  refuser  aux  bons  subiects  la 
gloire  d'avoir  reveremment  et  fidellement  servy 
un  maistre,  les  imperfections  duquel  leur  estoient 
si  bien  cogneues  ;  frustrant  la  postérité  d'un  si 
utile  exemple.  Et  ceulx  qui,  par  respect  de  quelque 
obligation  privée,  espousent  iniquement  la  mémoire 
d'un  prince  meslouable,  font  iustice  particulière 
aux  dépens  de  la  iustice  publicque.  Titus  Livius 

dict  vray,  «que  le  langage  des  hommes  nourris 
soubs  la  royauté,  est  tousiours  plein  de  vaines 
ostentations  et  f auls  tesmoignages  :  »  chascun  esle- 
vant  indifféremment  son  roy  à  l'extrême  ligne  de 
valeur  et  grandeur  souveraine.  On  peult  reprou- 
ver la  magnanimité  de  ces  deux  soldats  qui  res- 
pondirent  à  Néron,  à  sa  barbe,  l'un  enquis  de  luy 
pourquoy  il  luy  vouloit  mal  :  «  le  t'aymoy  quand 
tu  le  valois  ;  mais  depuis  que  tu  es  devenu  parri- 
cide, boutefeu,  basteleur,  cochier,  ie  te  hay  comme 
tu  mérites  ;  »  Taultre,  pourquoy  il  le  vouloit  tuer  : 
«Parce  que  ie  ne  treuve  aultre  remède  à  tes 
continuels  maléfices  :  »  mais  les  publics  et  uni- 
versels tesmoignages  qui,  aprez  sa  mort,  ont  esté 
rendus,  et  le  seront  à  tout  iamais  à  luy  et  à  touts 
meschants  comme  luy,  de  ses  tyranniques  et  vilains 
deportements,  qui  de  sain  entendement  les  peult 
reprouver  ? 

1\  me  desplaist  qu'en  une  si  saincte  police  que 
la  lacedemonienne,  se  feust  meslee  une  si  feincte 
cerimonie  :  A  la  mort  des  roys,  touts  les  confederez 
et  voysins,  et  touts  les  ilotes,  hommes,  femmes, 
peslemesle,  se  descoupoient  le  front  pour  tesmoi- 
gnage  de  dueil,  et  disoient  en  leurs  cris  et  lamenta- 
tions, que  celuy  là,  quel  qu'il  eust  esté,  estoit  le 
meilleur  roy  4e  touts  les  leurs  ;  attribuant  au 
reng  le  loz  qui  appartenoit  au  mérite,  et  qui 
appartient  au  premier  mérite,  au  postreme  et 
dernier  reng, 

Aristote,  qui  remue  toutes  choses,  s'enquiert, 
sur  le  mot  de  Solon,  «que  nul  avant  mourir  ne 
peult  estre  dict  heureux,  »  si  celuy  là  mesme  qui 
a  vescu,  et  qui  est  mort  à  souhait,  peult  estre  dict 
heureux  si  sa  renommée  va  mal,  si  sa  postérité  est 
misérable.  Pendant  que  nous  nous  remuons,  nous 
nous  portons  par  préoccupation  où  il  nous  plaist  ; 

mais  estants  hors  de  l'estre,  nous  n'avons  aucune 
communication  avecques  ce  qui  est  :  et  seroit 
meilleur  de  dire  à  Solon,  que  iamais  homme  n'est 
donc  heureux,  puis  qu'il  ne  Test  qu'aprez  qu'il 
n'est  plus. 

Quisquam 
Vix  radicitus  e  vita  se  tollit,  et  eiicit  : 
Sed  facit  esse  sui  quiddam  super  inscius  ipse.,- 
Nec  removet  satis  a  proiecto  corpore  sese,  et 
Vindicat 1. 

Bertrand  du  Glesquin  mourut  au  siège  du  chas- 
teau  de  Randon,  prez  du  Puy  en  Auvergne  :  les 
assiégez  s'estants  rendus  aprez,  feurent  obligez  de 
porter  les  clefs  de  la  place  sur  le  corps  du  trespassé. 
Barthélémy  d'Alviane,  gênerai  de  l'armée  des 
Vénitiens,  estant  mort  au  service  de  leurs  guerres 
en  la  Bresse,  et  son  corps  ayant  esté  rapporté  à 
Venise  par  le  Veronois,  terre  ennemie,  la  pluspart 
de  ceulx  de  l'armée  estoient  d'advis  qu'on*  de- 
mandast  saufconduict  pour  le  passage  à  ceulx 
de  Vérone  :  mais  Théodore  Trivulce  y  contredict, 
çt  choisit  plustost  de  le  passer  par  vifve  force,  au 
hazard  du  combat  ;  «N'estant  convenable,  disoit 
il,  que  celuy  qui  en  3a  vie  n'avoit  iamais  eu  peur 
de  ses  ennemis,  estant  mort  feist  démonstration 
de  les  craindre.  »  De  vray,  en  chose  voysine,  par 
les  loix  grecques,  celuy  qui  demandoit  à  l'ennemy 
un  corps  pour  l'inhumer,  renonceoit  à  la  victoire, 
et  ne  luy  estoit  plus  loisible  d'en  dresser  trophée  : 
à  celuy  qui  en  estoit  requis,  c'estoit  tiltre  de 
gaing.  Ainsi  perdit  Nicias  l'advantage  qu'il  avoit 
nettement  gaigné  sur  les  Corinthiens  ;  et,  au  re- 

l  On  trouve  à  peine  un  sage  qui  s'arrache  totalement  à  la 
vie,  Incertain  de  l'avenir,  l'homme  s'imagine  qu'une  partie  de 
son  être  lui  survit;  il  ne  peut  s'affranchir  de  ce  corps  qui  périt 
et  tombe.  Lucrèce,  III,  890  et  895. 

bours,  Agesilaus  asseura  celuy  qui  luy  estoit  bien 
doubteusement  acquis  sur  les  Bœotiens. 

Ces  traicts  se  pourroient  trouver  estranges,  s'il 
n'estoit  receu  de  tout  temps,  non  seulement 
d'estendre  le  soing  de  nous  au  delà  cette  vie, 
mais  encores  de  croire  que  bien  souvent  les  fa- 
veurs célestes  nous  accompaignent  au  tumbeau  et 
continuent  à  nos  reliques.  Dequoy  il  y  a  tant 
d'exemples  anciens,  laissant  à  part  les  ncstres,  qu'il 
n'est  besoing  que  ie  m'y  estende.  Edouard  premier, 
roy  d'Angleterre,  ayant  essayé  aux  longues  guerres 
d'entre  luy  et  Robert,  roy  d'Escosse,  combien  sa 
présence  donnoit  d'advantage  à  ses  affaires,  rap- 
portant tousiours  la  victoire  de  ce  qu'il  entre- 
prenoit  en  personne  ;  mourant  obligea  son  fils, 
par  solennel  serment,  à  ce  qu'estant  trespassé  il 
feist  bouillir  son  corps  pour  desprendre  sa  chair 
d'avecques  les  os,  laquelle  il  feist  enterrer  ;  et 
quant  aux  os,  qu'il  les  reservast  pour  les  porter 
avecques  luy  et  en  son  armée,  toutes  les  fois  qu'il 
luy  adviendrait  d'avoir  guerre  contre  les  Escossois  : 
comme  si  la  destinée  avoit  fatalement  attaché  la 
victoire  à  ses  membres.  Iean  Zischa,  qui  troubla 
la  Boëme  pour  la  deffense  des  erreurs  de  Wiclef, 
voulut  qu'on  l'escorchast  aprez  sa  mort,  et  de  sa 
peau  qu'on  feist  un  tabourin  à  porter  à  la  guerre 
contre  ses  ennemis  ;  estimant  que  cela  ayderoit 
à  continuer  les  advantages  qu'il  avoit  eus  aux 
guerres  par  luy  conduictes  contre  eulx.  Certains 
Indiens  portoient  ainsin  au  combat  contre  les 
Espaignols  les  ossements  d'un  de  leurs  capitaines, 
en  considération  de  l'heur  qu'il  avoit  eu  en  vivant  : 
et  d'aultres  peuples,  en  ce  mesme  monde,  traisnent 
à  la  guerre  les  corps  des  vaillants  hommes  qui  sont 
morts  en  leurs  battailles,  pour  leur  servir  de  bonne 
fortune  et  d'encouragement.  Les  premiers  exemples 

ne  reservent  au  tumbeau  que  la  réputation  acquise 
par  leurs  actions  passées  ;  mais  ceulx  cy  y  veulent 
encores  mesler  la  puissance  d'agir. 

Le  faict  du  capitaine  Bayard  est  de  meilleure 
composition  :  lequel  se  sentant  blecé  à  mort  d'une 
arquebusade  dans  le  corps,  conseillé  de  se  retirer 
de  la  meslee,  respondit  qu'il  ne  commenceroit  point 
sur  sa  fin  à  tourner  le  dos  à  l'ennemy  ;  et  ayant 
combattu  autant  qu'il  eut  de  force,  se  sentant 
défaillir  et  eschapper  du  chevaî,  commanda  à  son 
maistre  d'hostel  de  le  coucher  au  pied  d'un  arbre, 
mais  que  ce  feust  en  façon  qu'il  mourust  le  visage 
tourné  vers  l'ennemy  :  comme  il  feit. 

Il  me  fault  adiouster  cet  aultre  exemple  aussi 
remarquable,  pour  cette  considération,  que  nul 
des  précédents.  L'empereur  Maximilian,  bisayeul 
du  roy  Philippes  qui  est  à  présent,  estoit  prince 
doué  de  tout  plein  de  grandes  qualitez,  et  entre 
aultres  d'une  beaulté  de  corps  singulière  :  mais 
parmy  ses  humeurs  il  avoit  cette  cy,  bien  contraire 
à  celle  des  princes  qui,  pour  despescher  les  plus 
importants  affaires,  font  leur  throsne  de  leur 
chaire  percée  ;  c'est  qu'il  n'eut  iamais  valet  de 
chambre  si  privé,  à  qui  il  permeist  de  le  veoir  en  sa 
garderobbe  :  il  se  desrobboit  pour  tumber  de  l'eau, 
aussi  religieux  qu'une  pucelle  à  ne  descouvrir  ny 
à  médecin,  ni  à  qui  que  ce  feust,  les  parties  qu'on  a 
accoustumé  de  tenir  cachées.  Moy  qui  ay  la  bouche 
si  effrontée,  suis  pourtant  par  complexion  touché 
de  cette  honte  :  si  ce  n'est  à  une  grande  suasion  de 
la  nécessité  ou  de  la  volupté,  ie  ne  communique 
gueres  aux  yeulx  de  personne  les  membres  et 
actions  que  nostre  coustume  ordonne  estre  cou- 
vertes; i'y  souffre  plus  de  contraincte  que  ie 
n'estime  bienséant  à  un  homme,  et  sur  tout  à  un 
homme  de  ma  profession.  Mais  luy  en  veint  à  telle 

superstition,  qu'il  ordonna,  par  paroles  expresses 
de  son  testament,  qu'on  luy  attachast  des  calessons 
quand  il  seroit  mort.  Il  debvoit  adiouster,  par 
codicille,  que  celuy  qui  les  luy  monteroit  eust  les 
yeulx  bandez.  L'ordonnance  que  Cyrus  faict  à  ses 
enfants,  que  ny  eulx,  ny  aultre,  ne  veoye  et  touche 
son  corps  aprez  que  l'ame  en  sera  séparée,  ie 
l'attribue  à  quelque  sienne  dévotion  ;  car  et  son 
historien  et  luy,  entre  leurs  grandes  qualitez,  ont 
semé  par  tout  le  cours  de  leur  vie  un  singulier 
soing  et  révérence  à  la  religion. 

Ce  conte  me  despleut,  qu'un  grand  me  feit 
d'un  mien  allié,  homme  assez  cogneu  et  en  paix  et 
en  guerre  :  c'est  que  mourant  bien  vieil  en  sa  court, 
tormenté  de  douleurs  extrêmes  de  la  pierre,  il 
amusa  toutes  ses  heures  dernières,  avec  un  soing 
véhément,  à  disposer  l'honneur  et  la  cerimonie  de 
son  enterrement;  et  somma  toute  la  noblesse  qui 
le  visitoit  de  luy  donner  parole  d'assister  à  son 
convoy  :  à  ce  prince  mesme,  qui  le  veit  sur  ses 
derniers  traicts,  il  feit  une  instante  supplication 
que  sa  maison  feust  commandée  de  s'y  trouver, 
employant  plusieurs  exemples  et  raisons  à  prouver 
que  c'estoit  chose  qui  appartenoit  à  un  homme  de 
sa  sorte  ;  et  sembla  expirer  content,  ayant  retiré 
cette  promesse,  et  ordonné  à  son  gré  la  distribution 
et  ordre  de  sa  montre.  le  n'ay  gueres  veu  de 
vanité  si  persévérante. 

Cette  aultre  curiosité  contraire,  en  laquelle  ie 
n'y  point  aussi  faulte  d'exemple  domestique,  me 
semble  germaine  à  cette  cy  :  d'aller  se  soignant 
et  passionnant  à  ce  dernier  point,  à  régler  son 
convoy  à  quelque  particulière  et  inusitée  parci- 
monie, à  un  serviteur  et  une  lanterne.  le  veoy 
louer  cette  humeur,  et  l'ordonnance  de  Marcus 
Aemilius    Lepidus,  qui  deffendit  à  ses  héritiers 

d'employer  pour  luy  les  cerimonïes  qu'on  avoit 
accoustumé  en  telles  choses.  Est  ce  encores  tem- 
pérance et  frugalité,  d'éviter  la  despense  et  la 
volupté,  desquelles  l'usage  et  la  cognoissance  nous 
est  imperceptible  ?  voilà  une  aysee  reformation, 
et  de  peu  de  coust.  S'il  estoit  besoing  d'en  or- 
donner, ie  seroy  d'advis  qu'en  celle  là,  comme  en 
toutes  actions  de  la  vie,  chascun  en  rapportast 
la  reigle  au  degré  de  sa  fortune.  Et  le  philosophe 
Lycon  prescrit  sagement  à  ses  amis  de  mettre 
son  corps  où  ils  adviseront  pour  le  mieulx  ;  et 
quant  aux  funérailles,  de  les  faire  ny  superflues 
ny  mechaniques.  le  lairray  purement  la  coustume 
ordonner  de  cette  cerimonie,  et  m'en  remettray  à 
la  discrétion  des  premiers  à  qui  ie  tumberay  en 
charge.  Toius  hic  locus  est  contemnendus  in  nobis, 
non  negligendus  in  nostris 1.  Et  est  sainctement  dict 
à  un  sainct  :  Curatio  funeris,  conditio  sepulturœ, 
pompa  exsequiarum,  magis  sunt  vivorum  solatia, 
quant  subsidia  mortuorum2.  Pour  tant  Socrates  à 
Criton,  qui  sur  l'heure  de  sa  fin  luy  demande 
comment  il  veult  estre  enterré  :  «Comme  vous 
voudrez,  »  respond  il.  Si  i'avois  à  m'en  empescher 
plus  avant,  ie  trouveroy  plus  galand  d'imiter 
ceulx  qui  entreprennent,  vivants  et  respirants, 
iouyr  de  l'ordre  et  honneur  de  leur  sépulture,  et 
qui  se  plaisent  de  veoir  en  marbre  leur  morte 
contenance.  Heureux  qui  s  cachent  resiouyr  et 
gratifier  leur  sens  par  l'insensibilité,  et  vivre  de 
leur  mort  ! 

A  peu  que  ie  n'entre  en  haine  irréconciliable 

1  C'est  un  soin  qu'il  faut  mépriser  pour  soi-même,  et  ne  pas 
négliger  pour  les  siens.  Cicéron,  Tuscul.  quœst.  I,  45. 

2  Le  soin  des  funérailles,  le  choix  de  la  sépulture,  la  pompe 
des  obsèques,  sont  moins  nécessaires  à  la  tranquillité  des  morts 
qu'à  la  consolation  des  vivants.  Saint  Augustin,  Cité  de  Dieu, 
I,  12. 

contre  toute  domination  populaire,  quoy  qu'elle 
me  semble  la  plus  naturelle  et  équitable,  quand  il 
me  souvient  de  cette  inhumaine  iniustice  du  peuple 
athénien,  de  faire  mourir  sans  remission,  et  sans 
les  vouloir  seulement  ouyr  en  leurs  deffenses, 
ces  braves  capitaines  venants  de  gaigner  contre 
les  Lacedemoniens  la  battaille  navale  prez  les  isles 
Argineuses,  la  plus  contestée,  la  plus  forte  battaille 
que  les  Grecs  ayent  oncques  donnée  en  mer  dé 
leurs  forces  ;  parce  qu'aprez  la  victoire  ils  avoient 
suyvy  les  occasions  que  la  loi  de  la  guerre  leur 
presentoit,  plustost  que  de  s'arrester  à  recueillir  et 
inhumer  leurs  morts.  Et  rend  cette  exécution  plus 
odieuse  le  faict  de  Diomedon  :  cettuy  cy  est  l'un 
des  condemnez,  homme  de  notable  vertu  et  mili- 
taire et  politique,  lequel  se  tirant  avant  pour  parler, 
aprez  avoir  ouy  l'arrest  de  leur  condemnation, 
et  trouvant  seulement  lors  temps  de  paisible 
audience,  au  lieu  de  s'en  servir  au  bien  de  sa 
cause,  et  à  descouvrir  l'évidente  iniustice  d'une  si 
cruelle  conclusion,  ne  représenta  qu'un  soing  de  la 
conservation  de  ses  iuges,  priant  les  dieux  de 
tourner  ce  iugement  à  leur  bien  ;  et  à  fin  que,  par 
faulte  de  rendre  les  vœux  que  hiy  et  ses  côm- 
paignons  avoient  vouez  en  recognoissance  d'une 
illustre  fortune,  ils  n'attirassent  l'ire  dès  dieux 
sur  euîx,  les  advertissant  quels  vœux  c'estoient  ; 
et  sans  dire  aultre  chose,  et  sans  marchander, 
s'achemina  de  ce  pas  courageusement  au  supplice. 
La  fortune,  quelques  années  aprez,  les  punit 
de  mesme  pain  soupe  :  car  Chabrias,  capitaine 
gênerai  de  leur  armée  de  mer,  ayant  eu  le  dessus 
du  combat  contre  Pollis,  admirai  de  Sparte,  en 
f  isle  de  Naxe,  perdit  le  fruict  tout  net  et  comptant 
de  sa  victoire,  très  important  à  leurs  affaires,  pour 
n'encourir  le  malheur  de  cet  exemple  ;  et  pour  ne 

perdre  peu  de  corps  morts  de  ses  amis  qui  flot- 
taient en  mer,  laissa  voguer  ensauveté  un  monde 
d'ennemis  vivants  qui,  depuis,  leur  feirent  bien 
acheter  cette  importune  superstition. 

Quaeris,  quo  iaceas,  post  obitum,  loco  ? 
Quo  non  nata  iacent 1. 

Cet  aultre  redonne  le  sentiment  du  repos  à  un 
corps  sans  ame  : 

Neque  sepulcrum,  quo  recipiatur,  habeat,  portum  corporis, 
Ubi,  remissa  humana  vita,  corpus  requiescat  a  malis  2  : 

tout  ainsi  que  nature  nous  faict  veoir  que  plu- 
sieurs choses  mortes  ont  encores  des  relations 
occultes  à  la  vie  :  le  vin  s'altère  aux  caves,  selon 
aulcunes  mutations  des  saisons  de  sa  vigne  ;  et  la 
chair  de  venaison  change  d'estat  aux  saloirs,  et 
de  goust,  selon  les  loix  de  la  chair  vifve,  à  ce 
qu'on  dict. 


CHAPITRE   IV 

COMME  L'AME  DESCHARGE  SES  PASSIONS  SUR  DES 
OBIECTS  [FAULSS  QUAND  LES  VRAIS  LUY  DE- 
FAILLENT 

Un  gentilhomme  des  nostres,  merveilleusement 
subiect  à  la  goutte,  estant  pressé  par  les  médecins 
de  laisser  du  tout  l'usage  des  viandes  salées,  avoit 
accoustumé  de  respondre  plaisamment,  «que  sur 
les  efforts  et  torments  du  mal,  il  vouloit  avoir  à 

1  Veux-tu  savoir  où  tu  seras  après  la  mort  ?  Où  sont  les  choses 
à  naître.  Sénèque,  Troad.  chor.  act.  II,  v.  30. 
*         Loin  de  toi,  pour  jamais,  cette  paix  des  tombeaux, 
Où  le  corps  fatigué  trouve  enfin  le  repos  ! 

Ennius  apud  Cic.  Tuscul.  I,  44. 

qui  s'en  prendre  ;  et  que  s'escriant,  et  mauldissant 
tantost  le  cervelat,  tantost  la  langue  de  bœuf  et 
le  iambon,  il  s'en  sentoit  d'autant  allégé.  »  Mais, 
en  bon  escient,  comme  le  bras  estant  haulsé  pour 
frapper,  il  nous  deult  si  le,  coup  ne  rencontre  et 
qu'il  aille  au  vent  ;  aussi  que  pour  rendre  une  veue 
plaisante,  il  ne  fault  pas  qu'elle  soit  perdue  et 
escartee  dans  le  vague  de  l'air,  ains  qu'elle  ayt 
butte  pour  la  soustenir  à  raisonnable  distance  : 

Ventus  ut  amittit  vires,  nisi  robore  densas 
Occurrant  silvae,  spatio  diffusus  inani  *  : 

de  mesme  il  semble  que  l'ame  esbranlee  et  esmue 
se  perde  en  soy  mesme  si  on  ne  luy  donne  prinse  ; 
et  fault  tousiours  luy  fournir  d'obiect  où  elle  s'ab- 
butte  et  agisse.  Plut  arque  dict,  à  propos  de  ceulx 
qui  s'affectionnent  aux  guenons  et  petits  chiens, 
que  la  partie  amoureuse  qui  est  en  nous,  à  faulte 
de  prinse  légitime,  plustost  que  de  demourer  en 
vain,  s'en  forge  ainsin  une  faulse  et  frivole.  Et 
nous  veoyons  que  l'ame  en  ses  passions  se  pipe 
plustost  elle  mesme,  se  dressant  un  f  auls  subiect 
et  fantastique,  voire  contre  sa  propre  créance,  que 
de  n'agir  contre  quelque  chose.  Ainsin  emporte 
les  bestes  leur  rage  à  s'attaquer  à  la  pierre  et  au 
fer  qui  les  a  blecees,  et  à  se  venger  à  belles  dents 
sur  soy  mesme  du  mal  qu'elles  sentent  : 

Pannonis  haud  aliter  post  ictum  saBvior  ursa, 
Gui  iaculum  parva  Libys  amentavit  babena  ;  ' 
Se  rotat  in  vulnus,  telûmque  irata  receptum 
Impetit,  et  secum  fugientem  circuit  hastam  2. 

1  Et  comme  le  vent,  si  d'épaisses  forêts  n'irritent  sa  fureur, 
perd  ses  forces  dissipées  dans  le  vague  de  l'air.  Lucain,  III,  362. 

2  Ainsi  l'ourse,  plus  terrible  après  sa  blessure,  se  replie  sur 
sa  plaie  ;  furieuse,  elle  veut  mordre  le  trait  qui  la  déchire,  et 
poursuit  le  fer  qui  tourne  avec  elle.  Lucain,  VI,  220. 

Quelles  causes  n'inventons  nous  des  malheurs 
qui  nous  adviennent  ?  à  quoy  ne  nous  prenons 
nous,  à  tort  ou  à  droict,  pour  avoir  où  nous  escri- 
mer? Ce  ne  sont  pas  ces  tresses  blondes  que  tu 
deschires,  ny  la  blancheur  de  cette  poictrine  que 
despitee  tu  bats  si  cruellement,  qui  ont  perdu  d'un 
malheureux  plomb  ce  frère  bien  aymé  :  prens  t'en 
ailleurs.  Livius  parlant  de  l'armée  romaine  en 
Espaigne,  aprez  la  perte  des  deux  frères  ses  grands 
capitaines,  flere  omnes  repente,  et  offensare  capita 1  : 
c'est  un  usage  commun.  Et  le  philosophe  Bion, 
de  ce  roy  qui  de  dueil  s'arrachoit  les  poils,  feut  il 
pas  plaisant  ?  «  Cettuy  cy  pense  il  que  la  pelade 
soulage  le  dueil  ?  &  Qui  n'a  veu  mascher  et  en- 
gloutir les  chartes,  se  gorger  d'une  baie  de  dez, 
pour  avoir  où  se  venger  de  la  perte  de  son  argent  ? 
Xerxes  fouetta  la  mer,  et  escrivit  un  cartel  de 
desfi.  au  mont  Athos  ;  et  Cyrus  amusa  toute  une 
armée  plusieurs  iours  à  se  venger  de  la  rivière  de 
Gyndus,  pour  la  peur  qu'il  avoit  eue  en  la  passant; 
et  Caligula  ruina  une  très  belle  maison,  pour  le 
plaisir  que  sa  mère  y  avoit  eu. 

Le  peuple  disoit  en  ma  ieunesse,  qu'un  roy  de 
nos  voysins,  ayant  receu  de  Dieu  une  bastonade, 
iura  de  s'en  venger,  ordonnant  que  de  dix  ans  on 
ne  le  priast,  ny  parlast  de  luy,  ny,  autant  qu'il 
estoit  en  son  auctorité,  qu'on  ne  creust  en  luy. 
Par  où  on  vouloit  peindre  non  tant  la  sottise  que 
la  gloire  naturelle  à  la  nation  dequoy  estoit  le 
conte  ;  ce  sont  vices  tousiours  conioincts  :  mais 
telles  actions  tiennent,  à  la  vérité,  un  peu  plus 
encores  d'oultrecuidance  que  de  bestise.  Augustus 
César  ayant  esté  battu  de  la  tempeste  sur  mer,  se 
print  à  desfier  le  dieu  Neptunus,  et  en  la  pompe 

1  Chacun  se  mit  aussitôt  à  pleurer  et  à  se  frapper  la  tête. 
Tite-Live,  XXV,  3?. 

des  ieux  circenses  feit  oster  son  image  du  reng  où 
elle  estoit  parmy  les  aultres  dieux,  pour  se  venger 
de  luy  :  en  quoy  il  est  encores  moins  excusable 
que  les  précédents,  et  moins  qu'il  ne  feut  depuis, 
lors  qu'ayant  perdu  une  battaille  soubs  Quintilius 
Varus  en  Allemaigne,  il  alloit  de  cholere  et  de 
desespoir  chocquant  sa  teste  contre  la  muraille, 
en  s'escriant  :  «  Varus,  rens  moy  mes  soldats  :  » 
car  ceulx  là  surpassent  toute  folie,  d'autant  que 
l'impiété  y  est  ioincte,  qui  s'en  adressent  à  Dieu 
mesme  ou  à  la  fortune,  comme  si  elle  avoit  des 
aureilles  subiectes  à  nostre  batterie  ;  à  l'exemple 
des  Thraces,  qui,  quand  il  tonne  ou  esclaire,  se 
mettent  à  tirer  contre  le  ciel  d'une  vengeance 
titanienne,  pour  renger  Dieu  à  raison  à  coups 
de  flèches.  Or,  comme  dict  cet  ancien  poëte,  chez 
Plutarque, 

Point  ne  se  fauït  courroucer  aux  affaires  ; 
Il  ne  leur  chault  de  toutes  nos  choleres. 

Mais  nous  ne  dirons  iamais  assez  d'iniures  au  des- 
reiglement  de  notre  esprit. 


CHAPITRE   V 

SI  LE  CHEF  D'UNE  PLACE  ASSIEGEE   DOIBT   SORTIR 
POUR  PARLEMENTER 

Lucius  Marcius,  légat  des  Romains  en  la  guerre 
contre  Perseus,  roi  de  Macédoine,  voulant  gaigner 
le  temps  qu'il  luy  falloit  encores  à  mettre  en 
poinct  son  armée,  sema  des  entreiects  d'accord, 
desquels  le  roy  endormy  accorda  trefve  pour  quel- 
ques iours,  fournissant  par  ce  moyen  son  ennemy 
d'opportunité  et  loisir  pour  s'armer;  d'où  le  roy 
encourut  sa  dernière  ruyne.  Si  est  ce  que  les  vieux 

du  sénat,  memoratifs  des  mœurs  de  leurs  pères, 
accusèrent  cette  practique,  comme  ennemie  de 
leur  style  ancien,  qui  feut,  disoient  ils,  combattre 
de  vertu,  non  de  finesse,  ny  par  surprinses  et  ren- 
contres de  nuict,  ni  par  fuittes  appostees  et  re- 
charges inopinées;  n'entreprenants  guerre  qu'aprez 
l'avoir  dénoncée,  et  souvent  aprez  avoir  assigné 
l'heure  et  le  lieu  de  la  battaille.  De  cette  conscience 
ils  renvoyèrent  à  Pyrrhus  son  traistre  médecin,  et 
aux  Phalisques  leur  desloyal  maistre  d'eschole. 
C'estoient  les  formes  vrayement  romaines,  non  de 
la  grecque  subtilité  et  astuce  punique,  où  le  vaincre 
par  force  est  moins  glorieux  que  par  fraude.  Le 
tromper  peult  servir  pour  le  coup  :  mais  celuy  seul 
se  tient  pour  surmonté,  qui  sçait  l'avoir  esté  ny 
par  ruse  ny  de  sort,  mais  par  vaillance,  de  trouppe 
à  trouppe,  en  une  franche  et  iuste  guerre.  Il  ap- 
pert bien  par  ce  langage  de  ces  bonnes  gents,  qu'ils 
n'avoient  encores  receu  cette  belle  sentence, 

Dolus,  an  virtus,  quis  in  hoste  requîrat *  ? 

Les  Achaïens,  chct  Polybe,  detestoient  toute  voye 
de  tromperie  en  leurs  guerres,  n'estimants  victoire, 
sinon  où  les  courages  des  ennemis  sont  abbattus. 
Eam  vir  sanctus  et  sapiens  sciet  veram  esse  vie- 
toriam,  quœ,  salva  fide  et  intégra  dignitate,  para- 
bitur2,  dict  un  aultre. 

Vosne  velit,  an  me,  regnare  hera,  quidve  ferat,  fors, 
Virtute  experiamur  s. 

1  Qu'importe  qu'on  triomphe  ou  par  force  ou  par  ruse  ? 

Virg.  En.  II,  390,  trad.  de  Delille. 

2  L'homme  sage  et  vertueux  doit  savoir  que  la  seule  victoire 
véritable  est  celle  que  peuvent  avouer  la  bonne  foi  et  l'honneur. 
Florus,  I,  12. 

3  Éprouvons  par  le  courage  si  c'est  à  vous  ou  à  moi  que  la 
fortune,  maîtresse  des  événements,  destine  l'empire.  Ennius 
apud  Cic.  de  Offîciis,  I,  12. 

Au  royaume  de  Ternate,  parmy  ces  nations  que 
si  à  pleine  bouche  nous  appelions  barbares,  la 
coustume  porte  qu'ils  n'entreprennent  guerre  sans 
l'avoir  premièrement  dénoncée  ;  y  adioustants 
ample  déclaration  des  moyens  qu'ils  ont  à  y 
employer,  quels,  combien  d'hommes,  quelles  mu- 
nitions, quelles  armes,  offensifves  et  defensifves  ; 
mais  aussi,  cela  faict,  si  leurs  ennemis  ne  cèdent  et 
viennent  à  accord,  ils  se  donnent  loy  de  se  servir 
à  leur  guerre,  sans  reproche,  de  tout  ce  qui  ayde 
à  vaincre. 

Les  anciens  Florentins  estoient  si  esloingnez  de 
vouloir  gaigner  advantage  sur  leurs  ennemis  par 
surprinse,  qu'ils  les  advertissoient,  un  mois  avant 
que  de  mettre  leur  exercite  aux  champs,  par  le  con- 
tinuel son  de  la  cloche  qu'ils  nommoient  Martinella. 

Quant  à  nous,  moins  superstitieux,  qui  tenons 
celuy  avoir  l'honneur  de  la  guerre,  qui  en  a  le 
proufit,  et  qui,  aprez  Lysander,  disons  «que,  où 
la  peau  du  lyon  ne  peult  suffire,  il  y  fault  coudre 
un  loppin  de  celle  du  renard,  »  les  plus  ordinaires 
occasions  de  surprinse  se  tirent  de  cette  practique  ; 
et  n'est  heure,  disons  nous,  où  un  chef  doibve 
avoir  plus  l'œil  au  guet,  que  celle  des  parlements 
et  traictez  d'accord  :  et  pour  cette  cause,  c'est 
une  reigle,  en  la  bouche  de  touts  les  hommes  de 
guerre  de  nostre  temps,  «  qu'il  ne  fault  iamais  que 
le  gouverneur  en  une  place  assiégée  sorte  luy 
mesme  pour  parlementer.  »  Du  temps  de  nos  pères, 
cela  feut  reproché  aux  seigneurs  de  Montmord  et 
de  l'Assigni,  defïendants  Mouson  contre  le  comte 
de  Nansau.  Mais  aussi,  à  ce  compte,  celuy  là  seroit 
excusable  qui  sortiroit  en  telle  façon,  que  la  seureté 
et  l'advantage  demourast  de  son  costé  ;  comme 
feit  en  la  ville  de  Regge  le  comte  Guy  de  Ran- 
gon  (s'il  en  fault  croire  du  Bellay,  car  Guicciardin 

dict  que  ce  feut  hiy  mesme),  lors  que  le  seigneur 
de  l'Escut  s'en  approcha  pour  parlementer  ;  car  il 
abandonna  de  si  peu  son  fort,  qu'un  trouble  s'es- 
tant  esmeu  pendant  ce  parlement,  non  seulement 
monsieur  de  l'Escut  et  sa  trouppe,  qui  estoit  ap- 
prochée avecques  luy,  se  trouva  le  plus  foible,  de 
façon  qu'Alexandre  Trivulce  y  feut  tué,  mais  luy 
mesme  feut  contrainct,  pour  le  plus  seur,  de  suyvre 
le  comte,  et  se  iecter,  sur  sa  foy,  à  l'abri  des  coups 
dans  la  ville. 

Eumenes,  en  la  ville  de  Nora,  pressé  par  Anti- 
gonus,  qui  l'assiegeoit,  de  sortir  pour  luy  parler, 
alléguant  que  c'estoit  raison  qu'il  veinst  devers 
luy,  attendu  qu'il  estoit  le  plus  grand  et  le  plus 
fort  ;  aprez  avoit  f aict  cette  noble  response,  «  le 
n'estimeray  iamais  homme  plus  grand  que  moy, 
tant  que  i'auray  mon  espee  en  ma  puissance,  » 
n'y  consentit,  qu'Antigonus  ne  luy  eust  donné 
Ptolemeus  son  propre  nepveu  en  ostage,  comme 
il  demandoit. 

Si  est  ce  qu'encores  en  y  a  il  qui  se  sont  très  bien 
trouvez  de  sortir  sur  la  parole  de  l'assaillant  : 
tesmoing  Henry  de  Vaux,  chevalier  champenois, 
lequel  estant  assiégé  dans  le  chasteau  de  Com- 
mercy  par  les  Anglois,  Barthélémy  de  Bonnes, 
qui  cornmandoit  au  siège,  ayant  par  dehors  faict 
sapper  la  pluspart  du  chasteau,  si  qu'il  ne  restoit 
que  le  feu  pour  accabler  les  assiégez  soubs  les 
ruynes,  somma  ledit  Henry  de  sortir  à  parlementer 
pour  son  proufit,  comme  il  feit  luy  quatriesme  ;  et 
son  évidente  ruyne  luy  ayant  esté  montrée  à  l'œil, 
il  s'en  sentit  singulièrement  obligé  à  l'ennemy  ;  à 
la  discrétion  duquel  aprez  qu'il  se  feut  rendu  et 
sa  trouppe,  le  feu  estant  mis  à  la  mine,  les  estan- 
sons  de  bois  venus  à  faillir,  le  chasteau  feut  em- 
porté de  fond  en  comble. 

le  me  fie  ayseement  à  la  foy  d'aultruy  ;  mais 
malayseement  le  feroy  ie,  lors  que  ie  donnerais  à 
iuger  l'avoir  plustost  faict  par  désespoir  et  faulte 
de  cœur,  que  par  franchise  et  fiance  de  sa  loyauté. 


CHAPITRE    VI 

l'heure  des  parlements,  dangereuse 

Toutesfois  ie  veis  dernièrement  en  mon  voysk 
nage  de  Mussidan,  que  ceulx  qui  en  feurent  des- 
logez à  force  par  nostre  armée,  et  aultres  de  leur 
party,  crioient,  comme  de  trahison,  de  ce  que 
pendant  les  entremises  d'accord,  et  le  traicté  se 
continuant  encores,  on  les  avoit  surprins  et  mis 
en  pièces  :  chose  qui  eust  eu  à  l'adventure  appa- 
rence en  aultre  siècle.  Mais,  comme  ie  viens  de 
dire,  nos  façons  sont  entièrement  esloingnees  de 
ces  reigles  ;  et  ne  se  doibt  attendre  fiance  des  uns 
aux  aultres,  que  le  dernier  sceau  d'obligation  n'y 
soit  passé  ;  encores  y  a  il  lors  assez  à  faire  :  et 
a  tousiours  esté  conseil  hazardeux  de  fier  à  la 
licence  d'une  armée  victorieuse  l'observation  de 
la  foy  qu'on  a  donnée  à  une  ville,  qui  vient  de  se 
rendre  par  doulce  et  favorable  composition,  et  d'en 
laisser,  sur  la  chaulde,  l'entrée  libre  aux  soldats. 

L.  Aemilius  Regillus,  prêteur  romain,  ayant 
perdu  son  temps  à  essayer  de  prendre  la  ville  de 
Phocees  à  force,  pour  la  singulière  prouesse  des 
habitants  à  se  bien  deffendre,  feit  pache  avec 
euix  de  les  recevoir  pour  amis  du  peuple  romain, 
et  d'y  entrer  comme  en  ville  confédérée,  leur  ostant 
toute  crainte  d'action  hostile  :  mais  y  ayant  quand 
et  luy  introduict  son  armée  pour  s'y  taire  veoir  en 

plus  de  pompe,  il  ne  feut  en  sa  puissance,  quelque 
effort  qu'il  y  employast,  de  tenir  la  bride  à  ses 
gents  ;  et  veit  devant  ses  yeulx  fourrager  bonne 
partie  de  la  ville,  les  droicts  de  l'avarice  et  de  la 
vengeance  suppeditants  ceulx  de  son  auctorité  et 
de  la  discipline  militaire. 

Cleomenes  disoit  que  quelque  mal  qu'on  peust 
faire  aux  ennemis  en  guerre,  cela  estoit  par  dessus 
la  iustice,  et  non  subiect  à  icelle,  tant  envers  les 
dieux  qu'envers  les  hommes  ;  et  ayant  f aict  trefve 
avec  les  Argiens  pour  sept  iours,  la  troisiesme  nuict 
«aprez  il  les  alla  charger  touts  endormis,  et  les  desfeit, 
alléguant  qu'en  sa  trefve  il  n'avoit  pas  esté  parlé 
des  nuicts  ;  mais  les  dieux  vengèrent  cette  perfide 
subtilité. 

Pendant  le  parlement,  et  qu'ils  musoient  sur 
leurs  seuretez,  la  ville  de  Casilinum  feut  saisie  par 
surprinse;  et  cela  pourtant  au  siècle  et  des  plus 
iustes  capitaines  et  de  la  plus  parfaicte  milice 
romaine  :  car  il  n'est  pas  dict  qu'en  temps  et  lieu 
il  ne  soit  permis  de  nous  prévaloir  de  la  sottise  de 
nos  ennemis,  comme  nous  faisons  de  leur  lascheté. 
Et  certes  la  guerre  a  naturellement  beaucoup  de 
privilèges  raisonnables,  au  preiudice  de  la  raison  ; 
et  icy  f  ault  la  reigle,  neminem  id  agere,  ut  ex  alterius 
■prcedetur  inscitia l  :  mais  ie  m'estonne  de  l'estendue 
que  Xenophon  leur  donne,  et  par  les  propos,  et 
par  divers  exploicts  de  son  parfaict  empereur; 
aucteur  de  merveilleux  poids  en  telles  choses, 
comme  grand  capitaine,  et  philosophe  des  pre- 
miers disciples  de  Socrates  ;  et  ne  consens  pas  à  la 
mesure  de  sa  dispense  en  tout  et  par  tout. 

Monsieur  d'Aubigny  assiégeant  Capoue,  et  aprez 
y  avoir  faict  une  *  furieuse  batterie,  le  seigneur 

1  Que  personne  ne  doit  chercher  à  faire  son  profit  de  la  sottise 
d'autrui.  Cic.  de  Offic.  III,  17. 

Fabrice  Colonne,  capitaine  de  la  ville,  ayant 
commencé  à  parlementer  de  dessus  un  bastion,  et 
ses  gerits  faisants  plus  molle  garde,  les  nostres  s'en 
emparèrent  et  meirent  tout  en  pièces.  Et  de  p]us 
fresche  mémoire,  à  Yvoy,  le  seigneur  Iulian  Rom- 
mero  ayant  faict  ce  pas  de  clerc,  de  sortir  pour 
parlementer  avecques  monsieur  le  connestable, 
trouva  au  retour  sa  place  saisie.  Mais  à  fin  que 
nous  ne  nous  en  allions  pas  sans  revenche,  le  mar- 
quis de  Pesquaire  assiégeant  Gènes,  où  le  duc 
Octavian  Fregose  commandoit  soubs  nostre  pro- 
tection, et  Taccord  entre  eulx  ayant  esté  poulsé  si 
avant,  qu'on  le  tenoit  pour  faict  ;  sur  le  point  de  la 
conclusion,  les  Espaignols  s'estants  coulés  dedans, 
en  usèrent  comme  en  une  victoire  planiere.  Et 
depuis,  à  Ligny  en  Barrois,  où  le  comte  de  Brienne 
commandoit,  l'empereur  l'ayant  assiégé  en  per- 
sonne, et  Bertheville,  lieutenant  dudict  comte, 
estant  sorty  pour  parlementer,  pendant  le  parle- 
ment la  ville  se  trouva  saisie. 

Fù  il  vincer  sempremai  laudabil  cosa, 
Vincasi  o  per  fortuna,  o  per  ingegno  *, 

disent  ils  :  mais  le  philosophe  Chrysippus  n'eust 
pas  esté  de  cet  advis  ;  et  moy  aussi  peu  :  car  il 
disoit  que  ceulx  qui  courent  à  l'envy  doibvent 
bien  employer  toutes  leurs  forces  à  la  vistesse, 
mais  il  ne  leur  est  pourtant  aulcunement  loisible 
de  mettre  la  main  sur  leur  adversaire  pour  l'ar- 
rester,  ny  de  luy  tendre  la  iambe  pour  le  faire 
cheoir.  Et  plus  généreusement  encores  ce  grand 
Alexandre  à  Polypercon,  qui  luy  suadoit  de  se 
servir  de  Tadvantage  que  l'obscurité  de  la  nuict 

1  Que  la  victoire  soit  due  au  hasard  ou  à  l'habileté,  elle  est 
toujours  glorieuse.  Ariqsto,  cant.  XV,  v.  1. 

ltty  donnoit  pour  assaillir  Darius  :  «  Point,  dict  il, 
Cê  n'est  pas  à  môy  de  chercher  des  victoires  des- 
robbêèâ  :  malo  me  fortunée  pœniteat,  quant  victoritê 
puàeai l.  » 

Atque  idem  fugientem  haud  est  dignafus  Oroden 
Sternere,  hec  iacta  cœcum  dare  cuspide  vulnus  : 
Obvius,  adversoque  occurrit,  seque  Viro  vir 
Contulit,  haud  furto  melior,  sed  fortibus  armis  2. 


CHAPITRE   VII 

que  l'intention  iuge  nos  actions 

La  mort,  dict  on,  nous  acquitte  de  toutes  nos  obli- 
gations, l'en  sçay  qui  l'ont  prins  en  diverse  façon. 
Henry  septiesme,  roy  d'Angleterre,  feit  composi- 
tion avec  dôm  Philippe,  fils  de  l'empereur  Maxi- 
milian,  ou,  pour  le  confronter  plus  honnorable- 
ment,  père  de  l'empereur  Charles  cinquiesme,  que 
ledict  Philippe  remettroit  entre  ses  mains  le  duc 
de  Sufïolc  de  la  Rose  blanche,  son  ennemy,  lequel 
s'en  estoit  fuy  et  retiré  au  Païs  Bas,  moyennant 
qu'il  prômettoit  de  n'attenter  rien  sur  la  vie  dudict 
duc  :  tôutesfoiâ,  venant  à  mourir,  il  commanda 
par  gon  testament  à  son  fils,  de  le  faire  mourir 
soubdain  aprez  qu'il  seroit  decedé.  Dernièrement, 
en  cette  tragédie  que  le  duc  d'Albe  nous  feit  veoir 
à  Bruxelles  ez  comtes  de  Horne  et  d'Aiguemond, 
il  y  eut  tout  plein  de  choses  remarquables  ;  et 
entré  aultrês,  que  le  comte  d'Aiguemond,  soubs 

1  J'âimé  mieux  avoir  à  mê  plaindre  de  la  fortune,  qu'à  rougir 
de  nia  victoire.  Quin^e-Curce,  IV,  13. 

2  Le  fier  Mézence  ne  daigne  pas  frapper  Orode  dans  sa  fuite, 
ni  lancer  un  dard  que  l'œil  de  son  ennemi  ne  puisse  voir  partir  ; 
il  îê  poùrâUit,  l'atteint,  l'attaque  de  front  ;  ennemi  de  la  ruse, 
il  veut  vaincre  par  la  seule  valeur.  Virgile,  Énêiâe,  X,  733. 


LIVRE  I,  CHAPITRE  VII  55 

la  foy  et  asseurance  duquel  le  comte  de  Home 
s'estoit  venu  rendre  au  duc  d'Albe,  requit  avec 
grande  instance  qu'on  le  feist  mourir  le  premier, 
à  fin  que  sa  mort  l'affranchist  de  l'obligation  qu'il 
avoit  audict  comte  de  Horne.  Il  semble  que  la 
mort  n'ayt  point  deschargé  le  premier  de  sa  foy 
donnée,  et  que  le  second  en  estoit  quitte,  mesme 
sans  mourir.  Nous  ne  pouvons  estre  tenus  au  delà 
de  nos  forces  et  de  nos  moyens  ;  à  cette  cause, 
parce  que  les  effects  et  exécutions  ne  sont  aucune- 
ment en  nostre  puissance,  et  qu'il  n'y  a  rien  à 
bon  escient  en  nostre  puissance,  que  la  volonté  ; 
en  celle  là  se  fondent  par  nécessité  et  s'establissent 
toutes  les  reigles  du  debvoir  de  l'homme  :  par  ainsi 
le  comte  d'Aiguemond  tenant  son  ame  et  volonté 
endebtee  à  sa  promesse,  bien  que  la  puissance  de 
l'effectuer  ne  feust  pas  en  ses  mains,  estoit  sans 
doubte  absouls  de  son  debvoir,  quand  il  eust  sur- 
vescu  le  comte  de  Horne.  Mais  le  roy  d'Angle- 
terre faillant  à  sa  parole  par  son  intention,  ne  se 
peult  excuser  pour  avoir  retardé  iusques  aprez  sa 
mort  l'exécution  de  sa  desloyauté  ;  non  plus  que 
le  masson  de  Hérodote,  lequel  ayant  loyalement 
conservé  durant  sa  vie  le  secret  des  thresors  du 
roy  d'Aegypte  son  maistre,  mourant  le  descouvrit 
à  ses  enfants. 

I'ay  veu  plusieurs  de  mon  temps,  convaincus  par 
leur  conscience  retenir  de  Taultruy,  se  disposer  à 
y  satisfaire  par  leur  testament  et  aprez  leur  decez. 
Ils  ne  font  rien  qui  vaille,  ny  de  prendre  terme  à 
chose  si  pressante,  ny  de  vouloir  restablir  une 
iniure  avecques  si  peu  de  leur  ressentiment  et  in- 
terest.  Ils  doibvent  plus  du  leur  ;  et  d'autant  qu'ils 
payent  plus  poisamment  et  incommodeement, 
d'autant  en  est  leur  satisfaction  plus  iuste  et 
méritoire  :  la  pénitence  demande  à  charger.  Ceulx 

là  font  encores  pis,  qui  reservent  la  déclaration  de 
quelque  haineuse  volonté  envers  le  proche,  à  leur 
dernière  volonté,  l'ayants  cachée  pendant  la  vie;  et 
montrent  avoir  peu  de  soing  du  propre  honneur,  ir- 
ritants l'offensé  à  l'encontre  de  leur  mémoire,  et 
moins  de  leur  conscience,  n'ayants,  pour  le  respect 
de  la  mort  mesme,  sceu  faire  mourir  leur  maltalent, 
et  en  estendants  la  vie  oultre  la  leur.  Iniques  iuges, 
qui  remettent  à  iuger  alors  qu'ils  n'ont  plus  cog- 
noissance  de  cause.  le  me  garderay,  si  ie  puis,  que 
ma  mort  die  chose  que  ma  vie  n'ayt  première- 
ment dict,  et  apertement. 


CHAPITRE   VIII 

DE   L'OYSIFVETÉ 

Comme  nous  veoyons  des  terres  oysifves,  si  elles 
sont  grasses  et  fertiles,  foisonner  en  cent  mille 
sortes  d'herbes  sauvages  et  inutiles,  et  que  pour 
les  tenir  en  office,  il  les  f  ault  assubiectir  et  employer 
à  certaines  semences  pour  nostre  service  ;  et 
comme  nous  veoyons  que  les  femmes  produisent 
bien  toutes  seules  des  amas-  et  pièces  de  chair 
informes,  mais  que  pour  faire  une  génération 
bonne  et  naturelle,  il  les  fault  embesongner  d'une 
aultre  semence  :  ainsin  est  il  des  esprits  ;  si  on  ne 
les  occupe  à  certain  subiect  qui  les  bride  et  con- 
traigne, ils  se  iectent  desreglez,  par  cy  par  là, 
dans  le  vague  champ  des  imaginations, 

Sicut  aquœ  tremulum  labris  ubi  lumen  ahenîs 
Sole  repercussum,  aut  radiantis  imagine  lunae, 
Omnia  pervolitat  late  loca  ;  iamque  sub  auflas 
Erigitur,  summique  ferit  laquearia  tecti 1  ; 

1  Ainsi,  lorsque  dans  un  vase  d'airain  une  onde  agitée  réfléchit 

et  n'est  folie  ni  resverie  qu'ils  ne  produisent  en 
cefte  agitation. 

Velut  aegri  somma,  vanse 
Finguntur  species  1. 

I/ame  qui  n'a  point  de  but  estably,  elle  se  perd  : 
car,  comme  on  dict,  c'est  n'estre  en  aulcun  lieu, 
que  d'estre  par  tout. 

Quisquis  ubique  habitat,  Maxime,  nusquam  habitat  2. 

Dernièrement  que  ie  me  retiray  chez  moy,  dé- 
libéré, autant  que  ie  pourroy,  ne  me  mesler  d'aultre 
chose  que  de  passer  en  repos  et  à  part  ce  peu  qui 
me  reste  de  vie  ;  il  me  sembloit  ne  pouvoir  faire 
plus  grande  faveur  à'  mon  esprit,  que  de  le  laisser 
en  pleine  oysifveté  s'entretenir  soy  mesme,  et 
s'arrester  et  rasseoir  en  soy,  ce  que  i'esperoy  qu'il 
peust  meshuy  faire  plus'ayseement,  devenu  avec- 
ques  le  temps  plus  poisant  et  plus  meur  :  mais 
ie  treuve,  comme 

Variam  semper  dant  otia  mentem  3, 

qu'au  rebours,  faisant  le  cheval  eschappé,  il  se 
donne  cent  fois  plus  de  carrière  à  soy  mesme  qu'il 
n'en  prenoit  pour  aultruy  ;  et  m'enfante  tant  de 
chimères  et  monstres  fantasques  les  uns  sur  les 
aultres,  sans  ordre  et  sans  propos,  que  pour  en 
contempler  à  mon  ayse  l'ineptie  et  l'estrangeté, 

l'image  du  soleil  ou  les  pâles  rayons  de  Phébé,  la  lumière  voltige 
incertaine,  monte,  descend,  et  frappe  les  lambris  de  ses  mobiles 
reflets.  Virgile,  Enéide,  VIII,  22. 

1  Se  forgeant  des  chimères,  qui  ressemblent  aux  songes  d'un 
malade.  Horace,  Art  poétique,  v.  7. 

2  Martial,  i,  VII,  épig.  72.  Montaigne  a  traduit  ce  vers  avant 
de  le  citer. 

3  Dans  l'oisiveté,  l'esprit  s'égare  en  mille  pensées  diverses. 
Lucain,  IV,  704. 

i'ay  commencé  de  les  mettre  en  roolle,  espérant 
avecques  le  temps  luy  en  faire  honte  à  luy  mesme. 


CHAPITRE   IX 

DES  MENTEURS 

Il  n'est  homme  à  qui  il  siese  si  mal  de  se  mesler 
de  parler  de  mémoire  ;  car  ie  n'en  recognoy  quasi 
trace  en  moy  ;  et  ne  pense  qu'il  y  en  ayt  au  monde 
une  aultre  si  merveilleuse  en  défaillance.  I'ay 
toutes  mes  aultres  parties  viles  et  communes  ;  mais 
en  cette  là,  ie  pense  estre  singulier  et  très  rare, 
et  digne  de  gaigner  nom  et  réputation.  Oultre 
l'inconvénient  naturel  que  i'en  souffre  (car  certes, 
veu  sa  nécessité,  Platon 'a  raison  de  la  nommer 
une  grande  et  puissante  déesse,  si  en  mon  païs  on 
veult  dire  qu'un  homme  n'a  point  de  sens,  ils  disent 
qu'il  n'a  point  de  mémoire  ;  et  quand  ie  me  plains 
du  default  de  la  mienne,  ils  me  reprennent  et 
mescroyent,  comme  si  ie  m'accusoy  d'estre  in- 
sensé :  ils  ne  veoyent  pas  de  chois  entre  mémoire 
et  entendement.  C'est  bien  empirer  mon  marché  ! 
Mais  ils  me  font  tort  ;  car  il  se  veoid  par  expérience, 
plustost  au  rebours,  que  les  mémoires  excellentes 
se  ioignent  volontiers  aux  iugements  débiles.  Ils 
me  font  tort  aussi  en  cecy,  qui  ne  sçay  rien  si  bien 
faire  qu'estre  amy,  que  les  mesmes  paroles  qui 
accusent  ma  maladie,  représentent  l'ingratitude  ; 
on  se  prend  de  mon  affection  à  ma  mémoire  ;  et 
d'un  default  naturel,  on  en  faict  un  default  de 
conscience  :  «Il  a  oublié,  dict  on,  cette  prière  ou 
cette  promesse  :  Il  ne  se  souvient  point  de  ses 
amis  :  Il  ne  s'est  point  souvenu  de  dire,  ou  faire, 


LIVRE  I,  CHAPITRE  IX  59 

ou  taire  cela,  pour  l'amour  de  moy.  &  Certes,  ie 
puis  ayseement  oublier  ;  mais  de  mettre  à  non* 
chaloir  la  charge  que  mon  amy  m'a  donnée,  ie 
ne  le  fois  pas.  Qu'on  se  contente  de  ma  misère, 
sans  en  faire  une  espèce  de  malice,  et  de  la  malice 
autant  ennemie  de  mon  humeur  ! 

le  me  console  aulcunement  :  Premièrement,  sur 
ce,  Que  c'est  un  mal  duquel  principalement  i'a  y 
tiré  la  raison  de  corriger  un  mal  pire,  qui  se  feust 
facilement  produict  en  moy,  sçavoir  est  l'arabe 
tion  ;  car  cette  défaillance  est  insupportable  à  qui 
s'empestre  des  négociations  du  monde  :  Que,  comme 
disent  plusieurs  pareils  exemples  du  progrès  de 
nature,  elle  a  volontiers  fortifié  d'aultres  facultés 
en  moy  à  mesure  que  cette  cy  s'est  affoiblie  ;  et 
iroy  facilement  couchant  et  alanguissant  mon 
esprit  et  mon  iugement  sur  les  traces  d'aultruy, 
sans  exercer  leurs  propres  forces,  si  les  inventions 
et  opinions  estrangieres  m'estoient  présentes  par 
le  bénéfice  de  la  mémoire  :  Que  mon  parler  en  est 
plus  court  ;  car  le  magasin  de  la  mémoire  est 
volontiers  plus  fourny  de  matière  que  n'est  celuy 
de  l'invention.  Si  elle  m'eust  tenu  bon,  i 'eusse  as- 
sourdy  touts  mes  amis  de  babil,  les  subiects  esveil* 
lants  cette  telle  quelle  faculté  que  i'ay  de  les  manier 
et  employer,  eschauffants  et  attirants  mes  discoure. 
C'est  pitié  :  ie  l'essaye  par  la  preuve  d'aulcuns  de  mes 
privez  amis  ;  à  mesure  que  la  mémoire  leur  fournit 
la  chose  entière  et  présente,  ils  reculent  si  arrière 
leur  narration,  et  la  chargent  de  tant  de  vaines 
circonstances,  que  si  le  conte  est  bon,  ils  en  estouf" 
fent  la  bonté  ;  s'il  ne  Test  pas,  vous  estes  à  maul- 
dire  ou  l'heur  de  leur  mémoire,  ou  le  malheur  de 
leur  iugement.  Et  c'est  chose  difficile  de  fermer  un 
propos  et  de  le  coupper  depuis  qu'on  est  arrouté  ; 
et  n'est  rien  où  la  force  d  un  cheval  se  cognoisse 

plus,  qu'à  faire  un  arrest  rond  et  net.  Entre  les 
pertinents  mesmes,  i'en  veoy  qui  veulent  et  ne  se 
peuvent  desfaire  de  leur  course  :  ce  pendant  qu'ils 
cherchent  le  poinct  de  clorre  le  pas,  ils  s'en  vont 
balivernant  et  traisnant  comme  des  hommes  qui 
défaillent  de  foiblesse.  Sur  tout  les  vieillards  sont 
dangereux,  à  qui  la  souvenance  des  choses  passées 
demeure,  et  ont  perdu  la  souvenance  de  leurs 
redictes  :  i'ay  veu  des  récits  bien  plaisants  devenir 
très  ennuyeux  en  la  bouche  d'un  seigneur,  chascun 
de  l'assistance  en  ayant  esté  abbreuvé  cent  fois. 

Secondement,  qu'il  me  souvient  moins  des  of- 
fenses receues,  ainsi  que  disoit  cet  ancien  :  il  me 
fauldroit  un  protocolle  ;  comme  Darius,  pour  n'ou- 
blier^  l'offense  qu'il  avoit  receue  des  Athéniens, 
faisoit  qu'un  page,  à  touts  les  coups  qu'il  se  met- 
toit  à  table,  luy  veinst  rechanter  par  trois  fois  à 
l'aureille  :  «  Sire,  souvienne  vous  des  Athéniens  ;  » 
d'aultre  part,  les  lieux  et  les  livres  que  ie  reveoy, 
me  rient  tousiours  d'une  fresche  nouvelleté. 

Ce  n'est  pas  sans  raison  qu'on  dict,  que  qui  ne 
se  sent  point  assez  ferme  de  mémoire,  ne  se  doibt 
pas  mesler  d'estre  menteur.  le  sçay  bien  que  les 
grammairiens  font  différence  entre  dire  mensonge, 
et  mentir  ;  et  disent  que  dire  mensonge,  c'est  dire 
chose  faulse,  mais  qu'on  a  prins  pour  vraye  ;  et 
que  la  définition  du  mot  de  mentir  en  latin,  d'où 
nostre  françois  est  party,  porte  autant  comme 
aller  contre  sa  conscience  ;  et  que,  par  conséquent, 
cela  ne  touche  que  ceulx  qui  disent  contre  ce 
qu'ils  sçavent,  desquels  ie  parle.  Or  ceulx  icy,  ou 
ils  inventent  marc  et  tout,  ou  ils  desguisent  et 
altèrent  un  fond  véritable.  Lors  qu'ils  desguisent 
et  changent,  à  les  remettre  souvent  en  ce  mesme 
conte,  il  est  malaysé  qu'ils  ne  se  desferrent  ;  parce 
que  la  chose,  comme  elle  est,  s'estant  logée  la 

première  dans  la  mémoire,  et  s'y  estant  empreinte 
par  la  voye  de  la  cognoissance  et  de  la  science,  il 
est  malaysé  qu'elle  ne  se  représente  à  l'imagina- 
tion, deslogeant  la  faulseté,  qui  n'y  peult  avoir  le 
pied  si  ferme  ny  si  rassis,  et  que  les  circonstances 
du  premier  apprentissage,  se  coulants  à  touts 
coups  dans  l'esprit,  ne  facent  perdre  le  souvenir 
des  pièces  rapportées  faulses  ou  abbastardies.  En 
ce  qu'ils  inventent  tout  à  faict,  d'autant  qu'il  n'y 
a  nulle  impression  contraire  qui  chocque  leur 
faulseté,  ils  semblent  avoir  d'autant  moins  à  crain- 
dre de  se  mescompter.  Toutesfois  encores  cecy, 
parce  que  c'est  un  corps  vain  et  sans  prinse, 
eschappe  volontiers  à  la  mémoire,  si  elle  n'est  bien 
asseuree.  Dequoy  i'ay  souvent  veu  l'expérience, 
et  plaisamment,  aux  despens  de  ceulx  qui  font  pro- 
fession de  ne  former  aultrement  leur  parole  que 
selon  qu'il  sert  aux  affaires  qu'ils  négocient,  et 
qu'il  plaist  aux  grands  à  qui  ils  parlent  ;  car  ces 
circonstances  à  quoy  ils  veulent  asservir  leur  foy 
et  leur  conscience,  estant  subiectes  à  plusieurs 
changements,  il  f ault  que  leur  parole  se  diversifie 
quand  et  quand  :  d'où  il  advient  que  de  mesme 
chose  ils  disent  tantost  gris,  tantost  iaune,  à  tel 
homme  d'une  sorte,  à  tel  d'une  aultre  ;  et  si  par 
fortune  ces  hommes  rapportent  en  butin  leurs 
instructions  si  contraires,  que  devient  cette  belle 
art  ?  oultre  ce,  qu'imprudemment  ils  se  desferrent 
eulx  mesmes  si  souvent  ;  car  quelle  mémoire  leur 
pourroit  suffire  à  se  souvenir  de  tant  de  diverses 
formes  qu'ils  ont  forgées  en  un  mesme  subiect  ? 
I'ay  veu  plusieurs  de  mon  temps  envier  la  répu- 
tation de  cette  belle  sorte  de  prudence;  qui  ne 
veoyent  pas  que  si  la  réputation  y  est,  l'effect 
n'y  peult  estre. 
En  vérité  le  mentir  est  un  mauldict  vice.  Nous 


62  ESSAIS  DE  MONTAIGNE 

ne  sommes  hommes,  et  ne  nous  tenons  les  uns  aux 
aultres,  que  par  la  parole.  Si  nous  en  cognoissions 
l'horreur  et  le  poids,  nous  le  poursuyvrions  à  feu, 
plus  iustement  que  d'aultres  crimes.  le  treuve 
qu'on  s'amuse  ordinairement  à  chastier  aux  enfants 
des  erreurs  innocentes,  très  mal  à  propos,  et  qu'on 
les  tormente  pour  des  actions  téméraires  qui  n'ont 
ny  impression  ny  suitte.  La  menterie  seule,  et  un 
peu  au  dessoubs,  l'opiniastreté,  me  semblent  estre 
celles  desquelles  on  debvroit  à  toute  instance 
combattre  la  naissance  et  le  progrez  :  elles  crois- 
sent quand  et  eulx  ;  et  depuis  qu'on  a  donné  ce 
fauls  train  à  la  langue,  c'est  merveille  combien  il 
est  impossible  de  l'en  retirer  :  par  où  il  advient  que 
nous  veoyens  des  honnestes  hommes  d'ailleurs, 
y  estre  subiects  et  asservis.  I'ay  un  bon  garçon 
de  tailleur  à  qui  ie  n'ouy  iamais  dire  une  vérité, 
non  pas  quand  elle  s'offre  pour  luy  servir  utile- 
ment. Si,  comme  la  vérité,  le  mensonge  n'avoit 
qu'un  visage,  nous  serions  en  meilleurs  termes  ; 
car  nous  prendrions  pour  certain  l'opposé  de  ce 
que  diroit  le  menteur  :  mais  le  revers  de  la  vérité 
a  cent  mille  figures  et  un  champ  indefïny.  Les 
pythagoriens  font  le  bien  certain  et  finy,  le  mal 
infiny  et  incertain.  Mille  routes  desvoyent  du 
blanc  ;  une  y  va.  Certes  ie  ne  m'asseure  pas  que 
ie  peusse  venir  à  bout  de  moy,  à  guarantir  un 
danger  évident  et  extrême  par  une  effrontée  et 
solenne  mensonge.  Un  ancien  Père  dict,  que  nous 
sommes  mieulx  en  la  compaignie  d'un  chien  cogneu, 
qu'en  celle  d'un  homme  duquel  le  langage  nous 
est  incogneu.  Ut  extemus  alieno  non  sit  hominis 
vice1.  Et  de  combien  est  le  langage  fauls  moins 
sociable  que  le  silence  ! 

1  De  sorte  que  deux  hommes  de  différentes  nations  ne  sont 
point  hommes  l'un  à  l'égard  de  l'autre.  Pline,  Nat.  Hist.  VII,  i. 

Le  roy  François  premier  se  vantoit  d'avoir  mis 
au  rouet,  par  ce  moyen,  Francisque  Taverna,  am- 
bassadeur de  François  Sforce,  duc  de  Milan, 
homme  très  fameux  en  science  de  parlerie.  Cet- 
tuy  cy  avoit  esté  despesché  pour  excuser  son 
maistre  vers  sa  maiesté>  d'un  faict  de  grande  con- 
séquence, qui  estoit  tel  :  Le  roy,  pour  maintenir 
tousiours  quelques  intelligences  en  Italie,  d'où  il 
avoit  esté  dernièrement  chassé,  mesme  au  duché 
de  Milan,  avoit  advisé  d'y  tenir  prez  du  duc  un 
gentilhomme  de  sa  part,  ambassadeur  par  effect, 
mais  par  apparence  homme  privé,  qui  feist  la 
mine  d'y  estre  pour  ses  affaires  particulières  ; 
d'autant  que  le  duc,  qui  dependoit  beaucoup  plus 
de  l'empereur  (lors  principalement  qu'il  estoit  en 
traicté  de  mariage  avec  sa  niepce,  fille  du  roy  de 
Danemarc,  qui  est  à  présent  douairière  de  Lor- 
raine), ne  pouvoit  descouvrir  avoir  aulcune  prac- 
tique  et  conférence  avecques  nous,  sans  son  grand 
interest.  A  cette  commission  se  trouva  propre  un 
gentilhomme  milanois,  escuyer  d'escurie  chez  le 
roy,  nommé  Merveille.  Cettuy  cy,  despeché  avec- 
ques lettres  secrettes  de  créance  et  instructions 
d'ambassadeur,  et  avecques  d'aultres  lettres  de 
recommendation  envers  le  duc  en  faveur  de  ses 
affaires  particulières,  pour  le  masque  et  la  mon- 
tre, feut  si  long  temps  auprez  du  duc,  qu'il  en 
veint  quelque  ressentiment  à  l'empereur,  qui 
donna  cause  à  ce  qui  s'ensuyvit  aprez,  comme 
nous  pensons  :  ce  feut  que,  soubs  couleur  de  quel- 
que meurtre,  voylà  le  duc  qui  luy  faict  trencher 
la  teste  de  belle  nuict,  et  son  procez  faict  en  deux 
iours.  Messire  Francisque  estant  venu,  prest  d'une 
longue  déduction  contrefaicte  de  cette  histoire 
(car  le  roy  s'en  estoit  addressé,  pour  demander 
raison,  à  touts  les  princes  de  chrestienté  et  au  duc 

mesme),  feut  ouy  aux  affaires  du  matin  ;  et  ayant 
estably  pour  le  fondement  de  sa  cause,  et  dressé 
à  cette  fin  plusieurs  belles  apparences  du  faict  : 
que  son  maistre  n'avoit  iamais  prins  nostre  homme 
que  pour  gentilhomme  privé  et  sien  subiect,  qui 
estoit  venu  faire  ses  affaires  à  Milan,  et  qui  n'avoit 
iamais  vescu  là  soubs  aultre  visage  ;  desadvouant 
mesme  avoir  sceu  qu'il  feust  en  estât  de  la  maison 
du  roy,  ny  cogneu  de  luy,  tant  s'en  fault  qu'il  le 
prinst  pour  ambassadeur  :  le  roy,  à  son  tour,  le 
pressant  de  diverses  obiections  et  demandes,  et 
le  chargeant  de  toutes  parts,  l'accula  enfin  sur 
le  poinct  de  l'exécution  faicte  de  nuict  et  comme 
à  la  desrobbee  ;  à  quoy  le  pauvre  homme  embar- 
rassé respondit,  pour  faire  l'honneste,  que  pour  le 
respect  de  sa  maiesté,  le  duc  eust  été  bien  marry 
que  telle  exécution  se  j: eust  faicte  de  iour.  Chascun 
peult  penser  comme  il  feut  relevé,  s' estant  si 
lourdement  couppé,  à  l'endroict  d'un  tel  nez  que 
celuy  du  roy  François. 

Le  pape  Iule  second  ayant  envoyé  un  ambas- 
sadeur vers  le  roy  d'Angleterre,  pour  l'animer 
contre  le  roy  François,  l'ambassadeur  ayant  esté 
ouy  sur  sa  charge,  et  le  roy  d'Angleterre  s' estant 
arresté  en  sa  response  aux  difhcultez  qu'il  trouvoit 
à  dresser  les  préparatifs  qu'il  fauldroit  pour  com- 
battre un  roy  si  puissant,  et  en  alléguant  quelques 
raisons  ;  l'ambassadeur  répliqua  mal  à  propos 
qu'il  les  avoit  aussi  considérées  de  sa  part,  et  les 
avoit  bien  dictes  au  pape.  De  cette  parole,  si 
esloingnee  de  sa  proposition,  qui  estoit  de  le  poul- 
ser  incontinent  à  la  guerre,  le  roy  d'Angleterre 
print  le  premier  argument  de  ce  qu'il  trouva  depuis 
par  effect,  que  cet  ambassadeur,  de  son  intention 
particulière,  pendoit  du  costé  de  France;  et  en 
ayant    adverty   son    maistre,    ses    biens    feurent 

confisquez,  et  ne  teint  à  gueres  qu'il  n'en  perdist 
la  vie. 


CHAPITRE    X 

DU    PARLER    PROMPT,    OU  TARDIF 
One  ne  feurent  à  touts  toutes  grâces  données  : 

aussi  veoyons  nous  qu'au  don  d'éloquence,  les  uns 
ont  la  facilité  et  la  promptitude,  et,  ce  qu'on  dict, 
le  boutehors  si  aysé,  qu'à  chasque  bout  de  champ 
ils  sont  prests  ;  les  aultres,  plus  tardifs,  ne  parlent 
iamais  rien  qu'élaboré  et  prémédité. 

Comme  on  donne  des  reigles  aux  dames,  de 
prendre  les  ieux  et  les  exercices  du  corps,  selon 
l'advantage  de  ce  qu'elles  ont  le  plus  beau  ;  si 
i'avois  à  conseiller  de  mesme  en  ces  deux  divers 
advantages  de  l'éloquence,  de  laquelle  il  semble 
en  nostre  siècle  que  les  prescheurs  et  les  advocats 
facent  principale  profession,  le  tardif  seroit  mieulx 
prescheur,  ce  me  semble,  et  l'aultre  mieulx  advo- 
cat  :  parce  que  la  charge  de  cettuy  là  luy  donne 
autant  qu'il  luy  plaist  de  loisir  pour  se  préparer  ; 
et  puis  sa  carrière  se  passe  d'un  fil  et  d'une  suitte 
sans  interruption  :  là  où  les  commoditez  de  l'ad- 
vocat  le  pressent  à  toute  heure  de  se  mettre  en 
lice  ;  et  les  responses  improuveues  de  sa  partie 
adverse  le  reiectent  de  son  bransle,  où  il  luy  fault 
sur  le  champ  prendre  nouveau  party.  Si  est  ce  qu'à 
l'entrevue  du  pape  Clément  et  du  roy  François  à 
Marseille,  il  adveint,  tout  au  rebours,  que  mon- 
sieur Poyet,  homme  toute  sa  vie  nourry  au  bar- 
reau, en  grande  réputation,  ayant  charge  de  faire 
la  harangue  au  pape,  et  l'ayant  de  longue  main 

i-  3 

pourpensee,  voire,  à  ce  qu'on  dict,  apportée  de 
Paris  toute  preste  ;  le  iour  mesme  qu'elle  debvoit 
estre  prononcée,  le  pape  se  craignant  qu'on  luy 
teinst  propos  qui  peust  offenser  les  ambassadeurs 
des  aultres  princes  qui  estoient  autour  de  luy, 
manda  au  roy  l'argument  qui  luy  sembloit  estre 
le  plus  propre  au  temps  et  au  lieu,  mais,  de  for- 
tune, tout  aultre  que  celuy  sur  lequel  monsieur 
Poyet  s'estoit  travaillé  ;  de  façon  que  sa  harangue 
demeuroit  inutile,  et  luy  en  falloit  promptement 
refaire  une  aultre  :  mais  s'en  sentant  incapable, 
il  fallut  que  monsieur  le  cardinal  du  Bellay  en 
prinst  la  charge.  La  part  de  l'advocat  est  plus 
difficile  que  celle  du  prescheur  ;  et  nous  trouvons 
pourtant,  ce  m'est  advis,  plus  de  passables  advo- 
cats  que  prescheurs,  au  moins  en  France.  Il  semble 
que  ce  soit  plus  le  propre  de  l'esprit,  d'avoir  son 
opération  prompte  et  soubdaine  ;  et  plus  le  propre 
du  iugement,  de  l'avoir  lente  et  posée.  Mais  celuy 
qui  demeure  du  tout  muet,  s'il  n'a  loisir  de  se 
préparer,  et  celuy  aussi  à  qui  le  loisir  ne  donne 
advantage  de  mieulx  dire,  sont  en  pareil  degré 
d'estrangeté. 

On  recite  de  Severus  Cassius,  qu'il  disoit  mieulx 
sans  y  avoir  pensé  ;  qu'il  debvoit  plus  à  la  fortune 
qu'à  sa  diligence  ;  qu'il  luy  venoit  à  proufit  d'estre 
troublé  en  parlant  ;  et  que  ses  adversaires  crai- 
gnoient  de  le  picquer,  de  peur  que  la  cholere  ne 
luy  feist  redoubler  son  éloquence.  le  cognoy  par 
expérience  cette  condition  de  nature,  qui  ne  peult 
soustenir  une  véhémente  préméditation  et  labo- 
rieuse :  si  elle  ne  va  gayement  et  librement,  elle 
ne  va  rien  qui  vaille.  Nous  disons  d'aulcuns  ou- 
vrages, qu'ils  puent  à  l'huyle  et  à  la  lampe,  pour 
certaine  aspreté  et  rudesse  que  le  travail  imprime 
en  ceulx  où  il  a  grande  part.  Mais  oultre  cela,  la 

solicitude  de  bien  faire,  et  cette  contention  de 
l'ame  trop  bandée  et  trop  tendue  à  son  entreprinse, 
3a  rompt  et  l'empesche  ;  ainsi  qu'il  advient  à  l'eau 
qui,  par  force  de  se  presser,  de  sa  violence  et 
abondance  ne  peult  trouver  issue  en  un  goulet 
ouvert.  En  cette  condition  de  nature  dequoy  ie 
parle,  il  y  a  quand  et  quand  aussi  cela,  qu'elle 
demande  à  estre  non  pas  esbranlee  et  picquee  par 
ces  passions  fortes,  comme  la  cholere  de  Cassius 
(car  ce  mouvement  seroit  trop  aspre),  elle  veult 
estre  non  pas  secouée,  mais  solicitée  ;  elle  veult 
estre  eschauffee  et  resveillee  par  les  occasions 
estrangieres,  présentes,  et  fortuites  :  si  elle  va 
toute  seule,  elle  ne  faict  que  traisner  et  languir  ; 
l'agitation  est  sa  vie  et  sa  grâce.  le  ne  me  tiens 
pas  bien  en  ma  possession  et  disposition  :  le  hazard 
y  a  plus  de  droict  que  moy  ;  l'occasion,  la  com- 
paignie,  le  bransle  mesme  de  ma  voix,  tire  plus 
de  mon  esprit,  que  ie  n'y  treuve  lors  que  ie  le 
sonde  et  employé  à  part  moy.  Ainsi  les  paroles 
en  valent  mieulx  que  les  escripts,  s'il  y  peult 
avoir  chois  où  il  n'y  a  point  de  prix.  Cecy  m'advient 
aussi,  qui  ie  ne  me  trouve  pas  où  ie  me  cherche  ; 
et  me  treuve  plus  par  rencontre,  que  par  inquisi- 
tion de  mon  iugement.  I'auray  eslancé  quelque 
subtibilité  en  escrivant  (i'entens  bien,  mornee  pour 
un  aultre,  affilée  pour  moy  :  laissons  toutes  ces 
honnestetez  ;  cela  se  dict  par  chascun  selon  sa 
force)  :  ie  l'ay  si  bien  perdue,  que  ie  ne  sçay  ce 
que  i'ay  voulu  dire  ;  et  l'a  l'estrangier  descouverte 
par  fois  avant  moy.  Si  ie  portoy  le  rasoir  par  tout 
où  cela  m 'advient,  ie  me  desferoy  tout.  Le  ren- 
contre m'en  offrira  le  iour  quelque  aultre  fois,  plus 
apparent  que  celuy  du  midy,  et  me  fera  estonner 
de  ma  hésitation. 

CHAPITRE   XI 

DES  PROGNOSTICATIONS 

Quant  aux  oracles,  il  est  certain  que  bonne  pièce 
avant  la  venue  de  Iesus  Christ,  ils  avoient  commencé 
à  perdre  leur  crédit  ;  car  nous  veoyons  que  Cicero 
se  met  en  peine  de  trouver  la  cause  de  leur  dé- 
faillance ;  et  ces  mots  sont  à  luy  :  Cur  isto  modo 
iam  oracula  Delphis  non  eduntur,  non  modo  nostra 
œtate,  sed  iamdiu,  ut  nihil  possit  esse  contemptius l  ? 
Mais  quant  aux  aultres  prognosticques  qui  se 
tiroient  de  l'anatomie  des  bestes  aux  sacrifices, 
ausquels  Platon  attribue  en  partie  la  constitution 
naturelle  des  membres  internes  d'icelles,  du 
trépignement  des  poulets,  du  vol  des  oyseaux, 
Aves  quasdam...  rerum  augurandarum  causa  notas 
esse  putamus 2,  des  f ouldres,  du  tournoyement  des 
rivières,  Multa  cemunt  aruspices,  multa  augures 
provident,  multa  oraculis  declarantur,  multa  vatici- 
nationibus,  multa  somniis,  multa  portentis2,  et 
aultres  sur  lesquels  l'antiquité  appuyoit  la  pluspart 
des  entreprinses  tant  publicques  que  privées, 
nostre  religion  les  a  abolies.  Et  encores  qu'il  reste 
entre  nous  quelques  moyens  de  divination  ez 
astres,  ez  esprits,  ez  figures  du  corps,  ez  songes, 
et  ailleurs  ;  notable  exemple  de  la  forcenée  curiosité 
de   nostre  nature,   s'amusant    à   préoccuper   les 

1  D'où  vient  que  de  nos  jours,  et  même  depuis  longtemps, 
on  ne  rend  plus  de  tels  oracles  ?  d'où  vient  que  le  trépied  de 
Delphes  est  si  méprisé  ?  Cic.  de  Divinat.  II,  57. 

*  Nous  croyons  qu'il  est  des  oiseaux  qui  naissent  exprès  pour 
servir  à  l'art  des  augures.  Cic.  de  Nat.  deor.  II,  64. 

•Les  aruspices  voient  quantité  de  choses;  les  augures  en 
prévoient  aussi  un  grand  nombre  ;  plusieurs  événements  sont 
annoncés  par  les  oracles,  et  plusieurs  par  les  devins,  par  les 
songes,  par  les  prodiges.  Id.  ibid.  c.  65. 

choses  futures,  comme  si  elle  n'avoit  pas  assez  à 
faire  à  digérer  les  présentes, 

Cur  hanc  tibi,  rector  Olympi, 
Sollicitis  visum  mortalibus  addere  curam, 
Noscant  venturas  ut  dira  per  omina  clades  ? 

Sit  subitum,  quodcumque  paras  ;  sit  cseca  futuri 
Mens  hominum  f ati  ;  liceat  sperare  timenti  i  : 

Ne  utile  quidem  est  scire,  quidfuturum  sit;  miserum 
est  enini,  nihil  proficientem  angi 2  :  si  est  ce  qu'elle  est 
de  beaucoup  moindre  auctorité.  Voilà  pourquoy 
l'exemple  de  François,  marquis  de  Sallusses,  m'a 
semblé  remarquable  :  car  lieutenant  du  roy  Fran- 
çois en  son  armée  delà  les  monts,  infiniment  favorisé 
de  nostre  court,  et  obligé  au  roy  du  marquisat 
mesme  qui  avoit  esté  confisqué  de  son  frère  ;  au 
reste  ne  se  présentant  occasion  de  le  faire,  son 
affection  mesme  y  contredisant,  se  laissa  si  fort 
espouvanter,  comme  il  a  esté  adveré,  aux  belles 
prognostications  qu'on  faisoit  lors  courir  de  touts 
costez  à  l'advantage  de  l'empereur  Charles  cin- 
quiesme,  et  à  nostre  desadvantage  (mesme  en 
Italie,  où  ces  folles  prophéties  avoient  trouvé 
tant  de  place,  qu'à  Rome  il  feut  baillé  grande 
somme  d'argent  au  change  pour  cette  opinion  de 
nostre  ruyne),  qu'aprez  s'estre  souvent  condolu  à 
ses  privez  des  maulx  qu'il  veoyoit  inévitablement 
préparez  à  la  couronne  de  France  et  aux  amis  qu'il 
y  avoit,  se  révolta  et  changea  de  party  ;  à  son 

1  Pourquoi,  souverain  maître  des  dieux,  avoir  ajouté  aux 
malheurs  des  humains  cette  triste  inquiétude?  pourquoi  leur 
faire  connaître,  par  d'affreux  présages,  leurs  désastres  à  venir.?... 
Fais  que  nos  maux  arrivent  soudain,  que  Favenir  soit  inconnu 
à  l'homme,  et  qu'il  puisse  du  moins  espérer  en  tremblant  ! 
Lucain,  II,  4,  14. 

2  On  ne  gagne  rien  à  savoir  ce  qui  doit  nécessairement  arriver  ; 
car  c'est  une  misère  de  se  tourmenter  en  vain.  Cic.  de  Nai.  deay. 
m,  6. 

grand  dommage  pourtant,  quelque  constellation 
qu'il  y  eust.  Mais  il  s'y  conduisit  en  homme  com- 
battu de  diverses  passions  :  car  ayant  et  villes  et 
forces  en  sa  main,  l'armée  ennemie  soubs  Antoine 
de  Levé  à  trois  pas  de  luy,  et  nous  s«ans  souspeçons 
de  son  faict,  il  estoit  en  luy  de  faire  pis  qu'il  ne 
feit  ;  car  pour  sa  trahison  31011s  ne  perdismes  ny 
homme  ny  ville  que  Fossan,  encores  aprez  l'avoir 
long  temps  contestée. 

Prudens  futuri  temporis  exitum 
Caliginosa  nocte  premit  Deus  ; 
Ridetque,  si  mortalis  ultra 
Fas  trépidât, 

.  .  f Ille  potens  sui, 

Lastusque  deget,  cui  licet  in  diem 
Dixjsse  ;  Vixi  ;  cras  vel  atra 
Nube  polum  pater  occupato, 
Vel  sole  puro  1, 
Lsetus  in  préesens  animus,  quod  ultra  est, 
Oderit  curare  2. 

Et  ceulx  qui  croyent  ce  mot,  au  contraire,  le 
croyent  à  tort  :  Ista  sic  feciprocantur,  ut  et  si 
divinatiù  sit,  dit  sint  /  et  si  dii  sint,  sit  divinatio 8. 
Beaucoup  plus  sagement  Pacuvius, 

Nam  istis,  qui  linguam  avium  intelligunt, 
Plusque  ex  alieno  iecore  sapiunt,  quam  ex  sud, 
Mégis  audiendum,  quara  auscultandum  cefiseo  4, 

1  C'est  par  prudence  que  les  dieux  couvrent  d'une  nuit  épaisse 
les  événements,  de  l'avenir  ;  ils  se  rient  d'un  mortel  qui  porte 
ses  inquiétudes,  plus  loin  qu'il  ne  doit..,  Celui-là  est  maître  de 
lui-même,  celui-là  est  heureux  qui  peut  dire  chaque  jour  :  J*ai 
vécu  *  que  demain  Jupiter  obscurcisse  l'air  de  tristes  nuages, 
ou  nous  donne  un  jour  serein.  Hor.  Od.  III,  29,  29  et  suiv. 

2  Un  esprit  satisfait  du  présent  se  gardera  bien  de  s'inquiéter 
de  l'avenir.  In.  ibid.  II,  16,  25. 

3  Voici  leur  argument  :  S'il  y  a  une  divination,  il  y  a  des 
dieux  ;  et  s'il  y  a  des  dieux,  il  y  a  une  divination,  Cic.  de  Divin. 
I,  6. 

4  Quant  à  ceux  qui  entendent  le  langage  des  oiseaux,  et  qui 
consultent  le  foie  d'un  animal  plutôt  que  leur  propre  raison, 
je  pense  qu'il  vaut  mieux  les  écouter  que  les  croire.  Pacuvius 
apud  Cic.  de  Divin,  I,  57. 

Ce  tant  célèbre  art  de  deviner  des  Toscans  nasquit 
ainsin  :  Un  laboureur,  perceant  de  son  coultre 
profondement  la  terre,  en  veit  sourdre  Tages,  demi 
dieu,  d'un  visage  enfantin,  mais  de  senile  prudence  ; 
chascun  y  accourut,  et  feurent  ses  paroles  et  sa 
science  recueillies  et  conservées  à  plusieurs  siècles, 
contenants  les  principes  et  moyens  de  cet  art  : 
naissance  conforme  à  son  progrez.  ï'aimeroy  bien 
mieulx  reigler  mes  affaires  par  le  sort  des  dez  que 
par  ces  songes.  Et  de  vray,  en  toutes  republiques 
on  a  tousiours  laissé  bonne  part  d'auctorité  au 
sort.  Platon,  en  la  police  qu'il  forge  à  discrétion, 
luy  attribue  la  décision  de  plusieurs  effects  d'im- 
portance, et  veult,  entre  aultres  choses,  que  les 
mariages  se  facent  par  sort  entre  les  bons  :  et  donne 
si  grand  poids  à  cette  élection  fortuite,  que  les 
enfants  qui  en  naissent,  il  ordonne  qu'ils  soyent 
nourris  au  païs  ;  ceulx  qui  naissent  des  mauvais,  en 
soyent  mis  hors  :  toutesfois  si  quelqu'un  de  ces 
bannis  venoit,  par  cas  d'adventure,  à  montrer  en 
croissant  quelque  bonne  espérance  de  soy,  qu'on 
le  puisse  rappeler  ;  et  exiler  aussi  celuy  d'entre 
les  retenus  qui  montrera  peu  d'espérance  de  son 
adolescence. 

l'en  veoy  qui  estudient  et  glosent  leurs  almanacs, 
et  nous  en  allèguent  l'auctorité  aux  choses  qui  se 
passent.  A  tant  dire,  il  fault  qu'ils  dient  et  la 
vérité  et  le  mensonge  :  quis  est  enim,  qui  totum 
dient  iaculans  non  aliquando  collineet x  ?  le  ne  les 
estime  de  rien  mieulx,  pour  les  veoir  tumber  en 
quelque  rencontse.  Ce  seroit  plus  de  certitude,  s'il 
y  avoit  reigle  et  vérité  à  mentir  tousiours  :  ioinct 
que  personne  ne  tient  registre  de  leurs  mescomptes, 
d'autant  qu'ils  sont  ordinaires  et  infinis  ;  et  faict 

1  Si  l'on  tire  tout  le  jour,  il  faut  bien  que  Ton  touche  quel- 
quefois le  but.  Cic.  de  Divinat.  II,  59. 

on  valoir  leurs  divinations  de  ce  qu'elles  sont  rares, 
incroyables,  et  prodigieuses.  Ainsi  respondit  Dia- 
goras,  qui  feut  surnommé  l'Athée,  estant  en  la 
Samothrace,  à  celuy  qui,  en  luy  montrant  au 
temple  force  vœux  et  tableaux  de  ceulx  qui  avoient 
eschappé  le  naufrrage,  luy  dict  :  «  Eh  bien  !  vous 
qui  pensez  que  les  dieux  mettent  à  nonchaloir 
les  choses  humaines,  que  dictes  vous  de  tant 
d'hommes  sauvez  par  leur  grâce?  —  Il  se  faict 
ainsi,  respondit  il  ;  ceulx  là  ne  sont  pas  peincts 
qui  sont  demourez  noyez,  en  bien  plus  grand 
nombre.  » 

Cicero  dict  que  le  seul  Xenophanes  colophonien, 
entre  touts  les  philosophes  qui  ont  advoué  les 
dieux,  a  essayé  de  desraciner  toute  sorte  de  divina- 
tion. D'autant  est  il  moins  de  merveille  si  nous 
avons  veu,  par  fois  à  leur  dommage,  aulcunes  de 
nos  âmes  principesques  s'arrester  à  ces  vanitez. 
le  vouldroy  bien  avoir  recogneu  de  mes  yeulx 
ces  deux  merveilles,  du  livre  de  Ioachim,  abbé 
calabrois,  qui  predisoit  touts  les  papes  futurs, 
leurs  noms  et  formes  ;  et  celuy  de  Léon  l'empereur, 
qui  predisoit  les  empereurs  et  patriarches  de  Grèce. 
Cecy  ay  ie  recogneu  de  mes  yeulx,  qu'ez  confusions 
publicques,  les  hommes,  estonnez  de  leur  fortune, 
se  vont  reiectant,  comme  à  toute  superstition,  à 
rechercher  au  ciel  les  causes  et  menaces  anciennes 
de  leur  malheur  ;  et  y  sont  si  estrangement  heureux 
de  mon  temps,  qu'ils  m'ont  persuadé  qu'ainsi 
que  c'est  un  amusement  d'esprits  aigus  et  oisifs, 
ceulx  qui  sont  duicts  à  cette  subtilité  de  les  replier 
et  desnouer,  seroient  en  touts  escripts  capables 
de  trouver  tout  ce  qu'ils  y  demandent  :  mais  sur 
tout  leur  preste  beau  ieu  le  parler  obscur,  ambigu 
et  fantastique  du  iargon  prophétique,  auquel  leurs 
auteurs  ne  donnent  aulcun  sens  clair,  à  fin  que  la 

postérité  y  en  puisse  appliquer  de  tels  qu'il  luy 
plaira. 

Le  daimon  de  Socrates  estoit  à  l'adventure  cer- 
taine impulsion  de  volonté,  qui  se  presentoit  à 
luy  sans  le  conseil  de  son  discours  :  en  une  ame 
bien  espuree,  comme  la  sienne,  et  préparée  par 
continu  exercice  de  sagesse  et  de  vertu,  il  est 
vraysemblable  que  ces  inclinations,  quoy  que 
téméraires  et  indigestes,  estoient  tousiours  im- 
portantes et  dignes  d'estre  suyvies.  Chascun  sent 
en  soy  quelque  image  de  telles  agitations  d'une 
opinion  prompte,  véhémente,  et  fortuite  :  c'est  à 
moy  de  leur  donner  quelque  auctorité,  qui  en 
donne  si  peu  à  nostre  prudence  ;  et  en  ay  eu  de 
pareillement  foibles  en  raison,  et  violentes  en 
persuasion,  ou  en  dissuasion,  qui  estoient  plus 
ordinaires  à  Socrates,  ausquelles  ie  me  suis  laissé 
emporter  si  utilement  et  heureusement  qu'elles 
pourraient  estre  iugees  tenir  quelque  chose  d'in- 
spiration divine. 


CHAPITRE    XII 

DE     LA    CONSTANCE 

La  lôy  de  la  resolution  et  de  la  constance  ne  porte 
pas  que  nous  ne  nous  debvions  couvrir,  autant 
qu'il  est  en  nostre  puissance,  des  maulx  et  incon- 
vénients qui  nous  menacent  ;  ny  par  conséquent 
ne  deffend  d'avoir  peur  qu'ils  nous  surprennent  : 
au  rebours,  touts  moyens  honnestes  de  se  guarantir 
des  maulx,  sont  non  seulement  permis,  mais 
louables  ;  et  le  ieu  de  la  constance  se  ioue  principale- 
ment à  porter  de  pied  ferme  les  inconvénients  où 
il  n'y  a  point  de  remède.  De  manière  qu'il  n'y  a 

souplesse  de  corps  ny  mouvement  aux  armes  de 
main,  que  nous  trouvions  mauvais,  s'il  sert  à  nous 
guarantir  du  coup  qu'on  nous  rue. 

Plusieurs  nations  très  belliqueuses  se  servoient, 
en  leurs  faicts  d'armes,  de  la  fuitte,  pour  advantage 
principal,  et  montroient  le  dos  à  l'ennemy  plus 
dangereusement  que  leur  visage  :  les  Turcs  en 
retiennent  quelque  chose  ;  et  Socrates,  en  Platon, 
se  mocque  de  Lâches,  qui  avoit  definy  la  fortitude, 
«  se  tenir  ferme  en  son  reng  contre  les  ennemis,  » 
Quoy,  feit  il,  seroit  ce  doncques  lascheté  de  les 
battre  en  leur  faisant  place  ?  et  luy  allègue  Homère, 
qui  loue  en  Aeneas  la  science  de  fuyr.  Et  parce  que 
Lâches  se  radvisant  advoue  cet  usage  aux  Scythes 
et  enfin  généralement  à  touts  gents  de  cheval,  il 
luy  allègue  encores  l'exemple  des  gents  de  pied 
lacedemoniens,  nation  sur  toutes  duicte  à  com- 
battre de  pied  ferme,  qui,  en  la  iournee  de  Platées, 
ne  pouvant  ouvrir  la  phalange  persienne,  s'ad- 
viserent  de  s'escartef  et  sier  arrière  ;  pour,  par 
l'opinion  de  leur  fuitte,  faire  rompre  et  dissouldre 
cette  masse,  en  les  poursuyvant  ;  par  où  ils  se 
donnèrent  la  victoire. 

Touchant  les  Scythes,  on  dict  d'eux,  quand 
Darius  alla  pour  les  subiuguer,  qu'il  manda  à  leur 
roy  force  reproches,  pour  le  veoir  tousiours  reculant 
devant  luy,  et  gauchissant  la  meslee»  A  quoy 
Indathyrses,  car  ainsi  se  nommoit  il,  feit  response  : 
«  Que  ce  n'estoit  pour  avoir  peur  de  luy  ny  d'homme 
vivant  ;  mais  que  c'estoit  la  façon  de  marcher  de 
sa  nation,  n'ayant  ny  terre  cultivée,  ny  ville,  ny 
maison  à  deffendre,  et  à  craindre  que  l'ennemy  en 
peust  faire  proufit  :  mais  s'il  avoit  si  grand'faim 
d'y  mordre,  qu'il  approchast  pour  veoir  le  lieu  de 
leurs  anciennes  sépultures,  et  que  là  il  trouveroit 
à  qui  parler  tout  son  saoul.  » 

Toutesfois  aux  canonades,  depuis  qu'on  leur  est 
planté  en  butte,  comme  les  occasions  de  la  guerre 
portent  souvent,  il  est  messeant  de  s'esbranler  pour 
la  menace  du  coup  ;  d'autant  que,  par  sa  violence 
et  vistesse,  nous  le  tenons  inévitable  ;  et  en  y  a 
maint  un  qui  pour  avoir  haulsé  la  main,  ou  baissé 
la  teste,  en  a  pour  le  moins  appresté  à  rire  à  ses 
compaignons.  Si  est  ce  qu'au  voyage  que  l'empereur 
Charles  cinquiesme  feit  contre  nous  en  Provence, 
le  marquis  de  Guast  estant  allé  recognoistre  la  ville 
d'Arles,  et  s'estant  iecté  hors  du  couvert  d'un 
moulin  à  vent  à  la  faveur  duquel  il  s'estoit  approché, 
feut  apperceu  par  les  seigneurs  de  Bonneval  et 
seneschal  d'Agenois,  qui  se  pourmenoient  sus  le 
théâtre  aux  arènes  :  lesquels  l'ayant  montré  au 
sieur  de  Villiers,  commissaire  de  l'artillerie,  il 
braqua  si  à  propos  une  couleuvrine,  que  sans  ce 
que  ledict  marquis  veoyant  mettre  le  feu,  se  lancea 
à  quartier,  il  feut  tenu  qu'il  en  avoit  dans  le  corps» 
Et  de  mesme  quelques  années  auparavant,  Laurent 
de  Medicis,  duc  d'Urbin,  père  de  la  royne  mère 
du  roy,  assiégeant  Mondolphe,  place  d'Italie,  aux 
terres  qu'on  nomme  du  Vicariat,  veoyant  mettre 
le  feu  à  une  pièce  qui  le  regardoit,  bien  luy  servit 
de  faire  la  cane  ;  car  aultrement  le  coup,  qui  ne 
luy  rasa  que  le  desuss  de  la  teste,  luy  donnoit  sans 
doubte  dans  l'estomach.  Pour  en  dire  le  vray,  ie 
ne  croy  pas  que  ces  mouvements  se  feissent  avec- 
ques  discours  ;  car  quel  iugement  pouvez  vous  faire 
de  la  mire  haulte  ou  basse  en  chose  si  soubdaine  ? 
et  est  bien  plus  aysé  à  croire  que  la  fortune  favorisa 
leur  frayeur  ;  et  que  ce  seroit  moyen  une  aultre 
fois  aussi  bien  pour  se  iecter  dans  le  coup  que 
pour  l'éviter.  le  ne  me  puis  deffendre,  si  le  bruit 
esclatant  d'une  arquebusade  vient  à  me  frapper 
les  aureilles  à  l'improuveu,  en  lieu  où  ie  ne  le 

deusse  pas  attendre,  que  ie  n'en  tressaille  :  ce  que 
i'ay  veu  encores  advenir  à  d'aultres  qui  valent 
mieulx  que  moy. 

Ny  n'entendent  les  stoïciens  que  l'ame  de  leur 
sage  puisse  résister  aux  premières  visions  et 
fantasies  qui  luy  surviennent  ;  ains,  comme  à  une 
subiection  naturelle,  consentent  qu'il  cède  au 
grand  bruit  du  ciel  ou  d'une  ruyne,  pour  exemple, 
iusques  à  la  pasleur  et  contraction,  ainsin  aux 
aultres  passions,  pourveu  que  son  opinion  demeure 
sauve  et  entière,  et  que  l'assiette  de  son  discours 
n'en  souffre  atteinte  ny  altération  quelconque,  et 
qu'il  ne  preste  nul  consentement  à  son  effroy  et 
souffrance.  De  celuy  qui  n'est  pas  sage,  il  en  va  de 
mesme  en  la  première  partie  ;  mais  tout  aultrement 
en  la  seconde  :  car  l'impression  des  passions  ne 
demeure  pas  en  luy  superficielle,  ains  va  pénétrant 
iusques  au  siège  de  sa  raison,  l'infectant  et  la 
corrompant  ;  il  iuge  selon  icelles,  et  s'y  conforme. 
Veoyez  bien  disertement  et  plainement  Testât  du 
sage  stoïque  : 

Mens  immota  manet,  lacrymae  volvuntur  iaanes  *. 

Le  sage  peripateticien  ne  s'exempte  pas  des  per- 
turbations, mais  il  les  modère. 


CHAPITRE    XIII 

CERIMONIE   DE   L'ENTREVEUE  DES  ROYS 

Il  n'est  subiect  si  vain  qui  ne  mérite  un  reng  en 
cette  rapsodie.  A  nos  reigles  communes,  ce  seroit 

1  II  pleure,  mais  son  cœur  demeure  inébranlable. 

Virg.  Énêid.  IV,  449,  trad.  de  Delille. 

une  notable  discourtoisie,  et  à  Fendroict  d'un 
pareil,  et  plus  à  Fendroict  d'un  grand,  de  faillir  à 
vous  trouver  chez  vous  quand  il  vous  auroit 
adverty  d'y  debvoir  venir  ;  voire,  adioustoit  la 
royne  de  Navarre  Marguerite  à  ce  propos,  que 
c'estoit  incivilité  a  un  gentilhomme  de  partir  de 
sa  maison,  comme  il  se  faict  le  plus  souvent,  pour 
aller  au  devant  de  celuy  qui  le  vient  trouver,  pour 
grand  qu'il  soit  ;  et  qu'il  est  plus  respectueux  et 
civil  de  l'attendre  pour  le  recevoir,  ne  feust  que  de 
peur  de  faillir  sa  route  ;  et  qu'il  suffit  de  Faccom- 
paigner  à  son  partement.  Pour  moy  i'oublie  souvent 
l'un  et  l'aultre  de  ces  vains  offices  ;  comme  ie 
retranche  en  ma  maison  autant  que  ie  puis  de  la 
cerimonie.  Quelqu'un  s'en  offense,  qu'y  feroy  ie? 
Il  vault  mieulx  que  ie  l'offense  pour  une  fois,  que 
moy  touts  les  iours  ;  ce  seroit  une  subiection 
continuelle.  A  quoy  faire  fuit  on  la  servitude  des 
courts,  si  on  l'entraisne  iusques  en  sa  tanière? 
C'est  aussi  une  reigle  commune  en  toutes  assem- 
blées, qu'il  touche  aux  moindres  de  se  trouver  les 
premiers  à  l'assignation,  d'autant  qu'il  est  mieulx 
deu  aux  plus  apparents  de  se  faire  attendre. 

Toutesfois,  à  l'entreveue  qui  se  dressa  du  pape 
Clément  et  du  roy  François  à  Marseille,  le  roy  y 
ayant  ordonné  les  apprests  nécessaires,  s'esloingna 
de  la  ville,  et  donna  loisir  au  pape  de  deux  ou 
trois  iours  pour  son  entrée  et  refreschissement, 
avant  qu'il  le  veinst  trouver.  Et  de  mesme,  à 
l'entrée  aussi  du  pape  et  de  l'empereur  à  Bouloigne, 
l'empereur  donna  moyen  au  pape  d'y  estre  le 
premier,  et  y  surveint  aprez  luy.  C'est,  disent  ils, 
une  cerimonie  ordinaire  aux  abouchements  de 
tels  princes,  que  le  plus  grand  soit  avant  les  aultres 
au  lieu  assigné,  voire  avant  celuy  chez  qui  se  faict 
l'assemblée  ;  et  le  prennent  de  ce  biais,  que  c'est  à 

fin  que  cette  apparence  tesmoigne  que  c'est  le  plus 
grand  que  les  moindres  vont  trouver,  et  le  recher- 
chent, non  pas  luy  eulx. 

Non  seulement  chasque  païs,  mais  chasque  cité, 
et  chasque  vacation,  a  sa  civilité  particulière.  l'y 
ay  esté  assez  soigneusement  dressé  en  mon  en- 
fance, et  ay  vescu  en  assez  bonne  conpaignie,  pour 
n'ignorer  pas  les  loix  de  la  nostre  françoise,  et  en 
tiendrois  eschole.  I'ayme  à  les  ensuyvre,  mais 
non  pas  si  couardement  que  ma  vie  en  demeure 
contraincte  :  elles  ont  quelques  formes  pénibles,  les- 
quelles pourveu  qu'on  oublie  par  discrétion,  non 
par  erreur,  on  n'en  a  pas  moins  de  grâce.  I'ay  veu 
souvent  des  hommes  incivils  par  trop  de  civilité, 
et  importuns  de  courtoisie. 

C'est  au  demourant  une  très  utile  science  que 
la  science  de  l'entregent.  Elle  est,  comme  la  grâce 
et  la  beaulté,  conciliatrice  des  premiers  abords  de 
la  société  et  familiarité  ;  et  par  conséquent  nous 
ouvre  la  porte  à  nous  instruire  par  les  exem- 
ples d'aultruy,  et  à  exploicter  et  produire  nostre 
exemple,  s'il  a  quelque  chose  d'instruisant  et 
communicable. 


CHAPITRE   XIV 

ON  EST  PUNY  POUR  S'OPINIASTRER  A   UNE   PLACE 
SANS  RAISON 

La  vaillance  a  ses  limites,  comme  les  aultres  vertus; 
lesquels  franchis,  on  se  treuve  dans  le  train  du 
vice  :  en  manière  que  par  chez  elle  on  se  peult 
rendre  à  la  témérité,  obstination  et  folie,  qui  n'en 
sçait  bien  les  bornes,  malaysees  en  vérité  à  choisir 
sur  leurs  confins.  De  cette  considération  est  née  la 

coustume  que  nous  avons  aux  guerres,  de  punir, 
voire  de  mort,  ceulx  qui  s'opiniastrent  à  deffendre 
une  place  qui  par  les  reigles  militaires  ne  peult 
estre  soustenue.  Ault rement,  soubs  l'espérance  de 
l'impunité,  il  n'y  auroit  poullier  qui  n'arrestast  une 
armée. 

Monsieur  le  connestable  de  Montmorency,  au 
siège  de  Pavie,  ayant  esté  commis  pour  passer 
le  Tesin,  et  se  loger  aux  fauxbourgs  Sainct  Antoine, 
estant  empesché  d'une  tour  au  bout  du  pont,  qui 
s'opiniastra  iusques  à  se  faire  battre,  feit  pendre  tout 
ce  qui  est  oit  dedans  ;  et  encores  depuis,  accompai- 
gnant  monsieur  le  Dauphin  au  voyage  delà  les 
monts,  ayant  prins  par  force  le  chasteau  de  Villane, 
et  tout  ce  qui  estoit  dedans  ayant  esté  mis  en  pièces 
par  la  furie  des  soldats,  hormis  le  capitaine  et 
l'enseigne,  il  les  feit  pendre  et  estrangler  pour 
cette  mesme  raison  :  comme  feit  aussi  le  capitaine 
Martin  du  Bellay,  lors  gouverneur  de  Turin  en 
cette  mesme  contrée,  le  capitaine  de  Sainct  Bony, 
le  reste  de  ses  gents  ayant  esté  massacré  à  ïa 
prinse  de  la  place. 

Mais  d'autant  que  le  iugement  de  la  valeur  et 
foiblesse  du  lieu  se  prend  par  l'estimation  et  con- 
trepoids des  forces  qui  l'assaillent  (car  tel  s'opi- 
niastreroit  iustement  contre  deux  couleuvrines,  qui 
feroit  l'enragé  d'attendre  trente  canons),  où  se 
met  encores  en  compte  la  grandeur  du  prince  con- 
quérant, sa  réputation,  le  respect  qu'on  luy  doibt  ; 
il  y  a  danger  qu'on  presse  un  peu  la  balance  de 
ce  costé  là  :  et  en  advient  par  ces  mesmes  termes, 
que  tels  ont  si  grande  opinion  d'eulx  et  de  leurs 
moyens,  que  ne  leur  semblant  raisonnable  qu'il 
y  ait  rien  digne  de  leur  faire  teste,  ils  passent  le 
coulteau  par  tout  où  ils  treuvent  résistance,  autant 
que  fortune  leur  dure  ;  comme  il  se  veoid  par  les 

formes  de  sommation  et  desfi  que  les  princes 
d'Orient,  et  leurs  successeurs  qui  sont  encores, 
ont  en  usage,  fiere,  haultaine  et  pleine  d'un  com- 
mandement barbaresque.  Et  au  quartier  par  où 
les  Portugalois  escornerent  les  Indes,  ils  trouvè- 
rent des  estats  avecques  cette  loy  universelle  et 
inviolable,  que  tout  ennemy  vaincu  par  le  roy  en 
présence,  ou  par  son  lieutenant,  est  hors  de  com- 
position de  rançon  et  de  mercy. 

Ainsi  sur  tout  il  se  fault  garder,  qui  peult,  de 
tumber  entre  les  mains  d'un  iuge  ennemy,  vic- 
torieux et  armé. 


CHAPITRE    XV 

DE  LA   PUNITION   DE   LA   COUARDISE 

Fouy  aultrefois  tenir  à  un  prince  et  très  grand 
capitaine,  que  pour  lascheté  de  cœur  un  soldat  ne 
pouvoit  estre  condemné  à  mort  ;  luy  estant  à 
table  faict  récit  du  procez  du  seigneur  de  Vervins, 
qui  feut  condemné  à  mort  pour  avoir  rendu  Bou- 
loigne.  A  la  vérité,  c'est  raison  qu'on  face  grande 
différence  entre  les  faultes  qui  viennent  de  nostre 
foiblesse,  et  celles  qui  viennent  de  nostre  malice  : 
car  en  celles  icy  nous  nous  sommes  bandez  à  nostre 
escient  contre  les  reigles  de  la  raison  que  nature 
a  empreintes  en  nous  ;  et  en  celles  là,  il  semble 
que  nous  puissions  appeller  à  guarant  cette  mesme 
nature,  pour  nous  avoir  laissez  en  telle  imperfec- 
tion et  defaillance.NDe  manière  que  prou  de  gents 
out  pensé  qu'on  ne  se  pouvoit  prendre  à  nous  que 
de  ce  que  nous  faisons  contre  nostre  conscience  : 
et  sur  cette  reigle  est  en  partie  fondée  l'opinion  de 
ceulx  qui  condemment  les  punitions  capitales  aux 

hérétiques  et  mescreants,  et  celle  qui  establit  qu'un 
advocat  et  un  iuge  ne  puissent  estre  tenus  de  ce 
que  par  ignorance  ils  ont  failly  en  leur  charge. 

Mais  quant  à  la  couardise,  il  est  certain  que  la 
plus  commune  façon  est  de  la  chastier  par  honte 
et  ignominie  :  et  tient  on  que  cette  reigle  a  esté 
premièrement  mise  en  usage  par  le  législateur 
Charondas  ;  et  qu'avant  luy  les  loix  de  Grèce  pu- 
nissoient  de  mort  ceulx  qui  s'en  estoient  fuys  d'une 
battaille  :  au  lieu  qu'il  ordonna  seulement  qu'ils 
feussent  par  trois  iours  assis  emmy  la  place 
publicque,  vestus  de  robbe  de  femme  ;  espérant 
encores  s'en  pouvoir  servir,  leur  ayant  faict  re- 
venir la  courage  par  cette  honte.  Suffundere  malts 
hominis  sanguineni,  quant  effundere1.  Il  semble 
aussi  que  les  loix  romaines  punissoient  ancienne- 
ment de  mort  ceulx  qui  avoient  fuy  :  car  Am- 
mianus  Marcellinus  dict  que  l'empereur  Iulien 
condemna  dix  de  ses  soldats,  qui  avoient  tourné 
le  dos  en  une  charge  contre  les  Parthes,  à  estre 
dégradez,  et  aprez  à  souffrir  mort,  suyvant,  dict 
il,  les  loix  anciennes.  Toutesfois  ailleurs,  pour  une 
pareille  faulte,  il  en  condemna  d'aultres  seule- 
ment à  se  tenir  parmy  les  prisonniers  soubs  l'en- 
seigne du  bagage.  L'aspre  chastiement  du  peuple 
romain  contre  les  soldats  eschappez  de  Cannes,  et 
en  cette  mesme  guerre,  contre  ceulx  qui  accom- 
paignerent  Cn.  Fulvius  en  sa  desfaicte,  ne.veint 
pas  à  la  mort.  Si  est  il  à  craindre  que  la  honte  les 
désespère,  et  les  rende  non  froids  amis  seulement, 
mais  ennemis. 

Du  temps  de  nos  pères,  le  seigneur  de  Franget, 
iadis  lieutenant  de  la  compaignie  de  monsieur  le 
mareschal  de  Chastillon,  ayant,  par  monsieur  le 

1  Songez  plutôt  à  faire  rougir  le  coupable  qu'à  répandre  son 
sang.  Tertullien,  Apologétique,  pag.  583,  éd.  de  Paris,  1566. 

mareschal  de  Chabannes,  esté  mis  gouverneur  de 
Fontarabie  au  lieu  de  monsieur  du  Lude,  et 
Tayant  rendue  aux  Espaignols,  fut  condemné  à 
estre  dégradé  de  noblesse,  et  tant  luy  que  sa  pos- 
térité déclaré  roturier,  taillable,  et  incapable  de 
porter  armes  :  et  feut  cette  rude  sentence  exécutée 
à  Lyon.  Depuis,  souffrirent  pareille  punition  touts 
les  gentilshommes  qui  se  trouvèrent  dans  Guyse, 
lors  que  le  comte  de  Nansau  y  entra,  et  aultres 
encores  depuis.  Toutesfois  quand  il  y  auroit  une 
si  grossière  et  apparente  ou  ignorance  ou  couardise, 
qu'elle  surpassast  toutes  les  ordinaires,  ce  seroit 
raison  de  la  prendre  pour  suffisante  preuve  de 
meschanceté  et  de  malice,  et  de  la  chastier  pour 
telle. 


CHAPITRE   XVI 

UN  TRAICT  DE   QUELQUES  AMBASSADEURS 

I*  observe  en  mes  voyages  cette  practique,  pour 
apprendre  tousiours  quelque  chose  par  la  com- 
munication d'aultruy  (qui  est  une  des  plus  belles 
escholes  qui  puisse  estre),  de  ramener  tousiours 
ceulx  avecques  qui  ie  confère,  aux  propos  des 
choses  qu'ils  sçavent  le  mieulx  ; 

Bastï  al  nocchiero  ragionar  de'  venti, 

Al  bifolco  dei  tori  ;  e  le  sue  piaghe 

Conti  '1  guerrier,  conti  '1  pastor  gli  armenti 1  ; 

1  Que  le  pilote  se  content  de  parler  des  vents,  le  laboureur 
de  ses  taureaux,  le  guerrier  de  ses  blessures,  et  le  berger  de 
ses  troupeaux.  Traduction  italienne  de  Properce,  II,  i,  43.  Voici 
le  texte  latin  : 

Navita  de  ventis,  de  tauris  narrât  arator  ; 
Enumerat  miles  vulnera,  pastor  oves. 

car  il  advient  le  plus  souvent,  au  contraire,  que 
chascun  choisit  plustost  à  discourir  du  mestier 
d'un  aultre  que  du  sien,  estimant  que  c'est  autant 
de  nouvelle  réputation  acquise  :  tesmoing  le  re- 
proche qu'Archidamus  feit  à  Periander,  qu'il 
quittoit  la  gloire  de  bon  médecin,  pour  acquérir 
celle  de  mauvais  poëte.  Veoyez  combien  César  se 
desploye  largement  à  nous  faire  entendre  ses  in- 
ventions à  bastir  ponts  et  engins  ;  et  combien,  au 
prix,  il  va  se  serrant  où  il  parle  des  offices  de  sa 
profession,  de  sa  vaillance,  et  conduicte  de  sa 
milice  :  ses  exploicts  le  vérifient  assez  capitaine 
excellent  ;  il  se  veult  faire  cognoistre  excellent 
enginieur  :  qualité  aulcunement  estrangiere.  Le 
vieil  Dionysius  estoit  très  grand  chef  de  guerre, 
comme  il  convenoit  à  sa  fortune  :  mais  il  se  tra- 
vailloit  à  donner  principale  recommendation  de 
soy  par  la  poésie  ;  et  si  n'y  sçavoit  gueres.  Un 
homme  de  vacation  iuridique,  mené  ces  iours 
passez  veoir  une  estude  fournie  de  toutes  sortes 
de  livres  de  son  mestier  et  de  tout  aultre  mestier, 
n'y  trouva  nulle  occasion  de  s'entretenir  ;  mais  il 
s'arresta  à  gloser  rudement  et  magistralement  une 
barricade  logée  sur  la  vis  de  l'estude,  que  cent 
capitaines  et  soldats  recognoissent  touts  les  iours 
sans  remarque  et  sans  offense. 

Optât  ephippia  bos  piger,  optât  arare  caballus 1. 

Par  ce  train  vous  ne  faictes  iamais  rien  qui 
vaille.  Ainsin  il  fault  travailler  de  reiecter  tousiours 
l'architecte,  le  peintre,  le  cordonnier,  et  ainsi  du 
reste,  chascun  à  son  gibbier. 

Et  à  ce  propos,  à  la  lecture  des  histoires,  qui  est 

1  Le  bœuf  pesant  voudrait  porter  la  selle,  et  le  cheval  tirer 
la  charrue.  Horace,  Epist.  I, 14,  43. 

le  subiect  de  toutes  gents,  i'ay  accoustumé  de 
considérer  qui  en  sont  les  escrivains  :  si  ce  sont 
personnes  qui  ne  facent  aultre  profession  que  de 
lettres,  i'en  apprends  principalement  le  style  et  le 
langage  ;  si  ce  sont  médecins,  ie  les  croy  plus  vo- 
lontiers en  ce  qu'ils  nous  disent  de  la  température 
de  l'air,  de  la  santé  et  complexion  des  princes, 
des  bleceures  et  maladies  ;  si  iurisconsultes,  il  en 
faùlt  prendre  les  controverses  des  droicts,  les  loix, 
l'establissement  des  polices,  et  choses  pareilles  ;  si 
théologiens,  les  affaires  de  l'église,  censures  ecclé- 
siastiques, dispenses  et  mariages  ;  si  courtisans,  les 
mœurs  et  les  cerimonies  ;  si  gents  de  guerre,  ce 
qui  est  de  leur  charge,  et  principalement  les  dé- 
ductions des  exploicts  où  ils  se  sont  trouvez  en 
personne;  si  ambassadeurs,  les  menées,  intelli- 
gences, et  practiques,  et  manière  de  les  conduire. 

A  cette  cause,  ce  que  i'eusse  passé  à  un  aultre 
sans  m'y  arfester,  ie  l'ay  poisé  et  remarqué  en 
l'histoire  du  seigneur  de  Langey,  très  entendu  en 
telles  choses  :  c'est  qu'aprez  avoir  conté  ces  belles 
remontrances  de  l'empereur  Charles  cinquiesme, 
faictes  au  consistoire  à  Rome,  présents  l'evesque 
de  Mascon  et  le  seigneur  du  Velly,  nos  ambassa- 
deurs, où  il  avoit  meslé  plusieurs  paroles  oultra- 
geuses  contre  nous,  et  entre  aultres,  que  si  ses 
capitaines  et  soldats  n'estoient  d' aultre  fidélité  et 
suffisance  en  l'art  militaire,  que  ceulx  du  roy,  tout 
sur  l'heure  il  s'attacheroit  la  chorde  au  col  pour 
luy  aller  demander  miséricorde  (et  de  cecy  il 
semble  qu'il  en  creust  quelque  chose,  car  deux  ou 
trois  fois  en  sa  vie,  depuis,  il  luy  adveint  de  redire 
ces  mesmes  mots)  ;  aussi  qu'il  desfia  le  roy  de  le 
combattre  en  chemise,  avecques  l'espee  et  le  poi- 
guard,  dans  un  batteau  :  ledict  seigneur  de  Langey, 
suyvant  son  histoire,  adiouste  que  lesdicts  ambas- 

sadeurs  faisants  une  despesche  au  roy  de  ces  choses, 
luy  en  dissimulèrent  la  plus  grande  partie,  mesme 
luy  celèrent  les  deux  articles  précédents.  Or  i'ay 
trouvé  bien  estrange  qu'il  feust  en  la  puissance 
d'un  ambassadeur  de  dispenser  sur  les  advertisse- 
ments  qu'il  doibt  faire  à  son  maistre,  mesme  de 
telle  conséquence,  venants  de  telle  personne,  et 
dicts  en  si  grand' assemblée  :  et  m'eust  semblé 
l'office  du  serviteur  estre  de  fidèlement  représenter 
les  choses  en  leur  entier,  comme  elles  sont  advenues, 
à  fin  que  la  liberté  d'ordonner,  iuger  et  choisir,  de- 
meurast  au  maistre  ;  car  de  luy  altérer  ou  cacher  la 
vérité,  de  peur  qu'il  ne  la  preigne  aultrement  qu'il 
ne  doibt,  et  que  cela  ne  le  poulse  à  quelque  mau- 
vais party,  et  ce  pendant  le  laisser  ignorant  de  ses 
affaires,  cela  m'eust  semblé  appartenir  à  celuy 
qui  donne  la  loy,  non  à  celuy  qui  la  receoit  ;  au 
curateur  et  maistre  d'eschole^  non  à  celuy  qui  se 
doibt  penser  inférieur,  non  en  auctorité  seulement, 
mais  aussi  en  prudence  et  bon  conseil.  Quoy  qu'il 
en  soit,  ie  ne  vouldroy  pas  estre  servy  de  cette 
façon  en  mon  petit  faict. 

Nous  nous  soustrayons  si  volontiers  du  com- 
mandement, soubs  quelque  prétexte,  et  usurpons 
sur  la  maistrise;  chascun  aspire  si  naturellement 
à  la  liberté  et  auctoritéa  qu'au  supérieur  nulle 
utilité  ne  doibt  estre  si  chère,  venant  de  ceulx 
qui  le  servent,  comme  luy  doibt  estre  chère  leur 
simple  et  naïfve  obeïssance0  On  corrompt  l'office 
du  commander,  quand  on  y  obéît  par  discrétion, 
non  par  subiectionc  Et  P0  Crassus,  celuy  que  les 
Romains  estimèrent  cinq  fois  heureux,  lors  qu'il 
estoit  en  Asie  consul,  ayant  mandé  à  un  enginieur 
grec  de  luy  faire  mener  le  plus  grand  des  deux 
masts  de  navire  qu'il  avoit  veus  à  Athènes,  pour 
quelque  engin  de  batterie  qu'il  en  vouloit  faire-; 

cettuy  cy,  sôubs  tiltre  de  sa  science,  se  donna  loy 
de  choisir1  ault rement,  et  mena  le  plus  petit,  et 
selon  la  raison  de  son  art,  le  plus  Commode.  Crassus 
ayant  patiemment  ouy  ses  raisons,  luy  feit  très  bien 
donner  le  fouet,  estimant  l'interest  de  la  discipline 
plus  que  Tinterest  de  l'ouvrage. 

D'aultre  part  pourtant,  on  pourroit  aussi  con- 
sidérer que  cette  obéissance  si  contraincte  n'appar- 
tient qu'aux  commandements  précis  et  prefix, 
Les  ambassadeurs  ont  une  charge  plus  libre,  qui 
en  plusieurs  parties  dépend  souverainement  de 
leur  disposition  :  ils  n'exécutent  pas  simplement, 
mais  forment  aussi  et  dressent  par  leur  conseil  la 
volonté  du  maistre.  I'ay  veu,  en  mon  temps,  des 
personnes  de  commandement  reprins  d'avoir  plus- 
tost  obeï  aux  paroles  des  lettres  du  roy,  qu'à  l'oc- 
casion des  affaires  qui  estoient  prez  d'eulx.  Les 
hommes  d'entendement  accusent  encores  auiour- 
d'hui  l'usage  des  roys  de  Perse,  de  tailler  les  mor- 
ceaux si  courts  à  leurs  agents  et  lieutenants,  qu'aux 
moindres  choses  ils  eussent  à  recourir  à  leur  or- 
donnance ;  ce  delay,  en  une  si  longue  estendue  de 
domination,  ayant  souvent  apporté  des  notables 
dommages  à  leurs  affaires.  Et  Crassus  escrivant  à 
un  homme  du  mestier,  et  luy  donnant  advis  de 
l'usage  auquel  il  destinoit  ce  mast,  sembloit  il 
pas  entrer  en  conférence  de  sa  délibération,  et  le 
convier  à  interposer  son  décret  ? 

CHAPITRE   XVII 

DE   LA  PEUR 
Obstupui,  steteruntque  comae,  et  vox  faucibus  haesit l. 

le  ne  suis  pas  bon  naturaliste  (qu'ils  disent)  et  ne 
sçay  gueres  par  quels  ressorts  la  peur  agit  en 
nous  ;  mais  tant  y  a  que  c'est  une  estrange  pas- 
sion ;  et  disent  les  médecins  qu'il  n'en  est  aulcune 
qui  emporte  plustost  nostre  iugement  hors  de  sa 
deue  assiette.  De  vray,  i'ay  veu  beaucoup  de  gents 
devenus  insensez  de  peur,  et  au  plus  rassis  il  est 
certain,  pendant  que  son  accez  dure,  qu'elle  en- 
gendre de  terribles  esblouïssements.  le  laisse  à 
part  le  vulgaire,  à  qui  elle  représente  tantost  les 
bisayeuls  sortis  du  tumbeau  enveloppez  en  leur 
suaire,  tantost  des  loups  garous,  des  lutins  et 
des  chimères  ;  mais  parmy  les  soldats  mesmes,  où 
elle  debvroit  trouver  moins  de  place,  combien  de 
fois  a  elle  changé  un  troupeau  de  brebis  en  esqua- 
dron  de  corselets  ?  des  roseaux  et  des  cannes,  en 
gentsdarmes  et  lanciers  ?  nos  amis,  en  nos  ennemis  ? 
et  la  croix  blanche,  à  la  rouge  ?  Lors  que  monsieur 
de  Bourbon  print  Rome,  un  port 'enseigne,  qui 
estoit  à  la  garde  du  bourg  Sainct  Pierre,  feut 
saisi  de  tel  eSroy  à  la  première  alarme,  que  par  le 
trou  d'une  ruyne,  il  se  iecta,  l'enseigne  au  poing, 
hors  la  ville,  droict  aux  ennemis,  pensant  tirer  vers 
le  dedans  de  la  ville  ;  et  à  peine  enfin  veoyant 
la  trouppe  de  monsieur  de  Bourbon  se  renger 
pour  le  soustenir,  estimant  que  ce  feust  une  sortie 
que  ceulx  de  la  ville  feissent,  il  se  recogneut,  et 

1  Je  frémis,  ma  voix  meurt,  et  mes  cheveux  se  dressent. 

Virg.  Énéid.  II,  774,  trad.  de  Delille. 

tournant  teste,  rentra  par  ce  mesme  trou,  par 
lequel  il  estoit  sorty  plus  de  trois  cents  pas  avant 
en  la  campaigne.  Il  n'en  adveint  pas  du  tout  si 
heureusement  à  l'enseigne  du  capitane  Iulle,  lors 
que  Sainct  Paul  feut  prins  sur  nous  par  le  comte 
de  Bures  et  monsieur  du  Reu  ;  car  estant  si  fort 
esperdu  de  frayeur,  que  de  se  iecter  à  tout  son 
enseigne  hors  de  la  ville  par  une  canoniere,  il  feut 
mis  en  pièces  par  les  assaillants  :  et,  au  mesme 
siège,  feut  mémorable  la  peur  qui  serra,  saisit  et 
glacea  si  fort  le  cœur  d'un  gentilhomme,  qu'il  en 
tumba  roide  mort  par  terre,  à  la  bresche,  sans 
aulcune  bleceure.  Pareille  rage  poulse  par  fois 
toute  une  multitude  :  en  Tune  des  rencontres  de 
Germanicus  contre  les  Allemans,  deux  grosses 
trouppes  prinrent,  d'effroy,  deux  routes  opposites  ; 
Tune  fuyoit  d'où  l'aultre  partoit.  Tantost  elle  nous 
donne  des  ailes  aux  talons,  comme  aux  deux 
premiers  ;  tantost  elle  nous  cloue  les  pieds  et  les 
entrave,  comme  on  lit  de  l'empereur  Théophile, 
lequel,  en  une  battaille  qu'il  perdit  contre  les 
Agarenes,  deveint  si  estonné  et  si  transy,  qu'il 
ne  pouvoit  prendre  party  de  s'enfuyr,  adeo  ftavor 
etiam  auxilia  formidat  *  ;  iusques  à  ce  que  Manuel, 
l'un  des  principaulx  chefs  de  son  armée,  l'ayant 
tirasse  et  secoué,  comme  pour  l'esveiller  d'un 
profond  somme,  luy  dict  :  «  Si  vous  ne  me  suyvez, 
îe  vous  tueray  ;  car  il  vault  mieulx  que  vous  per- 
diez la  vie,  que  si  estant  prisonnier,  vous  veniez 
à  perdre  l'empire.  »  Lors  exprime  elle  sa  dernière 
force,  quand,  pour  son  service,  elle  nous  reiecte  à 
la  vaillance,  qu'elle  a  soustraicte  à  nostre  debvoir 
et  à  nostre  honneur  :  en  la  première  iuste  battaille 
que  les  Romains  perdirent  contre  Hannibal,  soubs 

1  Tant  la  peur  s'effraye  même  de  ce  qui  pourrait  lui  donner 
du  secours.  Quinte-Curce,  III,  u. 

le  consul  Sempronius,  une  trouppe  de  bien  dix 
mille  hommes  de  pied  qui  print  l'espouvante,  ne 
veoyant  ailleurs  par  où  faire  passage  à  sa  lascheté, 
s'alla  iecter  au  travers  le  gros  des  ennemis,  lequel 
elle  percea  d'un  merveilleux  effort,  avec  grand 
meurtre  de  Carthaginois  ;  acheptant  une  honteuse 
f uitte  au  mesme  prix  qu'elle  eust  eu  une  glorieuse 
victoire. 

C'est  dequoy  i'ay  le  plus  de  peur  que  la  peur  : 
aussi  surmonte  elle  en  aigreur  touts  aultres  accidents. 
Quelle  affection  peult  eStre  plus  aspre  et  plus  iuste 
que  celle  des  amis  de  Pompeius,  qui  estoient  en 
son  navire,  spectateurs  de  cet  horrible  massacre? 
Si  est  ce  que  la  peur  des  voiles  aegyptiennes,  qui 
commenceoient  à  les  approcher,  l'estouffa  de 
manière  qu'on  a  remarqué  qu'ils  ne  s'amusèrent 
qu'à  haster  les  mariniers  de  diligenter  et  de  se 
sauver  à  coups  d'aviron  ;  iusques  à  ce  que,  arrivez 
à  Tyr,  libres  de  crainte,  ils  eurent  loy  de  tourner 
leur  pensée  à  la  perte  qu'ils  venoient  de  faire,  et 
lascher  la  bride  aux  lamentations  et  aux  larmes 
que  cette  aultre  plus  forte  passion  avoit  suspendues. 

Tum  pavor  sapientiam  omnem  mihi  ex  animo  expectorât 1. 

Ceulx  qui  auront  esté  bien  frottez  en  quelque 
estour  de  guerre,  touts  blecez  encores  et  ensang- 
lantez, on  les  rameine  bien  landemein  à  la  charge  : 
mais  ceulx  qui  ont  conceu  quelque  bonne  peur  des 
ennemis,  vous  ne  les  leur  feriez  pas  seulement 
regarder  en  face.  Ceulx  qui  sont  en  pressante 
crainte  de  perdre  leur  bien,  d'estre  exilez,  d'estre 
subiuguez,  vivent  en  continuelle  angoisse,  en 
perdent  le  boire,  le  manger,  et  le  repos  :  là  où  les 

1  L'effroi,  loin  de  mon  cœur,  a  chassé  ma  vertu. 

Ennius,  ap.  Cic.  Tuscul  IV,  8; 

pauvres,  les  bannis,  les  serfs,  vivent  souvent  aussi 
ioyeusement  que  les  autres.  Et  tant  de  gents  qui, 
de  Timpatience  des  poinctures  de  la  peur,  se 
sont  pendus,  noyez,  et  précipitez,  nous  ont  bien 
apprins  qu'elle  est  encores  plus  importune  et  plus 
insupportable  que  la  mort. 

Les  Grecs  en  recognoissent  une  aultre  espèce, 
qui  est  oultre  Terreur  de  nostre  discours,  venant, 
disent  ils,  sans  cause  apparente  et  d'une  impulsion 
céleste  :  des  peuples  entiers  s'en  veoyent  souvent 
frappez,  et  des  armées  entières.  Telle  feut  celle  qui 
apporta  à  Carthage  une  merveilleuse  désolation  : 
on  n'y  oyoit  que  cris  et  voix  effrayées  ;  on  veoyoit 
les  habitants  sortir  de  leurs  maisons  comme  à 
l'alarme,  et  se  charger,  blecer  et  entretuer  les  uns 
les  aultres,  comme  si  ce  feussent  ennemis  qui 
veinssent  à  occuper  leur  ville  ;  tout  y  estoit  en 
desordre  et  en  fureur;  iusques  à  ce  que  par  oraisons 
et  sacrifices  ils  eussent  appaisé  l'ire  des  dieux.  Ils 
nomment  cela  terreurs  paniques. 


CHAPITRE    XVIII 

QU'IL  ne  fault  iuger  de  nostre  heur 
qu'aprez  la  mort 

Scilicet  ultima  semper 
Exspectanda  dies  homini  est  ;  dicique  beatus 
Ante  obitum  nemo  supremaque  funera  débet l. 

Les  enfants  sçavent  le  conte  du  roy  Crcesus  à  ce 

1    .  .  .  .  Nul  homme  certain  d'un  bonheur  sans  retour 
Ne  peut  se  croire  heureux  avant  son  dernier  jour. 

Ovide.  M  étant.  III.  ias.  trad.  de  Saint-Ange. 

propos  :  lequel  ayant  esté  prins  par  Cyrus  et  con- 
demné  à  la  mort  ;  sur  le  poinct  de  l'exécution  il 
s'escria  :  «  O  Solon  !  Solon  !  »  Cela  rapporté  à 
Cyrus,  et  s'estant  enquis  que  c'estoit  à  dire,  il  luy 
feit  entendre  qu'il  verifioit  lors  à  ses  despens 
l'advertissement  qu'aultrefois  luy  avoit  donné 
Solon,  «  que  les  hommes,  quelque  beau  visage  que 
fortune  leur  face,  ne  se  peuvent  appeller  heureux 
iusques  à  ce  qu'on  leur  ayt  veu  passer  le  dernier 
iour  de  leur  vie,  »  pour  l'incertitude  et  variété 
des  choses  humaines,  qui,  d'un  bien  legier  mouve- 
ment, se  changent  d'un  estât  en  aultre  tout  divers. 
Et  pourtant  Agesilaus,  à  quelqu'un  qui  disoit 
heureux  le  roy  de  Perse,  de  ce  qu'il  estoit  venu 
fort  ieune  à  un  si  puissant  estât  :  <*Ouy;  mais, 
dict  il,  Priam  en  tel  aage  ne  feut  pas  malheureux,  » 
Tantost,  des  roys  de  Macédoine,  successeurs  de 
ce  grand  Alexandre,  il  s'en  faict  des  menuisiers  et 
greffiers  à  Rome  ;  des  tyrans  de  Sicile,  des  pédantes 
à  Corinthe  ;  d'un  conquérant  de  la  moitié  du  monde 
et  empereur  de  tant  d'armées,  il  s'en  faict  un 
misérable  suppliant  des  belitres  officiers  d'un  roy 
d'Aegypte  :  tant  cousta  à  ce  grand  Pompeius  la 
prolongation  de  cinq  ou  six  mois  de  vie  !  Et  du 
temps  de  nos  pères,  ce  Ludovic  Sforce,  dixiesme 
duc  de  Milan,  soubs  qui  avoit  si  long  temps  transie 
toute  l'Italie,  ou  l'a  veu  mourir  prisonnier  à 
Loches,  mais  aprez  y  avoir  vescu  dix  ans,  qui  e§t 
le  pis  de.  son  marché,  La  plus  bejle  royne,  veufve 
du  plus  grand  roy  de.  la  çnrestienté,  vient  elle  pas 
de  mourir  par  la  main  d'un  bourreau  ?  indigne  et 
barbare  cruauté  !  Et  mille  tels  exemples  ;  car  il 
semble  que  comme  les  orages  et  tempestes  se 
picquent  contre  l'orgueil  et  haultainete  de  nos 
bastiments,  il  y  ayt  aussi  là  hault  des  esprits 
envieux  des  grandeurs  de  çà  bas  ; 

Usque  adeo  res  humanas  vis  abdita  quaedam 
Obterit,  et  pulchros  fasces  sœvasque  secures 
Proculcare,  ac  ludibrio  sibi  habere  videtur  1  ! 

et  semble  que  la  fortune  quelquesfois  guette  à 
poinct  nommé  le  dernier  iour  de  nostre  vie,  pour 
montrer  sa  puissance  de  renverser  en  un  moment 
ce  qu'elle  avoit  basty  en  longues  années,  et  nous 
f aict  crier,  aprez  Laberius, 

Nimirum  hac  die 
Una  plus  vixi  mihi,  quam  vivendum  fuit 2  i 

Ainsi  se  peult  prendre  avecques  raison  ce  bon 
advis  de  Soîon  :  mais  d'autant  que  c'est  un  philo- 
sophe (à l'endroict  desquels  les  faveurs  et  disgrâces 
de  la  fortune  ne  tiennent  reng  ni  d'heur  ny  de 
malheur,  et  sont  les  grandeurs  et  puissances 
accidents  de  qualité  à  peu  prez  indifférente),  ie 
treuve  vraysemblable  qu'il  ayt  regardé  plus  avant, 
et  voulu  dire  que  ce  mesme  bonheur  de  nostre  vie, 
qui  dépend  de  la  tranquillité  et  contentement  d'un 
esprit  bien  nay,  et  de  la  resolution  et  asseurance 
d'une  ame  reiglee,  ne  se  doibve  iamais  attribuer  à 
l'homme,  qu'on  ne  luy  ayt  veu  iouer  le  dernier  acte 
de  sa  comédie,  et  sans  doubte  le  plus  difficile. 
En  tout  le  reste  il  y  peult  avoir  du  masque  :  ou 
ces  beaux  discours  de  la  philosophie  ne  sont  en  nous 
que  par  contenance,  ou  les  accidents  ne  nous 
essayants  pas  iusques  au  vif,  nous  donnent  loisir 
de  maintenir  tousiours  nostre  visage  rassis  ;  mais 
à  ce  dernier  roolle  de  la  mort  et  de  nous,  il  n'y  a 
plus  que  feindre  :  il  fault  parler  françois,  il  fault 
montrer  ce  qu'il  y  a  de  bon  et  de  net  dans  le  fond 
du  pot. 

JTant  il  est  vrai  qu'une  force  secrète  se  joue  des  choses 
humaines,  se  plaît  à  briser  les  haches  consulaires,  et  foule  aux 
pieds  l'orgueil  des  faisceaux.  Lucrèce,  V,  1231. 

2  Ah  !  j'ai  vécu  trop  d'Un  jour  !  Macrobe,  Saturnales,  II,  7. 

Nam  verse  voces  tum.  demum  pectore  ab  imo 
Eiieiuntur  ;  et  eripitur  persona,  manet  res 1. 

Voylà  pourquoy  se  doibvent  à  ce  dernier  traict 
toucher  et  esprouver  toutes  les  aultres  actions  de 
nostre  vie  :  c'est  le  maistre  iour,  c'est  le  iour  iuge 
de  touts  les  aultres  ;  c'est  le  iour,  dict  un  ancien, 
qui  doibt  iuger  de  toutes  mes  années  passées.  le 
remets  à  la  mort  l'essay  du  fruict  de  mes  estudes  : 
nous  verrons  là  si  mes  discours  me  partent  de  la 
bouche  ou  du  cœur.  I'ay  veu  plusieurs  donner  par 
leur  mort  réputation  en  bien  ou  en  mal  à  toute  leur 
vie.  Scipion,  beau  père  de  Pompeius,  rabilla  en 
bien  mourant  la  mauvaise  opinion  qu'on  avoit 
eu  de  luy  iusques  alors.  Epaminondas,  interrogé 
lequel  des  trois  il  estimoit  le  plus,  ou  Chabrias,  ou 
Iphicrates,  ou  soy  mesme  :  «Il  nous  fault  veoir 
mourir,  dict  il,  avant  que  d'en  pouvoir  resouldre.  n 
De  vray,  on  desrobberoit  beaucoup  à  celuy  là, 
qui  le  poiseroit  sans  l'honneur  et  grandeur  de  sa 
fin.  ^ 

Dieu  l'a  voulu  comme  il  luy  a  pieu  ;  mais  en 
mon  temps  trois  les  plus  exsecrables  personnes 
que  ie  cogneusse  en  toute  abomination  de  vie,  et 
les  plus  infâmes,  ont  eu  des  morts  reiglees,  et  en 
toute  circonstance  composées  iusques  à  la  per- 
fection. Il  est  des  morts  braves  et  fortunées  :  ie 
luy  ay  veu  trencher  le  fil  d'un  progrez  de  mer- 
veilleux advancement,  et  dans  la  fleur  de  son  croist, 
quelqu'un,  d'une  fin  si  pompeuse,  qu'à  mon  advis  ses 
ambitieux  et  courageux  desseings  n'avoient  rien 
de  si  hault  que  feut  leur  interruption  :  il  arriva, 
sans  y  aller,  où  il  pretendoit,  plus  grandement  et 
glorieusement  que  ne  portoit  son  désir  et   espe- 

1  Alors  la  nécessité  nous  arrache  des  paroles  sincères  ;  alors 
le  masque  tombe,  et  l'homme  reste.  Lucrèce,  III,  57. 

rance  ;  et  devancea  par  sa  cheute  le  pouvoir  et  le 
nom  où  il  aspiroit  par  sa  course.  Au  iugement  de  la 
vie  d'aultruy  ie  regarde  tousiours  comment  s'en 
est  porté  le  bout  ;  et  des  principaulx  estudes  de 
la  mienne,  c'est  qu'il  se  porte  bien,  c'est  à  dire 
quietement  et  sourdement. 


CHAPITRE   XIX 

QUE   PHILOSOPHER  C'EST  APPRENDRE  A  MOURIR 

Cicero  dict  que  philosopher  ce  n'est  aultre  chose 
que  s'apprester  à  la  mort.  C'est  d'autant  que 
l'estude  et  la  contemplation  retirent  aulcunement 
nostre  ame  hors  de  nous,  et  Tembesongnent  à  part 
du  corps,  qui  est  quelque  apprentissage  et  res- 
semblance de  la  mort  ;  ou  bien,  c'est  que  toute  la 
sagesse  et  discours  du  monde  se  resoult  enfin  à  ce 
poinct,  de  nous  apprendre  à  ne  craindre  point 
à  mourir.  De  vray,,  ou  la  raison  se  mocque,  ou  elle 
ne  doibt  viser  qu'à  nostre  contentement,  et  tout 
son  travail  tendre  en  somme  à  nous  faire  bien 
vivre,  et  à  nostre  ayse,  comme  dict  la  saincte 
Escriture.  Toutes  les  opinions  du  monde  en  sont 
là,  que  le  plaisir  est  nostre  but,  quoy  qu'elles  en 
prennent  divers  moyens  :  aultrement  on  les  chas- 
seroit  d'arrivée  ;  car  qui  escouteroit  celuy  qui, 
pour  sa  fin,  establiroit  nostre  peine  et  mesayse  ? 
Les  dissentions  des  sectes  philosophiques  en  ce  cas 
sont  verbales  ;  transcurramus  solertissimas  nugas l  ; 
il  y  a  plus  d'opiniastreté  et  de  picoterie  qu'il 
n'appartient   à  une  si  saincte  profession  :  mais 

1  Ne  nous  arrêtons  pas  à  ces  jeux  d'esprit.  Sénkque,  Epist.  117. 

quelque   personnage  que  l'homme  entrepreigne, 
il  ioue  tousiours  le  sien  parmy. 

Quoy  qu'ils  dient,  en  la  vertu  mesme,  le  dernier 
but  de  nostre  visée,  c'est  la  volupté.  Il  me  plaist 
de  battre  leurs  aureilles  de  ce  mot,  qui  leur  est 
si  fort  à  contrecœur  :  et  s'il  signifie  quelque  suprême 
plaisir  et  excessif  contentement,  il  est  mieulx  deu 
à  l'assistance  de  la  vertu  qu'à  nulle  aultre  assis- 
tance.  Cette  volupté,  pour  estre  plus  gaillarde, 
nerveuse,  robuste,  virile,  n'en  est  que  plus  sérieuse- 
ment voluptueuse  :  et  luy  debvions  donner  le  nom 
du  plaisir,  plus  favorable,  plus  doulx  et  naturel, 
non  celuy  de  la  vigueur,  duquel  nous  l'avons 
dénommée.  Cette  aultre  volupté  plus  basse,  si 
elle  meritoit  ce  beau  nom,  ce  debvoit  estre  en 
concurrence,  non  par  privilège  :  ie  la  treuve  moins 
pure  d'incommoditez  et  de  traverses,  que  n'est  la 
vertu  ;  oultre  que  son  goust  est  plus  momentanée, 
fluide  et  caducque,  elle  a  ses  veilles,  ses  ieusnes  et 
ses  travaulx,  et  la  sueur  et  ie  sang,  et  en  oultre 
particulièrement  ses  passions  trenchantes  de  tant 
de  sortes,  et  à  son  costé  une  satiété  si  lourde,  qu'elle 
equipolle  à  pénitence.  Nous  avons  grand  tort 
d'estimer  que  ces  incommoditez  luy  servent 
d'aiguillon,  et  de  condiment  à  sa  doulceur  (comme 
en  nature  le  contraire  se  vivifie  par  son  contraire)  ; 
et  de  dire,  quand  nous  venons  à  la  vertu,  que 
pareilles  suittes  et  difficultez  l'accablent,  la  rendent 
austère  et  inaccessible  ;  là  où,  beaucoup  plus 
proprement  qu'à  la  volupté,  elles  anoblissent, 
aiguisent  et  rehaulsent  le  plaisir  divin  et  parfaict 
qu'elle  nous  moyenne.  Celuy  là  est  certes  bien 
indigne  de  son  accointance,  qui  contrepoise  son 
coust  à  son  fruict  ;  et  n'en  cognoist  ny  les  grâces  ny 
l'usage.  Ceulx  qui  nous  vont  instruisant  que  sa  queste 
est  scabreuse  et  laborieuse,  sa  iouissance  agréable  ; 

que  nous  disent  ils  par  là,  sinon  qu'elle  est  tousiours 
désagréable  ?  car  quel  moyen  humain  arriva  iamais 
à  sa  iouïssance?  les  plus  parfaicts  se  sont  bien 
contentez  d'y  aspirer  et  de  l'approcher,  sans  la 
posséder.  Mais  ils  se  trompent  ;  veu  que  de  touts 
les  plaisirs  que  nous  cognoissons,  la  poursuitte 
mesme  en  est  plaisante  :  l'entreprinse  se  sent  de  la 
qualité  de  la  chose  qu'elle  regarde  ;  car  c'est  une 
bonne  portion  de  l'effect,  et  consubstantielle. 
L'heur  et  la  béatitude  qui  reluit  en  la  vertu  remplit 
toutes  ses  appartenances  et  advenues,  iusques  à  la 
première  entrée  et  extrême  barrière. 

Or  des  principaulx  bienfaicts  de  la  vertu  est  le 
mespris  de  la  mort  :  moyen  qui  fournit  nostre  vie 
d'une  molle  tranquillité,  et  nous  en  donne  le  goust 
pur  et  amiable  ;  sans  qui  toute  aultre  volupté 
est  esteincte.  Voylà  pourquoy  toutes  les  reigles  se 
rencontrent  et  conviennent  à  cet  article.  Et  com- 
bien qu'elles  nous  conduisent  aussi  toutes  d'un 
commun  accord  à  mespriser  la  douleur,  la  pauvreté, 
et  aultres  accidents  à  quoy  la  vie  humaine  est 
subiecte,  ce  n'est  pas  d'un  pareil  soing  :  tant  parce 
que  ces  accidents  ne  sont  pas  de  telle  nécessité 
(la  pluspart  des  hommes  passent  leur  vie  sans  gouster 
de  la  pauvreté,  et  tels  encores  sans  sentiment  de 
douleur  et  de  maladie,  comme  Xenophilus  le 
musicien  qui  vescut  cent  et  six  ans  d'une  entière 
santé),  qu'aussi  d'autant  qu'au  pis  aller  la  mort 
peult  mettre  fin,  quand  il  nous  plaira,  et  coupper 
broche  à  touts  aultres  inconvénients.  Mais  quant 
à  la  mort,  elle  est  inévitable  : 

Omnes  eodem  cogimur  ;  omnium 
Versatur  urna  serius  ocius 

Sors  exitura,  et  nos  in  aeternum 
Exsilium  impositura  cymbse 1  ; 

1  Nous  sommes  tous  forcés  d'arriver  au  même  terme  ;  le  sort 

et  par  conséquent,  si  elle  nous  faict  peur,  c'est 

un  subiect  continuel  de  forment,  et  qui  ne  se  peult 

aulcunement  soulager.  Il  n'est  lieu  d'où  il  ne  nous 

vienne  ;  nous  pouvons  tourner  sans  cesse  la  teste 

ça  et  là,  comme  en  païs  suspect  :  quce,  quasi  saxum 

Tantahy  semper  impendet1.  Nos  parlements renvoyent 

souvent  exécuter  les  criminels  au  lieu  où  le  crime 

est  commis  :  durant  le  chemin,  promenez  les  par 

de  belles  maisons,  faictes  leur  tant  de  bonne  chère 

qu'il  vous  plaira, 

Non  Siculae  dapes 
Dulcem  elaborabunt  saporem  ; 

Non  avium  citharaeque  cantus 
Somnum  reducent  2  : 

pensez  vous  qu'ils  s'en  puissent  resiouir  ?  et  que  la 
finale  intention  de  leur  voyage  leur  estant  ordi- 
nairement devant  les  yeulx,  ne  leur  ayt  altéré  et 
affadi  le  goust  à  toutes  ces  commoditez  ? 

Audit  iter,  numeratque  dies,  spatioque  viarum 
Metitur  vitam,  torquetur  peste  ftitura  3. 

Le  but  de  nostre  carrière  c'est  la  mort  ;  c'est 
Tobiect  nécessaire  de  nostre  visée  :  si  elle  nous 
effroye,  comme  est  il  possible  d'aller  un  pas  avant 
sans  fiebvre  ?  Le  remède  du  vulgaire  c'est  de  n'y 
penser  pas  :  mais  de  quelle  brutale  stupidité  luy 
peult  venir  un  si  grossier  aveuglement?  Il  luy 
fault  faire  brider  l'asne  par  la  queue, 

de  chacun  de  nous  s'agite  dans  l'urne,  pour  en  sortir  tôt  ou 
tard,  et  nous  faire  passer  de  la  barque  fatale  dans  un  éternel 
exil.  Horace,  Od.  II,  3,  25. 

1  Elle  est  toujours  menaçante,^  comme  le  rocher  de  Tantale. 
Cic.  de  Finibus,  I,  18. 

2  Les  mets  les  plus  délicieux  ne  pourront  réveiller  leur  goût  ; 
ni  les  chants  des  oiseaux,  ni  les  accords  de  la  lyre,  ne  leur  ren- 
dront le  sommeil.  Hor.  Ôd.  III,  1,  18. 

3  II  s'inquiète  du  chemin,  il  compte  les  jours,  et  mesure  sa 
vie  sur  la  longueur  de  la  route,  tourmenté  sans  cesse  par  l'idée 
du  supplice  qui  l'attend.  Claudien,  in  Ruf.  II,  137. 

1.  4 

Qui  capjte  ipae  guo  in§tituit  veatigia  r$tro  *. 

Ce  n'est  pas  de  merveille  s'il  est  si  souvent  prins 
au  piège.  On  faict  peur  à  nos  gents  seulement 
de  nommer  la  mort  ;  et  la  pluspart  s'en  seignent, 
comme  du  nom  du  diable.  Et  parce  qu'il  s'en  faict 
mention  aux  testaments,  ne  vous  attendez  pas 
qu'ils  y  mettent  la  main,  que  le  médecin  ne  leur 
ayt  donné  l'extrême  sentence  :  et  Dieu  sçait  lors, 
entre  la  douleur  et  la  frayeur,  de  quel  bon  ingénient 
ils  vous  le  pastissent. 

Parce  que  cette  syllabe  frappoit  trop  rudement 
leurs  aureilles,  et  que  cette  voix  leur  sembloit 
malencontreuse,  les  Romains  avoient  apprins  de 
l'amollir  ou  l'estendre  en  périphrases  ;  au  lieu  de 
dire,  Il  est  mort  :  «  Il  a  cessé  de  vivre,  disent  ils, 
il  a  vescu  ;  »  pourveu  que  ce  soit  vie,  soit  elle 
passée,  ils  se  consolent.  Nous  en  avons  emprunté 
nostre  feu  maistre  lehan.  A  l'adventure  est  ce  que, 
comme  on  dict,  le  terme  vault  l'argent.  le  nasquis 
entre  unze  heures  et  midy,  le  dernier  iour  de 
febvrier,  mille  cinq  cents  trente  trois,  comme  nous 
comptons  à  cette  heure,  commenceant  l'an  en 
ianvier.  Il  n'y  a  iustement  que  quinze  jours  que 
i'ay  franchy  trente  neuf  ans  :  il  m'en  fault,  pour  le 
moins,  encores  autant.  Ce  pendant  s'empescher  du 
pensement  de  chose  si  esloingnee,  ce  seroit  folie. 
Mais  quoy?  les  ieunes  et  les  vieux  laissent  la  vie 
de  mesme  condition  :  nul  n'en  sort  aultrement  que 
comme  si  tout  présentement  il  y  entroit  ;  ioinct 
qu'il  n'est  homme  si  décrépite,  tant  qu'il  veoid 
Mathusalem  devant,  qui  ne  pense  avoir  encores 
vingt  ans  dans  le  corps,  Davantage,  pauvre  fol  que 
tu  es,  qui  t'a  estably  les  termes  de  ta  vie  ?  Tu  te 

J  Puisque  dans  sa  sottise  il  veut  avancer  à  reculons.  Lucrèce, 
IV,  474- 

fondes  sur  les  contes  des  médecins  :  regarde  plus- 
tost  l'effect  et  l'expérience.  Par  le  commun  train 
des  choses,  tu  vis  pieça  par  faveur  extraordinaire  : 
tu  as  passé  les  termes  accoutumez  de  vivre.  Et 
qu'il  soit  ainsi,  compte  de  tes  cognoissants  com- 
bien il  en  est  mort  avant  ton  aage  plus  qu'il  n'en 
y  a  qui  l'ayent  atteint  :  et  de  ceulx  mesmes  qui  ont 
anobli  leur  vie  par  renommée,  fais  en  registre  ; 
et  i'entreray  en  gageure  d'en  trouver  plus  qui  sont 
morts  avant  qu'aprez  trente  cinq  ans.  Il  est  plein 
de  raison  et  de  pieté  de  prendre  exemple  de 
l'humanité  mesme  de  Iesus  Christ  :  or  il  finit  sa 
vie  à  trente  et  trois  ans.  Le  plus  grand  homme, 
simplement  homme,  Alexandre,  mourut  aussi  à  ce 
terme.  Combien  a  la  mort  de  façons  de  surprinse  ! 

Quirï  quisque  vitet,  nunquam  homini  satis 
Cautum  est  in  horas  *  : 

ie  laisse  à  part  les  fiebvres  et  les  pleurésies  :  qui 
eust  iamais  pensé  qu'un  duc  de  Bretaigne  deust 
estre  estouffé  de  la  presse,  comme  feut  celuy  là  à 
l'entrée  du  pape  Clément,  mon  voysin,  à  Lyon? 
N'as  tu  pas  veu  tuer  un  de  nos  roys  en  se  iouant  ? 
et  un  de  ses  ancestres  mourut  il  pas  chocqué  par 
un  pourceau?  Aeschylus,  menacé  de  la  cheute 
d'une  maison,  a  beau  se  tenir  à  l'airte  ;  le  voylà 
assommé  d'un  toict  de  tortue,  qui  eschappa  des 
pattes  d'un  aigle  en  l'air  :  Taultre  mourut  d'un 
grain  de  raisin  ;  un  empereur,  de  Fesgratigneure 
d'un  peigne  en  se  testonnant  ;  Aemilius  Lepidus, 
pour  avoir  heurté  du  pied  contre  le  seuil  de 
son  huys  ;  et  Aufidius,  pour  avoir  chocqué,  en 
entrant,  contre  la  porte  de  la  chambre  du 
conseil  ;   et  entre  les   cuisses  des   femmes,    Cor- 

1  L'homme  ne  peut  jamais  assez  prévoir  quel  danger  le  menace 
à  chaque  instant.  Hor.  Od.  II,  13,  13. 

nelius  Gallus,  prêteur,  Tigillinus,  capitaine  du  guet 
à  Rome,  Ludovic,  fils  de  Guy  de  Gonsague,  mar- 
quis de  Mantoue  ;  et  d'un  encores  pire  exemple, 
Speusippus,  philosophe  platonicien,  et  l'un  de  nos 
papes.  Le  pauvre  Bebius,  iuge,  ce  pendant  qu'il 
donne  delay  de  huictaine  à  une  partie,  le  voylà 
saisy,  le  sien  de  vivre  estant  expiré  ;  et  Caius  Iulius, 
médecin,  graissant  les  yeulx  d'un  patient,  voylà  la 
mort  qui  clost  les  siens  :  et  s'il  m'y  fault  mesler, 
un  mien  frère,  le  capitaine  Saint  Martin,  aagé  de 
vingt  et  trois  ans,  qui  avoit  desia  faict  assez  bonne 
preuve  de  sa  valeur,  iouant  à  la  paulme,  receut  un 
coup  d'esteuf  qui  l'assena  un  peu  au  dessus  de 
l'aureille  droicte,  sans  aulcune  apparence  de  con- 
tusion ny  de  bleceure  ;  il  ne  s'en  assit  ny  reposa, 
mais  cinq  ou  six  heures  aprez  il  mourut  d'une  apo- 
plexie que  ce  coup  luy  causa. 

Ces  exemples  si  fréquents  et  si  ordinaires  nous 
passants  devant  les  yeulx,  comme  est  il  possible 
qu'on  se  puisse  desfaire  du  pensement  de  la  mort, 
et  qu'à  chasque  instant  il  ne  nous  semble  qu'elle 
nous  tienne  au  collet  ?  Qu'importe  il,  me  direz 
vous,  comment  que  ce  soit,  pourveu  qu'on  ne  s'en 
donne  point  de  peine?  le  S'Ois  de  cet  advis  :  et 
en  quelque  manière  qu'on  se^puisse  mettre  à  l'abri 
des  coups,  feust  ce  soubs  ,1k  peau  d'un  veau,  ie 
ne  suis  pas  homme  qui  y  reéulast  ;  car  il  me  suffit 
de  passer  à  mon  ayse,  et  le  meilleur  ieu  que  ie  me 
puisse  donner,  ie  le  prends,  si  peu  glorieux  au 
reste  et  exemplaire  que  vous  vouldrez. 

Praetulerim delirus  itiersque  videri, 

Dum  mea  délectent  mala  me,  vel  denique  fallant, 
Quam  sapere  et  ringi 1. 

1  Je  consens  à  passer  pour  un  fou,  un  impertinent,  pourvu 
que  mon  erreur  me  plaise,  ou  que  je  ne  m'en  aperçoive  pas, 
plutôt  que  d'être  sage  et  d'enrager.  Horace,  Epist.  II,  2,  126. 

Mais  c'est  folie  d'y  penser  arriver  par  là.  Ils  vont, 
ils  viennent,  ils  trottent,  ils  dansent  ;  de  mort, 
nulles  nouvelles  :  tout  cela  est  beau  ;  mais  aussi, 
quand  elle  arrive  ou  à  eulx,  ou  à  leurs  femmes, 
enfants  et  amis,  les  surprenant  en  dessoude  et  à 
descouvert,  quels  torments,  quels  cris,  quelle  rage 
et  quel  desespoir  les  accable!  vistes  vous  iamais 
rien  si  rabbaissé,  si  changé,  si  confus  ?  Il  y  fault 
prouveoir  de  meilleure  heure  :  et  cette  noncha- 
lance bestiale,  quand  elle  pourroit  loger  en  la 
teste  d'un  homme  d'entendement,  ce  que  ie  treuve 
entièrement  impossible,  nous  vend  trop  cher  ses 
denrées.  Si  c'estoit  ennemy  qui  se  peust  éviter,  ie 
conseilleroy  d'emprunter  les  armes  de  la  couardise  : 
mais  puisqu'il  ne  se  peult,  puisqu'il  vous  attrappe 
fuyant  et  poltron  aussi  bien  qu'honneste  homme, 

Nempe  et  fugacem  persequitur  virum  ; 
Nec  parcit  imbellis  inventas 
Poplitibus  timidoque  tergo 1, 

et  que  nulle  trempe  de  cuirasse  ne  vous  couvre, 

Ille  îicet  ferro  cautus  se  condat  et  aère, 

Mors  tamen  inclusum  protrahet  inde  caput  2, 

apprenons  à  le  soustenir  de  pied  ferme  et  à  le 
combattre  :  et  pour  commencer  à  luy  oster  son 
plus  grand  advantage  contre  nous,  prenons  voye 
toute  contraire  à  la  commune  ;  ostons  luy  l'estran- 
geté,  practiquons  le,  accoustumons  le  ;  n'ayons  rien 
si  souvent  en  la  teste  que  la  mort,  à  touts  instants 
représentons  la  à  nostre  imagination  et  en  touts 
visages  ;   au   broncher  d'un   cheval,   à  la  cheute 

1  II  poursuit  le  fuyard,  il  frappe  sans  pitié  le  lâche  qui  tourne 
le  dos.  Hor.  Od.  III,  2,  14. 

2  Vous  avez  beau  vous  couvrir  de  fer  et  d'airain,  la  mort  vous 
frappera  sous  votre  armure.  Properce,  III,  18,  25. 

d'une  tuile,  à  la  moindre  picqueure  d'espingle, 
remaschons  soubdain  :  «  Et  bien  !  quand  ce  seroit 
la  mort  mesme  ?  »  et  là  dessus,  roidissons  nous, 
et  nous  efforceons.  Parmy  les  festes  et  la  ioye, 
ayons  tousiours  ce  refrain  de  la  souvenance  de 
nostre  condition  ;  et  ne  nous  laissons  pas  si  fort 
emporter  au  plaisir,  que  par  fois  il  ne  nous  repasse 
en  la  mémoire,  en  combien  de  sortes  cette  nostre 
alaigresse  est  en  butte  à  la  mort,  et  de  combien 
de  prinses  elle  la  menace.  Ainsi  faisoient  les  Aegyp- 
tiens,  qui  au  milieu  de  leurs  festins,  et  parmy  leur 
meilleure  chère,  faisoient  apporter  l'anatomie 
seiche  d'un  homme,  pour  servir  d'advertissement 
aux  conviez. 

Omnem  crede  diem  tibi  diluxisse  supremum  : 
Grata  superveniet,  quae  non  sperabitur,  hora  1. 

Il  est  incertain  où  la  mort  nous  attende  ;  atten- 
dons la  par  tout.  La  préméditation  de  la  mort  est 
préméditation  de  la  liberté  :  qui  a  apprins  à  mou- 
rir, il  a  desapprins  à  servir  :  il  n'y  a  rien  de  mal 
en  la  vie  pour  celuy  qui  a  bien  comprins  que  la 
privation  de  la  vie  n'est  pas  mal  :  le  sçavoir  mourir 
nous  affranchit  de  toute  subiection  et  contraincte. 
Paulus  Aemilius  respondit  à  celuy  que  ce  misé- 
rable roy  de  Macédoine,  son  prisonnier,  luy  en- 
voyoit  pour  le  prier  de  ne  le  mener  pas  en  son 
triumphe  :  «  Qu'il  en  face  la  requeste  à  soy  mesme.  » 

A  la  vérité,  en  toutes  choses,  si  nature  ne  preste 
un  peu,  il  est  malaysé  que  l'art  et  l'industrie  ail- 
lent gueres  avant.  le  suis  de  moy  mesme  non 
melancholique,  mais  songecreux  :  il  n'est  rien  de- 
quoy  ie  me  soye,  dez  tousiours,  plus  entretenu  que 

1  Imagine-toi  que  chaque  jour  est  le  dernier  qui  luit  pour 
toi  ;  tu  recevras  avec  reconnaissance  le  jour  que  tu  n'espérais 
plus.  Hor.  Epist.  I,  4,  13. 

des  imaginations  de  la  mort  ;  voire  en  la  saison  la 
plus  licentieuse  de  mon  aage, 

ïucundum  quum  setas  florida  ver  ageret 1. 

Parmy  les  dames  et  les  ieux,  tel  me  pensoit  em~ 
pesché  à  digérer,  à  part  moy,  quelque  ialousie,  ou 
l'incertitude  de  quelque  espérance,  ce  pendant  que 
ie  m'entretenoy  de  ie  ne  sçay  qui,  surprins  les  iours 
précédents  d'une  fiebvre  chaulde  et  de  sa  fin,  au 
partir  d'une  feste  pareille,  la  teste  pleine  d'oysif- 
veté,  d'amour  et  de  bon  temps,  comme  moy,  et 
qu'autant  m'en  pendoit  à  l'aureille. 

Iam  fuerit,  nec  post  unquam  revocare  licebit 2. 

le  ne  ridoy  non  plus  le  front  de  ce  pensement  là 
que  d'un  aultre.  Il  est  impossible  que  d'arrivée 
nous  ne  sentions  des  picqueures  de  telles  imagina- 
tions ;  mais  en  les  maniant  et  repassant,  au  long 
aller,  on  les  apprivoise  sans  doubte  :  aultrement, 
de  ma  part,  ie  feusse  en  continuelle  frayeur  et 
frénésie  ;  car  iamais  homme  ne  se  desfia  tant  de 
sa  vie,  iamais  homme  ne  feit  moins  d'estat  de  sa 
durée.  Ny  la  santé,  que  i'ay  iouy  iusques  à  présent 
très  vigoreuse  et  peu  souvent  interrompue,  ne 
m'en  alonge  l'espérance  ;  ny  les  maladies  ne  me 
raccourcissent  :  à  chasque  minute  il  me  semble 
que  ie  m'eschappe  ;  et  me  rechante  sans  cesse  : 
«  Tout  ce  qui  peult  estre  f aict  un  aultre  iour,  le 
peult  estre  auiourd'hui,  »  De  vray,  les  hazards  et 
dangiers  nous  approchent  peu  ou  rien  de  nostre 

1  Quand  mon  âge  fleury  rouloit  son  gay  printemps. 

Catulle,  LXVIII,  16, 
trad.  de  mademoiselle  de  Goumay. 

2  Bientôt  le  temps  présent  ne  sera  plus,  et  nous  ne  pourrons 
le  rappeler.  Lucrèce,  III,  928. 

fin  :  et  si  nous  pensons  combien  il  en  reste,  sans  cet 
accident  qui  semble  nous  menacer  le  plus,  de  millions 
d'aultres  sur  nos  testes,  nous  trouverons  que,  gaillards 
et  fiebvreux,  en  la  mer  et  en  nos  maisons,  en  la  bat- 
taille  et  en  repos,  elle  nous  est  egualement  prez  : 
Nemo  altero  fragilior  est?  nemo  in  crastinum  sui 
certior1.  Ce  que  i'ay  à  faire  avant  mourir,  pour 
F  achever  tout  loisir  me  semble  court,  feust  ce 
d'une  heure. 

Quelqu'un  feuilletant  l'aultre  iour  mes  tablettes, 
trouva  un  mémoire  de  quelque  chose  que  ie  vou- 
lois  estre  faicte  aprez  ma  mort  :  ie  luy  dis,  comme 
il  estoit  vray,  que  n'estant  qu'à  une  lieue  de  ma 
maison,  et  sain  et  gaillard,  ie  m'estoy  hasté  de 
l'escrire  là,  pour  ne  m'asseurer  point  d'arriver 
iusques  chez  moy.  Comme  celuy  qui  continuelle- 
ment me  couve  de  mes  pensées  et  les  couche  en 
moy,  ie  suis  à  toute  heure  préparé  environ  ce  que 
ie  le  puis  estre,  et  ne  m'advertira  de  rien  de  nou- 
veau la  survenance  de  la  mort.  Il  fault  estre  tous- 
iours  botté  et  prest  à  partir  entant  qu'en  nous  est, 
et  sur  tout  se  garder  qu'on  n'aye  lors  affaire  qu'à 
soy; 

Quid  brevî  fortes  iaculamur  œvo 
Multa2? 

car  nous  y  aurons  assez  de  besongne,  sans  aultre 
surcroist.  L'un  se  plainct,  plus  que  de  la  mort, 
dequoy  elle  luy  rompt  le  train  d'une  belle  victoire  ; 
l'aultre,  qu'il  luy  fault  desloger  avant  qu'avoir 
marié  sa  fille,  ou  contreroollé  l'institution  de  ses 
enfants  :  l'un  plainct  la  compaignie  de  sa  femme, 

1  Aucun  homme  n'est  plus  fragile  que  les  autres,  aucun  plus 
assuré  du  lendemain.  Séneque,  Epist.  19. 

2  Pourquoi,  dans  une  vie  si  courte,  former  de  si  vastes  projets  ? 
Hor.  Od.  II,  16,  17. 

l'aultre  de  son  fils,  comme  commoditez  principales 
de  son  estre.  le  suis  pour  cette  heure  en  tel  estât, 
Dieu  mercy,  que  ie  puis  desloger  quand  il  luy 
plaira,  sans  regret  de  chose  quelconque.  le  me 
desnoue  par  tout  ;  mes  adieux  sont  tantost  prins 
de  chascun,  sauf  de  moy.  Iamais  homme  ne  se 
prépara  à  quitter  le  monde  plus  purement  et 
pleinement,  et  ne  s'en  desprint  plus  universelle- 
ment, que  ie  m'attens  de  faire.  Les  plus  mortes 
morts  sont  les  plus  saines. 

Miser  !  o  miser  !  (aiunt)  orrmia  ademit 
Una  dies  infesta  mihi  tôt  praemia  vitae  1  : 

et  le  bastisseur, 

Marient  {dict  il)  opéra  interrupta,  minœque 
Murorum  ingentes  -. 

Il  ne  fault  rien  desseigner  de  si  longue  haleine,  ou 
au  moins  avecques  telle  intention  de  se  passionner 
pour  en  veoir  la  fin.  Nous  sommes  nayz  pour  agir  : 

Quum  moriar,  médium  solvar  et  inter  opus  3  ; 

ie  veux  qu'on  agisse,  et  qu'on  alonge  les  offices  de 
la  vie,  tant  qu'on  peult  ;  et  que  la  mort  me  treuve 
plantant  mes  choulx,  mais  nonchalant  d'elle,  et 
encores  plus  de  mon  iardin  imparfaict.  l'en  veis 
mourir  un  qui,  estant  à  l'extrémité,  se  plaignoit 
incessamment  dequoy  sa  destinée  couppoit  le  fil 
de  l'histoire  qu'il  avoit  en  main,  sur  le  quinziesme 
ou  seiziesme  de  nos  roys. 

1  O  malheureux,  malheureux  que  je  suis  !  disent-ils,  un  seul 
jour,  un  instant  fatal  me  ravit  tous  les  biens,  tous  les  charmes 
de  la  vie  !  Lucrèce,  III,  911. 

2  Je  laisserai  donc  imparfaits  ces  bâtiments  superbes.  Enéide, 
IV,  88.  —  Il  y  a  dans  Virgile,  pendent. 

3  Je  veux  que  la  mort  me  surprenne  au  milieu  du  travail. 
Ovide,  Amor.  II,  10,  36. 

IHud  in  his  rébus  non  addunt,  nec  tibi  êarum 
Iam  desiderium  rerum  super  insidet  una h 

Il  fault  se  descharger  de  ces  humeurs  vulgaires  et 
nuisibles.  Tout  ainsi  qu'on  a  planté  nos  cimetières 
ioignant  les  églises,  et  aux  lieux  les  plus  fréquentez 
de  la  ville,  pour  accoustumer,  disoit  Lycurgus,  le 
bas  populaire,  les  femmes  et  les  enfants  à  ne  s'ef- 
faroucher point  de  veoir  un  homme  mort,  et  à  fin 
que  ce  continuel  spectacle  d'ossements,  de  tum- 
beaux  et  de  convois  nous  advertisse  de  nostre  con- 
dition ; 

Quin  etiam  exhilarare  viris  convivia  caôde 
Mos  olim,  et  miscere  epulis  spectacula  dira 
Certantum  ferro,  saepe  et  super  ipsa  cadentum 
Pocula,  respersis  non  parco  sanguine  mensis  2  : 

et  comme  les  Aegyptiens,  aprez  leurs  festins,  fai- 
soient  présenter  aux  assistants  une  grande  image 
de  la  mort  par  un  qui  leur  crioit  :  «  Boy,  et  t'esiouy  ; 
car,  mort,  tu  seras  tel  :  »  aussi  ay  ie  prins  en 
coustume  d'avoir,  non  seulement  en  l'imagination, 
mais  continuellement  la  mort  en  la  bouche.  Et 
n'est  rien  dequoy  ie  m'informe  si  volontiers  que  de 
la  mort  des  hommes,  «  quelle  parole,  quel  visage, 
quelle  contenance  ils  y  ont  eu  ;  »  ny  endroict  des 
histoires  que  ie  remarque  si  attentifvement  :  il  y 
paroist  à  la  farcissure  de  mes  exemples,  et  que 
i'ay  en  particulière  affection  cette  matière.  Si 
i'estoy  faiseur  de  livres,  ie  ferois  un  registre  com- 
menté des  morts  diverses.  Qui  apprendroit  les 
hommes    à    mourir,    leur    apprendroit    à    vivre. 

1  Ils  n'ajoutent  pas  que  la  mort  nous  ôte  le  regret  de  ce  que 
nous  quittons.  Lucrèce,  III,  913. 

8  C'était  jadis  la  coutume  d'égayer  les  festins  par  des  meurtres, 
et  de  mettre  sous  les  yeux  des  convives  d'afireux  combats  de 
gladiateurs  ;  souvent  ils  tombaient  parmi  lés  coupes  du  banquet, 
et  inondaient  les  tables  de  sang.  Silius  Italicus,  XI,  5t. 

Dicearchus  en  feit  un  de  pareil  titre,  mais  (Taultre 
et  moins  utile  fin. 

On  me  dira  que  Teffect  surmonte  de  si  loing  la 
pensée,  qu'il  n'y  a  si  belle  escrime  qui  ne  se  perde 
quand  on  en  vient  là.  Laissez  les  dire  :  le  prémé- 
diter donne  sans  doubte  grand  avantage  ;  et  puis, 
n'est  ce  rien  d'aller  au  moins  iusques  là  sans 
altération  et  sans  fiebvre  ?  Il  y  a  plus  ;  nature 
mesme  nous  preste  la  main,  et  nous  donne  courage  : 
si  c'est  une  mort  courte  et  violente,  nous  n'avons 
pas  loisir  de  la  craindre  ;  si  elle  est  aultre,  ie  m'ap- 
perceoy  qu'à  mesure  que  ie  m'engage  dans  la 
maladie,  i 'entre  naturellement  en  quelque  des- 
daing  de  la  vie.  le  treuve  que  i'ay  bien  plus  à 
faire  à  digérer  cette  resolution  de  mourir,  quand 
ie  suis  en  santé,  que  quand  je  suis  en  fiebvre  : 
d'autant  que  ie  ne  tiens  plus  si  fort  aux  commo- 
ditez  de  la  vie,  à  raison  que  ie  commence  à  en  perdre 
l'usage  et  le  plaisir  ;  i'en  veoy  la  mort  d'une  veue 
beaucoup  moins  effroyee.  Cela  me  faict  espérer 
que  plus  ie  m'esloingneray  de  celle  là  et  appro- 
cheray  de  cette  cy,  plus  ayseement  i'entreray  en 
composition  de  leur  eschange.  Tout  ainsi  que  i'ay 
essayé,  en  plusieurs  aultres  occurrences,  ce  que 
dict  César,  que  les  choses  nous  paroissent  souvent 
plus  grandes  de  loing  que  de  prez  ;  i'ay  treuvé  que 
sain  j'avois  eu  les  maladies  beaucoup  plus  en 
horreur  que  lors  que  ie  les  ay  senties.  L'alaigresse 
où  ie  suis,  le  plaisir  et  la  force  me  font  paroistre 
l'aultre  estât  si  disproportionné  à  celuy  là,  que 
par  imagination  ie  grossis  ces  ineommoditez  de  la 
moitié,  et  les  conceoy  plus  poisantes  que  ie  ne  les 
treuve  quand  ie  les  ay  sur  les  espaules.  I'espere 
qu'il  m'en  adviendra  ainsi  de  la  mort. 
~  Veoyons  à  ces  mutations  et  déclinaisons  ordi- 
naires que  nous  souffrons,   comme  nature  nous 

desrobbe  la  veue  de  nostre  perte  et  empirement. 
Que  reste  il  à  un  vieillard  de  la  vigueur  de  sa 
ieunesse  et  de  sa  vie  passée  ? 

Heu  :  senibus  vitae  portio  quanta  manet 1  ! 

César,  à  un  soldat  de  sa  garde,  recreu  et  cassé,  qui 
veint  en  la  rue  luy  demander  congé  de  se  faire 
mourir,  regardant  son  maintien  décrépite,  respon- 
dit  plaisamment  :  «Tu  penses  doncques  estre  en 
vie  ?  »  Qui  y  tumberoit  tout  à  un  coup,  ie  ne  croy 
pas  que  nous  feussions  capables  de  porter  un  tel 
changement  :  mais  conduicts  par  sa  main,  d'une 
doulce  pente  et  comme  insensible,  peu  à  peu,  de 
degré  en  degré,  elle  nous  roule  dans  ce  misérable 
estât,  et  nous  y  apprivoise  ;  si  que  nous  ne  sentons 
aulcune  secousse  quand  la  ieunesse  meurt  en 
nous,  qui  est,  en  essence  et  en  vérité,  une  mort 
plus  dure  que  n'est  la  mort  entière  d'une  vie  lan- 
guissante, et  que  n'est  la  mort  de  la  vieillesse  ; 
d'autant  que  le  sault  n'est  pas  si  lourd  du  mal 
estre  au  non  estre,  comme  il  est  d'un  estre  doulx 
et  fleurissant  à  un  estre  pénible  et  douloureux. 
Le  corps  courbe  et  plié  a  moins  de  force  à  soustenir 
un  fais  :  aussi  a  nostre  ame  ;  il  la  f ault  dresser  et 
eslever  contre  l'effort  de  cet  adversaire.  Car,  comme 
il  est  impossible  qu'elle  se  mette  en  repos  pendant 
qu'elle  le  craint  ;  si  elle  s'en  asseure  aussi,  elle  se 
peult  vanter  (qui  est  chose  comme  surpassant 
l'humaine  condition)  qu'il  est  impossible  que  l'in- 
quiétude, le  torment  et  la  peur,  non  le  moindre 
desplaisir,  loge  en  elle  : 

Non  vultus  instantis  tyranni 

Mente  quatit  solida,  neque  Auster, 

1  Ah  !  qu'il  reste  aux  vieillards  peu  de  part  en  la  vie  ! 

Marimian.  vel  Pseudo-Gallus,  I,  16. 

Dux  inquieti  turbidus  Adriœ, 

Nec  fulminantis  magna  Iovis  manus  1  ; 

elle  est  rendue  maistresse  de  ses  passions  et 
concupiscences  ;  maistresse  de  l'indigence,  de 
la  honte,  de  la  pauvreté,  et  de  toutes  aultres 
iniures  de  fortune.  Gaignons  cet  advantage, 
qui  pourra.  C'est  icy  la  vraye  et  souveraine 
liberté,  qui  nous  donne  dequoy  faire  la  figue  à  la 
force  et  à  l'iniustice,  et  nous  mocqaer  des  prisons 
et  des  fers. 

In  manicis  et 
Compedibus  sawo  te  sub  custode  tenebo. 
Ipse  deus,  simul  atque  volam,  me  solvet.  Opinor, 
Hoc  sentit  :  Moriar.  Mors  ultima  linea  rerum  est  2. 

Nostre  religion  n'a  point  eu  de  plus  asseuré  fon- 
dement humain,  que  le  mespris  de  la  vie.  Non 
seulement  le  discours  de  la  raison  nous  y  appelle  ; 
car  pourquoy  craindrions  nous  de  perdre  une 
chose,  laquelle  perdue  ne  peult  estre  regrettée  ? 
mais  aussi,  puis  que  nous  sommes  menacez  de 
tant  de  façons  de  mort,  n'y  a  il  pas  plus  de  mal 
à  les  craindre  toutes  qu'à  en  soustenir  une  ?  Que 
chault  il  quand  ce  soit,  puis  qu'elle  est  inévitable  ? 
A  celuy  qui  disoit  à  Socrates  :  Les  trente  tyrans 
t'ont  condemné  à  la  mort  :  «  Et  nature,  eulx,  » 
respondit  il.  Quelle  sottise  de  nous  peiner,  sur  le 
poinct  du  passage  à  l'exemption  de  toute  peine  ! 
Comme  nostre  naissance  nous  apporta  la  naissance 
de  toutes  choses;    aussi  fera  la  mort  de  toutes 

1  Ni  le  regard  cruel  d'un  tyran,  ni  l'autan  furieux  qui  boule- 
verse les  mers,  rien  ne  peut  ébranler  sa  constance,  non  pas 
même  la  main  terrible,  la  main  foudroyante  de  Jupiter.  Hor. 
Od.  III,  3,  3- 

2  Je  te  chargerai  de  chaînes  aux  pieds  et  aux  mains,  je  te 
livrerai  à  un  geôlier  cruel.  —  Un  dieu  me  délivrera,  dès  que  je 
le  voudrai.  —  Ce  dieu,  je  pense,  est  la  mort  :  la  mort  est  le  terme 
de  toutes  choses.  Hor.  Epist,  I,  j6,  76. 

choses,  nostre  mort.  Parquoy  c'est  pareille  folie 
de  pleurer  de  ce  que  d'icy  à  cent  ans  nous  ne  vi- 
vrons pas,  que  de  pleurer  de  ce  que  nous  ne  vivions 
pas  il  y  a  cent  ans.  La  mort  est  origine  d'une 
aultre  vie  ;  ainsi  pleurasmes  nous,  ainsi  nous  cousta 
il  d'entrer  en  cette  cy,  ainsi  nous  despouillasmes 
nous  de  nostre  ancien  voile  en  y  entrant.  Rien  ne 
peult  estre  grief,  qui  n'est  qu'une  fois.  Est  ce 
raison  He  craindre  si  long  temps  chose  de  si  brief 
temps  ?  Le  long  temps  vivre,  et  le  peu  de  temps 
vivre,  est  rendu  tout  un  par  la  mort  :  car  le  long 
et  le  court  n'est  point  aux  choses  qui  ne  sont  plus. 
Aristote  dict  qu'il  y  a  des  petites  bestes  sur  la 
rivière  Hypanis,  qui  ne  vivent  qu'un  iour  :  celle 
qui  meurt  à  huict  heures  du  matin,  elle  meurt  en 
ieunesse  ;  celle  qui  meurt  à  cinq  heures  du  soir, 
meurt  en  sa  décrépitude.  Qui  de  nous  ne  se  mocque 
de  veoir  mettre  en  considération  d'heur  ou  de 
malheur  ce  moment  de  durée  ?  Le  plus  et  le  moins 
en  la  nostre,  si  nous  la  comparons  à  l'éternité,  ou 
encores  à  la  durée  des  montaignes,  des  rivières,  des 
estoiles,  des  arbres,  et  mesme  d'aulcuns  animaulx, 
n'est  pas  moins  ridicule. 

Mais  nature  nous  y  force.  «  Sortez,  dict  elle,  de 
«  ce  monde,  comme  vous  y  estes  entrez.  Le  mesme 
«  passage  que  vous  feistes  de  la  mort  à  la  vie,  sans 
«  passion  et  sans  frayeur,  ref aictes  le  de  la  vie  à  la 
«  mort,  Vostre  mort  est  une  des  pièces  de  l'ordre 
«  de  l'univers  :  c'est  une  pièce  de  la  vie  du  monde. 

Inter  se  mortales  mutua  vivunt, 
Et,  quasi  cursores,  vitaï  lampada  tradunt  h 

«  Changeray  ie  pas  pour  vous  cette  belle  contexture 

1  Les  mortels  se  prêtent  la  vie  pour  un  moment  ;  c'est  la 
course  des  jeux  sacrés,  où  l'on  se  passe  de  main  en  main  le 
flambeau.  Lucrèce,  II,  75,  yB. 

«  des  choses  ?  C'est  la  condition  de  vostre  création, 
«  c'est  une  partie  de  vous,  que  la  mort  ;  vous  vous 
«  fuyez  vous  mesmes.  Cettuy  vostre  estre,  que  vous 
«iouïssez,  est  également  party  à  la  mort  et  à  la 
«  vie.  Le  premier  iour  de  vostre  naissance  vous 
«  achemine  à  mourir  comme  à  vivre. 

Prima,  quœ  vitam  dédit,  hora,  caxpsit 1. 
Nascentes  morimur,  fînisque  ab  origine  pendet  3. 

«  Tout  ce  que  vous  vivez,  vous  le  desrobbez  à  la 
«  vie  ;  c'est  à  ses  despens.  Le  continuel  ouvrage 
«  de  vostre  vie,  c'est  bastir  la  mort.  Vous  esteâ  en 
«  la  mort  pendant  que  vous  estes  en  vie  ;  car  vous 
«  estes  aprez  la  mort  quand  vous  n'estes  plus  en 
«  vie  ;  ou,  si  vous  l'aymez  mieulx  ainsi,  vous  estes 
«  mort  aprez  la  vie  ;  mais  pendant  la  vie,  vous  estes 
«  mourant  ;  et  la  mort  touche  bien  plus  rudement 
«  le  mourant  que  le  mort,  et  plus  vifvement  et 
«  essentiellement.  Si  vous  avez  faict  vostre  proufit 
«de  la  vie,  vous  en  estes  repeu  :  allez  vous  en 
«  satisfaict. 

Cur  non  ut  plenus  vitse  oonvîva  recedis  3  ? 

«  Si  vous  n'en  avez  sceu  user,  si  elle  vous  estoit 
«inutile,  que  vous  châult  il  de  l'avoir  perdue? 
«  à  quoy  faire  la  voulez  vous  encores  ? 

Cur  airiplius  addere  qussris, 
Rurâum  quod  pereat  mâle,  et  ingfatùm,  ôccidat  omne  *  ? 

1  L'heure  qui  nous  a  donné  la  vie,  l'a  déjà  diminuée.  Sénèque, 
Hercul.  fur.  act.  3,  char.  v.  874. 

2  Naître,  c'est  commencer  de  mourir  ;  le  dtmier  moment  de 
notre  vie  est  la  conséquence  du  premier.  MANiLittè,  Asttonom. 
IV,  16. 

3  Pourquoi  ne  sortez-vous  pas  du  festin  de  la  vie,  comme  un 
convive  rassasié  ?  Lucrèce,  III,  951. 

4ï»ouréiuoi  vouloir  multiplier  deâ  jours  que  vous  laisseriez 
perdre  de  même  sans  en  mieux  profiter  ?  Lucrèce,  III,  954. 

«  La  vie  n'est  de  soy  ny  bien  ny  mal  ;  c'est  la  place 
«  du  bien  et  du  mal,  selon  que  vous  la  leur  faictes. 
«  Et  si  vous  avez  vescu  un  iour,  vous  avez  tout 
«  veu  :  un  iour  est  egual  à  touts  iours.  Il  n'y  a  point 
«  d'aultre  lumière  ny  d'aultre  nuict  :  ce  soleil,  cette 
«lune,  ces  estoiles,  cette  disposition,  c'est  celle 
«  mesme  que  vos  ayeuls  ont  iouye,  et  qui  entre- 
«  tiendra  vos  arriere-nepveux. 

Non  alium  videre  patres,  aliumve  nepotes 
Adspicient l. 

«  Et  au  pis  aller,  la  distribution  et  variété  de  touts 
«  les  actes  de  ma  comédie  se  parfournit  en  un  an. 
«  Si  vous  avez  prins  garde  au  bransle  de  mes  quatre 
«  saisons,  elles  embrassent  l'enfance,  l'adolescence, 
«  la  virilité,  et  la  vieillesse  du  monde  :  il  a  ioué 
«  son  ieu  ;  il  n'y  sçait  aultre  finesse  que  de  recom- 
«  mencer  ;  ce  sera  tousiours  cela  mesme. 

Versamur  ibidem,  atque  insumus  usque  2. 
Atque  in  se  sua  per  vestigia  volvitur  annus  3. 

«  le  ne  suis  pas  délibérée  de  vous  forger  aultres 
«  nouveaux  passetemps  : 

Nam  tibi  praeterea  quod  machiner,  inveniamque, 
Quod  placeat,  nihil  est  :  eadem  sunt  omnia  semper  4. 

«  Faictes  place  aux  aultres,  comme  d' aultres  vous 
«  l'ont  faicte.  L'equalité  est  la  première  pièce  de 

1  Vos  neveux  ne  verront  que  ce  qu'ont  vu  vos  pères. 

Manil.  I,  529. 

2  L'homme  tourne  toujours  dans  le  cercle  qui  l'enferme. 
Lucrèce,  III,  1093. 

3  L'année  recommence  sans  cesse  la  route  qu'elle  a  parcourue. 
Virg.  Géorgie.  II,  402. 

4  Je  ne  puis  rien  trouver,  rien  produire  de  nouveau  en  votre 
faveur  ;  ce  sont,  ce  seront  toujours  les  mêmes  plaisirs.  Lucrèce, 
III,  957. 

«l'équité.  Qui  se  peult  plaindre  d'estre  comprins 
«où  touts  sont  comprins?  Aussi  avez  vous  beau 
«vivre,  vous  n'en  rabbattrez  rien  du  temps  que 
«  vous  avez  à  estre  mort  :  c'est  pour  néant  ;  aussi 
«long  temps  serez  vous  en  cet  estât  là  que  vous 
«  craignez,  comme  si  vous  estiez  mort  en  nourrice  : 

Licet  quot  vis  vivendo  vincere  secla, 
Mors  aeterna  tamen  nihilominus  illa  manebit ï. 

«  Et  si  vous  mettray  en  tel  poinct,  auquel  vous 
«  n'aurez  aulcun  mescontentement  ; 

In  vera  nescis  nullum  fore  morte  aliûm  te, 
Qui  possit  vivus  tibi  te  lugere  peremptum, 
Stansque  iacentem  2  ? 

«  ny  ne  désirerez  la  vie  que  vous  plaignez  tant  ; 

Nec  sibi  enim  quisquam  tum  se  vitamque  requirit. 
Nec  desiderium  nostri  nos  afficit  ullum  3. 

«  La  mort  est  moins  à  craindre  que  rien,  s'il  y 
«  avoit  quelque  chose  de  moins  que  rien  : 

Multo  .  .  .  mortem  minus  ad  nos  esse  putandum  ; 
Si  minus  esse  potest,  quam  quod  nihil  esse  videmus  4  ; 

«  elle  ne  vous  concerne  ny  mort  ny  vif  :  vif,  parce 
«  que  vous  estes,   mort,   parce   que  vous  n'estes 

1  Vivez  autant  de  siècles  que  vous  voudrez,  la  mort,  après 
cette  longue  vie,  n'en  restera  pas  moins  éternelle.  Lucrèce,  III, 
1103. 

2  Ne  savez-vous  pas  que  la  mort  ne  laissera  pas  subsister  un 
autre  vous-même,  qui  puisse,  vivant,  gémir  sur  votre  trépas,  et 
pleurer  debout  sur  votre  cadavre  ?  Lucrèce,  III,  898. 

3  Alors  nous  ne  nous  inquiétons  ni  de  la  vie  ni  de  nous-mêmes... 
alors  il  ne  nous  reste  aucun  regret  de  l'existence.  Lucrèce,  III, 
932,  935. 

4  Lucrèce,  III,  93g.  La  phrase  précédente  est  la  traduction 
de  ces  deux  vers. 

«  plus,  Davantage,  nul  ne  meurt  avant  son  heure  : 
«  ce  que  vous  laissez  de  temps  n'estoit  non  plus 
«vostre,  que  celuy  qui  s'est  passé  avant  vostre 
«  naissance,  et  ne  vous  touche  non  plus. 

Respiee  enîm  quam  nil  ad  nos  ahteacta  vetustas 
Tcmporis  »terni  fuerit l. 

«  Où  que  vostre  vie  finisse,  elle  y  est  toute.  L'utilité 
«  du  vivre  n'est  pas  en  l'espace  ;  elle  est  en  l'usage  : 
«  tel  a  vescu  long  temps,  qui  a  peu  vescu.  Attendez 
«  vous  y  pendant  que  vous  y  estes  :  ■  il  gist  en 
«  vostre  volonté,  non  ati  nombre  des  ans,  que  vous 
«  ayez  assez  vescu.  Pensiez  vous  iamais  n/  arriver 
«  là  où  vous  alliez  sans  cesse  ?  encores  n'y  a  il 
«  chemin  qui  n'ayt  son  issue.  Et  si  là  compaignie 
«  vous  peult  soulager,  le  monde  ne  va  il  pas  mesme 
«  train  que  vous  allez  ? 

Omniâ  te,  vita  petftittcta,  sëQuentuf  2. 

«Tout  ne  bransïe  il  pas  vostre  bransle?  y  a  il 
«  chose  qui  ne  vieillisse  quand  et  vous  ?  mille 
«hommes,  mille  animaulx  et  mille  aultres  crea- 
«  tures  meurent  en  ce  mesme  instant  que  vous 
«  mourez. 

Nam  nox  nulla  diem,  neque  noctem  aurora  sequuta  est, 
Qusô  non  audierit  mijctos  vagitibus  »gris 
Ploratus,  mortis  comités  et  f uneris  atri  8. 

«  A  quoy  faire  y  reculez  vous,  si  vous  ne  pouvez 
«  tiîer  arrière  ?  vous  en  avez  assez  veii  qui  se  sont 

1  Considérez  les  siècles  sans  nombre  qui  nous  ont  précédés  ; 
ne  sonMls  pas  pour  nous  comme  s'ils  n'avaient  jamais  été? 
Lucrèce,  ÏÏI,  985. 

2  Les  races  futures  vont  vous  suivre»  Lucrèce,  121,  9S1. 

8  Jamais  l'aurore,  jamais  la  sombre  nuit,  n'ont  visité  ce  globe, 
sans  entendre  à  la  fois  et  les  cris  plaintifs  de  l'enfance  au  ber- 
ceau, et  les  sanglots  de  la  douleur  éplorée  auprès  d'un  cerçlieil. 
Lucrèce,  V,  579. 

«bien  trouvez  de  mourir,  eschevant  par  là  des 
«grandes  misères  :  mais  quelqu'un  qui  s'en  soit 
«  mal  trouvé,  en  avez  vous  veu  ?  si  est  ce  grand' 
«simplesse  de  condemner  chose  que  vous  n'avez 
«  esprouvee,  ny  par  vous,  ny  par  aultre.  Pourquoy 
«  te  plains  tu  de  moy  et  de  la  destinée  ?  Te  faisons 
«  nous  tort  ?  Est  ce  à  toy  de  nous  gouverner,  ou  à 
«  nous  toy  ?  Encores  que  ton  aage  ne  soit  pas  achevé, 
«  ta  vie  l'est  :  un  petit  homme  est  homme  entier 
«  comme  un  grand  ;  ny  les  hommes  ny  leurs  vies 
«  ne  se  mesurent  à  l'aulne.  Chiron  refusa  l'immor- 
«  talité,  informé  des  conditions  d'icelle  par  le  dieu 
«mesme  du  temps  et  de  la  durée,  Saturne  son 
«  père.  Imaginez,  de  vray,  combien  seroit  une  vie 
«  perdurable  moins  supportable  à  l'homme,  et  plus 
«  pénible,  que  n'est  la  vie  que  ie  luy  ay  donnée. 
«Si  vous  n'aviez  la  mort,  vous  me  mauldiriez 
«  sans  cesse  de  vous  en  avoir  privé  :  i'y  ay  à  escient 
«meslé  quelque  peu  d'amertume,  pour  vous  em- 
«  pescher,  veoyant  la  commodité  de  son  usage,  de 
«l'embrasser  trop  avidement  et  indiscrettement. 
«  Pour  vous  loger  en  cette  modération,  ny  de  fuyr 
«  la  vie,  ny  de  refuyr  à  la  mort,  que  ie  demande 
«de  vous,  i'ay  tempéré  Tune  et  l'aultre  entre 
«la  doulceur  et  l'aigreur.  I'apprins  à  Thaïes,  le 
«premier  de  vos  sages,  que  le  vivre  et  le  mourir 
«  estoit  indiffèrent  :  par  où,  à  celuy  qui  luy  demanda 
«pourquoy  doncques  il  ne  mouroit,  il  respondit 
«  très  sagement  :  Pource  qu'il  est  indiffèrent  L'eau, 
«  la  terre,  l'air  et  le  feu,  et  aultres  membres  de  ce 
«mien  bastiment,  ne  sont  non  plus  instruments 
«  de  ta  vie  qu'instruments  de  ta  mort.  Pourquoy 
«  crains  tu  ton  dernier  iour  ?  il  ne  confère  non  plus 
«  à  ta  mort  que  chascun  des  aultres  :  le  dernier 
«  pas  ne  faict  pas  la  lassitude  ;  il  la  déclare.  Touts 
«  les  iours  vont  à  la  mort  ;  le  dernier  y  arrive.  » 

Voylà  les  bons  advertissements  de  nostre  mère 
nature. 

Or  i'ay  pensé  souvent  d'où  venoit  cela,  qu'aux 
guerres  le  visage  de  la  mort,  soit  que  nous  la 
veoyions  en  nous  ou  en  aultruy,  nous  semble  sans 
comparaison  moins  effroyable  qu'en  nos  maisons 
(aultrement  ce  seroit  une  armée  de  médecins  et  de 
pleurars)  ;  et  elle  estant  tousiours  une,  qu'il  y  ayt 
toutesfois  beaucoup  plus  d'asseurance  parmy  les 
gents  de  village  et  de  basse  condition,  qu'ez 
aultres.  le  croy,  à  la  vérité,  que  ce  sont  ces  mines 
et  appareils  effroyables,  dequoy  nous  Tentournons, 
qui  nous  font  plus  de  peur  qu'elle  :  une  toute 
nouvelle  forme  de  vivre  ;  les  cris  des  mères,  des 
femmes  et  des  enfants  ;  la  Visitation  de  personnes 
estonnees  et  transies  ;  l'assistance  d'un  nombre 
de  valets  pasles  et  esplorez,  une  chambre  sans 
iour,  des  cierges  allumez  ;  nostre  chevet  assiégé 
de  médecins  et  de  prescheurs  ;  somme,  tout  hor- 
reur et  tout  effroy  autour  de  nous  :  nous  voylà 
desia  ensepvelis  et  enterrez.  Les  enfants  ont  peur 
de  leurs  amis  mesmes,  quand  ils  les  veoyent  mas- 
quez :  aussi  avons  nous.  Il  fault  oster  le  masque 
aussi  bien  des  choses  que  des  personnes  :  osté 
qu'il  sera,  nous  ne  trouverons  au  dessoubs  que 
cette  mesme  mort,  qu'un  valet  ou  simple  cham- 
brière passèrent  dernièrement  sans  peur.  Heureuse 
la  mort  qui  oste  le  loisir  aux  apprests  de  tel 
équipage. 

CHAPITRE    XX 

DE   LA   FORCE   DE   L'IMAGINATION 

Fortis  imaginatio  gênerai  casum  V  disent  les  clercs, 
le  suis  de  ceulx  qui  sentent  très  grand  effort 
de  l'imagination  :  chascun  en  est  heurté,  mais 
aulcuns  en  sont  renversez.  Son  impression  me 
perce  ;  et  mon  art  est  de  luy  eschapper,  par  faulte 
de  force  à  luy  résister.  le  vivroy  de  la  seule  assis- 
tance de  personnes  saines  et  gayes  :  la  veue  des 
angoisses  d'aultruy  m'angoisse  matériellement, 
et  a  mon  sentiment  souvent  usurpé  le  sentiment 
d'un  tiers  ;  un  tousseur  continuel  irrite  mon  poul- 
mon  et  mon  gosier.  le  visite  plus  mal  volontiers 
les  malades  ausquels  le  debvoir  m'intéresse,  que 
ceulx  ausquels  ie  m'attens  moins  et  que  ie  con- 
sidère moins  :  ie  saisis  le  mal  que  i'estudie,  et  le 
couche  en  moy.  le  ne  treuve  pas  estrange  qu'elle 
donne  et  les  fiebvres  et  la  mort  à  ceulx  qui  la 
laissent  faire  et  qui  luy  applaudissent.  Simon 
Thomas  estoit  un  grand  médecin  de  son  temps  : 
il  me  souvient  que  me  rencontrant  un  iour  à 
Toulouse,  chez  un  riche  vieillard  pulmonique,  et 
traictant  avec  luy  des  moyens  de  sa  guarison,  il 
luy  dict  que  c'en  estoit  l'un,  de  me  donner  occasion 
de  me  plaire  en  sa  compaignie  ;  et  que  fichant  ses 
yeulx  sur  la  frescheur  de  mon  visage,  et  sa  pensée 
sur  cette  alaigresse  et  vigueur  qui  regorgeoit  de 
mon  adolescence,  et  remplissant  touts  ses  sens  de 
cet  estât  florissant  en  quoy  i'estoy,  son  habitude 
s'en  pourroit  amender  :  mais  il  oublioit  à  dire  que 

1  «  Une  imagination  forte  produit  l'événement  même,  »  disent 
les  savants,  les  gens  habiles. 

la  mienne  s'en  pourrait  empirer  aussi.  Gallus 
Vibius  banda  si  bien  son  ame  à  comprendre  l'essence 
et  les  mouvements  de  la  folie,  qu'il  emporta  son 
iugement  hors  de  son  siège,  si  qu'oncques  puis  il 
ne  l'y  peut  remettre,  et  se  pouvoit  vanter  d'estre 
devenu  fol  par  sagesse.  Il  y  en  a  qui  de  frayeur 
anticipent  la  main  du  bourreau  ;  et  celuy  qu'on 
desbandoit  pour  luy  lire  sa  grâce,  se  trouva 
roide  mort  sur  l'eschaffaut,  du  seul  coup  de  son 
imagination.  Nous  tressuons,  nous  tremblons,  nous 
paslissons,  et  rougissons,  aux  secousses  de  nos 
imaginations  ;  et  renversez  dans  la  plume,  sentons 
nostre  corps  agité  à  leur  bransle,  quelquesfois 
iusques  à  en  expirer  :  et  la  jeunesse  bouillante 
s'eschauffe  si  avant  en  son  harnois,  toute  endormie, 
qu'elle  assouvit  en  songe  ses  amoureux  désirs  : 

Ut,  quasi  transactis  seepe  omnibu'  rebu*,  profundant 
Fluminis  ingénies  fluctus,  vestemque  cruentent  *. 

Et  encores  qu'il  ne  soit  pas  nouveau  de  veoir 
croistre  la  nuict  des  cornes  à  tel  qui  ne  les  avoit 
pas  en  se  couchant  ;  toutesfois  l'événement  de 
Cippus,  roy  d'Italie,  est  mémorable,  lequel  pour 
avoir  assisté  le  iour,  avecques  grande  affection, 
au  combat  des  taureaux,  et  avoir  eu  en  songe  toute 
la  nuict  des  cornes  en  la  teste,  les  produisit  en  son 
front  par  la  force  de  l'imagination.  La  passion 
donna  au  fils  de  Crcesus  la  voix  que  nature  luy 
avoit  refusée.  Et  Antiochus  print  la  fiebvre  par  la 
beaulté  de  Stratonicé  trop  vifvement  empreinte 
en  son  ame.  Pline  dict  avoir  veu  Lucius  Cossitius, 
de  femme  changé  en  homme  le  iour  de  ses  nopces. 
Pôntanus  et  d'aultres  racontent  pareilles  meta- 

1  Lucrèce,  IV,  1039.  Ces  vers  expriment  avec  pjus  de  licence 
ce  que  Montaigne  vient  de  dire. 

morphoses  advenues  en  Italie  ces  siècles  passez. 
Et  par  véhément  désir  de  luy  et  de  sa  merë, 

Vota  puer  solvit,  quaé  femifia  voverat,  îphis  K 

Passant  à  Vitry  le  François,  ie  peus^  veoir  un 
homme  que  l'evesque  de  Soissons  avoit  nommé 
Germain  en  confirmation,  lequel  touts  les  habitants 
de  là  ont  cogneu  et  veu  fille  iusques  à  Taâge  de 
vingt  deux  ans,  nommée  Marie.  11  estoit  à  cette 
heure  là  fort  barbu  et  vieil,  et  point  marié.  Faisant, 
dict  il,  quelque  effort  en  saultant,  ses  membres 
virils  se  produisirent  :  et  est  encores  en  usage,  entre 
les  filles  de  là  une  chanson,  par  laquelle  elles  s'en- 
tr'advertissent  de  ne  faire  point  de  grandes  en- 
iambees,  de  peur  de  devenir  garçons,  comme 
Marie  Germain.  Ce  n'est  pas  tant  de  merveille  que 
cette  sorte  d'accident  se  rencontre  fréquent  ;  car 
si  l'imagination  peult  en  telles  choses,  elle  est  si 
continuellement  et  si  vigoreusement  attachée  à  ce 
subiect,  que  pour  n'avoir  si  souvent  à  recheoir  en 
mesme  pensée  et  aspreté  de  désir,  elle  a  meilleur 
compte  d'incorporer,  une  fois  pour  toutes,  cette 
virile  partie  aux  filles. 

Les  uns  attribuent  à  la  force  de  l'imagination  les 
cicatrices  du  roy  Dagobert  et  de  sainct  François. 
On  dict  que  les  corps  s'en  enlèvent,  telle  fois,  de 
leur  place  ;  et  Celsus  recite  d'un  presbtre  qui 
ravissoit  son  ame  en  telle  extase,  que  le  corps  en 
dernouroit  longue  espace  sans  respiration  et  sans 
sentiment.  Sainct  Augustin  en  nomme  un  aultre, 
à  qui  il  ne  falloit  que  faire  ouyr  des  cris  lamentables 
et  plainctifs  ;  soubdain  il  defailloit,  et  s'emportoit 

1  I#his  paya  garçon  les  vœux  qu'il  fit  pucelle. 

Ovîds»  MU.  IX,  S?$3. 

si  vifvement  hors  de  soy,  qu'on  avoit  beau  le 
tempester,  et  hurler,  et  le  pincer,  et  le  griller, 
iusques  à  ce  qu'il  feust  ressuscité  :  lors  il  disoit 
avoir  ouy  des  voix,  mais  comme  venants  de  loing  ; 
et  s'appercevoit  de  ses  eschauldures  et  meurtris- 
seures.  Et  que  ce  ne  feust  une  obstination  appostee 
contre  son  sentiment,  cela  le  montroit,  qu'il 
n  avoit  ce  pendant  ny  pouls  ny  haleine. 

Il  est  vraysemblable  que  le  principal  crédit  des 
visions,  des  enchantements  et  de  tels  effects 
extraordinaires,  vienne  de  la  puissance  de  l'imagi- 
nation, agissant  principalement  contre  les  âmes  du 
vulgaire,  plus  molles  ;  on  leur  a  si  fort  saisy  la 
créance,  qu'ils  pensent  veoir  ce  qu'ils  ne  veoyent 
pas. 

le  suis  encores  en  ce  doubte,  que  ces  plaisantes 
liaisons  dequoy  nostre  monde  se  veoid  si  entravé, 
qu'il  ne  se  parle  d'aultre  chose,  ce  sont  volontiers 
des  impressions  de  l'appréhension  et  de  la  crainte  : 
car  ie  sçay,  par  expérience,  que  tel  de  qui  ie  puis 
respondre  comme  de  moy  mesme,  en  qui  il  ne 
pouyoit  cheoir  souspeçon  aulcun  de  foiblesse  et 
aussi  peu  d'enchantement,  ayant  ouy  faire  le  conte 
à  un  sien  compaignon  d'une  défaillance  extra- 
ordinaire, en  quoy  il  estoit  tumbé,  sur  le  poinct 
qu'il  en  avoit  le  moins  de  besoing,  se  trouvant  en 
pareille  occasion,  l'horreur  de  ce  conte  luy  veint 
à  coup  si  rudement  frapper  l'imagination,  qu'il 
encourut  une  fortune  pareille  ;  et  de  là  en  hors 
feut  subiect  à  y  recheoir,  ce  vilain  souvenir  de 
son  inconvénient  le  gourmandant  et  'tyrannisant. 
Il  trouva  quelque  remède  à  cette  resverie  par  une 
aultre  resverie  ;  c'est  qu'advouant  luy  mesme  et 
preschant  avant  la  main  cette  sienne  subiection,  la 
contention  de  son  ame  se  soulageoit  sur  ce  qu'ap- 
portant ce  mal  comme  attendu,  son  obligation  en 

amoiridrissoit  et  luy  en  poisoit  moins.  Quand  il  a 
eu  loy,  à  son  chois  (sa  pensée  desbrouillee  et 
desbandee,  son  corps  se  trouvant  en  son  deu), 
de  le  faire  lors  premièrement  tenter,  saisir  et 
surprendre  à  la  cognoissance  d'aultruy,  il  s'est 
guary  tout  net.  A  qui  on  a  esté  une  fois  capable, 
on  n'est  plus  incapable,  sinon  par  iuste  foiblesse. 
Ce  malheur  n'est  à  craindre  qu'aux  entreprinses 
où  nostre  ame  se  treuve  oultre  mesure  tendue  de 
désir  et  de  respect,  et  notamment  où  les  com- 
moditez  se  rencontrent  improuveues  et  pressantes  : 
on  n'a  pas  moyen  de  se  ravoir  de  ce  trouble, 
l'en  sçay  à  qui  il  a  servy  d'y  apporter  le  corps 
mesme,  demy  rassasié  d'ailleurs,  pour  endormir 
l'ardeur  de  cette  fureur,  et  qui,  par  Faage,  se 
treuve  moins  impuissant  de  ce  qu'il  est  moins 
puissant  ;  et  tel  aultre  à  qui  il  a  servy  aussi  qu'un 
amy  l'ayt  asseuré  d'estre  fourny  d'une  contrebat- 
terie  d'enchantements  certains  à  le  préserver. 
Il  vault  mieulx  que  ie  die  comment  ce  feut. 

Un  comte  de  très  bon  lieu  de  qui  i'estoy  fort 
privé,  se  mariant  avecques  une  belle  dame,  qui 
avoit  esté  poursuyvie  de  tel  qui  assistoit  à  la 
f este,  mettoit  en  grande  peine  ses  amis,  et  nommee- 
ment  une  vieille  dame  sa  parente,  qui  presidoit  à 
ces  nopces  et  les  faisoit  chez  elle,  craintifve  de  ces 
sorcelleries  :  ce  qu'elle  me  feit  entendre.  le  la 
priay  s'en  reposer  sur  moy.  I'avoy,  de  fortune, 
en  mes  coffres  certaine  petite  pièce  d'or  platte,  où 
estoient  gravées  quelques  figures  célestes,  contre 
le  coup  du  soleil,  et  pour  oster  la  douleur  de  teste, 
la  logeant  à  poinct  sur  la  cousture  du  test  ;  et 
pour  l'y  tenir,  elle  estoit  cousue  à  un  ruban  propre 
à  rattacher  soubs  le  menton  ;  resverie  germaine  à 
celle  dequoy  nous  parlons.  Iacques  Peletier,  vivant 
chez    moy,    m'avoit    faict    ce    présent    singulier. 

I'advisay  ;  d'en  tirer,  qixelque  usage,  et  dis  au 
comte  qu'il  pourroit  courre  fortune  comme  les 
aultres,  ayant  là  des  hommes  pour  luy  en  vouloir 
prester  une  ;  mais  que  hardiment  il  s'allast  coucher  ; 
que  ie  luy  ferois  un  tour  d'amy,  et  n'espargnerois  à 
son  besoing  un  miracle  qui  estoit  en  ma  puissance, 
pourveu  que  sur  son  honneur  il  me  promist  de  le 
tenir  très  fidèlement  secret  :  seulement,  comme 
sur  la  nuict  on  iroit  luy  porter  le  resveillon,  s'il 
luy  estoit  mal  allé,  il  me  feist  un  tel  signe.  Il  avoit 
eu  l'ame  et  les  aureilles  si  battues,  qu'il  se  trouva 
lié  du  trouble  de  son  imagination,  et  me  feit  son 
signe  à  l'heure  susdicte.  le  luy  dis  lors  à  l'aureille, 
qu'il  se  levast,  soubs  couleur  de  nous  chasser,  et 
prinst  en  se  iouant  la  robbe  de  nuict  que  i'avoy  sur 
moy  (nous  estions  de  taille  fort  voysine),  et  s'en 
vestist  tant  qu'il  auroit  exécuté  mon  ordonnance, 
qui  feut  :  Quand.nous  serions  sortis,  qu'il  se  retirait 
à  tumber  de  Feau,  çlist  trois  fois  telles  parolles,  et 
feist  tels  mouvements  ;  qu'à  chascune  de  ces  trois 
fois  il  ceignist  le  ruban  que  ie  luy  mettois  en  main, 
et  couchast  bien  soigneusement  la  médaille  qui  y 
estoit  attachée,  sur  ses  roignons,  la  figure  en  telle 
posture  :  cela  faict,  ayant,  à  la  dernière  fois,  bien 
estreinct  ce  ruban  pour  qu'il  ne  se  peust  ny  desnouer 
ny  mouvoir  de  sa  place,  qu'en  toute  asseurançe  il 
s'en  retournast  à  son  prix  faict,  et  n'oubliast  de 
reiecter  ma  robbe  sur  son  lict,  en  manière  qu'elle 
les  abriast  touts  deux.  Ces  singeries  sont  le  prin- 
cipal de  l'eiïect,  nostre  pensée  ne  se  pouvant  des- 
mesler  que  moyens  si  estranges  ne  viennent  de 
quelque  abstruse  science  :  leur  inanité  leur  donne 
poids  et  révérence.  Somme,  il  feut  certain  que 
mes  characteres  se  trouvèrent  plus  vénériens  que 
solaires,  plus  en  action  qu'en  prohibition.  Ce  feut 
une  humeur  prompte  et  curieuse  qui  me  convia  à 


LIVRE  I,  CHAPITRE  XX  123 

tel  efect,  esloingné  de  ma  nature.  le  suis  ermemy 
des  actions  subtiles  et  feinctes  ;  et  hay  la  finesse 
en  mes.  mains,  non  seulement  récréative,  mais 
aussi  proufitable  :  si  l'action  n'est  vicieuse,  la  route 
Test. 

Amasis,  roi  d'Aegypte,  espousa  Laodicé,  très 
belle  fille  grecque  :  et  luy,  qui  se  monstroit  gentil 
compaignon  par  tout  ailleurs,  se  trouva  court  à 
iouyr  d'elle,  et  menacea  de  la  tuer,  estimant  que 
ce  feust  quelque  sorcière.  Comme  ez  choses  qui 
consistent  en  fantasie,  elle  le  reiecta  à  la  dévotion  : 
et  ayant  faict  ses  vœus  et  promesses  à  Venus,  il 
se  trouva  divinement  remis  dez  la  première  nuict, 
d'aprez  ses  oblations  et  sacrifices.  Or  elles  ont  tort 
de  nous  recueillir  de  ces  contenances  mineuses, 
querelleuses  et  fuyardes,  qui  nous  esteignent  en 
nous  allumant.  La  bru  de  Pythagoras  disoit  que 
la  femme  qui  se  couche  avecques  un  homme, 
doibt  avecques  sa  cotte  laisser  quand  et  quand  la 
honte,  et  la  reprendre  avecques  sa  cotte.  L'ame  de 
F  assaillant,  troublée  de  plusieurs  diverses  alarmes, 
se  perd  ayseement  :  et  à  qui  l'imagination  a  faict 
une  fois  souffrir  cette  honte  (et  elle  ne  la  faict 
souffrir  qu'aux  premières  accointances,  d'autant 
qu'elles  sont  plus  ardentes  et  aspres,  et  aussi  qu'en 
cette  première  cognoissance  qu'on  donne  de  soy,  on 
craint  beaucoup  plus  de  faillir),  ayant  mal  com- 
mencé, il  entre  en  fiebvre  et  despit  de  cet  accident, 
qui  luy  dure  aux  occasions  suyvantes. 

Les  mariez,  le  temps  estant  tout  leur,  ne  doib- 
vent  ny  presser  ny  taster  leur  entreprinse,  s'ils 
ne  sont  prests  :  et  vault  mieux  faillir  indécemment 
à  estrener  la  couche  nuptiale,  pleine  d'agitation  et 
'  de  fiebvre,  attendant  une  et  une  aultre  commodité 
plus  privée  et  moins  alarmée,  que  de  tumber  en  une 
perpétuelle  misère,  pour  s'estre  estonné  et  deses- 

peré  du  premier  refus.  Avant  la  possession  prinse, 
le  patient  se  doibt,  à  saillies  et  divers  temps,  le- 
gierement  essayer  et  offrir,  sans  se  picquçr  et  opi- 
niastrer  à  se  convaincre  définitivement  soy  mesme. 
Ceulx  qui  sçavent  leurs  membres  de  nature  docile, 
qu'ils  se  soignent  seulement  de  contrepiper  leur 
fantasie. 

On  a  raison  de  remarquer  l'indocile  liberté  de 
ce  membre,  s'ingerant  si  importuneement  lors  que 
nous  n'en  avons  que  faire,  etdef aillant  si  importunee- 
ment lors  que  nous  en  avons  le  plus  affaire,  et 
contestant  de  l'auctorité  si  impérieusement  avec- 
ques  nostre  volonté,  refusant  avecques  tant  de 
fierté  et  d'obstination  nos  sollicitations  et  mentales 
et  manuelles.  Si  toutesfois,  en  ce  qu'on  gourmande 
sa  rébellion,  et  qu'on  en  tire  preuve  de  sa  con- 
demnation,  il  m'avoit  payé  pour  plaider  sa  cause, 
à  l'adventure  mettroy  ie  en  souspeçon  nos  aultres 
membres  ses  compaignons  de  luy  estre  allé  dresser, 
par  belle  envie  de  l'importance  et  doulceur  de  son 
usage,  cette  querelle  appostee,  et  avoir,  par  com- 
plot, armé  le  monde  à  l'encontre  de  luy,  le  char- 
geant malignement,  seul,  de  leur  faulte  commune  : 
car  ie  vous  donne  à  penser  s'il  y  a  une  seule  des 
parties  de  nostre  corps  qui  ne  refuse  à  nostre 
volonté  souvent  son  opération,  et  qui  souvent  ne 
s'exerce  contre  nostre  volonté.  Elles  ont  chascune 
des  passions  propres,  qui  les  esveillent  et  endorment 
sans  nostre  congé.  A  quant  de  fois  tesmoignent 
ïes  mouvements  forcez  de  nostre  visage  les  pensées 
que  nous  tenions  secrettes,  et  nous  trahissent 
aux  assistants  !  Cette  mesme  cause  qui  anime 
ce  membre  anime  aussi,  sans  nostre  sceu,  le 
cœur,  le  poulmon,  et  le  pouls  ;  la  veue  d'un  obiect 
agréable  respandant  imperceptiblement  en  nous  la 
flamme  d'une  esmotion  fiebvreuse.  N'y  a  il  que  ces 

muscles  et  ces  veines  qui  s'eslevent  et  se  couchent 
sans  l'adveu  non  seulement  de  nostre  volonté, 
mais  aussi  de  nostre  pensée  ?  Nous  ne  commandons 
pas  à  nos  cheveux  de  se  hérisser,  et  à  nostre  peau 
de  frémir  de  désir  ou  de  crainte  ;  la  main  se  porte 
souvent  où  nous  ne  l'envoyons  pas  ;  la  langue  se 
transit,  et  la  voix  se  fige  à  son  heure.  Lors  mesme 
que  n'ayants  dequoy  frire,  nous  le  luy  défendrions 
volontiers,  l'appétit  de  manger  et  de  boire  ne  laisse 
pas  d'esmouvoir  les  parties  qui  luy  sont  subiectes, 
ny  plus  ny  moins  que  cet  aultre  appétit  ;  et  nous 
abandonne  de  mesme  hors  de  propos,  quand  bon 
luy  semble.  Les  utils  qui  servent  à  descharger  le 
ventre  ont  leurs  propres  dilatations  et  compressions, 
oultre  et  contre  nostre  advis,  comme  ceulx  cy 
destinés  à  descharger  les  roignons.  Et  ce  que,  pour 
auctoriser  la  puissance  de  nostre  volonté,  sainct 
Augustin  allègue  avoir  veu  quelqu'un  qui  com- 
mandoit  à  son  derrière  autant  de  pets  qu'il  en 
vouloit,  et  que  Vives  son  glossateur  enchérit  d'un 
aultre  exemple  de  son  temps,  de  pets  organisez, 
suyvant  le  ton  des  voix  qu'on  leur  prononceoit, 
ne  suppose  non  plus  pure  l'obéissance  de  ce  mem- 
bre ;  car  en  est  il  ordinairement  de  plus  indiscret 
et  tumultuaire  ?  ioinct  que  i'en  cognoy  un  si  tur- 
bulent et  revesche,  qu'il  y  a  quarante  ans  qu'il  tient 
son  maistre  à  peter  d'une  haleine  et  d'une  obliga- 
tion constante  et  irremittente,  et  le  meine  ainsin 
à  la  mort.  Et  pleust  à  Dieu  que  ie  ne  le  sceusse 
que  par  les  histoires,  combien  de  fois  nostre  ventre, 
par  le  refus  d'un  seul  pet,  nous  meine  iusques  aux 
portes  d'une  mort  très  angoisseuse  !  et  que  l'em- 
pereur qui  nous  donna  liberté  de  peter  par  tout, 
nous  en  eust  donné  le  pouvoir  !  Mais  nostre  volonté, 
pour  les  droicts  de  qui  nous  mettons  en  avant 
ce  reproche,  combien  plus  vraysemblablement  la 

pouvons  nous  marquer  de  rébellion  et  sédition, 
par  son  desreiglement  et  désobéissance  ?  Veult  elle 
tousiours  ce  que  nous  vouldrions  qu'elle  voulsist  ?  ne 
veult  elle  pas  souvent  ce  que  nous  luy  prohibons  de 
vouloir,  et  à  nostre  évident  dommage  I  se  laisse  elle 
non  plus  mener  aux  conclusions  de  nostre  raison  ? 
Enfin,  ie  diroy  pour  monsieur  ma  partie,  que  plaise 
à  considérer  qu'en  ce  faict  sa  cause  estant  insépa- 
rablement conioincte  à  un  consort,  et  indistincte- 
ment, on  ne  s'addresse  pourtant  qu'à  luy,  et  par 
les  arguments  et  charges  qui  ne  peuvent  appartenir 
à  sondict  consort  :  car  l'effect  d'iceluy  est  bien  de 
convier  inopportuneement  par  fois,  mais  refuser, 
iamais  ;  et  de  convier  encores  tacitement  et  quiete- 
ment  :  partant  se  veoid  l'animosité  et  illégalité 
manifeste  des  accusateurs.  Quoy  qu'il  en  soit, 
protestant  que  les  advocats  et  iuges  ont  beau 
quereller  et  sentencier,  nature  tirera  cependant 
son  train  ;  qui  n'auroit  faict  que  raison,  quand  elle 
auroit  doué  ce  membre  de  quelque  particulier 
privilège  ;  aucteur  du  seul  ouvrage  immortel  des 
mortels  :  ouvrage  divin,  selon  Socrates  ;  et  amour, 
désir  d'immortalité  et  daimon  immortel  luy  mesme. 
Tel,  à  l'adventure,  par  cet  effect  de  l'imagination, 
laisse  icy  les  escrouelles,  que  son  compaignon  reporte 
en  Espaigne.  Voylà  pourquoy,  en  telles  choses, 
l'on  a  accoustumé  de  demander  une  ame  préparée. 
Pourquoy  practiquent  les  médecins  avant  main  la 
oreance  de  leur  patient,  avec  tant  de  faulses 
promesses  de  sa  guarison,  si  ce  n'est  à  fin  que 
î'effect  de  l'imagination  supplée  l'imposture  de 
leur  apozeme  ?  Ils  sçavent  qu'un  des  maistres  de 
ce  mestier  leur  a  laissé  par  escript,  qu'il  s'est 
trouvé  des  hommes  à  qui  la  seule  veue  de  la 
médecine  faisoit  l'opération.  Et  tout  ce  caprice 
m'est  tumbé  présentement  en  main,  sur  le  conte 

que  me  faisoit  un  domestique  apotiquaire  de  feu 
mon  père,  homme  simple,  et  Souy9se,  nation  peu 
vaine  et  mensongiere,  d'avoir  eogneu  longtemps 
un  marchand  à  Toulouse,  maladif  et  subiect  à  la 
pierre,  qui  avoit  souvent  besoing  de  clysteres,  et 
se  les  faisoit  diversement  ordonner  aux  médecins 
selon  l'occurrence  de  son  mal  :  apportez  qu'ils 
estoient,  il  n'y  avoit  rien  obmis  des  formes  ac- 
coustumees  ;  souvent  il  tas  toit  s'ils  estoient  trop 
chauds  ;  le  voylà  couché,  renversé,  et  toutes  les 
approches  faictes,  sauf  qu'il  ne  s'y  faisoit  aulcune 
iniection.  L'apotiquaire  retiré  aprez  cette  ceri- 
monie,  le  patient  accommodé  comme  s'il  avoit 
véritablement  prins  le  clystere,  il  en  sentoit  pareil 
effect  à  ceulx  qui  les  prennent.  Et  si  le  médecin 
n'en  trouvoit  l'opération  suffisante,  il  luy  en  donnoit 
deux  ou  trois  aultres  de  mesme  forme.  Mon  tesmoing 
iure  que  pour  espargner  la  despense  (car  il  les 
payoit  comme  s'il  les  eust  receus),  la  femme  de  ce 
malade  ayant  quelquesfois  essayé  d'y  faire  seule- 
ment mettre  de  l'eau  tiède,  l'effect  en  descouvrit 
la  fourbe  ;  et  pour  avoir  trouvé  ceujx  là  inutiles, 
qu'il  faulsit  revenir  à  la  première  façon. 

Une  femme  pensant  avoir  avalé  x\m  e^pmgje 
avecques  son  pain,  crioit  et  se  tormentoit  WJlune 
ayant  une  douleur  insupportable  au  gosiçr,  où  elje 
pensoit  la  sentir  arrestee  :  mais  parce  qu'il  n'y 
avoit  ny  enfleure  ny  altération  par  le  dehors, 
un  habile  homme  ayant  iugé  que  ce  n'e&toit  que 
fantasie  et  opinion,  prinse  de  quelque  morceau 
de  pain  <mi  l' avoit  picquee  en  passant»  Ja  feit 
vomir,  et  iecta  à  la  desrobbee  dans  ce  qu'elle  rendit 
une  espingle  tortue.  Cette  femme  cuidant  l'avoir 
rendue,,  se  sentit  soubdain  desçhargee  de  sa  douleur. 
le  sçay  qu'un  gentilhomme  ayant  traieté  chez  lui 
une  bonne  compaignie,  se  vanta  trois  ou  quatre 

iours  aprez,  par  manière  de  ieu  (car  il  n'en  estoit 
rien),  de  leur  avoir  faict  manger  un  chat  en  paste  : 
dequoy  une  damoiselle  de  la  trouppe  print  telle 
horreur,  qu'en  estant  tumbee  en  un  grand  desvoye- 
ment  d'estomach  et  fiebvre,  il  feut  impossible  de 
la  sauver.  Les  bestes  mesmes  se  veoyent,  comme 
nous,  subiectes  à  la  force  de  l'imagination  ;  tes- 
moings  les  chiens  qui  se  laissent  mourir  de  dueil 
de  la  perte  de  leurs  maistres  :  nous  les  veoyons 
aussi  iapper  et  trémousser  en  songe,  hennir  les 
chevaulx  et  se  débattre. 

Mais  tout  cecy  se  peult  rapporter  à  l'estroicte 
cousture  de  l'esprit  et  du  corps  s' entrecommuni- 
quants leurs  fortunes  ;  c'est  aultre  chose,  que 
l'imagination  agisse  quelquesfois,  non  contre  son 
corps  seulement,  mais  contre  le  corps  d'aultruy. 
Et  tout  ainsi  qu'un  corps  reiecte  son  mal  à  son 
voysin,  comme  il  se  veoid  en  la  peste,  en  la  verolle, 
et  au  mal  des  yeulx,  qui  se  chargent  de  l'un  à 
F  aultre  : 

Dum  spectant  oculi  laçsos,  lasduntur  et  ipsi  ; 
Multaque  corporibus  transitione  nocent  *  : 

pareillement  l'imagination,  esbranlee  avecques 
véhémence,  eslance  des  traicts  qui  puissent  offenser 
Fôbiect  estrangier.  L'antiquité  a  tenu  de  certaines 
femmes'  en  Scythie,  qu'animées  et  courroucées 
contre  quelqu'un,  elles  le  tuoient  du  seul  regard. 
Les  tortues  et  les  austruches  couvent  leurs  œufs 
de  la  seule  veue  ;  signe  qu'ils  y  ont  quelque 
vertu  eiaculatrice.  Et  quant  aux  sorciers,  on  les 
dict  avoir  des  yeulx  offensifs  et  nuisants  : 

1  En  regardant  des  yeux  malades,  les  yeux  le  deviennent 
eux-mêmes,  et  les  maux  se  communiquent  souvent  d'un  corps 
a  1  autre.  Ovide,  de  Rçmedio  amoris,  v.  615. 

Nescio  quis  teneros  oculus  mihi  fascinât  agnos  l. 

Ce  sont  pour  moy  mauvais  respondants  que  magi- 
ciens. Tant  y  a  que  nous  veoyons  par  expérience 
les  femmes  envoyer  aux  corps  des  enfants  qu'elles 
portent  au  ventre,  des  marques  de  leurs  fan- 
tasies  ;  tesmoing  celle  qui  engendra  le  More  :  et 
il  feut  présenté  à  Charles,  roy  de  Boëme  et  empe- 
reur, une  fille  d'auprez  de  Pise,  toute  velue  et 
hérissée,  que  sa  mère  disoit  avoir  esté  ainsi  con- 
ceue  à  cause  d'une  image  de  sainct  Iean  Baptiste 
pendue  en  son  lict. 

Des  animaulx  il  en  est  de  mesme  ;  tesmoings  les 
brebis  de  Iacob,  et  les  perdris  et  lièvres  que  la 
neige  blanchit  aux  montaignes.  On  veit  dernière- 
ment chez  moy  un  chat  guettant  un  oyseau  au 
hault  d'un  arbre,  et  s'estants  fichez  la  veue  ferme 
l'un  contre  l'aultre  quelque  espace  de  temps, 
Foyseau  s'estre  laissé  cheoir  comme  mort  entre 
les  pattes  du  chat  ;  ou  eny  vré  par  sa  propre  imagi- 
nation, ou  attiré  par  quelque  force  attractive  du 
chat.  Ceulx  qui  ayment  la  volerie  ont  ouy  faire 
le  conte  du  faulconnier,  qui  arrestant  obstineement 
sa  veue  contre  un  milan  en  l'air,  gageoit,  de  la 
seule  force  de  sa  veue,  le  ramener  contrebas,  et  le 
faisoit,  à  ce  qu'on  dict  ;  car  les  histoires  que  i 'em- 
prunte, ie  les  renvoyé  sur  la  conscience  de  ceulx 
de  qui  ie  les  prens.  Les  discours  sont  à  moy,  et 
se  tiennent  par  la  preuve  de  la  raison,  non  de 
l'expérience  :  chascun  y  peult  ioindre  ses  exemples  ; 
et  qui  n'en  a  point,  qu'il  ne  laisse  pas  de  croire 
qu'il  en  est  assez,  veu  le  nombre  et  variété  des  acci- 
dents. Si  ie  ne  comme  bien,  qu'un  aultre  comme 
pour  moy.  Aussi  en  l'estude  que  ie  traicte  de  nos 

1  Je  ne  sais  cmel  malin  regard  ensorcelle  mes  tendres  agneaux. 
Virg.  Eclog.  Iïl,  103. 

mœurs  et  mouvements,  les  tesmoignages  fabu- 
leux,.  pourveu  qu'ils  soyent  possibles,  y  servent 
comme  les  vrays  :  advenu  ou  non  advenu,  à  Rome 
ou  à  Paris,  à  Iean  ou  à  Pierre,  c'est  tousiours  un 
tour  de  l'humaine  capacité,  duquel  ie  suis  utile- 
ment advisé  par  ce  récit.  le  le  veoy,  et  en  fais  mon 
proufit,  egualement  en  umbre  qu'en  corps  ;  et  aux 
diverses  leçons  qu'ont  souvent  les  histoires,  ie 
preris  à  me  servir  de  celle  qui  est  la  plus  rare  et 
mémorable.  Il  y  a  des  aucteurs  desquels  la  fin 
c'est  dire  les  événements  :  la  mienne,  si  i'y  sçavois 
arriver,  seroit  dire  sur  ce  qui  peult  advenir.  Il  est 
iustement  permis  aux  escholes  de  supposer  des 
similitudes,  quand  ils  n'en  ont  point  :  ie  n'en  fais 
pas  ainsi  pourtant,  et  surpasse  de  ce  costé  là  en 
religion  superstitieuse  toute  foy  historiale.  Aux 
exemples  que  ie  tire  céans  de  ce  que  i'ay  leu, 
ouy,  faict,  ou  dict,  ie  me  suis  deffendu  d'oser 
altérer  iusques  aux  plus  legieres  et  inutiles  cir- 
constances :  ma  conscience  ne  falsifie  pas  un  iota  ; 
mon  inscience,  ie  ne  sçay. 

Sur  ce  propos,  i'entre  par  fois  en  pensée  qu'il 
puisse  assez  bien  convenir  à  un  théologien,  à  un 
philosophe,  et  telles  gents  d'exquise  et  exacte  con- 
science et  prudence,  d'escrire  l'histoire.  Comment 
peuvent  ils  engager  leur  foy  sur  une  foy  populaire  ? 
comment  respondre  des  pensées  de  personnes  in- 
cogneues,  et  donner  pour  argent  comptant  leurs 
coniectures?  Des  actions  à  divers  membres  qui 
se  passent  en  leur  présence,  ils  refuseroient  d'en 
rendre  tesmoignage,  assermentez  par  un  iuge  ;  et 
n'ont  homme  si  familier,  des  intentions  duquel  ils 
entreprennent  de  pleinement  respondre.  le  tiens 
moins  hazardeux  d'escrire  les  choses  passées,  que 
présentes  :  d'autant  que  l'escrivain  n'a  à  rendre 
compte  que  d'une  vérité  empruntée. 

Aulcuns  me  convient  d'eserire  leâ  sÈmtm  dfe 
mon  temps,  estimants  que  ie  les  veoy  d'utie  veue 
moins  blecee  de  passion  qu'un  aultre,  et  de  plus 
prez,  pour  l'accez  que  fortune  m'a  donné  aux 
chefs  de  divers  partis.  Mais  ils  ne  disent  pas,  Que 
pour  la  gloire  de  Salluste  ie  n'en  prendroy  pas  la 
peine  ;  ennemy  iuré  d'obligation,  d'assiduité,  de 
constance  :  Qu'il  n'est  rien  si  contraire  à  mon 
style,  qu'une  narration  estendue  ;  ie  me  recouppe 
si  souvent,  à  faulte  d'haleine,  ie  n'ay  ny  composi- 
tion ny  explication  qui  vaille  ;  ignorant,  au  delà 
d'un  enfant,  des  frases  et  vocables  qui  servent 
aux  choses  plus  communes  ;  pourtant  ay  ie  prins 
à  dire  ce  que  ie  sçay  dire,  accommodant  la  matière 
à  ma  force  ;  si  i'en  prenoy  qui  me  guidast,  ma 
mesure  pourrait  faillir  à  la  sienne  :  Que  ma  liberté 
estant  si  libre,  i'eusse  publié  des  iugements,  à  mon 
gré  mesme  et  selon  raison,  illégitimes  et  punis* 
sables. 

PlUtarque  nous  diroit  volontiers,  de  ce  qu'il  en 
a  faict,  que  c'est  l'ouvrage  d'aultruy  que  ses 
exemples  soient  en  tout  et  par  tout  véritables  : 
qu'ils  soyent  utiles  à  la  postérité,  et  présentez 
d'un  lustre  qui  nous  esclaire  à  la  vertu,  que  c'est 
son  ouvrage.  Il  n'est  pas  dangereux,  comme  en 
une  drogue  médicinale,  en  un  conte  ancien,  qu'il 
soit  ainsin  ou  ainsi. 


CHAPITRE  XXI 

LE    PROUFIT  DE   L'UN  EST  DOMMAGE   DE   L'AULTRE 

Demades,  Athénien,  condemna  un  homme  de  sa 
ville  qui  faisoit  mestier  de  vendre  les  choses  néces- 
saires aux  enterrements,  soubs  tiltre  de  ce  £[U'il  en 

demandoit  trop  de  proufit,  et  que  ce  proufit  ne 
luy  pouvoit  venir  sans  la  mort  de  beaucoup  de 
gents.  Ce  iugement  semble  estre  mal  prins  ;  d'au- 
tant qu'il  ne  se  faict  aulcun  proufit  qu'au  dommage 
d'aultruy,  et  qu'à  ce  compte  il  fauldroit  condemner 
toute  sorte  de  gaings.  Le  marchand  ne  faict  bien 
ses  affaires  qu'à  la  desbauche  de  la  ieunesse  ;  le 
laboureur,  à  la  cherté  des  bleds  ;  l'architecte,  à  la 
ruyne  des  maisons;  les  officiers  de  la  iustice,  aux 
procez  et  querelles  des  hommes  :  l'honneur  mesme 
et  practique  des  ministres  de  la  religion  se  tire  de 
nostre  mort  et  de  nos  vices  ;  nul  médecin  ne  prend 
plaisir  à  la  santé  de  ses  amis  mesmes,  dit  l'ancien 
comique  grec  ;  ny  soldat,  à  la  paix  de  sa  ville  : 
ainsi  du  reste.  Et  qui  pis  est,  que  chascun  se  sonde 
au  dedans,  il  trouvera  que  nos  souhaits  intérieurs, 
pour  la  pluspart,  naissent  et  se  nourrissent  aux 
despens  d'aultruy.  Ce  que  considérant,  il  m'est 
venu  en  fantasie,  comme  nature  ne  se  desment 
point  en  cela  de  sa  générale  police  ;  car  les  physi- 
ciens tiennent  que  la  naissance,  nourrissement  et 
augmentation  de  chasque  chose,  est  l'altération  et 
corruption  d'une  aultre  : 

Nam  quodcumque  suis  mutatum  finibus  exit, 
Continuo  hoc  mors  est  illius,  quod  fuit  ante l. 


CHAPITRE   XXII 

DE  LA  COUSTUME,  ET  DE  NE  CHANGER  AYSEEMENT 
UNE  LOY  RECEUE 

Celuy  me  semble  avoir  très  bien  conceu  la  force 
de  la  coustume,  qui  premier  forgea  ce  conte,  qu'une 

1  Un  corps  ne  peut  sortir  de  sa  nature  sans  que  ce  qu'il  était 
cesse  d'être.  Lucrèce,  II,  752. 

femme  de  village  ayant  apprins  de  caresser  et 
porter  entre  ses  bras  un  veau  dez  l'heure  de  sa 
naissance,  et  continuant  tousiours  à  ce  faire, 
gaigna  cela  par  l'accoustumance,  que  tout  grand 
bœuf  qu'il  estoit,  elle  le  portoit  encores  :  car  c'est 
à  la  vérité  une  violente  et  traistresse  maistresse 
d'eschole  que  la  coustume.  Elle  establit  en  nous, 
peu  à  peu,  à  la  desrobbee,  le  pied  de  son  auctorité  : 
mais  par  ce  doulx  et  humble  commencement, 
Tayant  rassis  et  planté  avec  Fayde  du  temps,  elle 
nous  descouvre  tantost  un  furieux  et  tyrannique 
visage,  contre  lequel  nous  n'avons  plus  la  liberté 
de  haulser  seulement  les  yeulx.  Nous  luy  veoyons 
forcer,  touts  les  coups,  les  reigles  de  nature  : 
Usus  efficacissimus  rerum  omnium  magister  \  l'en 
croy  l'antre  de  Platon  en  sa  Republique  ;  et  les 
médecins,  qui  quittent  si  souvent  à  son  auctorité 
les  raisons  de  leur  art  ;  et  ce  roy  qui  par  son  moyen 
rengea  son  estomach  à  se  nourrir  de  poison  ;  et  la 
fille  qu'Albert  recite  s'estre  accoustumee  à  vivre 
d'araignées  :  et  en  ce  monde  des  Indes  nouvelles, 
on  trouva  des  grands  peuples,  et  en  fort  divers 
climats,  qui  en  vivoient,  en  faisoient  provision  et 
les  appastoient,  comme  aussi  des  saulterelles, 
formis,  lézards,  chauvesouris  ;  et  feut  un  crapaud 
vendu  six  escus  en  une  nécessité  de  vivres  ;  ils  les 
cuysent  et  apprestent  à  diverses  saulses  :  il  en 
feut  trouvé  d'aultres  ausquels  nos  chairs  et  nos 
viandes  estoient  mortelles  et  venimeuses.  Consue- 
tudinis  magna  vis  est  :  fernoctant  venatores  in  nive  / 
in  montibus  uri  se  patiuntur  /  pugiles,  ccestibus 
contusi,  ne  ingemiscunt  quidem 2. 

1  En  tout,  l'usage  est  le  meilleur  maître.  Pline,  Nat.  hist. 
XXVI,  2. 

3  Rien  de  plus  puissant  que  l'habitude.  Passer  les  nuits  au 
milieu  des  neiges,  se  brûler  dans  les  montagnes  au  plus  ardent 

Ces  exemples  estrangiers  ne  sont  pas  estranges, 
si  nous  considérons,  ce  que  nous  essayons  ordi- 
nairement, combien  l'accoustumance  hebete  nos 
sens.  Il  ne  nous  fault  pas  aller  chercher  ce  qu'on 
dict  des  voysins  des  cataractes  du  Nil  ;  et  ce  que 
les  philosophes  estiment  de  la  musique  céleste,  que 
les  corps  de  ces  cercles,  estants  solides,  polis,  et 
venants  à  se  lescher  et  frotter  l'un  à  F  autre  en 
roulant,  ne  peuvent  faillir  de  produire  une  merveil- 
leuse harmonie,  aux  couppures  et  muances  de  la- 
quelle se  manient  les  contours  et  changements 
des  carolles  des  astres  ;  mais  qu'universellement 
les  ouyes  des  créatures  de  çà  bas,  endormies, 
comme  celles  des  Aegyptjens,  par  la  continuation 
de  ce  son,  ne  le  peuvent  apperceveoir,  pour  grand 
qu'il  soit  :  les  mareschaulx,  meusniers,  armuriers, 
ne  sçauroient  demeurer  au  bruit  qui  les  frappe, 
s'il  les  perceoit  comme  nous. 

Mon  collet  de  fleurs  sert  à  mon  nez  :  mais  aprez 
que  ie  m'en  suis  vestu  trois  iours  de  suitte,  il  ne  sert 
qu'aux  nez  assistants.  Cecy  est  plus  estrange,  que 
nonobstant  des  longs  intervalles  et  intermissions, 
l'accoustumance  puisse  ioindre  et  establir  l'effect 
de  son  impression  sur  nos  sens  ;  comme  essayent 
les  voysins  des  clochiers.  le  loge  chez  moy  en  une 
tour  où,  à  la  diane  et  à  la  retraicte,  une  fort 
grosse  cloche  sonne  touts  les  iours  Y  Ave  Maria,  Ce 
tintamarre  estonne  ma  tour  mesme  :  et  aux  pre- 
miers iours  me  semblant  insupportable,  en  peu  de 
temps  m'apprivoisa  de  manière  que  ie  l'oy  sans 
offense,  et  souvent  sans  m'en  es  veiller. 

Platon  tansa  un  enfant  qui  iouoit  aux  noix.  Il 
luy  respondit  :  «  Tu  me  tanses  de  peu  de  chose.  — 

soleil,  voilà  la  vie  des  chasseurs.  Ces  athlètes  qui  se  meurtrissent 
à  coup?  de  ceste  ne  poussent  pas  même  un  gémissement.  Cic. 
Tusc.  qu&st.  II,  17, 

L'accoustumance,  répliqua  Platon,  n'est  pas  chose 
de  peu.  »  le  treuve  que  nos  plus  grands  vices 
prennent  leur  ply  dez  nostre  plus  tendre  enfance, 
et  que  nostre  principal  gouvernement  est  entre 
les  mains  des  nourrices.  C'est  passetemps  aux 
mères  de  veoir  un  enfant  tordre  le  col  à  un 
poulet,  et  s'esbattre  à  blecer  un  chien  et  un 
chat  :  et  tel  père  est  si  sot,  de  prendre  à  bon 
augure  d'une  ame  martiale,  quand  il  veoid  son 
fils  gourmer  iniurieusement  un  païsan  ou  un 
laquay  qui  ne  se  deffend  point  ;  et  à  gentillesse, 
quand  il  le  veoid  affiner  son  compaignon  par 
quelque  malicieuse  desloyauté  et  tromperie.  Ce 
sont  pourtant  les  vrayes  semences  et  racines  de 
la  cruauté,  de  l'a  tyrannie,  de  la  trahison  :  elles 
se  germent  là,  et  s'eslevent  aprez  gaillardement, 
et  proufitent  à  force  entre  les  mains  de  la  cous- 
tume.  Et  est  une  très  dangereuse  institution, 
d'excuser  ces  vilaines  inclinations  par  la  foiblesse 
de  l'aage  et  legiereté  du  subiect  :  premièrement, 
c'est  nature  qui  parle,  de  qui  la  voix  est  lors  plus 
pure  et  plus  naïfve,  qu'elle  est  plus  graile  et  plus 
neufve  :  secondement,  la  laideur  de  la  piperie  ne 
dépend  pas  de  la  différence  des  escus  aux  espingles  ; 
elle  dépend  de  soy.  le  treuve  bien  plus  iuste  de 
conclure  ainsi  :  «  Pourquoy  ne  tromperoit  il  aux 
escus,  puis  qu'il  trompe  aux  espingles  ?  >:  que  comme 
ils  font  :  «  Ce  n'est  qu'aux  espingles  ;  il  n'auroit 
garde  de  le  faire  aux  escus.  »  Il  fault  apprendre 
soigneusement  aux  enfants  de  haïr  les  vices  de 
leur  propre  contexture  ;  et  leur  en  fault  apprendre 
la  naturelle  difformité,  à  ce  qu'ils  les  fuyent  non 
en  leur  action  seulement,  mais  sur  tout  en  leur 
cœur;  que  la  pensée  mesme  leur  en  soit  odieuse, 
quelque  masque  qu'ils  portent* 
le  sçay  bien  que  pour  m'estre  duict,  en  ma 

puérilité,  de  marcher  tousiours  mon  grand  et 
plain  chemin,  et  avoir  eu  à  contrecœur  de  mesler 
ny  tricotterie  ny  finesse  à  mes  ieux  enfantins  (comme 
de  vray  il  fault  noter  que  les  ieux  des  enfants  ne 
sont  pas  ieux,  et  les  fault  iuger  en  eulx  comme  leurs 
plus  sérieuses  actions),  il  n'est  passetemps  si  legier 
où  ie  n'apporte,  du  dedans  et  d'une  propension 
naturelle  et  sans  estude,  une  extrême  contradic- 
tion à  tromper.  le  manie  les  chartes  pour  les  dou- 
bles, et  tiens  compte,  comme  pour  les  doubles 
doublons  ;  lors  que  le  gaigner  et  le  perdre,  contre 
ma  femme  et  ma  fille,  m'est  indiffèrent,  comme 
lors  qu'il  va  de  bon.  En  tout  et  par  tout,  il  y  a 
assez  de  mes  yeulx  à  me  tenir  en  office  ;  il  n'y  en  a 
point  qui  me  veillent  de  si  prez,  ny  que  ie  respecte 
plus. 

le  viens  de  veoir  chez  moy  un  petit  homme  natif 
de  Nantes,  nay  sans  bras,  qui  a  si  bien  façonné  ses 
pieds  au  service  que  luy  debvoient  les  mains,  qu'ils 
en  ont  à  la  vérité  à  demy  oublié  leur  office  naturel. 
Au  demourant,  il  les  nomme  ses  mains  ;  il  trenche, 
il  charge  un  pistolet  et  le  lasche,  il  enfile  son 
aiguille,  il  coud,  il  escrit,  il  tire  le  bonnet,  il  se 
peigne,  il  ioue  aux  chartes  et  aux  dez,  et  les  remue 
avecques  autant  de  dextérité  que  sçauroit  faire 
quelqu'aultre  :  l'argent  que  ie  luy  ay  donné  (car 
il  gaigne  sa  vie  à  se  faire  veoir),  il  l'a  emporté  en 
son  pied,  comme  nous  faisons  en  nostre  main.  l'en 
veis  un  aultre,  estant  enfant,  qui  manioit  une  espee 
à  deux  mains,  et  une  hallebarde,  du  ply  du  col,  à 
faulte  de  mains  ;  les  iectoit  en  l'air,  et  les  repre- 
noit  ;  lanceoit  une  dague  ;  et  f  aisoit  craqueter  un 
fouet  aussi  bien  que  charretier  de  France. 

Mais  on  descouvre  bien  mieulx  ses  effects  aux 
estranges  impressions  qu'elle  faict  en  nos  âmes, 
où  elle  ne  treuve  pas  tant  de  résistance.  Que  ne 

peult  elle  en  nos  iugements,  et  en  nos  créances  ? 
y  a  il  opinion  si  bizarre,  ie  laisse  à  part  la  grossière 
imposture  des  religions  dequoy  tant  de  grandes 
nations  et  tant  de  suffisants  personnages  se  sont 
veus  enyvrez  (car  cette  partie  estant  hors  de  nos 
raisons  humaines,  il  est  plus  excusable  de  s'y 
perdre,  à  qui  n'y  est  extraordinairement  esclairé 
par  faveur  divine),  mais  d'aultres  opinions,  y  en 
a  il  de  si  estranges,  qu'elle  n'aye  planté  et  estably 
par  loix  ez  régions  que  bon  luy  a  semble  ?  et  est 
très  iuste  cette  ancienne  exclamation  :  Non  pudet 
physicum,  id  est,  speculatorem  venatoremque  natu- 
ycb,  ab  animis  consuetudine  imbutis  quœrere  testi- 
monium  veritatis  l  ! 

l'estime  qu'il  ne  tumbe  en  l'imagination  hu- 
maine aulcune  fantasie  si  forcenée,  qui  ne  ren- 
contre l'exemple  de  quelque  usage  publicque,  et 
par  conséquent  que  nostre  raison  n'estaye  et  ne 
fonde.  Il  est  des  peuples  où  on  tourne  le  dos  à 
celuy  qu'on  salue,  et  ne  regarde  Ion  iamais  celuy 
qu'on  veult  honnorer.  Il  en  est  où,  quand  le  roy 
crache,  la  plus  favorie  des  dames  de  sa  court  tend 
la  main  ;  et  en  aultre  nation,  les  plus  apparents, 
qui  sont  autour  de  luy,  se  baissent  à  terre  pour 
amasser  en  du  linge  son  ordure.  Desrobbons  icy  la 
place  d'un  conte. 

Un  gentilhomme  françois  se  mouchoit  tousiours 
de  sa  main,  chose  très  ennemie  de  nostre  usage  : 
deffendant  là  dessus  son  faict  (et  estoit  fameux 
en  bons  rencontres),  il  me  demanda  quel  privilège 
avoit  ce  sale  excrément,  que  nous  allassions  luy 
apprestant  un  beau  linge  délicat  à  le  recevoir,  et 

1  Quelle  honte  à  un  physicien,  qui  doit  poursuivre  sans  relâche 
les  secrets  de  la  nature,  d'alléguer  pour  des  preuves  de  la  vérité, 
ce  qui  n'est  que  prévention  et  coutume  !  Cic.  de  Nat.  deor.  I,  30. 
—  Il  y  a  dans  le  texte  petere  au  lieu  de  quœrere. 


X38  ESSAIS  DE  MONTAIGNE 

puis,  qui  plus  est,  à  l'empaqueter  et  serrer  soi- 
gneusement sur  nous  :  que  cela  debvoit  faire  plus 
de  mal  au  cœur,  que  de  le  veoir  verser  où  que 
ce  feust,  comme  nous  faisons  toutes  nos  aultres 
ordures.  le  trouvay  qu'il  ne  parloit  pas  du  tout 
sans  raison  :  et  m'avoit  la  cousturne  osté  l'ap- 
percevance  de  cette  estrangeté,  laquelle  pourtant 
nous  trouvons  si  hideuse,  quand  elle  est  récitée 
d'un  aultre  païs,  Les  miracles  sont  selon  l'ignorance 
en  quoy  nous  sommes  de  la  nature,  non  selon 
l'estre  de  la  nature  ;  Tassuefaction  endort  la  veue 
de  nostre  iugement  :  les  barbares  ne  nous  sont  de 
rien  plus  merveilleux,  que  nous  sommes  à  eulx,  ny 
avecques  plus  d'occasion  ;  comme  chaseun  advoue- 
roit,  si  chaseun  sçavoit,  aprez  s'estre  promené  par 
ces  loingtains  exemples,  se  coucher  sur  les  propres, 
et  les  conférer  sainement.  La  raison  humaine  est 
une  teincture  infuse  environ  de  pareil  poids  à  toutes 
son  opinions  et  mœurs,  de  quelque  forme  quelles 
soyent  ;  infinie  en  matière,  infinie  en  diversité.  le 
m'en  retourne. 

Il  est  des  peuples  où,  sauf  sa  femme  et  ses  en- 
fants, aulcun  ne  parle  au  roy  que  par  sarbatane. 
Eu  une  mesme  nation,  et  les  vierges  monstrent  à 
descouvert  leurs  parties  honteuses,  et  les  mariées 
les  couvrent  et  cachent  soigneusement.  A  quoy 
cette  aultre  coustume,  qui  est  ailleurs,  a  quelque 
relation  :  la  chasteté  n'y  est  en  prix  que  pour  le 
service  du  mariage  ;  car  les  fuies  se  peuvent 
abandonner  à  leur  poste,  et,  engroissees,  se  faire 
avorter  par  médicaments  propres,  au  veu  d'un 
chaseun.  Et  ailleurs,  si  c'est  un  marchand  qui  se 
marie,  touts  les  marchands  conviez  à  la  nopee 
couchent  avecques  l'espousee  avant  luy;  et  plus 
il  yenâ,  plus  a  allé  d'honneur  et  de  recommenda- 
tion  de  fermeté  et  de  capacité  :  si  un  officier  se 

marie,  il  en  va  de  mesme  ;  de  mesme  si  c'est  un 
noble  ;  et  ainsi  des  aultres  :  sauf  si  c'est  un  laboureur 
ou  quelqu'un  du  bas  peuple  ;  car  lors  c'est  au  sei- 
gneur à  faire  :  et  si,  on  ne  laisse  pas  d'y  recom- 
mender  estroictement  la  loyauté  pendant  le  ma- 
riage, Il  en  est  où  il  se  veoid  des  bordeaux  publics 
de  masles,  voire  et  des  mariages  :  où  les  femmes 
vont  à  la  guerre  quand  et  leurs  maris,  et  ont  reng, 
non  au  combat  seulement,  mais  aussi  au  com- 
mandement :  où  non  seulement  les  bagues  se 
portent  au  nez,  aux  lèvres,  aux  ioues,  et  aux 
orteils  des  pieds  ;  mais  des  verges  d'or  bien  poi- 
santes  au  travers  des  tettins  et  des  fesses  :  où  en 
mangeant  on  s' essuyé  les  doigts  aux  cuisses,  et  à 
la  bourse  des  genitoires,  et  à  la  plante  des  pieds  ; 
où  les  enfants  ne  sont  pas  héritiers,  ce  sont  les 
frères  et  nepveux,  et  ailleurs  les  nepveux  seule- 
ment ;  sauf  en  la  succession  du  prince  :  où  pour 
reigler  la  communauté  des  biens,  qui  s'y  observe, 
certains  magistrats  souverains  ont  charge  univer- 
selle de  la  culture  des  terres  et  de  la  distribution 
des  fruicts,  selon  le  besoing  d'un  chascun  :  où 
l'on  pleure  la  mort  des  enfants  et  festoyé  Ion  celle 
des  vieillards  :  où  ils  couchent  en  des  licts  dix  ou 
douze  ensemble  avec  leurs  femmes  :  où  les  femmes 
qui  perdent  leurs  maris  par  mort  violente  se  peu- 
vent remarier,  les  aultres  non  :  où  l'on  estime  si 
mal  de  la  condition  des  femmes,  que  l'on  y  tue 
les  femelles  qui  y  naissent,  et  achepte  Ion,  des 
vpysins,  des  femmes  pour  le  besoing  :  où  les  maris 
peuvent  répudier,  sans  alléguer  aulcune  cause  ;  les 
femmes  non,  pour  cause  quelconque  :  où  les  maris 
ont  loy  de  les  vendre  si  elles  sont  stériles  ;  où 
ils  font  cuyre  le  corps  du  trespassé,  et  puis  piler, 
iusques  à  ce  qu'il  se  forme  comme  en  bouillie  ; 
laquelle  ils  mesîent  à  leur  vin,  et  la  boivent  :  où  la 

plus  désirable  sépulture  est  (Testre  mangé  des  chiens; 
ailleurs,  des  oyseaux  :  où  Ton  croit  que  les  âmes 
heureuses  vivent,  en  toute  liberté,  en  des  champs 
plaisants   fournis   de   toutes  commoditez,  et  que 
ce  sont  elles  qui  font  cet  écho  que  nous  oyons  :  où 
ils  combattent  en   l'eau,  et   tirent  seurement  de 
leurs  arcs  en  nageant  :  où  pour  signe  de  subiection, 
il  fault  haulser  les  espaules  et  baisser  la  teste  ;  et 
deschausser  ses  souliers  quand  on  entre  au  logis 
du  roy  :  où  les  eunuques  qui  ont  les  femmes  reli- 
gieuses en  garde,  ont  encores  le  nez  et  les  lèvres 
à  dire,  pour  ne  pouvoir  estre  aymez  ;  et  les  presb- 
tres  se  crèvent  les  yeulx,  pour  accointer  les  dai- 
mons  et  prendre  les  oracles  :  où  chascun  faict  un 
dieu  de  ce  qu'il  luy  plaist;  le  chasseur,  d'un  lyon 
ou  d'un  regnard  ;  le  pescheur,  de  certain  poisson  ; 
et  des  idoles,  de  chasque  action  ou  passion  hu- 
maine ;  le  soleil,  la  lune,  et  la  terre,  sont  les  dieux 
principaulx;  la  forme  de  iurer,  c'est  toucher  la 
terre  regardant  le  soleil  ;  et  y  mange  Ion  la  chair 
et  le  poisson  crud  :  où  le  grand  serment,  c'est  iurer 
le  nom  de  quelque  homme  trespassé  qui  a  esté  en 
bonne  réputation  au  païs,  touchant  de  la  main  sa 
tumbe  :  où  les  estrenes  annuelles  que  le  roy  envoyé 
aux  princes  ses  vassaux,  touts  les  ans,  c'est  du 
feu  ;  lequel  apporté,  tout  le  vieil  feu  est  esteinct  : 
et  de  ce  feu  nouveau,  le  peuple  dépendant  de  ce 
prince,  en  doibt  venir  prendre  chascun  pour  soy, 
sur  peine  de  crime  de  leze  maiesté  :  où,  quand  le 
roy,  pour  s'adonner  du  tout  à  la  dévotion,  se  retire 
de  sa  charge,  ce  qui  advient  souvent,  son  premier 
successeur    est     obligé     d'en     faire     autant,    et 
passe  le  droict  du  royaume  au  troisiesme  succès* 
seur  :  où  l'on  diversifie  la  forme  de  la  police,  selon 
que  les  affaires  semblent  le  requérir;  on  dépose 
le  roy,  quand  il  semble  bon  ;  et  luy  substitue  Ion 

des  anciens  à  prendre  le  gouvernail  de  Testât  ; 
et  le  laisse  Ion  par  fois  aussi  ez  mains  de  la  com- 
mune :  où  hommes  et  femmes  sont  circoncis,  et 
pareillement  baptisez  :  où  le  soldat  qui,  en  un  ou 
divers  combats,  est  arrivé  à  présenter  à  son  roy 
sept  testes  d'ennemis,  est  faict  noble  :  où  Ton  vit 
soubs  cette  opinion  si  rare  et  insociable  de  la  mor- 
talité des  âmes  :  où  les  femmes  s'accouchent  sans 
plaincte  et  sans  effroy  :  où  les  femmes,  en  Tune  et 
l'aultre  iambe,  portent  des  grèves  de  cuivre  ;  et 
si  un  pouil  les  mord,  sont  tenues  par  debvoir  de 
magnanimité  de  le  remordre  ;  et  n'osent  espouser, 
qu'elles  n'ayent  offert  à  leur  roy,  s'il  le  veut,  leur 
pucellage  :  où  Ton  salue  mettant  le  doigt  à  terre, 
et  puis  le  haulsant  vers  le  ciel  :  où  les  hommes 
portent  les  charges  sur  la  teste,  les  femmes  sur 
les  espaules  ;  elles  pissent  debout,  les  hommes  ac- 
croupis :  où  ils  envoyent  de  leur  sang  en  signe 
d'amitié,  et  encensent,  comme  les  dieux,  les 
hommes  qu'ils  veulent  honnorer  :  où  non  seulement 
iusques  au  quatriesme  degré,  mais  en  aulcun  plus 
esloingné,  la  parenté  n'est  soufferte  aux  mariages  : 
où  les  enfants  sont  quatre  ans  à  nourrice,  et  sou- 
vent douze  ;  et  là  mesme  il  est  estimé  mortel  de 
donner  à  l'enfant  à  tetter  tout  le  premier  iour  :  où 
les  pères  ont  charge  du  chastiement  des  masles  ; 
et  les  mères,  à  part,  des  femelles  ;  et  est  le  chastie- 
ment de  les  fumer  pendus  par  les  pieds  :  où  on 
faict  circoncire  les  femmes  :  où  l'on  mange  toutes 
sortes  d'herbes,  sans  aultre  discrétion  que  de 
refuser  celles  qui  leur  semblent  avoir  mauvaise 
senteur  :  où  tout  est  ouvert  ;  et  les  maisons,  pour 
belles  et  riches  qu'elles  soyent,  sans  porte,  sans 
fenestre,  sans  coffre  qui  ferme  ;  et  sont  les  larrons 
doublement  punis  qu'ailleurs  :  où  ils  tuent  les 
pouils  avec  les  dents  comme  les  magots,  et  trou- 

vent  horrible  de  les  veoir  eseacher  soubs  les  ongles  : 
où  Ton  ne  couppe  en  toute  la  vie  ny  poil  ny  ongle  ; 
ailleurs  où  Ton  ne  couppe  que  les  ongles  de  la 
droicte,  çeulx  de  la  gauche  se  nourrissent  par 
gentillesse  ;  où  ils  nourrissent  tout  le  poil  du  costé 
drojet,  tant  qu'il  peult  croistre,  et  tiennent  raz  le 
poil  de  l'aultre  eosté  ;  et  en  voysines  provinces, 
celle  icy  nourrit  le  poil  de  devant,  celle  là  le  poil 
de  derrière,  et  rasent  l'opposite  :  où  les  pères 
prestent  leurs  enfants,  les  maria  leurs  femmes,  à 
iouyr  aux  hostes,  en  payant  ;  où  on  peult  honnes- 
tement  faire  des  enfants  à  sa  mère,  les  pères  se 
mesler  à  leurs  filles  et  à  leurs  fils  ;  où,  aux  assem- 
blées des  festins,  ils  s'entreprestent,  sans  distinc- 
tion de  parenté,  les  enfants  les  uns  aux  aultres  :  icy 
on  vit  de  chair  humaine  :  là  c'est  office  de  pieté 
de  tuer  son  père  en  certain  aage  :  ailleurs  les  pères 
ordonnent,  des  enfants  eneores  au  ventre  des  mères, 
ceulx  qu'ils  veulent  estre  nourris  et  conservez,  et 
ceulx  qu'ils  veulent  estre  abandonnes  et  tuez  : 
ailleurs  les  vieux  maris  prestent  leurs  femmes  à  la 
ieunesse  pour  s'en  servir  ;  et  ailleurs  elles  aont 
communes  sans  péché  ;  voire,  en  tel  pafe,  portent 
pour  marque  d'honneur  autant  de  bellç$  houppes 
frangées  au  bord  de  leurs  robbes,  qu'elles  ont 
accointé  de  masles.  N'a  pas  faict  la  coustume  en- 
cores  une  chose  publicque  de  femmes  à  part  ?  leur 
a  elle  pas  mis  les  armes  à  la  main  ?  faict  dresser 
des  armées  et  livrer  des  battailles?  Et  ce  que 
tçutç  la  philosophie  ne  peult  planter  en  la  teste 
des  plus  sages,  ne  l'apprend  elle  pas  de  sa  seule 
ordonnance  au  plus  grossier  vulgaire?  car  nous 
sçavons  des  nations  entières  où  non  seulement  la 
mort  estpit  mesprisee,  mais  festoyé©  ;  où  lm  m- 
fants  de  sept  ans  souffraient  à  estre  femttm  im- 
qu^s  à  la  mort,  §*ms  changer  de  visags  ;  où  la 

richesse  estoit  en  tel  mesprifc,  que  le  plui  chestif 
citoyen  de  la  ville  n'eust  daigné  baisser  le  bras 
pour  amasser  une  bourse  d'escus.  Et  sçavons  des 
régions  très  fertiles  en  toutes  façons  de  vivres,  où 
toutefois  les  plus  ordinaires  mets  et  les  plus 
savoureux,  c'estoient  du  pain,  du  nasitort  et  de 
l'eau*  Feit  elle  pas  encores  ce  miracle  en  Cio,  qu'il 
s'y  passa  sept  cents  ans»  sans  mémoire  que  femme 
ny  fille  y  eust  f aict  faulte  à  son  honneur  ? 

Et  somme,  à  ma  fantasie,  il  n'est  rien  qu'elle  ne 
face,  ou  qu'elle  ne  puisse  ;  et  avecques  raison 
l'appelle  Pindarus,  à  ce  qu'on  m'a  dict,  «  la  royne 
et  emperiere  du  monde.  »  Celuy  qu'on  rencontra 
battant  son  père,  respondit  que  c'estôit  la  cous* 
tume  de  sa  maison  ;  que  son  père  avoit  ainsi  battu 
son  ayeul  ;  son  ayeul,  son  bisayeul  ;  et  montrant 
son  fils  :  «  Cettuy  cy  me  battre,  quand  il  sera 
venu  au  terme  de  l'aage  où  ie  suis.  »  Et  le  père, 
que  le  fils  tirassoit  et  sabouloit  emmy  la  rue,  luy 
commanda  de  s'arrester  à  certain  huys,  car  luy 
n 'avoit  traisné  son  père  que  iusques  là  ;  que 
c'estôit  la  borne  des  iniurieux  traietements  héré- 
ditaires que  les  enfants  avoient  en  usage  de  faire 
aux  pères,  en  leur  famille*  Par  coustume,  dit  Aris« 
tote,  aussi  souvent  que  par  maladie,  des  femmes 
s'arrachent  ie  poil,  rongent  leurs  ongles,  mangent 
des  charbons  et  de  la  terre  ;  et  plus  par  coustume 
que  par  nature,  les  masles  se  meslent  aux  masles. 

Les  loix  de  la  consciente,  que  nous  disons  naistre 
de  nature,  naissent  de  la  coustume  ;  chascun  ayant 
en  vénération  interne  les  opinions  et  mœurs  ap* 
prouvées  et  receues  autour  de  luy,  ne  s'en  peult 
desprendre  sans  remors,  ny  s'y  appliquer  sans 
applaudissement»  Quand  ceulx  de  Crète  vouloient, 
au  temps  passé,  mauldire  quelqu'un,  ils  prioient 
les  dieux  de  l'engager  en  quelque  mauvaise  cottà* 

tume.  Mais  le  principal  effect  de  sa  puissance, 
c'est  de  nous  saisir  et  empiéter  de  telle  sorte,  qu'à 
peine  soit  il  en  nous  de  nous  ravoir  de  sa  prinse, 
et  de  rentrer  en  nous,  pour  discourir  et  raisonner 
de  ses  ordonnances.  De  vray,  parce  que  nous  les 
humons  avec  le  laict  de  nostre  naissance,  et  que 
le  visage  du  monde  se  présente  en  cet  estât  à 
nostre  première  veue,  il  semble  que  nous  soyons 
nayz  à  la  condition  de  suyvre  ce  train  ;  et  les  com- 
munes imaginations  que  nous  trouvons  en  crédit 
autour  de  nous,  et  infuses  en  nostre  ame  par  la 
semence  de  nos  pères,  il  semble  que  ce  soyent 
les  générales  et  naturelles  :  par  où  il  advient  que 
ce  qui  est  hors  les  gonds  de  la  coustume,  on  le 
croit  hors  les  gonds  de  la  raison  ;  Dieu  sçait  com- 
bien desraisonnablement  le  plus  souvent  ! 

Si  comme  nous,  qui  nous  estudions,  avons  ap- 
prins  de  faire,  chascun  qui  oid  une  iuste  sentence, 
regardoit  incontinent  par  où  elle  luy  appartient 
en  son  propre,  chascun  trouveroit  que  cette  cy 
n'est  pas  tant  un  bon  mot,  qu'un  bon  coup  de 
fouet  à  la  bestise  ordinaire  de  son  iugement  : 
mais  on  receoit  les  advis  de  la  vérité  et  ses  pré- 
ceptes comme  addressez  au  peuple,  non  iamais 
à  soy;  et  au  lieu  de  les  coucher  sur  ses  mœurs, 
chascun  les  couche  en  sa  mémoire,  très  sottement 
et  très  inutilement.  Revenons  à  l'empire  de  la 
coustume. 

Les  peuples  nourris  à  la  liberté,  et  à  se  com- 
mander eulx  mesmes,  estiment  toute  aultre  forme 
de  police  monstrueuse  et  contre  nature  :  ceulx 
qui  sont  duicts  à  la  monarchie,  en  font  de  mesme  ; 
et  quelque  facilité  que  leur  preste  fortune  au 
changement,  lors  mesme  qu'ils  se  sont,  avecques 
grandes  difficultez,  desfaicts  de  l'importunité  d'un 
maistre,  ils  courent  à  en  replanter  un  nouveau 

avecques  pareilles  difficultez,  pour  ne  se  pouvoir 
resouldre  de  prendre  en  haine  la  maistrise.  C'est 
par  l'entremise  de  la  coustume  que  chascun  est 
content  du  lieu  où  nature  l'a  planté  ;  et  les  sau- 
vages d'Escosse  n'ont  que  faire  de  la  Touraine,  ny 
les  Scythes,  de  la  Thessalie.  Darius  demandoit  à 
quelques  Grecs,  pour  combien  ils  vouldroient 
prendre  la  coustume  des  Indes,  de  manger  leurs 
pères  trespassez  (car  c'estoit  leur  forme,  estimants 
ne  leur  pouvoir  donner  plus  favorable  sépulture 
que  dans  eulx  mesmes)  ;  ils  luy  respondirent,  que 
pour  chose  du  monde  ils  ne  le  feroient  :  mais 
s' estant  aussi  essayé  de  persuader  aux  Indiens  de 
laisser  leur  façon,  et  prendret  celle  de  Grèce,  qui 
estoit  de  brusler  les  corps  de  leurs  pères,  il  leur 
feit  encores  plus  d'horreur.  Chascun  en  faict  ainsi, 
d'autant  que  l'usage  nous  desrobbe  le  vray  visage 
des  choses. 

Nil  adeo  magnum,  nec  tam  mirabile  quidquam 
Principio,  quod  non  minuant  mirarier  omnes 
Paulatim  1. 

Aultrefois  ayant  à  faire  valoir  quelqu'une  de 
nos  observations,  et  receue  avecques  résolue  auc- 
torité  bien  loing  autour  de  nous  ;  et  ne  voulant 
point,  comme  il  se  faict,  l'establir  seulement  par 
la  force  des  loix  et  des  exemples,  mais  questant 
tousiours  iusques  à  son  origine,  i'y  trouvay  le 
fondement  si  foible,  qu'à  peine  que  ie  ne  m'en 
desgoustasse,  moy,  qui  avois  à  la  confirmer  en 
aultruy.  C'est  cette  recepte,  par  laquelle  Platon 
entreprend  de  chasser  les  desnaturees  et  prepos- 

1  II  n'est  rien  de  si  grand,  rien  de  si  admirable  au  premier 
abord,  que  peu  à  peu  l'on  ne  regarde  avec  moins  d'admiration. 
Lucrèce,  II,  1027. 

teres  amours  de  son  temps,  qu'il  estime  souve* 
raine  et  principale  ;  à  sçavôir,  que  l'opinion  public* 
que  les  condemne  \  que  les  pôëtes,  que  chascun  en 
face  des  mauvais  contes  ;  recêpte  par  le  moyen 
de  laquelle  les  plus  belles  filles  n'attirent  plus 
T  amour  des  pères,  ny  les  frères  plus  excellents  en 
beaulté,  l'amour  des  sœurs  ;  les  fables  mesmes  de 
Thyestes,  d'Oedipus,  de  Macareus,  ayant,  avec* 
ques  le  plaisir  de  leur  chant,  infus  cette  utile 
créance  en  la  tendre  cervelle  des  enfants.  De  vray, 
la  pudicité  est  une  belle  vertu,  et  de  laquelle 
l'utilité  est  assez  cogneue  ;  mais  de  la  traicter  et 
faire  valoir  selon  nature,  il  est  autant  mâlaysé, 
comme  il  est  aysé  de  la  faire  valoir  selon  l'usage, 
les  loix  et  les  préceptes.  Les  premières  et  uni- 
verselles raisons  sont  de  difficile  perscrutation  ;  et 
les  passent  nos  maistres  *  en  escumant  ;  ou  en  ne 
les  osant  pas  seulement  taster,  se  iectent  d'abordée 
dans  la  franchise  de  la  coustume  ;  là  ils  s'enflent  et 
triumphent  à  bon  compte.  Ceulx  qui  ne  se  veulent 
laisser  tirer  hors  cette  originelle  source  faillent 
encores  plus,  et  s'obligent  à  des  opinions  sau- 
vages ;  tesmoing  Chrysippus,  qui  sema  en  tant  de 
lieux  de  ses  escripts,  le  peu  de  compte  en  quoy 
il  tenoit  les  conionctions  incestueuses,  quelles 
qu'elles  feussent. 

Qui  vouldra  se  desfaire  de  ce  violent  preiudice 
de  la  coustume,  il  trouvera  plusieurs  choses  re- 
ceues  d'une  resolution  indubitable,  qui  n'ont  appuy 
qu'en  la  barbe  chenue  et  rides  de  l'usage  qui  les 
accompaigne  :  mais  ce  masque  arraché/ rapportant 
les  choses  à  la  vérité  et  à  la  raison,  il  sentira  Son 
iugement  comme  tout  bouleversé,  et  remis  pour- 
tant en  bien  plus  seur  estât.  Pour  exemple,  ie  luy 
demanderay  lors,  quelle  chose  peult  estre  plus 
estrange,  que  de  veoir  un  peuple  obligé  à  suyvre 

les  loix  qu'il  n'entendit  oncques  ;  attaché  en  touts 
ses  affaires  domestiques,  mariages,  donations,  tes- 
taments, ventes  et  achapts,  à  des  reigles  qu'il  ne 
peult  sçavoir,  n'estants  escriptes  ny  publiées  en 
sa  langue,  et  desquelles,  par  nécessité,  il  luy  faille 
achepter  l'interprétation  et  l'usage  :  non  selon  l'in- 
génieuse opinion  d'Isocrates,  qui  conseille  à  son 
roy  de  rendre  les  traficques  et  négociations  de  ses 
subiects,  libres,  franches  et  lucratives,  et  leurs 
débats  et  querelles,  onéreuses,  chargées  de  poi- 
sants  subsides  ;  mais  selon  une  opinion  prodigieuse, 
de  mettre  en  trafkque  la  raison  mesme,  et  donner 
aux  loix  cours  de  marchandise.  le  sçay  bon  gré 
à  la  fortune  dequoy,  comme  disent  nos  historiens, 
ce  feut  un  gentilhomme  gascon  et  de  mon  pays, 
qui  le  premier  s'opposa  à  Charlemaigne  nous  vou- 
lant donner  des  loix  latines  et  impériales. 

Qu'est  il  plus  farouche  que  de  veoir  une  nation 
où,  par  légitime  coustume,  la  charge  de  iuger  se 
vende,  et  les  jugements  soyent  payez  à  purs 
deniers  comptants,  et  où  légitimement  la  iustice 
soit  refusée  \  à  qui  n'a  dequoy  la  payer  ;  et  ayt 
cette  marchandise  si  grand  crédit,  qu'il  se  face  en 
une  police  un  quatrjesme  estât  de  gents  maniants 
les  procès,  pour  le  Joindre  aux  trois  anciens,  de 
l'église,  de  la  noblesse,  et  du  peuple  ;  lequel  estât 
ayant  la  charge  des  loix  et  souveraine  auctorité 
des  biens  et  des  vies,  face  un  corps  à  part  de  celuy 
de  la  noblesse  ;  d'où  il  advienne  qu'il  y  ayt  doubles 
loix,  celles  de  l'honneur,  et  celles  de  la  iustice,  en 
plusieurs  choses  fort  contraires;  aussi  rigoreuse- 
ment  condamnent  celles  là  un  dementy  souffert, 
comme  celles  icy  un  dementy  revanche  ;  par  le 
debvoir  des  armes,  celuy  là  soit  dégradé  d'hon- 
neur et  de  noblesse,  qui  souffre  une  iniure,  et  par 
le  debvoir  civil,  oeluy  qui  s'en  venge  encoure  une 

peine  capitale  ;  qui  s'adresse  aux  loix  pour  avoir 
raison  d'une  offense  faicte  à  son  honneur,  il  se 
deshonnore  ;  et  qui  ne  s'y  adresse,  il  en  est  puny 
et  chastié  par  les  loix  :  et  de  ces  deux  pièces  si 
diverses,  se  rapportants  toutesfois  à  un  seul  chef, 
ceulx  là  ayent  la  paix,  ceulx  cy  la  guerre,  en  charge  ; 
ceulx  là  ayent  le  gaing,  ceulx  cy  l'honneur  ;  ceulx 
là  le  sçavoir,  ceulx  cy  la  vertu  ;  ceulx  là  la  parole, 
ceulx  cy  l'action  ;  ceulx  là  la  iustice,  ceulx  cy  la 
vaillance  ;  ceulx  là  la  raison,  ceulx  cy  la  force  ; 
ceulx  là  la  robbe  longue,  ceulx  cy  la  courte,  en 
partage  ? 

Quant  aux  choses  indifférentes,  comme  veste- 
ments,  qui  les  vouldra  ramener  à  leur  vraye  fin, 
qui  est  le  service  et  commodité  du  corps,  d'où 
dépend  leur  grâce  et  bienséance  originelle  :  pour 
les  plus  fantastiques  à  mon  gré  qui  se  puissent 
imaginer,  ie  luy  donray  entre  aultres  nos  bonnets 
quarrez  ;  cette  longue  queue  de  veloux  plissé  qui 
pend  aux  testes  de  nos  femmes  avecques  son 
attirail  bigarré  ;  et  ce  vain  modèle  et  inutile  d'un 
membre  que  nous  ne  pouvons  seulement  honneste- 
ment  nommer,  duquel  toutesfois  nous  faisons 
montre  et  parade  en  public.  Ces  considérations 
ne  destournent  pourtant  pas  un  homme  d'enten- 
dement de  suyvre  le  style  commun  :  ains  au 
rebours,  il  me  semble  que  toutes  façons  escartees 
et  particulières  partent  plustost  de  folie  ou  d'affec- 
tation ambitieuse,  que  de  vraye  raison  ;  et  que  le 
sage  doibt  au  dedans  retirer  son  ame  de  la  presse, 
et  la  tenir  en  liberté  et  puissance  de  iuger  libre- 
ment des  choses  ;  mais  quant  au  dehors,  qu'il  doibt 
suyvre  entièrement  les  façons  et  formes  receues, 
La  société  publicque  n'a  que  faire  de  nos  pensées  ; 
mais  le  demourant,  comme  nos  actions,  nostre 
travail,  nos  fortunes,  et  nostre  vie,  il  les  fault 

prester  et  abandonner  à  son  service  et  aux  opinions 
communes  :  comme  ce  bon  et  grand  Socrates 
refusa  de  sauver  sa  vie,  par  la  désobéissance  du 
magistrat,  voire  d'un  magistrat  très  iniuste  et 
très  inique  ;  car  c'est  la  reigle  des  reigles,  et 
générale  loy  des  loix,  que  chascun  observe  celle 
du  lieu  où  il  est  : 


vo/xotç  tirtarvai  rotcrtv  ey^wptotç  k<x/ 

En  voycy  d'une  aultre  cuvée.  Il  y  a  grand 
doubt  s'il  se  peult  trouver  si  évident  proufit  au 
changement  d'une  loy  receue,  telle  qu'elle  soit, 
qu'il  y  a  du  mal  à  la  remuer  :  d'autant  qu'une 
police,  c'est  comme  un  bastiment  de  diverses 
pièces  ioinctes  ensemble  d'une  telle  liaison,  qu'il 
est  impossible  d'en  esbranler  une  que  tout  le  corps 
ne  s'en  sente.  Le  législateur  des  Thuriens  ordonna 
que  quiconque  vouldroit,  on  abolir  une  des  vieilles 
loix,  ou  en  establir  une  nouvelle,  se  présenterait  au 
peuple  la  chorde  au  col  ;  à  fin  que  si  la  nouvelleté 
n'estoit  approuvée  d'un  chascun,  il  feust  incontinent 
estranglé  :  et  celuy  de  Lacedemone  employa  sa  vie, 
pour  tirer  de  ses  citoyens  une  promesse  asseuree 
de  n'enfreindre  aulcunede  ses  ordonnances.  L'ephore 
qui  couppa  si  rudement  les  deux  chordes  que 
Phrynis  avoit  adiousté  à  la  musique,  ne  s'esmoye 
pas  si  elle  en  vault  mieulx,  ou  si  les  accords  en 
sont  mieulx  remplis  ;  il  luy  suffit,  pour  les  con- 
demner,  que  ce  soit  une  altération  de  la  vieille 
façon.  C'est  ce  que  signifioit  cette  espee  rouillee  de 
la  iustice  de  Marseille. 

1  II  est  beau  d'obéir  aux  lois  de  son  pays. 

Excerpta  ex  tragœd.  grœcis,  H.  Grotio  interpr.  1626,  in-40, 
P.  937. 

le  suis  desgouté  de  la  nouvelleté,  quelque  visage 
qu'elle  porte  ;  et  ay  raison,  car  i'en  ay  veu  des 
efïects  très  dommageables  :  celle  qui  nous  presse 
depuis  tant  d'ans,  elle  n'a  pas  tout  exploicté  ; 
mais  on  peult  dire,  avecques  apparence,  que  par 
accident  elle  a  tout  produict  et  engendré,  voire 
et  les  maulx  et  ruynes  qui  se  font  depuis,  sans  elle 
et  contre  elle  :  c'est  à  elle  de  s'en  prendre  au  nez  : 

Heu  !  patior  telis  vulnera  facta  meis  1  ; 

Ceulx  qui  donnent  le  bransle  à  un  estât,  sont 
volontiers  les  premiers  absorbez  en  sa  ruyne  :  le 
fruict  du  trouble  ne  demeure  gueres  à  celuy  qui 
l'a  esmeu;  il  bat  et  brouille  l'eau  pour  d'aultres 
pescheurs,  La  liaison  et  contexture  de  cette  mo- 
narchie et  ce  grand  bastiment  ayant  esté  desmis  et 
dissoult,  notamment  sur  ses  vieux  ans,  par  elle, 
donne  tant  qu'on  veult  d'ouverture  et  d'entrée 
à  pareilles  iniures  :  la  majesté  royale  s'avalle  plus 
difficilement  du  sommet  au  milieu,  qu'elle  ne  se 
précipite  du  milieu  à  fond.  Mais  si  les  inventeurs 
sont  plus  dommageables,  les  imitateurs  sont  plus 
vicieux,  de  se  iecter  en  des  exemples  desquels  ils 
ont  senty  et  puny  l'horreur  et  le  mal  :  et  s'il  y  a 
quelque  degré  d'honneur,  mesme  au  mal  à  faire, 
ceulx  cy  doibvent  aux  aultres  la  gloire  de  l'inven- 
tion et  le  courage  du  premier  effort.  Toutes  sortes 
de  nouvelles  desbauches  puisent  heureusement, 
en  cette  première  et  féconde  source,  les  images 
et  patrons  à  troubler  nostre  police  ;  on  lit  en 
nos  loix  mesmes,  faictes  pour  le  remède  de  ce 
premier  mal,  l'apprentissage  et  l'excuse  de  toutes 

*  Ah  !  c'est  de  moi  que  vient  tout  le  mal  que  j'encjure  ! 

Ovide,  Epist.  Phyllidis  Demophoonti,  v.  48. 

sortes  de  mauvaises  entreprîmes  ;  et  nous  advient 
ce  que  Thucydides  dict  des  guerres  civiles  de  son 
temps,  qu'en  faveur  des  vices  publicques  on  les 
baptisoit  de  mots  nouveaux  plus  doulx  pour  leur 
excuse,  abastardissant  et  amollissant  leurs  vrays 
tiltres  ;  c'est  pourtant  pour  reformer  nos  consciences 
et  nos  créances  !  honesta  omtio  est l.  Mais  le  meilleur 
prétexte  de  nouvelleté  est  très  dangereux  :  adeo 
nihil  motum  ex  antiquo  probabile  est2!  Si  me 
semble  il,  à  le  dire  franchement,  qu'il  y  a  grand 
amour  de  soy  et  presumption,  d'estimer  ses  opi- 
nions iusques  là  que,  pour  les  establir,  il  faille 
renverser  une  paix  publicque,  et  introduire  tant 
de  maulx  inévitables,  et  une  si  horrible  corruption 
de  mœurs  que  les  guerres  civiles  apportent,  et  les 
mutations  d'estat  en  chose  de  tel  poids,  et  les 
introduire  en  son  païs  propre.  Est  ce  pas  mal 
mesnagé,  d'avancer  tant  de  vices  certains  et 
cogïieus,  pour  combattre  des  erreurs  contestées 
et  debattables  ?  est  il  quelque  pire  espèce  de  vices, 
que  ceulx  qui  chocquent  la  propre  conscience  et 
naturelle  çognoissance  ?  Le  sénat  osa  donner  en 
payement  cette  desfaicte,  sur  le  différent  d'entre 
luy  et  le  peuple,  pour  le  ministère  de  leur  religion, 
m  iùos  id  magis,  quam  ad  se,  pertinere  ;  ipsos 
visuros,  ne  sacra  sua  polluantur 3  ;  conformément 
à  ce  que  respondit  l'oracle  à  ceulx  de  Delphes,  en 
la  guerre  medoise,  craignants  l'invasion  des  Perses. 
Ils  demandèrent  au  dieu  ce  qu'ils  avoient  à  faire 
des  trésors  sacrez  de  son  temple,  ou  les  cacher,  ou 
les  emporter  :  il  leur  respondit,  qu'ils  ne  bougeassent 

1  Le  prétexte  est  honnête.  Térence,  Andr.  act.  I,  se.  i,  v.  114. 

8  Tant  il  est  vrai  que  nous  avons  toujours  tort  de  changer  les 
institutions  de  nos  pères.  Tite-Live,  XXXIV,  54. 

»  Que.  cette  affaire  iatéres§»it  i#§  dieux  plus  qu^ux-mômes  ; 
ots  ateu*»  distient-il*,  sauront  bien  empêcher  la  pirofaaation 
de  leur  culte.  Tite-Live,  X,  6. 

rien,  qu'ils  se  souciassent  d'eulx,  qu'il  estoit 
suffisant  pour  prouveoir  à  ce  qui  luy  estoit  propre, 

La  religion  chrestienne  a  toutes  les  marques 
d'extrême  iustice  et  utilité,  mais  nulle  plus  appa- 
rente que  l'exacte  recommendation  de  l'obéissance 
du  magistrat  et  manutention  des  polices.  Quel 
merveilleux  exemple  nous  en  a  laissé  la  sapience 
divine,  qui  pour  establir  le  salut  du  genre  humain, 
et  conduire  cette  sienne  glorieuse  victoire  contre  la 
mort  et  le  péché,  ne  l'a  voulu  faire  qu'à  la  mercy 
de  nostre  ordre  politique  ;  et  a  soubmis  son  progrez, 
et  la  conduicte  d'un  si  hault  effect  et  si  salutaire, 
à  l'aveuglement  et  iniustice  de  nos  observations  et 
usances,  y  laissant  courir  le  sang  innocent  de  tant 
d'esleus  ses  favoris,  et  souffrant  une  longue  perte 
d'années  à  meurir  ce  fruict  inestimable  !  Il  y  a 
grand  à  dire  entre  la  cause  de  celuy  qui  suit  les 
formes  et  les  loix  de  son  païs,  et  celuy  qui  entreprend 
de  les  régenter  et  changer  :  celuy  là  allègue  pour 
son  excuse  la  simplicité,  l'obéissance  et  l'exemple  ; 
quoy  qu'il  face,  ce  ne  peult  estre  malice  ;  c'est, 
pour  le  plus,  malheur  :  quis  est  enim,  quem  non 
moveat  clarissimis  monumentis  testata  consigna- 
taque  antiquitas  1  ?  oultre  ce  que  dict  Isocrates,  que 
la  défectuosité  a  plus  de  part  à  la  modération  que 
n'a  l'excez  :  l'aultre  est  en  bien  plus  rude  party  ; 
car  qui  se  mesle  de  choisir  et  de  changer,  usurpe 
l'auctorité  de  iuger,  et  se  doibt  faire  fort  de  veoir 
la  faulte  de  ce  qu'il  chasse,  et  le  bien  de  ce  qu'il 
introduict. 

Cette  si  vulgaire  considération  m'a  fermy  en 
mon  siège,  et  tenu  ma  ieunesse  mesme,  plus 
téméraire,  en  bride,  de  ne  charger  mes  espaules 

*Qui  pourraitfne  pas  respecter  une  antiquitié  qui  nous  a 
été  conservée  et  transmise  par  les  plus  éclatants  témoignages  ? 
Ciceron,  de  Divin.  I,  40. 

d'un  si  lourd  fais,  que  de?  me  rendre  respondant 
d'une  science  de  telle  importance,  et  oser  en  cette 
cy  ce  qu'en  sain  iugement  ie  ne  pourrois  oser  en  la 
plus  facile  de  celles  ausquelles  on  m'avoit  instruict, 
et  ausquelles  la  témérité  de  iuger  est  de  nul 
preiudice  ;  me  semblant  très  inique  de  vouloir 
soubmettre  les  constitutions  et  observances  public- 
ques  et  immobiles  à  l'instabilité  d'une  privée 
fantasie  (la  raison  privée  n'a  qu'une  iurisdiction 
privée),  et  entreprendre  sur  les  loix  divines  ce  que 
nulle  police  ne  supporteroit  aux  civiles  ;  ausquelles 
encores  que  l'humaine  raison  ayt  beaucoup  plus 
de  commerce,  si  sont  elles  souverainement  iuges 
de  leurs  iuges  ;  et  l'extrême  suffisance  sert  à 
expliquer  et  estendre  l'usage  qui  en  est  receu,  non 
à  le  destourner  et  innover.  Si  quelquesfois  la  pro- 
vidence divine  a  passé  par  dessus  les  reigles  aus- 
quelles elle  nous  a  nécessairement  astreincts,  ce 
n'est  pas  pour  nous  en  dispenser  :  ce  sont  coups 
de  la  main  divine,  qu'il  nous  fault  non  pas  imiter, 
mais  admirer  ;  et  exemples  extraordinaires  mar- 
quez d'un  exprez  et  particulier  adveu,  du  genre  des 
miracles,  qu'elle  nous  offre  pour  tesmoignage  de 
sa  toute  puissance,  au  dessus  de  nos  ordres  et  de 
nos  forces,  qu'il  est  folie  et  impieté  d'essayer  à 
représenter,  et  que  nous  ne  debvons  pas  suyvre, 
mais  contempler  avec  estonnement,  acte  de  son 
personnage,  non  pas  du  nostre.  Cotta  proteste 
bien  opportuneement  :  Quutn  de  religione  agitur, 
Ti.  Coruncanium,  P.  Scipionent,  P.  Scœvolatn, 
pontiftces  maximos,  non  Zenonem,  aut  Cleanthem, 
aut  Chyrsippum  sequor  \  Dieu  le  sçache,  en  nostre 
présente  querelle,  où  il  y  a  cent  articles  à  oster 

1  En  matière  de  religion,  j'écoute  Tib.  Coruncanius,  P.  Scipion, 
P.  Scévola,  souverains  pontifes,  et  non  pas  Zenon,  Cléanthe, 
ou  Chrysippe.  Cic.  de  Nat.  deor.  III,  2. 

et  remettre,  grands  et  profonds  articles,  combien 
ils  sont  qui  se  puissent  vanter  d'avoir  exactement 
recogneu  les  raisons  et  fondements  de  l'un  et 
l'aultre  party  :  c'est  un  nombre,  si  c'est  nombre, 
qui  n'auroit  pas  grand  moyen  de  nous  troubler. 
Mais  toute  cette  aultre  presse,  où  va  elle  ?  soubs 
quelle  enseigne  se  iecte  elle  à  quartier  ?  Il  advient 
de  la  leur  comme  des  aultres  médecines  foibles 
et  mal  appliquées  :  les  humeurs  qu'elle  vouloit 
purger  en  nous,  elle  les  a  eschauffees,  exaspérées 
et  aigries  par  le  conflict  ;  et  si,  nous  est  demeurée 
dans  le  corps  :  elle  n'a  sceu  nous  purger  par  sa 
foiblesse,  et  nous  a  cependant  affaiblis  ;  en  manière 
que  nous  ne  la  pouvons  vuider  non  plus,  et  ne 
recevons  de  son  opération  que  des  douleurs  longues 
et  intestines. 

Si  est  ce  que  la  fortune  reservant  tousiours  son 
auctorité  au  dessus  de  nos  discours,  nous  présente 
aulcunesfois  la  nécessité  si  urgente,  qu'il  est 
besoing  que  les  loix  lui  facent  quelque  place  : 
et  quand  on  résiste  à  l'accroissance  d'une  innova- 
tion qui  vient  par  violence  à  s'introduire,  de  se 
tenir  en  tout  et  par  tout  en  bride  et  en  reigle 
contre  ceulx  qui  ont  la  clef  des  champs,  ausquels 
tout  cela  est  loisible  qui  peult  advancer  leur 
desseing,  qui  n'ont  ny  loy  ny  ordre  que  de  suyvre 
leur  advantage,  c'est  une  dangereuse  obligation 
et  inequalité. 

Aditum  nocendi  perfido  praestat  fides 1  : 

d'autant  que  la  discipline  ordinaire  d'un  estât,  qui 
est  en  sa  santé,  ne  pourveoit  pas  à  ces  accidents 
extraordinaires  ;  elle  présuppose  un  corps  qui  se 

1  Se  fier  à  un  perfide,  c'est  lui  donner  moyen  de  nuire.  Sénèque, 
Œdip.  act.  III,  v.  686. 

tient  en  ses  principaulx  membres  et  offices,  et  un 
commun  consentement  à  son  observation  et  obéis- 
sance. L'aller  légitime  est  un  aller  froid,  poisant 
et  contrainct,  et  n'est  pas  pour  tenir  bon  à  un 
aller  licentieux  et  effréné.  On  sçait  qu'il  est  encores 
reproché  à  ces  deux  grands  personnages,  Octavius 
et  Caton,  aux  guerres  civiles,  l'un  de  Sylla,  F  aultre 
de  César,  d'avoir  plustost  laissé  encourir  toutes 
extrémités  à  leur  patrie,  que  de  la  secourir  aux 
despens  de  ses  loix,  et  que  de  rien  remuer  :  car,  à 
la  vérité,  en  ces  dernières  nécessitez  où  il  n'y  a 
plus  que  tenir,  il  seroit  à  l'adventure  plus  sagement 
faict  de  baisser  la  teste  et  prester  un  peu  au  coup, 
que  s'aheurtant,  oultre  la  possibilité,  à  ne  rien 
relaseher,  donner  occasion  à  la  violence  de  fouler 
tout  aux  pieds  ;  et  vauldroit  mieulx  faire  vouloir 
aux  loix  ce  qu'elles  peuvent,  puis  qu'elles  ne 
peuvent  ce  qu'elles  veulent.  Ainsi  feit  celuy  qui 
ordonna  qu'elles  dormissent  vingt  et  quatre  heures  ; 
et  celuy  qui  remua  pour  cette  fois  un  iour  du  calen- 
drier ;  et  cet  aultre  qui  du  mois  de  iuin  feit  le 
second  may.  Les  Lacedemoniens  mesmes,  tant 
religieux  observateurs  des  ordonnances  de  leur 
païs,  estants  pressez  de  leur  loy  qui  deffendoit 
d'eslire  par  deux  fois  admirai  un  mesme  personnage, 
et  de  l' aultre  part  leurs  affaires  requérants  de  toute 
nécessité  que  tysander  prinst  derechef  cette  charge, 
ils  feirent  bien  un  Aracus  admirai,  mais  Lysander 
surintendant  de  la  marine  :  et  de  mesme  subtilité, 
un  de  leurs  ambassadeurs  estant  envoyé  vers  les 
Athéniens  pour  obtenir  le  changement  de  quelque 
ordonnance,  et  Pericles  luy  alléguant  qu'il  estoit 
défendu  d'oster  le  tableau  où  une  loy  estoit  une 
fois  posée,  luy  conseilla  de  le  tourner  seulement, 
d'autant  que  cela  n'estoit  pas  deffendu.  C'est  ce 
dequoy   Plutarque   loue   Philopœmen,   qu'estant 

nay  pour  commander,  il  sçavoit  non  seulement 
commander  selon  les  loix,  mais  aux  loix  mesmes, 
quand  la  nécessité  publicque  le  requeroit. 


CHAPITRE   XXIII 

DIVERS  EVENEMENTS   DE    MESME   CONSEIL 

Iacques  Amyot,  grand  aumosnier  de  France,  me 
recita  un  iour  cette  histoire  à  l'honneur  d'un 
prince  des  nostres,  et  nostre  estoit  il  à  très  bonnes 
enseignes,  encores  que  son  origine  feust  estrangiere, 
que  durant  nos  premiers  troubles,  au  siège  de 
Rouan,  ce  prince  ayant  esté  adverty,  par  la  royne 
mère  du  roy,  d'une  entreprinse  qu'on  faisoit  sur  sa 
vie,  et  instruict  particulièrement,  par  ses  lettres, 
de  celuy  qui  la  debvoit  conduire  à  chef,  qui  estoit 
un  gentilhomme  angevin,  ou  manceau,  fréquentant 
lors  ordinairement  pour  cet  effect  la  maison  de  ce 
prince,  il  ne  communiqua  à  personne  cet  advertisse- 
ment  :  mais  se  promenant  lendemain  au  mont 
Saincte  Catherine,  d'où  se  faisoit  nostre  batterie 
à  Rouan  (car  c' estoit  au  temps  que  nous  la  tenions 
assiégée),  ayant  à  ses  costez  ledit  seigneur  grand 
aumosnier  et  un  aultre  evesque,  il  apperceut  ce 
gentilhomme  qui  luy  avoit  esté  remarqué,  et  le 
feit  appeller.  Comme  il  feut  en  sa  présence,  il  luy 
dict  ainsi,  le  veoyant  desia  paslir  et  frémir  des 
alarmes  de  sa  conscience  :  «  Monsieur  de  tel  lieu, 
vous  vous  doubtez  bien  de  ce  que  ie  vous  veulx, 
et  vostre  visage  le  montre.  Vous  n'avez  rien  à  me 
cacher  ;  car  ie  suis  instruict  de  votre  affaire  si 
avant,  que  vous  ne  feriez  qu'empirer  vostre  marché 
d'essayer  à  le  couvrir.  Vous  sçavez  bien  telle  chose 

et  telle  (qui  estaient  les  tenants  et  aboutissants 
des  plus  secrettes  pièces  de  cette  menée)  :  ne 
faillez,  sur  vostre  vie,  à  me  confesser  la  vérité 
de  tout  ce  desseing.  »  Quand  ce  pauvre  homme  se 
trouva  prins  et  convaincu  (car  le  tout  avoit  esté 
descouvert  à  la  royne  par  l'un  des  complices),  il 
n'eut  qu'à  ioindre  les  mains  et  requérir  la  grâce  et 
miséricorde  de  ce  prince,  aux  pieds  duquel  il  se 
voulut  iecter  ;  mais  il  l'en  garda,  suyvant  ainsi 
son  propos  :  «  Venez  ça  ;  vous  ay  ie  aultrefois  faict 
desplaisir?  ay  ie  offensé  quelqu'un  des  vostres 
par  haine  particulière  ?  Il  n'y  a  pas  trois  semaines 
que  ie  vous  cognoy;  quelle  raison  vous  a  peu  mou- 
voir à  entreprendre  ma  mort  ?  »  Le  gentilhomme 
respondit  à  cela,  d'une  voix  tremblante,  que  ce 
n'estoit  aulcune  occasion  particulière  qu'il  en  eust, 
mais  l'interest  de  la  cause  générale  de  son  party, 
et  qu'aulcuns  luy  avoient  persuadé  que  ce  seroit 
une  exécution  pleine  de  pieté,  d'extirper,  en  quelque 
manière  que  ce  feust,  un  si  puissant  ennemy  de  leur 
religion.  «  Or,  suyvit  ce  prince,  ie  vous  veulx 
montrer  combien  la  religion  que  ie  tiens  est  plus 
doulce  que  celle  dequoy  vous  f  aie  tes  profession. 
La  vostre  vous  a  conseillé  de  me  tuer  sans  m'ouyr, 
n'ayant  receu  de  moy  aulcune  offense  ;  et  la 
mienne  me  commande  que  ie  vous  pardonne,  tout 
convaincu  que  vous  estes  de  m' avoir  voulu  tuer 
sans  raison.  Allez  vous  en,  retirez  vous  ;  que  ie  ne 
vous  veoye  plus  icy  :  et  si  vous  estes  sage,  prenez 
doresnavant  en  vos  entreprinses  des  conseillers 
plus  gents  de  bien  que  ceulx  là.  » 

L'empereur  Auguste,  estant  en  la  Gaule,  receut 
certain  advertissement  d'une  coniuration  que  luy 
brassoit  L.  Cinna  :  il  délibéra  de  s'en  venger,  et 
manda  pour  cet  effect  au  lendemain  le  conseil  de 
ses  amis.  Mais  la  nuict  d'entre  deux,  il  la  passa 

avecques  grande  inquiétude,  considérant  qu'il  avoît 
à  faire  mourir  un  ieune  homme  de  bonne  maison 
et  nepveu  du  grand  Pompeius,  et  produisoit  en  se 
plaignant  plusieurs  divers  discours  :  «  Quoy  donc- 
ques,  disoit  il,  sera  il  vray  que  ie  demeureray  en 
crainte  et  en  alarmé,  et  que  ie  lairray  mon  meur- 
trier se  promener  ce  pendant  à  son  ayse?  S'en  ira 
il  quitte,  ayant  assailly  ma  teste,  que  i'ay  sauvée 
de  tant  de  guerres  civiles,  de  tant  de  battâilles  par 
mer  et  par  terre,  et  apnez  avoir  estably  la  paix  uni- 
verselle du  monde  ?  sera  il  absoult,  ayant  délibéré 
non  de  me  meurtrir  seulement,  mais  de  me  sacri- 
fier ?  »  car  la  coniuration  estoit  f aicte  de  le  tuer 
comme  il  feroit  quelque  sacrifice.  Aprez  cela, 
s'estant  tenu  coy  quelque  espace  de  temps,  il 
recommenceoit  d'une  voix  plus  forte,  et  s'en  pre- 
noit  à  soy  mesme  :  «  Pourquoy  vis  tu,  s'il  importé 
à  tant  de  gents  que  tu  meures?  n'y  aura  il  point 
de  fin  à  tes  vengeances  et  à  tes  cruauté^  ?  Ta  vie 
vault  elle  que  tant  de  dommage  se  face  pour  la 
conserver  ?  »  Livia,  sa  femme,  le  sentant  en  ces 
angoisses  :  «  Et  les  conseils  des  femmes  y  seront 
ils  receus  ?  luy  dict  elle  :  fay  ce  que  font  les  méde- 
cins ;  quand  les  receptes  accoustumees  ne  peuvent 
servir,  ils  en  essayent  de  contraires.  Par  sévérité, 
tu  n'as  iusques  à  cette  heure  rien  proufité;  Lepidus 
a  suyvi  Salvidienus  ;  Murena,  Lepidus  ;  Caepio, 
Murena  ;  Egnatius,  Caepio  :  commence  à  expéri- 
menter comment  te  succéderont  la  douleeur  et  la 
clémence.  Cinna  est  convaincu;  pardonne  luy  \  de 
te  nuire  désormais,  il  ne  pourra,  et  proufitem  à  ta 
gloire.  »  Auguste  feut  bien  ayse  d'avoir  trouvé  Un 
advocat  de  son  humeur  ;  et  ayant  remercié  Sa 
femme,  et  contremandé  ses  amis  qu'il  avoit  as&i*- 
gnez  au  conseil,  commanda  qu'on  feist  Venir  à  luy 
Cinna  tout  seul,  et  ayant  f aict  sortir  tout  le  monde 


LIVRE  I,  CHAPITRE  XXIII  159 

de  sa  chambre,  et  faict  donner  un  siège  à  Cinna,  il 
luy  parla  en  cette  manière  :  «  En  premier  lieu,  ie 
te  demande,  Cinna,  paisible  audience  ;  n'interromps 
pas  mon  parler  ;  ie  te  donray  temps  et  loisir  d'y 
respondre.  Tu  sçais,  Cinna,  que  t'ayant  prins  au 
camp  de  mes  ennemis,  non  seulement  t 'estant 
faict  mon  ennemy,  mais  estant  nay  tel,  ie  te  sauvay, 
ie  te  meis  entre  mains  touts  tes  biens,  et  t'ay  enfin 
rendu  si  accommodé  et  si  aysé,  que  les  victorieux 
sont  envieux  de  la  condition  du  vaincu  :  l'office 
du  sacerdoce  que  tu  me  demandas,  ie  te  l'octroyay, 
Tayant  refusé  à  d'aultres,  desquels  les  pères  avoient 
tousiours  combattu  avecques  moy.  T'ayant  si  fort 
obligé,  tu  as  entreprins  de  me  tuer.  »  A  quoy  Cinna 
s'estant  escrie  qu'il  estoit  bien  esloigné  d'une  si 
meschante  pensée  :  «  Tu  ne  me  tiens  pas,  Cinna,  ce 
que  tu  m 'a  vois  promis,  suyvit  Auguste  ;  tu  m 'a vois 
asseuré  que  ie  ne  seroy  pas  interrompu.  Ouy,  tu 
as  entreprins  de  me  tuer  en  tel  lieu,  tel  iour,  en 
telle  compaignie,  et  de  telle  façon.  ï>  Et  le  veoyant 
transy  de  ces  nouvelles,  et  en  silence,  non  plus 
pour  tenir  le  marché  de  se  taire,  mais  de  la  presse 
de  sa  conscience  :  «  Pourquoy,  adiousta  il,  le  fais 
tu  ?  Est  ce  pour  estre  empereur  ?  Vrayement  il  va 
bien  mal  à  la  chose  publicque,  s'il  n'y  a  que  moy 
qui  t'empesche  d'arriver  à  l'empire.  Tu  ne  peulx 
pas  seulement  deffendre  ta  maison,  et  perdis  der- 
nièrement un  procez  par  la  faveur  d'un  simple 
libertin.  Quoy?  n'as  tu  moyen  ny  pouvoir  en 
aultre  chose  qu'à  entreprendre  César  ?  le  le  quitte, 
s'il  n'y  a  que  moy  qui  empesche  tes  espérances. 
Penses  tu  que  Paulus,  que  Fabius,  que  les  Cosseens 
et  Serviliens  te  souffrent,  et  une  si  grande  trouppe 
de  nobles,  non  seulement  nobles  de  nom,  mais  qui, 
par  leur  vertu,  honorent  leur  noblesse  ?  »  Aprez  plu- 
sieurs aultres  propos  (car  il  parla  à  luy  plus  de 

deux  heures  entières)  :  «Or  va,  luy  dict  il,  ie  te 
donne,  Cinna,  la  vie  à  traistre  et  à  parricide,  que 
ie  te  donnay  aultrefois  à  ennemy  ;  que  l'amitié 
commence  de  ce  iourd'huy  entre  nous  ;  essayons 
qui  de  nous  deux  de  meilleure  foy,  moy  t'aye  donné 
ta  vie,  ou  tu  l'ayes  receue.  »  Et  se  despartit  d'avec- 
ques  luy  en  cette  manière.  Quelque  temps  aprez 
il  luy  donna  le  consulat,  se  plaignant  dequoy  il  ne 
le  luy  avoit  osé  demander.  Il  l'eut  depuis  pour 
fort  amy,  et  feut  seul  faict  par  luy  héritier  de 
ses  biens.  Or  depuis  cet  accident,  qui  adveint  à 
Auguste  au  quarantiesme  an  de  son  aage,  il  n'y 
eut  iamais  de  coniuration  ny  d'entreprinse  contre 
luy,  et  receut  une  iuste  recompense  de  cette  sienne 
clémence.  Mais  il  n'en  adveint  pas  de  mesme  au 
nostre  ;  car  sa  doulceur  ne  le  sceut  guarantir  qu'il 
ne  cheust  depuis  aux  lacs  de  pareille  trahison  : 
tant  c'est  chose  vaine  et  frivole  que  l'humaine 
prudence  !  et  au  travers  de  touts  nos  proiects,  de 
nos  conseils  et  précautions,  la  fortune  maintient 
tousiours  la  possession  des  événements. 

Nous  appelions  les  médecins  heureux,  quand  ils 
arrivent  à  quelque  bonne  fin  :  comme  s'il  n'y 
avoit  que  leur  art  qui  ne  se  peust  maintenir  d'elle 
mesme,  et  qui  eust  les  fondements  trop  frailes 
pour  s'appuyer  de  sa  propre  force,  et  comme  s'il 
n'y  avoit  qu'elle  qui  aye  besoing  que  la  fortune 
preste  la  main  à  ses  opérations.  le  croy  d'elle  tout 
le  pis  ou  le  mieulx  qu'on  vouldra  :  car  nous  n'avons, 
Dieu  mercy  !  nul  commerce  ensemble.  le  suis  au 
rebours  des  aultres  ;  car  ie  la  mesprise  bien  tous- 
iours :  mais  quand  ie  suis  malade,  au  lieu  d'entrer 
en  composition,  ie  commence  encores  à  la  haïr  et 
à  la  craindre  ;  et  respons  à  ceulx  qui  me  pressent 
de  prendre  médecine,  qu'ils  attendent  au  moins 
que  ie  soy  rendu  à  mes  forces  et  à  ma  santé,  pour 

avoir  plus  de  moyen  de  soustenir  l'effort  et  le 
hazard  de  leur  bruvage.  le  laisse  faire  nature,  et 
présuppose  qu'elle  se  soit  pourveue  de  dents  et 
de  griffes,  pour  se  deffendre  des  assaults  qui  luy 
viennent,  et  pour  maintenir  cette  contexture  de- 
quoy  elle  fuit  la  dissolution.  le  crains,  au  lieu  de 
l'aller  secourir,  ainsi  comme  elle  est  aux  prinses 
bien  estroictes  et  bien  ioinctes  avecques  la  maladie, 
qu'on  secoure  son  adversaire  au  lieu  d'elle,  et 
qu'on  la  recharge  de  nouveaux  affaires. 

Or  ie  dis  que,  non  en  la  médecine  seulement, 
mais  en  plusieurs  arts  plus  certaines,  la  fortune  y 
a  bonne  part  :  les  saillies  poétiques  qui  emportent 
leur  aucteur  et  le  ravissent  hort  de  soy,  pourquoy 
ne  les  attribuerons  nous  à  son  bonheur,  puis  qu'il 
confesse  luy  mesme  qu'elles  surpassent  sa  suffi- 
sance et  ses  forces,  et  les  recognoist  venir  d'ailleurs 
que  de  soy,  et  ne  les  avoir  aulcunement  en  sa  puis- 
sance ;  non  plus  que  les  orateurs  ne  disent  avoir 
en  la  leur  ces  mouvements  et  agitations  extraor- 
dinaires qui  les  poulsent  au  delà  de  leur  desseing  ? 
Il  en  est  de  mesme  en  la  peincture,  qu'il  eschappe 
par  fois  des  traicts  de  la  main  du  peintre,  surpas- 
sants sa  conception  et  sa  science,  qui  le  tirent  luy 
mesme  en  admiration,  et  qui  l'estonnent.  Mais  la 
fortune  monstre  bien  encores  plus  évidemment  la 
part  qu'elle  a  en  touts  ces  ouvrages,  par  les  grâces 
et  beaultez  qui  s'y  treuvent  non  seulement  sans 
l'intention,  mais  sans  la  cognoissance  mesme  de 
l'ouvrier  :  un  suffisant  lecteur  descouvre  souvent 
ez  esprits  d'aultruy  des  perfections  aultres  que 
celles  que  l'aucteur  y  a  mises  et  apperceues,  et  y 
preste  des  sens  et  des  visages  plus  riches. 

Quant  aux  entreprises  militaires,  chascun 
veoid  comment  la  fortune  y  a  bonne  part.  En  nos 
conseils  mesmes  et  en  nos  délibérations,  il  fault 

certes  qu'il  y  ayt  du  sort  et  du  bonheur  meslé 
parmy  ;  car  tout  ce  que  nostre  sagesse  peult,  ce 
n'est  pas  grand'chose  :  plus  elle  est  aiguë  et  vifve, 
plus  elle  treuve  en  soy  de  foiblesse,  et  se  desfie 
d'autant  plus  d'elle  mesme.  le  suis  de  l'advis  de 
Sylla  ;  et  quand  ie  me  prens  garde  de  prez  aux 
plus  glorieux  exploicts  de  la  guerre,  ie  veoy,  ce 
me  semble,  que  ceulx  qui  les  conduisent  n'y  em- 
ployant la  délibération  et  le  conseil  que  par  acquit, 
et  que  la  meilleure  part  de  l'entreprinse,  ils  l'aban- 
donnent à  la  fortune  ;  et  sur  la  fiance  qu'ils  ont  à 
son  secours,  passent  à  touts  les  coups  au  delà  des 
bornes  de  tout  discours.  Il  survient  des  alaigresses 
fortuites  et  des  fureurs  estrangieres  parmy  leurs 
délibérations,  qui  les  poulsent  le  plus  souvent  à 
prendre  le  party  le  moins  fondé  en  apparence,  et 
qui  grossissent  leur  courage  au  dessus  de  la  raison. 
D'où  il  est  advenu  à  plusieurs  grands  capitaines 
anciens,  pour  donner  crédit  à  ces  conseils  témé- 
raires, d'alléguer  à  leurs  gents  qu'ils  y  estoient 
conviez  par  quelque  inspiration,  par  quelque  signe 
et  prognosticque. 

Voylà  pourquoy,  en  cette  incertitude  et  per- 
plexité que  nous  apporte  l'impuissance  de  veoir 
et  choisir  ce  qui  est  plus  commode,  pour  les  difn- 
cultez  que  les  divers  accidents  et  circonstances  de 
chaque  chose  tirent,  le  plus  seur,  quand  aultre 
considération  ne  nous  y  convieroit,  est,  à  mon 
advis,  de  se  reiecter  au  party  où  il  y  a  plus  d'hon- 
nesteté  et  de  iustice  ;  et  puis  qu'on  est  en  doubte 
du  plus  court  chemin,  tenir  tousiours  le  droict  : 
comme  en  ces  deux  exemples,  que  ie  viens  de 
proposer,  il  n'y  a  point  de  doubte  qu'il  ne  feust 
plus  beau  et  plus  généreux  à  celuy  qui  avoit  receu 
l'offense,  de  la  pardonner,  que  s'il  eust  faict  aul- 
tremênt.  S'il  en  est  mesadvenu  au  premier,  il  ne 

s'en  fault  pas  prendre  à  ce  sien  bon  desseing  ;  et 
ne  sçait  on,  quand  il  eust  prins  le  party  contraire, 
s'il  eust  ^  eschappê  à  la  An  à  laquelle  son  destin 
l'appelloit  ;  et  si,  eust  perdu  la  gloire  d'une  telle 
humanité. 

Il  se  veoid,  dans  les  histoires,  force  gents  en 
cette  crainte  *,  d'où  la  pluspart  ont  suyvi  le  chemin 
de  courir  au  devant  des  coniurations  qu'on  fâisoit 
contre  eulx,  par  vengeance  et  par  supplices  ;  mais 
i'eii  veoy  fort  peu  ausquels  ce  remède  ayt  Sérvy; 
tesmoings  tant  d'empereurs  romains.  Celuy  qui  se 
treuve  en  ce  danger,  ne  doibt  pas  beaucoup  espérer 
ny  de  sa  force  ny  de  sa  vigilance  :  car  combien  est 
il  mal  aysé  de  se  guarantir  d'un  ennemy  qui  est 
couvert  du  visage  du  plus  officieux  amy  que  nous 
ayons,  et  de  cognoistre  les  volontez  et  pensements 
intérieurs  de  ceulx  qui  nous  assistent  r  II  a  beau 
employer  des  nations  estrangieres  pour  sa  garde, 
et  estre  tousiours  ceinct  d'une  haye  d'hommes 
armez  ;  quiconque  aura  sa  vie  à  mespris  se  rendra 
tousiours  maistre  de  celle  d'aultruy  ;  et  puis,  ce 
continuel  souspeçon  qui  met  le  prince  en  doubte 
de  tout  le  monde,  luy  doibt  servir  d'un  merveil- 
leux torment.  Pourtant  Dion,  estant  adverty  que 
Callippus  espioit  les  moyens  de  le  faire  mourir, 
n'eut  iamais  le  cœur  d'en  informer,  disant  qu'il 
aymoit  mieulx  mourir,  que  vivre  en  cette  misère, 
d  avoir  à  se  garder,  non  de  ses  ennemis  seulement, 
mais  aussi  de  ses  amis  :  ce  qu'Alexandre  représenta 
bien  plus  vifvement  par  effect,  et  plus  roidement, 
quand  ayant  eu  advis,  par  une  lettre  de  Parmenion, 
que  Philippus,  son  plus  cher  médecin,  estoit  cor- 
rompu par  l'argent  de  Darius  pour  l'empoisonner  ; 
en  mesme  temps  qu'il  donnoit  à  lire  sa  lettre  à 
Philippus,  il  avalla  le  bruvage  qu'il  luy  avoit  pré- 
senté. Peut  ce  pas  exprimer  cette  resolution,  que 

si  ses  amis  le  vouloient  tuer,  il  consentoit  qu'ils 
le  peussent  faire  ?  Ce  prince  est  le  souverain 
patron  des  actes  hazardeux  ;  mais  ie  ne  sçay  s'il 
y  a  traict  en  sa  vie  qui  ayt  plus  de  fermeté  que 
cettuy  cy,  ny  une  beaulté  illustre  par  tant  de 
visages. 

Ceulx  qui  preschent  aux  princes  la  desfiance  si 
attentif ve,  soubs  couleur  de  leur  prescher  leur 
seureté,  leur  preschent  leur  ruyne  et  leur  honte  : 
rien  de  noble  ne  se  faict  sans  hazard.  l'en  sçay 
un  de  courage  très  martial  de  sa  complexion,  et 
entreprenant,  de  qui  touts  les  iours  on  corrompt 
la  bonne  fortune  par  telles  persuasions  :  «  qu'il  se 
resserre  entre  les  siens  ;  qu'il  n'entende  à  aulcune 
reconciliation  de  ses  anciens  ennemis  ;  se  tienne 
à  part,  et  ne  se  commette  entre  mains  plus  fortes, 
quelque  promesse  qu'on  luy  face,  quelque  utilité 
qu'il  y  veoye.  »  l'en  sçay  un  aultre  qui  a  inespe- 
reement  advancé  sa  fortune  pour  avoir  prins  conseil 
tout  contraire. 

La  hardiesse,  dequoy  ils  cherchent  si  avidement 
la  gloire,  se  représente,  quand  il  est  besoing,  aussi 
magnifiquement  en  pourpoinct,  qu'en  armes  ;  en 
un  cabinet,  qu'en  un  camp  ;  le  bras  pendant,  que 
le  bras  levé. 

La  prudence  si  tendre  et  circonspecte  est  mor- 
telle ennemie  des  haultes  exécutions.  Scipion  sceut, 
pour  practiquer  la  volonté  de  Syphax,  quittant 
son  armée,  et  abandonnant  l'Espaigne  doubteuse 
encores  sous  sa  nouvelle  conqueste,  passer  en  Afri- 
que dans  deux  simples  vaisseaux,  pour  se  com- 
mettre, en  terre  ennemie,  à  la  puissance  d'un  roy 
barbare,  à  une  foy  incogneue,  sans  obligation,  sans 
ostage,  soubs  la  seule  seureté  de  la  grandeur  de  son 
propre  courage,  de  son  bonheur,  et  de  la  promesse 
de  ses  haultes  espérances.  Habita  fides  ipsam  pie- 

rumque  fidem  obiigat1.  A  une  vie  ambitieuse  et 
fameuse,  il  fault,  au  rebours,  prester  peu  et  porter 
la  bride  courte  aux  souspeçons  :  la  crainte  et  la 
desfiance  attirent  l'offense,  et  la  convient.  Le  plus 
desfiant  de  nos  roys  establit  ses  affaires  principale- 
ment pour  avoir  volontairement  abandonné  et 
commis  sa  vie  et  sa  liberté  entre  les  mains  de  ses 
ennemis  :  montrant  avoir  entière  fiance  d'eulx,  à 
fin  qu'ils  la  prinssent  de  luy.  A  ses  légions  mutinées 
et  armées  contre  luy,  César  opposoit  seulement 
l'auctorité  de  son  visage  et  la  fierté  de  ses  paroles  ; 
et  se  fioit  tant  à  soy  et  à  sa  fortune,  qu'il  ne  crai- 
gnoit  point  de  s'abandonner  et  commettre  à  une 
armée  séditieuse  et  rebelle  : 

Stetit  aggere  fultus 
Cespitis,  intrepidus  vultu  ;  meruitque  timeri, 
Nil  metuens  3. 

Mais  il  est  bien  vray  que  cette  forte  asseurance 
ne  se  peult  représenter  bien  entière  et  naïfve,  que 
par  ceulx  ausquels  l'imagination  de  la  mort,  et 
du  pis  qui  peult  advenir  aprez  tout,  ne  donne 
point  d'effroy  :  car  de  la  représenter  tremblante 
encores,  doubteuse  et  incertaine,  pour  le  service 
d'une  importante  reconciliation,  ce  n'est  rien  faire 
qui  vaille.  C'est  un  excellent  moyen  de  gaigner  le 
cœur  et  volonté  d'aultruy,  de  s'y  aller  soubmettre 
et  fier,  pourveu  que  ce  soit  librement  et  sans 
contraincte  d'aulcune  nécessité,  et  que  ce  soit  en 
condition  qu'on  y  porte  une  fiance  pure  et  nette, 
le  front  au  moins  deschargé  de  tout  scrupule.  le 

1  La  confiance  que  nous  accordons  à  un  autre  nous  gagne 
souvent  la  sienne.  Tite-Live,  XXII,  22. 

2  II  parut  sur  un  tertre  de  gazon,  debout,  avec  un  visage 
intrépide  ;  il  mérita  d'être  craint,  en  ne  craignant  pas.  Lucain, 
V,  316. 

veis,  en  enfance,  un  gentilhomme  commandant  à 
une  grande  ville,  empressé  à  l'esmotion  d'un  peuple 
furieux  :  pour  esteindre  ce  commencement  de 
trouble,  il  print  party  de  sortir  d'un  lieu  très  as- 
seuré  où  il  estoit,  et  se  rendre  à  cette  tourbe 
mutine  ;  d'où  mal  luy  print,  et  y  feut  malheu- 
reusement tué.  Mais  il  ne  me  semble  pas  que  sa 
faulte  feust  tant  d'estre  sorty,  ainsi  qu'ordinaire- 
ment on  le  reproche  à  sa  mémoire,  comme  ce  feut 
d'avoir  prins  une  voye  de  soubmission  et  de  mol- 
lesse, et  d'avoir  voulu  endormir  cette  rage  plustost 
en  suyvant  qu'en  guidant,  et  en  requérant  plustost 
qu'en  remontrant  ;  et  estime  qu'une  gracieuse 
sévérité,  avecques  un  commandement  militaire 
plein  de  sécurité  et  de  confiance,  convenable  à  son 
reng  et  à  la  dignité  de  sa  charge,  luy  eust  mieulx 
succédé,  au  moins  avecques  plus  d'honneur  et 
de  bienséance.  Il  n'est  rien  moins  esperable  de  ce 
monstre  ainsin  agité,  que  l'humanité  et  la  doujceur; 
il  recevra  bien  plustost  la  révérence  et  la  crainte. 
le  luy  reprocherois  aussi,  qu'ayant  prins  une  reso- 
lution, plustost  brave  à  mon  gré  que  téméraire, 
de  se  iecter  foible  et  en  pourpoinct,  emmy  cette 
mer  tempestueuse  d'hommes  insensez,  il  la  debvoit 
avaller  toute,  et  n'abandonner  ce  personnage  : 
au  lieu  qu'il  luy  adveint,  aprez  avoir  recogneu 
le  danger  de  prez,  de  saigner  du  nez,  et  d'altérer 
encores  depuis  cette  contenance  desmise  et  flat- 
teuse, qu'il  avoit  entreprinse,  en  une  contenance 
effroyee;  chargeant  sa  voix  et  ses  yeulx  d'eston- 
nement  et  de  pénitence,  cherchant  à  conniller  et 
à  se  desrobber,  il  les  enflamma  et  appella  sur 
soy. 

On  deliberoit  de  faire  une  montre  générale  de 
diverses  trouppes  en  armes  (c'est  le  lieu  des  ven- 
geances secrettes  ;  et  n'est  poinct  où,  en  plus 

grande  seureté,  on  les  puisse  exercer)  :  il  y  avoit 
publicques  et  notoires  apparences  qu'il  n'y  faisoit 
pas  fort  bon  pour  aulcuns,  ausquels  touchoit  la 
principale  et  nécessaire  charge  de  les  recognoistre. 
Il  s'y  proposa  divers  conseils,  comme  en  chose 
difficile,  et  qui  avoit  beaucoup  de  poids  et  de 
suitte,  Le  mien  feut  qu'on  evitast  sur  tout  de 
donner  aulcun  tesmoignage  de  ce  doubte  ;  et  qu'on 
s'y  trouvast  et  meslast  parmy  les  files,  la  teste 
droicte  et  le  visage  ouvert  ;  et  qu'au  lieu  d'en 
retrencher  aulcune  chose  (à  quoy  les  aultres 
opinions  visoient  le  plus),  au  contraire,  l'on  soli- 
citast  les  capitaines  d'advertir  les  soldats  de  faire 
leurs  salves  belles  et  gaillardes,  en  l'honneur  des 
assistants,  et  n'espargner  leur  pouldre.  Cela  servit 
de  gratification  envers  ces  trouppes  suspectes,  et 
engendra  dez  lors  en  avant  une  mutuelle  et  utile 
confiance. 

La  voye  qu'y  teint  Iulius  César,  ie  treuve  que 
c'est  la  plus  belle  qu'on  y  puisse  prendre.  Première- 
ment, il  essaya  par  clémence  à  se  faire  aymer  de 
ses  ennemis  mesmes,  se  contentant,  aux  coniu- 
rations  qui  luy  estoient  descouvertes,  de  déclarer 
simplement  qu'il  en  estoit  adverty  :  cela  faict,  il 
print  une  très  noble  resolution  d'attendre  sans 
efrroy  et  sans  solicitude  ce  qui  luy  en  pourroit 
advenir,  s'abandonnant  et  se  remettant  à  la 
garde  des  dieux  et  de  la  fortune  ;  car  certai- 
nement c'est  Testât  où  il  estoit,  quand  il  feut 
tué. 

Un  estrangier  ayant  dict  et  publié  par  tout, 
qu'il  pourroit  instruire  Dionysius,  tyran  de  Syra- 
cuse, d'un  moyen  de  sentir  et  descouvrir  en  toute 
certitude  les  parties  que  ses  subiects  machine- 
roient  contre  luy,  s'il  luy  vouloit  donner  une  bonne 
pièce  d'argent  ;  Dionysius  en  estant  adverty,  ie  feit 

appeller  à  soy,  pour  s'esclaircir  d'une  art  si  nécessaire 
à  sa  conservation.  Cet  estrangier  luy  dict  qu'il  n'y 
avoit  pas  d'aultre  art,  sinon  qu'il  luy  feist  délivrer 
un  talent  et  se  vantast  d'avoir  apprins  de  luy  un 
singulier  secret.  Dionysius  trouva  cette  invention 
bonne,  et  luy  feit  compter  six  cents  escus.  Il  n'es- 
toit  pas  vraysemblable  qu'il  eust  donné  si  grande 
somme  à  un  homme  incogneu,  qu'en  recompense 
d'un  très  utile  apprentissage;  et  servoit  cette 
réputation  à  tenir  ses  ennemis  en  crainte.  Pour- 
tant les  princes  sagement  publient  les  advis  qu'ils 
reçoivent  des  menées  qu'on  dresse  contre  leur 
vie  ;  pour  faire  croire  qu'ils  sont  bien  advertis, 
et  qu'il  ne  se  peult  rien  entreprendre  dequoy  ils 
ne  sentent  le  vent.  Le  duc  d'Athènes  feit  plu- 
sieurs sottises,  en  l'establissement  de  sa  fresche 
tyrannie  sur  Florence  :  mais  cette  cy  la  plus 
notable,  qu'ayant  receu  le  premier  advis  des  mono- 
poles que  ce  peuple  dressoit  contre  luy,  par  Matteo 
di  Morozo,  complice  d'icelles,  il  le  feit  mourir 
pour  supprimer  cet  advertissement,  et  ne  faire 
sentir  qu'aulcun  en  la  ville  s'ennuyast  de  sa 
domination. 

Il  me  souvient  avoir  leu  aultrefois  l'histoire  de 
quelque  Romain,  personnage  de  dignité,  lequel 
fuyant  la  tyrannie  du  triumvirat,  avoit  eschappé 
mille  fois  les  mains  de  ceulx  qui  le  poursuyyoient, 
par  la  subtibilité  de  ses  inventions.  Il  adveint  un 
iour  qu'une  trouppe  de  gents  de  cheval,  qui  avoit 
charge  de  le  prendre,  passa  tout  ioignant  un  hallier 
où  il  s'estoit  tapy,  et  faillit  de  le  descouvrir  ;  mais 
luy,  sur  ce  poinct  là,  considérant  la  peine  et  les 
difficultez  ausquelles  il  avoit  desia  si  long  temps 
duré,  pour  se  sauver  des  continuelles  et  curieuses 
recherches  qu'on  faisoit  de  luy  par  tout,  le  peu  de 
plaisir  qu'il  pouvoit  espérer  d'une  telle  vie,   et 

combien  il  luy  valoit  mieulx  passer  une  fois  le 
pas,  que  demourer  tousiours  en  cette  transe,  luy 
mesme  les  rappella  et  leur  trahit  sa  cachette, 
s' abandonnant  volontairement  à  leur  cruauté, 
pour  oster  eulx  et  luy  d'une  plus  longue  peine. 
D'appeller  les  mains  ennemies,  c'est  un  conseil  un 
peu  gaillard  :  si  croy  ie  qu'encores  vauldroit  il 
mieulx  le  prendre,  que  de  demourer  en  la  fiebvre 
continuelle  d'un  accident  qui  n'a  point  de  remède. 
Mais  puis  que  les  provisions  qu'on  y  peult  ap- 
porter sont  pleines  d'inquiétude  et  d'incertitude, 
il  vault  mieulx  d'une  belle  asseurance  se  préparer 
à  tout  ce  qui  en  pourra  advenir,  et  tirer  quelque 
consolation  de  ce  qu'on  n'est  pas  asseuré  qu'il 
advienne. 


CHAPITRE   XXIV 

DU   PEDANTISME 

Ie  me  suis  souvent  despité,  en  mon  enfance,  de 
veoir  ez  comédies  italiennes  tousiours  un  Pédante 
pour  badin,  et  le  surnom  de  Magister  n'avoir 
gueres  plus  honnorable  signification  parmy  nous  : 
car  leur  estant  donné  en  gouvernement,  que  pou- 
voy  ie  moins  faire  que  d'estre  ialoux  de  leur  répu- 
tation? le  cherchoy  bien  de  les  excuser  par  la 
disconvenance  naturelle  qu'il  y  a  entre  le  vulgaire 
et  les  personnes  rares  et  excellentes  en  iugement  et 
en  sçavoir,  d'autant  qu'ils  vont  un  train  entièrement 
contraire  les  uns  des  aultres  ;  mais  en  cecy  perdoy 
ie  mon  latin,  que  les  plus  galants  hommes  c'es- 

toient  ceulx  qui  les  avoient  le  plus  à  mespris, 
tesmoing  nostre  bon  du  Bellay  : 

Mais  i©  hay  par  sur  tout  un  sçavoir  pedantesque  ; 

et  est  cette  coustume  ancienne  ;  car  Plutarque  dict 
que  Grec  et  Escholier  estoient  mots  de  reproche 
entre  les  Romains,  et  de  mespris.  Depuis,  avec 
l'aage,  i'ay  trouvé  qu'on  avoit  une  grandissime 
raison,  et  que  magis  magnos  clericos  non  sunt  magis 
magnos  sapientes  \  Mais  d'où  il  puisse  advenir 
qu'une  ame  riche  de  la  çognoissance  de  tant  de 
choses  n'en  devienne  pas  plus  vifve  et  plus  esveil- 
lee  ;  et  qu'un  esprit  grossier  et  vulgaire  puisse  loger 
en  soy,  sans  s'amender,  les  discours  et  les  iuge- 
ments  des  plus  excellents  esprits  que  le  monde  ait 
portés,  i'en  suis  encores  en  doubte.  A  recevoir 
tant  de  cervelles  estrangieres,  et  si  fortes  et  si 
grandes,  il  est  nécessaire  (me  disoit  une  fille,  la 
première  de  nos  princesses,  parlant  de  quelqu'un) 
que  la  sienne  se  foule,  se  contraigne  et  rappetisse, 
pour  faire  place  aux  aultres  :  ie  diroy  volontiers 
que,  comme  les  plantes  s'estoufïent  de  trop  d'hu- 
meur, et  les  lampes  de  trop  d'huyle  ;  aussi  faict 
l'action  de  l'esprit,  par  trop  d'estude  et  de  matière  : 
lequel,  occupé  et  embarrassé  d'une  grande  diversité 
de  choses,  perde  le  moyen  de  se  desmesler,  et  que 
cette  charge  le  tienne  courbe  et  croupy.  Mais  il 
en  va  aultrement  ;  car  nostre  ame  s'eslargit  d'au- 
tant plus  qu'elle  se  remplit  :  et  aux  exemples  des 
vieux  temps,  il  se  veoid,  tout  au  rebours,  des 
suffisants  hommes  aux  maniements  des  choses 
publicqueSj,  des  grands  capitaines,  et  grands  con- 

*  Pardicu,  les  plus  grands  clercs  ne  sont  pas  les  plus  fins. 

Rabei^ais,  Gargantua,  I,  39, 
trad.  de  Régnier  (Sat.  3,  dernier  vers). 

seillers  aux  affaires  d'estat,  avoir  esté  ensemble 
très  sçavants. 

Et  quant  aux  philosophes,  retirez  de  toute 
occupation  publicque,  ils  ont  esté  aussi  quelques- 
fois,  à  la  vérité,  mesprisez  par  la  liberté  comique 
de  leur  temps,  leurs  opinions  et  façons  les  ren- 
dants ridicules.  Les  voulez  vous  faire  iuges  des 
droicts  d'un  procez,  des  actions  d'un  homme? 
ils  en  sont  bien  prests  !  ils  cherchent  encores  s'il 
y  a  vie,  s'il  y  a  mouvement,  si  l'homme  est 
aultre  chose  qu'un  bœuf  ;  que  c'est  qu'agir  et 
souffrir  ;  quelles  bestes  ce  sont  que  loix  et  iustice. 
Parlent  ils  du  magistrat,  ou  parlent  ils  à  luy  ? 
c'est  d'une  liberté  irreverente  et  incivile.  Oyent 
ils  louer  leur  prince  ou  un  roy?  c'est  un  pastre 
pour  eulx,  oisif  comme  un  pastre,  occupé  à  pres- 
surer et  tondre  ses  bestes,  mais  bien  plus  rudement 
qu'un  pastre.  En  estimez  vous  quelqu'un  plus 
grand,  pour  posséder  deux  mille  arpents  de  terre  ? 
eulx  s'en  mocquent,  accoustumez  d'embrasser  tout 
le  monde  comme  leur  possession.  Vous  vantez  vous 
de  vostre  noblesse,  pour  compter  sept  ayeulx 
riches  ?  ils  vous  estiment  de  peu,  ne  concevant 
l'image  universelle  de  nature,  et  combien  chascun 
de  nous  a  eu  de  prédécesseurs,  riches,  pauvres, 
roys,  valets,  grecs,  barbares  ;  et  quand  vous  seriez 
cinquantiesme  descendant  de  Hercules,  ils  vous 
trouvent  vain  de  faire  valoir  ce  présent  de  la  for- 
tune. Ainsi  les  desdaignoit  le  vulgaire,  comme 
ignorants  les  premières  choses  et  communes,  et 
comme  presumptueux  et  insolents. 

Mais  cette  peincture  platonique  est  bien  esloin- 
gnee  de  celle  qu'il  fault  à  nos  hommes.  On  envioit 
ceulx  là  comme  estants  au  dessus  de  la  commune 
façon,  comme  mesprisants  les  actions  publicques, 
comme  ayants  dressé  une  vie  particulière  et  ini- 

irritable,  reiglee  à  certains  discours  haultains  et 
hors  d'usage  :  ceulx  cy,  on  les  desdaigne  comme 
estants  au  dessoubs  de  la  commune  façon,  comme 
incapables  des  charges  publicques,  comme  trais- 
nants  une  vie  et  des  mœurs  basses  et  viles  aprez 
le  vulgaire  : 

Odi  homînes  ignava  opéra,  philosopha  sententia  \ 

Quant  à  ces  philosophes,  dis  ie,  comme  ils 
estoient  grands  en  science,  ils  estoient  encores 
plus  grands  en  toute  action.  Et  tout  ainsi  qu'on 
dict  de  ce  geometrien  de  Syracuse,  lequel  ayant 
esté  destourné  de  sa  contemplation,  pour  en 
mettre  quelque  chose  en  practique  à  la  deffense  de 
son  païs,  qu'il  meit  soubdain  en  train  des  engins 
espouvantables  et  des  effets  surpassants  toute 
créance  humaine  ;  desdaignant  toutesfois  luy 
mesme  toute  cette  sienne  manufacture,  et  pen- 
sant en  cela  avoir  corrompu  la  dignité  de  son 
art,  de  laquelle  ses  ouvrages  n'estoient  que  l'ap- 
prentissage et  le  iouet  :  aussi  eulx,  si  quelquesfois 
on  les  a  mis  à  la  preuve  de  l'action,  on  les  a  veu 
voler  d'une  aile  si  haulte,  qu'il  paroissoit  bien  leur 
cœur  et  leur  ame  s'estre  merveilleusement  grossie 
et  enrichie  par  l'intelligence  des  choses.  Mais 
aulcuns  veoyants  la  place  du  gouvernement 
politique  saisie  par  des  hommes  incapables,  s'en 
sont  reculez;  et  celuy  qui  demanda  à"|Crates, 
iusques  à  quand  il  fauldroit  philosopher,  en  receut 
cette  response  :  «Iusques  à  tant  que  ce  ne  soient 
plus  des  asniers  qui  conduisent  nos  armées.  » 
Heraclitus  resigna  la  royauté  à  son  frère  ;  et  aux 
Ephesiens,  qui  luy  reprochoient  à  quoy  il  passoit 

1  Je  hais  ces  hommes  incapables  d'agir,  dont  la  philosophie 
est  toute  en  paroles.  Pacuvius  ap.  Gellium,  XIII,  8. 

son  temps,  à  iouer  avecques  les  enfants  devant 
le  temple  :  «  Vaut  il  pas  mieulx  faire  cecy,  que 
gouverner  les  affaires  en  vostre  compaignie  ?  » 
D'aultres,  ayants  leur  imagination  logée  au  des- 
sus de  la  fortune  et  du  monde,  trouvèrent  les  sièges 
de  la  iustice,  et  les  throsnes  mesmes  des  roys,  bas 
et  vils  ;  et  refusa  Empedocles  la  royauté  que  les 
Agrigentins  luy  offrirent.  Thaïes  accusant  quel- 
quesfois  le  soing  du  mesnage  et  de  s'enrichir,  on 
luy  reprocha  que  c'estoit  à  la  mode  du  regnard, 
pour  n'y  pouvoir  advenir  :  il  luy  print  envie,  par 
passetemps,  d'en  montrer  l'expérience  ;  et  ayant 
pour  ce  coup  ravallé  son  sçavoir  au  service  du 
proufit  et  du  gaing,  dressa  une  traficque  qui  dans 
un  an  rapporta  telles  richesses,  qu'à  peine  en  toute 
leur  vie  les  plus  expérimentez  de  ce  mestier  là  en 
pouvoient  faire  de  pareilles.  Ce  qu'Aristote  recite 
d'aulcuns,  qui  appelloient  et  celuy  là,  et  Anaxa- 
goras,  et  leurs  semblables,  sages  et  non  prudents, 
pour  n'avoir  assez  de  soing  des  choses  plus  utiles  : 
oultre  ce  que  ie  ne  digère  pas  bien  cette  différence 
de  mots,  cela  ne  sert  point  d'excuse  à  mes  gents  ; 
et  à  veoir  la  basse  et  nécessiteuse  fortune  dequoy 
ils  se  payent,  nous  aurions  plustost  occasion  de 
prononcer  touts  les  deux,  qu'ils  sont  et  non  sages 
et  non  prudents. 

le  quitte  cette  première  raison,  et  croy  qu'il 
vault  mieulx  dire  que  ce  mal  vienne  de  leur  mau- 
vaise façon  de  se  prendre  aux  sciences  ;  et  qu'à  la 
mode  dequoy  nous  sommes  instruicts,  il  n'est  pas 
merveille,  si  ny  les  escholiers,  ny  les  maistres,  n'en 
deviennent  pas  plus  habiles,  quoy  qu'ils  s'y  facent 
plus  doctes.  De  vray,  le  soing  et  la  despense  de 
nos  pères  ne  vise  qu'à  nous  meubler  la  teste  de 
science  :  du  iugement  et  de  la  vertu,  peu  de  nou- 
velles. Criez  d'un  passant  à  nostre  peuple  :  «  O  le 

sçav^nt  homme  !  »  et  d'un  aultre  :  0  le  bon 
homme  !»  il  ne  fauldra  pas  à  destourner  les  yeulx 
et  son  respect  vers  le  premier.  Il  y  f auldroit  un  tiers 
crieur  ;  «  0  les  lourdes  testes  !  »  Nous  nous  enque- 
rons  volontiers  ;  «  Sçait  il  du  grec  ou  du  latin  ? 
escrit  il  en  vers  ou  en  prose  ?  »  mais  s'il  est  devenu 
meilleur  ou  plus  advisé,  c'estoit  le  principal,  et 
c'est  ce  qui  demeure  derrière.  Il  falloit  s'enquérir 
qui  est  mieulx  sçavant,  non  qui  est  plus  sçavant. 

Nous  ne  travaillons  qu'à  remplir  la  mémoire, 
et  laissons  l'entendement  et  la  conscience  vuides. 
Tout  ainsi  que  les  oyseaux  vont  quelquesfois  à  la 
queste  du  grain,  et  le  portent  au  bec  sans  le  taster 

§our  en  faire  bechee  à  leurs  petits  :  ainsi  nos  pe- 
intes vont  pillotant  la  science  dans  les  livres,  et 
ne  la  logent  qu'au  bout  de  leurs  lèvres,  pour  la 
desgorger  seulement  et  mettre  au  vent.  C'est  mer- 
veille combien  proprement  la  sottise  se  loge  sur 
mon  exemple  ;  est  ce  pas  faire  de  mesme  ce  que 
ie  fois  en  la  pluspart  de  cette  composition?  ie 
m'en  vois  escorniflant,  par  cy  par  là,  des  livres, 
les  sentences  qui  me  plaisent,  non  pour  les  garder 
(car  ie  n'ay  point  de  gardoire),  mais  pour  les  trans- 
porter en  cettuy  cy  ;  où,  à  vray  dire,  elles  ne  sont 
non  plus  miennes  qu'en  leur  première  place  ;  nous 
ne  sommes,  ce  croy  ie,  sçavants  que  de  la  science 
présente  ;  non  de  la  passée,  aussi  peu  que  de  la 
future.  Mais,  qui  pis  est,  leurs  escholiers  et  leurs 
petits  ne  s'en  nourrissent  et  alimentent  non  plus  ; 
ains  elle  passe  de  main  en  main,  pour  cette  seule 
fin  d'en  faire  parade,  d'en  entretenir  aultruy,  et 
d'en  faire  des  contes,  comme  une  vaine  monnoye 
inutile  à  tout  aultre  usage  et  emploite  qu'à  compter 
et  iççteT.Apud  altos  loqui  didiçerunttnon  ifisi  secwn1* 

*  IU  ont  appris  à  parler  aux  autres,  et  non  pas  à  eux-mêmes. 
Çw,  Jusc.  quwt.  V,  3$. 

Non  $Èt  loquendum,  sed  gubêtnandutn1.  Nature, 
pour  monâtrer  qu'il  n'y  a  rien  de  sauvage  en  ce 
qu'elle  conduict,  faict  naistre  souvent,  ez  nations 
moins  cultivées  par  art,  des  productions  d'esprit 
qui  luictent  les  plus  artistes  productions.  Comme, 
sur  mon  propos,  le  proverbe  gascon,  tiré  d'une 
chalemie,  est  il  délicat,  «  Bouha  ptou  bouha,  fnas 
à  rentuda  tous  dits  qu*em  ?  Souffler  pour  souffler  ; 
mais  à  remuer  les  doigts,  nous  en  sommes  là.  » 
Nous  sçavons  dire  :  «  Cicero  dict  ainsi  ;  Voylà  les 
mœurs  de  ï?laton  ;  Ce  sont  les  mots  mesmes  d'Aris- 
tote  ;  »  mais  nous,  que  disons  nous  nous  mesmes  ? 
que  iugeôns  nous  ?  que  faisons  nous  ?  Autant  en 
diroit  bien  un  perroquet. 

Cette  façon  me  faict  souvenir  de  ce  riche  Ro- 
main qui  avoit  esté  soigneux,  à  fort  grande  des- 
pense, de  recouvrer  des  hommes  suffisants  en 
tout  genre  de  sciences,  qu'il  tenoit  continuelle- 
ment autour  de  luy,  afin  que  quand  il  escheeoit 
entre  ses  amis  quelque  occasion  de  parler  d'une 
chose  ou  d'aultre,  ils  suppléassent  en  sa  place,  et 
feussent  touts  prests  à  luy  fournir,  qui  d'un  dis- 
cours, qui  d'un  vers  d'Homère,  chascun  selon  son 
gibbier  ;  et  pensoit  ce  sçavoir  estre  sien,  parce 
qu'il  estoit  en  la  teste  de  ses  gents  ;  et  comme  font 
aussi  ceulx  desquels  la  suffisance  loge  en  leurs 
sumptueuses  librairies.  l'en  cognoy  à  qui  quand 
ie  demande  ce  qu'il  sçait,  il  me  demande  un  livre 
pour  me  le  monstrer  ;  et  n'oseroit  me  dire  qu'il  a 
le  derrière  galeux,  s'il  ne  va  sur  le  champ  ©studier, 
en  son  lexicon,  que  c'est  que  Galeux,  et  que  c'est 
que  Derrière. 

Nous  prenons  en  garde  les  opinions  et  le  sçaVoir 
d'aultruy,  et  puis  c'est  tout   :  il  les  fault  faire 

Ul  tte  s'agit  pas  de  parler,  mais  de  conduire  le  vaièseau. 

Sknèque,  Epist.  108. 

nostres.  Nous  semblons  proprement  celuy  qui 
ayant  besoing  de  feu,  en  iroit  quérir  chez  son 
voysin,  et  y  en  ayant  trouvé  un  beau  et  grand, 
s'arresteroit  là  à  se  chauffer,  sans  plus  se 
souvenir  d'en  rapporter  chez  soy.  Que  nous  sert 
il  d'avoir  la  panse  pleine  de  viande,  si  elle  ne 
se  digère,  si  elle  ne  se  transforme  en  nous,  si  elle 
ne  nous  augmente  et  fortifie?  Pensons  nous  que 
Lucullus,  que  les  lettres  rendirent  et  formèrent  si 
grand  capitaine  sans  l'expérience,  les  eust  prinses 
à  nostre  mode?  Nous  nous  laissons  si  fort  aller 
sur  les  bras  d'aultruy,  que  nous  anéantissons  nos 
forces.  Me  veulx  ie  armer  contre  la  crainte  de  la 
mort  ?  c'est  aux  despens  de  Seneca.  Veulx  ie  tirer 
de  la  consolation  pour  moy  ou  pour  un  aultre  ?  ie 
l'emprunte  de  Cicero.  le  l'eusse  prinse  en  moy 
mesme,  si  on  m'y  eust  exercé.  le  n'ayme  point 
cette  suffisance  relative  et  mendiée  :  quand  bien 
nous  pourrions  estre  sçavants  du  sçavoir  d'aultruy, 
au  m&ins  sages  ne  pouvons  nous  estre  que  de  nostre 
propre  sagesse. 

Mwno  <ro(f>i(TTr]v,  ocrrts  oi>)(  avro)  crocfros. 

«  le  hay  le  sage  qui  n'est  pas  sage  pour  soy  mesme.  » 
Ex  quo  Ennius  :  Nequidquam  sapere  sapientetn,  qui 
ipse  sibi  prodesse  non  quiret l  : 

Si  cupidus,  si 
Vanus,  et  Euganea  quantumvis  mollior  agna  2. 

Non  enim  paranda  nobis  solwm,  sed  fruenda  sa- 
pientia  est 5. 

1  Aussi  Ennius  dit-il  :  «  Vaine  est  la  sagesse,  si  elle  n'est  pas 
utile  au  sage.  »  Apud  Cic.  de  Offic.  III,  15. 

2  S'il  est  avare,  s'il  est  menteur,  s'il  est  efféminé.  Juv.  VIII,  14. 

3  Car  il  ne  suffit  pas  d'acquérir  la  sagesse,  il  faut  en  user. 
Cic.  de  Finib.  I,  1. 

Dionysius  se  mocquoit  des  grammairiens  qui  ont 
soing  de  s'enquérir  des  maulx  d'Ulysses,  et  igno- 
rent les  propres  ;  des  musiciens  qui  accordent  leurs 
fleutes,  et  n'accordent  pas  leurs  mœurs  ;  des  ora- 
teurs qui  estudient  à  dire  iustice,  non  à  la  faire. 
Si  nostre  ame  n'en  va  un  meilleur  bransle,  si  nous 
n'en  avons  le  iugement  plus  sain,  i'aymerois  aussi 
cher  que  mon  escholier  eust  passé  le  temps  à 
iouer  à  la  paulme  :  au  moins  le  corps  en  seroit 
plus  alaigre.  Voyez  le  revenir  de  là,  aprez  quinze  ou 
seize  ans  employez  ;  il  n'est  rien  si  mal  propre  à 
mettre  en  besongne  :  tout  ce  que  vous  y  recognois- 
sez  davantage,  c'est  que  son  latin  et  son  grec  l'ont 
rendu  plus  sot  et  presumptueux  qu'il  n'estoit 
party  de  la  maison.  Il  en  debvoit  rapporter  l'ame 
pleine,  il  ne  l'en  rapporte  que  bouffie  ;  et  l'a  seule- 
ment enflée,  en  lieu  de  la  grossir. 

Ces  maistres  icy,  comme  Platon  dict  des  sophistes 
leurs  germains,  sont,  de  touts  les  hommes,  ceulx 
qui  promettent  d'estre  les  plus  utiles  aux  hommes  ; 
et  seuls,  entre  touts  les  hommes,  qui  non  seule- 
ment n'amendent  point  ce  qu'on  leur  commet, 
comme  faict  un  charpentier  et  un  masson,  mais 
l'empirent,  et  se  font  payer  de  l'avoir  empiré.  Si 
la  loy  que  Protagoras  proposoit  à  ses  disciples 
est  oit  suyvie,  «ou  qu'ils  le  payassent  selon  son  mot, 
ou  qu'ils  iurassent  au  temple  combien  ils  estimoient 
le  proufit  qu'ils  avoient  receu  de  sa  discipline,  et 
selon  iceluy  satisfissent  sa  peine,  »  mes  paida- 
gogues  se  trouveroient  chouez,  s'estants  remis  au 
serment  de  mon  expérience.  Mon  vulgaire  peri- 
gordin  appelle  fort  plaisamment  Lettreferits,  ces 
sçavanteaux  ;  comme  si  vous  disiez  Lettreferus, 
ausquels  les  lettres  ont  donné  un  coup  de  mar- 
teau, comme  on  dict.  De  vray,  le  plus  souvent  ils 
semblent  estre  ravaliez,  mesme  du  sens  commun  : 

car  le  païsant  et  le  cordonnier,  vous  leur  veoyez 
aller  simplement  et  naïfvement  leur  trahv  parlant 
de  ce  qu'ilô  sçavent  ;  ceulx  cy,  pour  se  vouloir 
eslever  et  gendarmer  de  ce  sçavoir  qui  nage  en  la 
superficie  de  leur  cervelle,  vont  s'embarrassant  et 
empestrant  sans  cesse,  Il  leur  eschappe  de  belles 
paroles,  mais  qu'un  aultre  les  accommode  ;  ils 
cognoissent  bien  Galien,  mais  nullement  le  ma* 
lade  :  ils  vous  ont  désia  remply  la  teste  de  loix, 
et  si  n'ont  encorës  conceu  le  nœud  de  la  cause  : 
ils  sçavent  la  théorique  de  toutes  choses,  cherchez 
qui  la  mette  en  practique, 

l'ây  veu  chez  moy  un  mien  amy,  par  manière  de 
passetemps,  ayant  à  faire  à  un  de  ceulx  cy,  contre* 
faite  un  iargon  de  galimatias,  propos  sânâ  suitte, 
tissu  de  pièces  rapportées,  Sauf  qu'il  estoit  souvent 
entrelardé  de  mots  propres  à  leur  dispute,  amuser 
ainsi  tout  un  iour  ce  sot  à  débattre,  pendant 
tôûsiours  respondre  aux  objections  qu'on  luy 
faisoit  ;  et  si  estoit  homme  de  lettres  et  de  répud- 
iation, et  qui  avoit  une  belle  robbe. 

Vos,  o  patricius  sanguis,  quos  vivere  par  est 
Oeeipiti  câêco,  postiche  ôeôurrite  sânttae  *. 

Qui  regardera  de  bien  prez  à  ce  genre  de  gents,  qui 
s  eâtend  bien  loing,  il  trouvera  comme  moy  que 
le  plus  souvent  ils  ne  s'entendent  ny  aultruy,  et 
qu'ils  ont  la  souvenance  assez  pleine,  maïs  lé 
ingénient  entièrement  creux  ;  sinon  que  leur  na* 
ture  d'elle  me&me  le  leur  ayt  aultrement  façonné  ; 
comme  i'ay  Veu  Àdrianus  Turnebus,  qui  n'ayant 
fâict  aultre  profession  que  de  lettres,  en  laquelle 
c'estoit,  à  mon  opinion,  le  plus  grand  homme 

1  Nobles  patriciens,  qui  n'avez  pas  le  don  de  voir  ce  ^ui  se 
passé  derrière  votiâ*  pteûèt  garde  que  ceux  â  qui  Vêtis  tôiîfnez 
le  dos  fie  fient  à  vos  àépefis.  Ffcaô,  î,  V.  61. 

qui  feust  ilya  mille  ans,  n'ayant  toutesfojs  rien 
de  ped^ntesque  que  le  port  de  sa  robbe,  et  quelque 
façon  externe  qui  pouvoit  n'estre  pas  civilisée  à  la 
courtisane,  qui  sont  choses  de  néant;  et  hay  nos 
gents  qui  supportent  plus  mal  ayseement  une  robbe 
qu'une  arae  de  travers,  et  regardent  à  sa  révérence, 
à  son  maintien  et  à  ses  bottes,  quel  homme  il  est; 
car  au  dedans  c'estoit  Tarne  la  plus  polie  du  monde, 
le  l'ay  souvent  à  mon  escient  iecté  en  propos 
esloingnes  de  son  usage  :  il  y  veoyoit  si  clair, 
d'une  appréhension  si  prompte,  d'un  internent  si 
sain,  qu'il  sembloit  qu'il  n'eust  Jamais  faict  aultre 
mestier  que  la  guerre  et  affaires  d'estat.  Ce  sont 
natures  belles  et  fortes, 

Queis  arte  benigna 
Et  meliore  luto  finatit  prascordia  Titan  *, 

(juj  m  maintiennent  au  travers  d'une  mauvaise 
institution.  Or  ce  n'est  pas  asses  que  nostre 
institution  ne  nous  gaste  pas  ;  il  fault  qu'elle  nous 
change  en  mieulx. 

Il  y  q,  aulcuns  de  nos  parlements,  quand  ils  ont 
à  recevoir  des  officiers,  qui  les  examinent  seulement 
sur  la  science  :  les  aultres  y  adioustent  encores 
l'essay  du  sens,  en  leur  présentant  le  iugement  de 
quelque  cause.  Ceulx  cy  me  semblent  a,voij;  un 
beaucoup  meilleur  style  ;  et  encore^  que  ces  deux 
pièces  soient  nécessaires,  et  qu'il  faille  qu'elles  s'y 
treuvent  toutes  deux,  si  est  ce  qu'à  la  vérité  celle 
du  sçavoir  est  moins  prisable  que  celle  du  iugement  ; 
cette  cy  se  peult  passer  de  l'aultre,  et  non  l'aultre 
de  cette  cy.  Car,  comme  dict  ce  vers  grec, 

ci2$  ovSh  y  fidOriMS)  -qv  pi)  vqv$  wafifj, 

*  Q\&  PrQ^étbée  a  formées  4'w*  «MttUeur  Jwhqr,  et  douées 
d*un  plus  heureux  génie.  Juven.  XIV,  34.1 

«A  quoy  faire  la  science,  si  l'entendement  n'y 
est  ?  »  Pleust  à  Dieu  que  pour  le  bien  de  nostre 
iustice,  ces  compaignies  là  se  trouvassent  aussi 
bien  fournies  d'entendement  et  de  conscience, 
comme  elles  sont  encores  de  science  !  Non  vitœ, 
sed  scholca  discimus1.  Or  il  ne  fault  pas  attacher 
le  sçavoir  à  l'ame,  il  l'y  fault  incorporer  ;  il  ne 
l'en  fault  pas  arrouser,  il  l'en  fault  teindre  ;  et  s'il 
ne  la  change,  et  meliore  son  estât  imparfaict, 
certainement  il  vault  beaucoup  mieulx  le  laisser 
là  :  c'est  un  dangereux  glaive,  et  qui  empesche  et 
offense  son  maistre,  s'il  est  en  main  foible,  et  qui 
n'en  sçache  l'usage  ;  ut  fuerit  melius  non  didicisse 2. 

A  l'adventure  est  ce  la  cause  que  et  nous  et  la 
théologie  ne  requérons  pas  beaucoup  de  science 
aux  femmes,  et  que  François,  duc  de  Bretaigne, 
fils  de  Iean  V,  comme  on  luy  parla  de  son  mariage 
avec  Isabeau,  fille  d'Escosse,  et  qu'on  luy  adiousta 
qu'elle  avoit  esté  nourrie  simplement  et  sans 
aulcune  instruction  de  lettres,  respondit,  «qu'il 
l'en  aymoit  mieulx,  et  qu'une  femme  est  oit  assez 
sçavante  quand  elle  sçavoit  mettre  différence 
entre  la  chemise  et  le  pourpoinct  de  son  mary.  » 

Aussi  ce  n'est  pas  si  grande  merveille,  comme  on 
crie,  que  nos  ancestres  n'ayent  pas  faict  grand 
estât  des  lettres,  et  qu' encores  auiourd'huy  elles 
ne  se  treuvent  que  par  rencontre  aux  principaulx 
conseils  de  nos  roys  ;  et  si  cette  fin  de  s'en  enrichir, 
qui  seule  nous  est  auiourd'huy  proposée,  par  le 
moyen  de  la  iurisprudence,  de  la  médecine,  du 
pedantisme,  et  de  la  théologie  encores,  ne  lés 
tenoit  en  crédit,  vous  les  verriez  sans  doubte  aussi 

1  Ou  ne  nous  instruit  pas  pour  le  monde,  mais  pour  l'école. 
SénÈque,  Epist.  106. 

2  De  sorte  qu'il  aurait  mieux  valu  n'avoir  rien  appris,  Cic. 
Tuse*  quœst.  Il,  4.  .; 

marmiteuses  qu'elles  furent  oncques.  Quel  dom- 
mage, si  elles  ne  nous  apprennent  ny  à  bien  penser 
ny  à  bien  faire  !  Postquam  docti  érodierunt,  boni 
desunt l.  Toute  aultre  science  est  dommageable  à 
celuy  qui  n'a  la  science  de  la  bonté. 

Mais  la  raison  que  ie  cherchoy  tantost  seroit  elle 
pas  aussi  de  là,  que  nostre  estude  en  France  n'ayant 
quasi  aultre  but  que  le  proufit,  moins  de  ceulx 
que  nature  a  faict  naistre  à  plus  généreux  offices 
que  lucratils,  s'addonnants  aux  lettres  ;  ou  si 
courtement  (retirez,  avant  que  d'en  avoir  prins 
le  goust,  à  une  profession  qui  n'a  rien  de  commun 
avecques  les  livres),  il  ne  reste  plus  ordinairement, 
pour  s'engager  tout  à  faict  à  l'estude,  que  les 
gents  de  basse  fortune,  qui  y  questent  des  moyens 
à  vivre  ?  et  de  ces  gents  là  ]es  âmes  estants,  et 
par  nature,  et  par  institution  domestique  et 
exemple,  du  plus  bas  aloy,  rapportent  faulsement 
le  fruict  de  la  science  :  car  elle  n'est  pas  pour  donner 
iour  à  l'ame  qui  n'en  a  point,  ny  pour  faire  veoir 
un  aveugle  ;  son  mestier  est,  non  de  luy  fournir 
de  veue,  mais  de  la  luy  dresser,  de  luy  reigler  ses 
allures,  pourveu  qu'elle  ayt  de  soy  les  pieds  et  les 
iambes  droictes  et  capables.  C'est  une  bonne 
drogue  que  la  science  ;  mais  nulle  drogue  n'est 
assez  forte  pour  se  préserver  sans  altération  et 
corruption,  selon  le  vice  du  vase  qui  l'estuye.  Tel 
a  la  veue  claire,  qui  ne  l'a  pas  clroicte  :  et  par 
conséquent  veoid  le  bien,  et  ne  le  suyt  pas  ;  et 
veoid  la  science,  et  ne  s'en  sert  pas.  La  principale 
ordonnance  de  Platon  en  sa  Republique,  c'est 
«donner  à  ses  citoyens,  selon  leur  nature,  leur 
charge.  »  Nature  peult  tout,  et  faict  tout.  Les 

1  SénÈque,  Epist.  95,  trad.  ainsi  par  Rousseau,  Disc,  sur  les 
Lettres  :  «Depuis  que  les  savants  ont  commencé  à  paraître 
parmi  nous,  les  gens  de  bien  se  sont  éclipsés.  » 

boiteux  sont  mal  propres  aux  exercices  du  corps  ; 
et  aux  exercices  de  l'esprit,  les  âmes  boiteuses  : 
les  bastardes  et  vulgaires  sont  indignes  de  la 
philosophie.  Quand  nous  veoyons  un  homme  mal 
chaussé,  nous  disons  que  ce  n'est  pas  merveille 
s'il  est  chaussetier  :  de  mesme  il  semble  que  l'ex- 
périence nous  offre  souvent  un  médecin  plus  mal 
médecine,  un  théologien  moins  reformé,  et  cous- 
tumierement  un  sçavant  moins  suffisant  que  tout 
aultre. 

Aristo  Chius  avoit  anciennement  raison  de  dire, 
que  les  philosophes  nuisoient  aux  auditeurs  ; 
d'autant  que  la  pluspart  des  âmes  ne  se  treuvent 
propres  à  faire  leur  proufit  de  telle  instruction, 
qui,  si  elle  ne  se  met  à  bien,  se  met  à  mal  :  ào-urovs 
ex  Aristifipi,  acerbos  ex  Zenonis  schola  exire  \ 

En  cette  belle  institution  que  Xenophon  preste 
aux  Perses,  nous  trouvons  qu'ils  apprenoient  la 
vertu  à  leurs  enfants,  comme  les  aultres  nations 
font  les  lettres.  Platon  dict  que  le  fils  aisné,  en 
leur  succession  royale,  estoit  ainsi  nourry  :  aprez 
sa  naissance,  on  le  donnoit,  non  à  des  femmes, 
mais  à  des  eunuches  de  la  première  auctorité 
autour  des  roys,  à  cause  de  leur  vertu.  Ceulx 
cy  prenoient  charge  de  luy  rendre  le  corps  beau  et 
sain  ;  et  aprez  sept  ans  le  duisoient  à  monter  à 
cheval  et  aller  à  la  chasse.  Quand  il  estoit  arrivé 
au  quatorziesme,  ils  le  deposoient  entre  les  mains 
de  quatre  :  le  plus  sage,  le  plus  iuste,  le  plus  tempé- 
rant, le  plus  vaillant  de  la  nation.  Le  premier  luy 
apprenoit  la  religion  ;  le  second,  à  estre  tousiours 
véritable  ;  le  tiers,  à  se  rendre  maistre  des  cupidi- 
tez  ;  le  quart,  à  ne  rien  craindre. 

C'est  chose  digne  de  très  grande  considération, 

1  II  sortait,  disait-il,  des  débauchés  de  l'école  d'Aristippe,  et 
de  celle  de  Zenon,  des  sauvages.  Cic.  de  Nat,  de  or.  III,  31. 

qu'on  cette  excellente  police  de  Lycurgus,  et  à  la 
vérité  monstrueuse  par  sa  perfection,  si  soigneuse 
pourtant  de  la  nourriture  des  enfants  comme  de  sa 
principale  charge,  et  au  giste  mesme  des  Muses, 
il  s'y  face  si  peu  de  mention  de  la  doctrine  :  comme 
si  cette  généreuse  ieunesse  desdaignant  tout  aultre 
ioug  que  de  la  vertu,  on  luy  aye  deu  fournir,  au 
lieu  de  nos  maistres  de  science,  seulement  des 
maistres  de  vaillance,  prudence  et  iustice  :  exemple 
que  Platon  a  suyvy.  en  ses  loix.  La  façon  de  leur 
discipline,  c'estoit  leur  faire  des  questions  sur  le 
iugement  des  hommes  et  de  leurs  actions  ;  et  s'ils 
condemnoient  et  louoient  ou  ce  personnage  ou  ce 
f aict,  il  falloit  raisonner  leur  dire  ;  et  par  ce  moyen 
ils  aiguisoient  ensemble  leur  entendement,  et 
apprenoient  le  droict.  Astyages,  en  Xenophon, 
demande  à  Cyrus  compte  de  sa  dernière  leçon  : 
«C'est,  dict  il,  qu'en  nostre  eschole  un  grand 
garçon  ayant  un  petit  saye,  le  donna  à  l'un  de  ses 
compaignons  de  plus  petite  taille,  et  luy  osta  son 
saye,  qui  estoit  plus  grand.  Nostre  précepteur 
m'ayant  faict  iuge  de  ce  différend,  ie  iugeay  qu'il 
falloit  laisser  les  choses  en  cet  estât,  et  que  l'un 
et  Taultre  sembloit  estre  mieulx  accommodé  en 
ce  poinct  :  sur  quoy  il  me  remonstra  que  i'avoy 
mal  faict  ;  car  ie  m'estois  arresté  à  considérer  la 
bienséance,  et  il  falloit  premièrement  avoir  pourveu 
à  la  iustice,  qui  vouloit  que  nul  ne  feust  forcé  en 
ce  qui  luy  appartenoit.  »  Et  dict  qu'il  en  feust 
fouetté,  tout  ainsi  que  nous  sommes  en  nos  villages, 
pour  avoir  oublié  le  premier  aoriste ,  de  tvtttu)  \ 
Mon  régent  me  feroit  une  belle  harangue  in  génère 
demonstrativo,  avant  qu'il  me  persuadast  que  son 
eschole   vault   cette   là.   Ils   ont   voulu   coupper 

1  Je  frappe. 

chemin  ;  et  puis  qu'il  est  ainsi  que  les  sciences,  loys 
mesme  qu'on  les  prend  de  droict  fil,  ne  peuvent 
que  nous  enseigner  la  prudence,  la  preud'hommie 
et  la  resolution,  ils  ont  voulu  d'arrivée  mettre  leurs 
enfants  au  propre  des  effects,  et  les  instruire, 
non  par  ouyr  dire,  mais  par  l'essay  de  Faction, 
en  les  formant  et  moulant  vifvement,  non  seule- 
ment de  préceptes  et  paroles,  mais  principalement 
d'exemples  et  d' œuvres  :  à  fin  que  ce  ne  feust 
pas  une  science  en  leur  ame,  mais  sa  complexion 
et  habitude  ;  que  ce  ne  feust  pas  un  acquest,  mais 
une  naturelle  possession.  A  ce  propos,  on  demandoit 
à  Agesilaus  ce  qu'il  seroit  d'advis  que  les  enfants 
apprinssent  :  «Ce  qu'ils  doibvent  faire  estants 
hommes,  »  respondit  il.  Ce  n'est  pas  merveille  si 
une  telle  institution  a  produict  des  effects  si 
admirables. 

On  alloit,  dict  on,  aux  aultres  villes  de  Grèce 
chercher  des  rhetoriciens,  des  peintres  et  des 
musiciens  ;  mais  en  Lacedemone,  des  législateurs, 
des  magistrats,  et  empereurs  d'armée.  A  Athènes 
on  apprenoit  à  bien  dire,  et  icy  à  bien  faire  :  là 
à  se  desmesler  d'un  argument  sophistique,  et  à 
rabbattre  l'imposture  des  mots  captieusement 
entrelacez  ;  icy  à  se  desmesler  des  appasts  de  la 
volupté,  et  à  rabbattre,  d'un  grand  courage,  les 
menaces  de  la  fortune  et  de  la  mort  :  ceulx  là 
s'embesongnoient  aprez  les  paroles,  ceulx  cy  aprez 
les  choses  :  là  c'estoit  une  continuelle  exercitation 
de  la  langue,  icy  une  continuelle  exercitation  de 
l'ame.  Parquoy  il  n'est  pas  estrange  si,  Antipater 
leur  demandant  cinquante  enfants  pour  ostages, 
ils  respondirent,  tout  au  rebours  de  ce  que  nous 
ferions,  qu'ils  aymoient  mieulx  donner  deux  fois 
autant  d'hommes  faicts  :  tant  ils  estimoient  la 
perte  de  l'éducation  de  leur  païs  I  Quand  Agesilaus 

convie  Xenophon  d'envoyer  nourrir  ses  enfants  à 
Sparte,  ce  n'est  pas  pour  y  apprendre  la  rhétorique 
ou  dialectique  ;  mais  «  pour  apprendre  (ce  dict  il) 
la  plus  belle  science  qui  soit,  à  sçavoir  la  science 
d'obeïr  et  de  commander.  » 

Il  est  très  plaisant  de  veoir  Socrates,  à  sa  mode, 
se  mocquant  de  Hippias,  qui  luy  recite  comment  il 
a  gaigné,  spécialement  en  certaines  petites  villettes 
de  la  Sicile,  bonne  somme  d'argent  à  régenter  ; 
et  qu'à  Sparte  il  n'a  gaigné  pas  un  sol  ;  que  ce  sont 
gents  idiots,  qui  ne  sçavent  ny  mesurer  ny  compter, 
ne  font  estât  ny  de  grammaire  ny  de  rhythme, 
s'amusants  seulement  à  sçavoir  la  suitte  des  roys, 
establissements  et  décadences  des  estats,  et  tels 
fatras  de  contes  :  et  au  bout  de  cela,  Socrates 
luy  faisant  advouer  par  le  menu  l'excellence  de  leur 
forme  de  gouvernement  publicque,  l'heur  et  vertu 
de  leur  vie  privée,  luy  laisse  deviner  la  conclusion 
de  l'inutilité  de  ses  arts. 

Les  exemples  nous  apprennent,  et  en  cette 
martiale  police  et  en  toutes  ses  semblables,  que 
l'estude  des  sciences  amollit  et  efféminé  les  courages 
plus  qu'il  ne  les  fermit  et  aguerrit.  Le  plus  fort 
estât  qui  paroisse  pour  le  présent  au  monde  est 
celui  des  Turcs,  peuples  egualement  duicts  à 
l'estimation  des  armes  et  mesprits  des  lettres.  le 
treuve  Rome  plus  vaillante  avant  qu'elle  feust 
sçavante.  Les  belliqueuses  nations,  en  nos  iours, 
sont  les  plus  grossières  et  ignorantes  :  les  Scythes, 
les  Parthes,  Tamburlan,  nous  servent  à  cette 
preuve.  Quand  les  Gots  ravagèrent  la  Grèce,  ce  qui 
sauva  toutes  les  librairies  d'estre  passées  au  feu, 
ce  feut  un  d'entre  eulx  qui  sema  cette  opinion, 
qu'il  falloit  laisser  ce  meuble  entier  aux  ennemis, 
propre  à  les  destourner  de  l'exercice  militaire,  et 
amuser  à  des  occupations  sédentaires  et  oysifves. 

Quand  nostre  roy  Charles  huictiesme,  quasi  san9 
tirer  l'espee  du  fourreau,  se  veit  maistre  du  royaume 
de  Naples  et  d'une  bonne  partie  de  la  Toscane,  les 
seigneurs  de  sa  suitte  attribuèrent  cette  inespérée 
facilité  de  conqueste,  à  ce  que  les  princes  et  la 
noblesse  d'Italie  s'amusoient  plus  à  se  rendre 
ingénieux  et  sçavants,  que  vigoreux  et  guerriers. 


CHAPITRE   XXV 

DE  L'INSTITUTION   DES  ENFANTS 

A  MADAME  DIANE  DE  FOIX,  COMTESSE  DE 
GURSON 

Ie  ne  veis  iamais  père,  pour  bossé  ou  teigneux 
que  feust  son  fils,  qui  laissast  de  l'advouer  ;  non 
pourtant,  s'il  n'est  du  tout  enyvré  de  cette  affec- 
tion, qu'il  ne  s'apperceoive  de  sa  défaillance  :  mais 
tant  y  a  qu'il  est  sien.  Aussi  moy,  ie  veoy  mieulx 
que  tout  aultre  que  ce  ne  sont  icy  que  resveries 
d'homme  qui  n'a  gousté  des  sciences  que  la  crouste 
première  en  son  enfance,  et  n'en  a  retenu  qu'un 
gênerai  et  informe  visage  :  un  peu  de  chasque 
chose,  et  rien  du  tout,  à  la  françoise.  Car,  en  somme, 
ie  sçay  qu'il  y  a  une  médecine,  une  iurisprudence, 
quatre  parties  en  la  mathématique,  et  grossière- 
ment ce  à  quoy  elles  visent  ;  et  à  Tadventure  en- 
cores  sçay  ie  la  prétention  des  sciences  en  gênerai 
au  service  de  nostre  vie  :  mais  d'y  enfoncer  plus 
avant,  de  m'estre  rongé  les  ongles  à  l'estude  d'Ari- 
stote,  monarque  de  la  doctrine  moderne,  011 
opiniastré  aprez  quelque  science,  ie  ne  l'ay  iamais 
faict  ;   ny  n'est   art   dequoy  ie  sceusse  peindre 

seulement  les  premiers  linéaments  ;  et  n'est  enfant 
des  classes  moyennes  qui  ne  se  puisse  dire  plus 
sçavant  que  moy,  qui  n'ay  seulement  pas  dequoy 
l'examiner  sur  sa  première  leçon  ;  et  si  Ton  m'y 
force,  ie  suis  contrainct  assez  ineptement  d'en 
tirer  quelque  matière  de  propos  universel,  sur 
quoy  i'examine  son  iugement  naturel  :  leçon  qui 
leur  est  autant  incogneue  comme  à  moy  la  leur. 

le  n'ay  dressé  commerce  avecques  aulcun  livre 
solide,  sinon  Plutarque  et  Seneque,  où  ie  puyse 
comme  les  Danaïdes,  remplissant  et  versant  sans 
cesse.  l'en  attache  quelque  chose  à  ce  papier  ; 
à  moy,  si  peu  que  rien.  L'histoire,  c'est  mon 
gibbier  en  matière  de  livres,  ou  la  poésie,  que 
i'ayme  d'une  particulière  inclination  :  car,  comme 
disoit  Cleanthes,  tout  ainsi  que  la  voix,  contraincte 
dans  l'estroict  canal  d'une  trompette,  sort  plus 
aigre  et  plus  forte  ;  ainsi  me  semble  il  que  la 
sentence,  pressée  aux  pieds  nombreux  de  la 
poésie,  s'eslance  bien  plus  brusquement,  et  me 
fiert  d'une  plus  vifve  secousse.  Quant  aux  facultez 
naturelles  qui  sont  en  moy,  dequoy  c'est  ici  l'essay, 
ie  les  sens  fléchir  soubs  la  charge  :  mes  conceptions 
et  mon  iugement  ne  marche  qu'à  tastons,  chance- 
lant, bronchant  et  chopant  ;  et  quand  ie  suis  allé 
le  plus  avant  que  ie  puis,  si  ne  me  suis  ie  aulcune- 
ment  satisfaict  ;  ie  veoy  encores  du  païs  au  delà, 
mais  d'une  veue  trouble  et  en  nuage,  que  ie  ne 
puis  desmesler.  Et  entreprenant  de  parler  indiffé- 
remment de  tout  ce  qui  se  présente  à  ma  fantasie, 
et  n'y  employant  que  mes  propres  et  naturels 
moyens,  s'il  m'advient,  comme  il  faict  souvent, 
de  rencontrer  de  bonne  fortune  dans  les  bons 
aucteurs  ces  mesmes  lieux  que  i'ay  entreprins  de 
traicter  (comme  ie  viens  de  faire  chez  Plutarque 
tout  présentement  son  discours  de  la  force  de 

Timagination),  à  me  recognoistre,  au  prix  de  ces 
gents  là,  si  foible  et  si  chestif,  si  poisant  et  si 
endormy,  ie  me  fois  pitié  ou  desdaing  à  moy  mesme  : 
si  me  gratifie  ie  de  cecy,  que  mes  opinions  ont  cet 
honneur  de  rencontrer  souvent  aux  leurs,  et  que 
ie  vois  au  moins  de  loing  aprez,  disant  que  voire  ; 
aussi  que  i'ay  cela,  que  chascun  n'a  pas,  de  co- 
gnoistre  l'extrême  différence  d'entre  eulx  et  moy  ; 
et  laisse,  ce  neantmoins,  courir  mes  inventions 
ainsi  foibles  et  basses  comme  ie  les  ay  produictes, 
sans  en  replastrer  et  recoudre  les  def  aults  que  cette 
comparaison  m'y  a  descouverts. 

Il  fault  avoir  les  reins  bien  fermes  pour  entre- 
prendre de  marcher  front  à  front  avecques  ces 
gents  là.  Les  escrivains  indiscrets  de  nostre  siècle, 
qui,  parmy  leurs  ouvrages  de  néant,  vont  semant 
des  lieux  entiers  des  anciens  aucteurs,  pour  se  faire 
honneur,  font  le  contraire  ;  car  cette  infinie  dis- 
semblance de  lustres  rend  un  visage  si  pasle,  si 
terny  et  si  laid  à  ce  qui  est  leur,  qu'ils  y  perdent 
beaucoup  plus  qu'ils  n'y  gaignent. 

C'estoient  deux  contraires  fantasies  :  le  philo- 
sophe Chrysippus  mesloit  à  ses  livres,  non  les 
passages  seulement,  mais  des  ouvrages  entiers 
d'aultres  aucteurs,  et  en  un  la  Medee  d'Euripides  ; 
et  disoit  Apollodorus  que  qui  en  retrancheroit  ce 
qu'il  y  avoit  d'estrangier,  son  papier  demeureroit 
en  blanc.  Epicurus,  au  rebours,  en  trois  cents 
volumes  qu'il  laissa,  n'avoit  pas  mis  une  seule 
allégation. 

Il  m'adveint  Taultre  iour  de  tumber  sur  un  tel 
passage  :  i'avoy  traisné  languissant  aprez  des 
paroles  françoises  si  exsangues,  si  descharnees  et 
si  vuides  de  matière  et  de  sens,  que  ce  n'estoit 
voirement  que  paroles  françoises  ;  au  bout  d'un 
long  et  ennuyeux  chemin,  ie  veins  à  rencontrer 

une  pièce  haulte,  riche,  et  eslevee  iusques  aux  nues. 
Si  i'eusse  trouvé  la  pente  doulce,  et  la  montée  un 
peu  alongee,  cela  eust  esté  excusable  :  c'estoit  un 
précipice  si  droict  et  si  couppé,  que,  des  six  pre- 
mières paroles,  ie  cogneus  que  ie  m'envolois  en 
l'aultre  monde  ;  de  là  ie  descouvris  la  fondrière 
d'où  ie  venoy,  si  basse  et  si  profonde,  que  ie  n'eus 
oncques  puis  le  cœur  de  m'y  ravaller.  Si  i'estoffoy 
l'un  de  mes  discours  de  ces  riches  despouilles,  il 
esclaireroit  par  trop  la  bestise  des  aultres.  Repren- 
dre en  aultruy  mes  propres  faultes,  ne  me  semble 
non  plus  incompatible  que  de  reprendre,  comme  ie 
fois  souvent,  celles  d'aultruy  en  moy  :  il  les  fault 
accuser  par  tout,  et  leur  oster  tout  lieu  de  fran- 
chise. Si  sçay  ie  combien  audacieusement  i'entre- 
prens  moy  mesme  à  touts  coups,  de  m/egualer  à 
mes  larrecins,  d'aller  pair  à  pair  quand  et  eulx, 
non  sans  une  téméraire  espérance  que  ie  puisse 
tromper  les  y  eulx  des  iuges  à  les  discerner  ;  mais 
c'est  autant  par  le  bénéfice  de  mon  application 
que  par  le  bénéfice  de  mon  invention  et  de  ma 
force.  Et  puis,  ie  ne  luicte  point  en  gros  ces  vieux 
champions  là,  et  corps  à  corps  ;  c'est  par  reprinses, 
menues  et  legieres  attainctes  :  ie  ne  m'y  aheurte 
pas  ;  ie  ne  fois  que  les  taster  ;  et  ne  vois  point 
tant,  comme  ie  marchande  d'aller.  Si  ie  leur  pou- 
voy  tenir  pâlot,  ie  serois  honneste  homme  ;  car 
ie  ne  les  entreprens  que  par  où  ils  sont  les  plus 
roides.  De  faire  ce  que  i'ay  descouvert  d'aulcuns, 
se  couvrir  des  armes  d'aultruy  iusques  à  ne  mon- 
strer  pas  seulement  le  bout  de  ses  doigts  ;  conduire 
son  desseing,  comme  il  est  aysé  aux  sçavants  en 
une  matière  commune,  soubs  les  inventions  an- 
ciennes rappiecees  par  cy  par  là  :  à  ceulx  qui  les 
veulent  cacher  et  faire  propres,  c'est  première- 
ment iniustice  et  lascheté,  que  n'ayants  rien  en 

lent*  vaillant  pat  où  se  produire,  ils  cherchent  à  se 
présenter  par  une  valeur  purement  estrangiere  ; 
et  puis,  grande  sottise,  se  contentants  par  piperie 
de  s'acquérir  l'ignorante  approbation  du  vulgaire, 
se  descrier  envers  les  gents  d'entendement,  qui 
hochent  du  nez  cette  incrustation  empruntée; 
desquels  seuls  la  louange  a  du  poids.  De  ma  part, 
il  n'est  rien  que  ie  veuille  moins  faire  :  ie  ne  dis 
les  aultres,  sinon  pour  d'autant  plus  me  dire.  Cecy 
ne  touche  pas  les  centons,  qui  se  publient  pour 
centons  ;  et  i'en  ay  veu  de  très  ingénieux  en  mon 
temps,  entre  aultres  un,  sous  le  nom  de  Capilupus, 
oultre  les  anciens  :  ce  sont  des  esprits  qui  se  font 
veoir,  et  par  ailleurs  et  par  là,  comme  Lipsius, 
en  ce  docte  et  laborieux  tissu  de  ses  Politiques. 

Quoy  qu'il  en  soit,  veulx  ie  dire,  et  quelles  que 
soient  ces  inepties,  ie  n'ay  pas  délibéré  de  les 
cacher,  non  plus  qu'un  mien  pourtraict  chauve  et 
grisonnant  où  le  peintre  auroit  mis  non  un  visage 
parfaict,  mais  le  mien.  Car  aussi  ce  sont  icy  mes 
humeurs  et  opinions  ;  ie  les  donne  pour  ce  qui  est 
en  ma  créance,  non  pour  ce  qui  est  à  croire  :  ie  ne 
vise  icy  qu'à  descouvrir  moy  mesme,  qui  seray  par 
adventure  aultre  demain,  si  nouvel  apprentissage 
me  change.  le  n'ay  point  l'auctorité  d'estre  creu, 
ny  ne  le  désire,  me  sentant  trop  mal  instruict  pour 
instruire  aultruy. 

Quelqu'un  doncques  ayant  veu  l'article  précè- 
dent, me  disoit  chez  moy  l'aultre  iour,  que  ie  me 
debvois  estre  un  petit  estendu  sur  le  discours  de 
l'institution  des  enfants.  Or,  madame,  si  i'avoy 
quelque  suffisance  en  ce  subiect,  ie  ne  pourroy  la 
mieulx  employer  que  d'en  faire  un  présent  à  ce 
petit  homme  qui  vous  menace  de  faire  tantost 
une  belle  sortie  de  chez  vous  (vous  estes  trop 
généreuse    pour  commencer  aultrement  que  par 

un  masle)  :  car  ayant  eu  tant  de  part  à  la  con- 
duicte  de  vostre  mariage,  i'ay  quelque  droict  et 
interest  à  la  grandeur  et  prospérité  de  tout  ce  qui 
en  viendra  ;  oultre  ce  que  l'ancienne  possession 
que  vous  avez  sur  ma  servitude  m'oblige  assez  à 
désirer  honneur,  bien  et  advantage  à  tout  ce  qui 
vous  touche  :  mais  à  la  vérité  ie  n'y  entens,  sinon 
cela,  que  la  plus  grande  difficulté  et  importante 
de  l'humaine  science  semble  estre  en  cet  endroict, 
où  il  se  traicte  de  la  nourriture  et  institution  des 
enfants.  Tout  ainsi  qu'en  l'agriculture,  les  façons 
qui  vont  avant  le  planter  sont  certaines  et  aysees, 
et  le  planter  mesme  ;  mais  depuis  que  ce  qui  est 
planté  vient  à  prendre  vie,  à  l'eslever  il  y  a  une 
grande  variété  de  façons,  et  difficulté  :  pareille- 
ment aux  hommes,  il  y  a  peu  d'industrie  à  les 
planter  ;  mais  depuis  qu'ils  sont  nayz,  on  se  charge 
d'un  soing  divers,  plein  d'embesongnement  et  de 
crainte,  à  les  dresser  et  nourrir.  La  monstre  de 
leurs  inclinations  est  si  tendre  en  ce  bas  aage  et 
si  obscure,  les  promesses  si  incertaines  et  faulses, 
qu'il  est  mal  aysé  d'y  establir  aulcun  solide  hibe- 
rnent. Veoyez  Cimon,  veoyez  Themistocles,  et  mille 
aultres,  combien  ils  se  sont  disconvenus  à  eulx 
mesmes.  Les  petits  des  ours  et  des  chiens  mon- 
strent  leur  inclination  naturelle  ;  mais  les  hommes 
se  iectants  incontinent  en  des  accoustumances,  en 
des  opinions,  en  des  loix,  se  changent  ou  se  des- 
guisent  facilement  :  si  est  il  difficile  de  forcer  les 
propensions  naturelles.  D'où  il  advient  que  par 
faufte  d'avoir  bien  choisy  leur  route,  pour  néant 
se  travaille  on  souvent,  et  employé  Ion  beaucoup 
d'aage,  à  dresser  des  enfants  aux  choses  ausquelles 
ils  ne  peuvent  prendre  pied.  Toutesfois,  en  cette 
difficulté,  mon  opinion  est  de  les  acheminer  tous- 
iours  aux  meilleures  choses  et  plus  proufitables  ; 

et  qu'on  se  doibt  peu  appliquer  à  ces  legieres  divina- 
tions et  prognosticques  que  nous  prenons  des  mou- 
vements de  leur  enfance  :  Platon,  en  sa  Republique, 
me  semble  leur  donner  trop  d'auctorité. 

Madame,  c'est  un  grand  ornement  que  la  science, 
et  un  util  de  merveilleux  service,  notamment  aux 
personnes  eslevees  en  tel  degré  de  fortune,  comme 
vous  estes.  A  la  vérité,  elle  n'a  point  son  vray 
usage  en  mains  viles  et  basses  :  elle  est  bien  plus 
fiere  de  prester  ses  moyens  à  conduire  une  guerre, 
à  commander  un  peuple,  à  practiquer  l'amitié  d'un 
prince  ou  d'une  nation  estrangiere,  qu'à  dresser 
un  argument  dialectique,  ou  à  plaider  un  appel, 
ou  ordonner  une  masse  de  pilules.  Ainsi,  madame, 
parce  que  ie  croy  que  vous  n'oublierez  pas  cette 
partie  en  l'institution  des  vostres,  vous  qui  en 
avez  savouré  la  doulceur,  et  qui  estes  d'une  race 
lettrée  (car  nous  avons  encores  les  escripts  de  ces 
anciens  comtes  de  Foix,  d'où  monsieur  le  comte 
vostre  mary  et  vous  estes  descendus  ;  et  François 
monsieur  de  Candale,  vostre  oncle,  en  faict  naistre 
touts  les  iours  d'aultres  qui  estendront  la  cognois- 
sance  de  cette  qualité  de  vostre  famille  à  plusieurs 
siècles)  ;  ie  vous  veulx  dire  là  dessus  une  seule 
fantasie  que  i'ay,  contraire  au  commun  usage  : 
c'est  tout  ce  que  ie  puis  conférer  à  vostre  service 
en  cela. 

La  charge  du  gouverneur  que  vous  luy  donnerez, 
du  chois  duquel  dépend  tout  Feffect  de  son  institu- 
tion, elle  a  plusieurs  aultres  grandes  parties,  mais 
ie  n'y  touche  point,  pour  n'y  sçavoir  rien  apporter 
qui  vaille  ;  et  de  cet  article  sur  lequel  ie  me  mesle 
de  luy  donner  advis,  il  m'en  croira  autant  qu'il  y 
verra  d'apparence.  A  un  enfant  de  maison,  qui 
recherche  les  lettres,  non  pour  le  gaing  (car  une 
fin  si,  afeiecte  est  indigne  de  la  grâce  et  faveur  des 

Muses,  et  puis  elle  regarde  et  dépend  d'aultruy), 
ny  tant  pour  les  commoditez  externes  que  pour  les 
siennes  propres,  et  pour  s'en  enrichir  et  parer  au 
dedans,  ayant  plustost  envie  d'en  réussir  habile 
homme  qu'homme  sçavant,  ie  vouldrois  aussi  qu'on 
feust  soigneux  de  luy  choisir  un  conducteur  qui 
eust  plustost  la  teste  bien  faicte  que  bien  pleine  ;  et 
qu'on  y  requist  touts  les  deux,  mais  plus  les  mœurs 
et  l'entendement  que  la  science  ;  et  qu'il  se  con- 
duisist  en  sa  charge  d'une  nouvelle  manière. 

On  ne  cesse  de  criailler  à  nos  aureilles,  comme 
qui  verseroit  dans  un  entonnoir  ;  et  nostre  charge, 
ce  n'est  que  redire  ce  qu'on  nous  a  dict  :  ie  voul- 
droy  qu'il  corrigeast  cette  partie,  et  que  de  belle 
arrivée,  selon  la  portée  de  l'ame  qu'il  a  en  main, 
il  commenceast  à  la  mettre  sur  la  monstre,  luy 
faisant  gouster  les  choses,  les  choisir,  et  discerner 
d'elle  mesme,  quelquesfois  luy  ouvrant  chemin, 
quelquesfois  le  luy  laissant  ouvrir.  le  ne  veulx  pas 
qu'il  invente  et  parle  seul  ;  ie  veulx  qu'il  escoute 
son  disciple  parler  à  son  tour.  Socrates,  et  depuis 
Arcesilaus,  faisoient  premièrement  parler  leurs 
disciples,  et  puis  ils  parloient  à  eulx.  Obest  ftlerutn- 
que  iis,  qui  discere  voîunt,  aucioritas  eorum,  qui 
docent  \  Il  est  bon  qu'il  le  face  trotter  devant  luy 
pour  iuger  de  son  train,  et  iuger  iusques  à  quel 
poinct  il  se  doibt  ravaller  pour  s'accommoder  à  sa 
force,  A  faulte  de  cette  proportion,  nous  gastons 
tout  ;  et  de  la  sçavoir  choisir  et  s'y  conduire  bien 
mesureement,  c'est  une  des  plus  ardues  besongnes 
que  ie  sçache  ;  et  est  l'effect  d'une  haulte  ame 
et  bien  forte,  sçavoir  condescendre  à  ces  allures 
puériles,  et  les  guider.  le  marche  plus  seur  et  plus 
ferme  à  mont  qu'à  val. 

1  V autorité  de  ceux  qui  enseignent  nuit  souvent  à  ceux  qui 
veulent  apprendre.  Cic.  de  Nat.  deor.  I,  5. 

Ceulx  qui,  comme  nostre  usage  porte,  entrepren- 
nent, d'une  mesme  leçon  et  pareille  mesure  de 
conduicte,  régenter  plusieurs  esprits  de  si  diverses 
mesures  et  formes  ;  ce  n'est  pas  merveille  si  en 
tout  un  peuple  d'enfants,  ils  en  rencontrent  à 
peine  deux  ou  trois  qui  rapportent  quelque  iuste 
fruict  de  leur  discipline.  Qu'il  ne  luy  demande  pas 
seulement  compte  des  mots  de  sa  leçon,  mais  du 
sens  et  de  la  substance  ;  et  qu'il  iuge  du  proufit  qu'il 
aura  faict,  non  par  le  tesmoignage  de  sa  mémoire, 
mais  de  sa  vie.  Que  ce  qu'il  viendra  d'apprendre,  il 
le  luy  face  mettre  en  cent  visages,  et  accommoder 
à  autant  de  divers  subiects,  pour  veoir  s'il  Fa  en- 
cores  bien  prins  et  bien  faict  sien  :  prenant  l'ins- 
truction de  son  progrez,  des  paidagogismes  de 
Plato.  C'est  tesmoignage  de  crudité  et  indigestion, 
que  de  regorger  la  viande  comme  on  l'a  avallee  : 
l'estomach  n'a  pas  faict  son  opération,  s'il  n'a 
faict  changer  la  façon  et  la  forme  à  ce  qu'on  luy 
avoit  donné  à  cuyre.  Nostre  ame  ne  bransle  qu'à 
crédit,  liée  et  contraincte  à  l'appétit  des  fantasies 
d'aultruy,  serve  et  captivée  soubs  l'auctorité  de 
leur  leçon  :  on  nous  a  tant  assubiectis  aux  chordes, 
que  nous  n'avons  plus  de  franches  allures  ;  nostre 
vigueur  et  liberté  est  esteincte  :  nunquam  tutelœ> 
suœ  fmnt  \ 

le  veis  priveement  à  Pise  un  honneste  homme, 
mais  si  aristotélicien,  que  le  plus  gênerai  de  ses 
dogmes  est,  «que  la  touche  et  reigle  de  toutes 
imaginations  solides  et  de  toute  vérité*  c'est  la 
conformité  à  la  doctrine  d'Aristote  ;  que  hors  de 
là,  ce  ne  sont  que  chimères  et  inanité  ;  qu'il  a  tout 
veujjjjet  tout  dict  :  »  cette  sienne  proposition,  pour 
avoir  esté  un  peu  trop  largement  et  iniquement 

1  Ils  sont  toujours  eu  tutelle.  SénÈ^ue,  UpisL  33, 

interprétée,  le  meit  aultrefois  et  teint  longtemps 
en  grand  accessoire  à  l'inquisition  à  Rome. 

Qu'il  luy  face  tout  passer  par  Test  aminé,  et  ne 
loge  rien  en  sa  teste  par  simple  auctorité  et  à 
crédit.  Les  principes  d'Aristote  ne  luy  soient  prin- 
cipes, non  plus  que  ceulx  des  stoïciens  ou  épicu- 
riens :  qu'on  luy  propose  cette  diversité  de  iuge- 
ments,  il  choisira,  s'il  peult  ;  sinon  il  en  demeurera 
en  doubte. 

Che  non  men  che  saper  dubbiar  m'aggrada  *  : 

car  s'il  embrasse  les  opinions  de  Xenophon  et  de 
Platon  par  son  propre  discours,  ce  ne  seront  plus 
les  leurs,  ce  seront  les  siennes  :  qui  suyt  un  aultre, 
il  ne  suyt  rien,  il  ne  treuve  rien,  voire  il  ne  cherche 
rien.  Non  sumus  sub  rege  ;  sibi  quisque  se  vin- 
dicet2.  Qu'il  sçache  qu'il  sçait,  au  moins.  Il  fault 
qu'il  imboive  leurs  humeurs,  non  qu'il  apprenne 
leurs  préceptes  :  et  qu'il  oublie  hardiement,  s'il 
veult,  d'où  il  les  tient,  mais  qu'il  se  les  sçache 
approprier.  La  vérité  et  la  raison  sont  communes 
à  un  chascun,  et  ne  sont  non  plus  à  qui  les  a  dictes 
premièrement,  qu'à  qui  les  dict  aprez  :  ce  n'est 
non  plus  selon  Platon  que  selon  moy,  puis  que  luy 
et  moy  l'entendons  et  veoyons  de  mesme.  Les 
abeilles  pillotent  deçà  delà  les  fleurs  ;  mais  elles  en 
font  aprez  le  miel,  qui  est  tout  leur  ;  ce  n'est  plus 
thym,  ny  mariolaine  :  ainsi  les  pièces  empruntées 
d'aultruy,  il  les  transformera  et  confondra  pour  en 
faire  un  ouvrage  tout  sien,  à  sçavoir  son  iugement  : 
son  institution,  son  travail  et  estude  ne  vise  qu'à 
le  former.  Qu'il  celé  tout  ce  dequoy  il  a  esté  se- 

1  Aussi  bien  que  savoir,  douter  a  son  mérite. 

Dante,  Inferno,  cant.  XI,  v.  93. 
*  Nous  n'avons  pas  de  roi  ;  que  chacun  dispose  librement  de 
soi-même.  Sénèque,  Epist.  33. 

couru,  et  ne  produise  que  ce  qu'il  en  a  faict.  Les 
pilleurs,  les  emprunteurs,  mettent  en  parade  leurs 
bastiments,  leurs  achapts  ;  non  pas  ce  qu'ils  tirent 
d'aultruy  :  vous  ne  veoyez  pas  les  espices  d'un 
homme  de  parlement  ;  vous  veoyez  les  alliances 
qu'il  a  gaignees,  et  honneurs  à  ses  enfants  :  nul  ne 
met  en  compte  publicque  sa  recepte  ;  chascun  y 
met  son  acquest. 

Le  gaing  de  nostre  estude,  c'est  en  estre  devenu 
meilleur  et  plus  sage.  C'est,  disoit  Epicharmus, 
l'entendement  qui  veoid  et  qui  oyt  ;  c'est  l'enten- 
dement qui  approufite  tout,  qui  dispose  tout,  qui 
agit,  qui  domine  et  qui  règne  ;  toutes  aultres  choses 
sont  aveugles,  sourdes  et  sans  ame.  Certes,  nous 
le  rendons  servile  et  couard,  pour  ne  luy  laisser  la 
liberté  de  rien  faire  de  soy.  Qui  demanda  iamais 
à  son  disciple  ce  qu'il  luy  semble  de  la  rhétorique 
et  de  la  grammaire,  de  telle  ou  telle  sentence  de 
Cicero  ?  on  nous  les  placque  en  la  mémoire  toutes 
empennées,  comme  des  oracles,  où  les  lettres  et 
les  syllabes  sont  de  lg,  substance  de  la  chose.  Sça- 
voir  par  cœur  n'est  pas  sçavoir  ;  c'est  tenir  ce 
qu'on  a  donné  en  garde  à  sa  mémoire.  Ce  qu'on 
sçait  droictement,  on  en  dispose,  sans  regarder  au 
patron,  sans  tourner  les  yeulx  vers  son  livre. 
Fascheuse  suffisance,  qu'une  suffisance  pure  livres- 
que !  le  m'attens  qu'elle  serve  d'ornement,  non 
de  fondement  ;  suyvant  l' ad  vis  de  Platon,  qui  dict 
«  la  fermeté,  la  fôy,  la  sincérité,  estre  la  vraye  philo- 
sophie ;  les  aultres  sciences,  et  qui  visent  ailleurs, 
n 'estre  que  fard.  »  le  vouldroy  que  le  Paluël  ou 
Pompée,  ces  beaux  danseurs  de  mon  temps,  ap- 
prinssent  des  caprioles  à  les  veoir  seulement  faire, 
sans  nous  bouger  de  nos  places  ;  comme  ceulx  cy 
veulent  instruire  nostre  entendement,  sans  l'es- 
branler  :  ou  qu'on  nous  apprinst  à  manier  un  cheval, 

ou  une  picque,  ou  un  luth,  ou  la  voix,  sans  nous  y 
exercer  ;  comme  ceulx  cy  nous  veulent  apprendre 
à  bien  juger  et  à  bien  parler,  sans  nous  exercer  à 
parler  ny  à  iuger.  Or,  à  cet  apprentissage,  tout  ce 
qui  se  présente  à  nos  yeulx  sert  de  livre  suffisant  : 
la  malice  d'un  page,  la  sottise  d'un  valet,  un  propos 
de  table,  ce  sont  autant  de  nouvelles  matières. 

A  cette  cause,  le  commerce  des  hommes  y  est 
merveilleusement  propre,  et  la  visite  des  païs 
estrangiers  :  non  pour  en  rapporter  seulement,  à 
la  mode  de  nostre  noblesse  françoise,  combien  de 
pas  a  Santa  Rotonda,  ou  la  richesse  des  calessons 
de  la  signora  Livia  ;  ou,  comme  d'aultres,  combien 
le  visage  de  Néron,  de  quelque  vieille  ruyne  de  là, 
est  plus  long  ou  plus  large  que  celuy  de  quelque 
pareille  médaille  :  mais  pour  en  rapporter  prin- 
cipalement les  humeurs  de  ces  nations  et  leurs 
façons,  et  pour  frotter  et  limer  nostre  cervelle 
contre  celle  d'aultruy.  le  vouldroy  qu'on  com- 
menceast  à  le  promener  dez  sa  tendre  enfance  ; 
et  premièrement,  pour  faire  d'une  pierre  deux 
coups,  par  les  nations  voysines  où  le  langage  est 
plus  esloingné  du  nostre,  et  auquel,  si  vous  ne  la 
formez  de  bonne  heure,  la  langue  ne  se  peult  plier. 

Aussi  bien  est  ce  une  opinion  receue  d'un  chascun, 
que  ce  n'est  pas  raison  de  nourrir  un  enfant  au 
giron  de  ses  parents  :  cette  amour  naturelle  les 
attendrit  trop  et  relasche,  voire  les  plus  sages  ;  ils 
ne  sont  capables  ny  de  chastier  ses  faultes,  ny  de 
le  veoir  nourry  grossièrement  comme  il  fault  et 
hazardeusement  ;  ils  ne  le  sçauroient  souffrir 
revenir  suant  et  pouldreux  de  son  exercice,  boire 
chauld,  boire  froid,  ny  le  veoir  sur  un  cheval  re- 
bours, ny  contre  un  rude  tireur  le  floret  au  poing, 
ou  la  première  arquebuse.  Car  il  n'y  a  remède  :  qui 
en  veult  faire  un  homme  de  bien,  sans  doubte  il 

ne  le  fault  espargner  en  cette  ieunesse  ;  et  fault 
souvent  chocquer  les  reigles  de  la  médecine  : 

Vitamque  sub  dio,  et  trepidis  agat 
In  rébus  1. 

Ce  n'est  pas  assez  de  luy  roidir  Famé  ;  il  luy  fault 
aussi  roidir  les  muscles  :  elle  est  trop  pressée,  si 
elle  n'est  secondée  ;  et  a  trop  à  faire  de,  seule, 
fournir  à  deux  offices.  le  sçay  combien  ahanne  la 
mienne  en  compaignie  d'un  corps  si  tendre,  si  sen- 
t  sible,  qui  se  laisse  si  fort  aller  sur  elle  ;  et  apperceoy 
souvent,  en  ma  leçon,  qu'en  leurs  escripts  mes 
maistres  font  valoir,  pour  magnanimité  et  force  de 
courage,  des  exemples  qui  tiennent  volontiers  plus 
de  Fespessissure  de  la  peau  et  dureté  des  os. 

I'ay  veu  des  hommes,  des  femmes  et  des  enfants 
ainsi  nayz,  qu'une  bastonade  leur  est  moins  qu'à 
moy  une  chiquenaude  ;  qui  ne  remuent  ny  langue 
ny  sourcil  aux  coups  qu'on  leur  donne  :  quand  les 
athlètes  contrefont  les  philosophes  en  patience, 
c'est  plustost  vigueur  de  nerfs  que  de  cœur.  Ôr 
Faccoustumance  à  porter  le  travail  est  accoustu- 
mance  à  porter  la  douleur  :  labor  callum  obducit 
dolori  2.  Il  le  fault  rompre  à  la  peine  et  aspreté  des 
exercices,  pour  le  dresser  à  la  peine  et  aspreté  de 
la  dislocation,  de  la  cholique,  du  cautère,  et  de  la 
geaule  aussi  et  de  la  torture  ;  car  de  ces  dernières 
icy,  encores  peult  il  estre  en  prinse,  qui  regardent 
les  bons,  selon  le  temps,  comme  les  meschants  : 
nous  en  sommes  à  Fespreuve  ;  quiconque  combat 
les  loix,  menace  les  plus  gents  de  bien  d'escourgees 
et  de  la  chorde. 

1  Qu'il  n'ait  de  toit  que  le  ciel,  qu'il  vive  au  milieu  des  alarmes. 
Hor.  Od.  III,  2,  5. 

2  Le  travail  vous  endurcit  à  la  douleur.  Cicér.  Tusc.  quœst. 
H,  15. 

Et  puis,  l'auctorité  du  gouverneur,  qui  doibt 
estre  souveraine  sur  luy,  s'interrompt  et  s'en> 
pesche  par  la  présence  des  parents  :  ioinct  que  ce 
respect  que  la  famille  luy  porte,  la  cognoissance 
des  moyens  et  grandeurs  de  sa  maison,  ce  ne  sont 
pas,  à  mon  opinion,  legieres  incommoditez  en  cet 
aage. 

En  cette  eschole  du  commerce  des  hommes,  i'ay 
souvent  remarqué  ce  vice,  qu'au  lieu  de  prendre 
cognoissance  d'aultruy,  nous  ne  travaillons  qu'à 
la  donner  de  nous  ;  et  sommes  plus  en  peine  de 
débiter  nostre  marchandise  que  d'en  acquérir  de 
nouvelle  :  le  silence  et  la  modestie  sont  qualitez 
très  commodes  à  la  conversation.  On  dressera  cet 
enfant  à  estre  espargnant  et  mesnagier  de  sa 
suffisance,  quand  il  l'aura  acquise  ;  à  ne  se  formali- 
zer  point  des  sottises  et  fables  qui  se  diront  en  sa 
présence  :  car  c'est  une  incivile  importunité  de 
chocquer  tout  ce  qui  n'est  pas  de  nostre  appétit. 
Qu'il  se  contente  de  se  corriger  soy  mesme  ;  et  ne 
semble  pas  reprocher  à  aultruy  tout  ce  qu'il  refuse 
à  faire,  ny  contraster  aux  mœurs  publicques  : 
licet  saper e  sine  pompa,  sine  invidia l.  Fuye  ces 
images  regenteuses  et  inciviles,  et  cette  puérile 
ambition  de  vouloir  paroistre  plus  fin,  pour  estre 
aultre  ;  et  comme  si  ce  feust  marchandise  mal  aysee 
que  reprehensions  et  nouvelletez,  vouloir  tirer  de 
là  nom  de  quelque  peculiere  valeur.  Comme  il 
n'affiert  qu'aux  grands  poètes  d'user  des  licences 
de  l'art,  aussi  n'est  il  supportable  qu'aux  grandes 
âmes  et  illustres  de  se  privilégier  au  dessus  de  la 
coustume.  Si  quid  S  ocrâtes  a  ut  Â/lstippus  contra 
morem  et  consuetudinem  fecerunt,  idem  sibi  ne 
arbitretur  licere  :  magnis  enim  Mi  et  divinis  bonis 

1  On  peut  être  sage  sans  éclat,  sans  orgueil.  Sénkque,  Epist. 
103. 

hanc  licentiam  assequebantur1.  On  luy  apprendra 
de  n'entrer  en  discours  et  contestation,  que  là  où 
il  verra  un  champion  digne  de  sa  luicte  ;  et  là 
mesme,  à  n'employer  pas  touts  les  tours  qui  luy 
peuvent  servir,  mais  ceulx  là  seulement  qui  luy 
peuvent  le  plus  servir.  Qu'on  le  rende  délicat 
au  chois  et  triage  de  ses  raisons,  et  aymant  la 
pertinence,  et  par  conséquent  la  briefveté.  Qu'on 
l'instruise  sur  tout  à  se  rendre  et  à  quitter  les 
armes  à  la  vérité  tout  aussitost  qu'il  l'appercevra  ; 
soit  qu'elle  naisse  ez  mains  de  son  adversaire,  soit 
qu'elle  naisse  en  luy  mesme  par  quelque  radvise- 
ment  :  car  il  ne  sera  pas  mis  en  chaise  pour  dire 
un  roolle  prescript  ;  il  n'est  engagé  à  aulcune 
cause,  que  parce  qu'il  l'appreuve  ;  ny  ne  sera  du 
mestier  où  se  vend  à  purs  deniers  comptants 
la  liberté  de  se  pouvoir  repentir  et  recognoistre  : 
neque,  ut  omnia,  quce  prœscrifita  et  imperata  stnt, 
defendat,  necessitate  ulla  cogitur  2. 

Si  son  gouverneur  tient  de  mon  humeur,  il  luy 
formera  la  volonté  à  estre  très  loyal  serviteur  de 
son  prince,  et  très  affectionné  et  très  courageux  ; 
mais  il  luy  refroidira  l'envie  de  s'y  attacher  autre- 
ment que  par  un  debvoir  publicque.  Oultre  plusieurs 
aultres  inconvénients  qui  blecent  nostre  liberté 
par  ces  obligations  particulières,  le  iugement  d'un 
homme  gagé  et  achepté,  ou  il  est  moins  entier  et 
moins  libre,  ou  il  est  taché  et  d'imprudence  et 
d'ingratitude.  Un  pur  courtisan  ne  peult  avoir  ny 
I03'  ny  volonté  de  dire  et  penser  que  favorablement 
d'un  maistre  qui,  parmi  tant  de  milliers  d' aultres 

1Si  Aristippe  ou  Socrate  n'ont  pas  toujours  respecté  les 
coutumes  et  les  mœurs  de  leur  pays,  ce  serait  une  erreur  de 
croire  que  vous  puissiez  les  imiter.  Leur  mérite  transcendant 
et  presque  divin  autorisait  cette  liberté.  Cic.  de  Ojfic.  I,  41. 

2  Nulle  nécessité  ne  l'oblige  de  défendre  tout  ce  qu'on  vou- 
drait impérieusement  lui  prescrire.  Cic.  Acad.  II,  3. 

subiects,  l'a  choisy  pour  le  nourrir  et  eslever  de  sa 
main  ;  cette  faveur  et  utilité  corrompent,  non  sans 
quelque  raison,  sa  franchise,  et  Tesblouïssent  : 
pourtant  veoid  on  coustumierement  le  langage 
de  ces  gents  là  divers  à  tout  aultre  langage  en  un 
estât,  et  de  peu  de  foy  en  telle  matière. 

Que  sa  conscience  et  sa  vertu  reluisent  en  son 
parler,  et  n'ayent  que  la  raison  pour  conduicte. 
Qu'on  luy  face  entendre  que  de  confesser  la  faulte 
qu'il  descouvrira  en  son  propre  discours,  encores 
qu'elle  ne  soit  apperceue  que  par  luy,  c'est  un 
effect  de  ingénient  et  de  sincérité,  qui  sont  les 
principales  parties  qu'il  cherche  ;  que  l'opiniastrer 
et  contester  sont  qualitez  communes,  plus  ap- 
parentes aux  plus  basses  âmes;  que  se  radviser 
et  se  corriger,  abandonner  un  mauvais  party  sur  le 
cours  de  son  ardeur,  ce  sont  qualitez  rares,  fortes 
et  philosophiques.  On  l'advertira,  estant  en  com- 
paignie,  d'avoir  les  yeulx  par  tout  ;  car  ie  treuve 
que  les  premiers  sièges  sont  communément  saisis 
par  les  hommes  moins  capables,  et  que  les  grandeurs 
de  fortune  ne  se  treuvent  gueres  meslees  à  la 
suffisance  :  i'ai  veu,  ce  pendant  qu'on  s'entretenoit 
au  hault  bout  d'une  table  de  la  beaulté  d'une 
tapisserie  ou  du  goust  de  la  malvoisie,  se  perdre 
beaucoup  de  beaux  traicts  à  l'aultre  bout.  Il  sondera 
la  portée  d'un  chascun  :  un  bouvier,  un  masson, 
un  passant,  il  fault  tout  mettre  en  besongne,  et 
emprunter  de  chascun  selon  sa  marchandise,  car 
tout  sert  en  mesnage  ;  la  sottise  mesme  et  foiblesse 
d'aultruy  luy  sera  instruction  :  à  contrerooller  les 
grâces  et  façons  d'un  chascun,  il  s'engendrera  envie 
des  bonnes,  et  mespris  des  mauvaises. 

Qu'on  luy  mette  en  f  antasie  une  honneste  curio- 
sité de  s'enquérir  de  toutes  choses  :  tout  ce  qu'il 
y  aura  de  singulier  autour  de  luy,  il  le  verra; 

un  bastiment,  une  fontaine,  un  homme,  le  lieu 
d'une  battaille  ancienne,  le  passage  de  César  ou  de 
Charlemaigne  ; 

Quae  tellus  sit  Jenta  gelu,  quas  putris  ab  a?stu  ; 
Ventus  in  Italiarn  quis  bene  vêla  ferat 1  ; 

il  s'enquerra  des  mœurs,  des  moyens  et  des,  alliances 
de  ce  prince,  et  de  celuy  là  :  ce  sont  choses  très 
plaisantes  à  apprendre,  et  très  utiles  à  sçavoir. 

En  cette  practique  des  hommes,  i'entens  y  com- 
prendre, et  principalement,  ceulx  qui  ne  vivent 
qu'en  la  mémoire  des  livres  :  il  practiquera,  par  le 
moyen  des  histoires,  ces  grandes  âmes  des  meilleurs 
siècles.  C'est  un  vain  estude,  qui  veult  ;  mais  qui 
veult  aussi,  c'est  un  estude  de  fruict  inestimable, 
et  le  seul  estude,  comme  dict  Platon,  que  les 
Lacedemoniens  eussent  réservé  à  leur  part.  Quel 
proufit  ne  fera  il,  en  cette  part  là,  à  la  lecture 
des  Vies  de  nostre  Plutarque?  Mais  que  mon 
guide  se  souvienne  où  vise  sa  charge  ;  et  qu'il 
n'imprime  pas  tant  à  son  disciple  la  date  de  la 
ruyne  de  Carthage,  que  les  mœurs  de  Hannibal  et 
de  Scipion  ;  ny  tant  où  mourut  Marcellus,  que 
pourquoy  il  feut  indigne  de  son  debvoir  qu'il 
mourust  là.  Qu'il  ne  luy  apprenne  pas  tant  les 
histoires,  qu'à  en  iuger.  C'est  à  mon  gré,  entre 
toutes,  la  matière  à  laquelle  nos  esprits  s'appliquent 
de  plus  diverse  mesure  :  i'ay  leu  en  Tite  Live  cent 
choses  que  tel  n'y  a  pas  leu  ;  Plutarque  y  en  a  leu 
cent,  oultre  ce  que  i'y  ay  sceu  lire,  et  à  l'adventure 
oultre  ce  que  Taucteur  y  avoit  mis  :  à  d'auleuns, 
c'est  un  pur  estude  grammairien  ;  à  d'aultres, 
Fanatomie  de  la  philosophie,  par  laquelle  les  plus 

1  Quelle  contrée  est  engourdie  par  le  froid,  ou  brûlée  par  le 
soleil  ;  quel  vent  propice  pousse  les  vaisseaux  en  Italie.  Pro- 
perce,  IV,  3,  39. 

abstruses  parties  de  nostre  nature  se  pénètrent. 
Il  y  a  dans  Plutarque  beaucoup  de  discours  estendus 
très  dignes  d'estre  sceus  ;  car,  à  mon  gré,  c'est  le 
maistre  ouvrier  de  telle  besongne  ;  mais  il  y  en  a 
mille  qu'il  n'a  que  touchez  simplement  :  il  guigne 
seulement  du  doigt  par  où  nous  irons,  s'il  nous 
plaist  ;  et  se  contente  quelquesfois  de  ne  donner 
qu'une  attaincte  dans  le  plus  vif  d'un  propos. 
Il  les  fault  arracher  de  là,  et  mettre  en  place 
marchande  :  comme  ce  sien  mot,  «  Que  les  habitants 
d'Asie  servoient  à  un  seul,  pour  ne  sçavoir  pro- 
noncer une  seule  syllabe,  qui  est  Non,  »  donna 
peut  estre  la  matière  et  l'occasion  à  la  Boëtie  de  sa 
Servitude  volontaire.  Cela  mesme  de  luy  veoir 
trier  une  legiere  action  en  la  vie  d'un  homme,  ou 
un  mot,  qui  semble  ne  porter  pas  cela,  c'est  un 
discours.  C'est  dommage  que  les  gents  d'entende- 
ment ayment  tant  la  briefveté  :  sans  doubte  leur 
réputation  en  vault  mieulx  ;  mais  nous  en  valons 
moins.  Plutarque  ayme  mieulx  que  nous  le  vantions 
de  son  iugement,  que  de  son  sçavoir  ;  il  ayme  mieulx 
nous  laisser  désir  de  soy,  que  satiété  :  il  sçavoit 
qu'ez  choses  bonnes  mesme  on  peult  trop  dire  ;  et 
qu'Alexandridas  reprocha  iustement  à  celuy  qui 
tenoit  aux  ephores  des  bons  propos,  mais  trop 
longs  :  «  0  estrangier,  tu  dis  ce  qu'il  fault  autre- 
ment qu'il  ne  fault.  »  Ceulx  qui  ont  le  corps  graile, 
le  grossissent  d'embourrures  ;  ceulx  qui  ont  la 
matière  exile,  l'enflent  de  paroles. 

Il  se  tire  une  merveilleuse  clarté,  pour  le  iugement 
humain,  de  la  fréquentation  du  monde  :  nous 
sommes  touts  contraincts  et  amonceliez  en  nous, 
et  avons  la  veue  raccourcie  à  la  longueur  de  nostre 
nez.  On  demandoit  à  Socrates  d'où  il  estoit  :  il  ne 
respondit  pas,  d'Athènes  ;  mais,  du  monde  :  luy 
qui  avoit  l'imagination  plus  pleine  et  plus  estendue, 

embrassoit  l'univers  comme  sa  ville,  iectoit  ses 
cognoissances,  sa  société  et  ses  affections  à  tout 
le  genre  humain  ;  non  pas  comme  nous,  qui  ne 
regardons  que  soubs  nous.  Quand  les  vignes  gèlent 
en  mon  village,  mon  prebstre  en  argumente  Tire 
de  Dieu  sur  la  race  humaine,  et  iuge  que  la  pépie 
en  tienne  desia  les  Cannibales.  A  veoir  nos  guerres 
civiles,  qui  ne  crie  que  cette  machine  se  bouleverse, 
et  que  le  iour  du  iugement  nous  prend  au  collet  ? 
sans  s'adviser  que  plusieurs  pires  choses  se  sont 
veues,  et  que  les  dix  mille  parts  du  monde  ne 
laissent  pas  de  galler  le  bon  temps  ce  pendant  : 
moy,  selon  leur  licence  et  impunité,  admire  de  les 
veoir  si  doulces  et  molles.  A  qui  il  gresle  sur  la  teste, 
tout  Themisphere  semble  estre  en  tempeste  et 
orage  ;  et  disoit  le  Savoïard,  «  que  si  ce  sot  roy  de 
France  eust  sceu  bien  conduire  sa  fortune,  il 
estoit  homme  pour  devenir  maistre  d'hostel  de 
son  duc  :  »  son  imagination  ne  concevoit  aultre 
plus  eslevee  grandeur  que  celle  de  son  maistre. 
Nous  sommes  insensiblement  touts  en  cette  erreur  : 
erreur  de  grande  suitte  et  preiudice.  Mais  qui  se 
présente  comme  dans  un  tableau  cette  grande 
image  de  nostre  mère  nature  en  son  entière  maiesté  ; 
qui  lit  en  son  visage  une  si  générale  et  constante 
variété  ;  qui  se  remarque  là  dedans,  et  non  soy, 
mais  tout  un  royaume,  comme  un  traie t  d'une 
poincte  très  délicate,  celuy  là  seul  estime  les 
choses  selon  leur  iuste  grandeur. 

Ce  grand  monde,  que  les  uns  multiplient  encore* 
comme  espèces  soubs  un  genre,  c'est  le  mirouer  où 
il  nous  fault  regarder,  pour  nous  cognoistre  de  bon 
biais.  Somme,  ie  veulx  que  ce  soit  le  livre  de  mon 
escholier.  Tant  d'humeurs,  de  sectes,  de  iugements, 
d'opinions,  de  loix  et  de  coustumes,  nous  appren- 
nent à  iuger  sainement  des  nostres,  et  apprennent 

nostre  iugement  à  recognoistre  son  imperfection 
et  sa  naturelle  foiblesse  ;  qui  n'est  pas  un  legier 
apprentissage  :  tant  de  remuements  (Testât  et 
changements  de  fortune  publicque  nous  instruisent 
à  ne  faire  pas  grand  miracle  de  la  nostre  :  tant  de 
noms,  tant  de  victoires  et  conquestes  ensepvelies 
sous  Toubliance,  rendent  ridicule  l'espérance  d'eter- 
nizer  nostre  nom  par  la  prinse  de  dix  argoulets  et 
d'un  poullier  qui  n'est  cogneu  que  de  sa  cheute  : 
l'orgueil  et  la  fierté  de  tant  de  pompes  estrangieres, 
la  maiesté  si  enflée  de  tant  de  courts  et  de  grandeurs, 
nous  fermit  et  asseure  la  veue  à  soustenir  l'esclat 
des  nostres  sans  ciller  les  yeulx  :  tant  de  rnilliasses 
d'hommes  enterrez  avant  nous,  nous  encouragent  à 
ne  craindre  d'aller  trouver  si  bonne  compaignie  en 
l'aultre  monde  ;  ainsi  du  reste.  Nostre  vie,  disoit 
Pythagoras,  retire  à  la  grande  et  populeuse  assem- 
blée des  ieux  Olympiques  :  les  uns  s'y  exercent  le 
corps,  pour  en  acquérir  la  gloire  des  ieux  ;  d'aultres 
y  portent  des  marchandises  à  vendre,  pour  le 
gaing  ;  il  en  est,  et  qui  ne  sont  pas  les  pires,  lesquels 
n'y  cherchent  aultre  fruict  que  de  regarder  comment 
et  pourquoy  chasque  chose  se  faict,  et  estre  specta- 
teurs de  la  vie  des  aultres  hommes,  pour  en  iuger 
et  reigler  la  leur. 

Aux  exemples  se  pourront  proprement  assortir 
touts  les  plus  proufitables  discours  de  la  philosophie, 
à  laquelle  se  doibvent  toucher  les  actions  humaines 
comme  à  leur  reigle.  On  luy  dira, 

Quid  fas  optare  •  quid  asper 
Utile  nummus  habet  *  patriae  carisque  propinquis 
Quantum  elargiri  deceat  :  quem  te  Deus  esse 
Jussit,  et  humana  qua  parte  locatus  es  in  re  ; 
Quid  sumus,  aut  quidnam  victuri  gignimur...1 

1  Ce  qu'on  peut  désirer  ;  à  quoi  doit  servir  Fargent  ;  ce  qu'on 
doit  faire  pour  sa  patrie  et  sa  famille  ;  ce  que  Dieu  a  voulu 

que  c'est  que  sçavoir  et  ignorer,  qui  doibt  estre 
le  but  de  Testude  ;  que  c'est  que  vaillance,  tem- 
pérance et  iustice  ;  ce  qu'il  y  a  à  dire  entre  l'am- 
bition et  l'avarice,  la  servitude  et  la  subiection,  la 
licence  et  la  liberté  ;  à  quelles  marques  on  cognoist 
le  vray  et  solide  contentement  ;  iusques  où  il  fault 
craindre  la  mort,  la  douleur  et  la  honte  ; 

Et  quo  quemque  modo  fugiatque  feratquc  laborem  l  ; 

quels  ressorts  nous  meuvent,  et  le  moyen  de  tant 
de  divers  bransles  en  nous  :  car  il  me  semble  que 
les  premiers  discours  dequoy  on  luy  doibt  abbruver 
l'entendement,  ce  doibvent  estre  ceulx  qui  reiglent 
ses  mœurs  et  son  sens,  qui  luy  apprendront  à  se 
cognoistre,  et  à  sçavoir  bien  mourir  et  bien  vivre. 
Entre  les  arts  libéraux,  commenceons  par  l'art  qui 
nous  faict  libres  :  elles  servent  toutes  voirement 
en  quelque  manière  à  l'instruction  de  nostre  vie  et 
à  son  usage,  comme  toutes  aultres  choses  y  servent 
en  quelque  manière  aussi  ;  mais  choisissons  celle 
qui  y  sert  directement  et  professoirement.  Si  nous 
sçavions  restreindre  les  appartenances  de  nostre 
vie  à  leurs  iustes  et  naturels  limites,  nous  trou- 
verions que  la  meilleure  part  des  sciences  qui  sont 
en  usage,  est  hors  de  nostre  usage  :  et  en  celles 
mesmes  qui  le  sont,  qu'il  y  a  des  estendues  et 
enfonceures  très  inutiles  que  nous  ferions  mieulx 
de  laisser  là  ;  et  suyvant  l'institution  de  Socrates, 
borner  le  cours  de  nostre  estude  en  celles  où  fault 
l'utilité. 

Sapere  aude, 
Incipe  :  Vivendi  recte  qui  prorogat  horam, 

que  l'homme  fût  sur  la  terre,  et  quel  rang  il  lui  a  assigné  dans 
le  monde  ;  ce  que  nous  sommes,  et  dans  quel  dessein  il  nous  a 
donné  l'être.  Pers.  III,  69. 

1  Et  comment  nous  devons  éviter  ou  supporter  les  peines. 
Virg,  Ênéid.  III,  459. 

Rusticus  exspectat,  dum  defluat  amnis  ;  at  il  le 
Labitur,  et  labetur  in  oinne  volubilis  asvum  3. 

C'est  une  grande  simplesse  d'apprendre  h  nos 
enfants, 

Quid  moveant  Pisces,  animosaque  signa  Leonis, 
Lotus  et  Hesperia  quid  Capricornus  aqua  '-  ; 

la  science  des  astres  et  le  mouvement  de  la  huic- 
tiesme  sphère,  avant  que  les  leurs  propres  : 

Tt  IIÀeiaôWcrt  Kafioi  ; 
Tt'  S'  acrrpao-i  BowTe(u  ; :>> 

Anaximenes  escrivant  à  Pythagoras  :  «De  quel 
sens  puis  ie  m'amuser  au  secret  des  estoiles,  ayant 
la  mort  ou  la  servitude  tousiours  présente  aux 
yeulx  ?  »  car  lors  les  roys  de  Perse  preparoient  la 
guerre  contre  son  païs.  Chascun  doibt  dire  ainsin  : 
«  Estant  battu  d'ambition,  d'avarice,  de  témérité, 
de  superstition,  et  ayant  au  dedans  tels  aultres 
ennemis  de  la  vie,  iray  ie  songer  au  brans! e  du 
monde  ?  » 

Aprez  qu'on  luy  aura  apprins  ce  qui  sert  à  le 
faire  plus  sage  et  meilleur,  on  l'entretiendra  que 
c'est  que  logique,  physique,  géométrie,  rhétorique  ; 
et  la  science  qu'il  choisira,  ayant  desia  le  iugement 
formé,  il  en  viendra  bientost  à  bout.  Sa  leçon  se 
fera  tantost  par  devis,  tantost  par  livre  :  tantost 
son  gouverneur  luy  fournira  de  l'aucteur  mesme, 

1  Ose  être  vertueux  ;  commence  :  différer  de  régler  sa  conduite, 
c'est  imiter  la  simplicité  du  voyageur  qui,  trouvant  un  fleuve 
sur  son  chemin,  attend  qu'il  soit  écoulé  ;  le  fleuve  coule,  et  cou- 
lera éternellement.  Hor.  Epist.  II,  i,  40. 

2  Quelle  est  l'influence  des  Poissons,  du  Lion  enflammé,  et  du 
Capricorne  qui  se  plonge  dans  la  mer  occidentale.  Properce, 
IV,  1,  89. 

3 Que  m'importent  les  Pléiades,  ou  les  étoiles  du  Bouvier? 
Anacr.  Od.  XVII,  10. 

propre  à  cette  fin  de  son  institution  ;  tantost  il  luy 
en  donnera  la  moelle  et  la  substance  toute  maschee  ; 
et  si  de  soy  mesme  il  n'est  assez  familier  des  livres 
pour  y  trouver  tant  de  beaux  discours  qui  y  sont, 
pour  l'effect  de  son  desseing,  on  lui  pourra  ioindre 
quelque  homme  de  lettres  qui  à  chaque  besoing 
fournisse  les  munitions  qu'il  fauldra,  pour  les 
distribuer  et  dispenser  à  son  nourrisson.  Et  que 
cette  leçon  ne  soit  plus  aysee  et  naturelle  que  celle 
de  Gaza,  qui  y  peult  faire  doubte  ?  Ce  sont  là 
préceptes  espineux  et  mal  plaisants,  et  des  mots 
vains  et  descharnez,  où  il  n'y  a  point  de  prinse, 
rien  qui  vous  esveille  l'esprit  :  en  cette  cy  l'ame 
treuve  où  mordre  et  où  se  paistre.  Ce  fruict  est- 
plus  grand  sans  comparaison,  et  si  sera  plustost 
meury. 

C'est  grand  cas  que  les  choses  en  soient  là  en 
nostre  siècle,  que  la  philosophie  soit,  iusques  aux 
gents  d'entendement,  un  nom  vain  et  fantastique, 
qui  se  treuve  de  nul  usage  et  de  nul  prix,  par 
opinion  et  par  effect.  le  croy  que  ces  ergotismes  en 
sont  cause,  qui  ont  saisy  ses  avenues.  On  a  grand 
tort  de  la  peindre  inaccessible  aux  enfants,  et 
d'un  visage  renfrongné,  sourcilleux  et  terrible  : 
qui  me  l'a  masquée  de  ce  fauls  visage,  pasle  et 
hideux  ?  Il  n'est  rien  plus  gay,  plus  gaillard,  plus 
enioué,  et  à  peu  que  ie  ne  die  folastre  ;  elle  ne 
presche  que  feste  et  bon  temps  :  une  mine  triste 
et  transie  monstre  que  ce  n'est  pas  là  son  giste. 
Demetrius  le  grammairien  rencontrant  dans  le 
temple  de  Delphes  une  trouppe  de  philosophes  assis 
ensemble,  il  leur  dict  :  «  Ou  ie  me  trompe,  ou,  à 
vous  veoir  la  contenance  si  paisible  et  si  gaye,  vous 
n'estes  pas  en  grand  discours  entre  vous.  »  A  quoy 
l'un  d'eulx,  Heracleon  le  Megarien,  respondit  : 
6  C'est  à  faire  à  ceulx  qui  cherchent  si  le  futur  du 

verbe  fîdWo)  a  double  À,  ou  qui  cherchent  la  dé- 
rivation des  comparatifs  xtîpav  et  fiç\riovy  et  des 
superlatifs  x^Pl<TT0V  e^  P&tuttov,  qu'il  fault  ridel- 
le front,  s' entretenants  de  leur  science  :  mais  quant 
aux  discours  de  la  philosophie,  ils  ont  accoustumé 
d'esgayer  et  resiouyr  ceulx  qui  les  traictent,  non  les 
renfrongner  et  contrister.  » 

Deprendas  animi  tormenta  latentis  in  aegro 
Corpore  ;  deprendas  et  gaudia  :  sumit  utrumque 
Inde  habitum  faciès  1. 

L'ame  qui  loge  la  philosophie  doibt,  par  sa  santé, 
rendre  sain  encores  3e  corps  :  elle  doibt  faire  luire 
iusques  au  dehors  son  repos  et  son  ayse  ;  doibt 
former  à  son  moule  le  port  extérieur,  et  l'armer, 
par  conséquent,  d'une  gratieuse  fierté,  d'un  main- 
tien actif  et  alaigre,  et  d'une  contenance  contente 
et  débonnaire.  La  plus  expresse  marque  de  la 
sagesse,  c'est  une  esiouïssance  constante  ;  son  estât 
est,  comme  des  choses  au  dessus  de  la  lune,  tous- 
iours  serein  :  c'est  baroco  et  baralipton  qui  rendent 
leurs  supposts  ainsi  crottez  et  enfumez  ;  ce  n'est 
pas  elle  :  ils  ne  la  cognoissent  que  par  ouyr  dire. 
Comment  î  elle  faict  estât  de  sereiner  les  tempestes 
de  l'ame,  et  d'apprendre  la  faim  et  les  fiebvres  à 
rire,  non  par  quelques  epicycles  imaginaires,  mais 
par  raisons  naturelles  et  palpables  :  elle  a  pour  son 
but  la  vertu,  qui  n'est  pas,  comme  dict  l'eschole, 
plantée  à  la  teste  d'un  mont  couppé,  rabotteux 
et  inaccessible  :  ceulx  qui  l'ont  approchée  la  tien- 
nent, au  rebours,  logée  dans  une  belle  plaine  fertile 
et  fleurissante,  d'où  elle  veoid  bien  soubs  soy  toutes 
choses  ;  mais  si  peult  on  y  arriver,  qui  en  sçait 

1  Les  tourments  d'un  esprit  inquiet  percent  à  l'extérieur  aussi 
bien  que  la  joie  ;  le  visage  réfléchit  ces  diverses  affections  de 
l'âme.  Juvénal,  IX,  18. 

l'addresse,  par  des  routes  ombrageuses,  gazonnees 
et  doux  fleurantes,  plaisamment,  et  d'une  pente 
facile  et  polie,  comme  est  celle  des  voultes  célestes. 
Pour  n'avoir  hanté  cette  vertu  suprême,  belle, 
triumphante,  amoureuse,  délicieuse  pareillement  et 
courageuse,  ennemie  professe  et  irréconciliable  d'ai- 
greur, de  desplaisir,  de  crainte  et  de  contraincte, 
ayant  pour  guide  nature,  fortune  et  volupté  pour 
compaignes  ;  ils  sont  allez,  selon  leur  foiblesse, 
feindre  cette  sotte  image,  triste,  querelleuse,  de- 
spite,  menaceuse,  mineuse,  et  la  placer  sur  un 
rochier  à  l'escart,  emmy  des  ronces  ;  fantosme  à 
estonner  les  gents. 

Mon  gouverneur,  qui  cognoist  debvoir  remplir 
la  volonté  de  son  disciple  autant  ou  plus  d'affec- 
tion que  de  révérence  envers  la  vertu,  luy  sçaura 
dire  que  les  poëtes  suyvent  les  humeurs  communes, 
et  luy  faire  toucher  au  doigt  que  les  dieux  ont  mis 
plustost  la  sueur  aux  advenues  des  cabinets  de 
Venus,  que  de  Pallas.  Et  quand  il  commencera  de 
se  sentir,  luy  présentant  Bradamante  ou  Angélique, 
pour  maistresse  à  iouyr  ;  et  d'une  beaulté  naïfve, 
actifve,  généreuse,  non  nommasse,  mais  virile,  au 
prix  d'une  beaulté  molle,  afïettee,  délicate,  artifi- 
cielle ;  l'une  travestie  en  garson,  coiffée  d'un  mo- 
rion  luisant;  l'aultre  vestue  en  garse,  coiffée  d'un 
attiffet  emperlé  :  il  iugera  masle  son  amour  mesme, 
s'il  choisit  tout  diversement  à  cet  efféminé  pasteur 
de  Phrygie. 

Il  luy  fera  cette  nouvelle  leçon  :  Que  le  prix  et 
haulteur  de  la  vraye  vertu  est  en  la  facilité,  utilité 
et  plaisir  de  son  exercice  ;  si  esloingné  de  difficulté, 
que  les  enfants  y  peuvent  comme  les  hommes,  les 
simples  comme  les  subtils.  Le  reiglement  c'est  son 
util,  non  pas  la  force.  Socrates,  son  premier  mignon, 
quitte  à  escient  sa  force,  pour  glisser  en  la  naïfveté 

et  aysance  de  son  progrez.  C'est  la  mère  nourrice 
des  plaisirs  humains  :  en  les  rendant  iustes,  elle  les 
rend  seurs  et  purs  ;  les  modérant,  elle  les  tient  en 
haleine  et  en  appétit  ;  retranchant  ceulx  qu'elle 
refuse,  elle  nous  aiguise  envers  ceulx  qu'elle  nous 
laisse  ;  et  nous  laisse  abondamment  touts  ceulx  que 
veult  nature,  et  iusques  à  la  satiété,  sillon  iusques 
à  la  lasseté,  maternellement  :  si  n'adventure  nous 
ne  voulons  dire  que  le  régime  qui  arreste  le  beu- 
veur  avant  l'yvresse,  le  mangeur  avant  la  crudité, 
le  paillard  avant  la  pelade,  soit  ennemy  de  nos 
plaisirs.  Si  la  fortune  commune  luy  fault,  elle  luy 
eschappe,  ou  elle  s'en  passe,  et  s'en  forge  une 
aultre  toute  sienne,  non  plus  flottante  et  roulante. 
Elle  sçait  estre  riche,  et  puissante,  et  sçavante,  et 
coucher  en  des  matelats  musquez  ;  elle  aime  la  vie, 
elle  aime  la  beaulté,  et  la  gloire,  et  la  santé  :  mais 
son  office  propre  et  particulier,  c'est  sçavoir  user 
de  ces  biens  là  reigleement,  et  les  sçavoir  perdre 
constamment  ;  office  plus  noble  qu'aspre,  sans 
lequel  tout  cours  de  vie  est  desnaturé,  turbulent 
et  difforme,  et  y  peut  on  iustement  attacher  ces 
escueils,  ces  halhers,  et  ces  monstres. 

Si  ce  disciple  se  rencontre  de  si  diverse  condition, 
qu'il  ayme  mieulx  ouyr  une  fable  que  la  narration 
d'un  beau  voyage,  ou  un  sage  propos,  quand  il 
l'entendra  ;  qui,  au  son  du  tabourin  qui  arme  la 
ieune  ardeur  de  ses  compaignons,  se  destourne  k 
un  aultre  qui  l'appelle  au  ieu  des  batteleurs  ;  qui, 
par  souhait,  ne  treuve  plus  plaisant  et  plus  doulx 
revenir  pouldreux  et  victorieux  d'un  combat,  que 
de  la  paulme  ou  du  bal,  avecques  le  j>rix  de  cet 
exercice  :  ie  n'y  treuve  aultre  remède,  sinon  qu'on 
le  mette  pastissier  dans  quelque  bonne  ville,  feust 
il  fils  d'un  duc  ;  suyvant  le  précepte  de  Platon, 
«qu'il  fault  colloquer  les  enfants,  non  selon  les 

facultez  de  leur  père,  mais  selon  les  facultez  de 
leur  arae.  » 

Puis  que  la  philosophie  est  celle  qui  nous  instruit 
à  vivre,  et  que  l'enfance  y  a  sa  leçon  comme  les 
aultres  aages,  pourquoy  ne  la  luy  communique 
Ion? 

Udum  et  molle  lutum  est  ;  nunc  nunc  properandus,  et  acri 
I^ingendus  sine  fine  rota  1. 

On  nous  apprend  à  vivre  quand  la  vie  est  passée. 
Cent  escholiers  ont  prins  la  vérole,  avant  que 
d'estre  arrivez  à  leur  leçon  d'Aristote,  De  la  tem- 
pérance. Cicero  disoit.que  quand  il  vivroit  la  vie 
de  deux  hommes,  il  ne  prendroit  pas  le  loisir 
d'estudier  les  poètes  lyriques;  et  ie  treuve  ces 
ergotistes  plus  tristement  encores  inutiles.  Notre 
enfant  est  bien  plus  pressé  :  il  ne  doibt  au  pai- 
dagogisme  que  les  premiers  quinze  ou  seize  ans  de 
sa  vie,  le  demourant  est  deu  à  Faction.  Employons 
un  temps  si  court  aux  instructions  nécessaires.  Ce 
sont  abus  :  ostez  toutes  ces  subtilitez  espineuses 
de  la  dialectique,  dequoy  nostre  vie  ne  se  peult 
amender  ;  prenez  les  simples  discours  de  la  philo- 
sophie ;  sçachez  les  choisir  et  traicter  à  poinct  : 
ils  sont  plus  aysez  à  concevoir  qu'un  conte  de  Boc- 
cace  ;  un  enfant  en  est  capable  au  partir  de  la 
nourrice,  beaucoup  mieulx  que  d'apprendre  à  lire 
ou  escrire.  La  philosophie  a  des  discours  pour  la 
naissance  des  hommes,  comme  pour  la  décrépi- 
tude. 

le  suis  de  l'advis  de  Plutarque,  qu'Aristote 
n'amusa  pas  tant  son  grand  disciple  à  l'artifice 
de  composer  syllogismes,  ou  aux  principes  de 
géométrie,  comme  à  l'instruire  des  bons  préceptes 

1  L'argile  est  encore  molle  et  humide  :  vite,  hâtons-nous,  et, 
sans  perdre  un  instant,  façonnons-la  sur  la  roue.  Pers.  III,  23, 

touchant  la  vaillance,  prouesse,  la  magnanimité 
et  tempérance,  et  l'asseurance  de  ne  rien  craindre  ; 
et  avecques  cette  munition,  il  l'envoya  encores 
enfant  subiuguer  Fempire  du  monde  à  tout  trente 
mille  hommes  de  pied,  quatre  mille  chevaulx,  et 
quarante-deux  mille  escus  seulement.  Les  aultres 
arts  et  sciences,  dict  il,  Alexandre  les  honnoroit 
bien,  et  louoit  leur  excellence  et  gentillesse  ;  mais 
pour  plaisir  qu'il  y  prinst,  il  n'estoit  pas  facile  à 
se  laisser  surprendre  à  l'affection  de  les  vouloir 
exercer. 

Petite  hinc,  iuvenesque  senesque, 
Finem  animo  certum,  miserisque  viatica  canis  1. 

C'est  ce  que  dict  Epicurus  au  commencement  de 
sa  lettre  à  Meniceus  :  «  Ny  le  plus  ieune  refuye  à 
philosopher,  ny  le  plus  vieil  s'y  lasse.  »  Qui  faict 
aultrement,  il  semble  dire,  ou  qu'il  n'est  pas  en- 
cores saison  d'heureusement  vivre,  ou  qu'il  n'en 
est  plus  saison.  Pour  tout  cecy,  ie  ne  veulx  pas 
qu'on  emprisonne  ce  garson  ;  ie  ne  veulx  pas  qu'on 
l'abandonne  à  la  cholere  et  humeur  melancho- 
îique  d'un  furieux  maistre  d'eschole  ;  ie  ne  veulx 
pas  corrompre  son  esprit  à  le  tenir  à  la  géhenne 
et  au  travail,  à  la  mode  des  aultres,  quatorze  ou 
quinze  heures  par  iour,  comme  un  portefais  ;  ny 
ne  trouveroy  bon,  quand,  par  quelque  complexion 
solitaire  et  melancholique,  on  le  verroit  addonné 
d'une  application  trop  indiscrette  à  l'cstude  des 
livrés,  qu'on  la  luy  nourrist  :  cela  les  rend  ineptes 
à  la  conversation  civile,  et  les  destourne  de  meil- 
leures occupations.  Et  combien  ay  ie  veu  de  mon 
temps  d'hommes  abbestis  par  téméraire  avidité 

1  Jeunes  gens,  vieillards,  tirez  de  là  de  quoi  régler  votre 
conduite;  faites- vous  des  provisions  pour  le  triste  hiver  de  la 
vie.  Pers.  V,  64. 

de  science?  Carneades  s'en  trouva  si  affolé,  qu'il 
n'eut  plus  le  loisir  de  se  faire  le  poil  et  les  ongles. 
Ny  ne  veulx  gaster  ses  mœurs  généreuses  par  Tin- 
civilité  et  barbarie  d'aultruy.  La  sagesse  françoise 
a  esté  anciennement  en  proverbe,  pour  une  sa- 
gesse qui  prenoit  de  bonne  heure,  et  n'avoit  gueres 
de  tenue.  A  la  vérité,  nous  veoyons  encores  qu'il 
n'est  rien  si  gentil  que  les  petits  enfants  en  France  ; 
mais  ordinairement  ils  trompent  l'espérance  qu'on 
en  a  conceue  ;  et  hommes  faicts,  on  n'y  veoid  aul- 
cune  excellence  :  i'ay  ouy  tenir  à  gents  d'enten- 
dement que  ces  collèges  où  on  les  envoyé,  dequoy 
ils  ont  foison,  les  abbrutissent  ainsin. 

Au  nostre,  un  cabinet,  un  iardin,  la  table  et  le 
lict,  la  solitude,  la  compaignie,  le  matin  et  le  vespre, 
toutes  heures  luy  seront  unes,  toutes  places  luy 
seront  estude  :  car  la  philosophie,  qui,  comme  for- 
matrice des  iugements  et  des  mœurs,  sera  sa  prin- 
cipale leçon,  a  ce  privilège  de  se  mesler  par  tout. 
Isocrates  l'orateur  estant  prié  en  un  festin  de  parler 
de  son  art,  chascun  treuve  qu'il  eut  raison  de 
respondre  :  «  Il  n'est  pas  maintenant  temps  de  ce 
que  ie  sçay  faire  ;  et  ce  dequoy  il  est  maintenant 
temps,  ie  ne  le  sçay  pas  faire  :  »  car  de  présenter 
des  harangues  ou  des  disputes  de  rhétorique  à  une 
compaignie  assemblée  pour  rire  et  faire  bonne 
chère,  ce  seroit  un  meslange  de  trop  mauvais  ac- 
cord ;  et  autant  en  pourrait  on  dire  de  toutes  les 
aultres  sciences.  Mais  quant  à  la  philosophie,  en 
la  partie  où  elle  traicte  de  l'homme  et  de  ses  deb- 
voirs  et  offices,  c'a  esté  le  iugement  commun  de 
touts  les  sages,  que  pour  la  doulceur  de  sa  conversa- 
tion, elle  ne  debvoit  estre  refusée  ny  aux  festins 
ny  aux  ieux  ;  et  Platon  l'ayant  invitée  à  son  Con- 
vive, nous  veoyons  comme  elle  entretient  l'assis- 
tance, d'une  façon  molle  et  accommodée  au  temps 

et  au  lieu,  quoy  que  ce  soit  de  ses  plus  haults  dis- 
cours et  plus  salutaires, 

Mque  pauperibus  prodest,  locupletibus  aeque  ; 
£tp  neglecta,  seque  pueris  senibusque  nocebit l. 

Ainsi,  sans  doubte,  il  choumera  moins  que  les 
aultres.  Mais  comme  les  pas  que  nous  employons 
à  nous  promener  dans  une  gallerie,  quoy  qu'il  y  en 
ayt  trois  fois  autant,  ne  nous  lassent  pas  comme 
ceulx  que  nous  mettons  à  quelque  chemin  des- 
seignê  :  aussi  nostre  leçon  se  passant  comme  par 
rencontre,  sans  obligation  de  temps  et  de  lieu,  et 
se  meslant  à  toutes  nos  actions,  se  coulera  sans 
se  faire  sentir  ;  les  ieux  mesmes  et  les  exercices 
seront  une  bonne  partie  de  l'estude,  la  course,  la 
luicte,  la  musique,  la  danse,  la  chasse,  le  manie- 
ment des  chevaulx  et  des  armes.  le  veulx  que  la 
bienséance  extérieure,  et  l'entregent,  et  la  dispo- 
sition de  la  personne,  se  façonne  quand  et  quand 
l'ame.  Ce  n'est  pas  une  ame,  ce  n'est  pas  un  corps 
qu'on  dresse  ;  c'est  un  homme  :  il  n'en  fault  pas 
faire  à  deux  ;  et  comme  dict  Platon,  il  ne  fault 
pas  les  dresser  l'un  sans  l'aultre,  mais  les  con- 
duire egualement,  comme  une  couple  de  chevaulx 
atteliez  à  mesme  timon  ;  et,  à  l'ouyr,  semble  il  pas 
prester  plus  de  temps  et  plus  de  solicitude  aux 
exercices  du  corps,  et  estimer  que  l'esprit  s'en 
exerce  quand  et  quand,  et  non  au  contraire  ? 

Au  demourant,  cette  institution  se  doibt  con- 
duire par  une  severe  doulceur,  non  comme  il  se 
faict  :  au  lieu  de  convier  les  enfants  aux  lettres,  on 
ne  leur  présente,  à  la  vérité,  qu'horreur  et  cruauté. 
Ostez  moy  la  violence  et  la  force  :  il  n'est  rien,  à 

1  Bile  e$t  util©  aux  riches  ;  elle  l'est  également  aux  pauvres  : 
jeunes  gens,  vieillards,  ne  la  négligeront  pas  sans  s'en  repentir. 
H©r.  Epiât.  I,  1,  25. 

mon  advis,  qui  abbastardisse  et  estourdisse  si  fort 
une  nature  bien  née.  Si  vous  avez  envie  qu'il 
craigne  la  honte  et  le  chastiement,  ne  l'y  endur- 
cissez pas  :  endurcissez  le  à  la  sueur  et  au  froid, 
au  vent,  au  soleil,  et  aux  hazards  qu'il  luy  fault 
mespriser;  ostez  luy  toute  mollesse  et  délicatesse 
au  vestir  et  coucher,  au  manger  et  au  boire  ; 
accoustumez  le  à  tout  ;  que  ce  ne  soit  pas  un  beau 
garson  et  dameret,  mais  un  garson  vert  et  vigoreux. 
Enfin,  homme  vieil,  i'ay  tousiours  creu  et  iugé  de 
mesme.  Mais,  entre  aultres  choses,  cette  police  de  la 
pluspart  de  nos  collèges  m'a  tousiours  despieu  :  on 
cust  failly,  à  l'adventure,  moins  dommageable- 
ment,  s'inclinant  vers  l'indulgence,  C'est  une  vraye 
geaule  de  ieunesse  captifve  :  on  la  rend  desbauchee, 
l'en  punissant  avant  qu'elle  le  soit.  Arrivez  y  sur 
le  poinct  de  leur  office  ;  vous  n'oyez  que  cris,  et 
d'enfants  suppliciez,  et  de  maistres  enyvrez  en  leur 
cholere.  Quelle  manière  pour  esveiller  l'appétit 
envers  leur  leçon,  à  ces  tendres  âmes  et  craintif ves, 
de  les  y  guider  d'une  trongne  effroyable,  les  mains 
armées  de  fouets  !  Inique  et  pernicieuse  forme  ! 
ioinct,  ce  que  Quintilian  en  a  très  bien  remarqué, 
que  cette  impérieuse  auctorité  tire  des  suittes 
périlleuses,  et  nommeemeht  à  nostre  façon  de 
chastiement.  Combien  leurs  classes  seroient  plus 
décemment  ionchees  de  fleurs  et  de  feuillees,  que 
de  tronçons  d'osier  sanglants  !  l'y  feroy  pourtraire 
la  Ioie,  l'Alaigresse,  et  Flora,  et  les  Grâces,  comme 
feit  en  son  eschole  le  philosophe  Speusippus.  Où  est 
leur  proufit,  que  là  feust  aussi  leur  esbat  :  on  doibi 
ensucrer  les  viandes  salubres  à  l'enfant,  et  enfiellei 
celles  qui  luy  sont  nuisibles.  C'est  merveille  com- 
bien Platon  se  monstre  soigneux,  en  ses  loix,  de 
la  gayeté  et  passetemps  de  la  ieunesse  de  sa  cité  : 
et  combien  il  s'arreste  à  leurs  courses,  ieux,  chan- 


LIVRE  I,  CHAPITRE  XXV  217 

sons,  saults  et  danses,  desquelles  il  dict  que  l'an- 
tiquité a  donné  la  conduicte  et  le  patronnage  aux 
dieux  mesmes,  Apollon,  les  Muses  et  Minerve  :  il 
s'estend  à  mille  préceptes  pour  ses  gymnases  ;  pour 
les  sciences  lettrées,  il  s'y  amuse  fort  peu,  et  semble 
ne  recommender  particulièrement  la  poésie  que 
pour  la  musique. 

Toute  estrangeté  et  particularité  en  nos  mœurs 
et  conditions  est  evitable,  comme  ennemie  de 
société.  Oui  ne  s'est onneroit  de  la  complexion  de 
Demophon,  maistre  d'hostel  d'Alexandre,  qui 
suoit  à  l'umbre,  et  trembloit  au  soleil  ?  l'en  ay 
veu  fuyr  la  senteur  des  pommes  plus  que  les  arque- 
busades  ;  d'aultres  s'effrayer  pour  une  souris  ; 
d'aultres  rendre  la  gorge  à  veoir  de  la  cresme  ; 
d'aultres,  à  veoir  brasser  un  lict  de  plume  ;  comme 
^ermanicus  ne  pouvoit  souffrir  ny  la  veue  ny  le 
chant  des  coqs.  Il  y  peult  avoir,  à  l'adventure,  à 
cela  quelque  propriété  occulte  ;  mais  on  l'estein- 
droit,  à  mon  advis,  qui  s'y  prendroit  de  bonne 
heure.  L'institution  a  gaigné  cela  sur  moy  (il  est 
vray  que  ce  n'a  point  esté  sans  quelque  soing) 
que,  sauf  la  bière,  mon  appétit  est  accommo- 
dable  indifféremment  à  toutes  choses  dequoy  on 
se  paist. 

Le  corps  est  encores  soupple  ;  on  le  doibt,  à  cette 
cause,  plier  à  toutes  façons  et  coustumes  ;  et  pour- 
veu  qu'on  puisse  tenir  l'appétit  et  la  volonté  soubs 
boucle,  qu'on  rende  hardiement  un  ieuue  homme 
commode  à  toutes  nations  et  compaignies,  voire 
au  desreiglement  et  aux  excez,  si  besoing  est.  Son 
exercitation  suyve  l'usage  :  qu'il  puisse  faire  toutes 
choses,  et  n'ayme  à  faire  que  les  bonnes.  Les  philo- 
sophes mesmes  ne  treuvent  pas  louable  en  Callis- 
thenes  d'avoir  perdu  la  bonne  grâce  du  grand 
Alexandre,  son  maistre,  pour  n'avoir  voulu  boire 

d'autant  à  luy.  Il  rira,  il  folastrera,  il  se  desbau- 
chera  avecques  son  prince.  le  veulx  qu'en  la  des- 
bauche  mesme  il  surpasse  en  vigueur  et  en  fermeté 
ses  compaignons  ;  et  qu'il  ne  laisse  à  faire  le  mal 
ny  à  faulte  de  force  ny  de  science,  mais  à  faulte  de 
volonté  :  multum  interest,  utrum  peccare  aliquis 
nolit,  an  nesciat1.  le  pensoy  faire  honneur  à  un 
seigneur  aussi  esloingné  de  ces  desbordements  qu'il 
en  soit  en  France,  de  m'enquerir  à  luy  en  bonne 
compaignie,  combien  de  fois  en  sa  vie  il  s'estoit 
enyvré  pour  la  nécessité  des  affaires  du  roy  en 
Allemaigne  :  il  le  print  de  cette  façon,  et  me 
respondit  que  c'est  oit  trois  fois,  lesquelles  il  recita, 
l'en  sçay  qui,  à  faulte  de  cette  faculté,  se  sont 
mis  en  grand'peine,  ayants  à  practiquer  cette 
nation.  Tay  souvent  remarqué  avecques  grande 
admiration  la  merveilleuse  nature  d'Alcibiades^ 
de  se  transformer  si  ayseement  à  des  façons  si 
diverses,  sans  interest  de  sa  santé;  surpassant 
tantost  la  sumptuosité  et  pompe  persienne,  tan- 
tost  l'austérité  et  frugalité  lacedemonienne  ;  autant 
reformé  à  Sparte  comme  voluptueux  en  Ionie  : 

Omnis  Aristippum  decuit  color,  et  status,  et  res  2  ; 

tel  vouldroy  ie  former  mon  disciple. 

Ôuem  duplici  pannû  patientia  velat, 
Mirabor,  vitae  via  si  conversa  decebit, 
Personamque  feret  non  inconcinnus  utramque  3. 


1  II  y  a  une  grande  différence  entre  ne  vouloir  pas  et  ne  savoir 
pas  faire  le  mal.  Sénèque,  Epist.  90. 

2  Aristippe  sut  s*  accommoder  de  tout  état  et  de  toute  fortune. 
Hor.  Epist.  I,  17,  23. 

8  J'admirerai  celui  qui  ne  rougit  pas  de  ses  haillons,  qui 
change  de  fortune  sans  s'étonner,  et  qui  joue  les  deux  rôles 
avec  grâce.  Hôr.  Epist.  I,  17,  25.  — -  Montaigne  prête  à  ces  vers 
un  sens  directement  opposé  à  celui  que  leur  donne  Horace. 

Voycy  mes  leçons  :  celuy  là  y  a  mieulx  prouhté, 
qui  les  faict,  que  qui  les  sçait.  Si  vous  le  veoyez, 
vous  l'oyez  ;  si  vous  l'oyez,  vous  le  veoyez.  la  à 
Dieu  ne  plaise,  dict  quelqu'un  en  Platon,  que  phi- 
losopher ce  soit  apprendre  plusieurs  choses,  et 
traicter  les  arts  !  Hanc  amplissimam  omnium 
artium  bene  vivendi  disciplinai,  vita  magis,  quant 
litteris,  persecuti  sunt l  !  Léon,  prince  des  Phlia- 
siens,  s'enquerant  à  Heraclides  Ponticus,  de  quelle 
science,  de  quelle  art  il  faisoit  profession  :  «le  ne 
sçay,  dict  il,  ny  art  ny  science  ;  mais  ie  suis  phi- 
losophe. »  On  reprochoit  à  Diogenes,  comment  es- 
tant ignorant,  il  se  mesloit  de  la  philosophie  :  «  le 
m'en  mesle,  dict  il,  d'autant  mieulx  à  propos.  » 
Hegesias  le  prioit  de  luy  lire  quelque  chose  :  «  Vous 
estes  plaisant,  luy  respondit  il  :  vous  choisissez  les 
hgues  vrayes  et  naturelles,  non  peinctes  ;  que  ne 
choisissez  vous  aussi  les  exercitations  naturelles, 
vrayes,  et  non  escriptes  ?  »  Il  ne  dira  pas  tant  sa 
leçon  comme  il  la  fera  ;  il  la  répétera  en  ses  ac- 
tions :  on  verra  s'il  y  a  de  la  prudence  en  ses  entre- 
prises ;  s'il  y  a  de  la  bonté,  de  la  iustice  en  ses 
deportements  ;  s'il  a  du  iugement  et  de  la  grâce 
en  son  parler,  de  la  vigueur  en  ses  maladies,  de 
la  modestie  en  ses  ieux,  de  la  tempérance  en  ses 
voluptez,  de  l'ordre  en  son  ceconomie,  de  l'indiffé- 
rence en  son  goust,  soit  chair,  poisson,  vin  ou  eau  : 
qui  disciplinant  suam  non  ostentationem  scientiœ, 
sed  legem  vitce  putet  ;  quique  obtemperet  ipse  sibi,  et 
decretis  pareat2.  Le  vrai  mirouer  de  nos  discours 
est  le  cours  de  nos  vies.  Zeuxidamus  respondit  à  un 

1  C'est  par  leurs  mœurs  plutôt  que  par  leurs  études  qu'ils  se 
sont  dévoués  au  plus  grand  de  tous  les  arts,  à  celui  de  bien  vivre. 
Cic.  Tusc,  quœst.  IV,  3. 

-Si  ce  qu'il  sait  lui  sert,  non  à  montrer  qu'il  sait,  mais  à 
régler  ses  mœurs  ;  s'il  s'obéit  à  lui-même,  et  agit  conformément 
à  ses  principes.  Oc.  Tusc,  quœst.  II,  4. 

qui  luy  demanda  pourquoy  les  Lacedemoniens  ne  re- 
digeoient  par  escript  les  ordonnances  de  la  prouesse, 
et  ne  les  donnoient  à  lire  à  leurs  ieunes  gents,  «  Que 
c' estoit  parce  qu'ils  les  vouloient  accoustumer 
aux  faicts,  non  pas  aux  paroles.  »  Comparez,  au 
bout  de  quinze  ou  seize  ans,  à  cettuy  cy  un  de  ces 
latineurs  de  collège,  qui  aura  mis  autant  de  temps 
à  n'apprendre  simplement  qu'à  parler.  Le  monde 
n'est  que  babil  ;  et  ne  veis  iamais  homme  qui  ne 
die  plustost  plus,  que  moins  qu'il  ne  doibt.  Toutes- 
fois  la  moitié  de  nostre  aage  s'en  va  là  :  on  nous 
tient  quatre  ou  cinq  ans  à  entendre  les  mots  et 
les  coudre  en  clauses  ;  encores  autant  a  en  propor- 
tionner un  grand  corps,  estendu  en  quatre  ou 
cinq  parties  ;  aultres  cinq,  pour  le  moins,  à  les 
sçavoir  briefvement  mesler  et  entrelacer  de  quel- 
que subtile  façon  :  laissons  le  à  ceulx  qui  en  font 
profession  expresse. 

Allant  un  iour  à  Orléans,  ie  trouvay  dans  cette 
plaine,  au  deçà  de  Clery,  deux  régents  qui  ve- 
noient  à  Bourdeaux,  environ  à  cinquante  pas  l'un 
de  Taultre  :  plus  loing  derrière  eulx  ie  veoyois 
une  trouppe,  et  un  maistre  en  teste,  qui  estoit  feu 
M.  le  comte  de  la  Rochefoucauld.  Un  de  mes  gents 
s'enquit  au  premier  de  ces  régents,  qui  estoit  ce 
gentilhomme  qui  venoit  aprez  luy  :  luy  qui  n'avoit 
pas  veu  ce  train  qui  le  suyvoit,  et  qui  pensoit  qu'on 
luy  parlast  de  son  compaignon,  respondit  plai- 
samment :  «Il  n'est  pas  gentilhomme;  c'est  un 
grammairien  ;  et  ie  suis  logicien.  »  Or  nous  qui 
cherchons  icy,  au  rebours,  de  former,  non  un 
grammairien  ou  logicien,  mais  un  gentilhomme, 
laissons  les  abuser  de  leur  loisir  :  nous  avons  affaire 
ailleurs.  Mais  que  nostre  disciple  soit  bien  pourveu 
de  choses,  les  paroles  ne  suyvront  que  trop  ;  il  les 
traisnera/  si  elles  ne  veulent  suyvre.  l'en  oy  qui 


LIVRE  I,  CHAPITRE  XXV  221 

s'excusent  de  ne  se  pouvoir  exprimer,  et  font  con- 
tenance d'avoir  la  teste  pleine  de  plusieurs  belles 
choses,  mais,  à  faulte  d'éloquence,  ne  les  pouvoir 
mettre  en  évidence  :  c'est  une  baye.  Sçavez  vous, 
à  mon  advis,  que  c'est  que  cela  ?  ce  sont  des  um- 
brages  qui  leur  viennent  de  quelques  conceptions 
informes,  qu'ils  ne  peuvent  desmesler  et  esclaircir 
au  dedans,  ny  par  conséquent  produire  au  dehors  ; 
ils  ne  s'entendent  pas  encores  eulx  mesmes  ;  et 
veoyez  les  un  peu  bégayer  sur  le  poinct  de  l'en- 
fanter, vous  iugez  que  leur  travail  n'est  point  à 
l'accouchement,  mais  à  la  conception,  et  qu'ils 
ne  font  que  leicher  cette  matière  imparfaicte.  De 
ma  part,  ie  tiens,  et.  Socrates  l'ordonne,  que  qui  a 
dans  l'esprit  une  vifve  imagination  et  claire,  il  la 
produira,  soit  en  bergamasque,  soit  par  mines,  s'il 
est  muet  : 

Verbaque  praevisam  rem  non  invita  sequentur  l. 

Et  comme  disoit  celuy  là,  aussi  poétiquement  en  sa 
prose,  quum  tes  animum  occupavere,  verba  ambiant 2/ 
et  cet  aultre,  iftsce  res  verba  rapiunt 3.  Il  ne  sçait  pas 
ablatif,  coniunctif ,  substantif,  ny  la  grammaire  :  ne 
faict  pas  son  laquay  ou  une  harangiere  du  Petit 
pont  ;  et  si,  vous  entretiendront  tout  vostre  saoul, 
si  vous  en  avez  envie,  et  se  desferreront  aussi  peu, 
à  l'adventure,  aux  reigles  de  leur  langage,  que  le 
meilleur  maistre  ez  arts  de  France.  Il  ne  sçait 
pas  la  rhétorique,  ny,  pour  avant  ieu,  capter  la 

1  Ce  que  l'on  conçoit  bien  s'énonce  clairement, 
Ht  les  mots  pour  le  dire  arrivent  aisément. 

Hor.  Art.  poét.  v.  311,  imité  par  Boileau. 

2  Quand  les  choses  ont  saisi  l'esprit,  les  mots  viennent  en 
foule.  SÉn^que,  Controvers.  III,  proem, 

-  Les  choses  entraînent  les  paroles.  Cic.  de  Finib.  III,  5. 

benevolence  du  candide  lecteur  ;  ny  ne  luy 
chault  de  le  sçavoir.  De  vray,  toute  cette  belle 
peincture  s'efface  ayseement  par  le  lustre  d'une 
vérité  simple  et  naïfve  :  ces  gentillesses  ne  servent 
que  pour  amuser  le  vulgaire,  incapable  de  prendre 
la  viande  plus  massifve  et  plus  ferme,  comme 
Afer  monstre  bien  clairement  chez  Tacitus,  Les 
ambassadeurs  de  Samos  estoient  venus  à  Cleo- 
menes,  roy  de  Sparte,  préparez  d'une  belle  et 
longue  oraison,  pour  l'esmouvoir  à  la  guerre  contre 
le  tyran  Polycrates  ;  aprez  qu'il  les  eut  bien  laissez 
dire,  il  leur  respondit  :  «Quant  à  vostre  com- 
mencement et  exorde,  il  ne  m'en  souvient  plus, 
ny  par  conséquent  du  milieu  ;  et  quant  à  vostre 
conclusion,  ie  n'en  veulx  rien  faire.  »  Voylà  une 
belle  response,  ce  me  semble,  et  des  harangueurs 
bien  camus  !  Et  quoy  cet  aultre  ?  Les  Athéniens 
estoient  à  choisir  de  deux  architectes  à  conduire 
une  grande  fabrique  :  le  premier,  plus  affetté,  se 
présenta  avecques  un  beau  discours  prémédité  sur 
le  subiect  de  cette  besongne,  et  tiroit  le  iugement 
du  peuple  en  sa  faveur  ;  mais  l'aultre  en  trois  mots  : 
«  Seigneurs  Athéniens,  ce  que  cettuy  a  dict.  ie  le 
feray.  »  Au  fort  de  l'éloquence  de  Cicero,  plusieurs 
en  entroient  en  admiration  ;  mais  Caton  n'en  fai- 
sant que  rire  :  «  Nous  avons,  disoit  il,  un  plaisant 
consul.  »  Aille  devant  ou  aprez,  une  utile  sentence, 
un  beau  traict,  est  tousiours  de  saison  :  s'il  n'est 
pas  bien  pour  ce  qui  va  devant,  ny  pour  ce  qui 
vient  aprez,  il  est  bien  en  so}\  le  ne  suis  pas  de 
ceulx  qui  pensent  la  bonne  rhythme  faire  le  bon 
poëme  :  laissez  lui  alonger  une  courte  syllabe,  s'il 
veult  ;  pour  cela,  non  force  ;  si  les  inventions  y 
rient,  si  l'esprit  et  le  iugement  y  ont  bien  faict 
leur  office  :  voylà  un  bon  poëte,  diray  îe,  mais  un 
mauvais  versificateur. 

limunctaj  naris,  durus  componere  versus 1. 

Qu'on  face,  dict  Horace,  perdre  à  son  ouvrage 
tontes  ses  coustures  et  mesures, 

Tempora  certa  modosque,  et  quod  prius  ordine  verbum  est, 
Posterius  facias,  prœponens  ultima  primis... 
Invenias  etiam.  disiecti  membra  poetse  2  : 

il  ne  se  desmentira  point  pour  cela  ;  les  pièces 
mesmes  en  seront  belles.  C'est  ce  que  respondit 
Menander,  comme  on  le  tansa,  approchant  le 
iour  auquel  il  avoit  promis  une  comédie,  dequoy 
il  n'y  avoit  encores  mis  la  main  :  «  Elle  est  com- 
posée et  preste  ;  il  ne  reste  qu'à  y  adiouster  les 
vers.  »  Ayant  les  choses  et  la  matière  disposée 
en  Famé,  il  mettoit  en  peu  de  compte  le  demou- 
rant.  Depuis  que  Ronsard  et  du  Bellay  ont  donné 
crédit  à  nostre  poésie  françoise,  ie  ne  veoy  si 
petit  apprenty  qui  n'enfle  des  mots,  qui  ne  renge 
les  cadences  à  peu  prez  comme  eulx  :  filtcs  sonat, 
quant  valet2.  Pour  le  vulgaire,  il  ne  feut  iamais 
tant  de  poètes  ;  mais  comme  il  leur  a  esté  bien 
aysé  de  représenter  leurs  rhythmes,  ils  demeurent 
bien  aussi  court  à  imiter  les  riches  descriptions 
de  l'un,  et  les  délicates  inventions  de  l'aultre. 

Voire  mais,  que  fera  il  si  on  le  presse  de  la 
subtilité  sophistique  de  quelque  syllogisme  ?  «  Le 
iambon  faict  boire  ;  le  boire  désaltère  :  parquoy 
le  iambon  désaltère.  »  Qu'il  s'en  mocque  :  il  est 
plus  subtil  de  s'en  mocquer  que  d'y  respondre. 
Qu'il  emprunte  d'Aristippus  cette  plaisante  con- 
treflnesse  :  «  Pourquoy  le  deslieray  ie,  puis  que 

1  Ses  vers  sont  négligés,  mais  il  a  de  la  verve.  Hor.  Sot.  ï,  4,  3. 

2  Otez-en  le  rythme  et  la  mesure,  changez  l'ordre  des  mots  ; 
vous  retrouverez  le  poète  dans  ses  membres  dispersés.  Hor. 
Sat.  I,  4,  58. 

s  Dans  tout  cela,  plus  de  son  que  de  seus.  Séneque,  EfiisL  40. 

tout  lie  il  m'empesche?»  Quelqu'un  proposoit 
contre  Cleanthes  des  finesses  dialectiques  ;  à  qui 
Chrysippus  dict  :  «loue  toy  de  ces  battelages 
avecques  les  enfants  ;  et  ne  destourne  à  cela  les 
pensées  sérieuses  d'un  homme  d'aage.  »^  Si  ces 
sottes  arguties,  conforta  et  aculeata  sophismata  \ 
luy  doibvent  persuader  un  mensonge,  cela  est 
dangereux  ;  mais  si  elles  demeurent  sans  cffect, 
et  ne  l'esmeuvent  qu'à  rire,  ie  ne  veoy  pas  pour- 
quoy  il  s'en  doibve  donner  garde.  Il  en  est  de  si 
sots,  qu'ils  se  destournent  de  leur  voye  un  quart 
de  lieue  pour  courir  aprez  un  beau  mot  ;  aut  qui 
non  verba  rébus  apiant,  sed  res  extrinsecus  ar cessant, 
quibus  verba  conv entant  -  :  et  l'aultre,  qui,  alicuius 
verbi  décore  placenUs,  vocentur  ad  idf  quod  non 
proposuerant  scribere 3.  le  tors  bien  plus  volontiers 
une  bonne  sentence,  pour  la  coudre  sur^  moy, 
qui  ie  ne  destors  mon  fil  pour  l'aller  quérir.  Au 
rebours,  c'est  aux  paroles  à  servir  et  à  suyvre  ; 
et  que  le  gascon  y  arrive,  si  le  françois  n'y  peult 
aller.  le  veulx  que  les  choses  surmontent,  et 
qu'elles  remplissent  de  iaçon  l'imagination  de 
celuy  qui  escoute,  qu'il  n'aye  aulcune  souvenance 
des  mots.  Le  parler  que  i'ayme,  c'est  un  parler 
simple  et  naïf,  tel  sur  le  papier  qu'à  la  bouche  ; 
un  parler  succulent  et  nerveux,  court  et  serré  ; 
non  tant  délicat  et  peigné,  comme  véhément  et 
brusque  ; 

Haec  demum  sapiet  dïctïo,  quaa  feriet 4  ; 

1  Ces  sophismes  entortillés  et  épineux.  Cic.  Acad.  II,  24. 

2  Ou  qui  ne  choisissent  pas  les  mots  pour  les  choses,  mais  qui 
vont  chercher,  hors  du  sujet,  des  choses  auxquelles  les  mots 
puissent  convenir.  Quintil.  VIII,  3. 

3  Qui,  pour  ne  pas  perdre  un  mot  qui  leur  plaît,  s'engagent 
dans  une  matière  qu'ils  n'avaient  pas  dessein  de  traiter.  Séneque, 
Epist.  59-  , 

4  Que  l'expression  frappe,  elle  plaira.  Epitaphe  de  Lucain,  citée 
dans  la  Bibliothèque  latine  de  Fabricius,  II,  10. 

plustost  difficile  qu'ennuyeux  ;  esloingné  d'affecta- 
tion, desreiglé,  descousu  et  hardy  :  chasque  loppin 
y  face  son  corps  ;  non  pedantesque,  non  fratesque, 
non  plaideresque,  mais  plustost  soldatesque, 
comme  Suétone  appelle  celuy  de  Iulius  César  ; 
et  si,  ne  sens  pas  bien  pourquoy  il  l'en  appelle. 

I'ay  volontiers  imité  cette  desbauche  qui  •  se 
veoid  en  nostre  ieunesse  au  port  de  leurs  veste- 
ments  :  un  manteau  en  escharpe^  la  cape  sur  une 
espaule,  un  bas  mal  tendu,  qui  représente  une 
fierté  desdaigneuse  de  ces  parements  estrangiers, 
et  nonchalante  de  l'art  ;  mais  ie  la  treuve  encores 
mieulx  employée  en  la  forme  de  parler.  Toute 
affectation,  nommeement  en  la  gayeté  et  liberté 
françoise,  est  mesad venante  au  courtisan  ;  et  en 
une  monarchie,  tout  gentilhomme  doibt  estre 
dressé  au  port  d'un  courtisan  :  parquoy  nous 
faisons  bien  de  gauchir  un  peu  sur  le  naïf  et  mespri- 
sant.  le  n'ayme  point  de  tissure  où  les  liaisons  et 
les  coustures  paroissent  :  tout  ainsi  qu'en  un  beau 
corps  il  ne  fault  pas  qu'on  y  puisse  compter  les 
os  et  les  veines.  Qnce  veritati  opérant  dat  oratio, 
incomposita  sit  et  simplex 1.  Cuis  accurate  loquitur, 
uisi  qui  viïll  putide  loqui2?  L'éloquence  faict 
iniure  aux  choses,  qui  nous  destourne  à  soy. 
Comme  aux  accoust  rement  s  ?  c'est  pusillanimité 
de  se  vouloir  marquer  par  quelque  façon  par- 
ticulière et  inusitée  :  de  mesme  au  langage,  la 
recherche  des  frases  nouvelles  et  des  mots  peu 
cogneus,  vient  d'une  ambition  scholastique  et 
puérile.  Peusse  ie  ne  me  servir  que  de  ceulx  qui 
servent  aux  haies  à  Paris  î  Aristophanes  le  gram- 

1  La  vérité  doit  parler  un  langage  simple  et  sans  art.  Sênèque, 
Epist.  40. 

3  Quiconque  parle  avec  affectation  est  sûr  de  causer  du  dégoût 
et  de  l'ennui.  Sénèque,  Epist.  75. 

1.  8 

mairien  n'y  entendoit  rien,  de  reprendre  en 
Epicurus  la  simplicité  de  ses  mots,  et  la  fin  de 
son  art  oratoire,  qui  estoit  perspicuité  de  langage 
seulement.  L'imitation  du  parler,  par  sa  facilité, 
suit  incontinent  tout  un  peuple  :  l'imitation  du 
iuger,  de  l'inventer,  ne  va  pas  si  viste.  La  pluspart 
de*s  lecteurs,  pour  avoir  trouvé  une  pareille  robbe, 
pensent  très  laulsement  tenir  un  pareil  corps  : 
la  force  et  les  nerfs  ne  s'empruntent  point  ;  les 
atours  et  le  manteau  s'empruntent.  La  pluspart 
de  ceulx  qui  me  hantent  parlent  de  mesme  les 
Essais  ;  mais  ie  ne  sçay  s'ils  pensent  de  mesme. 
Les  Athéniens,  dict  Platon,  ont  pour  leur  part 
le  soing  de  l'abondance  et  élégance  du  parler  ; 
les  Lacedemoniens,  de  la  briefveté  ;  et  ceulx  de 
Crète,  de  la  fécondité  des  conceptions,  plus  que 
du  langage  :  ceulx  cy  sont  les  meilleurs.  Zenon 
disoit  qu'il  avoit  deux  sortes  de  disciples  :  les  uns, 
qu'il  nommoit  4>i\o\6yovs,  curieux  d'apprendre  les 
choses,  qui  estoient  ses  mignons  ;  les  aultres 
Àoyo</>tÀoi>s,  qui  n'avoient  soing  que  du  langage. 
Ce  n'est  pas  à  dire  que  ce  ne  soit  une  belle  et 
bonne  chose  que  le  bien  dire  ;  mais  non  pas  si 
bonne  qu'on  la  faict  ;  et  suis  despit  dequoy  nostre 
vie  s'embesongne  toute  à  cela.  le  vouldroy  pre- 
mièrement bien  sçavoir  ma  langue,  et  celle  de  mes 
voysins.où  i'ay  plus  ordinaire  commerce. 

C'est  un  bel  et  grand  adgencement  sans  doubte 
que  le  grec  et  latin,  mais  on  l'achepte  trop  cher, 
le  diray  icy  une  façon  d'en  avoir  meilleur  marché 
que  de  coustume,  qui  a  esté  essayée  en  moy 
mesme  :  s'en  servira  qui  vouldra.  Feu  mon  père 
ayant  faict  toutes  les  recherches  qu'homme  peult 
faire  parmy  les  gents  sçavants  et  d'entendement, 
d'une  forme  d'institution  exquise,  feut  advisé 
de  cet  inconvénient  qui  estoit  en  usage  ;  et  luy 

disoit  on  que  cette  longueur  que  nous  mettions 
à  apprendre  les  langues  qui  ne  leur  coustoient 
rien,  est  la  seule  cause  pourquoy  nous  ne  pouvons 
arriver  à  la  grandeur  d'ame  et  de  cognoissance 
des  anciens  Grecs  et  Romains.  le  ne  croy  pas  que 
c'en  soit  la  seule  cause.  Tant  y  a  que  l'expédient 
que  mon  père  y  trouva,  ce  feut  qu'en  nourrice, 
et  avant  le  premier  desnouement  de  ma  langue, 
il  me  donna  en  charge  à  un  Allemand,  qui  depuis 
est  mort  fameux  médecin  en  France,  du  tout 
ignorant  de  nostre  langue,  et  très  bien  versé 
en  la  latine.  Cettuy  cy,  qu'il  avoit  faict  venir 
exprez,  et  qui  estoit  bien  chèrement  gagé,  m' avoit 
continuellement  entre  les  bras.  Il  en  eut  aussi 
avecques  luy  deux  aultres  moindres  en  sçavoir, 
pour  me  suyvre,  et  soulager  le  premier  ;  ceulx 
cy  ne  m'entretenoient  d'aultre  langue  que  latine. 
Quant  au  reste  de  sa  maison,  c'est  oit  une  reigle 
inviolable  que  ny  luy  mesme,  ny  ma  mère,  ny 
valet,  ny  chambrière,  ne  parloient  en  ma  compai- 
gnie  qu'autant  de  mots  de  latin  que  chascun  avoit 
apprins  pour  iargonner  avec  moy.  C'est  merveille 
du  fruict  que  chascun  y  feit  :  mon  père  et  ma  mère 
y  apprindrent  assez  de  latin  pour  l'entendre,  et 
en  acquirent  à  suffisance  pour  s'en  servir  à  la 
nécessité,  comme  feirent  aussi  les  aultres  domes- 
tiques qui  estoient  plus  attachez  à  mon  service. 
Somme,  nous  nous  latinizasmes  tant,  qu'il  en  re- 
gorgea iusques  à  nos  villages  tout  autour,  où  il 
y  a  encores,  et  ont  prins  pied  par  l'usage,  plusieurs 
appellations  latines  d'artisans  et  d'utils.  Quant 
à  moy,  i'avoy  plus  de  six  ans  avant  que  i'entendisse 
non  plus  de  françois  ou  de  perigordin  que  d'arabes- 
que ;  et  sans  art,  sans  livre,  sans  grammaire  ou 
précepte,  sans  fouet,  sans  larmes,  i'avois  apprins 
du  latin  tout  aussi  pur  que  mon  maistre  d'eschole 

le  sçavoit  :  car  ie  ne  le  pouvois  avoir  meslé  ny 
altéré.  Si  par  essay  on  me  vouloit  donner  un  thème, 
à  la  mode  des  collèges  ;  on  le  donne  aux  aultres 
en  françois,  maife  à  moy  il  me  le  falloit  donner  en 
mauvais  latin  pour  le  tourner  en  bon.  Et  Nicolas 
Grouchy,  qui  a  escript  de  Comitiis  Romanorum  ; 
Guillaume  Guerente,  qui  a  commenté  Aristote  ; 
George  Buchanan,  ce  grand  poëte  escossois  ; 
Marc  Antoine  Muret,  que  la  France  et  l'Italie  re- 
cognoist  pour  le  meilleur  orateur  du  temps,  mes 
précepteurs  domestiques,  m'ont  dict  souvent  que 
i'avoy  ce  langage  en  mon  enfance  si  prest  et  si  à 
main,  quils  craignoient  à  m'accoster.  Buchanan, 
que  ie  veis  depuis  à  la  suitte  de  feu  monsieur  le 
mareschal  de  Brissac,  me  dict  qu'il  estoit  aprez 
à  escrire  de  l'institution  des  enfants,  et  qu'il 
prenoit  1  exemplaire  de  la  mienne  ;  car  il  avait  lors 
en  charge  ce  comte  de  Brissac  que  nous  avons 
veu  depuis  si  valeureux  et  si  brave. 

Quant  au  grec,  duquel  ie  n'ay  quasi  du  tout 
point  d'intelligence,  mon  père  desseigna  me  le 
faire  apprendre  par  art,  mais  d'une  voye  nouvelle, 
par  forme  d'esbat  et  d'exercice  *.  nous  pelotions 
nos  déclinaisons,  à  la  manière  de  ceulx  qui,  par 
certains  ieux  de  tablier,  apprennent  l'arithmétique 
et  la  géométrie.  Car  entre  aultres  choses,  il  avoit 
esté  conseillé  de  me  faire  gouster  la  science  et  le 
debvoir  par  une  volonté  non  forcée,  et  de  mon 
propre  désir  ;  et  d'eslever  mon  ame  en  doulceur 
et  liberté,  sans  rigueur  et  contraincte  :  ie  dis 
iusques  à  telle  superstition,  que  pas  ce  qu'aulcuns 
tiennent  que  cela  trouble  la  cervelle  tendre  des 
enfants  de  les  esveiller  le  matin  en  sursault,  et  de 
les  arracher  du  sommeil  (auquel  ils  sont  plongez 
beaucoup  plus  que  nous  ne  sommes)  tout  à  coup 
et  par  violence  ;  il  me  faisoit  esveiller  par  le  son 

de  quelque  instrument  ;  et  ne  feus  iamais  sans 
homme  qui  m'en  servist. 

Cet  exemple  suffira  pour  en  iuger  le  reste,  et 
pour  recommender  aussi  et  la  prudence  et  l'affection 
d'un  si  bon  père  ;  auquel  il  ne  se  fault  prendre, 
s'il  n'a  recueilly  aulcuns  fruicts  respondants  à 
une  si  exquise  culture.  Deux  choses  en  f eurent 
cause  :  en  premier,  le  champ  stérile  et  incommode  ; 
car  quoy  que  i'eusse  la  santé  ferme  et  entière,  et 
quand  et  quand  un  naturel  doulx  et  traictable, 
i'estoy  parmy  cela  si  poisant,  mol  et  endormy, 
qu'on  ne  me  pouvoit  arracher  de  l'oysifveté,  non 
pas  pour  me  faire  iouer.  Ce  que  ie  veoyoy,  ie  le 
veoyoy  bien  ;  et  soubs  cette  complexion  lourde, 
nourrissoy  des  imaginations  hardies  et  des  opinions 
au  dessus  de  mon  aage.  L'esprit,  ie  l'avoy  lent,  et 
qui  n'alloit  qu'autant  qu'on  le  menoit  ;  l'appré- 
hension, tardif ve  ;  l'invention,  lasche  ;  et  aprez 
tout,  un  incroyable  default  de  mémoire.  De  tout 
cela,  il  n'est  pas  merveille  s'il  ne  sceut  rien  tirer 
qui  vaille.  Secondement,  comme  ceulx  que  presse 
un  furieux  désir  de  guarison  se  laissent  aller  à 
toute  sorte  de  conseils,  le  bon  homme  ayant 
extrême  peur  de  faillir  en  chose  qu'il  avoit  tant 
à  cœur,  se  laissa  enfin  emporter  à  l'opinion  com- 
mune, qui  suit  tousiours  ceulx  qui  vont  devant, 
comme  les  grues,  et  se  rengea  à  la  coustume, 
n'ayant  plus  autour  de  luy  ceulx  qui  luy  avoient 
donné  ces  premières  institutions,  qu'il  avoit 
apportées  d'Italie  ;  et  m'envoya  environ  mes  six 
ans  au  collège  de  Guienne,  très  florissant  pour 
lors,  et  le  meilleur  de  France  :  et  là,  il  n'est  possible 
de  rien  adiouster  au  soing  qu'il  eut,  et  à  me  choisir 
des  précepteurs  de  chambre  suffisants,  et  à  toutes 
les  aultres  circonstances  de  ma  nourriture,  en 
laquelle  il  réserva  plusieurs  façons  particulières, 

contre  l'usage  des  collèges  ;  mais  tant  y  a  que 
c'estoit  tousiours  collège.  Mon  latin  s'abbastardit 
incontinent,  duquel  depuis  par  desaccoustumance 
i'ay  perdu  tout  usage  ;  et  ne  me  servit  cette  mienne 
inaccoustumee  institution,  que  de  me  faire 
eniamber  d'arrivée  aux  premières  classes  ;  car  à 
treize  ans  que  ie  sortis  du  collège,  i'avois  achevé 
mon  cours  (qu'ils  appellent),  et  à  la  vérité  sans 
aulcun  fruict  que  ie  peusse  à  présent  mettre  en 
compte. 

Le  premier  goust  que  i'eus  aux  livres,  il  me  veint 
du  plaisir  des  fables  de  la  Métamorphose  d'Ovide  : 
car  environ  l'aage  de  sept  ou  huict  ans,  ie  me 
desrobboy  de  tout  aultre  plaisir  pour  les  lire  ; 
d'autant  que  cette  langue  estoit  la  mienne  mater- 
nelle, et  que  c'estoit  le  plus  aysé  livre  que  ie 
cogneusse,  et  le  plus  accommodé  à  la  foiblesse 
de  mon  âge,  à  cause  de  la  matière  :  car  des  Lance- 
lots  du  Lac,  des  Amadis,  des  Huons  de  Bourdeaux, 
et  tels  fatras  de  livres  à  quoy  l'enfance  s'amuse, 
ie  n'en  cognoissoy  pas  seulement  le  nom,  ny  ne 
fois  encores  le  corps  ;  tant  exacte  estoit  ma  dis- 
cipline î  le  m'en  rendoy  plus  nonchalant  à  l'estude 
de  mes  aultres  leçons  prescriptes.  Là  il  me  veint 
singulièrement  à  propos  d'avoir  affaire  à  un 
homme  d'entendement  de  précepteur,  qui  sceut 
dextrement  conniver  à  cette  mienne  desbauche  et 
aultres  pareilles  :  car  par  là  i'enfilay  tout  d'un 
train  Virgile  en  l'Aeneide  ;  et  puis  Terence,  et 
puis  Plaute,  et  des  comédies  italiennes,  leurré 
tousiours  par  la  doulceur  du  subiect.  S'il  eust 
esté  si  fol  de  rompre  ce  train,  i'estime  que  ie 
n'eusse  rapporté  du  collège  que  la  haine  des  livres, 
comme  faict  quasi  toute  nostre  noblesse.  Il  s'y 
gouverna  ingénieusement,  faisant  semblant  de 
n'en  veoir  rien  :  il  aiguisoit  ma  faim,  ne  me  laissant 

qu'à  la  desrobbee  gourmander  ces  livres,  et  me 
tenant  doulcement  en  office  pour  les  aultres 
estudes  de  la  reigle  :  car  les  principales  parties 
que  mon  père  cherchoit  à  ceulx  à  qui  il  donnoit 
charge  de  moy,  c'estoit  la  debonnaireté  et  facilité 
de  complexion.  Aussi  n'avoit  la  mienne  aultre 
vice  que  langueur  et  paresse.  Le  danger  n'estoit 
pas  que  ie  feisse  mal,  mais  que  ie  ne  feisse  rien  : 
nul  ne  prognosticquoit  que  ie  deusse  devenir 
mauvais,  mais  inutile  ;  on  y  preveoyoit  de  la 
fainéantise,  non  pas  de  la  malice.  le  sens  qu'il 
en  est  advenu  de  mesme  :  les  pi  ai  net  es  qui  me 
cornent  aux  aureilles  sont  telles  :  «  Il  est  oysif,  froid 
aux  offices  d'amitié  et  de  parenté  ;  et  aux  offices 
publicques,  trop  particulier,  trop  desdaigneux.  »  Les 
plus  iniurieux  mesmes  ne  disent  pas  :  «  Pourquoy 
a  il  prins  ?  pourquoy  n'a  il  payé?  »  mais,  «  Pour- 
quoy ne  quitte  il  ?  pourquoy  ne  donne  il  ?  »  le 
recevrois  à  faveur  qu'on  ne  desirast  en  moy  que 
tels  effects  de  supererogation  ;  mais  ils  sont 
iniustes  d'exiger  ce  que  ie  ne  doy  pas,  plus  rigo- 
reusement  beaucoup  qu'ils  n'exigent  d'eulx  ce 
qu'ils  doibvent.  En  m'y  condemnant,  ils  effacent 
la  gratification  de  l'action,  et  la  gratitude  qui 
m'en  seroit  deue  :  là  où  le  bien  faire  actif  debvroit 
plus  poiser  de  ma  main,  en  considération  de  ce 
que  ie  n'en  ay  de  passif  nul  qui  soit.  le  puis 
d'autant  plus  librement  disposer  de  ma  fortune, 
qu'elle  est  plus  mienne  ;  et  de  moy,  que  ie  suis 
plus  mien.  Toutefois,  si  i'estoy  grand  enlumineur 
de  mes  actions,  à  l'adventure  rembarreroy  ie 
bien  ces  reproches  ;  et  à  quelques  uns  apprendroy 
qu'ils  ne  sont  pas  si  offensez  que  ie  ne  face  pas 
assez,  que  dequoy  ie  puisse  faire  assez  plus  que  ie 
ne  fois. 

Mon  ame  ne  laissoit  pourtant  en  mesme  temps 

d'avoir,  à  part  *  soy,  des  remuements  fermes,  et 
des  iugements  senrs  et  ouverts  autour  des  obiects 
qu'elle  cognoissoit  ;  et  les  digeroit  seule,  sans 
aulcune  communication;  et  entre  aultres  choses^ 
ie  croy,  à  la  vérité,  qu'elle  eust  esté  du  tout  in- 
capable de  se  rendre  à  la  force  et  violence.  Mettray 
ie  en  compte  cette  faculté  de  mon  enfance?  une 
asseurance  de  visage,  et  soupplesse  de  voix  et 
de  geste  à  m 'appliquer  aux  roolles  que  i'entre- 
prenoy  :  car,  avant  l'aage, 

Al  ter  ab  undecimo  tum  me  vix  ceperat  annus  1t 

i'ay  soustenu  les  premiers  personnages  ez  tragédies 
latines  de  Buchanan,  de  Guerente,  et  de  Muret,  qui 
se  représentèrent  en  nostre  collège  de  Guienne  avec- 
ques  dignité  :  en  cela,  Andréas  Goveanus,  nostre 
principal,  comme  en  toutes  aultres  parties  de  sa 
charge,  f eut  sans  comparaison  le  plus  grand  princi- 
pal de  France  ;  et  m'en  tenoit  on  maistre  ouvrier. 
C'est  un  exercice  que  ie  ne  mesloue  point  aux 
ieunes  enfants  de  maison  ;  et  ay  veu  nos  princes 
s'y  addonner  depuis  en  personne,  à  l'exemple  d'aul- 
cuns  des  anciens,  honnestement  et  louablement  : 
il  estoit  loisible  mesme .  d'en  faire  mestier  aux 
gents  d'honneur,  et  en  Grèce  :  Aristoni  tragico 
actori  rem  aperit  :  huic  et  genus  et  fortuna  honesta 
erant  ;  nec  ars,  quia  nihil  taie  apud  Grcecos  fiudori 
est,  ea  deformabat2  :  car  i'ay  tousiours  accusé 
d'impertinence  ceulx  qui  condemnent  ces  esbatte- 
ments  ;  et  d'iniustice  ceulx  qui  refusent  l'entrée 

1  A  peine  étais-je  alors  dans  ma  douzième  année. 

Virg.  Eclog.  vin,  39. 

2  II  découvre  son  projet  à  Pacteur  tragique  Ariston.  C'était 
un  homme  distingué  par  sa  naissance  et  sa  fortune,  et  son  art 
ne  lui  ôtait  point  l'estime  de  ses  concitoyens  ;  car  il  n'a  rien  de 
honteux  chez  les  Grecs.  Tite-Live,  XXIV,  24. 

de  nos  bonnes  villes  aux  comédiens  qui  le  valent, 
et  envient  au  peuple  ces  plaisirs  publicques. 
Les  bonnes  polices  prennent  soing  d'assembler 
les  citoyens,  et  de  les  rallier,  comme  aux  offices 
sérieux  de  la  dévotion,  aussi  aux  exercices  et  ieux  ; 
la  société  et  amitié  s'en  augmente  ;  et  puis  on  ne 
leur  sçauroit  concéder  des  passetemps  plus  reiglez 
que  ceulx  qui  se  font  en  présence  d'un  chascun, 
et  à  la  veue  mesme  du  magistrat  :  et  trouveroy 
raisonnable  que  le  prince,  à  ses  despens,  en  grati- 
fiast  quelquesfois  la  commune,  d'une  affection 
et  bonté  comme  paternelle  ;  et  qu'aux  villes 
populeuses  il  y  eust  des  lieux  destinez  et  disposez 
pour  ces  spectacles,  quelque  divertissement  de 
pires  actions  et  occultes. 

Pour  revenir  à  mon  propos,  il  n'y  a  rien  tel  que 
d'alleicher  l'appétit  et  l'affection  :  aultrement  on 
ne  faict  que  des  asnes  chargez  de  livres  ;  on  leur 
donne  à  coups  de  fouet  en  garde  leur  pochette  pleine 
de  science  ;  laquelle,  pour  bien  faire,  il  ne  fault  pas 
seulement  loger  chez  soy,  il  la  fault  espouser. 

c'est  folie  de  rapporter  le  vray  et  le  fauls 
au  iugement  de  nostre  suffisance 

Ce  n'est  pas  à  l'adventure  sans  raison  que  nous 
attribuons  à  simplesse  et  ignorance  la  facilité  de 
croire  et  de  se  laisser  persuader  :  car  il  me  semble 
avoir  apprins  aultrefois  que  la  créance  estoit 
comme  une  impression  qui  se  faisoit  en  nostre 
ame;  et  à  mesure  qu'elle  se  trouvoit  plus  molle 
et  de  moindre  résistance,  il  estoit  plus  aysé  à  y 

empreindre  quelque  chose.  Ut  neçesse  est,  lancent 
in  libra,  ponderibus  impositis,  deprimi  ;  sic  animum 
perspicuis  cedere1.  D'autant  que  l'aine  est  plus 
vuide  et  sans  contrepoids,  elle  se  baisse  plus 
facilement  soubs  la  charge  de  la  première  per- 
suasion :  voylà  pourquoy  les  enfants,  le  vulgaire, 
les  femmes  et  les  malades  sont  plus  subiects  à  estre 
menez  par  les  aureilles.  Mais  aussi,  de  l'aultre  part, 
c'est  une  sotte  presumption  d'aller  desdaignant  et 
condemnant  pour  fauls  ce  qui  ne  nous  semble  pas 
vraysemblable  :  qui  est  un  vice  ordinaire  de  ceulx 
qui  pensent  avoir  quelque  suffisance  oultre  la 
commune.  l'en  faisois  ainsin  aultrefois  ;  et  si 
i'oyoy  parler  ou  des  esprits  qui  reviennent,  ou  du 
prognosticque  des  choses  futures,  des  enchante- 
ments, des  sorcelleries,  ou  faire  quelque  aultre 
conte  où  ie  ne  peusse  pas  mordre, 

Somma,  terrores  magicos,  miracula,  sagas, 
Nocturnos  lémures,  portentaquo  Thessala  % 

il  nie  venoit  compassion  du  pauvre  peuple  abusé 
de  ces  folies.  Et  à  présent  ie  treuve  que  i'estoy 
pour  le  moins  autant  à  plaindre  moy  mesme  ;  non 
que  Fexperience  m'aye  depuis  rien  faict  veoir  au 
dessus  de  mes  premières  créances,  et  si  n'a  pas  tenu 
à  ma  curiosité  ;  mais  la  raison  m'a  instruict  que, 
de  condemner  ainsi  resoluement  une  chose  pour 
faulse  et  impossible,  c'est  se  donner  l'advantage 
d'avoir  dans  la  teste  les  bornes  et  limites  de  la 
volonté  de  Dieu  et  de  la  puissance  de  nostre  nature  ; 
et  qu'il  n'y  a  point  de  plus  notable  folie  au  monde, 

1  Comme  le  poids  fait  nécessairement  pencher  la  balance, 
ainsi  l'évidence  en  traîne  l'esprit.  Cic.  Accident.  II,  12. 

2  De  songes,  de  visions  magiques,  de  miracles,  de  sorcières, 
d'apparitions  nocturnes,  et  d'autres  prodiges  de  Thessalie,  Hqr, 
Epist.  II,  2,  208. 

que  de  les  ramener  à  la  mesure  de  nostre  capacité 
et  suffisance.  Si  nous  appelions  monstres  ou 
miracles  ce  où  nostre  raison  ne  peult  aller,  combien 
s'en  présente  il  continuellement  à  nostre  veue  ? 
Considérons  au  travers  de  quels  nuages,  et  com- 
ment à  tastons,  on  nous  meine  à  la  cognoissance 
de  la  pluspart  des  choses  qui  nous  sont  entre 
mains  :  certes  nous  trouverons  que  c'est  plustost 
accoustumance  que  science  qui  nous  en  oste 
i'estrangeté  : 

Iarn  nemo,  fessus  saturusque  videndi, 
Suspicere  in  cœli  dignatur  lucida  templa  1  : 

et  que  ces  choses  là,  si  elles  nous  estoient  présentées 
de  nouveau,  nous  les  trouverions  autant  on  plus 
incroyables  qu'aulcunes  aultres. 

Si  niinc  primum  mortalibus  adsint 
Ex  improviso,  ceu  sint  obiecta  repente, 
Xil  magis  his  rébus  poterat  mirabile  dici, 
Aut  minus  ante  quod  auderent  fore  credere  gentes  -. 

Celuy  qui  n'avoit  iamais  veu  de  rivière,  à  la  première 
qu'il  rencontra,  il  pensa  que  ce  feust  l'Océan  ;  et 
les  choses  qui  sont  à  nostre  cognoissance  les  plus 
grandes,  nous  les  iugeons  entre  les  extrêmes  que 
nature  face  en  ce  genre  : 

Seilicet  et  fluvius  qui  non  est  maximus,  ei  est 
Qui  non  ante  aliquem  maiorem  vidit  ;  et  ingens 


1  Fatigués  et  rassasiés  du  spectacle  des  cieux,  nous  ne  daignons 
plus  lever  les  yeux  vers  ces  palais  de  lumière.  Lucrèce,  II,  1037. 
—  On  trouve  fessus  satiate  videndi  dans  Lucrèce. 

2  Si,  par  une  apparition  soudaine,  ces  merveilles  frappaient 
nos  regards  pour  la  première  fois,  que  pourrions-nous  leur 
comparer  dans  la  nature  ?  Avant  de  les  avoir  vues,  nous  n'au- 
rions pu  rien  imaginer  de  semblable.  I/pcrkcf,  II,  1032. 

Arbor,  homoque  videtur  ;  et  omnia  de  génère  omni 
Maxima  quae  vidit  quisque,  ha?c  ingentia  fingit 1. 

Consuetudine  oculontm  assuescunt  animi  ;  neque 
admirantur,  neque  requirunt  rationes  earum  rerum, 
quas  semper  vident 2.  La  nouvelleté  des  choses  nous 
incite,  plus  que  leur  grandeur,  à  en  rechercher  les 
causes.  Il  fault  iuger  avecques  plus  de  révérence 
de  cette  infinie  puissance  de  nature,  et  plus  de 
recognoissance  de  nostre  ignorance  et  foiblesse. 
Combien  y  a  il  de  choses  peu  vraysemblables, 
tesmoignees  par  gents  dignes  de  foy,  desquelles  si 
nous  ne  pouvons  estre  persuadez,  au  moins  les 
faut  il  laisser  en  suspens?  car  de  les  condemner 
impossibles,  c'est  se  faire  fort  par  une  téméraire 
presumption,  de  sçavoir  iusques  où  va  la  possibilité. 
Si  Ton  entendoit  bien  la  différence  qu'il  y  a  entre 
l'impossible  et  l'inusité,  et  entre  ce  qui  est  contre 
l'ordre  du  cours  de  nature  et  contre  la  commune 
opinion  des  hommes,  en  ne  croyant  pas  téméraire- 
ment, ny  aussi  ne  descroyant  pas  facilement,  on 
observeroit  la  reigle  de  Rien  trop,  commandée  par 
Chilon. 

Quand  on  treuve  dans  Froissard  que  le  comte 
de  Foix  sceut,  en  Bearn,  la  defaicte  du  roy  Iean 
de  Castille  à  luberoth,  le  lendemain  qu'elle  feut 
advenue,  et  les  moyens  qu'il  en  allègue,  on  s'en 
peult  mocquer  ;  et  de  ce  mesme  que  nos  annales 
disent,  que  le  pape  Honorius,  le  propre  iour  que  le 
roy  Philippe  Auguste  mourut  à  Mante,  feit  faire 
ses  funérailles  publicques,  et  les  manda  faire  par 

1  Un  fleuve  paraît  grand  à  qui  n'en  a  pas  vu  de  plus  grand  ; 
il  en  est  de  même  d'un  arbre,  d'un  homme,  et  de  tout  autre 
objet,  quand  on  n'a  vu  rien  de  plus  grand  dans  la  même  espèce. 
Lucrèce,  VI,  674. 

2  Notre  esprit,  familiarisé  avec  les  objets  qui  frappent  tous 
les  jours  notre  vue,  ne  les  admire  point,  et  ne  songe  pas  à  en 
rechercher  les  causes.  Oc.  de  Nat.  deor.  II,  38. 

toute  lltalie  :  car  l'auctorité  de  ces  tesmoings  n'a 
pas  à  l'adventure  assez  de  reng  pour  nous  tenir  en 
bride.  Mais  quoy  î  si  Plutarque,  oultre  plusieurs 
exemples  qu'il  allègue  de  l'antiquité,  dict  sçavoir 
de  certaine  science  que,  du  temps  de  Domitian,  la 
nouvelle  de  la  battaille  perdue  par  Antonius  en 
Allemaigne,  à  plusieurs  iournees  de  là,  feut  publiée 
à  Rome,  et  semée  par  tout  le  monde,  le  mesme 
iour  qu'elle  avoit  esté  perdue  ;  et  si  César  tient  qu'il 
est  souvent  advenu  que  la  renommée  a  devancé 
l'accident,  dirons  nous  pas  que  ces  simples  gents 
là  se  sont  laissez  piper  aprez  le  vulgaire,  pour  n'estre 
pas  clairvoyants  comme  nous  ?  Est  il  rien  plus 
délicat,  plus  net  et  plus  vif  que  le  iugement  de 
Pline,  quand  il  luy  plaist  de  le  mettre  en  ieu  ?  rien 
plus  esloingné  de  vanité?  ie  laisse  à  part  l'excellence 
de  son  sçavoir,  dtiquel  ie  fois  moins  de  compte  : 
en  quelle  partie  de  ces  deux  là  le  surpassons-nous  ? 
toutesfois  il  n'est  si  petit  escholier  qui  ne  le  con- 
vainque de  mensonge,  et  qui  ne  luy  veuille  faire 
leçon  sur  le  progrez  des  ouvrages  de  nature. 

Quand  nous  lisons  dans  Bouchet  les  miracles 
des  reliques  de  sainct  Hilaire,  passe  ;  son  crédit 
n'est  pas  assez  grand  pour  nous  oster  la  licence  d'y 
contredire  :  mais  de  condemner  d'un  train  toutes 
pareilles  histoires,  me  semble  singulière  impudence. 
Ce  grand  sainct  Augustin  tesmoigne  avoir  veu,  sur 
les  reliques  sainct  Gervais  et  Protaise  à  Milan,  un 
enfant  aveugle  recouvrer  la  veue  ;  une  femme,  à 
Carthage,  estre  guarie  d'un  cancer  par  le  signe 
de  la  croix  qu'une  femme  nouvellement  baptisée 
lui  feit  ;  Hesperius,  un  sien  familier,  avoir  chassé 
les  esprits  qui  infestoient  sa  maison,  avecques  un 
peu  de  terre  du  sepulchre  de  nostre  Seigneur  ; 
et  cette  terre  depuis  transportée  à  l'église,  un 
paralytique  en  avoir  esté  soubdain  guary  ;  une 

femme  en  une  procession  ayant  touché  à  la  chasse 
sainct  Estienne  d'un  bouquet,  et  de  ce  bouquet 
s'estant  frotté  les  yeulx,  avoir  recouvré  la  veue 
pie  ça  perdue  ;  et  plusieurs  aultres  miracles,  où  il 
dict  luy  mesme  avoir  assisté.  De  quoy  accuserons 
nous  et  luy  et  deux  saincts  evesques  Aurelius  et 
Maximinus,  qu'il  appelle  pour  ses  recors  ?  sera  ce 
d'ignorance,  simplesse,  facilité?  ou  de  malice  et 
imposture?  Est  il  homme  en  nostre  siècle  si 
impudent,  qui  pense  leur  estre  comparable,  soit 
en  vertu  et  pieté,  soit  en  sçavoir,  iugement  et 
suffisance  ?  Qui  ut  rationem  nullam  aff errent,  ij>sa 
auctoritate  me  frangèrent1. 

C'est  une  hardiesse  dangereuse  et  de  conséquence, 
oultre  l'absurde  témérité  qu'elle  traisne  quand  et  soy, 
de  mespriser  ce  que  nous  ne  concevons  pas  :  car 
aprez  que  selon  vostre  bel  entendement,  vous  avez 
estably  les  limites  de  la  vérité  et  de  la  mensonge, 
et  qu'il  se  treuve  que  vous  avez  nécessairement  à 
croire  des  choses  où  il  y  a  encores  plus  d'estrangeté 
qu'en  ce  que  vous  niez,  vous  vous  estes  desia 
obligé  de  les  abandonner.  Or  ce  qui  me  semble 
apporter  autant  de  desordre  en  nos  consciences, 
en  ces  troubles  où  nous  sommes  de  la  religion,  c'est 
cette  dispensation  que  les  catholiques  font  de  leur 
créance.  Il  leur  semble  faire  bien  les  modérez  et 
les  entendus  quand  ils  quittent  aux  adversaires 
aulcuns  articles  de  ceulx  qui  sont  en  débat  :  mais 
oultre  ce  qu'ils  ne  veoyent  pas  quel  advantage  c'est 
à  celuy  qui  vous  charge,  de  commencer  à  luy  céder 
et  vous  tirer  arrière,  et  combien  cela  l'anime  à 
poursuyvre  sa  poincte  ;  ces  articles  là  qu'ils 
choisissent  pour  les  plus  legiers,  sont  aulcunefois 
très  importants.  Ou  il  fault  se  soubmettre  du  tout 

1  Quand  même  ils  n'apporteraient  aucune  raison,  ils  me 
persuaderaient  par  leur  seule  autorité.  Cic.  Tusc.  quœst.  I,  21. 

a  Tauctorité  de  nostre  police  ecclésiastique,  ou  du 
tout  s'en  dispenser  :  ce  n'est  pas  à  nous  à  establir 
la  part  que  nous  luy  debvons  d'obéissance.  Et 
davantage,  ie  le  puis  dire  pour  l'avoir  essayé,  ayant 
aultrefois  usé  de  cette  liberté  de  mon  chois  et 
triage  particulier,  mettant  à  nonchaloir  certains 
poincts  de  l'observance  de  nostre  église  qui  sem- 
blent avoir  un  visage  ou  plus  vain  ou  plus  estrange  ; 
venant  à  en  communiquer  aux  hommes  sçavants, 
i'ay  trouvé  que  ces  choses  là  ont  un  fondement 
massif  et  très  solide,  et  que  ce  n'est  que  bestise 
et  ignorance  qui  nous  faict  les  recevoir  avecques 
moindre  révérence  que  le  reste.  Que  ne  nous  souvient 
il  combien  nous  sentons  de  contradiction  en  nostre 
iugement  mesme  !  combien  de  choses  nous  servoient 
hier  d'articles  de  f oy,  qui  nous  sont  fables  auiourd'hui  ! 
La  gloire  et  la  curiosité  sont  les  fléaux  de  nostre 
ame  :  cette  cy  nous  conduict  à  mettre  le  nez  par 
tout  ;  et  celle  là  nous  deffend  de  rien  laisser  irrésolu 
et  indécis. 


CHAPITRE    XXVII 

DE    L'AMITIÉ 

Considérant  la  conduicte  de  la  besongne  d'un 
peintre  que  i'ay,  il  m'a  prins  envie  de  l'ensuyvre. 
Il  choisit  le  plus  bel  endroict  et  milieu  de  chasque 
paroy,  pour  y  loger  un  tableau  eslaboré  de  toute 
sa  suffisance  ;  et  le  vuide  tout  autour,  il  le  remplit 
de  crotesques,  qui  sont  peinctures  fantasques, 
n'ayants  grâce  qu'en  la  variété  et  estrangeté.  Que 
sont  ce  icy  aussi,  à  la  vérité,  que  crotesques  et  corps 
monstrueux,  rappiecez  de  divers  membres,  sans 

certaine  figure,  n'ayants  ordre,  suitte,  ny  pro- 
portion que  fortuite  ? 

Desinit  in  piscem  mulier  formosa  superne  *. 

le  vay  bien  :usques  à  ce  second  poinct  avecques 
mon  peintre  :  mais  ie  demeure  court  en  l'aurtre  et 
meilleure  partie  ;  car  ma  suffisance  ne  va  pas  si 
avant  que  d'oser  entreprendre  un  tableau  riche, 
poly  et  formé  selon  l'art.  le  me  suis  advisé  d'en 
emprunter  un  d'Estienne  de  la  Boëtie,  qui  hon- 
norera  tout  le  reste  de  cette  besongne  :  c'est  un 
discours  auquel  il  donna  nom  la  Servitude 
volontaire  ;  mais  ceulx  qui  l'ont  ignoré  l'ont  bien 
proprement  depuis  rebaptisé,  le  Contr'un.  Il 
l'escrivit  par  manière  d'essay  en  sa  première 
ieunesse,  à  l'honneur  de  la  liberté  contre  les  tyrans0 
Il  court  pieça  ez  mains  des  gents  d'entendement, 
non  sans  bien  grande  et  méritée  recommendation  ; 
car  il  est  gentil  et  plein  ce  qu'il  est  possible.  Si  y  a 
il  bien  à  dire  que  ce  ne  soit  le  mieulx  qu'il  peust 
faire  :  et  si  en  l'aage  que  ie  l'ay  cogneu  plus  avancé, 
il  eust  prins  un  tel  desseing  que  le  mien.,  de  mettre 
par  escript  ses  fantasies,  nous  verrions  plusieurs 
choses  rares,  et  qui  approcheraient  bien  prez  de 
l'honneur  de  l'antiquité  ;  car  notamment  en  cette 
partie  des  dons  de  nature,  ie  n'en  cognoy  point 
qui  luy  soit  comparable.  Mais  il  n'est  demeuré  de 
luy  que  ce  discours,  encores  par  rencontre,  et 
croy  qu'il  ne  le  veit  oncques  depuis  qu'il  luy 
eschappa  ;  et  quelques  mémoires  sur  cet  edict  de 
ianvier^  fameux  par  nos  guerres  civiles,  qui  trou- 
veront encores  ailleurs  peut  estre  leur  place. 
C'est  tout  ce  que  Fay  peu  recouvrer  de  ses  reliques, 

1  La  partie  supérieure  est  une  belle  femme,  et  le  reste  un 
poisson.  Horace,  Art  poétique,  v.  4. 

moy  qu'il  laissa,  d'une  si  amoureuse  recommenda- 
tion,  la  mort  entre  les  dents,  par  son  testament, 
héritier  de  sa  bibliothèque  et  de  ses  papiers,  oultre 
le  livret  de  ses  œuvres  que  i'ay  faict  mettre  en 
lumière.  Et  si,  suis  obligé  particulièrement  à  cette 
pièce,  d'autant  qu'elle  a  servy  de  moyen  à  nostre 
première  accointance  ;  car  elle  me  feut  monstree 
longue  espace  avant  que  ie  l'eusse  veu,  et  me  donna 
la  première  cognoissance  de  son  nom,  acheminant 
ainsi  cette  amitié  que  nous  avons  nourrie,  tant  que 
Dieu  a  voulu,  entre  nous,  si  entière  et  si  parfaicte, 
que  certainement  il  ne  s'en  lit  gueres  de  pareilles, 
et  entre  nos  hommes  il  ne  s'en  veoid  aulcune  trace 
en  usage.  Il  fault  tant  de  rencontres  à  la  bastir, 
que  c'est  beaucoup  si  la  fortune  y  arrive  une  fois 
en  trois  siècles. 

Il  n'est  rien  à  quoy  il  semble  que  nature  nous  aye 
plus  acheminez  qu'à  la  société  ;  et  dict  Aristote, 
que  les  bons  législateurs  ont  eu  plus  de  soing  de 
l'amitié  que  de  la  iustice.  Or  le  dernier  poinct  de  sa 
perfection  est  cettuy  cy  :  car  en  gênerai  toutes 
celles  que  la  volupté,  ou  le  proufit,  le  besoing 
publicque  ou  privé,  forge  et  nourrit,  en  sont 
d'autant  moins  belles  et  généreuses,  et  d'autant 
moins  amitiez,  qu'elles  meslent  aultre  cau^e  et 
but  et  fruict  en  l'amitié,  qu'elle  mesme.  Ny  ces 
quatre  espèces  anciennes,  naturelle,  sociale,  hos- 
pitalière, vénérienne,  particulièrement  n'y  con- 
viennent, ny  conioinctement. 

Des  enfants  aux  pères,  c'est  plustost  respect. 
L'amitié  se  nourrit  de  communication,  qui  ne 
peult  se  trouver  entre  eulx  pour  la  trop  grande 
disparité,  et  offenseroit  à  l'adventure  les  debvoirs 
de  nature  :  car  ny  toutes  les  secrettes  pensées  des 
pères  ne  se  peuvent  communiquer  aux  enfants,  pour 
n'y  engendrer  une   messeante   privauté,   ny   les 

advertissements  et  corrections,  qui  est  un  des 
premiers  offices  d'amitié,  ne  se  pourroient  exercer 
des  enfants  aux  pères.  Il  s'est  trouvé  des  nations 
où,  par  usage,  les  enfants  tuoient  leurs  pères,  et 
d'aultres  où  les  pères  tuoient  leurs  enfants,  pour 
éviter  l'empeschement  qu'ils  se  peuvent  quelques- 
fois  entreporter  ;  et  naturellement  l'un  dépend  de 
la  ruyne  de  i'aultre.  Il  s'est  trouvé  des  philosophes 
desdaignants  cette  cousture  naturelle  :  tesmoing 
Aristippus,  qui  quand  on  le  pressoit  de  l'affection 
qu'il  debvoit  à  ses  enfants  pour  estre  sortis  de  luy, 
il  se  meit  à  cracher,  disant  que  cela  en  estoit  aussi 
bien  sort}'  ;  que  nous  engendrions  bien  des  pouils 
et  des  vers  :  et  cet  aultre  que  Plutarque  vouloit 
induire  à  s'accorder  avecques  son  frère  :  «  le  n'en 
fais  pas,  dict  il,  plus  grand  estât  pour  estre  sorty 
de  mesme  trou.  »  C'est  à  la  vérité  un  beau  nom 
et  plein  de  dilection,  que  le  nom  de  frère,  et  à  cette 
cause  en  feismes  nous  luy  et  moy  nostre  alliance  : 
mais  ce  meslange  de  biens,  ces  partages,  et  que 
la  richesse  de  l'un  soit  la  pauvreté  de  I'aultre,  cela 
destrempe  merveilleusement  et  relasche  cette 
soudure  fraternelle  ;  les  frères  ayants  à  conduire 
le  progrez  de  leur  advancement  en  mesme  sentier 
et  mesme  train,  il  est  force  qu'ils  se  heurtent  et 
chocquent  souvent.  Davantage,  la  correspondance 
et  relation  qui  engendre  ces  vrayes  et  parfaictes 
amïtiez,  pourquoy  se  trouvera  elle  en  ceulx  cy? 
Le  père  et  le  fils  peuvent  estre  de  complexion 
entièrement  esloingnee,  et  les  frères  aussi  :  c'est 
mon  fils,  c'est  mon  parent  ;  mais  c'est  un  homme 
farouche,  un  meschant,  ou  un  sot.  Et  puis,  à 
mesure  que  ce  sont  amitiez  que  la  loy  et  l'obligation 
naturelle  nous  commande,  il  y  a  d'autant  moins  de 
nostre  chois  et  liberté  volontaire  ;  et  nostre  liberté 
,  volontaire  n'a  point  de  production  qui  soit  plus 

proprement  sienne  que  celle  de  l'affection  et  amitié. 
Ce  n'est  pas  que  ie  n'aye  essayé  de  ce  costé  là 
tout  ce  qui  en  peult  estre,  ayant  eu  le  meilleur  père 
qui  feut  oncques,  et  le  plus  indulgent  iusques  à  son 
extrême  vieillesse  ;  et  estant  d'une  famille  fameuse 
de  père  en  fils,  et  exemplaire  en  cette  partie  de  3a 
concorde  fraternelle  : 

Ht  ipse 
Notus  iri  fratres  animi  paterni ] . 

D'y  comparer  l'affection  envers  les  femmes, 
quoy  qu'elle  naisse  de  nostre  chois,  on  ne  peult, 
ny  la  loger  en  ce  roolle.  Son  feu,  ie  le  confesse, 

(Neque  enim  est  dea  nescia  nostri, 
Qu3o  dulcem  curis  miscet  araaritiem)  2, 

est  plus  actif,  plus  cuysant  et  plus  aspre  ;  mais 
c'est  un  feu  téméraire  et  volage,  ondoyant  et  divers, 
feu  de  fiebvre,  subiect  à  accez  et  remises,  et  qui 
ne  nous  tient  qu'à  un  coing.  En  l'amitié,  c'est 
une  chaleur  générale  et  universelle,  tempérée,  au 
demourant,  et  eguale  ;  une  chaleur  constante  et 
rassise,  toute  doulceur  et  polissure,  qui  n'a  rien 
d'aspre  et  de  poignant.  Qui  plus  est,  en  l'amour, 
ce  n'est  qu'un  désir  forcené  aprez  ce  qui  nous  fuit  : 

Corne  segue  la  lèpre  il  cacciatore 

Al  freddo,  al  caldo,  alla  montagna,  al  lito  ; 

Ne  più  la  stima  poi  chc  presa  vede  : 

E  sol  dietro  a  chi  fugge  affretta  il  piede  3  : 

aussitost  qu'il  entre  aux  termes  de  l'amitié,  c'est 
à  dire  en  la  convenance  des  volontez,  il  s'esvanouït 

1  Connu  moi-même  par  mon  affection  paternelle  pour  mes 
frères.  Hor.  Od.  II,  2,  6. 

2  Car  je  ne  suis  pas  inconnu  à  la  déesse  qui  mêle  une  douce 
amertume  aux  peines  de  l'amour.  Catulle,  LXVIII,  17. 

s  Tel,  à  travers  les  frimas  et  les  chaleurs,  à  travers  les  mon- 
tagnes et  les  vallées,  le  chasseur  poursuit  le  lièvre  ;  il  ne  désire 
l'atteindre  qu'autant  qu'il  fuit,  et  n'en  fait  plus  de  cas  dès 
qu'il  l'atteint.  Ariosto,  cant.  X,  stanz.  7. 

et  s'alanguit  ;  la  iouïssance  le  perd,  comme  ayant 
la  fin  corporelle  et  subiecte  à  satiété.  L'amitié, 
au  rebours,  est  iouye  à  mesure  qu'elle  est  désirée  ; 
ne  s'esleve,  se  nourrit,  ny  ne  prend  accroissance 
qu'en  la  iouïssance,  comme  estaftt  spirituelle,  et 
l'ame  s' affinant  par  l'usage.  Soubs  cette  parfaicte 
amitié,  ces  affections  volages  ont  aultref ois  trouvé 
place  chez  moy,  à  fin  que  ie  ne  parle  de  luy,  qui 
n'en  confesse  que  trop  par  ses  vers  :  ainsi  ces 
deux  passions  sont  entrées  chez  moy  en  cognois- 
sance  l'une  de  l'aultre,  mais  en  comparaison, 
iamais  ;  la  première  maintenant  sa  route  d'un 
vol  haultain  et  superbe,  et  regardant  desdaig- 
neusement  cette  cy  passer  ses  poinctes  bien  loing 
au  dessoubs  d'elle. 

Quant  au  mariage,  oultre  ce  que  c'est  un  marche 
qui  n'a  que  l'entrée  libre,  sa  durée  estant  contraincte 
et  forcée,  dépendant  d'ailleurs  que  de  nostre 
vouloir,  et  marché  qui  ordinairement  ne  se  faict 
à  aultres  fins  ;  il  y  survient  mille  fusées  estrangieres 
à  desmesler  parmy,  suffisantes  à  rompre  le  fil  et 
troubler  le  cours  d'une  vifve  affection  :  là  où, 
en  l'amitié,  il  n'y  a  affaire  ny  commerce  que  d'elle 
mesme.  Ioinct  qu'à  dire  vray,  la  suffisance  or- 
dinaire des  femmes  n'est  pas  pour  respondre  à 
cette  conférence  et  communication,  nourrice  de 
cette  saincte  cousture  ;  ny  leur  ame  ne  semble 
assez  ferme  pour  soustenir  l'estreincte  d'un  nœud 
si  pressé  et  si  durable.  Et  certes,  sans  cela,  s'il 
se  pouyoit  dresser  une  telle  accointance  libre  et 
volontaire,  où  non  seulement  les  âmes  eussent 
cette  entière  iouïssance,  mais  encores  où  les  corps 
eussent  part  à  l'alliance,  où  l'homme  feust  engagé 
tout  entier,  il  est  certain  que  l'amitié  en  seroit 
plus  pleine  et  plus  comble  :  mais  ce  sexe,  par  nul 
exemple,  n'y  est  encores  peu  arriver,  et ~  par  le 

commun    consentement    des    escholes    anciennes, 
en  est  reiecté. 

Et  cette  aultre  licence  grecque  est  iustement 
abhorrée  par  nos  mœurs  :  laquelle  pourtant,  pour 
avoir,  selon  leur  usage,  une  si  nécessaire  disparité 
d'aages  et  différence  d'offices  entre  les  amants,  ne 
respondoit  non  plus  assez  à  la  parfaicte  union  et 
convenance  qu'icy  nous  demandons.  Cuis  est 
enim  iste  amor  aniicitiœ  ?  Car  neque  déforment 
adolescenteni  quisquam  amat,  neque  jormosum 
senem 1  ?  Car  la  peincture  mesme  qu'en  faict 
l'Académie  ne  me  desadvouera  pas,  comme  ie 
pense,  de  dire  ainsi  de  sa  part  :  Que  cette  première 
fureur,  inspirée  par  le  fils  de  Venus  au  cœur  de 
l'amant  sur  Y  obier  t  de  la  fleur  d'une  tendre 
ieunesse,  à  laquelle  ils  permettent  tous  les  insolents 
et  passionnez  efforts  que  peult  produire  une  ardeur 
immodérée,  estoit  simplement  fondée  en  une 
beaulté  externe,  faulse  image  de  la  génération 
corporelle  ;  car  elle  ne  se  pouvoit  fonder  en  l'esprit, 
duquel  la  monstre  estoit  encores  cachée,  qui 
n'estoit  qu'en  sa  naissance  et  avant  l'aage  de 
germer  :  Que  si  cette  fureur  saisissoit  un  bas 
courage,  les  moyens  de  sa  poursuitte,  c'estoient 
richesses,  présents,  faveur  à  l'advancement  des 
dignitez,  et  telle  aultre  basse  marchandise  qu'ils 
reprouvent  ;  si  elle  tumboit  en  un  courage  plus 
généreux,  les  entremises  estoient  généreuses  de 
mesme,  instructions  philosophiques,  enseignements 
à  révérer  la  religion,  obeïr  aux  loix,  mourir  pour  le 
bien  de  son  païs,  exemples  de  vaillance,  prudence, 
iustice  ;  s'estudiant  l'amant  de  se  rendre  acceptable 
par  la  bonne  grâce  et  beaulté  de  son  ame,  celle  de 

1  Qu'est-ce,  en  effet,  que  cet  amour  d'amitié  ?  d'où  vient  qu'il 
ne  s'attache  ni  à  un  jeune  homme  laid,  ni  à  un  beau  vieillard  ? 
Cic.  Tusc.  qucest.  IV,  34. 

son  corps  estant  fanée,  et  espérant,  par  cette 
société  mentale,  establir  un  marché  plus  ferme  et 
durable.  Quand  cette  poursuitte  arrivoit  à  l'effect 
en  sa  saison  (car  ce  qu'ils  ne  requièrent  point  en 
r amant,  qu'il  apport ast  loisir  et  discrétion  en  son 
entreprinse,  ils  le  requièrent  exactement  en  l'aymé, 
d'autant  qu'il  luy  falloit  iuger  d'une  beaulté 
interne,  de  difficile  cognoissance  et  abstruse  des- 
couverte), lors  naissoit  en  l'aymé  le  désir  d'une 
conception  spirituelle,  par  l'entremise  d'une 
spirituelle  beaulté.  Cette  cy  estoit  icy  principale  ; 
la  corporelle,  accidentale  et  seconde  :  tout  le  re- 
bours de  l'amant.  A  cette  cause  préfèrent  ils  l'aymé, 
et  vérifient  que  les  dieux  aussi  le  préfèrent  ;  et 
tansent  grandement  le  poëte  Aeschylus  d'avoir 
en  l'amour  d'Achilles  et  de  Patroclus  donné  la 
part  de  l'amant  à  Achilles,  qui  estoit  en  la  pre- 
mière et  imberbe  verdeur  de  son  adolescence,  et 
le  plus  beau  des  Grecs.  Aprez  cette  communauté 
générale,  la  maistresse  et  plus  digne  partie  d'icelle 
exerçant  ses  offices  et  prédominant,  ils  disent 
qu'il  en  provenoit  des  fruicts  très  utiles  au  privé 
et  au  public  ;  que  c'estoit  la  force  des  pais  qui 
en  rece  voient  l'usage,  et  la  principale  deffense  de 
l'équité  et  de  la  liberté  :  tesmoings  les  salutaires 
amours  de  Harmodius  et  d'Aristogiton.  Pourtant 
la  nomment  ils  sacrée  et  divine  ;  et  n'est,  à  leur 
compte,  que  la  violence  des  tyrans  et  lascheté  des 
peuples  qui  luy  soit  adversaire.  Enfin  tout  ce  qu'on 
peult  donner  à  la  faveur  de  l'Académie,  c'est  dire 
que  c'estoit  un  amour  se  terminant  en  amitié  ; 
chose  qui  ne  se  rapporte  pas  mal  à  la  définition 
stoïque  de  l'amour  :  Amorem  conatum  esse  amicitice 
jaciendœ  ex  pulchritudinis  specie  1. 

1  L'amour  est  l'envie  d'obtenir  l'amitié  d'une  personne  qui 
nous  attire  par  sa  beauté.  Cic.  Tuscul.  qucest.  IV,  34. 

le  reviens  à  ma  description  de  façon  plus  équi- 
table et  plus  equable,  Omnino  arniciHœ,  corrobo- 
ratis  iam  confirmatisque  et  ingeniis  et  œtatibus, 
iudicandco  sunt1.  Au  demourant,  ce  que  nous 
appelions  ordinairement  amis  et  amitiez,  ce  ne 
sont  qu'accointances  et  familiaritez  nouées  par 
quelque  occasion  ou  commodité,  par  le  moyen  de 
laquelle  nos  âmes  s'entretiennent.  tEn  l'amitié 
dequoy  ie  parle,  elles  se  meslent  et  confondent 
l'une  en  l'aultre  d'un  meslange  si  universel,  qu'elles 
effacent  et  ne  retrouvent  plus  la  cousture  qui  les 
a  ioinctes.  Si  on  me  presse  de  dire  pourquoy  ie 
l'aymoy,  ie  sens  que  cela  ne  se  peult  exprimer 
qu'en  respondant  :  «  Parce  que  c'estoit  luy  ;  parce 
que  c'estoit  moy.  »  Il  y  a,  au  delà  de  tout  mon  dis- 
cours et  de  ce  que  i'en  puis  dire  particulièrement, 
ie  ne  sçay  quelle  force  inexplicable  et  fataïe, 
médiatrice  de  cette  union.  Nous  nous  cherchions 
avant  que  de  nous  estre  veus,  et  par  des  rapports 
que  nous  oyions  l'un  de  l'aultre,  qui  faisoient  en 
nostre  affection  plus  d'effort  que  ne  porte  3a  raison 
des  rapports  ;  ie  croy  par  quelque  ordonnance  du 
ciel.  Nous  nous  embrassions  par  nos  noms  :  et 
à  nostre  premiers  rencontre,  qui  feut  par  hazard 
en  une  grande  feste  et  compaignie  de  ville,  nous 
nous  trouvasmes  si  prins,  si  cogneus,  si  obligez 
entre  nous,  que  rien  dez  lors  ne  nous  feut  si  proche 
que  l'un  à  l'aultre.  Il  escrivit  une  satyre  latine 
excellente,  qui  est  publiée,  par  laquelle  il  excuse 
et  explique  la  précipitation  de  nostre  intelligence 
si  promptement  parvenue  à  sa  perfection.  Ayant 
si  peu  à  durer,  et  ayant  si  tard  commencé  (car  nous 
estions  touts  deux  hommes  faicts,  et  luy  plus  de 
quelque  année),  elle  n'avoit  point  à  perdre  temps  ; 

1  l' amitié  ne  peut  être  solide  que  dans  la  maturité  de  l'âge 
et  de  l'esprit.  Cic.  de  Amicit.  c.  20. 

et  n'avoit  à  se  reigler  au  patron  des  amitiez  molles 
et  régulières,  ausquelles  il  fault  tant  de  précautions 
de  longue  et  préalable  conversation.  Cette  cy  n'a 
point  d'aultre  idée  que  d'elle  mesme,  et  ne  se 
peult  rapporter  qu'à  soy  :  ce  n'est  pas  une  spéciale 
considération,  ny  deux,  ny  trois,  ny  quatre,  ny 
mille  ;  c'est  ie  ne  sçay  quelle  quintessence  de  tout 
ce  meslange,  qui  ayant  saisy  toute  sa  volonté, 
l'amena  se  plonger  et  se  perdre  en  la  mienne,  d'une 
faim,  d'une  concurrence  pareille  :  ie  dis  perdre, 
à  la  vérité,  ne  nous  reservant  rien  qui  nous  feust 
propre,  ny  qui  feust  ou  sien  ou  mien. 

Quand  Lelius,  en  présence  des  consuls  romains, 
lesquels,  aprez  la  condemnation  de  Tiberius 
Gracchus,  poursuyvoient  touts  ceulx  qui  avoient 
esté  de  son  intelligence,  veint  à  s'enquérir  de 
Caius  Blosius  (qui  estoit  le  principal  de  ses  amis), 
combien  il  eust  voulu  faire  pour  luy,  et  qu'il  eut 
respondu,  Toutes  choses  :  «  Comment  toutes  choses  ? 
suyvit  il  :  et  quoy  î  s'il  t'eust  commandé  de  mettre 
le  feu  en  nos  temples  ?  —  Il  ne  me  l'eust  iamais 
commandé,»  répliqua  Blosius.  «Mais  s'il  l'eust 
f  aict  ?  »  adiousta  Lelius.  «  l'y  eusse  obey,  »  respondit 
il.  S'il  estoit  si  parfaictement  amy  de  Gracchus, 
comme  disent  les  histoires,  il  n'avoit  que  faire 
d'offenser  les  consuls  par  cette  dernière  et  hardie 
confession  ;  et  ne  se  debvoit  despartir  de  l'asseu- 
rance  qu'il  avoit  de  la  volonté  de  Gracchus.  Mais 
toutesfois  ceulx  qui  accusent  cette  response  comme 
séditieuse,  n'entendent  pas  bien  ce  mystère,  et 
ne  présupposent  pas,  comme  il  est,  qu'il  tenoit  la 
volonté  de  Gracchus  en  sa  manche,  et  par  puissance 
et  par  cognoissance  :  ils  estoient  plus  amis  que 
citoyens,  plus  amis  qu'amis  ou  qu'ennemis  de  leur 
païs,  qu'amis  d'ambition  et  de  trouble  ;  s'estants 
parfaictement  commis  l'un  àTaultre,  ils  tenoient 

parfaictement  les  resnes  de  l'inclination  l'un  de 
l'aultre  :  et  faictes  guider  ce  harnois  par  la  vertu 
et  conduicte  de  la  raison,  comme  aussi  est  il  du 
tout  impossible  de  l'atteller  sans  cela,  la  response 
de  Blosius  est  telle  qu'elle  debvoit  estre.  Si  leurs 
actions  se  desmancherent,  ils  n'estoient  ny  amis, 
selon  ma  mesure,  l'un  de  l'aultre,  ny  amis  à  eulx 
mesmes.  Au  demourant,  cette  response  ne  sonne 
non  plus  que  feroit  la  mienne  à  qui  s'enquerroit 
à  moy  de  cette  façon  :  «Si  vostre  volonté  vous 
commandoit  de  tuer  vostre  fille,  la  tueriez  vous  ?  » 
et  que  ie  l'accordasse  :  car  cela  ne  porte  aulcun 
tesmoignage  de  consentement  à  ce  faire  ;  parce 
que  ie  ne  suis  point  en  doubte  de  ma  volonté,  et 
tout  aussi  peu  de  celle  d'un  tel  amy.  Il  n'est  pas 
en  la  puissance  de  touts  les  discours  du  monde  de 
me  desloger  de  la  certitude  que  i'ay  des  intentions 
et  iugements  du  mien  :  aulcune  de  ses  actions  ne 
me  sçauroit  estre  présentée, -quelque  visage  qu'elle 
eust,  que  ie  n'en  trouvasse  incontinent  le  ressort. 
Nos  âmes  ont  charié  si  uniement  ensemble  ;  elles 
se  sont  considérées  d'une  si  ardente  affection,  et 
de  pareille  affection  descouvertes  iusques  au  fin 
fond  des  entrailles  l'une  de  l'aultre,  que  non  seu- 
lement ie  cognoissoy  la  sienne  comme  la  mienne, 
mais  ie  me  feusse  certainement  plus  volontiers 
fié  à  luy  de  moy,  qu'à  moy. 

Qu'on  ne  mette  pas  en  ce  reng  ces  aultres  amitiez 
communes  ;  i'en  ay  autant  de  cognoissance  qu'un 
aultre,  et  des  plus  parfaictes  de  leur  genre  :  mais 
ie  ne  conseille  pas  qu'on  confonde  leurs  reigles  ; 
on  s'y  tromperoit.  Il  fault  marcher  en  ces  aultres 
amitiez  la  bride  à  la  main,  avecques  prudence  et 
précaution  :  la  liaison  n'est  pas  nouée  en  manière 
qu'on  n'ayt  aulcunement  à  s'en  desfier.  «  Aymez  le, 
disoit  Chiïon,  comme  ayant  quelque  iour  à  le  haïr  ; 

haïssez  le  comme  ayant  à  l'aymer.  »  Ce  précepte, 
qui  est  si  abominable  en  cette  souveraine  et  mais- 
tresse  amitié,  il  est  salubre  en  l'usage  des  amjtiez 
ordinaires  et  coustumieres  ;  à  l'endroict  desquelles 
il  fault  employer  le  mot  qu'Aristote  avoit  très 
familier  :_«  O  mes  amis  !  il  n'y  a  nul  amy.  »  En  ce 
noble  commerce,  les  offices  et  les  bienfaicts,  nour- 
riciers des  aultres  amitiez,  ne  méritent  pas  seule- 
ment d'estre  mis  en  compte  ;  cette  confusion  si 
pleine  de  nos  volontez  en  est  cause  :  car  tout  ainsi 
que  l'amitié  que  ie  me  porte  ne  reçoit  point  aug- 
mentation pour  le  secours  que  ie  me  donne  au  be- 
soing,  quoy  que  dient  les  stoïciens,  et  comme  ie 
ne  me  sçay  aulcun  gré  du  service  que  ie  me  fois, 
aussi  l'union  de  tels  amis  estant  véritablement 
parfaicte,  elle  leur  faict  perdre  le  sentiment  de 
tels  debvoirs,  et  haïr  et  chasser  d'entre  eulx  ces 
mots  de  division  et  de  différence,  bienfaict,  obli- 
gation, recognoissance,  prière,  remerciement,  et 
leurs  pareils.  Tout  estant,  par  effect,  commun  entre 
eulx,  volontez,  pensements,  iugements,  biens, 
femmes,  enfants,  honneur  et  vie,  et  leur  convenance 
n'estant  qu'une  ame  en  deux  corps,  selon  la  très 
propre  définition  d'Aristote,  ils  ne  se  peuvent  ny 
prester  ny  donner  rien.  Voylà  pourquoy  les  faiseurs 
de  loix,  pour  honnorer  le  mariage  de  quelque 
imaginaire  ressemblance  de  cette  divine  liaison, 
deffendent  les  donations  entre  le  mary  et  la  femme, 
voulants  inférer  par  là  que  tout  doibt  estre  à 
chascun  d'eulx,  et  qu'ils  n'ont  rien  à  diviser  et 
partir  ensemble. 

Si,  en  l'amitié  dequoy  ie  parle,  l'un  pouvoit 
donner  à  l'aultre,  ce  seroit  celuy  qui  recevroit  le 
bienfaict  qui  obligeroit  son  compaignon  :  car 
cherchant  l'un  et  l'aultre,  plus  que  toute  aultre 
chose,   de   s'entrebienfaire,   celuy   qui   en   preste 


LIVRE  I,  CHAPITRE  XXVII  251 

la  matière  et  l'occasion  est  celuy  là  qui  faict  le 
libéral,  donnant  ce  contentement  à  son  amy, 
d'effectuer  en  son  endroict  ce  qu'il  désire  le  plus. 
Quand  le  philosophe  Diogenes  avoit  faulte  d'argent, 
il  disoit,  qu'il  le  redemandoit  à  ses  amis,  non  qu'il 
le  demandoit.  Et  pour  monstrer  comment  cela 
se  practique  par  effect,  i'en  reciteray  un  ancien 
exemple  singulier.  Eudamidas,  Corinthien,  avoit 
deux  amis,  Charixenus,  Sicyonien,  et  Areteus, 
Corinthien  :  venant  à  mourir  estant  pauvre,  et 
ses  deux  amis  riches,  il  feit  ainsi  son  testament  : 
«  le  lègue  a  Areteus  de  nourrir  ma  mère,  et  l'entre- 
tenir en  sa  vieillesse  ;  à  Charixenus,  de  marier 
ma  fille,  et  luy  donner  le  douaire  le  plus  grand 
qu'il  pourra  :  et  au  cas  que  l'un  d'eulx  vienne  à 
défaillir,  ie  substitue  en  sa  part  celuy  qui  sur- 
vivra. J>  Ceulx  qui  premiers  veirent  ce  testament, 
s'en  mocquerent  ;  mais  ses  héritiers  en  ayants  esté 
advertis,  l'acceptèrent  avec  un  singulier  conten- 
tement :  et  l'un  d'eulx,  Charixenus,  estant  tres- 
passé  cinq  iours  aprez,  la  substitution  estant  ou- 
verte en  faveur  d'Areteus,  il  nourrit  curieusement 
cette  mère  ;  et  de  cinq  talents  qu'il  avoit  en  ses 
biens,  il  en  donna  les  deux  et  demy  en  mariage 
à  une  sienne  fille  unique,  et  deux  et  demy  pour 
le  mariage  de  la  fille  d' Eudamidas,  desquelles  il 
feit  les  nopees  en  mesme  iour. 

Cet  exemple  est  bien  plein  ;  si,  une  condition  en 
est  oit  à  dire,  qui  est  la  multitude  d'amis  ;  car  cette 
parfaicte  amitié  dequoy  ie  parle  est  indivisible  : 
chascun  se  donne  si  entier  à  son  amy,  qu'il  ne  luy 
reste  rien  à  despartir  ailleurs  ;  au  rebours,  il  est 
maxxy  qu'il  ne  soit  double,  triple  ou  quadruple, 
et  qu'il  n'ayt  plusieurs  âmes  et  plusieurs  volontez, 
pour  les  conférer  toutes  à  ce  subiect.  Les  amitiez 
communes,  on  les  peult  despartir  :  on  peult  aymer 


252  ESSAIS  DE  MONTAIGNE 

en  cettuy  cy  la  beaulté  ;  en  cet  aultre,  la  facilité  de 
ses  mœurs  ;  en  Taultre,  la  libéralité  ;  en  celuy  là, 
la  paternité  ;  en  cet  aultre,  la  fraternité  ;  ainsi  du 
reste  :  mais  cette  amitié  qui  possède  l'ame  et  la 
régente  en  toute  souveraineté,  il  est  impossible 
qu'elle  soit  double.  Si  deux  en  mesme  temps  de- 
mandoient  à  estre  secourus,  auquel  courriez- vous  ? 
S'ils  requeroient  des  offices  contraires,  quel  ordre 
y  trouveriez  vous  ?  Si  l'un  commettoit  à  vostre 
silence  chose  qui  feust  utile  à  Taultre  de  sçavoir, 
comment  vous  en  desmesleriez  vous  ?  ^L'unique  et 
principale  amitié  descoust  toutes  aultres  obliga- 
tions :  le  secret  que  i'ay  iuré  de  ne  déceler  à  un 
aultre,  ie  le  puis  sans  pariure  communiquer  à 
celuy  qui  n'est  pas  aultre,  c'est  moy.  C'est  un  assez 
grand  miracle  de  se  doubler  ;  et  n'en  cognoissent 
pas  la  haulteur  ceulx  qui  parlent  de  se  tripler. 
Rien  n'est  extrême,  qui  a  son  pareil  :  et  qui  pré- 
supposera que  de  deux  i'en  ayme  autant  l'un  que 
Faultre,  et  qu'ils  s'entr'ayment  et  m'ayment  autant 
que  ie  les  ayme,  il  multiplie  en  confrairie  la  chose 
la  plus  une  et  unie,  et  dequoy  une  seule  est  encores 
la  plus  rare  à  trouver  au  monde.  Le  demourant 
de  cette  histoire  convient  très  bien  à  ce  que  ie 
disoy  :  car  Eudamidas  donne  pour  grâce  et  pour 
faveur  à  ses  amis  de  les  employer  à  son  besoing  ; 
il  les  laisse  héritiers  de  cette  sienne  libéralité,  qui 
consiste  à  leur  mettre  en  main  les  moyens  de  luy 
bienfaire  :  et  sans  doubte  la  force  de  l'amitié 
se  montre  bien  plus  richement  en  son  faict  qu'en 
celui  d'Areteus.  Somme,  ce  sont  effects  inimagi- 
nables à  qui  n'en  a  gousté,  et  qui  me  font  honnorer 
à  merveille  la  response  de  ce  ieune  soldat  à  Cyrus, 
s'enquerant  à  luy  pour  combien  il  vouldroit  donner 
un  cheval  par  le  moyen  duquel  il  venoit  de  gaigner 
le  prix  de  la  course,  et  s'il  le  vouldroit  eschanger  à 

un  royaume  :  «  Non  certes,  sire;  mais  bien  le  lairroy 
ie  volontiers  pour  en  acquérir  un  amy,  si  ie  trou- 
vois  homme  digne  de  telle  alliance.  »  Il  ne  disoit  pas 
mal,  «  si  ie  trouvoy  ;  »  car  on  treuve  facilement  des 
hommes  propres  à  une  superficielle  accointance  : 
mais  en  cette  cy,  en  laquelle  on  négocie  du  fin  fond 
de  son  courage,  qui  ne  faict  rien  de  reste,  certes 
il  est  besoing  que  tous  les  ressorts  soient  nets  et 
seurs  parfaictement. 

Aux  confédérations  qui  ne  tiennent  que  par  un 
bout,  on  n'a  à  pourveoir  qu'aux  imperfections  qui 
particulièrement  intéressent  ce  bout  là.  Il  n'importe 
de  quelle  religion  soit  mon  médecin, et  mon  advocat  ; 
cette  considération  n'a  rien  de  commun  avecques 
les  offices  de  l'amitié  qu'ils  me  doibvent  :  et  en 
l'accointance  domestique  que  dressent  avecques 
moy  ceulx  qui  me  servent,  i'en  fois  de  mesme  ; 
et  m'enquiers  peu  d'un  laquay  s'il  est  chaste,  ie 
cherche  s'il  est  diligent  ;  et  ne  crains  pas  tant  un 
muletier  ioueur  qu'imbecille,  ny  un  cuisinier  iureur 
qu'ignorant.  le  ne  me  mesle  pas  de  dire  ce  qu'il 
fault  faire  au  monde,  d'aultres  assez  s'en  meslent, 
mais  ce  que  i'y  fois. 

Mihi  sic  nsns  est  :  tibi,  ut  opus  est  facto,  face  *. 

A  la  familiarité  de  la  table  i 'associe  le  plaisant, 
non  le  prudent;  au  lict,  la  beaulté  avant  la  bonté; 
en  la  société  du  discours,  la  suffisance,  voire  sans 
la  preud'hommie  :  pareillement  ailleurs.  Tout 
ainsi  que  cil  qui  feut  rencontré  à  chevauchons  sur 
un  baston,  se  iouant  avecques  ses  enfants,  pria 
l'homme  qui  l'y  surprint  de  n'en  rien  dire  iusques 
a  ce  qu'il  feust  père  luy  mesme,  estimant  que  la 

1  C'est  ainsi  que  j'en  use  ;  vous,  faites  comme  vous  l'entendrez. 
Térence,  Heautcnt.  act.  I,  se.  i,  v.  28. 

passion  qui  luy  naistroit  lors  en  Tarne,  le  rendrait 
iuge  équitable  d'une  telle  action  ;  ie  souhaiterais 
aussi  parler  à  des  gents  qui  eussent  essayé  ce  que 
ie  dis  :  mais  sçachant  combien  c'est  chose  esloingnee 
du  commun  usage  qu'une  telle  amitié,  et  combien 
elle  est  rare,  ie  ne  m'attens  pas  d'en  trouver  aulcun 
bon  iuge  :  car  les  discours  mesmes  que  l'antiquité 
nous  a  laissez  sur  ce  subiect,  me  semblent  lasches 
au  prix  du  sentiment  que  i'en  ay,  et  en  ce  poinct 
les  effects  surpassent  les  préceptes  mesmes  de  la 
philosophie. 

Nil  ego  contulerim  iucundo  sanus  amico 1. 

L'ancien  Menander  disoit  celuy  là  heureux  qui 
avoit  peu  rencontrer  seulement  l'umbre  d'un  amy  : 
il  avoit  certes  raison  de  le  dire,  mesme  s'il  en  avoit 
tasté.  Car,  à  la  vérité,  si  ie  compare  tout  le  reste 
de  ma  vie,  quoy  qu'avecques  la  grâce  de  Dieu  ie 
l'aye  passée  doulce,  aysee,  et,  sauf  la  perte  d'un 
tel  amy,  exempte  d'affliction  poisante,  pleine  de 
tranquillité  d'esprit,  ayant  prins  en  payement 
mes  commoditez  naturelles  et  originelles,  sans  en 
rechercher  d'aultres  ;  si  ie  la  compare,  dis  ie,  toute, 
aux  quatre  années  qu'il  m'a  esté  donné  de  iouyr  de 
la  doulce  compaignie  et  société  de  ce  personnage, 
ce  n'est  que  fumée,  ce  n'est  qu'une  nuict  obscure 
et  ennuyeuse.  Depuis  le  iour  que  ie  ïe  perdis, 

Quem  semper  acerbum, 
vSemper  honoratum  (sic  dî  voluistte  !)  habebo  2, 

ie  ne  fois  que  traisner  languissant;  et  les  plaisirs 

1  Tant^  que  j'aurai  ma  raison,  je  ne  trouverai  rien  de  com* 
parable  à  un  tendre  ami.  Horace,  Sat.  ï,  5,  44. 

2  Jour  fatal  que  je  dois  pleurer,  que  .je  dois  honorer  à  jamais, 
puisque  telle  a  été,  grands  dieux,  votre  volonté  suprême  I  Virg. 
Enéide t  V;  40, 

mesmes  qui  s'offrent  à  moy,  au  lieu  de  me  consoler, 
me  redoublent  le  regret  de  sa  perte  :  nous  estions 
à  moitié  de  tout  ;  il  me  semble  que  ie  luy  desrobbe 
sa  part  : 

Nec  fas  esse  ulîa  me  voluptate  hic  frui 

Deerevi,  tazitisper  dum  ille  abest  meus  particcps *. 

I'estoy  desia  si  faict  et  accoustumé  à  estre  deuxiesme 
par  tout,  qu'il  me  semble  n'estre  plus  qu'à  demy. 

Illam  meee  si  partem  animas  tulit 

Maturior  vis,  quid  moror  altéra, 

Nec  car  us  œque,  nec  superstes 

Integer  ?  Ille  dies  utramque 

Duxit  ruinam  2. 

Il  n'est  action  ou  imagination  où  ie  ne  le  treuve  à 
dire  ;  comme  si  eust  il  bien  faict  à  moy  :  car  de 
mesme  qu'il  me  surpassoit  d'une  distance  infinie 
en  toute  aultre  suffisance  et  vertu,  aussi  faisoit  il 
au  debvoir  de  l'amitié. 

Quis  desiderio  sit  pudor,  aut  modus 
Tarn  cari  capitis  3  ? 

O  misero  frater  adempte  mihi  ! 
Onmia  tecum  una  perierunt  gaudia  nostra, 

O\i£0  tuus  in  vit  a  dulcis  alebat  amor. 
Tu  mea,  tu  moriens  fregisti  commoda,  f rater  ; 

Tecum  una  tota  est  nostra  sepulta  anima  : 
Cuius  ego  interitu  tota  de  mente  fugavi 

Haïe  studia,  atque  omnes  delicias  animi. 

1  Et  je  ne  pense  pas  qu'aucun  plaisir  me  soit  permis,  mainte- 
nant que  je  n'ai  plus  celui  avec  qui  je  devais  tout  partager. 
Térence,  Heautcnt.  act.  I,  se.  i,  v.  97.  Montaigne,  comme  il 
fait  souvent,  a  changé  ici  plusieurs  mots. 

2  Puisqu'un  sort  cruel  m'a  ravi  trop  tôt  cette  douce  moitié 
de  mon  âme,  qu'ai-je  à  faire  de  l'autre  moitié,  séparée  de  celle 
qui  m'était  bien  plus  chère  ?  Le  même  jour  nous  a  perdus  tous 
deux.  Hor.  Od.  II,  17,  5. 

3  Puis- je  rougir  ou  cesser  de  pleurer  une  tête  si  chère  ?  Hor. 
Od.  I,  24,  x. 

Alloquar  ?  audiero  nunquam  tua  verba  loquentern  ? 

Nunquam  ego  te,  vita  frater  amabilior, 
Adspiciam  posthac  ?  At  certe  semper  amabo l. 

Mais  oyons  un  peu  parler  ce  garson  de  seize 
ans. 


Parce  que  i'ay  trouvé  que  cet  ouvrage  a  esté 
depuis  nais  en  lumière,  et  à  mauvaise  fin,  par 
ceulx  qui  cherchent  à  troubler  et  changer  Testât 
de  nostre  police,  sans  se  soucier  s'ils  l'amenderont, 
qu'ils  ont  meslé  à  d'aultres  escripts  de  leur  farine, 
ie  me  suis  desdict  de  le  loger  icy.  Et  à  fin  que  la 
mémoire  de  l'aucteur  n'en  soit  intéressée  en  Ten- 
droict  de  ceulx  qui  n'ont  peu  cognoistre  de  prez  ses 
opinions  et  ses  actions,  ie  les  advise  que  ce  subiect 
feut  traicté  par  luy  en  son  enfance  par  manière 
d'exercitation  seulement,  comme  subiect  vulgaire 
et  tracassé  en  mille  endroicts  des  livres.  le  ne  fois 
nul  doubte  qu'il  ne  creust  ce  qu'il  escrivoit  ;  car 
il  estoit  assez  consciencieux  pour  ne  mentir  pas 
mesme  en  se  iouant  :  et  sçay  davantage  que  s'il 
eust  au  à  choisir,  il  eust  mieulx  aymé  estre  nay  à 
Venise  qu'à  Sarlac  ;  et  avecques  raison.  Mais  il 
avoit  une  aultre  maxime  souverainement  empreinte 
en  son  ame,  d'obeïr  et  de  se  soubmettre  très  re- 
ligieusement aux  loix  sous  lesquelles  il  estoit  nay. 
Il  ne  feut  iamais  un  meilleur  citoyen,  ny  plus 

1  O  mon  frère  !  que  je  suis  malheureux  de  t'avoir  perdu  ! 
Ta  mort  a  détruit  tous  nos  plaisirs.  Avec  toi  s'est  évanoui  tout 
le  bonheur  que  me  donnait  ta  douce  amitié  !  avec  toi  mon  âme 
est  tout  entière  ensevelie  !  Depuis  que  tu  n'es  plus,  j'ai  "dit 
adieu  aux  Muses,  à  tout  ce  qui  faisait  le  charme  de  ma  vie  !... 
Ne  pourrai-je  donc  plus  te  parler  ni  t'entendre  ?  O  toi  qui 
m'étais  plus  cher  que  la  vie,  ô  mon  frère  I  ne  pourrai-je  plus  te 
voir  ?  Ah  !  du  moins  je  t'aimerai  toujours  !  Catulle,  LXVII1, 
20  ;  LXV,  9. 

affectionné  au  repos  de  son  païs,  ny  plus  ennemy 
des  remuements  et  nouvelletez  de  son  temps  ;  il 
eust.bien  plustost  employé  sa  suffisance  à  les  es- 
teindre  qu'à  leur  fournir  dequoy  les  esmouvoir 
davantage  :  il  avoit  son  esprit  moulé  aux  patrons 
d'aultres  siècles  que  ceulx  cy.  Or,  en  eschange  de 
cet  ouvrage  sérieux,  i'en  substitueray  un  aultre, 
produict  en  cette  mesme  saison  de  son  aage, 
plus  gaillard  et  plus  enioué. 


CHAPITRE   XXVIII 

VINGT   ET   NEUF   SONNETS   D'ESTIENNE 
DE   LA  BOËTIE 

A  MADAME  DE  GRAMMONT,  COMTESSE  DE  GUISSEX 

Madame,  ie  ne  vous  offre  rien  du  mien,  ou 
parce  qu'il  est  desia  vostre,  ou  pour  ce  que  ie 
n'y  treuve  rien  digne  de  vous  ;  mais  i'ay  voulu 
que  ces  vers,  en  quelque  lieu  qu'ils  se  veissent,  por- 
tassent vostre  nom  en  teste,  pour  l'honneur  que 
ce  leur  sera  d'avoir  pour  guide  cette  grande 
Corisande  d'Andoins.  Ce  présent  m'a  semblé 
vous  estre  propre,  d'autant  qu'il  est  peu  de  dames 
en  France  qui  iugent  mieulx,  et  se  servent  plus 
à  propos  que  vous  de  la  poésie  ;  et  puis,  qu'il 
n'en  est  point  qui  la  puissent  rendre  vifve  et 
animée  comme  vous  faictes  par  ces  beaux  et  riches 
accords  dequoy,  parmy  un  million  d'aultres 
beaultez,  nature  vous  a  estrenee.  Madame,  ces 
vers  méritent  que  vous  les  chérissiez  ;  car  vous 
serez  de  mon  advis,  qu'il  n'en  est  point  sorty  de 
Gascoigne    qui    eussent    plus   d'invention    et    de 

gentillesse,  et  qui  tesmoignent  estre  sortis  d'une 
plus  riche  main.  Et  n'entrez  pas  en  ialousie  dequoy 
vous  n'avez  que  le  reste  de  ce  que  pieça  i'en 
ay  faict  imprimer  soubs  le  nom  de  monsieur  de 
Foix,  vostre  bon  parent  :  car,  certes,  ceulx  cy  ont 
ie  ne  sçay  quoy  de  plus  vif  et  de  plus  bouillant  ; 
comme  il  les  feit  en  sa  plus  verte  ieunesse,  et 
eschaufïé  d'une  belle  et  noble  ardeur  que  ie  vous 
diray,  madame,  un  iour  à  l'aureille.  Les  aultres 
furent  faicts  depuis,  comme  il  estoit  à  la  poursuitte 
de  son  mariage,  en  faveur  de  sa  femme  ;  et  sentent 
desia  ie  ne  sçay  quelle  froideur  maritale.  Et  moy 
ie  suis  de  ceulx  qui  tiennent  que  la  poësie  ne  rid 
point  ailleurs,  comme  elle  faict  en  un  subiect 
folastre  et  desreiglé. 

SONNETS 
I. 

Pardon,  amour,  pardon  ;  ô  seigneur  !  ie  te  voue 
Le  reste  de  mes  ans,  ma  voix  et  mes  escrits, 
Mes  sanglots,  mes  souspirs,  mes  larmes  et  mes  cris  ; 
Rien,  rien  tenir  d'aulcun,  que  de  toy,  ie  n'advoue. 

Helas  ï  comment  de  moy  ma  fortune  se  ioue  ! 
De  toy^  n'a  pas  long  temps,  amour,  ie  me  suis  ris. 
I'ay  failly,  ie  le  veoy,  ie  me  rends,  ie  suis  pris. 
I'ay  trop  gardé  mon  cœur,  or*  ie  le  desadvoue. 

Si  i'ay  pour  le  garder  retardé  ta  victoire, 

Ne  l'en  traicte  plus  mal,  plus  grande  en  est  ta  gloire  ; 

Et  si  du  premier  coup  tu  ne  m'as  abbattu, 

Pense  qu'un  bon  vainqueur,  et  nay  pour  estre  grand, 
Son  nouveau  prisonnier,  quand  un  coup  il  se  rend, 
Il  prise  et  l'ayme  mieulx,  s'il  a  bien  combattu. 


II. 

C'est  amour,  c'est  amour,  c'est  luy  seul,  ie  le  sens  : 
Mais  le  plus  vif  amour,  la  poison  la  plus  forte, 

A  qui  oncq  pauvre  cœur  ait  ouverte  la  porte. 
Ce  cruel  n'a  pas  mis  un  de  ses  traicts  perçants, 

Mais  arc,  traicts  et  carquois,  et  luy  tout  dans  mes  sens. 
Encor  un  mois  n'a  pas  que  ma  franchise  est  morte, 
Que  ce  venin  mortel  dans  mes  veines  ie  porte, 
Et  desia  i'ay  perdu  et  le  cœur  et  le  sens. 

Et  quoy  !  si  cet  amour  à  mesure  croissoit, 

Oui  en  si  grand  tourment  dedans  moy  se  conceoit  ? 

Ô  crois,  si  tu  peulx  croistre,  et  amende  en  croissant. 

Tu  te  nourris  de  pleurs,  des  pleurs  ie  te  promets, 
Kt  pour  te  refresehir,  des  souspirs  pour  ïamais  : 
Mais  que  le  plus  grand  mal  soit  au  moins  en  naissant. 


m. 

C'est  faict,  mon  cœur,  quittons  la  liberté. 
Dequoy  meshuy  servirait  la  deffense, 
Que  d'aggrandir  et  la  peine  et  l'offense  ? 
Plus  ne  suis  fort,  ainsi  que  i'ay  esté. 

La  raison  feut  un  temps  de  mon  costé  : 
Or'  révoltée,  elle  veult  que  ie  pense 
Qu'il  fault  servir,  et  prendre  en  recompense 
Ou' oncq  d'un  tel  nœud  nul  ne  feut  arresté. 

S'il  se  fault  rendre,  alors  il  est  saison, 
Quand  on  n'a  plus  devers  soy  la  raison, 
le  veoy  qu'amour,  sans  que  ie  le  deserve, 

Sans  aulcun  droict,  se  vient  saisir  de  moy  ; 
Et  veoy  qu'encor  il  fault  à  ce  grand  roy, 
Quand  il  a  tort,  que  la  raison  luy  serve. 


IV. 

CVstoit  alors,  quand  les  chaleurs  passées, 
Le  sale  Automne  aux  cuves  va  foulant 
Le  raisin  gras  dessoubs  le  pied  coulant, 
Que  mes  douleurs  f eurent  encommencees. 

Le  paisan  bat  ses  gerbes  amassées, 
Et  aux  caveaux  ses  bouillants  muys  roulant, 
Et  des  fruictiers  son  automne  croulant, 
Se  venge  lors  des  peines  advancees. 

Seroit  ce  point  un  présage  donné 

Que  mon  espoir  est  desia  moissonné  ? 

Non,  certes,  non.  Mais  pour  certain  ie  pense, 

I'auray,  si  bien  à  deviner  i'entens, 

Si  Ion  peult  rien  prognosticquer  du  temps, 

Quelque  grand  fruict  de  ma  longue  espérance. 


V. 

I'ay  veu  ses  yeulx  perçants,  i'ay  veu  sa  face  claire  ; 
Nul  iamais,  sans  son  dam,  ne  regarde  les  dieux  : 
Froid,  sans  cœur  me  laissa  son  œil  victorieux, 
Tout  estourdy  du  coup  de  sa  forte  lumière. 

Comme  un  surpris  de  nuict  aux  champs,  quand  il  esclaire, 
Estonné,  se  pâlit,  si  la  flèche  des  cieulx 
Sifflant  luy  passe  contre,  et  luy  serre  les  yeulx  ; 
Il  tremble,  et  veoid,  transy,  Iupiter  en  cholere. 

Dy  moy,  ma  dame,  au  vray,  dy  moy,  si  tes  yeulx  verts 
Ne  sont  pas  ceulx  qu'on  dict  que  l'amour  tient  couverts. 
Tu  les  avois,  ie  croy,  la  fois  que  ie  t'ay  veue  ; 

Au  moins  il  me  souvient  qu'il  me  feut  lors  advis 
Qu'amour,  tout  à  un  coup,  quand  premier  ie  te  vis, 
Desbanda  dessus  moy  et  son  arc  et  ta  veue. 


VI. 

Ce  dict  maint  un  de  moy  :  Dequoy  se  plainct  il  tant, 
Perdant  ses  ans  meilleurs  en  chose  si  legiefe  ? 
Qu'a  il  tant  à  crier,  si  encor  il  espère  ? 
Et  s'il  n'espère  rien,  pourquoy  n'est  il  content  ? 

Quand  i'estoy  libre  et  sain,  i'en  disoy  bien  alitant. 

Mais,  certes,  celuy  là  n'a  la  raison  entière, 

Ains  a  le  cœur  gasté  de  quelque  rigueur  fiere, 

S'il  se  plainct  de  ma  plaincte,  et  mon  mal  il  n'entend. 

Amour  tout  à  un  coup  de  cent  douleurs  me  poinct, 

Et  puis  Ion  m'advertit  que  ie  ne  crie  point. 

Si  vain  ie  ne  suis  pas  que  mon  mal  i'aggrandisse 

A  force  de  parler  :  s'on  m'eri  peult  exempter, 
le  quitte  les  sonnets,  ie  quitte  le  chanter  • 
Qui  me  deffend  le  dueil,  celuy  là  me  guérisse. 

VII. 

Quand  à  chanter  ton  loz  par  fois  ie  m'adventure, 
Sans  oser  ton  grand  nom  dans  mes  vers  exprimer, 
Sondant  le  moins  profond  de  cette  large  mer, 
le  tremble  de  m'y  perdre,  et  aux  rives  m'asseure. 

le  crains,  en  louant  mal,  que  ie  te  face  iniure. 
Mais  le  peuple  estonné  d'ouyr  tant  t'estimer, 
Ar'dant  de  te  cognoistre,  essaye  à  te  nommer, 
Et  cherchant  ton  sainct  nom  ainsin  à  l'adventurc, 

Esblouy  n'attainct  pas  à  veoir  chose  si  claire  ; 

Et  ne  te  trouve  point  ce  grossier  populaire, 

Qui  n'ayant  qu'un  moyen,  ne  veoid  pas  celuy  là  : 

C'est  que,  s'il  peult  trier,  la  comparaison  faicte 
Des  parfaictes  du  monde,  une  la  plus  parfaicte, 
Lors,  s'il  a  voix,  qu'il  crie  hardiment,  La  voylà. 


VIII. 

Quand  viendra  ce  iour  là,  que  ton  nom  au  vray  passe 
Par  France,  dans  mes  vers  ?  combien  et  quantesfois 
S'en  empresse  mon  cœur,  s'en  démangent  mes  doigts  ? 
Souvent  dans  mes  escrits  de  soy  mesme  il  prend  place. 

Maugré  moy  ie  t'escris,  maugré  moy  ie  t'efface. 
Quand  Astree  viendroit,  et  la  foy,  et  le  droict, 
Alors  ioyeux,  ton  nom  au  monde  se  rendroit. 
Ores,  c'est  à  ce  temps,  que  cacher  il  te  face, 

C'est  à  ce  temps  maling  une  grande  vergoigne. 
Donc,  ma  dame,  tandis  tu  seras  ma  Dourdoigne. 
ïoutesfois  laisse  moy,  laisse  moy  ton  nom  mettre  ; 

Aye  pitié  du  temps  :  si  au  iour  ie  te  mets, 
Si  le  temps  te  cognoist,  lors  ie  te  le  promets, 
Lors  il  sera  doré,  s'il  le  doibt  iamais  estre. 


IX. 

O,  entre  tes  beaultez,  que  ta  constance  est  belle  ! 
C'est  ce  cœur  asseuré,  ce  courage  constant, 
C'est  parmy  tes  vertus  ce  que  l'on  crise  tant. 
Aussi  qu'est  il  plus  beau  qu'une  amitié  fidelle  ? 

Or  ne  charge  donc  rien  de  ta  sœur  infidelle, 

De  Vesere  ta  sœur  :  elle  va  s'escartant 

Tousiours  flottant  mal  seure  en  son  cours  inconstant. 

Veois  tu  comme  à  leur  gré  les  vents  se  iouent  d'elle  ? 

Et  ne  te  repens  point,  pour  droict  de  ton  aisnage, 
D'avoir  desia  choisy  la  constance  en  partage. 
Mesme  race  porta  l'amitié  souveraine 

Des  bons  iumeaux,  desquels  l'un  à  l'aultre  despart 
Du  ciel  et  de  l'enfer  la  moitié  de  sa  part, 
Et  l'amour  diffamé  de  la  trop  belle  Heleine. 


X. 

le  veoy  bien,  ma  Dourdoigne,  encor  humble  tu  vas  ; 
De  te  montrer  Gasconne  en  France,  tu  as  honte. 
Si  du  ruisseau  de  Sorgue  on  faict  ores  grand  conte, 
Si  a  il  bien  esté  quelquesfois  aussi  bas. 

Veois  tu  le  petit  Loir  comme  il  haste  le  pas  ? 
Comme  desia  parmy  les  çlus  grands  il  se  conte  ? 
Comme  il  marche  haultain  d'une  course  plus  prompte 
Tout  à  costé  du  Mince,  et  il  ne  s'en  plainct  pas  ? 

Un  seul  Olivier  d'Ame,  enté  au  bord  de  Loire, 
Le  faict  courir  plus  brave  et  lui  donne  sa  gloire. 
Laisse,  laisse  moy  faire,  et  un  iour,  ma  Dourdoigne, 

Si  ie  devine  bien,  on  te  cognoistra  mieulx  ; 

Et  Garonne,  et  le  Rhône,  et  ces  aultres  grands  dieux, 

En  auront  quelque  envie,  et  possible  vergoigne. 


XL 

Toy  qui  oys  mes  souspirs,  ne  me  sois  rigoureux 
Si  mes  larmes  à  part  toutes  miennes  ie  verse, 
Si  mon  amour  ne  suit  en  sa  douleur  diverse 
Du  Florentin  transy  les  regrets  langoureux, 

Ny  de  Catulle  aussi,  le  folastre  amoureux, 

Qui  le  cœur  de  sa  dame  en  chatouillant  luy  perce, 

Ny  le  sçavant  amour  du  migregeois  Properce  ; 

Ils  n'ayment  pas  pour  moy,  ie  n'ayme  pas  pour  eulx. 

Qui  pourra  sur  aultruy  ses  douleurs  limiter, 
Ccluy  pourra  cT aultruy  les  plainctes  imiter  : 
Chascun  sent  son  tourment,  et  sçait  ce  qu'il  endure  ; 

Chascun  parla  d'amour  aiasi  qu'il  l'entendit. 

le  dis  ce  que  mon  cœur,  ce  que  mon  mal  me  dict. 

Que  celuy  ayme  peu,  qui  ayme  à  la  mesure  .' 


XII. 

Ouoy  ?  qu'est  ce  ?  ô  vents  !  ô  nues  ï  ô  l'orage  ! 
A  poinct  nommé,  quand  d'elle  m' approchant, 
Les  bois,  les  monts*,  les  baisses  vois  trenchant, 
Sur  moy  d'aguet  vous  poussez  vostre  rage. 

Ores  mon  cœur  s'embrase  davantage. 
Allez,  allez  faire  peur  au  marchand, 
Qui  dans  la  mer  les  thresors  va  cherchant  ; 
Ce  n'est  ainsi  qu'on  m'abbat  le  courage. 

Quand  i'oy  les  vents,  leur  tempeste,et  leurs  cris, 
De  leur  malice  en  mon  cœur  ie  me  ris. 
Me  pensent  ils  pour  cela  faire  rendre  ? 

Face  le  ciel  du  pire,  et  l'air  aussi  : 
Te  veulx,  ie  veulx,  et  le  declaire  ainsi, 
S'il  fault  mourir,  mourir  comme  Leandre. 


XIII. 

Vous  qui  aymer  encores  ne  sçavez, 
Ores  m'oyant  parler  de  mon  Leandre, 
Ou  iamais  non,  vous  y  debvez  apprendre, 
Si  rien  de  bon  dans  le"  cœur  vous  avez. 

Il  osa  bien,  branslant  ses  bras  lavez, 
Armé  d'amour,  contre  l'eau  se  deffendre, 
Qui  pour  tribut  la  fille  voulut  prendre, 
Ayant  le  frère  et  le  mouton  sauvez. 

Un  soir,  vaincu  par  les  flots  rigoureux, 

Voyant  desia,  ce  vaillant  amoureux, 

Que  l'eau  maistresse  à  son  plaisir  le  tourne, 

Parlant  aux  flots,  leur  iecta  cette  voix  : 
Pardonnez  moy  maintenant  que  i'y  vois, 
Et  gardez  moy  la  mort  quand  ie  retourne. 

XIV. 

O  cœur  legier  !  ô  courage  mal  seur  ! 
Penses  tu  plus  que  souffrir  ie  te  puisse  ? 
O  bonté  creuse  !  ô  couverte  malice, 
Traistre  beaulté,  venimeuse  doulceur  ! 

Tu  estois  donc  tousiours  sœur  de  ta  sœur  ? 
Et  moy,  trop  simple,  il  falloit  que  i'en  fisse 
L'essay  sur  moy,  et  que  tard  i'entendisse 
Ton  parler  double  et  tes  chants  de  chasseur? 

Depuis  le  iour  que  i'ay  prins  à  t'aymer, 
l'eusse  vaincu  les  vagues  de  la  mer. 
Qu'est  ce  meshuy  que  ie  pourrois  attendre  ? 

Comment  de  toy  pourroy  ie  estre  content  ? 
Qui  apprendra  ton  cœur  d'estre  constant, 
Puis  que  le  mien  ne  le  luy  peult  apprendre  ? 


XV. 

Ce  n'est  pas  moy  que  l'on  abuse  ainsi  ; 
Qu'à  quelque  enfant  ses  ruses  on  employé, 
Qui  n'a  nul  goust,  qui  n'entend  rien  qu'il  oye  : 
le  sçay  aimer,  ie  sçay  haïr  aussi. 

Contente  toy  de  m' avoir  iusqu'icy 
Fermé  les  yeulx  ;  il  est  temps  que  i'y  veoye, 
Et  que  meshuy  las  et  honteux  ie  soye 
D'avoir  mal  mis  mon  temps  et  mon  soucy. 

Oserois  tu,  m' ayant  ainsi  traicté, 
Parler  à  mojf  iamais  de  fermeté  ? 
Tu  prens  plaisir  à  ma  douleur  extrême  ; 

Tu  me  deffens  de  sentir  mon  tourment  ; 
Et  si  veulx  bien  que  ie  meure  en  t'aymant. 
Si  ie  ne  sens,  comment  veulx  tu  que  i'ayme  ? 


XVI. 

O  l'ay  ie  dict  ?  Helas  !  I'ay  ie  songé  ? 
Ou  si  pour  vray  i'ai  dict  blasphème  telle  ? 
Çà,  f aulse  langue,  il  fault  que  l'honneur  d'elle, 
De  moy,  par  moy,  dessus  moy,  soit  vengé. 

Mon  cœur  chez  toy,  ô  ma  dame,  est  logé  : 
Là,  donne  luy  quelque  geine  nouvelle  ; 
Fay  luy  souffrir  quelque  peine  cruelle  ; 
Fay,  fay  luy  tout,  fors  luy  donner  congé. 

Or  seras  tu  (ie  le  sçay)  trop  humaine, 

Et  ne  pourras  longuement  veoir  ma  peine. 

Mais  un  tel  faict,  faut  il  qu'il  se  pardonne  ? 

A  tout  le  moins,  hault  ie  me  desdiray 
De  mes  sonnets,  et  me  desmentiray  : 
Pour  ces  deux  fauls,  cinq  cents  vrays  ie  t'en  donne. 


XVII. 

Si  ma  raison  en  moy  s'est  peu  remettre. 
Si  recouvrer  astheure  ie  me  puis, 
Si  i'ay  du  sens,  si  plus  homme  ie  suis, 
le  t'en  mercie,  ô  bienheureuse  lettre  ! 

Qui  m'eust,  helas  !  qui  m'eust  sçeu  recognoistre 
Lors  qu'enragé,  vaincu  de  mes  ennuis, 
En  blasphémant  ma  dame  ie  poursuis  ? 
De  loing,  honteux,  ie  te  veis  lors  paroistre, 

O  sainct  papier  !  alors  ie  me  reveins, 
Et  devers  toy  dévotement  ie  veins. 
le  te  donrois  un  autel  pour  ce  faict, 

Qu'on  veist  les  traicts  de  cette  main  divine. 
Mais  de  les  veoir  auicun  homme  n'est  digne  ; 
Ny  moy  aussi,  s'ellc  ne  m'en  eust  faict. 


XVIII. 

Festoy  prest  d'encourir  pour  iamais  quelque  blasme  ; 
De  cholere  eschaufïé  mon  courage  brusloit, 
Ma  folle  voix  au  gré  de  ma  fureur  bransloit, 
le  despitoy  les  dieux,  et  encores  ma  dame  : 

Lors  qu'elle  de  loing  iecte  un  brevet  dans  ma  flamme  ; 
le  le  sentis  soubdain  comme  il  me  rabilloit, 
Qu'aussitost  devant  luy  ma  fureur  s'en  alloit, 
Qu'il  me  rendoit,  vainqueur,  en  sa  place  mon  âme. 

Entre  vous,  qui  de  moy  ces  merveilles  oyez, 

Que  me  dictes  vous  d'elle  ?  et,  ie  vous  pri',  veoyez 

S' ainsi  comme  ie  fais,  adorer  ie  la  dois  ? 

Quels  miracles  en  môy  pensez  vous  qu'elle  face» 
De  son  œil  tout  puissant,  ou  d'un  ray  de  sa  face, 
Puis  qu'en  moy  firent  tant  les  traces  de  ses  doigta  ? 


XIX. 

le  trembloy  devant  elle,  et  attendôy,  transy» 
Pour  venger  mon  forfaict  quelque  iustô  sentence, 
A  moy  mesme  consent  du  poids  de  mon  offense, 
Lors  qu'elle  me  dict  :  Va,  ie  te  prens  à  mercy. 

Que  mon  loz  désormais  par  tout  soit  esclaircy  : 
Employé  là  tes  ans  ;  et  sans  plus,  meshuy  pense 
D'enrichir  de  mon  nom  par  tes  vers  nostre  France  ; 
Couvre  de  vers  ta  faulte,  et  paye  moy  ainsi. 

Sus  donc,  ma  plume,  il  fault,  pour  iouyr  de  ma  peine, 
Courir  par  sa  grandeur  d'une  plus  large  veine. 
Mais  régarde  à  son  œil,  qu'il  ne  nous  abandonne. 

Sans  ses  yeulx,  nos  esprits  se  mourroient  languissants  : 
Ils  nous  donnent  le  cœur,  ils  nous  donnent  le  sens. 
Pour  se  payer  de  moy,  il  faut  qu'elle  me  donne. 


XX. 

O  vous,  mauldîcts  sonnets,  vous  qui  prinstes  l'audace 
De  toucher  à  ma  dame  !  ô  malings  et  pervers, 
Des  Muses  le  reproche,  et  honte  de  mes  vers  ! 
Si  ie  vous  feis  iamais,  S*il  fault  que  ie  me  face 

Ce  tort  de  confesser  vous  tenir  de  ma  race, 
Lors  pour  vous  les  ruisseaux  ne  furent  pas  ouverts 
D'Apollon  le  doré,  des  Muses  aux  yeulx  verts  ; 
Mais  vous  reçeut  naissants  Tisiphone  en  leur  place. 

Si  i'ay  oncq  quelque  part  à  la  postérité. 

le  veulx  que  l'un  et  ï'auître  en  soit  desnerité. 

Et  si  au  feu  vengeur  dez  or'  ie  ne  vous  donne, 

C'est  pour  vous  diffamer  ;  vivez,  chestifs»  vivez  j 
Vlvea  aux  yeulx  de  tous,  de  tout  honneur  privez  ; 
Car  c'est  pour  Vôufi  punir  qu'ores  ie  vous  pardonne. 

XXI. 

N'ayez  plus,  mes  amis,  n'ayez  plus  cette  envie 
Que  ie  cesse  d'aymer  ;  laissez  moy,  obstiné, 
Vivre  et  mourir  ainsi,  puis  qu'il  est  ordonné  : 
Mon  amour,  c'est  le  fil  auquel  se  tient  ma  vie. 

Ainsi  me  dict  la  fee  ;  ainsin  en  Oeagrie 
Elle  feit  Meleagre  à  l'amour  destiné, 
Et  alluma  sa  souche  à  l'heure  qu'il  feut  né, 
lit  dict  :  Toy  et  ce  feu,  tenez  vous  compaignie. 

Elle  le  dict  ainsin,  et  la  fin  ordonnée 
Suyvit  aprez  le  fil  de  cette  destinée. 
La  souche  (ce  dict  Ion)  au  feu  feut  consommée  ; 

Et  dez  lors  (grand  miracle  !),  en  un  mesme  moment 
On  veid,  tout  à  un  coup,  du  misérable  amant 
La  vie  et  le  tison  s'en  aller  en  fumée. 


XXII. 

Quand  tes  yeulx  conquérants  estonné  ie  regarde, 
l'y  veoy  dedans  à  clair  tout  mon  espoir  escrit, 
l'y  veoy  dedans  amour  luy  mesme  qui  me  rit, 
Et  m'y  monstre  mignard  ïe  bonheur  qu'il  me  garde. 

Mais  quand  de  te  parler  par  fois  ie  me  hazarde, 
C'est  lors  que  mon  espoir  desseiché  se  tarit  ; 
Et  d'advouer  iamais  ton  œil,  qui  me  nourrit, 
D'un  seul  mot  de  faveur,  cruelle,  tu  n'as  garde. 

Si  tes  yeulx  sont  pour  moy,  or  veoy  ce  que  ie  dis  : 
Ce  sont  ceulx  là,  sans  plus,  à  qui  ie  me  rendis. 
Mon  Dieu,  quelle  querelle  en  toy  mesme  se  dresse, 

Si  ta  bouche  et  tes  yeulx  se  veulent  desmentir  ! 

Mieulx  vault,  mon  doulx  tourment,  mieulx  vault  les  despartir, 

Et  que  ie  prenne  au  mot  de  tes  yeulx  la  promesse. 


XXIII. 

Ce  sont  tes  yeulx  trenchants  qui  me  font  le  courage 

le  veoy  saulter  dedans  la  gaye  liberté, 

Et  mon  petit  archer,  qui  meine  à  son  costé 

La  belle  gaillardise  et  le  plaisir  volage. 

Mais  aprez,  la  rigueur  de  ton  triste  langage 
Me  monstre  dans  ton  cœur  la  fiere  honnesteté  ; 
Et  condamné,  ie  veoy  la  dure  chasteté 
Là  gravement  assise,  et  la  vertu  sauvage. 

Ainsi  mon  temps  divers  par  ces  vagues  se  passe  ; 
Ores  son  œil  m'appelle,  or'  sa  bouche  me  chasse. 
Helas  !  en  cet  estrif,  combien  ay  ie  enduré  ! 

Et  puis,  qu'on  pense  avoir  d'amour  quelque  asseurance  : 
Sans  cesse  nuict  et  iour  à  la  servir  ie  pense, 
Ny  encor  de  mon  mal  ne  puis  estre  asseuré. 


XXIV. 

Or  dis  ie  bien,  mon  espérance  est  morte  ; 
Or'  est  ce  faict  de  mon  ayse  et  mon  bien. 
Mon  mal  est  clair  :  maintenant  ie  veoy  bien, 
I'ay  espousé  la  douleur  que  ie  porte. 

Tout  me  court  sus,  rien  ne  me  reconforte, 
Tout  m'abandonne,  et  d'elle  ie  n'ay  rien, 
Sinon  tousiours  quelque  nouveau  soustien, 
Qui  rend  ma  peine  et  ma  douleur  plus  forte. 

Ce  que  i'attens,  c'est  un  iour  d'obtenir 
Quelques  souspirs  des  gents  de  l' advenir  ; 
Quelqu'un  dira  dessus  moy  par  pitié  : 

Sa  dame  et  lui  nasquirent  destinez, 
Egualement  de  mourir  obstinez, 
L'un  en  rigueur,  et  l'aultre  en  amitié. 


XXV. 

I'ay  tant  vescu,  chestif,  en  ma  langueur, 
Qu'or*  i'ay  veu  rompre,  et  suis  encor  en  vie, 
Mon  espérance  avant  mes  yeulx  ravie, 
Contre  l'escueil  de  sa  iiere  rigueur. 

Que  m'a  servy  de  tant  d'ans  la  longueur  ? 
Elle  n'est  pas  de  ma  peine  assouvie  : 
Elle  s'en  rit,  et  n'a  point  d'aultre  envie 
Que  de  tenir  mon  mal  en  sa  vigueur. 

Doncques  i'auray,  malheureux  en  aymant, 
Tousiours  un  cœur,  tousiours  nouveau  tourment, 
le  me  sens  bien  que  i'en  suis  hors  d'haleine, 

Prest  à  laisser  la  vie  soubs  le  fais  : 
Qu'y  feroit  on,  sinon  ce  que  ie  fais  ? 
Piqué  du  mal,  ie  m'obstine  en  ma  peine. 


XXVI. 

Puis  qu'ainsi  sont  mes  dures  destinées, 
l'en  saouleray,  si  ie  puis,  mon  soucy. 
Si  i'ay  du  mal,  elle  le  veult  aussi  : 
I'accompliray  mes  peines  ordonnées. 

Nymphes  des  bois,  qui  avez,  estonnees, 
De  mes  douleurs,  ie  croy,  quelque  mercy, 
Qu'en  pensez  vous  ?  puis  ie  durer  ainsi, 
Si  à  mes  maulx  trefves  ne  sont  données  ? 

Or  si  quelqu'une  à  m'escouter  s'encline, 
Oyez,  pour  Dieu,  ce  qu'ores  ie  devine  : 
Le  iour  est  prez  que  mes  forces  ia  vaines 

Ne  pourront  plus  fournir  à  mon  tourment. 
C'est  mon  espoir  :  si  ie  meurs  en  aymant, 
Adonc,  ie  croy,  failliray  ie  à  mes  peines. 


XXVII. 

Lors  que  lasse  est  de  me  lasser  ma  rjeine, 
Amour,  d'un  bien  mon  mal  refreschissant, 
Flatte  au  cœur  mort  ma  playe  languissant, 
Nourrit  mon  mal,  et  luy  faict  prendre  haleine  ; 

Lors  ie  conceoy  quelque  espérance  vaine  : 
Mais  aussitost  ce  dur  tyran,  s'il  sent 
Que  mon  espoir  se  renforce  en  croissant, 
Pour  l'estoufïer,  cent  tourments  il  m'ameine 

Encor  tout  frez  ;  lors  ie  me  vois  blasmant 
D'avoir  esté  rebelle  à  mon  tourment. 
Vive  le  mal,  ô  dieux  !  qui  me  dévore  ! 

Vive  à  son  gré  mon  tourment  rigoureux  ! 

O  bienheureux  et  bienheureux  encore, 

Qui  sans  relasche  est  tousiours  malheureux  ! 

XXVIII, 

Si  contre  amour  ie  n'ay  aultre  deffense, 
le  m'en  plaindray,  mes  vers  le  mauldiront, 
Et  aprez  moy  les  roches  rediront 
Le  tort  qu'il  faict  à  ma  dure  constance. 

Puis  que  de  luy  i'endure  cette  offense, 

Au  moins  tout  hault  mes  rkythmes  le  diront, 

Et  nos  nepveus,  alors  qu'ils  me  liront, 

En  l'oultrageant,  m'en  feront  la  vengeance. 

Ayant  perdu  tout  l'ayse  que  i'avois, 
Ce  sera  peu  que  de  perdre  ma  voix. 
S'on  sçait  l'aigreur  de  mon  triste  soucy, 

Et  feust  celuy  qui  m'a  faict  cette  playe, 
Il  en  aura,  cour  si  dur  cœur  qu'il  aye, 
Quelque  pitié,  mais  non  pas  de  mercy. 


XXIX. 

la  reluisoit  la  benoiste  iournec 
Que  la  nature  au  monde  te  debvoit, 
Quand  des  thresôrs  qu'elle  te  reservoit 
Sa  grande  clef  te  feut  abandonnée. 

Tu  prins  la  grâce  à  toi  seule  ordonnée  ; 
Tu  pillas  tant  de  beaultez  qu'elle  avoit, 
Tant  qu'elle,  riere,  alors  qu'elle  te  veoid, 
En  est  par  fois  elle  mesme  estonnee. 

Ta  main  de  prendre  enfin  se  contenta  : 

Mais  la  nature  en  cor  te  présenta, 

Pour  t'enrichir,  cette  terre  où  nous  sommes. 

Tu  n'en  prins  rien  ;  mais  en  toy  tu  t'en  ris, 

Te  sentant  bien  en  avoir  assez  pris 

Pour  estre  icy  royne  du  cœur  des  hommes. 

CHAPITRE   XXIX 

DE  LA   MODERATION 

Comme  si  nous  avions  l'attouchement  infect, 
nous  corrompons  par  nostre  maniement  les  choses 
qui  d'elles  mesmes  sont  belles  et  bonnes.  Nous 
pouvons  saisir  la  vertu  de  façon  qu'elle  en  deviendra 
vicieuse,  si  nous  l'embrassons  d'un  désir  trop 
aspre  et  violent.  Ceulx  qui  disent  qu'il  n'y  a  iamais 
d'excez  en  la  vertu,  d  autant  que  ce  n'est  plus 
vertu  si  l'excez  y  est,  se  iouent  des  paroles  : 

Insani  sapiens  nomen  ferat,  sequus  iniqui, 
Ultra  quam  satis  est,  virtutem  si  petat  ipsam  *. 

C'est  une  subtile  considération  de  la  philosophie  : 
on  peult  et  trop  aymer  la  vertu,  et  se  porter  ex- 
cessif vement  en  une  action  iuste.  A  ce  biais  s'ac- 
commode la  voix  divine  :  «  Ne  soyez  pas  plus  sages 
qu'il  ne  fault  ;  mais  soyez  sobrement  sages.  »  I'ay 
veu  tel  grand  blecer  la  réputation  de  sa  religion, 
pour  se  monstrer  religieux  oultre  tout  exemple 
des  hommes  de  sa  sorte.  I'ayme  des  natures  tem- 
pérées et  moyennes  :  Fimmoderation  vers  le  bien 
mesme,  si  elle  ne  m'offense,  elle  m'estonne,  et  me 
met  en  peine  de  la  baptizer.  Ny  la  mère  de  Pau- 
sanias,  qui  donna  la  première  instruction,  et  porta 
la  première  pierre,  à  la  mort  de  son  fils;  ny  le 
dictateur  Posthumius,  qui  feit  mourir  le  sien,  que 
F  ardeur  de  ieunesse  avoit  heureusement  poulsé  sur 
les  ennemis  un  peu  avant  son  reng,  ne  me  semble 
si  iuste  comme  estrange  :  et  n'ayme  ny  à  conseiller 

1  Le  sage  nVst  plus  sage,  le  juste  n'est  plus  juste,  si  son 
atuout  pour  la  vertu  va  trop  loin.  Hor.  Epist,  I,  6, 15, 

ny  à  suyvre  une  vertu  si  sauvage  et  si  chère. 
L'archer  qui  oultrepasse  le  blanc  fault,  comme 
celuy  qui  n'y  arrive  pas  ;  et  les  yeulx  me  troublent 
à  monter  à  coup  vers  une  grande  lumière,  eguale- 
ment  comme  à  devaller  à  l'umbre.  Callicles,  en 
Platon,  dict  l'extrémité  de  la  philosophie  estre 
dommageable,  et  conseille  de  ne  s'y  enfoncer 
oultre  les  bornes  du  proufit  ;  que  prinse  avec 
modération,  elle  est  plaisante  et  commode  ;  mais 
qu'enfin  elle  rend  un  homme  sauvage  et  vicieux, 
desdaigneux  des  religions  et  loix  communes, 
ennemy  de  la  conversation  civile,  ennemy  des 
voluptez  humaines,  incapable  de  toute  adminis- 
tration politique,  et  de  secourir  aultruy  et  de  se 
secourir  soy  mesme,  propre  à  estre  impuneement 
soufflette.  Il  dict  vray  ;  car  en  son  excez,  elle 
esclave  nostre  naturelle  franchise,  et  nous  desvoye, 
par  une  importune  subtilité,  du  beau  et  plain 
chemin  que  nature  nous  trace. 

L'amitié  que  nous  portons  à  nos  femmes,  elle 
est  très  légitime  :  la  théologie  ne  laisse  pas  de  la 
brider  pourtant  et  de  la  restreindre.  Il  me  semble 
avoir  leu  autrefois  chez  sainct  Thomas,  en  un 
endroict  où  il  condemne  les  mariages  des  parents 
ez  degrez  deffendus,  cette  raison  parmy  les  aultres, 
qu'il  y  a  dangier  que  l'amitié  qu'on  porte  à  une 
telle  femme  soit  immodérée  ;  car  si  l'affection 
maritale  s'y  treuve  entière  et  parfaicte  comme  elle 
doibt,  et  qu'on  la  surcharge  encores  de  celle  qu'on 
doibt  à  la  parentele,  il  n'y  a  point  de  doubte 
que  ce  surcroist  n'emporte  un  tel  mary  hors  les 
barrières  de  la  raison. 

Les  sciences  qui  reiglent  les  mœurs  des  hommes, 
comme  la  théologie  et  la  philosophie,  elles  se 
meslent  de  tout  :  il  n'est  action  si  privée  et  secrette 
qui  se  desrobbe  de  leur  cognoissance  et  iurisdiction. 

Bien  apprentis  sont  ceulx  qui  syndiquent  leur 
liberté  :  ce  sont  les  femmes  qui  communiquent 
tant  qu'on  veult  leurs  pièces  à  garsonner  ;  à 
médecines  i:a  honte  le  defïend.  le  veulx  donc,  de 
leur  part,  apprendre  cecy  aux  maris,  s'il  s'en 
treuve  encores  qui  y  soient  trop  acharnez  :  c'est 
que  les  plaisirs  mesmes  qu'ils  ont  à  Faccointance 
de  leurs  femmes  sont  reprouvez,  si  la  modération 
n'y  est  observée,  et  qu'il  y  a  dequoy  faillir  en 
licence  et  desbordement  en  ce  subiect  là,  comme  en 
un  subiect  illégitime.  Ces  encheriments  deshontez, 
que  la  chaleur  première  nous  suggère  en  ce  ieu, 
sont  non  indécemment  seulement,  mais  dom- 
mageablement  employez  envers  nos  femmes. 
Qu'elles  apprennent  l'impudence  au  moins  d'une 
aultre  main  :  elles  sont  tousiours  assez  esveillees 
pour  nostre  besoingc  le  ne  m'y  suis  servy  que  de 
l'instruction  naturelle  et  simple. 

C'est  une  religieuse  liaison  et  dévote  que  le 
mariage  :  voylà  pourquoy  îe  plaisir  qu'on  en  tire 
ce  doibt  estre  un  plaisir  retenu,  sérieux,  et  meslé 
à  quelque  sévérité  ;  ce  doibt  estre  une  volupté 
aulcunement  prudente  et  consciencieuse.  Et  parce 
que  sa  principale  fin  c'est  la  génération,  il  y  en 
a  qui  mettent  en  doubte  si,  lors  que  nous  sommes 
sans  l'espérance  de  ce  fruict,  comme  quand  elles 
sont  hors  d'aage  ou  enceinctes,  il  est  permis  d'en 
rechercher  Fembrassement  :  c'est  un  homicide 
à  la  mode  de  Platon.  Certaines  nations,  et  entre 
aultres  la  mahumetane,  abominent  la  conionction 
avecques  les  femmes  enceinctes  ;  plusieurs  aussi 
avecques  celles  qui  ont  leurs  flueurs.  Zenobia 
ne  recevoit  son  mary  que  pour  une  charge  ;  et 
cela  faict,  elle  le  laissoit  courir  tout  le  temps  de 
sa  conception,  luy  donnant  lors  seulement  loy 
de  recommencer  :  brave  et  généreux  exemple  de 

mariage.  C'est  de  quelque  poëte  disetteux  et  affamé 
de  ce  déduit,  que  Platon  emprunta  cette  narration  : 
Que  Iupiter  feit  à  sa  femme  une  si  chaleureuse 
charge  un  iour,  que  ne  pouvant  avoir  patience 
qu'elle  eust  gaigné  son  lict,  il  la  versa  sur  le 
plancher  ;  et  par  la  véhémence  du  plaisir,  oublia 
les  résolutions  grandes  et  importantes  qu'il  venoit 
de  prendre  avec  les  aultres  dieux  en  sa  cour 
céleste  ;  se  vantant  qu'il  l'avoit  trouvé  aussi  bon 
ce  coup  là,  que  lors  que  premièrement  il  la  depucella 
à  cachettes  de  leurs  parents. 

Les  roys  de  Perse  appelloient  leurs  femmes  à 
la  compaignie  de  leurs  festins  ;  mais  quand  le 
vin  venoit  à  les  eschauffer  en  bon  escient,  et  qu'il 
falloit  tout  à  faict  lascher  la  bride  à  la  volupté, 
ils  les  renvoyoient  en  leur  privé,  pour  ne  les  faire 
participantes  de  leurs  appétits  immoderez  ;  et 
faisoient  venir  en  leur  lieu  des  femmes  ausquelles 
ils  n'eussent  point  cette  obligation  de  respect. 
Touts  plaisirs  et  toutes  gratifications  ne  sont  pas 
bien  logées  en  toute  sorte  de  gents.  Epaminondas 
avoit  faict  emprisonner  un  garson  desbauché  ; 
Pelopidas  le  pria  de  le  mettre  en  liberté  en  sa 
faveur  :  il  l'en  refusa,  et  l'accorda  à  une  sienne 
garse  qui  aussi  l'en  pria  ;  disant,  «  que  c'estoit 
une  gratification  deue  à  une  amie,  non  à  un  capi- 
taine. j>  Sophocles  estant  compaignon  en  la  preture 
avecques  Pericles,  voyant  de  cas  de  fortune  passer 
un  beau  garson  :  «  O  le  beau  garson  que  voylà  !  » 
dict  il  à  Pericles.  «  Cela  seroit  bon  à  un  aultre 
qu'à  un  prêteur,  luy  dict  Pericles,  qui  doibt  avoir 
non  les  mains  seulement,  mais  aussi  les  yeulx 
chastes.  »  Aelius  Verus  l'empereur  respondit  à 
sa  femme,  comme  elle  se  plaignoit  dequoy  il  se 
laissoit  aller  à  l'amour  d'aultres  femmes,  «qu'il 
le   faisoit   par   occasion   conscientieuse,   d'autant 

que  le  mariage  estoit  un  nom  d'honneur  et  dignité, 
non  de  folastre  et  lascive  concupiscence.  »  Et 
nostre  histoire  ecclésiastique  a  conservé  avecques 
honneur  la  mémoire  de  cette  femme  qui  répudia 
son  mary,  pour  ne  vouloir  seconder  et  soustenir 
ses  attouchements  trop  insolents  et  desbordez. 
Il  n'est,  en  somme,  aulcune  si  iuste  volupté  en 
laquelle  l'exeez  et  l'intempérance  ne  nous  soit 
reprochable. 

Mais,  à  parler  en  bon  escient,  est  ce  pas  un 
misérable  animal  que  l'homme  ?  A  peine  est  il  en 
son  pouvoir,  par  sa  condition  naturelle,  de  gouster 
un  seul  plaisir  entier  et  pur  ;  encores  se  met  il 
en  peine  de  le  retrencher  par  discours  :  il  n'est  pas 
assez  chestif,  si  par  art  et  par  estude  il  n'augmente 
sa  misère  : 

FortunaB  miseras  auximus  arte  vias 1. 

La  sagesse  humaine  faict  bien  sottement  l'ingé- 
nieuse, de  s'exercer  à  rabbattre  le  nombre  et  la 
doulceur  des  voluptez  qui  nous  appartiennent  ; 
comme  elle  faict  favorablement  et  mdustrieuse- 
ment,  d'employer  ses  artifices  à  nous  peigner  et 
farder  les  maulx,  et  en  alléger  le  sentiment.  Si 
i 'eusse  esté  chef  de  part,  i 'eusse  prins  aultre  voye 
plus  naturelle,  qui  est  à  dire,  vraye,  commode  et 
saincte  ;  et  me  feusse  peut  estre  rendu  assez  fort 
pour  la  borner  :  quoy  que  nos  médecins  spirituels 
et  corporels,  comme  par  complot  faict  entre  eulx, 
ne  treuvent  aulcune  voye  à  la  guarison,  ny  remède 
aux  maladies  du  corps  et  de  l'ame,  que  par  le 
torment,  la  douleur  et  la  peine.  Les  veilles,  les 
ieusnes,  les  haires,  les  exils  loingtains  et  solitaires, 

1  Nous  avons  travaillé  nous-mêmes  à  augmenter  la  misère  de 
notre  condition.  Properce,  III,  7,  44. 

les  prisons  perpétuelles,  les  verges,  et  aultres 
afflictions,  ont  esté  introduises  pour  cela  :  mais 
en  telle  condition,  que  ce  soient  véritablement 
afflictions,  et  qu'il  y  ayt  de  l'aigreur  poignante  ; 
et  qu'il  n'en  advienne  point  comme  à. un  Gajlio, 
lequel  ayant  esté  envoyé  en  exil  en  Fisle  de  Lesbos, 
on  feut  adverty  à  Rome  qu'il  s'y  donnoit  du  bon 
temps,  et  que  ce  qu'on  luy  avoit  enioinct  pour  peine 
luy  tournoit  à  commodité  :  parquoy  ils  se  rad- 
viserent  de  le  rappeller  prez  de  sa  femme  et  en  sa 
maison,  et  luy  ordonnèrent  de  s'y  tenir,  pour 
accommoder  leur  punition  à  son  ressentiment. 
Car  à  qui  le  ieusne  aiguiseroit  la  santé  et  l'alai- 
gresse,  à  qui  le  poisson  seroit  plus  appétissant  que 
la  chair,  ce  ne  seroit  plus  recepte  salutaire  :  non 
plus  qu'en  l'aultre  médecine,  les  drogues  n'ont 
point  d'effect  à  l'endroict  de  celuy  qui  les  prend 
avecques  appétit  et  plaisir  ;  l'amertume  et  la 
difficulté  sont  circonstances  servants  à  leur 
opération.  Le  naturel  qui  accepteroit  la  rubarbe 
comme  familière,  en  corromproit  l'usage  ;  il 
fault  que  ce  soit  chose  qui  blece  nostre  estomach 
pour  le  guarir  :  et  icy  fault  la  reigle  commune, 
que  les  choses  se  guarrissent  par  leurs  contraires  ; 
car  le  mal  y  guarit  le  mal. 

Cette  impression  se  rapporte  aulcunement  à 
cette  aultre  si  ancienne,  de  penser  gratifier  au  ciel 
et  à  la  nature  par  nostre  massacre  et  homicide, 
qui  feut  universellement  embrassée  en  toutes 
religions.  Encores  du  temps'de  nos  pères,  Amurat, 
en  la  prinse  de  l'Isthme,  immola  six  cents  ieunes 
hommes  grecs  à  l'ame  de  son  père,  à  fin  que  ce 
sang  servist  de  propitiation  à  l'expiation  des  plechez 
du  trespassé.  Et  en  ces  nouvelles  terres  des- 
couvertes en  nostre  aage,  pures  encores  et  vierges 
au  prix  des  nostres,  l'usage  en  est  aulcunement 

receu  par  tout  ;  toutes  leurs  idoles  s'abbruvent 
de  sang  humain,  non  sans  divers  exemples  d'hor- 
rible cruauté  :  on  les  brusle  vifs,  et  demy  rostis 
on  les  retire  du  brasier  pour  leur  arracher  le  cœur 
et  les  entrailles  ;  à  d'aultres,  voire  aux  femmes, 
on  les  escorche  vifves,  et  de  leur  peau  ainsi  san- 
glante en  revest  on  et  masque  d'aultres.  Et  non 
moins  d'exemples  de  constance  et  resolution  ; 
car  ces  pauvres  gents  sacrifiables,  vieillards, 
femmes,  enfants,  vont,  quelques  iours  avant,  ques- 
tants  eulx  mesmes  les  aumosnes  pour  l'offrande 
de  leur  sacrifice,  et  se  présentent  à  la  boucherie, 
chantants  et  dansants  avecques  les  assistants. 

Les  ambassadeurs  du  roy  de  Mexico,  faisants 
entendre  à  Fernand  Cortez  la  grandeur  de  leur 
maistre,  aprez  luy  avoir  dict  qu'il  avoit  trente 
vassaulx,  desquels  chascun  pouvoit  assembler 
cent  mille  combattants,  et  qu'il  se  tenoit  en  la 
plus  belle  et  forte  ville  qui  feust  soubs  le  ciel,  luy 
adiousterent  qu'il  avoit  à  sacrifier  aux  dieux 
cinquante  mille  hommes  par  an.  De  vray,  ils 
disent  qu'il  nourrissoit  la  guerre  avecques  certains 
grands  peuples  voysins,  non  seulement  pour 
l'exercice  de  la  ieunesse  du  païs,  mais  principale- 
ment pour  avoir  dequoy  fournir  à  ses  sacrifices 
par  des  prisonniers  de  guerre.  Ailleurs,  en  certain 
bourg,  pour  la  bienvenue  dudict  Cortez,  ils  sacri- 
fièrent cinquante  hommes  tout  à  la  fois.  le  diray 
encores  ce  conte  :  aulcuns  de  ces  peuples  ayants 
esté  battus  par  luy,  envoyèrent  le  recognoistre 
et  rechercher  d'amitié  ;  les  messagers  luy  présen- 
tèrent trois  sortes  de  présents,  en  cette  manière  : 
«  Seigneur,  voylà  cinq  esclaves  :  si  tu  es  un  dieu 
fier,  qui  te  paisses  de  chair  et  de  sang,  mange  les, 
et  nous  t'en  amerrons  davantage  ;  si  tu  es  un  dieu 
débonnaire,  voylà  de  l'encens  et  des  plumes  ;   si 


278  ESSAIS  DE  MONTAIGNE 

tu  es  homme,  prens  les  oyseaux  et  les  fruicts  que 
voycy.  » 

CHAPITRE    XXX 

DES   CANNIBALES 

Quand  le  roy  Pyrrhus  passa  en  Italie,  aprez  qu'il 
eut  recogneu  l'ordonnance  de  l'armée  que  les 
Romains  luy  envoyoient  au  devant  :  «  le  ne  sçay, 
dict  il,  quels  barbares  sont  ceulx  cy  (car  les  Grecs 
appelloient  ainsi  toutes  les  nations  estrangieres) , 
mais  la  disposition  de  cette  armée  que  ie  veoy 
n'est  aulcunement  barbare.  »  Autant  en  dirent  les 
Grecs  de  celle  que  Flaminius  feit  passer  en  leur 
païs  ;  et  Philippus,  voyant  d'un  tertre  l'ordre  et 
distribution  du  camp  romain,  en  son  royaume, 
soubs  Publius  Sulpicius  Galba.  Voylà  comment 
il  se  fault  garder  de  s'attacher  aux  opinions  vul- 
gaires, et  les  fault  iuger  par  la  voye  de  la  raison, 
non  par  la  voix  commune. 

I'ay  eu  long  temps  avecques  moy  un  homme  qui 
avoit  demeuré  dix  ou  douze  ans  en  cet  aultre 
monde  qui  a  esté  descouvert  en  nostre  siècle,  en 
l'endroict  où  Villegaignon  print  terre,  qu'il  sur- 
nomma la  France  antartique.  Cette  descouverte 
d'un  païs  infiny  semble  estre  de  considération.  le 
ne  sçay  si  ie  me  puis  respondre  qu'il  ne  s'en  face 
à  Tad venir  quelque  aultre,  tant  de  personnages  plus 
grands  que  nous  ayants  esté  trompez  en  cette 
cy.  I'ay  peur  que  nous  ayons  les  yeulx  plus  grands 
que  le  ventre,  et  plus  de  curiosité  que  nous  n'avons 
de  capacité  :  nous  embrassons  tout,  mais  nous 
n'estreignons  que  du  vent. 

Platon  introduict  Solon  racontant  avoir  apprins 

des  presbtres  de  la  ville  de  Sais  en  Aegypte,  que, 
iadis  et  avant  le  déluge,  il  y  avoit  une  grande 
isle  nommée  Atlantide,  droict  à  la  bouche  du 
destroict  de  Gibraltar,  qui  tenoit  plus  de  païs 
que  l'Afrique  et  l'Asie  toutes  deux  ensemble  ;  et 
que  les  roys  de  cette  contrée  là,  qui  ne  possedoient 
pas  seulement  cette  isle,  mais  s'estoient  estendus 
dans  la  terre  ferme  si  avant,  qu'ils  tenoient  de 
la  largeur  d'Afrique  iusques  en  Aegypte,  et  de 
l'Europe  iusques  en  la  Toscane,  entreprinrent 
d'eniamber  iusques  sur  l'Asie,  et  subiuguer  toutes 
les  nations  qui  bordent  la  mer  Méditerranée  iusques 
au  golfe  de  la  mer  Maiour  ;  et  pour  cet  effect, 
traversèrent  les  Espaignes,  la  Gaule,  l'Italie,  ius- 
ques en  Grèce,  où  les  Athéniens  les  sousteinrent  : 
mais  que  quelque  temps  aprez,  et  les  Athéniens, 
et  eulx,  et  leur  isle,  feurent  engloutis  par  le  déluge. 
Il  est  bien  vraysemblable  que  cet  extrême  ravage 
d'eau  ayt  faict  des  changements  estr anges  aux 
habitations  de  la  terre,  comme  on  tient  que  la  mer 
a  retrenché  la  Sicile  d'avecques  l'Italie  ; 

Harc  îoea,  vi  quondam  et  vasta  convulsa  ruina, 

Dissiluisse  ferunt,  quum  protenus  utraque  tellus 
Una  foret  *. 

Chypre,  d'avecques  la  Surie  ;  l 'isle  de  Negrepont, 
de  la  terre  ferme  de  la  Bœoce  ;  et  ioinct  ailleurs  les 
terres  qui  estoient  divisées,  comblant  de  limon  et 
de  sable  les  fosses  d'entre  deux  :  *a>^^ 

Sterilisque  dm  palus,  aptaque  remis, 
Vicinas  urbes  alit,  et  grave  sentit  aratrum  2. 

1  Autrefois  ces  terres  n'étaient,  dit-on,  qu'un  même  conti- 
nent ;  par  un  violent  effort,  l'oncle  en  fureur  les  sépara.  Virc. 
Enéide,  III,  414  sq. 

3  Un  marais  longtemps  stérile,  et  traversé  par  les  rames, 
connaît  maintenant  la  charrue,  et  nourrit  les  villes  voisines. 
Hor.  Art  poétique,  6,  65» 

Mais  il  n'y  a  pas  grande  apparence  que  cette  isle 
soit  ce  monde  nouveau  que  nous  venons  de  descou- 
vrir :  car  elle  touchoit  quasi  TEspaigne,  et  ce 
seroit  un  effect  incroyable  d'inondation,  de  l'en 
avoir  reculée  comme  elle  est,  de  plus  de  douze 
cents  lieues;  oultre  ce  que  les  navigations  des 
modernes  ont  desia  presque  descouvert  que  ce 
n'est  point  une  isle,  ains  terre  ferme  et  continente 
avecques  l'Inde  orientale  d'un  costé,  et  avecques 
les  terres  qui  sont  soubs  les  deux  pôles,  d'aultre 
part  ;  ou  si  elle  en  est  séparée,  que  c'est  d'un 
si  petit  destroict  et  intervalle,  qu'elle  ne  mérite  pas 
d'estre  nommée  isle  pour  cela. 

Il  semble  qu'il  y  aye  des  mouvements,  naturels 
les  uns,  les  aultres  fiebvreux,  en  ces  grands  corps 
comme  aux  nostres.  Quand  ie  considère  l'impression 
que  ma  rivière  de  Dourdoigne  faict,  de  mon  temps, 
vers  la  rive  droicte  de  sa  descente,  et  qu'en  vingt 
ans  elle  a  tant  gaigné,  et  desrobbé  le  fondement 
à  plusieurs  bastiments,  ie  veoy  bien  que  c'est  une 
agitation  extraordinaire  ;  car  si  elle  feust  tousiours 
allée  ce  train,  ou  deust  aller  à  l'advenir,  la  figure 
du  monde  seroit  renversée  :  mais  il  leur  prend  des 
changements  ;  tantost  elles  s'espandent  d'un  costé, 
tantost  d'un  aultre,  tantost  elles  se  contiennent. 
le  ne  parle  pas  des  soubdaines  inondations  dequoy 
nous  manions  les  causes.  En  Medoc,  le  long  de  la 
mer,  mon  frère,  sieur  d'Arsac,  veoid  une  sienne 
terre  ensepvelie  soubs  les  sables  que  la  mer  vomit 
devant  elle  ;  le  faiste  d'aulcuns  bastiments  paroist 
encores  :  ses  rentes  et  domaines  se  sont  eschangez 
en  pasquages  bien  maigres.  Les  habitants  disent 
que,  depuis  quelque  temps,  la  mer  se  poulse 
si  fort  vers  eulx,  qu'ils  ont  perdu  quatre  N  lieues 
de  terre.  Ces  sables  sont  ses  fourriers  ;  et  veoyons 
de    grandes    montioyes    d'arène    mouvante,    qui 

marchent  d'une  demie  lieue  devant  elle,  et  gai- 
gnent  païs. 

L'aultre  tesmoignage  de  l'antiquité  auquel  on 
veult  rapporter  cette  descouverte,  est  dans  Aristote, 
au  moins  si  ce  petit  livret  des  Merveilles  inouyes 
est  à  luy.  Il  raconte  là  que  certains  Carthaginois 
s'estants  iectez  au  travers  de  la  mer  Atlantique, 
hors  le  destroict  de  Gibraltar,  et  navigé  long  temps, 
a  voient  descouvert  enfin  une  grande  isle  fertile, 
toute  revestue  de  bois,  et  arrousée  de  grandes  et 
profondes  rivières,  fort  esloingnee  de  toutes  terres 
fermes  ;  et  qu'eulx,  et  aultres  depuis,  attirez  par  la 
bonté  et  fertilité  du  terroir,  s'y  en  allèrent  avec- 
ques  leurs  femmes  et  enfants,  et  commencèrent  à 
s'y  habituer,  Les  seigneurs  de  Carthage,  voyants 
que  leur  païs  se  despeuploit  peu  à  peu,  feirent 
deffense  expresse,  sur  peine  de  mort,  que  nul 
n'eust  plus  à  aller  là  ;  et  en  chassèrent  ces  nouveaux 
habitants,  craignants,  à  ce  qu'on  dict,  que  par 
succession  de  temps  ils  ne  veinssent  à  multiplier 
tellement,  qu'ils  les  supplantassent  eulx  mesmes 
et  ruinassent  leur  estât.  Cette  narration  d' Aristote 
n'a  non  plus  d'accord  avecques  nos  terres  neufves. 

Cet  homme  que  i'avois,  estoit  homme  simple 
et  grossier,  qui  est  une  condition  propre  à  rendre 
véritable  tesmoignage  ;  car  les  fines  gents  regardent 
bien  plus  curieusement  et  plus  de  choses,  mais  ils 
les  glosent  ;  et  pour  faire  valoir  leur  interprétation, 
et  la  persuader,  ils  ne  se  peuvent  garder  d'altérer 
un  peu  l'histoire  :  ils  ne  vous  représentent  iamais 
les  choses  pures  ;  ils  les  inclinent  et  masquent  selon 
le  visage  qu'ils  leur  ont  veu  ;  et  pour  donner  crédit 
à  leur  iugement  et  vous  y  attirer,  prestent  volon- 
tiers de  ce  costé  là  à  la  matière,  l'alongent  et 
l'amplifient.  Ou  il  fault  un  homme  très  fidelle,  ou 
si  simple,  qu'il  n'ayt  pas  dequoy  bastir  et  donner 


282  ESSAIS  DE  MONTAIGNE 

de  la  vraysemblance  à  des  inventions  faulses,  et 
qui  n'ayt  rien  espousé.  Le  mien  es  toit  tel  ;  et  oultre 
cela,  il  m'a  faict  veoir  à  diverses  fois  plusieurs 
matelots  et  marchands  qu'il  avoit  cogneus  en  ce 
voyage  :  ainsi  ie  me  contente  de  cette  information, 
sans  m'enquerir  de  ce  que  les  cosmographes  en 
disent.  Il  nous  fauldroit  des  topographes  qui  nous 
feissent  narration  particulière  des  endroicts  où  ils 
ont  esté  :  mais  pour  avoir  cet  advantage  sur 
nous  d'avoir  veu  la  Palestine,  ils  veulent  iouyr  du 
privilège  de  nous  conter  des  nouvelles  de  tout  le 
demourant  du  monde.  le  vouldroy  que  chascun 
escrivist  ce  qu'il  sçait,  et  autant  qu'il  en  sçait,  non 
en  cela  seulement,  mais  en  touts  aultres  subiects  : 
car  tel  peult  avoir  quelque  particulière  science 
ou  expérience  de  la  nature  d'une  rivière  ou  d'une 
fontaine,  qui  ne  sçait  au  reste  que  ce  que  chascun 
sçait  ;  il  entreprendra  toutesfois,  pour  faire  courir 
ce  petit  loppin,  d'escrire  toute  la  physique.  De  ce 
vice  sourd ent  plusieurs  grandes  incommoditez. 

Or  ie  treuve,  pour  revenir  à  mon  propos,  qu'il 
n'y  a  rien  de  barbare  et  de  sauvage  en  cette  nation, 
à  ce  qu'on  m'en  a  rapporté,  sinon  que  chascun 
appelle  barbarie  ce  qui  n'est  pas  de  son  usage. 
Comme  de  vray  nous  n'avons  aultre  mire  de  la 
vérité  et  de  la  raison,  que  l'exemple  et  idée  des 
opinions  et  usances  de  païs  où  nous  sommes  ;  là 
est  tousiours  la  parfaicte  religion,  la  parfaicte 
police,  le  parfaict  et  accomply  usage  de  toutes 
choses.  Ils  sont  sauvages,  de  mesme  que  nous 
appelions  sauvages  les  fruicts  que  nature  de  soy 
et  de  son  progrez  ordinaire  a  produicts  ;  tandis 
qu'à  la  vérité  ce  sont  ceulx  que  nous  avons  altérez 
par  nostre  artifice,  et  destournez  de  Tordre  commun, 
que  nous  debvrions  appeller  plustost  sauvages  : 
en  ceulx  là  sont  vifves  et  vigoreuses  les  vrayes  et 

plus  utiles  et  naturelles  vertus  et  proprietez  ; 
lesquelles  nous  avons  abbastardies  en  ceubc  cy, 
les  accommodants  au  plaisir  de  nostre  goust 
corrompu  ;  et  si  pourtant,  la  saveur  mesme  et 
délicatesse  se  treuve,  à  nostre  goust  mesme, 
excellente,  à  F  envi  des  nostres,  en  divers  fruicts 
de  ces  contrées  là,  sans  culture.  Ce  n'est  pas  raison 
que  Fart  gaigne  le  poinct  d'honneur  sur  nostre 
grande  et  puissante  mère  nature.  Nous  avons  tant 
rechargé  la  beaulté  et  la  richesse  de  ses  ouvrages 
par  nos  inventions,  que  nous  l'avons  du  tout 
estouffee  :  si  est  ce  que  partout  où  sa  pureté 
reluict,  elle  faict  une  merveilleuse  honte  à  nos 
vaines  et  frivoles  entreprinses. 

Et  veniunt  hederae  sponte  sua  melius  ; 
Surgit  et  in  solis  formosior  arbutus  antris  ; 


Et  volucres  nulla  dulcius  arte  canunt ]. 

Touts  nos  efforts  ne  peuvent  seulement  arriver  à 
représenter  le  nid  du  moindre  oyselet,  sa  con texture, 
sa  beaulté,  et  l'utilité  de  son  usage  ;  non  pas  la 
tissure  de  la  chestifve  araignée. 

Toutes  choses,  dict  Platon,  sont  produictes  ou 
par  la  nature,  ou  par  la  fortune,  ou  par  Fart  : 
les  plus  grandes  et  plus  belles,  par  Fune  ou  Faultrc 
des  deux  premières  ;  les  moindres  et  imparfaictes, 
par  la  dernière. 

Ces  nations  me  semblent  doncques  ainsi  barbares 
pour  avoir  receu  fort  peu  de  façon  de  Fesprit 
humain,  et  estre  encores  fort  voysines  de  leur 
naïfveté  originelle.  Les  loix  naturelles  leur  com- 
mandent encores,   fort  peu  abbastardies  par  les 

1  Le  lierre  aime  à  croître  sans  culture  ;  l'arbousier  n'est  jamais 
plus  beau  que  dans  les  antres  solitaires  ;  le  chant  des  oiseaux 
est  plus  doux  sans  le  secours  de  l'art.  Properce,  I,  2,  10  sq. 

nostres  ;  mais  c'est  en  telle  pureté,  qu'il  me  prend 
quelquesfois  desplaisir  dequoy  la  cognoissance  n'en 
soit  venue  plustost,  du  temps  qu'il  y  avoit  des 
hommes  qui  en  eussent  sceu  mieulx  iuger  que 
nous  :  il  me  desplaist  que  Lycurgus  et  Platon 
ne  Tayent  eue  ;  car  il  me  semble  que  ce  que  nous 
veoyons  par  expérience  en  ces  nations  là  surpasse 
non  seulement  toutes  les  peinctures  dequoy  la 
poésie  a  embelly  l'aage  doré,  et  toutes  ses  in- 
ventions à  feindre  une  heureuse  condition  d'hommes, 
mais  encores  la  conception  et  le  désir  mesme  de  la 
philosophie  :  ils  n'ont  peu  imaginer  une  naïfveté 
si  pure  et  simple  comme  nous  la  veoyons  par 
expérience  ;  ny  n'ont  peu  croire  que  nostre  société 
se  peust  maintenir  avecques  si  peu  d'artifice  et  de 
soudeure  humaine.  «  C'est  une  nation,  diroy  ie  à 
Platon,  en  laquelle  il  n'y  a  aulcune  espèce  de 
traficque,  nulle  cognoissance  de  lettres,  nulle 
science  de  nombres,  nul  nom  de  magistrat  ny  de 
supériorité  politique,  nul  usage  de  service,  de 
richesse  ou  de  pauvreté,  nuls  contracts,  nulles 
successions,  nuls  partages,  nulles  occupations 
qu'oysifves,  nul  respect  de  parenté  que  commun, 
nuls  vestements,  nulle"  agriculture,  nul  métal, 
nul  usage  de  vin  ou  de  bled  ;  les  paroles  mesmes 
qui  signifient  le  mensonge,  la  trahison,  la  dissimu- 
lation, l'avarice,  l'envie,  la  detraction,  le  pardon, 
inouyes.  »  Combien  trouverait  il  la  republique  qu'il 
a  imaginée,  esloingnee  de  cette  perfection  !  [Viri 
a  diis  récentes. l] 

Hos  natura  modos  primum  dédit  2. 

T  Voilà  des  hommes  qui  sortent  de  la  main  des  dieux.  SÉneque, 
Ép.  go. 

2  Telles  furent  les  premières  lois  de  la  nature.  Virg.  Géorg. 
II,  20. 

Au  demourant,  ils  vivent  en  une  contrée  de  païs 
très  plaisante  et  bien  tempérée  :  de  façon  qu'à  ce 
que  m'ont  dit  mes  tesmoings,  il  est  rare  d'y  veoir 
un  homme  malade  ;  et  m'ont  asseuré  n'en  y 
avoir  veu  aulcun  tremblant,  chassieux,  esdenté, 
ou  courbé  de  vieillesse.  Ils  sont  assis  le  long  de 
la  mer,  et  fermez  du  costé  de  la  terre  de  grandes 
et  haultes  montaignes,  ayants,  entre  deux,  cent 
lieues  ou  environ  d'estendue  en  large.  Ils  ont 
grande  abondance  de  poisson  et  de  chairs  qui  n'ont 
aulcune  ressemblance  aux  nostres  ;  et  les  mangent 
sans  aultre  artifice  que  de  les  cuyre.  Le  premier 
qui  y  mena  un  cheval,  quoy  qu'il  les  eust  prati- 
quez à  plusieurs  aultres  voyages,  leur  feit  tant 
d'horreur  en  cette  assiette,  qu'ils  le  tuèrent  à  coup 
de  traicts,  avant  que  le  pouvoir  recognoistre. 
Leurs  bastiments  sont  fort  longs,  et  capables  de 
deux  ou  trois  cents  âmes,  estoffez  d'escorce  de 
grands  arbres,  tenants  à  terre  par  un  bout,  et  se 
soustenants  et  appuyants  l'un  contre  l'aultre  par 
le  faiste,  à  la  mode  d'aulcunes  de  nos  granges, 
desquelles  la  couverture  pend  iusques  à  terre 
et  sert  de  flancq.  Ils  ont  du  bois  si  dur  qu'ils  en 
couppent,  et  en  font  leurs  espees  et  des  grils  à 
cuyre  leur  viande.  Leurs  Mets  sont  d'un  tissu 
de  cotton,  suspendus  contre  le  toict  comme  ceulx 
de  nos  navires,  à  chascun  le  sien  ;  car  les  femmes 
couchent  à  part  des  maris.  Ils  se  lèvent  avec  le 
soleil,  et  mangent  soubdain  après  s'estre  levez 
pour  toute  la  iournee  :  car  ils  ne  font  aultre  repas 
que  celuy  là.  Ils  ne  boivent  pas  lors,  comme 
Suidas  dict  de  quelques  aultres  peuples  d'Orient, 
qui  beuvoient  hors  du  manger  ;  ils  boivent  à 
plusieurs  fois  sur  iour,  et  d'autant.  Leur  bruvage 
est  faict  de  quelque  racine,  et  est  de  la  couleur 
de  nos  vins  clairets  ;  ils  ne  le  boivent  que  tiède. 

Ce  bruvage  ne  se  conserve  que  deux  ou  trois 
iours  ;  il  a  le  goust  un  peu  picquant,  nullement 
fumeux,  salutaire  à  l'estomach,  et  laxatif  à  ceulx 
qui  ne  l'ont  accoustumé  :  c'est  une  boisson  très 
agréable  à  qui  y  est  duict.  Au  lieu  de  pain,  ils 
usent  d'une  certaine  matière  blanche  comme  du 
coriandre  confict  :  i'en  ay  tasté  ;  le  goust  en  est 
doulx  et  un  peu  fade.  Toute  la  iournee  se  passe  à 
dancer.  Les  plus  ieunes  vont  à  la  chasse  des  bestes, 
à  tout  des  arcs.  Une  partie  des  femmes  s'amusent 
ce  pendant  à  chauffer  leur  bruvage,  qui  est  leur 
principal  office.  Il  y  a  quelqu'un  des  vieillards  qui, 
le  matin,  avant  qu'ils  se  mettent  à  manger,  presche 
en  commun  toute  la  grangee,  en  se  promenant  d'un 
bout  à  aultre,  et  redisant  une  mesme  clause  à 
plusieurs  fois,  iusques  à  ce  qu'il  ayt  achevé  le 
tour  ;  car  ce  sont  bastiments  qui  ont  bien  cent  pas 
de  longueur.  Il  ne  leur  recommende  que  deux 
choses,  la  vaillance  contre  les  ennemis,  et  l'amitié 
à  leurs  femmes  :  et  ne  faillent  iamais  de  remarquer 
cette  obligation  pour  leur  refrain,  «  que  ce  sont 
elles  qui  leur  maintiennent  leur  boisson  tiède  et 
assaisonnée.  »  Il  se  veoid  en  plusieurs  lieux,  et 
entre  aultres  chez  moy,  la  forme  de  leurs  licts, 
de  leurs  cordons,  de  leurs  espees,  et  brasselets  de 
bois,  dequoy  ils  couvrent  leurs  poignets  aux  com- 
bats, et  des  grandes  cannes  ouvertes  par  un  bout, 
par  le  son  desquelles  ils  soustiennent  la  cadence 
en  leur  dance.  Ils  sont  raz  par  tout,  et  se  font  le 
poil  beaucoup  plus  nettement  que  nous,  sans  aultre 
rasoir  que  de  bois  ou  de  pierre.  Ils  croient  les  âmes 
éternelles  ;  et  celles  qui  ont  bien  mérité  des  dieux, 
estre  logées  à  l'endroict  du  ciel  où  le  soleil  se  levé  ; 
les  mauldictes,  du  costé  de  l'occident. 

Ils  ont  ie  ne  sçay  quels  presbtres  et  prophètes, 
qui  se  présentent  bien  rarement  au  peuple,  ayants 

leur  demeure  aux  montaignes.  A  leur  arrivée,  il  se 
faict  une  grande  feste  et  assemblée  solennelle  de 
plusieurs  villages  :  chasque  grange,  comme  ie  l'ai 
descripte,  faict  un  village,  et  sont  environ  à  une 
lieue  françoise  Tune  de  l'aultre.  Ce  prophète  parle 
à  eulx  en  publicque,  les  exhortant  à  la  vertu 
et  à  leur  debvoir  :  mais  toute  leur  science 
éthique  ne  contient  que  ces  deux  articles  :  de  la 
resolution  &  la  guerre,  et  affection  à  leurs  femmes. 
Cettuy  cy  leur  prognosticque  les  choses  à  venir,  et 
les  événements  qu'ils  doibvent  espérer  de  leurs 
entreprinses  ;  les  achemine  ou  destourne  de  la 
guerre  :  mais  c'est  par  tel  si,  que  où  il  fault  à 
bien  deviner,  et  s'il  leur  advient  aultrement  qu'il 
ne  leur  a  predict,  il  est  haché  en  mille  pièces  s'ils 
l'attrappent,  et  condemné  pour  fauls  prophète. 
A  cette  cause,  celuy  qui  s'est  une  fois  mesconté,  on 
ne  le  veoid  plus. 

C'est  don  de  Dieu  que  la  divination  :  voylà 
pourquoy  ce  debvroit  estre  une  imposture  punis- 
sable d'en  abuser.  Entre  les  Scythes,  quand  les 
devins  avoient  failly  de  rencontre,  on  les  couchoit, 
en  forgez  de  pieds  et  de  mains,  sur  des  chariotes 
pleines  de  bruyère,  tirées  par  des  bœufs,  en  quoy 
on  les  faisoit  brasier.  Ceulx  qui  manient  les  choses 
subiectes  à  la  conduicte  de  l'humaine  suffisance 
sont  excusables  d'y  faire  ce  qu'ils  peuvent  :  mais 
ces  aultres,  qui  nous  viennent  pipant  des  asseu- 
rances  d'une  faculté  extraordinaire  qui  est  hors 
de  nostre  cognoissance,  fault  il  pas  les  punir  de  ce 
qu'ils  ne  maintiennent  l'effect  de  leur  promesse, 
et  de  la  témérité  de  leur  imposture  ? 

Ils  ont  leurs  guerres  contre  les  nations  qui  sont 
au  delà  de  leurs  montaignes,  plus  avant  en  la  terre 
ferme  ;  ausquelles  ils  vont  touts  nuds,  n'ayants 
aultres  armes  que  des  arcs  ou  des  espees  de  bois 

appoinctees  par  un  bout,  à  la  mode  des  langues  de 
nos  espieux:  C'est  chose  esmerveillable  que  de  la 
fermeté  de  leurs  combats,  qui  ne  finissent  iamais 
que  par  meurtre  et  effusion  de  sang  :  car  de  routes 
et  d'effroy,  ils  ne  sçavent  que  c'est.  Chascun 
rapporte  pour  son  trophée  la  teste  de  l'ennerny 
qu'il  a  tué,  et  l'attache  à  l'entrée  de  son  logis. 
Aprez  avoir  long  temps  bien  traicté  leurs  prison- 
niers, et  de  toutes  les  commoditez  dont  ils  se 
peuvent  adviser,  celuy  qui  en  est  le  maistre  faict 
une  grande  assemblée  de  ses  cognoissants.  Il 
attache  une  chorde  à  l'un  des  bras  du  prisonnier, 
par  le  bout  de  laquelle  il  le  tient  esloingné  de 
quelques  pas,  de  peur  d'en  estre  offensé,  et  donne 
au  plus  cher  de  ses  amis  F  aultre  bras  à  tenir  de 
mesme  ;  et  eulx  deux,  en  présence  de  toute  l'assem- 
blée, l'assomment  à  coups  d'espee.  Cela  faict,  ils 
le  rostissent,  et  en  mangent  en  commun,  et  en 
envoyent  des  loppins  à  ceulx  de  leurs  amis  qui 
sont  absents.  Ce  n'est  pas,  comme  on  pense,  pour 
s'en  nourrir,  ainsi  que  faisoient  anciennement  les 
Scythes  ;  c'est  pour  représenter  une  extrême 
vengeance  :  et  qu'il  soit  ainsin,  ayants  apperceu  que 
les  Portugais,  qui  s'estoient  ralliez  à  leurs  adver- 
saires, usoient  d'une  aultre  sorte  de  mort  contre 
eulx,  quand  ils  les  prenoient,  qui  estoit  de  les 
enterrer  iusques  à  la  ceincture,  et  tirer  au  demou- 
rant  du  corps  force  coups  de  traicts,  et  les  pendre 
aprez  ;  ils  pensèrent  que  ces  gents  icy  de  l' aultre 
monde  (comme  ceulx  qui  avoient  semé  la  co- 
gnoissance  de  beaucoup  de  vices  parmy  leur  voy- 
sinage,  et  qui  estoient  beaucoup  plus  grands 
maistres  qu'eulx  en  toute  sorte  de  malice),  ne 
prenoient  pas  sans  occasion  cette  sorte  de  vengeance, 
et  qu'elle  debvoit  estre  plus  aigre  que  la  leur; 
dont    ils    commencèrent    de    quitter    leur    façon 

ancienne  pour  suyvre  cette  cy.  le  ne  suis  pas 
marry  que  nous  remarquions  l'horreur  barbaresque 
qu'il  y  a  en  une  telle  action  ;  mais  ouy  bien  dequoy, 
iugeants  à  poinct  de  leurs  faultes,  nous  soyons  si 
aveuglez  aux  nostres.  le  pense  qu'il  y  a  plus  de 
barbarie  à  manger  un  homme  vivant,  qu'à  le 
manger  mort  ;  à  deschirer  par  torments  et  p#r 
géhennes  un  corps  encores  plein  de  sentiment,  le 
faire  rostir  par  le  menu,  le  faire  mordre  et  meurtrir 
aux  chiens  et  aux  pourceaux  (comme  nous  l'avons 
non  seulement  leu,  mais  veu  de  fresche  mémoire, 
non  entre  des  ennemis  anciens,  mais  entre  des 
voysins  et  concitoyens,  et  qui  pis  est,  soubs  pré- 
texte de  pieté  et  de  religion),  que  de  le  rostir  et 
manger  aprez  qu'il  est  trespassé. 

Chrysippus  et  Zenon,  chefs  de  la  secte  stoïcque, 
ont  bien  pensé  qu'il  n'y  avoit  aulcun  mal  de  se 
servir  de  nostre  charongne  à  quoy  que  ce  feust 
pour  nostre  besoing,  et  d'en  tirer  de  la  nourriture  ; 
comme  nos  ancestres,  estants  assiégez  par  César 
en  la  ville  d'Alexia,  se  résolurent  de  soustenir  la 
faim  de  ce  siège  par  les  corps  des  vieillards,  des 
femmes  et  aultres  personnes  inutiles  au  combat. 

Vascones,  fama  est,  alimentis  talibus  usi 
Produxere  animas  *. 

Et  les  médecins  ne  craignent  pas  de  s'en  servir  à 
toute  sort  d'usage  pour  nostre  santé,  soit  pour 
l'appliquer  au  dedans  ou  au  dehors.  Mais  il  ne  se 
trouva  iamais  aulcune  opinion  si  desreiglee  qui 
excusast  la  trahison,  la  desloyauté,  la  tyrannie,  la 
cruauté,  qui  sont  nos  faultes  ordinaires.  Nous  les 
pouvons  donc  bien  appeller  barbares,  eu  esgard 

1  On  dit  que  les  Gascons  prolongèrent  leur  vie  en  se  nourris- 
sant de  chair  humaine.  Juv.  Sat.  XV,  93. 
I.  10 

aux  reigles  de  la  raison  ;  mais  non  pas  eu  esgard  à 
nous,  qui  les  surpassons  en  toute  sorte  de  barbarie. 
Leur  guerre  est  toute  noble  et  généreuse,  et  a 
autant  d'excuse  et  de  beaulté  que  cette  maladie 
humaine  en  peult  recevoir  :  elle  n'a  aultre  fonde- 
ment parmy  eulx,  que  la  seule  ialousie  de  la  vertu. 
11$  ne  sont  pas  en  débat  de  la  conqueste  de  nou- 
velles terres,  car  ils  iouïssent  encores  de  cette 
uberté  naturelle  qui  les  fournit,  sans  travail  et 
sans  peine,  de  toutes  choses  nécessaires,  en  telle 
abondance,  qu'ils  n'ont  que  faire  d'aggrandir 
leurs  limites.  Ils  sont  encores  en  cet  heureux 
poinct  de  ne  désirer  qu'autant  que  leurs  nécessitez 
naturelles  leur  ordonnent  :  tout  ce  qui  est  au 
delà  est  superflu  pour  eulx.  Ils  s'entr'appellent 
généralement,  ceulx  de  mesme  aage,  frères  ; 
enfants,  ceulx  qui  sont  au  dessoubs  ;  et  les  vieillards 
sont  pères  à  touts  les  aultres.  Ceulx  cy  laissent  à 
leurs  héritiers  en  commun  cette  pleine  possession 
de  bien  par  indivis,  sans  aultre  tiltre  que  celuy 
tout  pur  que  nature  donne  à  ses  créatures,  les 
produisant  au  monde.  Si  leurs  voysins  passent  les 
montaignes  pour  les  venir  assaillir,  et  qu'ils 
emportent  la  victoire  sur  eulx,  l'acquest  du  vic- 
torieux c'est  la  gloire  et  l'advantage  d'estre 
demouré  maistre  en  valeur  et  en  vertu  :  car  autre- 
ment ils  n'ont  que  faire  des  biens  des  vaincus  ; 
et  s'en  retournent  à  leurs  païs,  où  ils  n'ont  faulte 
d'aulcune  chose  nécessaire,  ny  faulte  encores  de 
cette  grande  partie,  de  sçavoir  heureusement 
iouyr  de  leur  condition  et  s'en  contenter.  Autant 
en  font  ceulx  cy  à  leur  tour  ;  ils  ne  demandent  à 
leurs  prisonniers  aultre  rançon  que  la  confession  et 
la  recognoissance  d'estre  vaincus  ;  mais  il  ne  s'en 
treuve  pas  un  en  tout  un  siècle  qui-  n'ayme  mieulx 
la  mort  que  de  relascher,  ny  par  contenance  ny 

de  parole,  un  seul  poinct  d'une  grandeur  de 
courage  invincible  ;  il  ne  s'en  veoid  aulcun  qui 
n'ayme  mieulx  estre  tué  et  mangé,  que  de  requérir 
seulement  de  ne  l'estre  pas.  Ils  les  traictent  en  toute 
liberté,  à  fin  que  la  vie  leur  soit  d'autant  plus 
chère  ;  et  les  entretiennent  communément  des 
menaces  de  leur  mort  future,  des  torments  qu'ils 
y  auront  à  souffrir,  des  apprests  qu'on  dresse  pour 
cet  effect,  du  destrenchement  de  leurs  membres, 
et  du  festin  qui  se  fera  à  leurs  despens.  Tout  cela 
se  faict  pour  cette  seule  fin,  d'arracher  de  leur 
bouche  quelque  parole  molle  ou  rabbaissee,  ou  de 
leur  donner  envie  de  s'enfuyr,  pour  gaigner  cet 
advantage  de  les  avoir  espouvantez  et  d'avoir  faict 
force  à  leur  constance.  Car  aussi,  à  le  bien  prendre, 
c'est  en  ce  seul  poinct  que  consiste  la  vraye  victoire  : 

Victoria  nulla  est, 
Ouam  qu»  confessos  animo  quoque  subiugat  hostes  1. 

Les  Hongres,  très  belliqueux  combattants,  ne 
poursuyvoient  iadis  leur  poincte  oultre  ces  termes, 
d'avoir  rendu  l'ennemy  à  leur  mercy  ;  car  en 
ayants  arraché  cette  confession,  ils  le  laissoient 
aller  sans  offense,  sans  rançon  :  sauf,  pour  le  plus, 
d'en  tirer  parole  de  ne  s'armer  dez  lors  en  avant 
contre  eulx.  Assez  d'advantages  gaignons  nous 
sur  nos  ennemis,  qui  sont  advantages  empruntez, 
non  pas  nostres  ;  c'est  la  qualité  d'un  portefais,  non 
de  la  vertu,  d'avoir  les  bras  et  les  iambes  plus  roides  : 
c'est  une  qualité  morte  et  corporelle,  que  la  dispo- 
sition ;  c'est  un  coup  de  la  fortune,  de  faire  bran- 
cher nostre  ennemy,  et  de  luy  esblouyr  les  yeulx 
par  la  lumière  du  soleil  ;  c'est  un  tour  d'art  et  de 
science,   et  qui    peult   tumber  en   une  personne 

1  II  n'y  a  de  véritable  victoire  que  celle  qui  force  l'ennemi  à 
s'avouer  vaincu.  Claudien,  de  sexto  Consulatu  Honorii,  v.  248. 

lasche  et  de  néant,  d'estre  suffisant  à  l'escrime. 
L'estimation  et  le  prix  d'un  homme  consiste  au 
cœur  et  en  la  volonté  :  c'est  là  où  gist  son  vray 
honneur.  La  vaillance,  c'est  la  fermeté,  non  pas 
des  iambes  et  des  bras,  mais  du  courage  et  de 
l'ame  ;  elle  ne  consiste  pas  en  la  valeur  de  nostre 
cheval,  ny  de  nos  armes,  mais  en  la  nostre.  Celuy 
qui  tumbe  obstiné  en  son  courage,  si  succiderit,  de 
genu  pugnat  1  ;  qui  pour  quelque  danger  de  la 
mort  voysine,  ne  relasche  aulcun  poinct  de  son 
asseurance  ;  qui  regarde  encores,  en  rendant  l'ame, 
son  ennemy  d'une  veue  ferme  et  desdaigneuse,  il 
est  battu,  non  pas  de  nous,  mais  de  la  fortune  ; 
il  est  tué,  non  pas  vaincu  :  les  plus  vaillants  sont 
par  fois  les  plus  infortunez.  Aussi  y  a  il  des  pertes 
triumphantes  à  l'envi  des  victoires.  Ny  ces  quatre 
victoires  sœurs,  les  plus  belles  que  le  soleil  aye 
oncques  veu  de  ses  yeulx,  de  Salamine,  de  Platée, 
de  Mycale,  de  Sicile,  n'osèrent  oncques  opposer 
toute  leur  gloire  ensemble  à  la  gloire  de  la  des- 
confiture  du  roy  Leonidas  et  des  siens  au  pas  des 
Thermopyles.  Qui  courut  iamais  d'une  plus  glo- 
rieuse envie  et  plus  ambitieuse  au  gaing  du  com- 
bat, que  le  capitaine  Ischolas  à  la  perte  ?  qui  plus 
ingénieusement  et  curieusement  s'est  assuré  de 
son  salut,  que  luy  de  sa  ruyne  ?  Il  est  oit  commis  à 
deffendre  certain  passage  du  Péloponnèse  contre 
les  Arcadiens  :  pour  quoy  faire  se  trouvant  du 
tout  incapable,  veu  la  nature  du  lieu  et  inegua- 
lité  des  forces,  et  se  resolvant  que  tout  ce  qui  se 
presenteroit  aux  ennemis  auroit  de  nécessité  à  y 
demourer  ;  d'aultre  part,  estimant  indigne  et  de 
sa  propre  vertu  et  magnanimité,  et  du  nom  lace- 
demonien,  de  faillir  à  sa  charge,  il  print  entre  ces 

1  S'il  tombe,  il  combat  à  genoux.  Sénèque,  de  Providentiel, 
c.  2.  On  trouve  etiam  si  ceciderit  dans  Sénèque. 

deux  extrémités  un  moyen  party,  de  telle  sorte  : 
les  plus  ieunes  et  dispos  de  sa  trouppe,  il  les  con- 
serva à  la  tuition  et  service  de  leur  païs,  et  les  y 
renvoya  ;  et  avecques  ceulx  desquels  le  default 
estoit  moins  important,  il  délibéra  de  soustenir  ce 
pas,  et  par  leur  mort  en  faire  achepter  aux  ennemis 
l'entrée  la  plus  chère  qu'il  luy  seroit  possible, 
comme  il  adveint  ;  car  estant  tantost  environné 
de  toutes  parts  par  les  Arcadiens,  aprez  en  avoir 
faict  une  grande  boucherie,  luy  et  les  siens  feurent 
touts  mis  au  fil  de  l'espee.  Est  il  quelque  trophée 
assigné  pour  les  vainqueurs  qui  ne  soit  mieulx  deu 
à  ces  vaincus  ?  Le  vray  vaincre  a  pour  son  roolle 
l'estour,  non  pas  le  salut  ;  et  consiste  l'honneur  de 
la  vertu  à  combattre,  non  à  battre. 

Pour  revenir  à  nostre  histoire,  il  s'en  fault  tant 
que  ces  prisonniers  se  rendent  pour  tout  ce  qu'on 
leur  faict,  qu'au  rebours,  pendant  ces  deux  ou  trois 
mois  qu'on  les  garde,  ils  portent  une  contenance 
gaye,  ils  pressent  leurs  maistres  de  se  haster  de  les 
mettre  en  cette  espreuve,  ils  les  desfient,  les  iniu- 
rient,  leur  reprochent  leur  lascheté  et  le  nombre 
des  battailles  perdues  contre  les  leurs.  Tay  une 
chanson  faicte  par  un  prisonnier,  où  il  y  a  ce 
traict  :  «  Qu'ils  viennent  hardiement  trestouts,  et 
s'assemblent  pour  disner  de  luy  ;  car  ils  mangeront 
quand  et  quand  leurs  pères  et  leurs  ayeulx,  qui 
ont  servy  d'aliment  et  de  nourriture  à  son  corps  : 
ces  muscles,  dict  il,  cette  chair  et  ces  veines,  ce 
sont  les  vostres,  pauvres  fols  que  vous  estes  ;  vous 
ne  recognoissez  pas  que  la  substance  des  membres 
de  vos  ancestres  s'y  tient  encores  ;  savourez  les 
bien,  vous  y  trouverez  le  goust  de  vostre  propre 
chair.  »  Invention  qui  ne  sent  aulcunement  la 
barbarie.  Ceulx  qui  les  peignent  mourants,  et  qui 
représentent  cette  action  quand  on  les  assomme, 

ils  peignent  le  prisonnier  crachant  au  visage  de 
ceulx  qui  le  tuent,  et  leur  faisant  la  moue.  De  vray, 
ils  ne  cessent  iusques  au  dernier  souspir  de  les 
braver  et  desfier  de  parole  et  de  contenance.  Sans 
mentir,  au  prix  de  nous,  voylà  des  hommes  bien 
sauvages  ;  car  ou  il  faut  qu'ils  le  soyent  bien  à  bon 
escient,  ou  que  nous  le  soyons  :  il  y  a  une  merveil- 
leuse distance  entre  leur  forme  et  la  nostre. 

Les  hommes  y  ont  plusieurs  femmes,  et  en  ont 
d'autant  plus  grand  nombre,  qu'ils  sont  en  meil- 
leure réputation  de  vaillance.  C'est  une  beaulté 
remarquable  en  leurs  mariages,  que  la  mesme 
ialousie  que  nos  femmes  ont  pour  nous  empescher 
de  l'amitié  et  bienveillance  d'aultres  femmes,  les 
leurs  l'ont  toute  pareille  pour  la  leur  acquérir  : 
estants  plus  soigneuses  de  l'honneur  de  leurs 
maris  que  de  toute  aultre  chose,  elles  cherchent 
et  mettent  leur  solicitude  à  avoir  le  plus  de  com- 
paignes  qu'elles  peuvent,  d'autant  que  c'est  un 
tesmoignage  de  la  vertu  du  mary.  Les  nostres 
crieront  au  miracle  :  ce  ne  l'est  pas  ;  c'est  une  vertu 
proprement  matrimoniale,  mais  du  plus  hault  es- 
tage.  Et  en  la  Bible,  Lia,  Rachel,  Sara,  et  les 
femmes  de  Iacob,  fournirent  leurs  belles  servantes 
à  leurs  maris  :  et  Livia  seconda  les  appétits  d'Au- 
guste, à  son  interest  :  et  la  femme  du  roy  Deiotarus, 
Stratonique,  presta  non  seulement  à  l'usage  de  son 
mary  une  fort  belle  ieune  fille  de  chambre  qui  la 
servoit,  mais  en  nourrit  soigneusement  les  enfants, 
et  leur  feit  espaule  à  succéder  aux  estats  de  leur 
père.  Et  à  fin  qu'on  ne  pense  point  que  tout  cecy 
se  face  par  une  simple  et  servile  obligation  à  leur 
usance,  et  par  l'impression  de  Fauctorité  de  leur 
ancienne  coustume,  sans  discours  et  sans  iugement, 
et  pour  avoir  l'ame  si  stupide  que  de  ne  pouvoir 
prendre  aultre  party,  il  fault  alléguer  quelques 

traicts  de  leur  suffisance.  Oultre  celuy  que  ie  viens 
de  reciter  de  l'une  de  leurs  chansons  guerrières,  i'en 
ay  une  aultre  amoureuse,  qui  commence  en  ce 
sens  :  «  Couleuvre,  arreste  toy  ;  arreste  toy,  cou- 
leuvre, à  fin  que  ma  sœur  tire  sur  le  patron  de  ta 
peincture  la  façon  et  l'ouvrage  d'un  riche  cordon 
que  je  puisse  donner  à  ma  mie  :  ainsi  soit  en  tout 
temps  ta  beaulté  et  ta  disposition  préférée  à  touts 
les  aultres  serpents.  »  Ce  premier  couplet,  c'est  le 
refrain  de  la  chanson.  Or  i'ay  assez  de  commerce 
avec  la  poésie  pour  iuger  cecy,  que  non  seulement 
il  n'y  a  rien  de  barbarie  en  cette  imagination,  mais 
qu'elle  est  tout  à  faict  anacreontique.  Leur  lan- 
gage, au  demourant,  c'est  un  langage  doulx,  et 
qui  a  ie  son  agréable,  retirant  aux  terminaisons 
grecques. 

Trois  d'entre  eulx,  ignorants  combien  coustera 
un  iour  à  leur  repos  et  à  leur  bonheur  la  cognois- 
sance  des  corruptions  de  deçà,  et  que  de  ce  com- 
merce naistra  leur  ruyne,  comme  ie  présuppose 
qu'elle  soit  desia  avancée  (bien  misérables  de 
s'estre  laissez  piper  au  désir  de  la  nouvelleté,  et 
avoir  quitté  la  doulceur  de  leur  ciel  pour  venir 
veoir  le  nostre  !),  feurent  à  Rouan  du  temps  que 
le  feu  roy  Charles  neufviesme  y  estoit.  Le  roy  parla 
à  eulx  long  temps.  On  leur  feit  veoir  nostre  façon, 
nostre  pompe,  la  forme  d'une  belle  ville.  Aprez 
cela,  quelqu'un  en  demanda  leur  advis,  et  voulut 
sçavoir  d'eulx  ce  qu'ils  y  avoient  trouvé  de  plus 
admirable  :  ils  respondirent  trois  choses,  dont  i'ay 
perdu  la  troisiesme,  et  en  suis  bien  marry  ;  mais 
i'en  ay  encores  deux  en  mémoire.  Ils  dirent  qu'ils 
trouvoient  en  premier  lieu  fort  estrange  que  tant 
de  grands  hommes,  portants  barbe,  forts  et  armez, 
qui  estoient  autour  du  roy  (il  est  vraysemblable 
qu'ils  parloient  des  Souisses  de  sa  garde),  se  soub- 

missent  à  obeïr  à  un  enfant,  et  qu'on  ne  choi- 
sissent plustost  quelqu'un  d'entre  eulx  pour  com- 
mander. Secondement  (ils  ont  une  façon  de  lan- 
gage telle,  qu'ils  nomment  les  hommes  moitié  les 
uns  des  aultres),  qu'ils  avoient  apperceu  qu'il  y 
avoit  parmy  nous  des  hommes  pleins  et  gorgez 
de  toutes  sortes  de  commoditez,  et  que  leurs  moitiez 
estoient  mendiants  à  leurs  portes,  descharnez  de 
faim  et  de  pauvreté  ;  et  trouvoient  estrange  comme 
ces  moitiez  icy  nécessiteuses  pouvoient  souffrir  une 
telle  iniustice,  qu'ils  ne  prinssent  les  aultres  à  la 
gorge,  ou  meissent  le  feu  à  leurs  maisons. 

le  parlay  à  l'un  d'eulx  fort  long  temps  ;  mais 
i'avois  un  truchement  qui  me  suvyoit  si  mal  et 
qui  estoit  si  empesché  à  recevoir  mes  imaginations, 
par  sa  bestise,  que  ie  n'en  peus  tirer  rien  qui 
vaille.  Sur  ce  que  ie  luy  demanday,  Quel  fruict  il 
recevoit  de  la  supériorité  qu'il  avoit  parmy  les 
siens?  (car  c' estoit  un  capitaine,  et  nos  matelots 
le  nommoient  roy),  il  me  dict  «  que  c'estoit,  marcher 
le  premier  à  la  guerre  :  »  De  combien  d'hommes 
il  estoit  suyvi  ?  il  me  monstra  une  espace  de  lieu, 
pour  signifier  que  c'estoit  autant  qu'il  en  pourroit 
en  une  telle  espace  ;  ce  pouvoit  estre  quatre  ou 
cinq  mille  hommes  :  Si  hors  la  guerre  toute  son 
auctorité  estoit  expirée  ?  il  dict  «  qu'il  luy  en 
restoit  cela,  que  quand  il  visitoit  les  villages  qui 
despendoient  de  luy,  on  luy  dressoit  des  sentiers 
au  travers  des  hayes  de  leurs  bois,  par  où  il  peust 
passer  bien  à  l'ayse.  &  Tout  cela  ne  va  pas  trop 
mal  :  mais  quoy  !  ils  ne  portent  point  de  hauït  de 
chausses. 

CHAPITRE   XXXI 

qu'il  fault  sobrement  se  mesler  de  iuger 
des  ordonnances  divines 

Le  vray  champ  et  subiect  de  l'imposture  sont  les 
choses  incogneues  :  d'autant  qu'en  premier  lieu 
Festrangeté  mesme  donne  crédit  :  et  puis,  n'estants 
point  subiectes  à  nos  discours  ordinaires,  elles  nous 
ostent  le  moyen  de  les  combattre.  A  cette  cause, 
dict  Platon,  est  il  bien  plus  aysé  de  satisfaire,  par- 
lant de  la  nature  des  dieux,  que  de  la  nature  des 
hommes  ;  parce  que  l'ignorance  des  auditeurs  preste 
une  belle  et  large  carrière,  et  toute  liberté  au 
maniement  d'une  matière  cachée.  Il  advient  de  là 
qu'il  n'est  rien  creu  si  fermement  que  ce  qu'on 
sçait  le  moins  ;  ny  gents  si  asseurez  que  ceulx 
qui  nous  content  des  fables,  comme  alchy- 
mistes,  prognosticqueurs  iudiciaires,  chiromantiens, 
médecins,  id  genus  omne1  :  ausquels  ie  ioindroy 
volontiers,  si  i'osois,  un  tas  de  gents,  interprètes 
et  contreroolleurs  ordinaires  des  desseings  de  Dieu, 
faisants  estât  de  trouver  les  causes  de  chasque 
accident,  et  de  veoir  dans  les  secrets  de  la  volonté 
divine  les  motifs  incompréhensibles  de  ses  oeuvres  ; 
et  quoy  que  la  variété  et  discordance  continuelle 
des  événements  les  reiecte  de  coing  en  coing,  et 
d'orient  en  occident,  ils  ne  laissent  de  suyvre 
pourtant  leur  esteuf ,  et  de  mesme  creon  peindre  le 
blanc  et  le  noir. 

En  une  nation  indienne,  il  y  a  cette  louable 
observance  :  quand  il  leur  mesadvient  en  quelque 
rencontre  ou  battaille,  ils  en  demandent  public- 

1  Et  tous  les  gens  de  cette  espèce.  Hor.  Soi.  I,  2,  2. 

quement  pardon  au  soleil,  qui  est  leur  dieu,  comme 
d'une  action  iniuste  ;  rapportants  leur  heur  ou 
malheur  à  la  raison  divine,  et  luy  soubmettants 
leur  iugement  et  discours.  Suffit  à  un  chrestien 
croire  toutes  choses  venir  de  Dieu,  les  recevoir 
avecques  recognoissance  de  sa  divine  et  inscrutable 
sapience  ;  pourtant  les  prendre  en  bonne  part,  en 
quelque  visage  qu'elles  luy  soyent  envoyées.  Mais  ie 
treuve  mauvais,  ce  que  ie  veoy  en  usage,  de  cher- 
cher à  fermir  et  appuyer  nostre  religion  par  la  pros- 
périté de  nos  entreprinses.  Nostre  créance  a  assez 
d'aultres  fondements,  sans  l'auctoriser  par  les  événe- 
ments ;  car  le  peuple  accoustumé  à  ces  arguments 
plausibles  et  proprement  de  son  goust,  il  est  dangier, 
quand  les  événements  viennent  à  leur  tour  con- 
traires et  desadvantageux,  qu'il  en  esbranle  sa 
foy  :  comme  aux  guerres  où  nous  sommes  pour  la 
religion,  ceulx  qui  eurent  l'advantage  à  la  ren- 
contre de  la  Rochelabeille,  faisants  grand'feste  de 
cet  accident,  et  se  servants  de  cette  fortune  pour 
certaine  approbation  de  leur  party  ;  quand  ils 
viennent  aprez  à  excuser  leurs  desfortunes  de 
Montcontour  et  de  Iarnac,  sur  ce  que  ce  sont 
verges  et  chastiements  paternels,  s'ils  n'ont  un 
peuple  du  tout  à  leur  mercy,  ils  luy  font  assez 
ayseement  sentir  que  c'est  prendre  d'un  sac  deux 
moultures,  et  de  mesme  bouche  souffler  le  chauld 
et  le  froid.  Il  vauldroit  mieulx  l'entretenir  des  vrays 
fondements  de  la  vérité.  C'est  une  belle  battaille 
navale  qui  s'est  gaignee  ces  mois  passez  contre  les 
Turcs,  soubs  la  conduicte  de  dom  Ioan  d'Austria  : 
mais  il  a  bien  pieu  à  Dieu  en  faire  aultrefois  veoir 
d'aultres  telles  à  nos  despens.  Somme,  il  est  mal- 
aysé  de  ramener  les  choses  divines  à  nostre  balance, 
qu'elles  n'y  souffrent  du  deschet.  Et  qui  vouldroit 
rendre  raison  de  ce  que  Arius,  et  Léon  son  pape, 


LIVRE  I,  CHAPITRE  XXXI  299 

chefs  principaulx  de  cette  hérésie,  moururent  en 
divers  temps  de  morts  si  pareilles  et  si  estranges 
(car  retirez  de  la  dispute,  par  douleur  de  ventre, 
à  la  garderobbe,  touts  deux  y  rendirent  subitement 
Faîne),  et  exaggerer  cette  vengeance  divine  par  la 
circonstance  du  lieu,  y  pourroit  bien  encores  adious- 
ter  la  mort  de  Heliogabalus,  qui  feut  aussi  tué  en 
un  retraict  :  mais  quoy  î  Irenee  se  treuve  engagé 
en  mesme  fortune.  Dieu  nous  voulant  apprendre 
que  les  bons  ont  aultre  chose  à  espérer,  et  les 
mauvais  aultre  chose  à  craindre,  que  les  fortunes 
ou  infortunes  de  ce  monde  :  il  les  manie  et  applique 
selon  sa  disposition  occulte,  et  nous  oste  le  moyen 
d'en  faire  sottement  nostre  proufit.  Et  se  moc- 
quent  ceulx  qui  s'en  veulent  prévaloir  selon  l'hu- 
maine raison  :  ils  n'en  donnent  iamais  une  touche, 
qu'ils  n'en  reçoivent  deux.  Sainct  Augustin  en  faict 
une  belle  preuve  sur  ses  adversaires.  C'est  un  con- 
flict  qui  se  décide  par  les  armes  de  la  mémoire, 
plus  que  par  celles  de  la  raison.  Il  se  fault  contenter 
de  la  lumière  qu'il  plaist  au  soleil  nous  commu- 
niquer par  ses  rayons  ;  et  qui  eslevera  ses  yeulx 
pour  en  prendre  une  plus  grande  dans  son  corps 
mesme,  qu'il  ne  treuve  pas  estrange,  si  pour  la 
peine  de  son  oultrecuidance,  il  y  perd  la  veue. 
Quis  hominum  ftotest  scire  consilium  Dei  ?  aut  guis 
-poterit  cogitaire,  qitid  velit  Dominus  1  ? 

xQuel  homme  peut  connaître  les  desseins  de  Dieu,  ou  ima- 
giner ce  que  veut  le  Seigneur  ?  Sapient.  ix,  13. 

CHAPITRE   XXXII 

DE   FUYR  LES   VOLUPTEZ,   AU   PRIX  DE   LA    VIE 

I'avoy  bien  veu  convenir  en  cecy  la  pluspart  des 
anciennes  opinions  :  Qu'il  est  heure  de  mourir  lors 
qu'il  y  a  plus  de  mal  que  de  bien  à  vivre  ;  et  que 
de  conserver  nostre  vie  à  nostre  torment  et  in- 
commodité, c'est  chocquer  les  reigles  mesmes  de 
nature,  comme  disent  ces  vieux  enseignements  : 

'  H  Çtjv  aÀwws,  rj  daveîv  cvôat/AôVcos. 

KaÀoV  TO   OvTj(rK€LV  OIS  vfSplV  TO  ÇrfV  <f)€p€L* 

Kp€Î<Tcrov  tÔ  jxrj  Çrjv  ccttiv,  rj  Çrjv  àOXiws  \  ■ 

Mais  de  poulser  le  mespris  de  la  mort  iusques  à 
tel  degré,  que  de  l'employer  pour  se  distraire  des 
honneurs,  richesses,  grandeurs  et  aultres  faveurs 
et  biens  que  nous  appelions  de  la  fortune  (comme 
si  la  raison  n'avoit  pas  assez  à  faire  à  nous  per- 
suader de  les  abandonner,  sans  y  adiouster  cette 
nouvelle  recharge),  ie  ne  l'avoy  veu  ny  commander 
ny  practiquer,  iusques  lors  que  ce  passage  de 
Seneca  me  tumba  entre  mains,  auquel  conseillant 
à  Lucilius,  personnage  puissant  et  de  grande  auc- 
torité  autour  de  l'empereur,  de  changer  cette  vie 
voluptueuse  et  pompeuse,  et  de  se  retirer  de  cette 
ambition  du  monde  à  quelque  vie  solitaire,  tran- 
quille et  philosophique  ;  sur  quoy  Lucilius  alle- 
guoit  quelques  difficultez  :  «  le  suis  d'advis,  dict  il, 

I  Ou  une  vie  tranquille,  ou  une  mort  heureuse. 

II  est  beau  de  mourir  lorsque  la  vie  est  un  opprobre. 

Il  vaut  mieux  cesser  de  vivre  que  de  vivre  dans  le  malheur. 
—  On  trouve  dans  Stobée,  Serm.  20,  des  sentences  toutes  sem- 
blables à  ces  trois-là. 

que  tu  quittes  cette  vie  là,  ou  la  vie  tout  à  faict  : 
bien  te  conseille  ie  de  suyvre  la  plus  doulce  voye, 
et  de  destacher  plustost  que  de  rompre  ce  que  tu 
as  mal  noué  ;  pourveu  que,  s'il  ne  se  peult  autre- 
ment destacher,  tu  le  rompes  :  il  n'y  a  homme  si 
couard  qui  n'ayme  mieulx  tumber  une  fois,  que 
de  demourer  tousiours  en  bransle.  »  l'eusse  trouvé 
ce  conseil  sortable  à  la  rudesse  stoïcque  ;  mais  il 
est  plus  estrange  qu'il  soit  emprunté  d'Epicurus, 
qui  escript  à  ce  propos  choses  toutes  pareilles  à 
Idomeneus.  Si  est  ce  que  ie  pense  avoir  remarqué 
quelque  traict  semblable  parmy  nos  gents,  mais 
avec  la  modération  chrestienne. 

Sainct  Hiiaire,  evesque  de  Poictiers,  ce  fameux 
ennemy  de  l'heresie  arienne,  estant  en  Syrie,  feut 
adverty  qu'Abra,  sa  fille  unique,  qu'il  avoit  par 
deçà  avecques  sa  mère,  estoit  poursuyvie  en  ma- 
riage par  les  plus  apparents  seigneurs  du  païs, 
comme  fille  très  bien  nourrie,  belle,  riche,  et  en  la 
fleur  de  son  aage  :  il  luy  escrivit  (comme  nous 
veoyons)  qu'elle  ostast  son  affection  de  touts  ces 
plaisirs  et  advantages  qu'on  luy  presentoit  ;  qu'il  luy 
avoit  trouvé  en  son  voyage  un  party  bien  plus  grand 
et  plus  digne,  d'un  mary  de  bien  aultre  pouvoir  et 
magnificence,  qui  luy  feroit  présent  de  robbes  et 
de  ioyaux  de  prix  inestimable.  Son  desseing  estoit 
de  luy  faire  perdre  l'appétit  et  l'usage  des  plaisirs 
mondains,  pour  la  ioindre  toute  à  Dieu  ;  mais  à 
cela  le  plus  court  et  le  plus  certain  moyen  luy 
semblant  estre  la  mort  de  sa  fille,  il  ne  cessa  par 
vœux,  prières  et  oraisons,  de  faire  requeste  à  Dieu 
de  l'oster  de  ce  monde,  et  de  l'appeller  à  soy,  comme 
il  adveint  ;  car  bientost  aprez  son  retour,  elle  luy 
jnourut,  dequoy  il  monstra  une  singulière  ioye. 
Oettuy  cy  semble  enchérir  sur  les  aultres,  de  ce 
qu'il  s'adresse  à  ce  moyen  de  prime  face,  lequel 

ils  ne  prennent  que  subsidiairement  ;  et  puis,  que 
c'est  à  l'endroict  de  sa  fille  unique.  Mais  ie  ne 
veulx  obmettre  le  bout  de  cette  histoire,  encores 
qu'il  ne  soit  pas  de  mon  propos.  La  femme  de 
sainct  Hilaire  ayant  entendu  par  luy  comme  la 
mort  de  leur  fille  s'estoit  conduicte  par  son  des- 
seing et  volonté,  et  combien  elle  avoit  plus  d'heur 
d'estre  deslogee  de  ce  monde  que  d'y  estre,  print 
une  si  vifve  appréhension  de  la  béatitude  éter- 
nelle et  céleste,  qu'elle  solicita  son  mary  avecques 
extrême  instance  d'en  faire  autant  pour  elle.  Et 
Dieu,  à  leurs  prières  communes,  l'ayant  retirée  à 
soy  bientost  aprez,  ce  feut  une  mort  embrassée 
avecques  singulier  contentement  commun. 


CHAPITRE   XXXIII 

LA  FORTUNE  SE  RENCONTRE  SOUVENT 
AU  TRAIN  DE  LA  RAISON 

L'inconstance  du  bransle  divers  de  la  fortune 
faict  qu'elle  nous  doibve  présenter  toute  espèce 
de  visages.  Y  a  il  action  de  iustice  plus  expresse 
que  celle  cy  ?  Le  duc  de  Valentinois  ayant  résolu 
d'empoisonner  Adrian,  cardinal  de  Cornete,  chez 
qui  le  pape  Alexandre  sixiesme  son  père  et  luy 
alloient  souper  au  Vatican,  envoya  devant  quelque 
bouteille  de  vin  empoisonné,  et  commanda  au 
sommelier  qu'il  la  gardast  bien  soigneusement  : 
le  pape  y  estant  arrivé  avant  le  fils,  et  ayant  de- 
mandé à  boire,  ce  sommelier,  qui  pensoit  ce  vin 
ne  luy  avoir  este  recommendé  que  pour  sa  bonté, 
en  servit  au  pape  ;  et  le  duc  mesme  y  arrivant  sur 
le  poinct  de  la  collation,  et  se  fiant  qu'on  n'auroit 

pas  touché  à  sa  bouteille,  en  print  à  son  tour  :  en 
manière  que  le  père  en  mourut  soubdain  ;  et  le 
fils,  aprez  avoir  esté  longuement  tormenté  de 
maladie,  feut  réservé  à  une  aultre  pire  fortune. 

Quelquesfois  il  semble  à  poinct  nommé  qu'elle 
se  ioue  à  nous  :  le  seigneur  d'Estree,  lors  guidon 
de  monsieur  de  Vandosme,  et  le  seigneur  de  Licques, 
lieutenant  de  la  compaignie  du  duc  d'Ascot,  es- 
tants tout  s  deux  serviteurs  de  la  sœur  du  sieur  de 
Foungueselles,  quoy  que  de  divers  partis  (comme 
il  advient  aux  voysins  de  la  frontière),  le  sieur  de 
Licques  l'emporta  ;  mais  le  mesme  iour  des  nopces, 
et  qui  pis  est,  avant  le  coucher,  le  marié  ayant 
envie  de  rompre  un  bois  en  faveur  de  sa  nouvelle 
espouse,  sortit  à  l'escarmouche  prez  de  Sainct 
Orner,  où  le  sieur  d'Estree  se  trouvant  le  plus  fort, 
le  feit  son  prisonnier  :  et  pour  faire  valoir  son 
advantage,  encores  fallut  il  que  la  damoiselle 

Cortiugis  ante  coacta  novi  dimittere  collum, 
Ouam  veniens  ima  atqtie  altéra  rursus  hyems 
Noctibus  in  longis  avidum  saturasset  amorem  *, 

luy  feist  elle  mesme  requeste  par  courtoisie  de  luy 
rendre  son  prisonnier  ;  comme  il  feit,  la  noblesse 
françoise  ne  refusant  iamais  rien  aux  dames. 

Semble  il  pas  que  ce  soit  un  sort  artiste  ?  Con- 
stantin, fils  de  Hélène,  fonda  l'empire  de  Con- 
stantinople  ;  et  tant  de  siècles  aprez,  Constantin, 
fils  de  Hélène,  le  finit.  Quelquesfois  il  luy  plaist 
envier  sur  nos  miracles  :  nous  tenons  que  le  roy 
Clovis  assiégeant  Angoulesme,  les  murailles  cheu- 
rent  d'elles  mesmes  par  faveur  divine  :  et  Bou- 
chet  emprunte  de  quelque  aucteur,  que  le  roy 

1  Contrainte  de  renoncer  aux  embrassements  de  son  nouvel 
époux,  avant  que  les  longues  nuits  d'un  ou  de  deux  hivers 
eussent  rassasié  l'avidité  de  leur  amour.  Catulle,  LXVffl,  81. 


304  ESSAIS  DE  MONTAIGNE 

Robert  assiégeant  une  ville,  et  s'estant  desrobbé 
du  siège  pour  aller  à  Orléans  solenniser  la  feste 
Sainct  Aignan  ;  comme  il  estoit  en  dévotion  sur 
certain  poinct  de  la  messe,  les  murailles  de  la 
ville  assiégée  s'en  allèrent  sans  aulcun  effort  en 
ruyne.  Elle  feit  tout  à  contrepoil  en  nos  guerres 
de  Milan  :  car  le  capitaine  Rense  assiégeant  pour 
nous  la  ville  d'Eronne,  et  ayant  faict  mettre  la 
mine  soubs  un  grand  pan  de  mur,  et  le  mur  en 
estant  brusquement  enlevé  hors  de  terre,  recheut 
toutesfois  tout  empenné,  si  droict  dans  son  fonde- 
ment, que  les  assiégez  n'en  vaulsirent  pas  moins. 

Quelquesfois  elle  faict  la  médecine  :  Iason 
Phereus  estant  abandonné  des  médecins  pour 
une  aposteme  qu'il  avoit  dans  la  poictrine,  ayant 
envie  de  s'en  desfaire,  au  moins  par  la  mort, 
se  iecta  dans  une  battaille  à  corps  perdu  dans  la 
presse  des  ennemis,  où  il  feut  blessé  à  travers 
le  corps  si  à  poinct,  que  son  aposteme  en  creva, 
et  guarit.  Surpassa  elle  pas  le  peintre  Protogenes 
en  la  science  de  son  art  ?  Cettuy  cy  ayant  parfaict 
l'image  d'un  chien  las  et  recreu,  à  son  contente- 
ment en  toutes  les  aultres  parties,  mais  ne  pouvant 
représenter  à  son  gré  l'escume  et  la  bave,  despité 
contre  sa  besongne,  print  son  esponge,  et  comme 
elle  estoit  abbruvee  de  diverses  peinctures,  la 
iecta  contre,  pour  tout  effacer  :  la  fortune  porta 
tout  à  propos  le  coup  à  l'endroict  de  la  bouche 
du  chien,  et  y  parfournit  ce  à  quoy  l'art  n'avoit 
pu  attaindre.  N'adresse  elle  pas  quelquesfois  nos 
conseils  et  les  corrige?  Isabelle,  royne  d'Angle- 
terre, ayant  à  repasser  de  Zelande  en  son  royaume, 
avecques  une  armée,  en  faveur  de  son  fils,  contre 
son  mary,  estoit  perdue,  si  elle  feust  arrivée  au 
port  qu'elle  avoit  proiecté,  y  estant  attendue  par 
ses  ennemis   :   mais  la  fortune  la  iecta  contre 

son  vouloir  ailleurs,  où  elle  print  terre  en  toute 
seureté.  Et  cet  ancien  qui  ruant  la  pierre  à  un 
chien,  en  assena  et  tua  sa  marastre,  eut  il  pas 
raison  de  prononcer  ce  vers, 

Tavrofiarov  y/xcov  KaWiu)  fiovXcvçrai, 
La  fortune  a  meilleur  advis  que  nous  ? 

Icetes  avoit  practiqué  deux  soldats  pour  tuer 
Timoleon,  seiournant  à  Adrane  en  la  Sicile.  Ils 
prinrent  heure  sur  le  poinct  qu'il  feroit  quelque 
sacrifice  ;  et  se  meslants  parmy  la  multitude, 
comme  ils  se  guignoient  l'un  l'aultre  que  l'occa- 
sion estoit  propre  à  leur  besongne,  voycy  un  tiers 
qui  d'un  grand  coup  d'espee  en  assené  l'un  par 
la  teste  et  le  rue  mort  par  terre,  et  s'enfuit.  Le 
compaignon  se  tenant  pour  descouvert  et  perdu, 
recourut  à  l'autel,  requérant  franchise,  avecques 
promesse  de  dire  toute  la  vérité.  Ainsi  qu'il  faisoit 
le  conte  de  la  coniuration,  voycy  le  tiers  qui  avoit 
esté  attrappé,  lequel,  comme  meurtrier,  le  peuple 
poulse  et  saboule  au  travers  la  presse,  vers  Timo- 
leon et  les  plus  apparents  de  l'assemblée.  Là  il 
crie  mercy,  et  dict  avoir  iustement  tué  l'assassin 
de  son  père,  vérifiant  sur  le  champ,  par  des  tes- 
moings  que  son  bon  sort  luy  fournit  tout  à  propos, 
qu'en  la  ville  des  Leontins  son  père,  de  vray,  avoit 
esté  tué  par  celui  sur  lequel  il  s'estoit  vengé. 
On  luy  ordonna  dix  mines  attiques  pour  avoir  eu 
cet  heur,  prenant  raison  de  la  mort  de  son  père, 
d'avoir  retiré  de  mort  le  père  commun  des  Siciliens. 
Cette  fortune  surpasse  en  reiglement  les  reigles 
de  l'humaine  prudence. 

Pour  la  fin,  en  ce  faict  icy  se  descouvre  il  pas 
une  bien  expresse  application  de  sa  faveur,  de 
bonté  et  pieté  singulière?  Ignatius  père  et  fils, 

proscripts  par  les  triumvirs  à  Rome,  se  résolurent 
à  ce  généreux  office  de  rendre  leurs  vies  entre  les 
mains  l'un  de  l'aultre,  et  en  frustrer  la  cruauté 
des  tyrans  ;  ils  se  coururent  sus  l'espee  au  poing  : 
elle  en  dressa  les  poinctes,  et  en  feit  deux  coups 
egualement  mortels  ;  et  donna  à  l'honneur  d'une 
si  belle  amitié,  qu'ils  eussent  iustement  la  force 
de  retirer  encores  des  playes  leurs  bras  sanglants 
et  armez,  pour  s'entr'embrasser  en  cet  estât  d'une 
si  forte  estreincte,  que  les  bourreaux  coupperent 
ensemble  leurs  deux  testes,  laissant  les  corps 
tousiours  prins  en  ce  noble  nœud,  et  les  playes 
ioinctes,  humants  amoureusement  le  sang  et  les 
restes  de  la  vie  l'une  de  l'aultre. 


CHAPITRE  XXXIV 

d'un  default  de  nos  polices 

Feu  mon  père,  homme,  pour  n'estre  aydé  que 
de  l'expérience  et  du  naturel,  d'un  iugement  bien 
net,  m  a  dict  aultrefois  qu'il  avoit  désiré  mettre 
en  train  qu'il  y  eust  ez  villes  certain  lieu  designé, 
auquel  ceulx  qui  auraient  besoing  de  quelque 
chose  se  peussent  rendre,  et  faire  enregistrer  leur 
affaire  à  un  officier  estably  pour  cet  eff ect  ;  comme  : 
«  le  cherche  à  vendre  des  perles  ;  le  cherche  des 
perles  à  vendre  ;  Tel  veult  compaignie  pour  aller 
à  Paris  ;  Tel  s'enquiert  d'un  serviteur  de  telle 
qualité  ;  Tel,  d'un  maistre  ;  Tel  demande  un  ou- 
vrier ;  »  qui  cecy,  qui  cela,  chascun  selon  son  besoing. 
Et  semble  que  ce  moyen  de  nous  entr'advertir 
apporteroit  non  legiere  commodité  au  commerce 
publicque  ;  car  à  touts  coups  il  y  a  des  conditions 

qui  s 'entrecherchent,  et  pour  ne  s'entr'entendre, 
laissent  les  hommes  en  extrême  nécessité. 

I'entens,  avecques  une  grande  honte  de  nostre 
siècle,  qu'à  nostre  veue  deux  très  excellents  per- 
sonnages en  sçavoir  sont  morts  en  estât  de  n'avoir 
pas  leur  saoul  à  manger,  Lilius  Gregorius  Giraldus 
en  Italie,  et  Sebastianus  Castalio  en  Allemaigne  ; 
et  croy  qu'il  y  a  mille  hommes  qui  les  eussent 
appeliez  avecques  très  advantageuses  conditions, 
ou  secourus  où  ils  estoient,  s'ils  l'eussent  sceu. 
Le  monde  n'est  pas  si  généralement  corrompu, 
que  ie  ne  sçache  tel  homme  qui  souhaitteroit,  de 
bien  grande  affection,  que  les  moyens  que  les  siens 
luy  ont  mis  en  main,  se  peussent  employer,  tant 
qu'il  plaira  à  la  fortune  qu'il  en  iouïsse,  à  mettre 
à  l'abri  de  la  nécessité  les  personnages  rares  et 
remarquables  en  quelque  espèce  de  valeur,  que  le 
malheur  combat  quelquesfois  iusques  à  l'extré- 
mité ;  et  qui  les  mettroit  pour  le  moins  en  tel  estât, 
qu'il  ne  tiendroit  qu'à  faulte  de  bon  discours,  s'ils 
n'estoient  contents. 

En  la  police  œconomique,  mon  père  avoit  cet 
ordre,  que  ie  sçay  louer,  mais  nullement  ensuyvre  : 
c'est  qu'oultre  le  registre  des  négoces  du  mesnage 
où  se  logent  les  menus  comptes,  payements, 
marchez  qui  ne  requièrent  la  main  du  notaire, 
lequel  registre  un  receveur  a  en  charge;  il  ordonnoit 
à  celuy  de  ses  gents  qui  luy  servoit  à  escrire,  un 
papier  iournal  à  insérer  toutes  les  survenances  de 
quelque  remarque,  et,  iour  par  iour,  les  mémoires 
de  l'histoire  de  sa  maison  ;  très  plaisante  à  veoir 
quand  le  temps  commence  à  en  effacer  la  souve- 
nance, et  très  à  propos  pour  nous  oster  souvent 
de  peine  :  «  Quand  feut  entamée  telle  besongne, 
quand  achevée  ;  Quels  trains  y  ont  passé,  combien 
arresté  ;   Nos   voyages,   nos   absences,   mariages, 

morts  ;  La  réception  des  heureuses  ou  malen- 
contreuses nouvelles  ;  Changement  des  serviteurs 
principaulx  ;  »  telles  matières.  Usage  ancien,  que 
ie  treuve  bon  à  refreschir,  chascun  en  sa  chas- 
cuniere  :  et  me  treuve  un  sot  d'y  avoir  failly. 


CHAPITRE   XXXV 

DE   L'USAGE    DE    SE   VESTIR 

Où  que  ie  veuille  donner,  il  me  fault  forcer 
quelque  barrière  de  la  coustume  :  tant  elle  a  soi- 
gneusement bridé  toutes  nos  advenues  !  le  devisois 
en  cette  saison  frilleuse,  si  la  façon  d'aller  tout 
nud  de  ces  nations  dernièrement  trouvées,  est  une 
façon  forcée  par  la  chaulde  température  de  l'air, 
comme  nous  disons  des  Indiens  et  des  Mores,  ou 
si  c'est  l'originelle  des  hommes.  Les  gents  d'en- 
tendement, d'autant  que  tout  ce  qui  est  soubs  le 
ciel,  comme  dict  la  saincte  parole,  est  subiect  à 
mesmes  loix,  ont  accoustumé  en  pareilles  con- 
sidérations à  celles  icy,  où  il  fault  distinguer  les 
loix  naturelles  des  controuvees,  de  .recourir  à  la 
générale  police  du  monde,  où  il  n'y  peult  avoir  rien 
de  contrefaict.  Or  tout  estant  exactement  fourny 
ailleurs  de  filet  et  d'aiguille,  pour  maintenir  son 
estre,  il  est  mescreable  que  nous  soyons  seuls 
produicts  en  estât  défectueux  et  indigent,  et  en 
estât  qui  ne  se  puisse  maintenir  sans  secours 
estrangier.  Ainsi  ie  tiens  que  comme  les  plantes, 
arbres,  animaulx,  et  tout  ce  qui  vit,  se  treuve 
naturellement  equippé  de  suffisante  couverture 
pour  se  deffendre  de  l'iniure  du  temps, 

Proptereaque  fere  res  omnes  aut  corio  sunt, 

Aut  seta,  aut  conchis,  aut  callo,  aut  cortice  tecta?  1, 

aussi  estions  nous  :  mais  comme  ceulx  qui  estei- 
gnent  par  artificielle  lumière  celle  du  iour,  nous 
avons  esteinct  nos  propres  moyens  par  les  moyens 
empruntez.  Et  est  aysé  à  veoir  que  c'est  la  cous- 
tume  qui  nous  faict  impossible  ce  qui  ne  Test  pas  : 
car  de  ces  nations  qui  n'ont  aulcune  cognoissance 
de  vestements,  il  s'en  treuve  d'assises  environ 
soubs  mesme  ciel  que  le  nostre,  et  soubs  bien  plus 
rude  ciel  que  le  nostre  ;  et  puis  la  plus  délicate 
partie  de  nous  est  celle  qui  se  tient  tousiours 
descouverte,  les  yeulx,  la  bouche,  le  nez,  les 
aureilles  ;  à  nos  contadins,  comme  à  nos  ayeulx, 
la  partie  pectorale  et  le  ventre.  Si  nous  f eussions 
nayz  avecques  condition  de  cotillons  et  de  gre- 
guesques,  il  ne  fault  faire  doubte  que  nature 
n'eust  armé  d'une  peau  plus  espesse  ce  qu'elle 
eust  abandonné  à  la  batterie  des  saisons,  comme 
elle  a  faict  le  bout  des  doigts  et  plante  des  pieds. 
Pourquoy  semble  il  difficile  à  croire  ?  entre  ma 
façon  d'estre  vestu,  et  celle  d'un  païsan  de  mon 
pais,  ie  treuve  bien  plus  de  distance,  qu'il  n'y  a 
de  sa  façon  à  celle  d'un  homme  qui  n'est  vestu 
que  de  sa  peau.  Combien  d'hommes,  et  en  Turquie 
sur  tout,  vont  nuds  par  dévotion  !  le  ne  sçay 
qui  demandoit  à  un  de  nos  gueux,  qu'il  veoyoit 
en  chemise  en  plein  hyver,  aussi  scarbillat  que  tel 
qui  se  tient  emmitonné  dans  les  martes  iusques 
aux  aureilles,  comme  il  pouvoit  avoir  patience  : 
«  Et  vous,  monsieur,  respondit  il,  vous  avez 
«  bien  la  face  descouverte  :  or  moy,  ie  suis  tout 
«  face.  »  Les  Italiens  content  du  fol  du  duc  de 

1  Et  que,  pour  cette  raison,  presque  tous  les  êtres  sont  cou- 
verts ou  de  cuir,  ou  de  poil,  ou  de  coquilles,  ou  d'écorce,  ou  de 
callosités.  Lucrèce,  IV,  936. 

Florence,  ce  me  semble,  que  son  maistre  s'enquerant 
comment  ainsi  mal  vestu  il  pouvoit  porter  le 
froid,  à  quoy  il  estoit  bien  empesché  luy  mesme  : 
«  Suyvez,  dict  il,  ma  recepte,  de  charger  sur  vous 
touts  vos  accoutrements,  comme  ie  fois  les  miens, 
«  vous  n'en  souffrirez  non  plus  que  moy.  »  Le  roy 
Massinissa,  iusques  à  l'extrême  vieillesse,  ne  peut 
estre  induict  à  aller  la  teste  couverte,  par  froid, 
orage  et  pluye  qu'il  feist  ;  ce  qu'on  dict  aussi 
de  l'empereur  Severus.  Aux  battailles  données 
entre  les  Aegyptiens  et  les  Perses,  Hérodote  dict 
avoir  esté  remarqué,  et  par  d'aultres  et  par  luy, 
que  de  ceulx  qui  y  demeuroient  morts,  le  test 
estoit  sans  comparaison  plus  dur  aux  Aegyptiens 
qu'aux  Persiens  ;  à  raison  que  ceulx  icy  portent 
leurs  testes  tousiours  couvertes  de  béguins  et  puis 
de  turbans  ;  ceulx  là  razes  dez  l'enfance  et  des- 
couvertes. Et  le  roy  Agesilaus  observa  iusques  à 
sa  decreptiude  de  porter  pareille  vesture  en  hyver 
qu'en  esté.  César,  dict  Suétone,  marchoit  tousiours 
devant  sa  trouppe,  et  le  plus  souvent  à  pied,  la 
teste  descouverte,  soit  qu'il  feist  soleil  ou  qu'il 
pleust  ;  et  autant  en  dict  on  de  Hannibal, 

Tum  vertice  nudo 
Excipere  insanos  imbres,  cœlique  ruinam  1. 

Un  Vénitien  qui  s'y  est  tenu  long  temps,  et  qui 
ne  faict  que  d'en  venir,  escrit  qu'au  royaume  du 
Pegu,  les  aultres  parties  du  corps  vestues,  les 
hommes  et  les  femmes  vont  tousiours  les  pieds 
nuds,  mesme  à  cheval.  Et  Platon  conseille  mer- 
veilleusement, pour  la  santé  de  tout  le  corps,  de 
ne  donner  aux  pieds  et  à  la  teste  aultre  couverture 

1  Qui,  tête  nue,  bravait  les  torrents  du  ciel.  Silius  Italicus, 
i,  25 o. 

que  celle  que  la  nature  y  a  mise.  Celuy  que  les 
Polormois  ont  choisy  pour  leur  roy  aprez  le  nostre, 
qui  est  à  la  vérité  f  un  des  plus  grands  princes  de 
nostre  siècle,  ne  porte  iamais  gants,  ny  ne  change, 
pour  hyver  et  temps  qu'il  face,  le  mesme  bonnet 
qu'il  porte  au  couvert.  Comme  ie  ne  puis  souffrir 
d'aller  desboutonné  et  destaché,  les  laboureurs  de 
mon  voysinage  se  sentiroient  entravez  de  Testre. 
Varro  tient  que  quand  on  ordonna  que  nous  teins- 
sions  la  teste  descouverte  en  présence  des  dieux  ou 
du  magistrat,  on  le  feit  plus  pour  nostre  santé 
et  nous  fermir  contre  les  iniures  du  temps,  que 
pour  compte  de  la  révérence.  Et  puisque  nous 
sommes  sur  le  froid,  et  François  accoustumez 
à  nous  bigarrer  (non  pas  moy,  car  ie  ne  m'habille 
gueres  que  de  noir  ou  de  blanc,  à  l'imitation  de 
mon  père),  adioustons  d'une  aultre  pièce,  que 
le  capitaine  Martin  du  Bellay  recite,  au  voyage 
de  Luxembourg,  avoir  veu  les  gelées  si  aspres, 
que  le  vin  de  la  munition  se  couppoit  à  coups  de 
hache  et  de  congnee,  se  debitoit  aux  soldats  par 
poids,  et  qu'ils  remportaient  dans  des  panniers  : 
et  Ovide, 

Nudaque  consistunt,  formam  servantia  testas, 
Vina  ;  nec  hausta  meri,  sed  data  frusta,  bibunt  *. 

Les  gelées  sont  si  aspres  en  Temboucheure  des 
Palus  Maeotides,  qu'en  la  mesme  place  où  le 
lieutenant  de  Mithridates  avoit  livré  battaille 
aux  ennemis  à  pied  sec  et  les  y  avoit  desfaicts, 
l'esté  venu  il  y  gaigna  contre  eulx  encores  une 
battaille  navale.  Les  Romains  souffrirent  grand 
desadvantage  au  combat  qu'ils  eurent  contre  les 

1  Le  vin  glacé  retient  la  forme  du  vase  qui  le  renfermait  ;  on 
ne  boit  pas  le  vin  liquide,  mais  on  le  partage  en  morceaux. 
Ovid.  Trist.  III,  10,  23. 

Carthaginois  prez  de  Plaisance,  de  ce  qu'ils 
allèrent  à  la  charge,  le  sang  figé  et  les  membres 
contraincts  de  froid  :  là  où  Hannibal  avoit  faict 
espandre  du  feu  par  tout  son  ost  pour  eschaufïer 
ses  soldats,  et  distribuer  de  l'huyle  par  les  bandes, 
à  fin  que  s'oignants  ils  rendissent  leurs  nerfs  plus 
soupples  et  desgourdis,  et  encroustassent  les  pores 
contre  les  coups  de  l'air  et  du  vent  gelé  qui  tiroit 
lors. 

La  retraicte  des  Grecs,  de  Babylone  en  leur  païs, 
est  fameuse  des  difficultez  et  mesayses  qu'ils  eurent 
à  surmonter  :  cette  cy  en  feut,  qu'accueillis  aux 
montaignes  d'Arménie  d'un  horrible  ravage  de 
neiges,  ils  en  perdirent  la  cognoissance  du  païs 
et  des  chemins  ;  et  en  estants  assiégez  tout  court, 
feurent  un  iour  et  une  nuict  sans  boire  et  sans 
manger,  la  pluspart  de  leurs  bestes  mortes,  d'entre 
eulx  plusieurs  morts,  plusieurs  aveugles  du  coup 
du  grésil  et  lueur  de  la  neige,  plusieurs  stropiez 
par  les  extremitez,  plusieurs  roides,  transis  et 
immobiles  de  froid,  ayants  encores  le  sens  entier. 

Alexandre  veid  une  nation  en  laquelle  on  enterre 
les  arbres  fruictiers  en  hyver  pour  les  deffendre 
de  la  gelée  ;  et  nous  en  pouvons  aussi  veoir. 

Sur  le  subiect  de  vestir,  le  roy  de  la  Mexique 
changeoit  quatre  fois  par  iour  d'accoustremênts, 
iamais  ne  les  reïteroit,  employant  sa  desferre  à 
ses  continuelles  liberalitez  et  recompenses  ;  comme 
aussi  ny  pot,  ny  plat,  ny  ustensile  de  sa  cuisine 
et  de  sa  table,  ne  luy  estoient  servis  à  deux  fois. 

CHAPITRE  XXXVI 

DU  IEUNE   CATON 

Ie  n'ay  point  cette  erreur  commune,  de  iuger  d'un 
aultre  selon  que  ie  suis  :  i'en  croy  ayseement  des 
choses  diverses  à  moy.  Pour  me  sentir  engagé 
à  une  forme,  ie  n'y  oblige  pas  le  monde,  comme 
chascun  faict  ;  et  croy  et  conçoy  mille  contraires 
façons  de  vie  ;  et  au  rebours  du  commun,  receoy 
plus  facilement  la  différence  que  la  ressemblance 
en  nous.  le  descharge,  tant  qu'on  veult,  un  aultre 
estre  de  mes  conditions  et  principes,  et  le  considère 
simplement  en  lui  mesme,  sans  relation,  l'estoffant 
sur  son  propre  modelle.  Pour  n 'estre  continent, 
ie  ne  laisse  d'ad  vouer  sincèrement  la  continence 
des  feuillants  et  des  capuchins,  et  de  bien  trouver 
l'air  de  leur  train  :  ie  m'insinue  par  imagination 
fort  bien  en  leur  place  ;  et  les  ayme  et  les  honnore 
d'autant  plus  qu'ils  sont  aultres  que  moy.  le 
désire  singulièrement  qu'on  nous  iuge  chascun 
à  part  soy,  et  qu'on  ne  me  tire  en  conséquence 
des  communs  exemples.  Ma  foiblesse  n'altère 
aulcunement  les  opinions  que  ie  dois  avoir  de  la 
force  et  vigueur  de  ceulx  qui  le  méritent.  Surit  qui 
nihil  suadent,  quam  quod  se  imitari  posse  confidunt  \ 
Rampant  au  limon  de  la  terre,  ie  ne  laisse  pas 
de  remarquer  iusques  dans  les  nues  la  haulteur 
inimitable  d'aulcunes  âmes  héroïques.  C'est  beau- 
coup pour  moy  d'avoir  le  iugement  reiglé,  si  les 
effects  ne  le  peuvent  estre,  et  maintenir  au  moins 
cette  maistresse  partie  exempte  de  corruption  : 
c'est    quelque   chose    d'avoir    la    volonté    bonne, 

1  II  y  a  des  gens  qui  ne  conseillent  que  ce  qu'ils|croient  pou- 
voir imiter. 

quand  les  iambes  me  faillent.  Ce  siècle  auquel 
nous  vivons,  au  moins  pour  nostre  climat,  est  si 
plombé,  que,  ie  ne  dis  pas  l'exécution,  mais  l'ima- 
gination mesme  de  la  vertu  en  est  à  dire  :  et  semble 
que  ce  ne  soit  aultre  chose  qu'un  iargon  de  collège  ; 

Virtutem  verba  putant,  ut 
Lucum  ligna l  ; 

quant  vereri  deberent,  etiam  si  percipere  non  possent 2  ; 
c'est  un  affiquet  à  pendre  en  un  cabinet,  ou  au  bout 
de  la  langue,  comme  au  bout  de  l'aureille,  pour 
parement.  Il  ne  se  recognoist  plus  d'action  ver- 
tueuse :  celles  qui  en  portent  le  visage,  elles  n'en 
ont  pas  pourtant  l'essence  ;  car  le  proufit,  la  gloire, 
la  crainte,  l'accoustumance,  et  aultres  telles  causes 
estrangieres,  nous  acheminent  à  les  produire.  La 
iustice,  la  vaillance,  la  debonnaireté  que  nous  exer- 
ceons  lors,  elles  peuvent  estre  ainsi  nommées  pour 
la  considération  d'aultruy  et  du  visage  qu'elles 
portent  en  publicque  ;  mais  chez  l'ouvrier,  ce  n'est 
aulcunement  vertu  :  il  y  a  une  aultre  fin  proposée, 
aultre  cause  mouvante.  Or  la  vertu  n'advoue 
rien,  que  ce  qui  se  faict  par  elle  et  pour  elle  seule. 
En  cette  grande  bataille  de  Potidee,  que  les 
Grecs  soubs  Pausanias  gaignerent  contre  Mardonius 
et  les  Perses,  les  victorieux,  suyvant  leur  coustume, 
venants  à  partir  entre  eulx  la  gloire  de  l'exploict, 
attribuèrent  à  la  nation  Spartiate  la  precellence 
de  valeur  en  ce  combat.  Les  Spartiates,  excellents 
iuges  de  la  vertu,  quand  ils  veindrent  à  décider  à 
quel  particulier  de  leur  nation  debvoit  demourer 
l'honneur  d'avoir  le  mieulx  faict  en  cette  iournee, 
trouvèrent  qu'Aristodeme  s'estoit  le  plus  coura- 

1  Ils  croient  que  la  vertu  n'est  qu'un  mot,  comme  ils  ne  voient 
que  du  bois  à  brûler  dans  un  bois  sacré.  Horace,  Epist.  I,  6,  31. 

2  La  vertu  qu'ils  devraient  respecter,  quand  même  ils  ne 
pourraient  la  comprendre.  Cic.  Tusc.  quœst.  V,  2. 

geusement  hazardé  ;  mais  pourtant  ils  ne  luy  en 
donnèrent  point  de  prix,  parce  que  sa  vertu  avoit 
esté  incitée  du  désir  de  se  purger  du  reproche  qu'il 
avoit  encouru  au  faict  des  Thermopyîes,  et  d'un 
appétit  de  mourir  courageusement  pour  guarantir 
sa  honte  passée. 

Nos  iugements  sont  encores  malades,  et  suyvent 
la  dépravation  de  nos  mœurs.  le  veoy  la  pluspart 
des  esprits  de  mon  temps  faire  les  ingénieux  à 
obscurcir  la  gloire  des  belles  et  généreuses  actions 
anciennes,  leur  donnant  quelque  interprétation 
vile,  et  leur  controuvant  des  occasions  et  des  causes 
vaines  :  grande  subtilité  !  Qu'on  me  donne  Faction 
la  plus  excellente  et  pure,  ie  m'en  vois  y  fournir 
vraysemblablement  cinquante  vicieuses  intentions. 
Dieu  sçait,  à  qui  les  veult  estendre,  quelle  diversité 
d'images  ne  souffre  nostre  interne  volonté  !  Ils 
ne  font  pas  tant  malicieusement  que  lourdement, 
et  grossièrement,  les  ingénieux  à  tout  leur  mes- 
disance. 

La  mesme  peine  qu'on  prend  à  detracter  de  ces 
grands  noms,  et  la  mesme  licence,  ie  la  prendroy 
volontiers  à  leur  prester  quelque  tour  d'espaule 
pour  les  haulser.  Ces  rares  figures,  et  triées  pour 
l'exemple  du  monde  par  le  consentement  des  sages, 
ie  ne  me  feindroy  pas  de  les  recharger  d'honneur, 
autant  que  mon  invention  pourroit,  en  interpré- 
tation et  f a vorablej  circonstance  :  et  il  fault  croire 
que  les  efforts  de  nostre  invention  sont  loing  au 
dessoubs  de  leur  mérite.  C'est  l'office  des  gents  de 
bien,  de  peindre  la  vertu  la  plus  belle  qui  se  puisse  ; 
et  ne  nous  messieroit  pas,  quand  la  passion  nous 
transporteroit  à  la  faveur  de  si  sainctes  formes. 
Ce  que  ceulx  cy  font  au  contraire,  ils  le  font  ou 
par  ce  vice  de  ramener  leur  créance  à  leur  portée, 
dequoy  ie  viens  de  parler;  ou  comme  ie  pense 

plustost,  pour  n'avoir  pas  la  veue  assez  forte  et 
assez  nette,  ny  dressée  à  concevoir  la  splendeur 
de  la  vertu  en  sa  pureté  naïfve  :  comme  Plutarque 
dict  que  de  son  temps  aulcuns  attribuoient  la 
cause  de  la  mort  du  ieune  Caton  à  la  crainte  qu'il 
avoit  eue  de  César  ;  dequoy  il  se  picque  avecques 
raison  :  et  peult  on  iuger  par  là  combien  il  se  feust 
encore  plus  offensé  de  ceulx  qui  l'ont  attribuée  à 
l'ambition.  Sottes  gents  !  Il  eust  bien  f  aict  une  belle 
action,  généreuse  et  iuste,  plustost  avecques 
ignominie  que  pour  la  gloire.  Ce  personnage  là 
feut  véritablement  un  patron  que  nature  choisit 
pour  monstrer  iusques  où  l'humaine  vertu  et  fer- 
meté pouvoit  attaindre. 

Mais  ie  ne  suis  pas  icy  à  mesme  pour  traicter 
ce  riche  argument  :  ie  veulx  seulement  faire  luicter 
ensemble  les  traicts  de  cinq  poètes  latins  sur  la 
louange  de  Caton,  et  pour  Tinterest  de  Caton, 
et  par  incident  pour  le  leur  aussi.  Or*debvra 
l'enfant  bien  nourry  trouver,  au  prix  des  aultres, 
les  deux  premiers  traisnants  ;  le  troisiesme  plus 
verd,  mais  qui  s'est  abbattu  par  l'extravagance  de 
sa  force  :  il  estimera  que  là  il  y  auroit  place  à  un 
ou  deux  degrez  d'invention  encores  pour  arriver 
au  quatriesme,  sur  le  poinct  duquel  il  ioindra  ses 
mains  par  admiration  :  au  dernier,  premier  de 
quelque  espace,  mais  laquelle  espace  il  iurera  ne 
pouvoir  estre  remplie  par  nul  esprit  humain,  il 
s'estonnera,  il  se  transira. 

Voycy  merveille  :  nous  avons  bien  plus  de  poètes 
que  de  iuges  et  interprètes  de  poésie  ;  il  est  plus  aysé 
de  la  faire  que  de  la  cognoistre.  A  certaine  mesure 
basse,  on  la  peult  iuger  par  les  préceptes  et  par 
art  :  mais  la  bonne,  la  suprême,  la  divine,  est  au 
dessus  des  reigles  et  de  la  raison.  Quiconque  en 
discerne  la  beaulté  d'une  veue  ferme' et  rassise,  il 

ne  la  veoid  pas,  non  plus  que  la  splendeur  d'un 
esclair  :  elle  ne  practique  point  nostre  iugement  ; 
elle  le  ravit  et  ravage.  La  fureur  qui  espoinçonne 
celuy  qui  la  sçait  pénétrer,  fiert  encores  un  tiers 
à  la  luy  ouyr  traicter  et  reciter  ;  comme  l'aimant 
non  seulement  attire  une  aiguille,  mais  infond 
encores  en  icelle  sa  faculté  d'en  attirer  d'aultres  : 
et  il  se  veoid  plus  clairement  aux  théâtres,  que 
l'inspiration  sacrée  des  Muses,  ayant  premièrement 
agité  le  poëte  à  la  cholere,  au  dueil,  à  la  hayne, 
et  hors  de  soy,  où  elles  veulent,  frappe  encores 
par  le  poëte  l'acteur,  et  par  l'acteur  consécutive- 
ment tout  un  peuple  :  c'est  l'enfileure  de  nos 
aiguilles  suspendues  l'une  de  l'aultre.  Dez  ma 
première  enfance,  la  poésie  a  eu  cela,  de  me  tran- 
spercer et  transporter  ;  mais  ce  ressentiment  bien 
vif,  qui  est.  naturellement  en  moy,  a  esté  diverse- 
ment manié  par  diversité  de  formes,  non  tant  plus 
haultes  et  plus  basses  (car  c'estoient  tousiours 
des  plus  haultes  en  chasque  espèce),  comme  dif- 
férentes en  couleur  :  premièrement,  une  fluidité 
gaye  et  ingénieuse  ;  depuis,  une  subtilité  aiguë 
et  relevée  ;  enfin,  une  force  meure  et  constante. 
L'exemple  le  dira  mieulx  ;  Ovide,  Lucain,  Virgile. 
Mais  voylà  nos  gents  sur  la  carrière  : 

Sit  Cato,  dum  vivit,  sane  vel  Csesare  maior  *, 

dict  l'un  ; 

Et  invictum,  devicta  morte,  Catonem  2, 

dict    l'aultre  ;    et    l'aultre,    parlant    des    guerres 
civiles  d'entre  César  et  Pompeius, 

1  Que  Caton  soit  pendant  sa  vie  plus  grand  même  que  César. 
Martial,  VI,  32.  * 

2  Et  Caton  indomptable,  ayant  dompté  la  mort.  Manilius, 
Astronom.  IV,  87. 

Victrix  causa  diis  placuit,  sed  victa  Catoni l  ; 

et  le  quatriesme  sur  les  louanges  de  César, 

Et  cuncta  terrarum  subacta, 

Praeter  atrocem  animum  Catonis  2  ; 

et  le  maistre  du  chœur,  aprez  avoir  estalé  les  noms 
des  plus  grands  Romains  en  sa  peincture,  finit  en 
cette  manière, 

His  dantem  iura  Catonem  3. 


CHAPITRE  XXXVII 

COMME   NOUS    PLEURONS  ET  RIONS  D'UNE 
MESME   CHOSE 

Quand  nous  rencontrons  dans  les  histoires  qu'An- 
tigonus  sceut  très  mauvais  gré  à  son  fils  de  luy  avoir 
présenté  la  teste  du  roy  Pyrrhus,  son  ennemy, 
qui  venoit  sur  l'heure  mesme  d'estre  tué  combattant 
contre  luy,  et  que  l'ayant  veue,  il  se  print  bien 
fort  à  pleurer  ;  et  que  le  duc  René  de  Lorraine 
plaingnit  aussi  la  mort  du  duc  Charles  de  Bour- 
goigne  qu'il  venoit  de  desfaire,  et  en  porta  le  dueil 
en  son  enterrement  ;  et  qu'en  la  battaille  d'Auroy, 
que  le  comte  de  Montfort  gaigna  contre  Charles 
de  Blois,  sa  partie  pour  le  duché  de  Bretaigne, 
le  victorieux  rencontrant  le  corps  de  son  ennemy 
trespassé,  en  mena  grand  dueil,  il  ne  fault  pas 
s'escrier  soubdain  : 

1  Les  dieux  sont  pour  César,  mais  Caton  suit  Pompée.  Lucain, 
I,  ia8. 

2  Tout  le  mpnde  à  ses  pieds,  hormis  le  fier  Caton.  Horace, 
Od.  II,  i,  23. 

3  Et  Caton,  qui  leur  dicte  des  lois.  Virg.  Énèid.  VIII,  670. 

E  cosl  avven,  che  l'animo  ciascuna 
Sua  passion  sotto  '1  contrario  manto 
Ricqpre,  con  la  vista  or*  chiara,  or*  brima  1. 

Quand  on  présenta  à  César  la  teste  de  Pompeius, 
les  histoires  disent  qu'il  en  destourna  sa  veue, 
comme  d'un  vilain  et  mal  plaisant  spectacle. 
Il  y  avoit  eu  entre  eulx  une  si  longue  intelligence 
et  société  au  maniement  des  affaires  publicques, 
tant  de  communauté  de  fortunes,  tant  d'offices 
réciproques  et  d'alliances,  qu'il  ne  fault  pas  croire 
que  cette  contenance  feust  toute  faulse  et  contre- 
faite, comme  estime  cet  aultre  : 

Tutumque  putavit 
Iam  bonus  esse  socer  ;  lacrymas  non  sponte  cadentes 
Effudit,  gemitusque  expressit  pectore  laeto  2  ; 

car  bien  qu'à  la  vérité  la  pluspart  de  nos  actions 
ne  soient  que  masque  et  fard,  et  qu'il  puisse  quel- 
quesfois  estre  vray, 

Heredis  fletus  sub  persona  risus  est  3, 

si  est  ce  qu'au  iugement  de  ces  accidents,  il  fault 
considérer  comme  nos  âmes  se  treuvent  souvent 
agitées  de  diverses  passions.  Et  tout  ainsi  qu'en  nos 
corps  ils  disent  qu'il  y  a  une  assemblée  de  diverses 
humeurs,  desquelles  celle  là  est  maistresse,  qui 
commande  le  plus  ordinairement  en  nous,  selon 

1  C'est  ainsi  que  l'âme  couvre  ses  mouvements  secrets  sous 
une  apparence  contraire,  triste  sous  un  visage  gai,  gaie  sous  un 
visage  triste.  Pétrarque,  fol.  23  de  l'éd.  de  Gab.  Giolito,  1545. 

2  Dès  qu'il  crut  pouvoir  sans  péril  se  montrer  sensible  aux 
malheurs  de  son  gendre,  il  répandit  quelques  larmes  forcées, 
et  arracha  quelques  gémissements  d'un  cœur  rempli  de  joie. 
Lucain,  IX,  1037. 

3  Les  pleurs  d'un  héritier  sont  des  ris  sous  le  masque. 

Publius  Syrus,  apud  A.  Gellium,  XVII,  14. 
(Traduction  de  mademoiselle  de  Gournay.) 

nos  complexions  :  aussi  en  nos  âmes,  bien  qu'il 
y  ayt  divers  mouvements  qui  les  agitent,  si  fault 
il  qu'il  y  en  ayt  un  à  qui  le  champ  demeure  ;  mais 
ce  n'est  pas  avecques  si  entier  advantage,  que 
pour  la  volubilité  et  soupplesse  de  nostre  ame,  les 
plus  foibles  par  occasion  ne  regaignent  encores  la 
place,  et  ne  facent  une  courte  charge  à  leur  tour. 
D'où  nous  veoyons  non  seulement  les  enfants, 
qui  vont  tout  naïfvement  aprez  la  nature,  pleurer 
et  rire  souvent  de  mesme  chose  :  mais  nul  d'entre 
nous  ne  se  peult  vanter,  quelque  voyage  qu'il 
face  à  son  souhait,  qu' encores,  au  despartir  de 
sa  famille  et  de  ses  amis,  il  ne  se  sente  frissonner 
le  courage  ;  et  si  les  larmes  ne  luy  en  eschappent 
tout  à  faict,  au  moins  met  il  le  pied  à  l'estrier  d'un 
visage  morne  et  contristé.  Et  quelque  gentille 
flamme  qui  eschauffe  le  cœur  des  filles  bien  nées, 
encores  les  dépend  on  à  force  du  col  de  leurs  mères 
pour  les  rendre  à  leurs  espoux,  quoy  que  die  ce 
bon  compaignon  : 

Estne  novis  nuptis  odio  Venus  ?  anne  parentum 

Frustrantur  falsis  gaudia  lacrymulis, 
Ubertim  thalami  quas  intra  limina  fundunt  ? 

Non,  ita  me  divi,  vera  gemunt,  iuverint 1. 

Ainsin  il  n'est  pas  estrange  de  plaindre  celuy  là 
mort,  qu'on  ne  vouldroit  aulcunement  estre  en  vie. 
Quand  ie  tanse  avecques  mon  valet,  ie  tanse  du 
meilleur  courage  que  i'aye  ;  ce  sont  vrayes  et  non 
feinctes  imprécations  :  mais  cette  fumée  passée, 
qu'il  ayt  besoing  de  moy,  ie  luy  bienferay  volon- 
tiers ;  ie  tourne  à  l'instant  le  feuillet.  Quand  ie 
l'appelle  un  badin,  un  veau,  ie  n'entreprens    pas 

1  Vénus  est-elle  odieuse  aux  nouvelles  mariées  ?  ou  se  jouent- 
elles  de  leurs  parents  par  ces  feintes  larmes  qu'elles  versent 
en  abondance  à  l'entrée  de  la  chambre  nuptiale  ?  Que  je  meure, 
si  ces  larmes  sont  sincères  !  Catulle,  LXVI,  15. 

de  luy  coudre  à  iamais  ces  tiltres  ;  ny  ne  pense  me 
desdire,  pour  le  nommer  honneste  homme  tantost 
aprez.  Nulle  qualité  ne  nous  embrasse  purement 
et  universellement.  Si  ce  n'estoit  la  contenance 
d'un  fol  de  parler  seul,  il  n'est  iour  ny  heure  à 
peine  en  laquelle  on  ne  m'ouïst  gronder  en  moi 
mesme  et  contre  moy,  «  Bran  du  fat  !  »  et  si  n'en- 
tens  pas  que  ce  soit  ma  définition.  Qui,  pour  me 
veoir  une  mine  tantost  froide,  tantost  amoureuse 
envers  ma  femme,  estime  que  Tune  ou  Faultre 
soit  feincte,  il  est  un  sot.  Néron  prenant  congé  de 
sa  mère,  qu'il  envoyoit  noyer,  sentit  toutesfois 
l'esmotion  de  cet  adieu  maternel,  et  en  eut  horreur 
et  pitié.  On  dict  que  la  lumière  du  soleil  n'est  pas 
d'une  pièce  continue,  mais  qu'il  nous  eslance  si 
dru,  sans  cesse,  nouveaux  rayons  les  uns  sur  les 
aultres,  que  nous  n'en  pouvons  appercevoir  l'en- 
tredeux  : 

Largus  enim  liquidi  fous  luminis,  œtherius  sol 
Inrigat  assidue  cœlum  candore  recenti, 
Suppeditatque  novo  confestim  lumine  lumen  *. 

Ainsin  eslance  nostre  ame  ses  poinctes  diversement 
et  imperceptiblement. 

Artabanus  surprint  Xerxes  son  nepveu,  et  le 
tansa  de  la  soubdaine  mutation  de  sa  contenance. 
Il  estoit  à  considérer  la  grandeur  desmesuree  de 
ses  forces  au  passage  de  l'Hellespont  pour  Fentre- 
prinse  de  la  Grèce  :  il  luy  print  premièrement  un 
tressaillement  d'ayse  à  veoir  tant  de  milliers 
d'hommes  à  son  service,  et  le  tesmoigna  par  Falai- 
gresse  et  feste  de  son  visage  ;  et  tout  soubdain,  en 
mesme  instant,   sa  pensée  luy  suggérant  comme 

1  Le  soleil,  source  féconde  de  lumière,  inonde  le  ciel  d'un  éclat 
sans  cesse  renaissant,  et  remplace  continuellement  ses  rayons 
par  des  rayons  nouveaux.  Lucrèce,  V,  282. 

I.  II 

tant  de  vies  avoient  à  desfaillir  au  plus  loing  dans 
un  siècle,  il  refrongna  son  front,  et  s'attrista  iusques 
aux  larmes. 

Nous  avons  poursuyvi  avecques  résolue  volonté 
la  vengeance  d'une  iniure,  et  ressenty  un  singulier 
contentement  de  la  victoire;  nous  en  pleurons 
pourtant.  Ce  n'est  pas  de  cela  que  nous  pleurons  ; 
il  n'y  a  rien  de  changé  :  mais  nostre  ame  regarde 
la  chose  d'un  aultre  œil,  et  se  la  représente  par  un 
aultre  visage  ;  car  chasque  chose  a  plusieurs  biais 
et  plusieurs  lustres. 

La  parenté,  lés  anciennes  accointances  et  amitiez 
saisissent  nostre  imagination,  et  la  passionnent 
pour  l'heure,  selon  leur  condition  ;  mais  le  contour 
en  est  si  brusque  qu'il  nous  eschappe. 

Nil  adeo  fieri  céleri  ratione  videtur, 
Quam  si  mens  fieri  proponit  et  inchoat  ipsa. 
Ocius  ergo  animus  quam  res  se  perciet  ulla, 
Ante  oculos  quorum  in  promptu  natura  videtur l  ; 

et  à  cette  cause,  voulants  de  toute  cette  suitte 
continuer  un  corps,  nous  nous  trompons.  Quand 
Timoleon  pleure  le  meurtre  qu'il  avoit  commis 
d'une  si  meure  et  généreuse  délibération,  il  ne 
pleure  pas  la  liberté  rendue  à  sa  patrie,  il  ne  pleure 
pas  le  tyran  ;  mais  il  pleure  son  frère.  L'une  partie 
de  son  debvoir  est  iouee  ;  laissons  luy  en  iouer 
l'aultre. 

1  Rien  de  si  prompt  cjue  Pâme  quand  elle  conçoit  ou  qu'elle 
agit  :  elle  est  plus  mobile  que  tout  ce  que  la  nature  nous  met 
sous  les  yeux.  Lucrèce,  III,  183. 

CHAPITRE  XXXVIII 

DE  LA   SOLITUDE 

Laissons  à  part  cette  longue  comparaison  de  la 
vie  solitaire  à  l'actifve  :  et  quant  à  ce  beau  mot 
dequoy  se  couvre  l'ambition  et  l'avarice,  «  que  nous 
ne  sommes  pas  nayz  pour  nostre  particulier,  ains 
pour  le  publicque,  »  rapportons  nous  en  hardiement 
à  ceulx  qui  sont  en  la  dance  ;  et  qu'ils  se  battent  la 
conscience,  si  au  contraire  les  estats,  les  charges, 
et  cette  tracasserie  du  monde  ne  se  recherche  plus- 
tost  pour  tirer  du  publicque  son  proufit  particulier. 
Les  mauvais  moyens  par  où  on  s'y  poulse  en  nostre 
siècle,  monstrent  bien  que  la  fin  n'en  vault  gueres. 
Respondons  à  l'ambition,  que  c'est  elle  mesme  qui 
nous  donne  goust  de  la  solitude  :  car  que  fuit  elle 
tant  que  la  société  ?  que  cherche  elle  tant  que  ses 
coudées  franches?  Il  y  a  dequoy  bien  et  mal  faire 
par  tout.  Toutesfois,  si  le  mot  de  Bias  est  vray,  «  que 
la  pire  part  c'est  la  plus  grande,  j>  ou  ce  que  dict 
l'Ecclésiastique,  «  que  de  mille  il  n'en  est  pas  un 
bon,  » 

Rari  quippe  boni  :  numéro  vix  sunt  totidem  quot 
Thebarum  portae,  vel  divitis  ostia  Nili 1, 

la  contagion  est  très  dangereuse  en  la  presse.  Il 
fault  ou  imiter  les  vicieux,  ou  les  haïr.  Touts 
les  deux  sont  dangereux  :  et  de  leur  ressembler, 
parce  qu'ils  sont  beaucoup  ;  et  d'en  haïr  beaucoup, 
parce  qu'ils  nous  sont  dissemblables.  Et  les  mar- 
chands qui  vont  en  mer  ont  raison  de  regarder  que 

1  Les  gens  de  bien  sont  rares  ;  à  peine  en  pourrait-on  compter 
autant  que  Thèbes  a  de  portes,  ou  le  Nil  d'embouchures.  Juvé- 
nal,  XIII,  26, 


324  ESSAIS  DE  MONTAIGNE 

ceulx  qui  se  mettent  en  mesme  vaisseau  ne  soyent 
dissolus,  blasphémateurs,  meschants  ;  estimants 
telle  société  infortunée.  Parquoy  Bias  plaisam- 
ment, à  ceulx  qui  passoient  avecques  luy  le  dangier 
d'une  grande  tormente,  et  appelloient  le  secours 
des  dieux  :  «  Taisez  vous,  dict  il  ;  qu'ils  ne  sentent 
point  que  vous  soyez  icy  avecques  moy.  »  Et  d'un 
plus  pressant  exemple,  Albuquerque,  viceroy  en 
l'Inde  pour  Emmanuel,  roy  de  Portugal,  en  un 
extrême  péril  de  fortune  de  mer,  print  sur  ses 
espaules  un  ieune  garson,  pour  cette  seule  fin, 
qu'en  la  société  de  leur  péril,  son  innocence  luy 
servist  de  guarant  et  de  recommendation  envers  la 
faveur  divine  pour  le  mettre  en  sauveté.  Ce  n'est 
pas  que  le  sage  ne  puisse  par  tout  vivre  content, 
voire  et  seul  en  la  foule  d'un  palais  ;  mais  s'il  est 
à  choisir,  il  en  fuyra,  dict  l'eschole,  mesme  la  veue  : 
il  portera,  s'il  est  besoing,  cela  ;  mais  s'il  est  en  luy, 
il  eslira  cecy.  Il  ne  luy  semble  point  suffisamment 
s'estre  desfaict  des  vices,  s'il  fault  encores  qu'il 
conteste  avecques  ceulx  d'aultruy.  Charondas  chas- 
tioit  pour  mauvais  ceulx  qui  estoient  convaincus 
de  hanter  mauvaise  compaignie.  Il  n'est  rien  si 
dissociable  et  sociable  que  l'homme  :  l'un  par  son 
vice,  l'aultre  par  sa  nature.  Et  Antisthenes  ne 
me  semble  avoir  satisfaict  à  celuy  qui  luy  repro» 
choit  sa  conversation  avecques  les  meschants,  en 
disant,  «  que  les  médecins  vivent  bien  entre  les 
malades  :  »  car  s'ils  servent  à  la  santé  des  malades, 
ils  détériorent  la  leur  par  la  contagion,  la  veue 
continuelle,  et  practique  des  maladies. 

Or  la  fin,  ce  croy  ie,  en  est  toute  une,  d'en  vivre 
plus  à  loisir  et  à  son  ayse  :  mais  on  n'en  cherche 
pas  tousiours  bien  le  chemin.  Souvent  on  pense 
avoir  quitté  les  affaires,  on  ne  les  a  que  changea  : 
il  n'y  a  gueres  moins  de  tonnent  au  gouvernement 

d'une  famille,  que  d'un  estât  entier.  Où  que  l'ame 
soit  empeschee,  elle  y  est  toute  :  et  pour  estre 
les  occupations  domestiques  moins  importantes, 
elles  n'en  sont  pas  moins  importunes.  Davantage, 
pour  estre  desfaicts  de  la  court  et  du  marché, 
nous  ne  sommes  pas  desfaicts  des  principaulx 
torments  de  nostre  vie  : 

Ratio  et  prudentia  curas, 
Non  locus  etfusi  late  maris  arbiter,  aufert 1  : 

l'ambition,  l'avarice,  l'irrésolution,  la  peur  et  les 
concupiscences  ne  nous  abandonnent  point,  pour 
changer  de  contrée, 

Et 
Post  equitem  sedet  atra  cura  2  ; 

elles  nous  suyvent  souvent  iusques  dans  les  cloistres 
et  dans  les  escholes  de  philosophie  :  ny  les  déserts, 
ny  les  rochiers  creusez,  ny  la  haire,  ny  les  ieusnes, 
ne  nous  en  desmeslent  : 

Haeret  lateri  lethalis  arundo  3. 

On  disoit  à  Socrates  que  quelqu'un  ne  s'estoit 
aulcunement  amendé  en  son  voyage  :  «  le  croy  bien, 
dict  il  ;  il  s'estoit  emporté  avecques  soy.  » 

Quid  terras  alio  calentes 
vSole  mutamus  ?  Patrice  quis  exsul 
Se  quoque  f  ugit  4  ? 

1  Ce  qui  dissipe  les  chagrins,  ce  ne  sont  pas  ces  belles  soli- 
tudes qui  dominent  l'étendue  des  mers  :  c'est  la  raison,  c'est  la 
sagesse.  Hor.  Epist.  I,  n,  25. 

3  Le  chagrin  monte  en  croupe  et  galope  avec  nous. 

Hor.  Od.  III,  1,  40. 

3  Le  trait  mortel  reste  attaché  au  flanc.  Virg.  En.  IV,  73. 

4  Pourquoi  aller  chercher  des  régions  éclairées  d'un  autre 
soleil  ?  Est-ce  assez  pour  se  fuir  soi-même,  que  de  fuir  son  pays  ? 
Hor-  Od*  II,  16, 18. 

Si  on  ne  se  descharge  premièrement  et  son  ame 
du  fais  qui  la  presse,  le  remuement  la  fera  fouler 
davantage  :  comme  en  un  navire  les  charges 
empeschent  moins,  quand  elles  sont  rassises.  Vous 
faictes  plus  de  mal  que  de  bien  au  malade,  de  luy 
faire  changer  de  place  :  vous  ensachez  le  mal  en 
le  remuant  ;  comme  les  pals  s'enfoncent  plus  avant 
et  s'affermissent  en  les  branslant  et  secouant. 
Parquoy  ce  n'est  pas  assez  de  s'estre  escarté  du 
peuple  ;  ce  n'est  pas  assez  de  changer  de  place  : 
il  se  fault  escarter  des  conditions  populaires  qui 
sont  en  nous  ;  il  se  fault  séquestrer  et  ravoir  de 
soy. 

Rupi  iam  vincula,  dicas  : 

Nam  luctata  canis  nodum  arripit  ;  attamen  illi, 

Quum  fugit,  a  collo  trahitur  pars  longa  catenas 1. 

Nous  emportons  nos  fers  quand  et  nous.  Ce  n'est 
pas  une  entière  liberté  ;  nous  tournons  encores  la 
veue  vers  ce  que  nous  avons  laissé  ;  nous  en  avons 
la  f antasie  pleine  : 

Nisi  purgatum  est  pectus,  quae  praelia  nobis 
Atque  pericula  tune  ingratis  insinuandum  ? 
Guantas  conscindunt  hominem  cuppedinis  acres 
Sollicitum  curae  ?  quantique  perinde  timorés  ? 
Quidve  superbia,  spurcitia,  ac  petulantia,  quantas 
Efficiunt  clades  ?  quid  luxus,  desidiesque  2  ? 

Nostre  mal  nous  tient  en  l'ame  :  or  elle  ne  se  peult 
eschapper  à  elle  mesme  ; 

1  J'ai  rompu  mes  fers,  direz-vous.  Mais  le  chien  qui,  après 
de  longs  efforts,  parvient  enfin  à  s'échapper,  traîne  souvent 
une  grande  partie  de  son  lien.  Perse,  Sat.  V,  158. 

2  Si  notre  âme  n'est  point  réglée,  que  de  combats  intérieurs 
à  soutenir,  que  de  périls  à  vaincre  !  De  quels  soucis,  de  quelles 
craintes,  de  quelles  inquiétudes  n'est  pas  déchiré  l'homme  en 
proie  à  ses  passions  !  quels  ravages  ne  font  pas  dans  son  âme 
l'orgueil,  la  débauche,  l'emportement,  le  luxe,  l'oisiveté! 
Lucrèce,  V,  44. 

In  culpa  est  animus,  qui  se  non  effugit  unquam  1  ; 

ainsin  il  la  fault  ramener  et  retirer  en  soy  :  c'est 
la  vraye  solitude,  et  qui  se  peult  iouyr  au  milieu 
des  villes  et  des  courts  des  roys  ;  mais  elle  se  iouït 
plus  commodément  à  part.  Or  puis  que  nous  entre- 
prenons de  vivre  seuls,  et  de  nous  passer  de  com- 
paignie,  faisons  que  nostre  contentement  dépende 
de  nous  ;  desprenons  noms  de  toutes  les  liaisons 
qui  nous  attachent  à  aultruy  ;  gaignons  sur  nous 
de  pouvoir  à  bon  escient  vivre  seuls,  et  y  vivre  à 
nostre  ayse. 

Stilpon  estant  eschappé  de  l'embrasement  de  sa 
ville,  où  il  avoit  perdu  femme,  enfants  et  chevance; 
Demetrius  Poliorcetes  le  veoyant  en  une  si  grande 
ruyne  de  sa  patrie,  le  visage  non  effroyé,  luy  de- 
manda s'il  n 'avoit  pas  eu  du  dommage  ;  il  respon- 
dit  «  que  non  ;  et  qu'il  n'y  avoit,  Dieu  mercy  !  rien 
perdu  du  sien.»  C'est  ce  que  le  philosophe  An- 
tisthenes  disoit  plaisamment  .:  «  Que  l'homme  se 
debvoit  pourveoir  de  munitions  qui  flottassent 
sur  l'eau,  et  peussent  à  nage  eschapper  avecques 
luy  du  naufrage.  »  Certes»  l'homme  d'entendement 
n'a  rien  perdu,  s'il  a  soy  mesme.  Quand  la  ville  de 
Noie  feut  ruinée  par  les  barbares,  Paulinus,  qui 
en  estoit  evesque,  y  ayant  tout  perdu,  et  leur 
prisonnier,  prioit  ainsi  Dieu  :  «  Seigneur,  garde  moy 
de  sentir  cette  perte  ;  car  tu  sçais  qu'ils  n'ont 
encores  rien  touché  de  ce  qui  est  à  moy  :  »  les 
richesses  qui  le  faisoient  riche,  et  les  biens  qui  le 
faisoient  bon,  estoient  encores  en  leur  entier. 
Voylà  que  c'est  de  bien  choisir  les  thresors  qui  se 
puissent  affranchir  de  l'iniure,  et  de  les  cacher  en 
lieu  où  personne  n'aille,  et  lequel  ne  puisse  estre 

1  Hor.  Epist.  I,  14,  13.  Montaigne  traduit  fidèlement  ce  vers 
avant  de  le  citer. 

trahy  que  par  nous  mesmes.  Il  f ault  avoir  femmes, 
enfants,  biens,  et  sur  tout  de  la  santé,  qui  peult  ; 
mais  non  pas  s'y  attacher  en  manière  que  nostre 
heur  en  dépende  :  il  se  fault  reserver  une  arrière- 
boutique,  toute  nostre,  toute  franche,  en  laquelle 
nous  establissions  nostre  vraye  liberté  et  principale 
retraicte  et  solitude.  En  cette  cy  fault  il  prendre 
nostre  ordinaire  entretien  de  nous  à  nous  mesmes, 
et  si  privé,  que  nulle  accointance  ou  communica- 
tion estrangiere  y  treuve  place  ;  discourir  et  y  rire, 
comme  sans  femme,  sans  enfants  et  sans  biens, 
sans  train  et  sans  valets  :  à  fin  que  quand  l'occa- 
sion adviendra  de  leur  perte,  il  ne  nous  soit  pas 
nouveau  de  nous  en  passer.  Nous  avons  une  ame 
contournable  en  soy  mesme;  elle  se  peult  faire  com- 
paignie  ;  elle  a  dequoy  assaillir  et  dequoy  deffendre, 
dequoy  recevoir  et  dequoy  donner.  Ne  craignons 
pas  en  cette  solitude  nous  croupir  d'oysifveté  en- 
nuyeuse : 

In  soïis  sis  tibi  turba  locis  1. 

La  vertu  se  contente  de  soy,  sans  disciplines, 
sans  paroles,  sans  effects.  En  nos  actions  accous- 
tumees,  de  mille  il  n'en  est  pas  une  qui  nous 
regarde.  Celuy  que  tu  veois  grimpant  contremont 
les  ruynes  de  ce  mur,  furieux  et  hors  de  soy,  en 
bute  de  tant  d'arquebusades  ;  et  cet  aultre  tout 
cicatrice,  transy  et  palle  de  faim,  délibéré  de  crever 
plustost  que  de  luy  ouvrir  la  porte  ;  penses  tu  qu'ils 
y  soyent  pour  eulx  ?  pour  tel,  à  l'adventure,  qu'ils 
ne  veirent  oncques,  et  qui  ne  se  donne  aulcune 
peine  de  leur  faict,  plongé  ce  pendant  en  l'oysifveté 
et  aux  délices.  Cettuy  cy,  tout  pituiteux,  chassieux 
et  crasseux,  que  tu  veois  sortir  aprez  minuict  d'un 

1  Aux  solitaires  lieux  sois  un  monde  à  toi-même. 

Tibulle,  IV,  13,  12. 

estude,  penses  tu  qu'il  cherche  parmy  les  livres 
comme  il  se  rendra  plus  homme  de  bien,  plus  con- 
tent et  plus  sage  ?  nulles  nouvelles  :  il  y  mourra,  ou 
il  apprendra  à  la  postérité  la  mesure  des  vers  de 
Plaute,  et  la  vraye  orthographe  d'un  mot  latin.  Qui 
ne  contrechange  volontiers  la  santé,  le  repos  et  la 
vie,  à  la  réputation  et  à  la  gloire,  la  plus  inutile, 
vaine  et  f aulse  monnoye  qui  soit  en  nostre  usage  ? 
Nostre  mort  ne  nous  faisoit  pas  assez  de  peur, 
chargeons  nous  encores  de  celle  de  nos  femmes, 
de  nos  enfants  et  de  nos  gents  :  nos  affaires  ne 
nous  donnoient  pas  assez  de  peine,  prenons  en- 
cores, à  nous  tormenter  et  rompre  la  teste,  de 
ceulx  de  nos  voysins  et  amis. 

Vah  !  quemquamne  hominem  in  animum  instituere,  aut 
Par  are,  quod  sit  carius  quam  ipse  est  sibi 1  ? 

La  solitude  me  semble  avoir  plus  d'apparence 
et  de  raison  à  ceulx  qui  ont  donné  au  monde  leur 
aage  plus  actif  et  fleurissant  ;  suyvant  l'exemple 
de  Thaïes.  C'est  assez  vescu  pour  aultruy  ;  vivons 
pour  nous,  au  moins  ce  bout  de  vie  :  ramenons  à 
nous  et  à  nostre  ayse  nos  pensées  et  nos  intentions. 
Ce  n'est  pas  une  legiere  partie  que  de  faire  seure- 
ment  sa  retraicte  :  elle  nous  empesche  assez,  sans 
y  mesler  d'autres  entreprinses.  Puis  que  Dieu  nous 
donne  loisir  de  disposer  de  nostre  deslogement, 
préparons  nous  y,  plions  bagage,  prenons  de 
bonne  heure  congé  de  la  compaignie;  despestrons 
nous  de  ces  violentes  prinses  qui  nous  engagent 
ailleurs  et  esloingnent  de  nous. 

Il  fault  desnouer  ces  obligations  si  fortes;  et 
meshuy  aymer  cecy  et  cela,  mais  n'espouser  rien 

1  Est-il  possible  qu'un  homme  aille  se  mettre  en  tête  d'aimer 
quelque  chose  plus  que  soi-même? — Térence,  Adelph.  acte  I, 
se.  1,  v.  13. 

que  soy  :  c'est  à  dire,  le  reste  soit  â  nous,  mais 
non  pas  ioinct  et  collé  en  façon  qu'on  ne  le  puisse 
desprendre  sans  nous  escorcher,  et  arracher  en- 
semble quelque  pièce  du  nostre.  La  plus  grande 
chose  du  monde  c'est  de  sçavoir  estre  à  soy.  Il 
est  temps  de  nous  desnouer  de  la  société,  puis 
que  nous  n'y  pouvons  rien  apporter  :  et  qui  ne 
peult  prester,  qu'il  se  deffende  d'emprunter.  Nos 
forces  nous  taillent  :  retirons  les  et  resserrons  en 
nous.  Qui  peult  renverser  et  confondre  en  soy  les 
offices  de  l'amitié  et  de  la  compaignie,  qu'il  le 
face.  En  cette  cheute  qui  le  rend  inutile,  poisant  et 
importun  aux  aultres,  qu'il  se  garde  d' estre  im- 
portun à  soy  mesme,  et  poisant  et  inutile.  Qu'il 
se  flatte  et  caresse,  et  sur  tout  se  régente,  respec- 
tant et  craignant  sa  raison  et  sa  conscience,  si 
bien  qu'il  ne  puisse  sans  honte  bruncher  en  leur 
présence.  Rarum  est  enim,  ut  satis  se  quisque  verea- 
turx.  Socrates  dict,  que  les  ieunes  se  doibvent 
faire  instruire  ;  les  hommes,  s'exercer  à  bien  faire  ; 
les  vieils,  se  retirer  de  toute  occupation  civile  et 
militaire,  vivants  à  leur  discrétion,  sans  obligation 
à  certain  office.  Il  y  a  des  complexions  plus  propres 
â  ces  préceptes  de  la  retraicte  les  unes  que  les 
aultres.  Celles  qui  ont  l'appréhension  molle  et 
lasche,  et  une  affection  et  volonté  délicate,  et  qui 
ne  s'asservit  ny  s'employe  pas  ayseement,  des- 
quelles ie  suis  et  par  naturelle  condition  et  par 
discours,  ils  se  plieront  mieulx  à  ce  conseil  que  les 
âmes  actifves  et  occupées,  qui  embrassent  tout,  et 
s'engagent  par  tout,  qui  se  passionnent  de  toutes 
choses,  qui  s'offrent,  qui  se  présentent,  et  qui  se 
donnent  à  toutes  occasions.  Il  se  fault  servir  de 
ces  commoditez  accidentales  et  hors  de  nous,  en 

1  II  est  rare  qu'on  se  respecte  assez  soi-même.  Quintilibn,  X»  7« 

tant  qu'elles  nous  sont  plaisantes,  mais  sans  en 
faire  nostre  principal  fondement  ;  ce  ne  Test  pas  : 
ny  la  raison  ny  la  nature  ne  le  veulent.  Pourquoy, 
contre  ses  loix,  asservirons  nous  nostre  conten- 
tement à  la  puissance  d'aultruy  ?  D'anticiper  aussi 
les  accidents  de  fortune  ;  se  priver  des  commoditez 
qui  nous  sont  en  main,  comme  plusieurs  ont  faict 
par  dévotion,  et  quelques  philosophes  par  discours  ; 
se  servir  soy  mesme,  coucher  sur  la  dure,  se  cre- 
ver les  yeulx,  iecter  ses  richesses  emmy  la  rivière, 
rechercher  la  douleur  :  ceulx  là  pour,  par  le  tor- 
ment  de  cette  vie,  en  acquérir  la  béatitude  d'une 
aultre  ;  ceulx  cy  pour,  s'estants  logez  en  la  plus 
basse  marche,  se  mettre  en  seureté  de  nouvelle 
cheute;  c'est  l'action  d'une  vertu  excessifve.  Les 
natures  roides  et  plus  fortes  facent  leur  cachette 
mesme  glorieuse  et  exemplaire  : 

Tuta  et  parvula  laudo, 
Quum  res  deficiunt,  satis  inter  vilia  fortis  : 
Verum,  ubi  quid  melius  contingit  et  unctius,  idem 
Hos  sapere,  et  solos  aio  bene  vivere,  quorum 
Conspicitur  nitidis  fundata  pecunia  viîlis  3  : 

il  y  a  pour  moy  assez  à  faire,  sans  aller  si  avant.  Il 
me  suffit,  soubs  la  faveur  de  la  fortune,  me  pré- 
parer à  sa  desfaveur,  et  me  représenter,  estant 
à  mon  ayse,  le  mal  advenir,  autant  que  l'imagina- 
tion y  peult  attaindre  :  tout  ainsi  que  nous  nous 
accoustumons  aux  ioustes  et  tournois,  et  contre- 
faisons la  guerre  en  pleine  paix.  le  n'estime  point 
Arcesilaus  le  philosophe  moins  reformé,  pour  le 
sçavoir  avoir  usé  d'ustensiles  d'or  et   d  argent, 

1  Pour  moi,  quand  je  ne  puis  avoir  mieux,  je  sais  me  con- 
tenter de  peu,  et  je  vante  la  paisible  médiocrité  :  si  mon  sort 
devient  meilleur,  je  dis  qu'il  n'y  a  de  sages  et  d'heureux  que 
ceux  dont  le  revenu  est  fondé  sur  de  belles  terres.  Hor.  Epht. 
I,  15,  42. 

selon  que  la  condition  de  sa  fortune  le  luy  permet- 
toit;  et  l'estime  mieulx  de  ce  qu'il  en  usoit  mo- 
dereement  et  libéralement,  que  s'il  s'en  feust 
desmis.  le  veoy  iusques  à  quels  limites  va  la  né- 
cessité naturelle  :  et  considérant  le  pauvre  men- 
diant à  ma  porte,  souvent  plus  enioué  et  plus 
sain  que  moy,  ie  me  plante  en  sa  place  ;  i'essaye  de 
chausser  mon  ame  à  son  biais  :  et  courant  ainsi 
par  les  aultres  exemples,  quoy  que  ie  pense  la 
mort,  la  pauvreté,  le  mespris  et  la  maladie  à  mes 
talons,  ie  me  resouls  ayseement  de  n'entrer  en 
effroy  de  ce  qu'un  moindre  que  moy  prend  avec- 
ques  telle  patience  ;  et  ne  veulx  croire  que  la 
bassesse  de  l'entendement  puisse  plus  que  la 
vigueur,  ou  que  les  effects  du  discours  ne  puissent 
arriver  aux  effects  de  l'accoustumance.  Et  cognois- 
sant  combien  ces  commoditez  accessoires  tiennent 
à  peu,  ie  ne  laisse  pas  en  pleine  iouïssance,  de  sup- 
plier Dieu,  pour  ma  souveraine  requeste,  qu'il  me 
rende  content  de  moy  mesme  et  des  biens  qui  nais- 
sent de  moy.  le  veoy  des  ieunes  hommes  gaillards 
qui  portent  nonobstant,  dans  leurs  coffres,  une 
masse  de  pilules  pour  s'en  servir  quand  le  rheume 
les  pressera,  lequel  ils  craignent  d'autant  moins 
qu'ils  en  pensent  avoir  le  remède  en  main  :  ainsi 
fault  il  faire;  et  encores,  si  on  se  sent  subiect  à 
quelque  maladie  plus  forte,  se  garnir  de  ces  médi- 
caments qui  assopissent  et  endorment  la  partie. 

L'occupation  qu'il  fault  choisir  à  une  telle  vie, 
ce  doibt  estre  une  occupation  non  pénible  ny 
ennuyeuse;  aultrement  pour  néant  ferions  nous 
estât  d'y  estre  venus  chercher  le  seiour.  Cela  dé- 
pend du  goust  particulier  d'un  chascun.  Le  mien 
ne  s'accommode  aulcunement  au  mesnage  :  ceulx 
qui  l'ayment,  ils  s'y  doibvent  addonner  avecques 
modération  : 

Conentur  sibi  res,  non  se  submittere  rébus  1  : 

c'est,  aultrement,  un  office  servile  que  la  mesna- 
gerie,  comme  le  nomme  Salluste.  Elle  a  des  parties 
plus  excusables»  comme  le  soing  des  iardinages, 
que  Xenophon  attribue  à  Cyrus  :  et  se  peult  trouver 
un  moyen  entre  ce  bas  et  vil  soing,  tendu  et  plein 
de  solicitude,  qu'on  veoid  aux  hommes  qui  s'y 
plongent  du  tout,  et  cette  profonde  et  extrême 
nonchalance  laissant  tout  aller  à  l'abandon,  qu'on 
veoid  en  d'aultres  : 

Democriti  pecus  edit  agellos 
Cultaque,  dum  peregre  est  animus  sine  corpore  velox  2. 

Mais  oyons  le  conseil  que  donne  le  ieune  Pline  à 
Cornélius  Rufus,  son  amy,  sur  ce  propos  de  la 
solitude  :  «  le  te  conseille,  en  cette  pleine  et  grasse 
retraicte  où  tu  es,  de  quitter  à  tes  gents  ce  bas  et 
abiect  soing  du  mesnage,  et  t' adonner  à  l'estude 
des  lettres,  pour  en  tirer  quelque  chose  qui  soit 
toute  tienne.  *>  Il  entend  la  réputation  :  d'une 
pareille  humeur  à  celle  de  Cicero,  qui  àict  vouloir 
employer  sa  solitude  et  seiour  des  affaires  pu- 
blicques,  à  s'en  acquérir  par  ses  escripts  une  vie 
immortelle.' 

Usque  adeone 
Scire  tuum  nihil  est,  nisi  te  scire  hoc  sciât  alter  s  ? 

II  semble  que  ce  soit  raison,  puis  qu'on  parle  de 
se  retirer  du  monde,  qu'on  regarde  hors  de  luy. 
Ceulx  cy  ne  le  font  qu'à  demy  :  ils  dressent  bien 

1  Qu'ils  tâchent  de  se  mettre  au-dessus  des  choses,  plutôt 
que  de  s'y  assujettir.  Hor.  Epist.  I,  i,  19. 

2  Les  troupeaux  venaient  manger  les  moissons  de  Démocrite, 
pendant  que  son  esprit,  dégagé  de  son  corps,  voyageait  dans 
l'espace.  Hor.  Epist.  I,  12,  12. 

y  Quoi  donc  !  votre  savoir  n'est-il  rien,  si  l'on  ne  sait  que 
vous  avez  du  savoir  ?  Perse,  Sut.  I,  «3. 

leur  partie,  pour  quand  ils  n'y  seront  plus  ;  mais 
le  fruict  de  leur  desseing,  ils  prétendent  le  tirer 
encores  lors  du  monde,  absents,  par  une  ridicule 
contradiction. 

L'imagination  de  ceulx  qui,  par  dévotion,  re- 
cherchent la  solitude,  remplissants  leur  courage  de 
la  certitude  des  promesses  divines  en  l' aultre  vie, 
est  bien  plus  sainement  assortie.  Ils  se  proposent 
Dieu,  obiect  infiny  en  bonté  et  en  puissance  ;  l'ame 
a  dequoy  y  rassasier  ses  désirs  en  toute  liberté  : 
les  afflictions,  les  douleurs  leur  viennent  à  proufit, 
employées  à  l'acquest  d'une  santé  et  resiouïssance 
éternelle  ;  la  mort,  à  souhait,  passage  à  un  si  par- 
faict  estât  :  Taspreté  de  leurs  reigles  est  inconti- 
nent applanie  par  Faccoustumance  ;  et  les  appé- 
tits charnels  rebutez  et  endormis  par  leur  refus; 
car  rien  ne  les  entretient  que  l'usage  et  exercice. 
Cette  seule  fin  d'une  aultre  vie  heureusement 
immortelle,  mérite  [loyalement  que  nous  aban- 
donnions les  commoditez  et  doulceurs  de  cette 
vie  nostre;  et  qui  peult  embraser  son  ame  de 
l'ardeur  de  cette  vifve  foy  et  espérance,  réellement 
et  constamment,  il  se  bastit  en  la  solitude  une  vie 
voluptueuse  et  délicieuse,  au  delà  de  toute  aultre 
sorte  de  vie. 

Ny  la  fin  doncques,  ny  le  moyen  de  ce  conseil 
ne  me  contente  :  nous  retumbons  tousiours  de 
fiebvre  en  chauld  mal.  Cette  occupation  des 
livres  est  aussi  pénible  que  toute  aultre,  et  autant 
ennemie  de  la  santé,  qui  doibt  estre  principale- 
ment considérée  :  et  ne  se  fault  point  laisser 
endormir  au  plaisir  qu'on  y  prend  ;  c'est  ce  mesme 
plaisir  qui  perd  le  mesnager,  l'avaricieux,  le 
voluptueux  et  l'ambitieux.  Les  sages  nous  ap- 
prennent assez  à  nous  garder  de  la  trahison  de  nos 
appétits,  et  à  discerner  les  vrays  plaisirs  et  entiers, 

des  plaisirs  meslez  et  bigarrez  de  plus  de  peine; 
car  la  pluspart  des  plaisirs,  disent  ils,  nous  cha- 
touillent et  embrassent  pour  nous  estrangler, 
comme  faisoient  les  larrons  que  les  Aegyptiens 
appelloient  Philistas  :  et  si  la  douleur  de  teste 
nous  venoit  avant  ryvresse,  nous  nous  garderions 
de  trop  boire  ;  mais  la  volupté,  pour  nous  tromper, 
marche  devant,  et  nous  cache  sa  suit  te.  Les  livres 
sont  plaisants  ;  mais  si  de  leur  fréquentation  nous 
en  perdons  enfin  la  gayeté  et  la  santé,  nos  meil- 
leures pièces,  quittons  les  :  ie  suis  de  ceulx  qui 
pensent  leur  fruict  ne  pouvoir  contrepoiser  cette 
perte.  Comme  les  hommes  qui  se  sentent  de  long 
temps  affaiblis  par  quelque  indisposition,  se 
rengent  à  la  fin  à  la  mercy  de  la  médecine,  et  se 
font  desseigner  par  art  certaines  reigles  de  vivre, 
pour  ne  les  plus  oultrepasser  :  aussi  celuy  qui 
se  retire  ennuyé  et  desgousté  de  la  vie  commune, 
doibt  former  cette  cy  aux  reigles  de  la  raison,  l'or- 
donner et  renger  par  préméditation  et  discours. 
Il  doibt  avoir  prins  congé  de  toute  espèce  de 
travail,  quelque  visage  qu'il  porte;  et  fuyr  en 
gênerai  les  passions  qui  empeschent  la  tranquillité 
du  corps  et  de  Famé,  et  «  choisir  la  route  qui  est 
plus  selon  son  humeur  ;  » 

Unusquisque  sua  noverit  ire  via l. 

Au  mesnage,  à  l'estude,  à  la  chasse  et  tout  aultre 
exercice,  il  fault  donner  iusques  aux  derniers 
limites  du  plaisir;  et  garder  de  s'engager  plus 
avant,  où  la  peine  commence  à  se  mesler  parmy. 
Il  fault  reserver  d'embesongnement  et  d'occupa- 
tion autant  seulement  qu'il  en  est  besoing  pour 

1  Properce,  II,  25,  38.  Montaigne  a  traduit  ce  vers  avant  de 
le  citer. 

nous  tenir  en  haleine,  et  pour  nous  guarantir  des 
incommoditez  que  tire  aprez  soy  l'aultre  extrémité 
d'une  lasche  oysifveté  et  assopie.  Il  y  a  des  sciences 
stériles  et  espineuses,  et  la  pluspart  forgées  pour 
la  presse  ;  il  les  fault  laisser  à  ceulx  qui  sont  au 
service  du  monde.  le  n'ayme  pour  moy  que  des 
livres  ou  plaisants  et  faciles  qui  me  chatouillent, 
ou  ceulx  qui  me  consolent  et  conseillent  à  reigler 
ma  vie  et  ma  mort  : 

Tacitum  silvas  inter  reptare  salubres, 
Curantem,  quidquid  dignum  sapiente  bonoque  est 1. 

Les  gents  plus  sages  peuvent  se  forger  un  repos 
tout  spirituel,  ayant  l'ame  forte  et  vigoreuse  : 
moy  qui  l'ay  commune,  il  fault  que  i'ayde  à  me 
soustenir  par  les  commoditez  corporelles  ;  et 
l'aage  m'ayant  tantost  desrobbé  celles  qui  estoient 
plus  à  ma  fantasie,  i 'instruis  et  aiguise  mon  appétit 
à  celles  qui  restent  plus  sortables  à  cette  aultre 
saison.  Il  fault  retenir,  à  tout  nos  dents  et  nos 
griffes,  l'usage  des  plaisirs  de  la  vie,  que  nos  ans 
nous  arrachent  des  poings  les  uns  aprez  les  aultres  : 

Carpamus  dulcia  ;  nostrum  est, 
Quod  vivis .:  cinis,  et  mânes,  et  fabula  fies  2. 

Or,  quant  à  la  fin  que  Pline  et  Cicero  nous  pro- 
posent de  la  gloire,  c'est  bien  loing  de  mon  compte. 
La  plus  contraire  humeur  à  la  retraicte,  c'est 
l'ambition  :  la  gloire  et  le  repos  sont  choses  qui 
ne  peuvent  loger  en  mesme  giste.  A  ce  que  ie 

1  Me  promenant  en  silence  dans  les  bois,  et  m'occupant  de 
tout  ce  qui  mérite  les  soins  d'un  homme  sage  et  vertueux. 
Hor.  Epist.  I,  4,  4. 

2  Jouissons  ;  les  seuls  jours  que  nous  donnons  au  plaisir  sont 
à  nous.  Tu  ne  seras  bientôt  qu'un  peu  de  cendre,  une  ombre, 
une  fable.  Perse,  Sat.  V,  151. 

veoy,  ceulx  cy  n'ont  que  les  bras  et  les  iambes 
hors  de  la  presse  ;  leur  arae,  leur  intention  y 
demeure  engagée  plus  que  iamais  : 

Tun',  vetule,  auriculis  alienis  colligis  eseas  1  ? 

ils  se  sont  seulement  reculez  pour  mieulx  saulter, 
et  pour,  d'un  plus  fort  mouvement,  faire  une  plus 
vifve  faulsee  dans  la  trouppe.  Vous  plaist  il  veoir 
comme  ils  tirent  court  d'un  grain  ?  mettons  au 
contrepoids  l'advis  de  deux  philosophes,  et  de 
deux  sectes  très  différentes,  escrivants  l'un  à 
Idomeneus,  l'aultre  à  Lucilius,  leurs  amis,  pour, 
du  maniement  des  affaires  et  des  grandeurs,  les 
retirer  à  la  solitude.  «  Vous  avez,  disent  ils,  vescu 
nageant  et  flottant  iusques  à  présent  ;  venez 
vous  en  mourir  au  port.  Vous  avez  donné  le  reste 
de  vostre  vie  à  la  lumière,  donnez  cecy  à  l'umbre.. 
Il  est  impossible  de  quitter  les  occupations,  si 
vous  n'en  quittez  le  fruict  :  à  cette  cause,  des- 
faictes  vous  de  tout  soing  de  nom  et  de  gloire  ; 
il  est  dangier  que  la  lueur  de  vos  actions  passées 
ne  vous  esclaire  que  trop,  et  vous  suyve  iusques 
dans  vostre  tanière.  Quittez  avecques  les  aultres 
voluptez  celle  qui  vient  de  l'approbation  d'aultruy  : 
et  quant  à  vostre  science  et  suffisance,  ne  vous 
chaille;  elle  ne  perdra  pas  son  effect,  si  vous 
en  valez  mieulx  vous  mesme.  Souvienne  vous  de 
celuy  à  qui,  comme  on  demanda  à  quoy  faire  il 
se  peinoit  si  fort  en  un  art  qui  ne  pouvoit  venir 
à  la  cognoissance  de  gueres  de  gents  :  «l'en  ay 
assez  de  peu,  respondit  il  ;  i'en  ay  assez  d'un  ; 
i'en  ay  assez  de  pas  un.  »  Il  disoit  vray.  Vous  et 
un  compaignon  estes  assez  suffisant  théâtre  l'un 

4  Vieux  radoteur,  ne  travailles- tu  que  pour  amuser  l'oisiveté 
du  peuple  ?  Perse,  Sat.  I,  22. 

à  l'aultre,  ou  vous  à  vous  mesme  :  que  le  peuple 
vous  soit  un,  et  un  vous  soit  tout  le  peuple.  C'est 
une  lasche  ambition  de  vouloir  tirer  gloire  de  son 
oisif veté  et  de  sa  cachette  :  il  f ault  faire  comme  les 
animaulx  qui  effacent  la  trace  à  la  porte  de  leur 
tanière.  Ce  n'est  plus  ce  qu'il  vous  fault  chercher, 
que  le  monde  parle  de  vous,  mais  comme  il  fault 
que  vous  parliez  à  vous  mesme.  Retirez  vous  en 
vous  ;  mais  préparez  vous  premièrement  de  vous 
y  recevoir  :  ce  seroit  folie  de  vous  fier  à  vous 
mesme,  si  vous  ne  vous  sçavez  gouverner.  Il  y 
a  moyen  de  faillir  en  la  solitude,  comme  en  la 
compaignie.  Iusques  à  ce  que  vous  vous  soyez 
rendu  tel  devant  qui  vous  n'osiez  clocher,  et  iusques 
à  ce  que  vous  ayez  honte  et  respect  de  vous  mesme, 
obversenhtr  species  honestœ  animo x  ;  présentez  vous 
tousiours  en  l'imagination  Caton,  Phocion  et 
Aristides,  en  la  présence  desquels  les  fols  mesmes 
cacheroient  leurs  faultes,  et  establissez  les  con- 
treroolleurs  de  toutes  vos  intentions  :  si  elles 
se  destracquent,  leur  révérence  vous  remettra 
en  train  ;  ils  vous  contiendront  en  cette  voye, 
de  vous  contenter  de  vous  mesme,  de  n'emprunter 
rien  que  de  vous,  d'arrester  et  fermir  vostre 
ame  en  certaines  et  limitées  cogitations  où  elle 
se  puisse  plaire,  et  ayant  comprins  et  entendu  les 
vrays  biens  desquels  on  iouït  à  mesure  qu'on  les 
entend,  s'en  contenter,  sans  désir  de  prolongement 
de  vie  ny  de  nom.  »  Voylà  le  conseil  de  la  vraye 
et  naïfve  philosophie,  non  d'une  philosophie 
ostentatrice  et  parliere,  comme  est  celle  des  deux 
premiers. 

1  Remplissez-vous  l'esprit  d'images  nobles  et  vertueuses.  Cic. 
Tusc,  quast.  II,  22. 

CHAPITRE  XXXIX 

CONSIDERATION    SUR  CICERO 

Encores  un  traict  à  la  comparaison  de  ces  couples. 
Il  se  tire  des  escripts  de  Cicero,  et  de  ce  Pline,  peu 
retirant  à  mon  advis  aux  humeurs  de  son  oncle, 
infinis  tesmoignages  de  nature  oultre  'mesure 
ambitieuse,  entre  aultres  qu'ils  solicitent,  au  sceu 
de  tout  le  monde,  les  historiens  de  leur  temps  de 
ne  les  oublier  en  leurs  registres  :  et  la  fortune, 
comme  par  despit,  a  faict  durer  iusques  à  nous 
la  vanité  de  ces  requestes,  et  pieça  faict  perdre 
ces  histoires.  Mais  cecy  surpasse  toute  bassesse 
de  cœur,  en  personnes  de  tel  reng,  d'avoir  voulu 
tirer  quelque  principale  gloire  du  caquet  et  de  la 
parlerie,  iusques  à  y  employer  les  lettres  privées 
escriptes  à  leurs  amis  ;  en  manière  qu'aulcunes 
ayants  failly  leur  saison  pour  estre  envoyées,  ils 
les  font  ce  neantmoins  publier,  avecques  cette 
digne  excuse,  qu'ils  n'ont  pas  voulu  perdre  leur 
travail  et  veillées.  Sied  il  pas  bien  à  deux  consuls 
romains,  souverains  magistrats  de  la  chose  pu- 
blicque  emperiere  du  monde,  d'employer  leur  loisir 
à  ordonner  et  fagotter  gentiment  une  belle  missive, 
pour  en  tirer  la  réputation  de  bien  entendre  le 
langage  de  leur  nourrice  !  Que  feroit  pis  un  simple 
maistre  d'eschole  qui  en  gaignast  sa  vie?  Si  les 
gestes  de  Xenophon  et  de  César  n'eussent  de  bien 
loing  surpassé  leur  éloquence,  ie  ne  croy  pas  qu'ils 
les  eussent  iamais  escripts  :  ils  ont  cherché  à 
recommender,  non  leur  dire,  mais  leur  faire.  Et  si 
la  perfection  du  bien  parler  pouvoit  apporter 
quelque  gloire  sortable  à  un  grand  personnage, 
certainement   Scipion   et   Laelius   n'eussent   pas 

resigné  l'honneur  de  leurs  comédies,  et  toutes  les 
mignardises  et  délices  du  langage  latin,  à  un  serf 
africain  :  car  que  cet  ouvrage  soit  leur,  sa  beaulté 
et  son  excellence  le  maintient  assez,  et  Terence 
l'advoue  lui  mesme  ;  et  me  feroit  on  desplaisir  de 
me  desloger  de  cette  créance. 

C'est  une  espèce  de  mocquerie  et  d'iniure,  de 
vouloir  faire  valoir  un  homme  par  des  qualitez 
mesadvenantes  à  son  reng,  quoy  qu'elles  soient 
aultrement  louables,  et  par  les  qualitez  aussi  qui 
ne  doibvent  pas  estre  les  siennes  principales  ; 
comme  qui  loueroit  un  roy  d'estre  bon  peinctre 
ou  bon  architecte,  ou  encores  bon  arquebusier, 
ou  bon  coureur  de  bague.  Ces  louanges  ne  font 
honneur,  si  elles  ne  sont  présentées  en  foule  et  à 
la  suitte  de  celles  qui  luy  sont  propres  ;  à  sçavoir 
de  la  iustice,  et  de  la  science  de  conduire  son  peuple 
en  paix  et  en  guerre.  De  cette  façon  faict  honneur 
à  Cyrus  l'agriculture,  et  à  Charlemaigne  l'éloquence 
et  cognoissance  des  bonnes  lettres.  I'ay  veu  de 
mon  temps,  en  plus  forts  termes,  des  personnages 
qui  tiroient  d'escrire  et  leurs  tiltres  et  leur  vocation, 
desadvouer  leur  apprentissage,  corrompre  leur 
plume,  et  affecter  l'ignorance  de  qualité  si  vulgaire, 
et  que  nostre  peuple  tient  ne  se  rencontrer  gueres 
en  mains  sçavantes,  se  recommendants  par  meil- 
leures qualitez.  Les  compaignons  de  Demosthenes, 
en  l'ambassade  vers  Philippus,  louoient  ce  prince 
d'estre  beau,  éloquent  et  bon  beuveur  :  Demosthenes 
disoit  que  c'estoient  louanges  qui  appartenoient 
mieulx  à  une  femme,  à  un  advocat,  à  une  esponge, 
qu'à  un  roy. 

Imperet  bellante  prior,  iacentem 
Lenis  in  hostem  1. 

1  Qu'il  terrasse  l'ennemi  qui  résiste,  qu'il  pardonne  à  l'ennemi 
terrassé.  Hor.  Carm.  sœcul.  v.  51. 

Ce  n'est  pas  sa  profession  de  sçavoir  on  bien  chasser, 
ou  bien  dancer  : 

Orabunt  causas  alii,  cœlique  meatus 
Describent  radio,  et  fulgentia  sidéra  diceni  ; 
Hic  regere  imperio  populos  sciât 1. 

Plutarque  dict  davantage,  que  de  paroistre  si 
excellent  en  ces  parties  moins  nécessaires,  c'est 
produire  contre  soy  le  tesmoignage  d'avoir  mal 
dispensé  son  loisir,  et  l'estude  qui  debvoit  estre 
employé  à  choses  plus  nécessaires  et  utiles.  De 
façon  que  Philippus,  roy  de  Macédoine,  ayant  ouy 
ce  grand  Alexandre,  son  fils,  chanter  en  un  festin 
à  l'envy  des  meilleurs  musiciens  :  «  N'as  tu  pas 
honte,  lui  dict  il,  de  chanter  si  bien  ?»  Et  à  ce 
mesme  Philippus,  un  musicien  contre  lequel  il 
debattoit  de  son  art  :  «la  à  Dieu  ne  plaise,  sire, 
dict  il,  qu'il  t'advienne  iamais  tant  de  mal,  que 
tu  entendes  ces  choses  là  mieux  que  moy  !  »  Un 
roy  doibt  pouvoir  respondre  comme  Iphicrates 
respondit  à  l'orateur  qui  le  pressoit,  en  son  in- 
vective, de  cette  manière  :  «  Eh  bien  !  qu'es  tu, 
pour  faire  tant  le  brave  ?  es  tu  homme  d'armes  ? 
es  tu  archer?  es  tu  picquier?  —  le  ne  suis  rien 
de  tout  cela  ;  mais  ie  suis  celuy  qui  sçait  commander 
à  touts  ceulx  là.  »  Et  Antisthenes  print  pour  argu- 
ment de  peu  de  valeur  en  Ismenias,  dequoy  on 
le  vantoit  d'estre  excellent  ioueur  de  fleutes. 

le  sçay  bien,  quand  i'oy  quelqu'un  qui  s'arreste 
au  langage  des  Essais,  que  i'aimeroy  mieulx  qu'il 
s'en  teust  :  ce  n'est  pas  tant  eslever  les  mots, 
comme  déprimer  le  sens  ;  d'autant  plus  picquam- 
ment  que  plus  obliquement.  Si  suis  ie  trompé,  si 

1  Que  d'autres  plaident  avec  éloquence  ;  que  d'autres,  armés 
du  compas,  mesurent  la  route  des  astres  :  mais  lui,  qu'il  sache 
gouverner  les  empires.  Virg.  Énéid.  VI,  849.  Montaigne  fait  ici 
quelques  changements  aux  vers  de  Virgile. 

gueres  cTaultres  donnent  plus  à  prendre  en  la 
matière,  et  comment  que  ce  soit,  mal  ou  bien,  si 
nul  escrivain  Ta  semée  ny  gueres  plus  matérielle, 
ny  au  moins  plus  drue,  en  son  papier.  Pour  en 
renger  davantage,  ie  n'en  entasse  que  les  testes  : 
que  i'y  attache  leur  suitte,  ie  multiplieray  plusieurs 
fois  ce  volume.  Et  combien  y  ay  ie  espandu  d'his- 
toires qui  ne  disent  mot,  lesquelles  qui  vouldra 
esplucher  un  peu  plus  curieusement,  en  produira 
infinis  Essais.  Ny  elles,  ny  mes  allégations,  ne 
servent  pas  tousiours  simplement  d'exemple, 
d'auctorité,  ou  d'ornement  ;  ie  ne  les  regarde  pas 
seulement  par  l'usage  que  i'en  tire  :  elles  portent 
souvent,  hors  de  mon  propos,  la  semence  d'une 
matière  plus  riche  et  plus  hardie  ;  et  souvent,  à 
gauche,  un  ton  plus  délicat,  et  pour  moy  qui  n'en 
veulx  en  ce  lieu  exprimer  davantage,  et  pour  ceulx 
qui  rencontreront  mon  air. 

Retournant  à  la  vertu  parliere,  ie  ne  treuve  pas 
grand  chois  entre  Ne  sçavoir  dire  que  mal,  ou  Ne 
sçavoir  rien  que  bien  dire.  Non  est  omamentum 
virile  concinnitas1.  Les  sages  disent  que  pour  le 
regard  du  sçavoir,  il  n'est  que  la  philosophie,  et 
pour  le  regard  des  effects,  que  la  vertu,  qui  générale- 
ment soit  propre  à  touts  degrez  et  à  touts  ordres. 

Il  y  a  quelque  chose  de  pareil  en  ces  aultres 
deux  philosophes  ;  car  ils  promettent  aussi  éternité 
aux  lettres  qu'ils  escrivent  à  leurs  amis  :  mais 
c'est  d'aultre  façon,  et  s' accommodants,  pour  une 
bonne  fin,  à  la  vanité  d'aultruy  ;  car  ils  leur  mandent 
que  si  le  soing  de  se  faire  cognoistre  aux  siècles 
advenir,  et  de  la  renommée,  les  arreste  encores  au 
maniement  des  affaires,  et  leur  faict  craindre  la 
solitude  et  la  retraicte  où  ils  les  veulent  appeller, 

1  La  symétrie  n'est  pas  un  ornement  digne  d'un  homme. 
Sénèque,  Epist.  115. 

qu'ils  ne  s'en  donnent  plus  de  peine,  d'autant 
qu'ils  ont  assez  de  crédit  avec  la  postérité  pour 
leur  respondre  que  quand  ce  ne  seroit  que  par  les 
lettres  qu'ils  leur  escrivent,  ils  rendront  leur  nom 
aussi  cogneu  et  fameux  que  pourroient  faire  leurs 
actions  publicques.  Et  oultre  cette  différence,  en- 
cores  ne  sont  ce  pas  lettres  vuides  et  descharnees, 
qui  ne  se  soustiennent  que  par  un  délicat  chois 
de  mots  entassez  et  rengez  à  une  iuste  cadence, 
ains  farcies  et  pleines  de  beaux  discours  de  sapience, 
par  lesquelles  on  se  rend  non  plus  éloquent,  mais 
plus  sage,  et  qui  nous  apprennent  non  à  bien  dire, 
mais  à  bien  faire.  Fy  de  l'éloquence  qui  nous  laisse 
envie  de  soy,  non  des  choses  !  si  ce  n'est  qu'on  die 
que  celle  de  Cicero,  estant  en  si  extrême  perfection, 
se  donne  corps  elle  mesme. 

I'adiousteray  encores  un  comte  que  nous  lisons 
de  luy  à  ce  propos,  pour  nous  faire  toucher  au 
doigt  son  naturel.  Il  avoit  à  orer  en  publicque,  et 
estoit  un  peu  pressé  du  temps  pour  se  préparer 
à  son  ayse.  Eros,  l'un  de  ses  serfs,  le  veint  advertir 
que  l'audience  estoit  remise  au  lendemain  :  il 
en  feut  si  ayse,  qu'il  luy  donna  liberté  pour  cette 
bonne  nouvelle. 

Sur  ce  subiect  de  lettres,  ie  veulx  dire  ce  mot, 
que  c'est  un  ouvrage  auquel  mes  amis  tiennent  que 
ie  puis  quelque  chose  :  et  eusse  prins  plus  volon- 
tiers cette  forme  à  publier  mes  verves,  si  i'eusse 
eu  à  qui  parler.  Il  me  falloit,  comme  ie  l'ay  eu 
aultrefois,  un  certain  commerce  qui  m'attirast, 
qui  me  soustinst  et  souslevast  ;  car  de  négocier 
au  vent  comme  d'aultres,  je  ne  sçauroy  que  de 
songe  ;  ny  forger  des  vains  noms  à  entretenir  en 
chose  sérieuse  :  ennemy  iuré  de  toute  espèce  de 
falsification.  l'eusse  esté  plus  attentif  et  plus  seur, 
ayant  une  addresse  forte  et  amie,  que  regardant 

les  divers  visages  d'un  peuple  :  et  suis  deceu  s'il 
ne  m'eust  mieulx  succédé.  I'ay  naturellement  un 
style  comique  et  privé  ;  mais  c'est  d'une  forme 
mienne,  inepte  aux  négociations  publicques,  comme 
en  toutes  façons  est  mon  langage,  trop  serré, 
desordonné,  couppé,  particulier:  et  ne  m'entens 
pas  en  lettres  cerimonieuses,  qui  n'ont  aultre 
substance  que  d'une  belle  enfileure  de  paroles 
courtoises.  le  n'ay  ny  la  faculté  ny  le  goust  de  ces 
longues  offres  d'affection  et  de  service  :  ie  n'en 
croy  pas  tant,  et  me  desplaist  d'en  dire  gueres 
oultre  ce  que  i'en  croy.  C'est  bien  loing  de  l'usage 
présent  ;  car  il  ne  feut  iamais  si  abiecte  et  servile 
prostitution  de  présentations  :  la  Vie,  l'Ame, 
Dévotion,  Adoration,  Serf,  Esclave  ;  touts  ces 
mots  y  courent  si  vulgairement,  que  quand  ils 
veulent  faire  sentir  une  plus  expresse  volonté 
et  plus  respectueuse,  ils  n'ont  plus  de  manière 
pour  l'exprimer. 

le  hay  à  mort  de  sentir  le  flatteur  :  qui  faict 
que  ie  me  iecte  naturellement  à  un  parler  sec, 
rond  et  crud,  qui  tire,  à  qui  ne  me  cognoist  d'ail- 
leurs, un  peu  vers  le  desdaigneux.  I'honnore  le 
plus  ceulx  que  i'honnore  le  moins  ;  et  où  mon  ame 
marche  d'une  grande  alaigresse,  i'oublie  les  pas 
de  la  contenance  ;  et  m'offre  maigrement  et  fière- 
ment à  ceulx  à  qui  ie  suis,  et  me  présente  moins 
à  qui  ie  me  suis  le  plus  donné  :  il  me  semble  qu'ils 
le  doibvent  lire  en  mon  cœur,  et  que  l'expression 
de  mes  paroles  faict  tort  à  ma  conception.  A  bien- 
veigner,  à  prendre  congé,  à  remercier,  à  saluer, 
à  présenter  mon  service,  et  tels  compliments  ver- 
beux des  loix  cerimonieuses  de  nostre  civilité,  ie 
ne  cognoy  personne  si  sottement  stérile  de  langage 
que  moy  :  et  n'ay  iamais  esté  employé  à  faire  des 
lettres  de  faveur  et  recommendation,  que  celuy 

pour  qui  c'estoit  n'aye  trouvées  seiches  et  lasches. 
Ce  sont  grands  imprimeurs  de  lettres  que  les 
Italiens  ;  i'en  ay,  ce  croy  ie,  cent  divers  volumes  : 
celles  de  Annibale  Caro  me  semblent  les  meilleures. 
Si  tout  le  papier  que  i'ay  aultrefois  barbouillé 
pour  les  dames  estoit  en  nature,  lorsque  ma  main 
est  oit  véritablement  emportée  par  ma  passion,  il 
s'en  trouveroit  à  l'adventure  quelque  page  digne 
d'estre  communiquée  à  la  ieunesse  oysifve,  emba- 
bouinée  de  cette  fureur.  I'escris  mes  lettres  tou- 
siours  en  poste,  et  si  precipiteusement,  que  quoy 
que  ie  peigne  insupportablement  mal,  i'ayme 
mieulx  escrire  de  ma  main  que  d'y  en  employer 
une  aultre  ;  car  ie  n'en  treuve  point  qui  me  puisse 
suyvre,  et  ne  les  transcris  iamais.  I'ay  accoustumé 
les  grands  qui  me  cognoissent  à  y  supporter  des 
litures  et  des  trasseures,  et  un  papier  sans  plieure 
et  sans  marge.  Celles  qui  me  coustent  le  plus  sont 
celles  qui  valent  le  moins  :  depuis  que  ie  les  traisne, 
c'est  signe  que  ie  n'y  suis  pas.  le  commence  volon- 
tiers sans  proiect  ;  le  premier  traict  produict  le 
second.  Les  lettres  de  ce  temps  sont  plus  en 
bordures  et  préfaces  qu'en  matière.  Comme  i'ayme 
mieulx  composer  deux  lettres  que  d'en  clorre  et 
plier  une,  et  resigne  tousiours  cette  commission 
à  quelque  aultre  :  de  mesme,  quand  la  matière 
est  achevée,  ie  donneroy  volontiers  à  quelqu'un 
la  charge  d'y  adiouster  ces  longues  harangues, 
offres  et  prières  que  nous  logeons  sur  la  fin  ;  et 
désire  que  quelque  nouvel  usage  nous  en  descharge, 
comme  aussi  de  les  inscrire  d'une  légende  de 
qualitez  et  filtres  ;  pour  ausquels  ne  bruncher  i'ay 
maintesfois  laissé  d'escrire,  et  notamment  à  gents 
de  iustice  et  de  finance  :  tant  d'innovations  d'offices, 
une  si  difficile  dispensation  et  ordonnance  de 
divers  noms  d'honneur,  lesquels  estants  si  chère- 

ment  acheptez,  ne  peuvent  estre  eschangez  ou 
oubliez  sans  offense.  le  treuve  pareillement  de 
mauvaise  grâce  d'en  charger  le  front  et  inscription 
des  livres  que  nous  faisons  imprimer. 


CHAPITRE  XL 

QUE  LE  GOUST  DES  BIENS  ET  DES  MAULX  DEPEND, 
EN  BONNE  PARTIE,  DE  L'OPINION  QUE  NOUS 
EN  AVONS 

a  Les  hommes,  dict  une  sentence  grecque  ancienne, 
sont  tormentez  par  les  opinions  qu'ils  ont  des 
choses,  non  par  les  choses  mesmes.  t>  Il  y  auroit 
un  grand  poinct  gaigné  pour  le  soulagement 
de  nostre  misérable  condition  humaine,  qui 
pourroit  establir  cette  proposition  vraye  tout  par 
tout.  Car  si  les  maulx  n'ont  entrée  en  nous  que 
par  nostre  iugement,  il  semble  qu'il  soit  en  nostre 
pouvoir  de  les  mespriser  ou  contourner  à  bien  : 
si  les  choses  se  rendent  à  nostre  mercy,  pourquoy 
n'en  chevirons  nous,  ou  ne  les  accommoderons 
nous  à  nostre  advantage  ?  Si  ce  que  nous  appelions 
mal  et  torment  n'est  ny  mal  ny  tonnent  de  soy, 
ains  seulement  que  nostre  fantasie  luy  donne  cette 
qualité,  il  est  en  nous  de  la  changer  ;  et  en  ayants 
le  chois,  si  nul  ne  nous  force,  nous  sommes  estrange- 
ment  fols  de  nous  bander  pour  le  party  qui  nous 
est  le  plus  ennuyeux,  et  de  donner  aux  maladies, 
à  l'indigence  et  au  mespris,  un  aigre  et  mauvais 
goust,  si  nous  le  leur  pouvons  donner  bon,  et  si 
la  fortune  fournissant  simplement  de  matière, 
c'est  à  nous  de  luy  donner  la  forme.  Or  que  ce 
que  nous  appelions  mal  ne  le  soit  pas  de  soy  ; 

ou  au  moins,  tel  qu'il  soit,  qu'il  dépende  de  nous 
de  luy  donner  aultre  saveur  et  aultre  visage  (car 
tout  revient  à  un),  veoyons  s'il  se  peult  maintenir. 
Si  l'estre  originel  de  ces  choses  que  nous  crai- 
gnons avoit  crédit  de  se  loger  en  nous  de  son  auc- 
torité,  il  logeroit  pareil  et  semblable  en  touts  ; 
car  les  hommes  sont  touts  d'une  espèce,  et  sauf 
le  plus  et  le  moins,  se  treuvent  garnis  de  pareils 
utils  et  instruments  pour  concevoir  et  iuger  :  mais 
la  diversité  des  opinions  que  nous  avons  de  ces 
choses  là,  monstre  clairement  qu'elles  n'entrent 
en  nous  que  par  composition  ;  tel  à  Tadventure 
les  loge  chez  soy  en  leur  vray  estre,  mais  mille 
aultres  leur  donnent  un  estre  nouveau  et  contraire 
chez  eulx.  Nous  tenons  la  mort,  la  pauvreté  et  la 
douleur  pour  nos  principales  parties  :  or  cette  mort, 
que  les  uns  appellent  «des  choses  horribles  la 
plus  horrible,  &  qui  ne  sçait  que  d'aultres  la  nom- 
ment «  l'unique  port  des  torments  de  cette  vie, 
le  souverain  bien  de  nature,  seul  appuy  de  nostre 
liberté,  et  commune  et  prompte  recepte  à  touts 
maulx  ?  &  Et  comme  les  uns  l'attendent  tremblants 
et  effroyez,  d'aultres  la  supportent  plus  aysee- 
ment  que  la  vie  ;  celuy  là  se  plainct  de  sa  facilité, 

Mors,  utinam  pavidos  vitae  subducere  nolles, 
Sed  virtus  te  sola  daret 1  ! 

Or  laissons  ces  glorieux  courages.  Theodoras 
respondit  à  Lysimachus  menaceant  de  le  tuer  : 
«  Tu  feras  un  grand  coup,  d'arriver  à  la  force  d'une 
cantharide  !  »  La  pluspart  des  philosophes  se 
treuvent  avoir  ou  prévenu  par  desseing,  ou  hasté 
et  secouru  leur  mort.  Combien  veoid  on  de  per- 

1  O  mort  !  plût  aux  dieux  que  tu  dédaignasses  de  frapper  les 
lâches,  et  que  la  vertu  seule  te  pût  donner  !  Lucain,  IV,  580. 

sonnes  populaires,  conduictes  à  la  mort,  et  non 
à  une  mort  simple,  mais  meslee  de  honte  et  quel- 
quesfois  de  griefs  torments,  y  apporter  une  telle 
asseurance,  qui  par  opiniastreté,  qui  par  simplesse 
naturelle,  qu'on  n'y  apperceoit  rien  de  changé 
de  leur  estât  ordinaire  ;  establissants  leurs  affaires 
domestiques,  se  recommendants  à  leurs  amis, 
chantants,  preschants  et  entretenants  le  peuple, 
voire  y  meslants  quelquesfois  des  mots  pour  rire, 
et  beuvants  à  leurs  cognoissants,  aussi  bien  que 
Socrates  î 

Un  qu'on  menoit  au  gibet,  disoit,  «  qu'on  gardast 
de  passer  par  telle  rue,  car  il  y  avoit  dangier 
qu'un  marchand  lui  feist  mettre  la  main  sur  le 
collet,  à  cause  d'un  vieux  debte.  »  Un  aultre  disoit 
au  bourreau,  «  qu'il  ne  le  touchast  pas  à  la  gorge, 
de  peur  de  le  faire  tressaillir  de  rire,  tant  il  estoit 
chatouilleux.  »  L'aultre  respondit  à  son  confesseur, 
qui  luy  promettoit  qu'il  soupperoit  ce  iour  là 
avecques  nostre  Seigneur  :  «  Allez  vous  y  en,  vous  ; 
car  de  ma  part  ie  ieusne.  »  Un  aultre  ayant  de- 
mandé à  boire,  et  le  bourreau  ayant  beu  le  premier, 
dict  ne  vouloir  boire  aprez  luy,  de  peur  de  prendre 
la  vérole.  Chascun  a  ouy  faire  le  conte  du  Picard 
auquel,  estant  à  l'eschelle,  on  présenta  une  garse, 
et  que  (comme  nostre  iustice  permet  quelquesfois) 
s'il  la  vouloit  espouser,  on  luy  sauveroit  la  vie  ; 
luy  l'ayant  un  peu  contemplée,  et  apperceu  qu'elle 
boittoit  :  «  Attache  !  attache  !  dict  il  ;  elle  cloche.  » 
Et  on  dict  de  mesme  qu'en  Dannemarc,  un  homme 
condemné  à  avoir  la  teste  trenchee,  estant  sur 
l'eschaffaut,  comme  on  luy  présenta  une  pareille 
condition,  la  refusa,  parce  que  la  fille  qu'on  luy 
offrit  avoit  les  ioues  avallees,  et  le  nez  trop  poinctu. 
Un  valet,  à  Toulouse,  accusé  d'heresie,  pour  toute 
raison  de  sa  créance,  se  rapport  oit  à  celle  de  son 

maistre,  ieune  escholier  prisonnier  avecques  luy, 
et  ayma  mieulx  mourir  que  se  laisser  persuader 
que  son  maistre  peust  errer.  Nous  lisons  de  ceulx 
de  la  ville  cTArras,  lors  que  le  roy  Louys  unziesme 
la  print,  qu'il  s'en  trouva  bon  nombre  parmy 
le  peuple  qui  se  laissèrent  pendre  plustost  que  de 
dire,  Vive  le  roy  !  Et  de  ces  viles  âmes  de  bouffons, 
il  s'en  est  trouvé  qui  n'ont  voulu  abandonner  leur 
gaudisserie  en  la  mort  mesme.  Celuy  à  qui  le  bour- 
reau donnoit  le  bransle,  s'escria  :  «  Vogue  la  gallee  !  » 
qui  estoit  son  refrain  ordinaire.  Et  l'aultre  qu'on 
avoit  couché,  sur  le  poinct  de  rendre  sa  vie,  le 
long  du  foyer  sur  une  paillasse,  à  qui  le  médecin 
demandant  où  le  mal  le  tenoit  :  «  Entre  le  banc  et 
le  feu,  »  respondit  il  ;  et  le  presbtre,  pour  luy 
donner  l'extrême  onction,  cherchant  ses  pieds, 
qu'il  avoit  resserrez  et  contraincts  par  la  maladie  : 
«  Vous  les  trouverez,  dict  il,  au  bout  de  mes  iambes.  » 
A  l'homme  qui  l'exhortoit  de  se  recommender  à 
Dieu  :  «  Qui  y  va  ?  »  demanda  il  ;  et  l'aultre  res- 
pondant  :  «Ce  sera  tantost  vous  mesme,  s'il  luy 
plaist  ;  —  Y  fusse  ie  bien  demain  au  soir  ?  » 
répliqua  il.  «  Recommendez  vous  seulement  à 
luy,  suyvit  l'aultre,  vous  y  serez  bientost.  —  Il 
vault  doncques  mieulx,  adiousta  il,  que  ie  lui 
porte  mes  recommendations  moy  mesme.  » 

Au  royaume  de  Narsingue,  encores  auiourd'huy, 
les  femmes  de  leurs  presbtres  sont  vifves  ensep- 
velies  avecques  le  corps  de  leurs  maris  :  toutes 
aultres  femmes  sont  bruslees  aux  funérailles  des 
leurs,  non  constamment  seulement,  mais  gayement  : 
à  la  mort  du  roy,  ses  femmes  et  concubines,  ses 
mignons,  et  touts  ses  officiers  et  serviteurs,  qui 
font  un  peuple,  se  présentent  si  alaigrement  au  feu 
où  son  corps  est  bruslé,  qu'ils  monstrent  prendre 
à  grand  honneur  d'y  accompaigner  leur  maistre. 

Pendant  nos  dernières  guerres  de  Milan,  et  tant 
de  prinses  et  rescousses,  le  peuple,  impatient  de 
si  divers  changements  de  fortune,  print  telle  réso- 
lution à  la  mort,  que  i'ay  ouy  dire  à  mon  père 
qu'il  y  veit  tenir  compte  de  bien  vingt  et  cinq 
maistres  de  maison  qui  s'estoient  desfaicts  eulx 
mesmes  en  une  sepmaine  :  accident  approchant  à 
celuy  des  Xanthiens,  lesquels  assiégez  par  Brutus, 
se  précipitèrent  peslemesle,  hommes,  femmes  et 
enfants,  à  un  si  furieux  appétit  de  mourir,  qu'on 
ne  faict  rien  pour  fuyr  la  mort  que  ceulx  cy  ne 
feissent  pour  fuyr  la  vie  :  de  manière  qu'à  peine 
Brutus  en  peut  sauver  un  bien  petit  nombre. 

Toute  opinion  est  assez  forte  pour  se  faire  es- 
pouser  au  prix  de  la  vie.  Le  premier  article  de  ce 
courageux  serment  que  la  Grèce  iura  et  mainteint 
en  la  guerre  medoise,  ce  feut  que  chascun  chan- 
geroit  plustost  la  mort  à  la  vie,  que  les  loix  per- 
siennes  aux  leurs.  Combien  veoid  on  de  monde  en 
la  guerre  des  Turcs  et  des  Grecs  accepter  plustost 
la  mort  très  aspre,  que  de  se  descirconcire  pour  se 
baptiser  !  exemple  dequoy  nulle  sorte  de  religion 
n'est  incapable. 

Les  roys  de  Castille  ayants  banny  de  leurs  terres 
les  Iuifs,  le  roy  Iehan  de  Portugal  leur  vendit, 
à  huict  escus  pour  teste,  la  retraicte  aux  siennes 
pour  un  certain  temps  ;  à  condition  que,  iceluy 
venu,  ils  auroient  à  les  vuider  ;  et  luy,  promettoit 
leur  fournir  de  vaisseaux  à  les  traiecter  en  Afrique. 
Le  iour  arrivé,  lequel  passé  il  estoit  dict  que  ceulx 
qui  n 'auroient  obeï  demeureroient  esclaves,  les 
vaisseaux  leur  feurent  fournis  escharcement,  et 
ceulx  qui  s'y  embarquèrent  rudement  et  vilaine- 
ment traictez  par  les  passagiers,  qui,  oultre  plusieurs 
aultres  indignitez,  les  amusèrent  sur  mer,  tantost 
avant,  tantost  arrière,  iusques  à  ce  qu'ils  eussent 

consommé  leurs  victuailles,  et  feussent  contraincts 
d'en  achepter  d'eulx  si  chèrement  et  si  longuement, 
qu'on  ne  les  meit  à  bord  qu'ils  ne  feussent  du  tout 
en  chemise.  La  nouvelle  de  cette  inhumanité 
rapportée  à  ceulx  qui  estoient  en  terre,  la  pluspart 
se  résolurent  à  la  servitude  ;  aulcuns  feirent  con- 
tenance de  changer  de  religion.  Emmanuel, 
successeur  de  Iehan,  venu  à  la  couronne,  les  meit 
premièrement  en  liberté  ;  et  changeant  d'advis 
depuis,  leur  ordonna  de  sortir  de  ses  païs,  assignant 
trois  ports  à  leur  passage.  Il  esperoit,  dict  l'eves- 
que  Osorius,  non  mesprisable  historien  latin  de  nos 
siècles,  que  la  faveur  de  la  liberté  qu'il  leur  avoit 
rendue  ayant  failly  de  les  convertir  au  chris- 
tianisme, la  difficulté  de  se  commettre  à  la  volerie 
des  mariniers,  et  d'abandonner  un  païs  où  ils 
estoient  habituez  avecques  grandes  richesses, 
pour  s'aller  iecter  en  région  incogneue  et  estran- 
giere,  les  y  rameneroit.  Mais  se  voyant  descheu 
de  son  espérance,  et  eulx  touts  délibérez  au  passage, 
il  retrencha  deux  des  ports  qu'il  leur  avoit  promis, 
à  fin  que  la  longueur  et  incommodité  du  traiect 
en  reduisist  aulcuns,  ou  qu'il  eust  moyen  de  les 
amonceller  touts  à  un  lieu  pour  une  plus  grande 
commodité  de  l'exécution  qu'il  avoit  destinée  :  ce 
feut  qu'il  ordonna  qu'on  arrachast  d'entre  les 
mains  des  pères  et  des  mères  touts  les  enfants  au 
dessoubs  de  quatorze  ans  pour  les  transporter, 
hors  de  leur  veue  et  conversation,  en  lieu  où  ils 
feussent  instruicts  à  nostre  religion.  Ils  disent  que 
cet  effect  produisit  un  horrible  spectacle  :  la  natu- 
relle affection  d'entre  les  pères  et  les  enfants,  et 
de  plus,  le  zèle  à  leur  ancienne  créance  combat- 
tant à  rencontre  de  cette  violente  ordonnance,  il 
y  feut  veu  communément  des  pères  et  mères  se 
desfaisants  eulx  mesmes,  et  d'un  plus  rude  exemple 

encores,  précipitants,  par  amour  et  compassion, 
leurs  ieunes  enfants  dans  des  puits,  pour  fuyr 
à  la  loy.  Au  demourant,  le  terme  qu'il  leur  avoit 
prefix  expiré,  par  faulte  de  moyens,  ils  se  remeirent 
en  servitude.  Quelques  uns  se  feirent  chrestiens  ; 
de  la  foy  desquels  ou  de  leur  race,  encores  auiour- 
d'huy  cent  ans  aprez,  peu  de  Portugais  s'asseurent, 
quoy  que  la  coustume  et  la  longueur  du  temps 
sôyent  bien  plus  fortes  conseillères  à  telles  muta- 
tions, que  toute  aultre  contraincte. 

En  la  ville  de  Castelnau  Darry,  cinquante 
Albigeois  hérétiques  souffrirent  à  la  fois,  d'un 
courage  déterminé,  d'estre  bruslez  vifs  en  un  feu, 
avant  que  desadvouer  leurs  opinions.  Quoties 
non  modo  ductores  nostri,  dict  Cicero,  sed  universi 
etiam  exercitus,  ad  non  dubiam  mortem  concurre- 
runt  *  !  Fay  veu  quelqu'un  de  mes  intimes  amis 
courre  la  mort  à  force,  d'une  vraye  affection,  et 
enracinée  en  son  cœur  par  divers  visages  de  dis- 
cours que  ie  ne  luy  sceus  rabbattre  ;  et  à  la  pre- 
mière qui  s'offrit  coeffee  d'un  lustre  d'honneur, 
s'y  précipiter,  hors  de  toute  apparence,  d'une 
faim  aspre  et  ardente.  Nous  avons  plusieurs 
exemples  en  nostre  temps  de  ceulx,  iusques  aux 
enfants,  qui  de  crainte  de  quelque  legiere  incom- 
modité, se  sont  donnez  à  la  mort.  Et  à  ce  propos  : 
«  Que  ne  craindrons  nous,  dict  un  ancien,  si  nous 
craignons  ce  que  la  couardise  mesme  a  choisy 
pour  sa  retraicte  ?  » 

D'enfiler  icy  un  grand  roolle  de  ceulx  de  touts 
sexes  et  conditions  et  de  toutes  sectes,  ez  siècles 
plus  heureux,  qui  ont  ou  attendu  la  mort  constam- 
ment,  ou   recherché   volontairement,   et   cherché 

1  Combien  de  fois  n'a-t-on  pas  vu  courir  à  une  mort  certaine, 
non  pas  nos  généraux  seulement,  mais  nos  armées  entières  ! 
Cic.  Tusc.  quœst.  I,  37. 

non  seulement  pour  fuyr  les  maulx  de  cette  vie, 
mais  aulcuns  pour  fuyr  simplement  la  satiété 
de  vivre,  et  d'aultres  pour  l'espérance  d'une 
meilleure  condition  ailleurs,  ie  n'auroy  iamais 
faict  ;  et  en  est  le  nombre  si  infiny,  qu'à  la  vérité 
i'auroy  meilleur  marché  de  mettre  en  compte 
ceulx  qui  l'ont  crainte.  Cecy  seulement  :  Pyrrho 
le  philosophe  se  trouvant,  un  iour  de  grande  tor- 
mente,  dans  un  bateau,  monstroit  à  ceulx  qu'il 
veoyoit  les  plus  effroyez  autour  de  luy,  et  les 
encourageoit  par  l'exemple  d'un  pourceau  qui  y 
estoit,  nullement  soulcieux  de  cet  orage.  Oserons 
nous  doncques  dire  que  cet  advantage  de  la  raison, 
dequoy  nous  faisons  tant  de  feste,  et  pour  le 
respect  duquel  nous  nous  tenons  maistres  et 
empereurs  du  reste  des  créatures,  ayt  esté  mis  en 
nous  pour  nostre  forment  ?  A  quoy  faire  la  co- 
gnoissance  des  choses,  si  nous  en  devenons  plus 
lasches  ?  si  nous  en  perdons  le  repos  et  la  tran- 
quillité où  nous  serions  sans  cela?  et  si  elle  nous 
rend  de  pire  condition  que  le  pourceau  de  Pyrrho  ? 
L'intelligence  qui  nous  a  esté  donnée  pour  nostre 
plus  grand  bien,  l'employerons  nous  à  nostre 
ruyne  ;  combattants  le  desseing  de  nature  et 
l'universel  ordre  des  choses,  qui  porte  que  chascun 
use  de  ses  utils  et  moyens  pour  sa  commodité  ? 

Bien,  me  dira  Ion,  vostre  reigle  serve  à  la  mort  : 
mais  que  direz  vous  de  l'indigence  ?  que  direz  vous 
encores  de  la  douleur  ?  qu'Aristippus,  Hieronymus 
et  la  pluspart  des  sages  ont  estimé  le  dernier  mal  ; 
et  ceulx  qui  le  nioient  de  parole,  le  confessoient 
par  efïect.  Posidonius  estant  extrêmement  tor- 
menté  d'une  maladie  aiguë  et  douloureuse,  Pom- 
peius  le  feut  veoir,  et  s'excusa  d'avoir  prins  heure 
si  importune  pour  l'ouyr  deviser  de  la  philosophie. 
«  la  à  Dieu  ne  plaise,  luy  dict  Posidonius,  que  la 

1.  12 

douleur  gaigne  tant  sur  moy,  qu'elle  m'empesche 
d'en  discourir  !  »  et  se  iecta  sur  ce  mesme  propos 
du  mespris  de  la  douleur  :  mais  ce  pendant  elle 
iouoit  son  roolle,  et  le  pressoit  incessamment  ; 
à  quoy  il  s'escrioit  :  «  Tu  as  beau  faire,  douleur, 
si  ne  diray  ie  pas  que  tu  sois  mal.  »  Ce  conte,  qu'ils 
font  tant  valoir,  que  porte  il  pour  le  mespris  de 
la  douleur  ?  il  ne  débat  que  du  mot  :  et  ce  pendant 
si  ces  poinctures  ne  Tesmeuvent,  pourquoy  en 
rompt  il  son  propos  ?  pourquoy  pense  il  faire  beau- 
coup de  ne  l'appeller  pas  Mal  ?  Icy  tout  ne  consiste 
pas  en  l'imagination  :  nous  opinons  du  reste  ; 
c'est  icy  la  certaine  science  qui  ioue  son  roolle  ; 
nos  sens  mesmes  en  sont  iuges  ; 

Qui  nisi  sunt  veri,  ratio  quoque  falsa  sit  omnis  1. 

Ferons  nous  accroire  à  nostre  peau  que  les  coups 
d'estriviere  la  chatouillent  ?  et  à  nostre  goust  que 
l'aloé  soit  du  vin  de  Graves?  Le  pourceau  de 
Pyrrho  est  icy  de  nostre  escot  :  il  est  bien  sans 
effroy  à  la  mort  ;  mais  si  on  le  bat,  il  crie  et  se 
tormente.  Forcerons  nous  la  générale  loy  de  nature, 
qui  se  veoid  en  tout  ce  qui  est  vivant  soubs  le 
ciel,  de  trembler  soubs  la  douleur?  les  arbres 
mesmes  semblent  gémir  aux  offenses.  La  mort  ne 
se  sent  que  par  le  discours,  d'autant  que  c'est  le 
mouvement  d'un  instant  ; 

Aut  fuit,  aut  veniet  ;  nihil  est  prœsentis  in  illa  : 

Morsque  minus  pœnse,  quam  mora  mortis,  habet  2  : 

1  Et  si  les  sens  ne  sont  vrais,  toute  raison  est  fausse.  Lucrèce, 
IV,  486. 

2  Ou  elle  a  été,  ou  elle  sera  ;  il  n'y  a  rien  de  présent  en  elle. 
La  mort  est  moins  cruelle  que  l'attente  de  la  mort.  —  Le  premier 
de  ces  deux  vers  latins  est  pris  d'une  satire  qu'Estienne  de  la 
Boëtie,  ami  de  Montaigne,  lui  avait  adressée.  Le  second  vers 
est  d'Ovide,  Épître  dyA  riane  à  Thésêey  v.  82. 

mille  bestes,  mille  hommes  sont  plustost  morts 
que  menacez.  Aussi,  ce  que  nous  disons  craindre 
principalement  en  la  mort,  c'est  la  douleur,  son 
avantcoureuse  coustumiere.  Toutesfois,  s'il  en 
fault  croire  un  sainct  Père,  malam  mortem  non 
facit,  nisi  quod  sequitur  mortem  l  :  et  ie  dirois  en- 
cores  plus  vraysemblablement,  que  ny  ce  qui  va 
devant,  ny  ce  qui  vient  aprez  n'est, des  apparte- 
nances de  la  mort. 

Nous  nous  excusons  faulsement  :  et  ie  treuve 
par  expérience  que  c'est  plustost  l'impatience  de 
l'imagination  de  la  mort  qui  nous  rend  impatients 
de  la  douleur,  et  que  nous  la  sentons  doublement 
grief ve  de  ce  qu'elle  nous  menace  de  mourir  ; 
mais  la  raison  accusant  nostre  lascheté  de  craindre 
chose  si  soubdaine,  si  inévitable,  si  insensible, 
nous  prenons  cet  aultre  prétexte  plus  excusable. 
Tout  s  les  maulx  qui  n'ont  aultre  dangier  que  du 
mal,  nous  les  disons  sans  dangier  :  celuy  des 
dents  ou  de  la  goutte,  pour  grief  qu'il  soit, 
d'autant  qu'il  n'est  pas  homicide,  qui  le  met  en 
compte  de  maladie  ? 

Or  bien  présupposons  le,  qu'en  la  mort  nous  re- 
gardons principalement  la  douleur  ;  comme  aussi 
la  pauvreté  n'a  rien  à  craindre  que  cela,  qu'elle 
nous  iecte  entre  ses  bras  par  la  soif,  la  faim, 
le  froid,  le  chaud,  les  yeilles  qu'elle  nous  faict 
souffrir  :  ainsi  n'ayons  à  faire  qu'à  la  douleur.  le 
leur  donne  que  ce  soit  le  pire  accident  de  nostre 
estre  ;  et  volontiers,  car  ie  suis  l'homme  du  monde 
qui  luy  veulx  autant  de  mal  et  qui  la  fuis  autant, 
pour  iusques  à  présent  n'avoir  pas  eu,  Dieu  mercy, 
grand  commerce  avec  elle  :  mais  il  est  en  nous, 
sinon  de  l'anéantir,  au  moins  de  l'amoindrir  par 

1  La  mort  n'est  un  mal  que  par  ce  qui  vient  après  elle.  August. 
de  Civit.  Dei,  I,  n. 

patience  ;  et  quand  bien  le  corps  s'en  esmouve- 
roit,  de  maintenir  ce  neantmoins  Famé  et  la  raison 
en  bonne  trempe.  Et  s'il  ne  l'estoit,  qui  auroit  mis 
en  crédit  la  vertu,  la  vaillance,  la  force,  la  magna- 
nimité et  la  résolution?  ou  ioueroient  elles  leur 
roolle,  s'il  n'y  a  plus  de  douleur  à  desfier  ?  Avida 
est  periculi  virtus  \  S'il  ne  f  ault  coucher  sur  la  dure, 
soustenir  armé  de  toutes  pièces  la  chaleur  du  midy, 
se  paistre  d'un  cheval  et  d'un  asne,  se  veoir  dé- 
tailler en  pièces  et  arracher  une  balle  d'entre  les 
os,  se  souffrir  recoudre,  cauterizer  et  sonder,  par 
où  s'acquerra  l'advantage  que  nous  voulons  avoir 
sur  le  vulgaire  ?  C'est  bien  loing  de  fuyr  le  mal  et 
la  douleur,  ce  que  disent  les  sages,  «  que  des  actions 
egualement  bonnes,  celle  là  est  plus  souhaittable 
à  faire  où  il  y  a  plus  de  peine.  *  Non  enim  hilari- 
tate,  nec  lascivia,  nec  risu,  aut  ioco,  comité  levi- 
tatis,  sed  sœpe  etiam  tristes  firmitate  et  constantia 
sunt  beati 2.  Et  à  cette  cause,  il  a  esté  impossible 
de  persuader  à  nos  pères  que  les  conquestes  faictes 
par  vifve  force  au  hazard  de  la  guerre,  ne  feussent 
plus  advantageuses  que  celles  qu'on  faict  en  toute 
seureté  par  practiques  et  menées. 

Lœtius  est,  quoties  magno  sibi  constat  honestum  ». 

Davantage,  cela  nous  doibt  consoler,  que  naturel- 
lement, <<  si  la  douleur  est  violente,  elle  est  courte  ; 
si  elle  est  longue,  elle  est  legiere  :  »  si  gravis,  brevis  ; 
si  longus,  levis4.  Tu  ne  la  sentiras  gueres  long 

1  La  vertu  est  avide  de  péril.  SénÈque,  de  Providentia,  c.  4. 

2  Ce  n'est  point  par  la  joie  et  les  plaisirs,  par  les  jeux  et  les 
ris,  compagnie  ordinaire  de  la  frivolité,  qu'on  est  heureux  ;  les 
âmes  austères  trouvent  le  bonheur  dans  la  constance  et  la 
fermeté.  Cicéron,  de  Finib.  II,  10. 

:î  La  vertu  est  d'autant  plus  douce  qu'elle  nous  a  plus  coûté. 
Lucain,  IX,  404. 

4  Cic.  de  finib.  II,  29. 

temps,  si  tu  la  sens  trop  ;  elle  mettra  fin  à  soy 
ou  à  toy  :  l'un  et  l'aultre  revient  à  un;  si  tu  ne 
la  portes,  elle  t'emportera.  Memineris  maximos 
morte  finiri  ;  ftarvos  multa  habere  intervalla  requietis  ; 
mediocrium  nos  esse  dominos  :  ut  si  tolerabiles  sint, 
feramus  ;  sin  minus,  e  vit  a,  quum  ea  non  placeat, 
tanquam  e  iheatro,  exeamus  \  Ce  qui  nous  faict 
souffrir  avecques  tant  d'impatience  la  douleur, 
c'est  de  n'estre  pas  accoustumez  de  prendre  nostre 
principal  contentement  en  Famé,  de  ne  nous  fonder 
point  assez  sur  elle,  qui  est  seule  et  souveraine 
maistresse  de  nostre  condition.  Le  corps  n'a,  sauf 
le  plus  et  le  moins,  qu'un  train  et  qu'un  pli  :  elle 
est  variable  en  toute  sorte  de  formes,  et  renge  à 
soy,  et  à  son  estât,  quel  qu'il  soit,  les  sentiments 
du  corps  et  touts  aultres  accidents  ;  pourtant  la 
fault  il  estudier  et  enquérir,  et  esveiller  en  elle  ses 
ressorts  touts  puissants.  Il  n'y  a  raison,  ny  pre- 
scription, ny  force  qui  vaille  contre  son  inclination 
et  son  chois.  De  tant  de  milliers  de  biais  qu'elle 
a  en  sa  disposition,  donnons  luy  en  un  propre  à 
nostre  repos  et  conservation  :  nous  voylà,  non 
couverts  seulement  de  toute  offense,  mais  gratifiez 
mesme,  et  flattez,  si  bon  luy  semble,  des  offenses 
et  des  maulx.  Elle  faict  son  proufit  de  tout  in- 
différemment :  l'erreur,  les  songes,  luy  servent 
utilement  comme  une  loyale  matière,  à  nous 
mettre  à  guarant  et  en  contentement.  Il  est  aysé 
à  veoir  que  ce  qui  aiguise  en  nous  la  douleur  et 
la  volupté,  c'est  la  poincte  de  nostre  esprit  :  les 
bestes,  qui  le  tiennent  soubs  boucle,  laissent  aux 

1  Souviens-toi  que  les  grandes  douleurs  se  terminent  par  la 
mort  ;  que  les  petites  ont  plusieurs  intervalles  de  repos,  et  que 
nous  sommes  maîtres  des  médiocres  :  ainsi,  tant  qu'elles  seront 
supportables,  nous  souffrirons  patiemment  ;  si  elles  ne  le  sont 
pas,  si  la  vie  nous  déplaît,  nous  en  sortirons  comme  d'un  théâtre. 
Cic.  de  F'm.  I,  15. 

corps  leurs  sentiments  libres  et  naïfs,  et  par  con- 
séquent uns,  à  peu  prez,  en  chasque  espèce,  ainsi 
qu'elles  raonstrent  par  la  semblable  application 
de  leurs  mouvements.  Si  nous  ne  troublions  pas 
en  nos  membres  la  iurisdiction  qui  leur  appartient 
en  cela,  il  est  à  croire  que  nous  en  serions  mieulx, 
et  que  nature  leur  a  donné  un  iuste  et  modéré 
tempérament  envers  la  volupté  et  envers  la  dou- 
leur ;  et  ne  peult  faillir  d'estre  iuste,  estant  egual 
et  commun.  Mais  puisque  nous  nous  sommes 
émancipez  de  ses  reigles,  pour  nous  abandonner 
à  la  vagabonde  liberté  de  nos  fantasies,  au  moins 
aydons  nous  à  les  plier  du  costé  le  plus  agréable. 
Platon  craint  nostre  engagement  aspre  à  la  dou- 
leur et  à  la  volupté,  d'autant  qu'il  oblige  et  at- 
tache par  trop  l'ame  au  corps  :  moy  plustost,  au 
rebours,  d'autant  qu'il  l'en  desprend  et  descloue. 
Tout  ainsi  que  l'ennemy  se  rend  plus  aspre  à 
nostre  fuitte,  aussi  s'enorgueillit  la  douleur  à  nous 
veoir  trembler  soubs  elle.  Elle  se  rendra  de  bien 
meilleure  composition  à  qui  luy  fera  teste  :  il  se 
fault  opposer  et  bander  contre.  En  nous  acculant 
et  tirant  arrière,  nous  appelions  à  nous  et  attirons 
la  ruyne  qui  nous  menace.  Comme  le  corps  est  plus 
ferme  à  la  charge  en  le  roidissant,  aussi  est  l'ame. 
Mais  venons  aux  exemples,  qui  sont  proprement 
du  gibbier  des  gents  foibles  de  reins  comme  moy  ; 
où  nous  trouverons  qu'il  va  de  la  douleur  comme 
des  pierres,  qui  prennent  couleur  ou  plus  haulte,  ou 
plus  morne,  selon  la  feuille  où  Ion  les  couche,  et 
qu'elle  ne  tient  qu'autant  de  place  en  nous  que  nous 
luy  en  faisons.  Tantum  doluerunt,  quantum  dolo- 
ribus  se  inseruerunt1.  Nous  sentons  plus  un  coup 

1  Autant  ils  se  sont  livrés  à  la  douleur,  autant  a-t-elle  eu  de 
prise  sur  eux.  S.  Augustin,  de  Civit.  Dei,  I,  10.  —  Montaigne 
a  détourné  le  sens  de  ce  passage. 

de  rasoir  du  chirurgien,  que  dix  coups  d'espee  en 
la  chaleur  du  combat.  Les' douleurs  de  l'enfante- 
ment, par  les  médecins  et  par  Dieu  mesme  estimées 
grandes,  et  que  nous  passons  avecques  tant  de 
cerimonies,  il  y  a  des  nations  entières  qui  n'en  font 
nul  compte.  le  laisse  à  part  les  femmes  lacede- 
moniennes  ;  mais  aux  souisses,  parmy  nos  gents 
de  pied,  quel  changement  y  trouvez-vous  ?  sinon 
que  trottants  aprez  leurs  maris,  vous  leur  veoyez 
auiourd'huy  porter  au  col  l'enfant  qu'elles  avoient 
hier  au  ventre  :  et  ces  Aegyptiennes  contrefaictes, 
ramassées  d'entre  nous,  vont  elles  mesmes  laver 
les  leurs  qui  viennent  de  naistre,  et  prennent  leur 
bain  en  la  plus  prochaine  rivière.  Oultre  tant  de 
garses  qui  desrobbent  touts  les  iours  leurs  enfants 
en  la  génération  comme  en  la  conception,  cette 
belle  et  noble  femme  de  Sabinus,  patricien  romain, 
pour  l'interest  d'aultruy,  supporta  seule,  sans 
secours  et  sans  voix  et  gémissement,  l'enfantement 
de  deux  iumeaux.  Un  simple  garsonnet  de  La- 
cedemone  ayant  desrobbé  un  regnard  (car  ils 
criagnoient  encores  plus  la  honte  de  leur  sottise  au 
larrecin,  que  nous  ne  craignons  la  peine  de  nostre 
malice),  et  l'ayant  mis  sous  sa  cape,  endura  plus- 
tost  qu'il  luy  eust  rongé  le  ventre,  que  de  se  des- 
couvrir. Et  un  aultre  donnant  de  l'encens  à  un 
sacrifice,  se  laissa  brusler  iusques  à  l'os  par  un 
charbon  tumbé  dans  sa  manche,  pour  ne  troubler 
le  mystère  :  et  s'en  est  veu  un  grand  nombre,  pour 
le  seul  essay  de  vertu,  suyvant  leur  institution, 
qui  ont  souffert  en  l'aage  de  sept  ans  d'estre 
fouettez  iusques  à  la  mort  sans  altérer  leur  visage. 
Et  Cicero  les  à  veus.se  battre  à  trouppes,  de  poings, 
de  pieds  et  de  dents,  iusques  à  s'esvanouïr,  avant 
que  d'advouer  estre  vaincus.  Nunquam  naturam 
mos  vinceret  ;  est  enim  ea  semper  invicta  ;  sed  nos 

umbris,  deliciis,  otio,  languore,  desidia,  animum 
infecimus  ;  opinionibus  maloque  more  délinitum 
mollivimus1.  Chascun  sçait  l'histoire  de  Scevola, 
qui  testant  coulé  dans  le  camp  ennemy  pour  en 
tuer  le  chef,  et  ayant  failly  d'attaincte,  pour^  re- 
prendre son  effect  d'une  plus  estrange  invention, 
et  descharger  sa  patrie,  confessa  à  Porsenna,  qui 
estoit  le  roy  qu'il  vouloit  tuer,  non  seulement  son 
desseing,  mais  adiousta  qu'il  y  avoit  en  son  camp 
un  grand  nombre  de  Romains  complices  de  son 
entreprinse,  tels  que  luy  :  et  pour  monstrer  quel 
il  estoit,  s' estant  faict  apporter  un  brasier,  veit 
et  souffrit  griller  et  rostir  son  bras,  iusques  à  ce 
que  l'ennemy  mesme  en  ayant  horreur,  commanda 
oster  le  brasier.  Quoy  !  celuy  qui  ne  daigna  inter- 
rompre la  lecture  de  son  livre  pendant  qu'on 
l'incisoit  ?  et  celuy  qui  s'obstina  à  se  mocquer  et  à 
rire  à  l'envy  des  maulx  qu'on  luy  faisoit,  de  façon 
que  la  cruauté  irritée  des  bourreaux  qui  le  tenoient, 
et  toutes  les  inventions  des  torments  redoublez  les 
uns  sur  les  aultres,  luy  donnèrent  gaigné?  Mais 
c'estoit  un  philosophe.  Quoy!  un  gladiateur  de 
César  endura  tousiours  riant,  qu'on  luy  sondast 
et  detaillast  ses  playes.  Quis  mediocris  gladiator 
ingemuit  ?  quis  vultum  mutavit  unquam  ?  Quis  non 
modo  stetit,  verum  etiam  decubuit  turpiter  ?  Quis, 
quum  decubuisset,  ferrum  recipere  iussus,  collum 
contraxit2?  Meslons  y  les  femmes.  Qui  n'a  ouy 

1  Jamais  l'usage  ne  pourrait  vaincre  la  nature  ;  elle  est  in- 
vincible :  mais  parmi  nous  elle  est  corrompue  par  la  mollesse, 
par  les  délices,  par  l'oisiveté,  par  l'indolence  ;  elle  est  altérée 
par  des  opinions  fausses  et  de  mauvaises  habitudes.  Cic.  Tusc. 
quœst.  V,  27. 

2  Jamais  le  dernier  des  gladiateurs  a-t-il  gémi,  ou  changé 
de  visage  ?  Quel  art  dans  sa  chute  même,  pour  en  dérober  la 
honte  aux  yeux  du  public  !  Renversé  enfin  aux  pieds  de  son 
adversaire,  détourne-t-il  la  tête  lorsqu'on  lui  ordonne  de  rece- 
voir le  coup  mortel  ?  Cic.  Tusc.  quœst.  II,  17. 

parler  à  Paris  de  celle  qui  se  feit  escorcher,  pour 
seulement  en  acquérir  le  teint  plus  frais  d'une 
nouvelle  peau  ?  Il  y  en  a  qui  se  sont  faict  arracher 
des  dents  vifves  et  saines,  pour  en  former  la  voix 
plus  molle  et  plus  grasse,  ou  pour  les  renger  en 
meilleur  ordre.  Combien  d'exemples  du  mespris  de 
la  douleur  avons  nous  en  ce  genre  !  Que  ne  peuvent 
elles,  que  craignent  elles,  pour  peu  qu'il  y  ayt 
d'adgencement  à  espérer  en  leur  beaulté  ! 

Vellere  queis  cura  est  albos  a  stirpe  capillos, 
Et  faciem,  dempta  pelle,  référée  novam 1. 

l'en  ay  veu  engloutir  du  sable,  de  la  cendre,  et  se 
travailler  à  poinct  nommé  de  ruyner  leur  esto- 
mach,  pour  acquérir  les  pasles  couleurs.  Pour 
faire  un  corps  bien  espagnole,  quelle  géhenne  ne 
souffrent  elles,  guindées  et  cenglees,  à  tout  de 
grosses  coches  sur  les  costez,  iusques  à  la  chair, 
vifve  !  ouy,  quelquesfois  à  en  mourir. 

Il  est  ordinaire  à  beaucoup  de  nations  de  nostre 
temps  de  se  blecer  à  escient  pour  donner  foy  à 
leur  parole  :  et  nostre  roy  en  recite  des  notables 
exemples  de  ce  qu'il  en  a  veu  en  Poloigne,  et  en 
Tendroict  de  luy  mesme.  Mais  oultre  ce  que  ie 
sçay  en  avoir  esté  imité  en  France  par  aulcuns, 
quand  ie  veins  de  ces  fameux  estats  de  Blois, 
i'avoy  veu  peu  auparavant  une  fille,  en  Picardie, 
pour  tesmoigner  la  sincérité  de  ses  promesses  et 
aussi  sa  constance,  se  donner,  du  poinçon  qu'elle 
portoit  en  son  poil,  quatre  ou  cinq  bons  coups 
dans  le  bras,  qui  luy  faisoient  craqueter  la  peau, 
et  la  saignoient  bien  en  bon  escient.  Les  Turcs 
se  font  des  grandes  escarres  pour  leurs  dames,  et  à 

1  II  s'en  trouve  qui  ont  le  courage  d'arracher  leurs  cheveux 
gris,  et  de  s'éoorcher  tout  le  visage  pour  se  faire  une, nouvelle 
peau.  Tibulle,  It  8,  45« 

fin  que  la  marque  y  demeure,  ils  portent  soubdain 
du  feu  sur  la  playe,  et  l'y  tiennent  un  temps  in- 
croyable, pour  arrester  le  sang  et  former  la  cica- 
trice ;  gents  qui  l'ont  veu  Font  escript,  et  me  l'ont 
iuré  :  mais  pour  dix  aspres,  il  se  treuve  tous  les 
iours  entre  eulx  personne  qui  se  donnera  une  bien 
profonde  taillade  dans  le  bras  ou  dans  les  cuisses. 
le  suis  bien  ayse  que  les  tesmoings  nous  sont  plus 
à  main  où  nous  avons  plus  à  faire  ;  car  la  chres- 
tienté  nous  en  fournit  à  suffisance  :  et  aprez 
l'exemple  de  nostre  sainct  guide,  il  y  en  a  eu  force 
qui,  par  dévotion,  ont  voulu  porter  la  croix.  Nous 
apprenons,  par  tesmoing  très  digne  de  foy,  que  le 
roy  sainct  Louys  porta  la  haire  iusques  à  ce  que, 
sur  sa  vieillesse,  son  confesseur  l'en  dispensa  ;  et  que 
touts  les  vendredis  il  se  faisoit  battre  les  espaules, 
par  son  presbtre,  de  cinq  chaisnettes  de  fer,  que 
pour  cet  effect  on  portoit  emmy  ses  besongnes  de 
nuict. 

Guillaume,  nostre  dernier  duc  de  Guienne,  père 
de  cette  Alienor  qui  transmeit  ce  duché  aux  mai- 
sons de  France  et  d'Angleterre,  porta,  les  dix  ou 
douze  derniers  ans  de  sa  vie,  continuellement,  un 
corps  de  cuirasse  soubs  un  habit  de  religieux,  par 
pénitence.  Foulques,  comte  d'Aniou,  alla  iusques 
en  Ierusalem,  pour  là  se  faire  fouetter  à  deux  de 
ses  valets,  la  chorde  au  col,  devant  le  sepulchre 
de  nostre  Seigneur.  Mais  ne  veoid  on  encores  touts 
les  iours,  au  vendredi  sainct,  en  divers  lieux,  un 
grand  nombre  d'hommes  et  femmes  se  battre 
iusques  à  se  deschirer  la  chair  et  percer  iusques 
aux  os  ?  cela  ay  ie  veu  souvent,  et  sans  enchante- 
ment :  et  disoit  on  (car  ils  vont  masquez)  qu'il  y 
en  avoit  qui  pour  de  l'argent  entreprenoient  en 
cela  de  guarantir  la  religion  d'aultruy,  par  un 
mespris  de  la  douleur  d'autant  plus  grand,  que 

plus  peuvent  les  aiguillons  de  la  dévotion  que  de 
l'avarice.  Q.  Maximus  enterra  son  fils  consulaire, 
M.  Cato  le  sien  prêteur  designé,  et  L.  Paulus  les 
siens  deux  en  peu  de  iours,  d'un  visage  rassis,  et 
ne  portant  nul  tesmoignage  de  dueil.  le  disois,  en 
mes  iours,  de  quelqu'un,  en  gaussant,  qu'il  avoit 
choué  la  divine  iustice  ;  car  la  mort  violente  de 
trois  grands  enfants  luy  ayant  esté  envoyée  en  un 
iour  pour  un  aspre  coup  de  verge,  comme  il  est  à 
croire,  peu  s'en  fallut  qu'il  ne  la  prinst  à  faveur 
et  gratification  singulière  du  ciel.  le  n'ensuy  pas 
ces  humeurs  monstrueuses  ;  mais  i'en  ay  perdu 
en  nourrice  deux  ou  trois,  sinon  sans  regret,  au 
moins  sans  fascherie  :  si  n'est  il  gueres  d'accident 
qui  touche  plus  au  vif  les  hommes.  le  veoy  assez 
d'aultres  communes  occasions  d'affliction,  qu'à  peine 
sentiroy  ie  si  elles  me  venoient  ;  et  en  ay  mesprisé, 
quand  elles  me  sont  venues,  de  celles  ausquelles  le 
monde  donne  une  si  atroce  figure,  que  ie  n'oseroy 
m'en  vanter  au  peuple  sans  rougir  :ex  quo  intelligitut \ 
non  in  natura,  sed  in  opinione,  esse  cegritudinem  \ 
L'opinion  est  une  puissante  partie,  hardie,  et  sans 
mesure.  Qui  rechercha  iamais  de  telle  faim  la  seureté 
et  le  repos,  qu'Alexandre  et  César  ont  faict  l'in- 
quiétude et  les  difficultez  ?  Terez,  le  père  de  Sital- 
cez,  souloit  dire,  «  que  quand  il  ne  faisoit  point 
la  guerre,  il  luy  estoit  ad  vis  qu'il  n'y  avoit  point 
différence  entre  luy  et  son  palefrenier.  »  Caton,  con- 
sul, pour  s'assurer  d'aulcunes  villes  en  Espaigne, 
ayant  seulement  interdict  aux  habitants  d'icelles 
de  porter  les  armes,  grand  nombre  se  tuèrent  : 
ferox  gens,   nullam  vitam  rati  sine   artnis   esse 2. 

1  D'où  l'on  peut  voir  que  l'affliction  n'est  pas  un  effet  de  la 
nature,  mais  de  l'opinion.  Cic.  Tusc.  III,  28. 

2  Peuple  féroce,   qui  ne   croyait   pas  qu'on  pût   vivre  sans 
combattre.  Tite-Live,  XXXIV,  17. 

Combien  en  sçavons  nous  qui  ont  fuy  la  doulceur 
d'une  vie  tranquille  en  leurs  maisons,  parmy  leurs 
cognoissants,  pour  suyvre  l'horreur  des  déserts 
inhabitables  ;  et  qui  se  sont  fectez  à  l'abiection, 
vilité  et  mespris  du  monde,  et  s'y  sont  pleus  ius- 
ques  à  l'affectation  !  Le  cardinal  Borromee,  qui 
mourut  dernièrement  à  Milan  ;  au  milieu  de  la 
desbauche  à  quoy  le  convioit  et  sa  noblesse,  et  ses 
grandes  richesses,  et  l'air  de  l'Italie,  et  sa  ieunesse, 
se  mainteint  en  une  forme  de  vie  si  austère,  que  la^ 
mesme  robbe  qui  luy  servoit  en  esté  luy  servoit 
en  hyver  ;  n'avoit  pour  son  coucher  que  la  paille  ; 
et  les  heures  qui  luy  restoient  des  occupations  de 
sa  charge,  il  les  passoit  estudiant  continuellement, 
planté  sur  ses  genouils,  ayant  un  peu  d'eau  et  de 
pain  à  costé  de  son  livre,  qui  estoit  toute  la  provision 
de  ses  repas,  et  tout  le  temps  qu'il  y  employoit. 

l'en  sçay  qui,  à  leur  escient,  ont  tiré  et  proufit 
et  advancement  du  cocuage,  dequoy  le  seul  nom 
effroye  tant  de  gents. 

Si  la  veue  n'est  le  plus  nécessaire  de  nos  sens,  il 
est  au  moins  le  plus  plaisant  :  mais  les  plus  plai- 
sants et  utiles  de  nos  membres  semblent  estre 
ceulx  qui  servent  à  nous  engendrer  ;  toutesfois 
assez  de  gens  les  ont  prins  en  haine  mortelle,  pour 
cela  seulement  qu'ils  estoient  trop  aymables,  et 
les  ont  reiectez  à  cause  de  leur  prix  :  autant  en 
opina  des  yeulx  celuy  qui  se  les  creva.  La  plus 
commune  et  plus  saine  part  des  hommes  tient 
à  grand  heur  l'abondance  des  enfants  ;  moy  et 
quelques  aultres  à  pareil  heur  le  default  :  et  quand 
on  demande  à  Thaïes  pourquoy  il  ne  se  marie 
point,  il  respond,  «qu'il  n'ayme  point  à  laisser 
lignée  de  soy.  î> 

Que  nostre  opinion  donne  prix  aux  choses,  il  se 
veoid  par  celles  en  grand  nombre  ausquelles  nous 

ne  regardons  pas  seulement  pour  les  estimer,  ains 
à  nous  ;  et  ne  considérons  ny  leurs  qualitez,  ny 
leurs  utilitez,  mais  seulement  nostre  coust  à  les 
recouvrer,  comme  si  c'estoit  quelque  pièce  de  leur 
substance  ;  et  appelions  valeur  en  elles,  non  ce 
qu'elles  apportent,  mais  ce  que  nous  y  apportons. 
Sur  quoy  ie  m'advise  que  nous  sommes  grands 
mesnagiers  de  nostre  mise  :  selon  qu'elle  poise, 
elle  sert,  de  ce  mesme  qu'elle  poise.  Nostre  opinion 
ne  la  laisse  iamais  courir  à  fauls  fret  :  Fachapt 
donne  tiltre  au  diamant  ;  et  la  difficulté,  à  la  vertu  ; 
et  la  douleur,  à  la  dévotion  ;  et  l'aspreté,  à  la  méde- 
cine. Tel,  pour  arriver  à  la  pauvreté,  iecta  ses  escus 
en  cette  mesme  mer,  que  tant  d'aultres  fouillent 
de  toutes  parts,  pour  y  pescher  des  richesses. 
Epicurus  dict,  «  que  l'estre  riche  n'est  pas  sou- 
lagement, mais  changement  d'affaires.  »  De  vray, 
ce  n'est  pas  la  disette,  c'est  plustost  l'abondance 
qui  produict  l'avarice.  le  veulx  dire  mon  expérience 
autour  de  ce  subiect. 

l'ai  vescu  en  trois  sortes  de  conditions  depuis 
estre  sorty  de  l'enfance.  Le  premier  temps,  qui 
a  duré  prez  de  vingt  années,  ie  le  passay  n'ayant 
aultres  moyens  que  fortuits,  et  dépendant  de 
l'ordonnance  et  secours  d'aultruy,  sans  estât 
certain  et  sans  prescription.  Ma  despense  se  faisoit 
d'autant  plus  alaigrement  et  avecques  moins 
de  soing,  qu'elle  estoit  toute  en  la  témérité  de 
la  fortune.  le  ne  feus  iamais  mieulx.  Il  ne  m'est 
oncques  advenu  de  trouver  la  bourse  de  mes 
amis  close  ;  m'estant  enioinct,  au  delà  de  toute 
aultre  nécessité,  la  nécessité  de  ne  faillir  au 
terme  que  i'avoy  prins  à  m'acquitter,  lequel  ils 
m'ont  mille  fois  alongé,  voyant  l'effort  que  ie  me 
faisoy  pour  leur  satisfaire  :  en  manière  que  i'en 
rendoy  ma  loyauté  mesnagiere,  et  aulcunement 

piperesse.  le  sens  naturellement  quelque  volupté 
à  payer  ;  comme  ie  deschargeoy  mes  espaules  d'un 
ennuyeux  poids  et  de  cette  image  de  servitude  : 
aussi  qu'il  y  a  quelque  contentement  qui  me 
chatouille  à  faire  une  action  iuste  et  contenter 
aultruy.  l'excepte  les  payements  où  il  fault  venir 
à  marchander  et  compter  ;  car  si  ie  ne  treuve  à 
qui  en  commettre  la  charge,  ie  les  esloingne  hon- 
teusement et  iniurieusement,  tant  que  ie  puis,  de 
peur  de  cette  altercation,  à  laquelle  et  mon  humeur 
et  ma  forme  de  parler  est  du  tout  incompatible. 
Il  n'est  rien  que  je  haïsse  comme  à  marchander  : 
c'est  un  pur  commerce  de  trichoterie  et  d'impu- 
dence ;  aprez  une  heure  de  débat  et  de  bargui- 
gnage,  l'un  et  l'aultre  abandonne  sa  parole  et  ses 
serments  pour  cinq  sous  d'amendement.  Et  si 
empruntois  avec  desadvantage  :  car  n'ayant  point 
le  cœur  de  requérir  en  présence,  i'en  renvoyoy 
le  hasard  sur  le  papier,  qui  ne  faict  gueres  d'effort, 
et  qui  preste  grandement  la  main  au  refuser.  le 
me  remettoy  de  la  conduicte  de  mon  besoing 
plus  gayement  aux  astres  et  plus  librement,  que 
ie  n'ay  faict  depuis  à  ma  providence  et  à  mon  sens. 
La  pluspart  des  mesnagiers  estiment  horrible  de 
vivre  ainsin  en  incertitude,  et  ne  s'advisent  pas, 
premièrement,  que  la  pluspart  du  monde  vit 
ainsi  :  combien  d'honnestes  hommes  ont  reiecté  tout 
leur  certain  à  l'abandon,  et  le  font  touts  les  iours, 
pour  chercher  le  vent  de  la  faveur  des  roys  et  de 
la  fortune  l  César  s'endebta  d'un  million  d'or, 
oultre  son  vaillant,  pour  devenir  César  :  et  combien 
de  marchands  commencent  leur  traficque  par  la 
vente  de  leur  métairie,  qu'ils  envoyent  aux  Indes, 

Tôt  per  impotentia  fréta  *  ! 
1  A  travers  tant  de  mers  orageuses.  Catulle,  IV,  18. 

En  une  si  grande  siccité  de  dévotion,  nous  avons 
mille  et  mille  collèges  qui  la  passent  commodément, 
attendants  tous  les  iours  de  la  libéralité  du  ciel 
ce  qu'il  fault  à  eulx  disner.  Secondement,  ils  ne 
s'advisent  pas  que  cette  certitude,  sur  laquelle 
ils  se  fondent,  n'est  gueres  moins  incertaine  et 
hazardeuse  que  le  hazard  mesme.  le  veoy  d'aussi 
prez  la  misère  au  delà  de  deux  mille  escus  de  rente, 
que  si  elle  estoit  tout  contre  moy  :  car  oultre  ce 
que  le  sort  a  dequoy  ouvrir  cent  bresches  à  la 
pauvreté  au  travers  de  nos  richesses,  n'y  ayant 
souvent  nul  moyen  entre  la  suprême  et  infime 
fortune, 

Fortuna  vitrea  est  :  tum,  quum  splendet,  frangitur  1t 

et  envoyer  cul  sur  poincte  toutes  nos  deffenses 
et  levées,  ie  treuve  que,  par  diverses  causes,  l'in- 
digence se  veoid  autant  ordinairement  logée  chez 
ceulx  qui  ont  des  biens,  que  chez  ceulx  qui  n'en 
ont  point  ;  et  qu'à  l'adventure  est  elle  aulcunement 
moins  incommode,  quand  elle  est  seule,  que  quand 
elle  se  rencontre  en  compaignie  des  richesses. 
Elles  viennent  plus  de  Tordre  que  de  la  recepte  ; 
faber  est  suce  qaisque  fortunœ 2  :  et  me  semble  plus 
misérable  un  riche  mal  aysé,  nécessiteux,  affaireux, 
que  celuy  qui  est  simplement  pauvre.  In  divitiis 
inopes,  quod  genus  egestatts  gravissimum  est3.  Les 
plus  grands  princes  et  plus  riches  sont,  par  pauvreté 
et  disette,  poulsez  ordinairement  à  l'extrême  ne- 

1  Ex  Mim.  P.  Syri.  Godeati,  évêque  de  Grasse,  a  traduit  ainsi 
ce  vers  : 

Ht  comme  elle  a  l'éclat  du  verre, 
Elle  en  a  la  fragilité. 
Corneille  a  transporté  cette  traduction  dans  Polyeucte. 

2  Chacun  est  l'artisan  de  sa  fortune.  Salluste,  de  Rep.  ordin. 
I,  1. 

3  L'indigence  au  sein   des  richesses  est  la  plus  à  plaindre. 
SénÈque,  Eptst.  74, 

cessité  ;  car  en  est  il  de  plus  extrême  que  d'en  de- 
venir tyrans  et  iniustes  usurpateurs  des  biens  de 
leurs  subiects? 

Ma  seconde  forme,  ça  esté  d'avoir  de  l'argent  : 
à  quoy  m'estant  prins,  i'en  feis  bientost  des  re- 
serves notables,  selon  ma  condition;  n'estimant  pas 
que  ce  feust  avoir,  sinon  autant  qu'on  possède 
oultre  sa  despense  ordinaire,  ny  qu'on  se  puisse 
fier  du  bien  qui  est  encores  en  espérance  de  recepte, 
pour  claire  qu'elle  soit.  Car,  quoy  !  disoy  ie,  si 
i'estoy  surprins  d'un  tel  ou  d'un  tel  accident  ? 
Et  à  la  suitte  de  ces  vaines  et  vicieuses  imagina- 
tions, i'alloy  faisant  l'ingénieux  à  pourveoir  par 
cette  superflue  reserve,  à  tout  s  inconvénients  :  et 
sçavois  encores  respondre,  à  celuy  qui  m'alleguoit 
que  le  nombre  des  inconvénients  estoit  trop  infiny, 
«que  si  ce  n'estoit  à  touts,  c'estoit  à  aulcuns  et 
plusieurs.  »  Cela  ne  se  passoit  pas  sans  pénible 
solicitude  :  i'en  faisois  un  secret  ;  et  moy,  qui  ose 
tant  dire  de  moy,  ne  parloy  de  mon  argent  qu'en 
mensonge,  comme  font  les  aultres  qui  s'appau- 
vrissent riches,  s'enrichissent  pauvres,  dispensent 
leur  conscience  de  iamais  tesmoigner  sincèrement 
de  ce  qu'ils  ont  :  ridicule  et  honteuse  prudence  ! 
Alloy  ie  en  voyage  ?  il  ne  me  sembloit  estre  iamais 
suffisamment  pourveu;  et  plus  ie  m'estoy  chargé  de 
monnoye,  plus  aussi  ie  m'estoy  chargé  de  crainte  ; 
tantost  de  la  seureté  des  chemins,  tantost  de 
la  fidélité  de  ceulx  qui  conduisoïent  mon  bagage, 
duquel,  comme  d'aultres  que  ie  cognoy,  ie  ne 
m'asseuroy  iamais  assez  si  ie  ne  l'avoy  devant  mes 
yeulx,  Laissoy  ie  ma  boiste  chez  moy?  combien 
de  souspeçons  et  pensements  espineux,  et  qui  pis 
est,  incommunicables  !  i'avoy  tousiours  l'esprit 
de  ce  costé.  Tout  compté,  il  y  a  plus  de  peine  à 
garder  l'argent  qu'à  l'acquérir.  Si  ie  n'en  faisoy 

du  tout  tant  que  i'en  dis,  au  moins  il  me  coustoit 
à  m'empescher  de  le  faire.  De  commodité,  i'en 
tiroy  peu  ou  rien  :  pour  avoir  plus  de  moyens  de 
despense,  elle  ne  m'en  poisoit  pas  moins  ;  car, 
comme  disoit  Bion  :  «  Autant  se  f asche  le  chevelu 
comme  le  chauve,  qu'on  luy  arrache  le  poil  :  » 
et  depuis  que  vous  estes  accoustumé  et  avez 
planté  vostre  fantasie  sur  certain  monceau,  il  n'est 
plus  à  vostre  service  ;  vous  n'oseriez  l'escorner  ; 
c'est  un  bastiment  qui,  comme  il  vous  semble, 
croulera  tout,  si  vous  y  touchez  ;  il  fault  que  la 
nécessité  nous  prenne  à  la  gorge  pour  l'entamer  : 
et  auparavant  i'engageoy  mes  hardes  et  vendois 
un  cheval  avecques  bien  moins  de  contraincte  et 
moins  envy,  que  lors  ie  ne  faisoy  bresche  à  cette 
bourse  favorie  que  ie  tenois  à  part.  Mais  le  dangier 
estoit  que  mal  ayseement  peult  on  establir  bornes 
certaines  à  ce  désir  (elles  sont  difficiles  à  trouver 
ez  choses  qu'on  croit  bonnes),  et  arrester  un  poinct 
à  l'espargne  :  on  va  tousiours  grossissant  cet 
amas,  et  l'augmentant  d'un  nombre  à  aultre, 
iusques  à  se  priver  vilainement  de  la  iouïssance  de 
ses  propres  biens,  et  l'establir  toute  en  la  garde, 
et  n'en  user  point.  Selon  cette  espèce  d'usage,  ce 
sont  les  plus  riches  gents  du  monde  ceulx  qui  ont 
charge  de  la  garde  des  portes  et  murs  d'une  bonne 
ville.  Tout  homme  pecunieux  est  avaricieux,  à 
mon  gré.  Platon  renge  ainsi  les  biens  corporels 
ou  humains  :  la  santés  la  beaulté,  la  force,  la  ri- 
chesse :  et  la  richesse,  dict  il,  n'est  pas  aveugle, 
mais  très  clairvoyante,  quand  elle  est  illuminée 
par  la  prudence.  Dionysius  le  fils  eut  bonne  grâce  : 
on  l'advertit  que  l'un  de  ses  Syracusains  avoit 
caché  dans  terre  un  thresor  ;  il  luy  manda  de  le  luy 
apporter  ;  ce  qu'il  feit,  s'en  reservant  à  la  desrob- 
bee  quelque  partie,  avecques  laquelle  il  s'en  alla 

en  une  aultre  ville,  où  ayant  perdu  cet  appétit  de 
thésauriser,  il  se  meit  à  vivre  plus  libéralement  : 
ce  qu'entendant,  Dionysius  lui  feit  rendre  le 
demourant  de  son  thresor,  disant  que  puis  qu'il 
avoit  apprins  à  en  sçavoir  user,  il  le  luy  rendoit 
volontiers. 

le  feus  quelques  années  en  ce  poinct  :  ie  ne  sçay 
quel  bon  daimon  m'en  iecta  hors  très  utilement, 
comme  le  Syracusain,  et  m'envoya  toute  cette 
conserve  à  l'abandon  ;  le  plaisir  de  certain  voyage 
de  grande  despense  ayant  mis  au  pied  cette  sotte 
imagination  :  par  où  ie  suis  retumbé  à  une  tierce 
sorte  de  vie  (ie  dis  ce  que  i'en  sens),  certes  plus 
plaisante  beaucoup,  et  plus  reiglee  ;  c'est  que  ie 
fois  courir  ma  despense  quand  et  quand  ma  re- 
cepte  ;  tantost  l'une  devance,  tantost  l'aultre, 
mais  c'est  de  peu  qu'elles  s'abandonnent.  le  vis  du 
iour  à  la  iournee,  et  me  contente  d'avoir  dequoy 
suffire  aux  besoings  présents  et  ordinaires  :  aux 
extraordinaires,  toutes  les  provisions  du  monde 
n'y  sçauroient  suffire.  Et  est  folie  de  s'attendre 
que  fortune  elle  mesme  nous  arme  iamais  suffisam- 
ment contre  soy  :  c'est  de  nos  armes  qu'il  la  fault 
combattre  ;  les  fortuites  nous  trahiront  au  bon  du 
faict.  Si  i'amasse,  ce  n'est  que  pour  l'espérance  de 
quelque  voysine  emploite  ;  non  pour  achepter  des 
terres  dequoy  ie  n'ay  que  faire,  mais  pour  achepter 
du  plaisir.  Non  esse  cupidum,  pecunia  est  ;  non  esse 
emacem,  vectigal  est1.  le  n'ay  ny  gueres  peur  que 
bien  me  faille,  ny  nul  désir  qu'il  augmente  : 
divitiarum  fructus  est  in  copia  ;  copiant  déclarât 
satietas2  :  et  me  gratifie  singulièrement  que  cette 

1  C'est  être  riche  que  de  n'être  pas  avide  de  richesses  ;  c'est 
un  revenu  que  de  n'avoir  pas  la  passion  d'acheter.  Crc.  Paradox. 
VI,  3. 

2  Le  fruit  des  richesses  est  dans  l'abondance  ;  et  la  preuve  de 
l'abondance,  c'est  le  contentement.  Id,  ibid.  2. 

correction  me  soit  arrivée  en  un  aage  naturellement 
enclin  à  l'avarice,  et  que  ie  me  veoye  desfaict  de 
cette  folie  si  commune  aux  vieux,  et  la  plus  ridicule 
de  toutes  les  humaines  folies. 

Feraulez,  qui  avoit  passé  par  les  deux  fortunes, 
et  trouvé  que  l'accroist  de  chevance  n'estoit  pas 
accroist  d'appétit  au  boire,  manger,  dormir,  et 
embrasser  sa  femme  ;  et  qui,  d'aultre  part,  sentoit 
poiser  sur  ses  espaules  Timportunité  de  l'oeconomie, 
ainsi  qu'elle  faict  à  moy,  délibéra  de  contenter  un 
ieune  homme  pauvre,  son  fidèle  amy,  abboyant 
aprez  les  richesses  ;  et  luy  feit  présent  de  toutes  les 
siennes,  grandes  et  excessifves,  et  de  celles  encores 
qu'il  estoit  en  train  d'accumuler  touts  les  iours 
par  la  libéralité  de  Cyrus  son  bon  maistre,  et  par 
la  guerre  ;  moyennant  qu'il  prinst  la  charge  de 
l'entretenir  et  nourrir  honnestement  comme  son 
hoste  et  son  amy.  Ils  vescurent  ainsi  depuis  très 
heureusement,  et  egualement  contents  du  change- 
ment de  leur  condition. 

Voylà  un  tour  que  i'imiteroy  de  grand  courage  : 
et  loue  grandement  la  fortune  d'un  vieil  prélat  que 
ie  veoy  s'estre  si  purement  desmis  de  sa  bourse, 
de  sa  recepte  et  de  sa  mise,  tantost  â  un  serviteur 
choisy,  tantost  à  un  aultre,  qu'il  a  coulé  un  long 
espace  d'années,  autant  ignorant  cette  sorte 
d'affaires  de  son  mesnage  comme  un  estrangier. 
La  fiance  de  la  bonté  d'aultruy  est  un  non  legier 
tesmoignage  de  la  bonté  propre  ;  partant  la  fa- 
vorise Dieu  volontiers.  Et  pour  son  regard,  ie  ne 
veoy  point  d'ordre  de  maison  ny  plus  dignement 
ny  plus  constamment  conduict  que  le  sien.  Heureux 
qui  aye  reiglé  à  si  iuste  mesure  son  besoing,  que  • 
ses  richesses  y  puissent  suffire  sans  son  soing  et 
empeschement,  et  sans  que  leur  dispensât!  on  ou 
assemblage  interrompe  d'aultres  occupations  qu'il 

suit,  plus  convenables,  plus  tranquilles,  et  selon 
son  cœur  ! 

L'aysance  donc  et  l'indigence  dépendent  de 
F  opinion  d'un  chascun  ;  et  non  plus  la  richesse 
que  la  gloire,  que  la  santé,  n'ont  qu'autant  de 
beaulté  et  de  plaisir  que  leur  en  preste  celuy  qui 
les  possède.  Chascun  est  bien  ou  mal,  selon  qu'il 
s'en  treuve  :  non  de  qui  on  le  croid,  mais  qui  le 
croid  de  soy,  est  content  ;  et  en  cela  seul  la  créance 
se  donne  essence  et  vérité.  La  fortune  ne  nous  faict 
ny  bien  ny  mal  ;  elle  nous  en  offre  seulement  la 
matière  et  la  semence  :  laquelle  nostre  ame,  plus 
puissante  qu'elle,  tourne  et  applique  comme  il  luy 
plaist;  seule  cause  et  maistresse  de  sa  condition 
heureuse  ou  malheureuse.  Les  accessions  externes 
prennent  saveur  et  couleur  de  l'interne  constitution: 
comme  les  accoustrements  nous  eschauffent,  non 
de  leur  chaleur,  mais  de  la  nostre,  laquelle  ils  sont 
propres  à  couver  et  nourrir  ;  qui  en  abrieroit  un 
corps  froid,  il  en  tireroit  mesme  service  pour  la 
froideur  :  ainsi  se  conserve  la  neige  et  la  glace. 
Certes,  tout  en  la  manière  qu'à  un  fainéant 
l'estude  sert  de  torment  ;  à  un  yvrongne,  l'absti- 
nence du  vin  ;  la  frugalité  est  supplice  au  luxu- 
rieux ;  et  l'exercice,  géhenne  à  un  homme  délicat 
et  oysif  :  ainsin  est  il  du  reste.  Les  choses  ne  sont 
pas  si  douloureuses  ny  difficiles  d'elles  mesmes  ; 
mais  nostre  foiblesse  et  lascheté  les  faict  telles. 
Pour  iuger  des  choses  grandes  et  haultes,  il  fault 
une  ame  de  mesme  ;  aultrement  nous  leur  attri- 
buons le  vice  qui  est  le  nostre  :  un  aviron  droict 
semble  courbe  en  l'eau  ;  il  n'importe  pas  seulement 
qu'on  veoye  la  chose,  mais  comment  on  la  veoid. 

Or  sus,  pourquoy,  de  tant  de  discours  qui  per- 
suadent diversement  les  hommes  de  mespriser  la 
mort  et  de  porter  la  douleur,  n'en  trouvous  nous 

quelqu'un  qui  face  pour  nous  ?  et  de  tant  d'espèces 
d'imaginations  qui  l'ont  persuadé  à  aultruy,  que 
chascun  n'en  applique  il  à  soy  une  le  plus  selon 
son  humeur  ?  S'il  ne  peult  digérer  la  drogue  forte 
et  abstersive  pour  desraciner  le  mal,  au  moins  qu'il 
la  prenne  lenitive  pour  le  soulager.  Opinio  est 
quœdam  effeminata  ac  levis,  née  in  dolore  magis, 
quant  eadem  in  voluptaie  :  qua  quum  liquescimus, 
fluimusque  mollitia,  apis  aculeum  sine  clamore  ferre 
non  possumus...  Totum  in  eo  estait  tibi  imper  es1. 
Au  demourant,  on  n'eschappe  pas  à  la  philosophie, 
pour  faire  valoir  oultre  mesure  l'aspreté  des  dou- 
leurs et  l'humaine  foiblesse  ;  car  on  la  contrainct 
de  se  reiecter  à  ces  invincibles  répliques  :  «  S'il  est 
mauvais  de  vivre  en  nécessité,  au  moins  de  vivre 
en  nécessité  il  n'est  aulcune  nécessité  :  »  «  Nul  n'est 
mal  long  temps  qu'à  sa  faulte.  »  Qui  n'a  le  cœur 
de  souffrir  ny  la  mort  ny  la  vie,  qui  ne  veult  ny 
résister  ny  fuyr,  que  luy  feroit-on  ? 


CHAPITRE  XLI 

DE   NE   COMMUNIQUER    SA   GLOIRE 

De  toutes  les  resveries  du  monde,  la  plus  receue 
et  plus  universelle  est  le  soing  de  la  réputation  et 
de  la  gloire,  que  nous  espousons  iusques  à  quitter 
les  richesses,  le  repos,  la  vie  et  la  santé,  qui  sont 
biens  effectuels  et  substantiaux,  pour  suyvre  cette 
vaine  image  et  cette  simple  voix  qui  n'a  ny  corps 
ny  prinse  : 

1  Par  la  douleur,  comme  par  le  plaisir,  nos  âmes  s'amollissent  ; 
elles  n'ont  plus  rien  de  mâle  ni  de  solide,  et  une  piqûre  d'abeille 
nous  arrache  des  cris...  Tout  consiste  à  savoir  se  commander. 
Cic.  Tusc.  qucest.  II,  22. 

La  fama,  ch*  invaghisçe  a  un  dolce  suono 
Voi  superbi  mortali,  e  par  si  bella, 
Ê  un'  eco,  un  sogno,  anzi  del  sogno  un*  ombra 
Ch'  ad  ogni  vento  si  dilegua  et  sgombra  1  ; 

et  des  humeurs  desraisonnables  des  hommes,  il 
semble  que  les  philosophes  mesmes  se  desfacent 
plus  tard  et  plus  envy  de  cette  cy  que  de  nulle 
aultre  :  c'est  la  plus  revesche  et  opiniastre  ;  quia 
etiam  bene  profici  entes  animos  tentare  non  cessât2. 
Il  n'en  est  gueres  de  laquelle  la  raison  accuse  si 
clairement  la  vanité  ;  mais  elle  a  ses  racines  si 
vifves  en  nous,  que  ie  ne  sçay  si  iamais  aulcun 
s'en  est  peu  nettement  descharger.  Aprez  que  vous 
avez  tout  dict  et  tout  creu  pour  la  desadvouer,  elle 
produict  contre  vostre  discours  une  inclination  si 
intestine,  que  vous  avez  peu  que  tenir  à  rencon- 
tre :  car,  comme  dict  Cicero,  ceulx  mesmes  qui  la 
combattent,  encores  veulent  ils  que  les  livres  qu'ils 
en  escrivent  portent  au  front  leur  nom,  et  se  veu- 
lent rendre  glorieux  de  ce  qu'ils  ont  mesprisé  la 
gloire.  Toutes  les  aultres  choses  tumbent  en  com- 
merce :  nous  prestons  nos  biens  et  nos  vies  au 
besoing  de  nos  amis  ;  mais  de  communiquer  son 
honneur,  et  d'estrener  aultruy  de  sa  gloire,  il  ne 
se  veoid  gueres. 

Catulus  Luctatius,  en  la  guerre  contre  les 
Cimbres,  ayant  f aict  touts  ses  efforts  pour  arrester 
ses  soldats  qui  fuyoient  devant  les  ennemis,  se 
meit  luy  mesme  entre  les  fuyards,  et  contrefeit  le 
couard,  à  fin  qu'ils  semblassent  plustost  suyvre 
leur  capitaine  que  fuyr  l'ennemy  :  c'estoit  aban- 

1  La  renommée,  qui,  par  la  douceur  de  sa  voix,  enchante 
les  superbes  mortels,  et  paraît  si  ravissante,  n'est  qu'un  écho, 
un  songe,  ou  plutôt  l'ombre  d'un  songe  qui  se  dissipe  et  s'éva- 
nouit en  un  moment.  Tasso,  Gerus.  cant.  XIV,  st.  63. 

2  Parce  qu'elle  ne  cesse  de  tenter  ceux  mêmes  qui  ont  fait 
des  progrès  dans  la  vertu.  S.  August.  de  Civit.  Dei,  V,  14, 

donner  sa  réputation  pour  couvrir  la  honte  d'aul- 
truy.  Quand  Charles  cinquiesme  passa  en  Provence 
Tan  mil  cinq  cents  trente  sept,  on  tient  que  An- 
toine de  Levé  veoyant  l'empereur  résolu  de  ce 
voyage,  et  l'estimant  luy  estre  merveilleusement 
glorieux,  opinoit  toutesfois  le  contraire  et  le  des- 
conseilloit,  à  cette  fin  que  toute  la  gloire  et 
honneur  de  ce  conseil  en  feust  attribué  à  son 
maistre,  qu'il  feust  dict  son  bon  advis  et  sa  pré- 
voyance avoir  esté  telle,  que  contre  l'opinion  de 
touts,  il  eust  mis  à  fin  une  si  belle  entreprinse  : 
qui  estoit  l'honnorer  à  ses  despens.  Les  ambas- 
sadeurs thraciens  consolants  Archileonide,  mère 
de  Brasidas,  de  la  mort  de  son  fils,  et  le  hault 
louants  iusques  à  dire  qu'il  n'avoit  point  laissé 
son  pareil,  elle  refusa  cette  louange  privée  et 
particulière,  pour  la  rendre  au  publicque.  «Ne 
me  dictes  pas  cela,  feit  elle  ;  ie  sçay  que  la  ville 
de  Sparte  a  plusieurs  citoyens  plus  grands  et  plus 
vaillants  qu'il  n 'estoit.  »  En  la  battaille  de  Crecy, 
le  prince  de  Galles,  encores  fort  ieune,  avoit 
l'avantgarde  à  conduire  ;  le  principal  effort  de  la 
rencontre  feut  en  cet  endroict  :  les  seigneurs  qui 
l'accompagnoient  se  trouvants  en  dur  party 
d'armes,  mandèrent  au  roy  Edouard  de  s'ap- 
procher pour  les  secourir.  Il  s'enquit  de  Testât 
de  son  fils  ;  et  luy  ayant  esté  respondu  qu'il  estoit 
vivant  et  à  cheval  :  «le  lui  feroy,  dict  il,  tort  de 
luy  aller  maintenant  desrobber  l'honneur  de  la 
victoire  de  ce  combat,  qu'il  a  si  long  temps  sous- 
tenu  ;  quelque  hazard  qu'il  y  ayt,  elle  sera  toute 
sienne  ;  »  et  n'y  voulut  aller  ny  envoyer,  sçachant, 
s'il  y  feust  allé,  qu'on  eust  dict  que  tout  estoit 
perdu  sans  son  secours,  et  qu'on  luy  eust  attribué 
l'advantage  de  cet  exploict.  Semper  enim  quod 
postremum    adiectum    est,    id   rem   totam   videtur 

traxisse1.  Plusieurs  estimoient  à  Rome,  et  se 
disoit  communément,  que  les  principaulx  beaux 
faicts  de  Scipion  estoient  en  partie  deus  à  Laelius, 
qui  toutesfois  alla  tousiours  promouvant  et 
secondant  la  grandeur  et  gloire  de  Scipion,  sans 
aulcun  soing  de  la  sienne.  Et  Theopompus,  roy  de 
Sparte,  à  celuy  qui  luy  disoit  que  la  chose  public- 
que  demeuroit  sur  ses  pieds  pour  autant  qu'il 
sçavoit  bien  commander  :  «C'est  plustost,  dict  il, 
parce  que  le  peuple  sçait  bien  obeïr.  » 

Comme  les  femmes  qui  succedoient  aux  pairies 
avoient,  nonobstant  leur  sexe,  droict  d'assister  et 
opiner  aux  causes  qui  appartiennent  à  la  iuris- 
diction  des  pairs  :  aussi  les  pairs  ecclésiastiques, 
nonobstant  leur  profession,  estoient  tenus  d'as- 
sister nos  roys  en  leurs  guerres,  non  seulement  de 
leurs  amis  et  serviteurs,  mais  de  leur  personne. 
Aussi  l'evesque  de  Beauvais  se  trouvant  avecques 
Philippe  Auguste  en  la  battaille  de  Bouvines, 
participoit  bien  fort  courageusement  à  l'effect  ; 
mais  il  luy  sembloit  ne  debvoir  toucher  au  fruict 
et  gloire  de  cet  exercice  sanglant  et  violent.  Il 
mena  de  sa  main  plusieurs  des  ennemis  à  raison,  ce 
iour  là  ;  et  les  donnoit  au  premier  gentilhomme 
qu'il  trouvoit,  à  esgosiller  ou  prendre  prisonniers, 
luy  en  resignant  toute  l'exécution  :  et  le  feit  ainsi 
de  Guillaume,  comte  de  Salsberi,  à  messire  Iehan 
de  Nesle.  D'une  pareille  subtilité  de  conscience  à 
cette  aultre,  il  vouloit  bien  assommer,  mais  non 
pas  blecer,  et  pourtant  ne  combattoit  que  de 
masse.  Quelqu'un,  en  mes  iours,  estant  reproché 
par  le  roy  d'avoir  mis  les  mains  sur  un  presbtre, 
le  nioit  fort  et  forme  :  c'estoit  qu'il  l'avoit  battu 
et  foulé  aux  pieds. 

1  Car  ceux  qui  arrivent  les  derniers  au  combat  semblent  seuls 
avoir  décidé  la  victoire.  Tite-Live,  XXVII,  45. 

CHAPITRE  XLII 

DE  L'iNEGUALITÉ   QUI   EST  ENTRE  NOUS 

Plutarque  dict,  en  quelque  lieu,  qu'il  ne  treuve 
point  si  grande  distance  de  beste  à  beste,  comme 
il  treuve  d'homme  à  homme.  Il  parle  de  la  suffi- 
sance de  l'ame  et  qualitez  internes.  A  la  vérité, 
ie  treuve  si  loing  d'Epaminondas,  comme  ie 
l'imagine,  iusques  à  tel  que  ie  cognoy,  ie  dis 
capable  de  sens  commun,  que  i'encheriroy  volon- 
tiers sur  Plutarque  ;  et  diroy  qu'il  y  a  plus  de 
distance  de  tel  à  tel  homme,  qu'il  n'y  en  a  de 
tel  homme  à  telle  beste  ; 

Hem  !  vir  viro  quid  prsestat *  ! 

et  qu'il  y  a  autant  de  degrez  d'esprits,  qu'il  y  a 
d'icy  au  ciel  de  brasses,  et  autant  innumerables. 
Mais  à  propos  de  l'estimation  des  hommes,  c'est 
merveille  que,  sauf  nous,  aulcune  chose  ne  s'es- 
time que  par  ses  propres  qualitez  :  nous  louons  un 
cheval  de  ce  qu'il  est  vigoreux  et  adroict, 

Volucrem 
Sic  laudamus  equum,  facili  cui  plurima  palma 
Fervet,  et  exsultat  rauco  Victoria  circo  2, 

non  de  son  harnois  ;  un  lévrier,  de  sa  vistesse,  non 
de  son  collier  ;  un  oyseau,  de  son  aile,  non  de  ses 

1  Ah  !  qu'un  homme  peut  être  supérieur  à  un  autre  homme  ! 
Térence,  Eunuque,  acte  II,  se.  2,  v.  1. 

2  On  fait  cas  d'un  coursier  qui,  fier  et  plein  de  cœur, 
Fait  paraître,  en  courant,  sa  bouillante  vigueur  ; 
Qui  jamais  ne  se  lasse,  et  qui,  dans  la  carrière, 
S'est  couvert  mille  fois  d'une  noble  poussière. 

Juv.  VIII,  57,  imité  par  Boileau. 

longes  et  sonnettes  :  pourquoy  de  mesme  n'es- 
timons nous  un  homme  par  ce  qui  est  sien  ?  Il  a 
un  grand  train,  un  beau  palais,  tant  de  crédit, 
tant  de  rente  :  tout  cela  est  autour  de  luy,  non 
en  luy.  Vous  n'acheptez  pas  un  chat  en  poche  :  si 
vous  marchandez  un  cheval,  vous  luy  ostez  ses 
bardes,  vous  le  veoyez  nud  et  à  descouvert  ;  ou 
s'il  est  couvert,  comme  on  les  présent  oit  ancienne- 
ment aux  princes  à  vendre,  c'est  par  les  parties 
moins  nécessaires,  à  fin  que  vous  ne  vous  amusiez 
pas  à  la  beaulté  de  son  poil  ou  largeur  de  sa 
croupe,  et  que  vous  vous  arrestiez  principalement 
à  considérer  les  iambes,  les  yeulx  et  le  pied,  qui 
sont  les  membres  les  plus  utiles  : 

Regibus  hic  mos  est  :  ubi  equos  mercantur,  opertos 
Inspiciunt,  ne,  si  faciès,  ut  saepe,  décora 
Molli  fulta  pede  est,  emptorem  inducat  hiantem, 
Quod  pulchra?  clunes,  brève  quod  caput,  ardua  cervix  1. 

Pourquoy  estimant  un  homme,  Festimez  vous 
tout  enveloppé  et  empacqueté  ?  Il  ne  nous  faict 
monstre  que  des  parties  qui  ne  sont  aulcunement 
siennes,  et  nous  cache  celles  par  lesquelles  seules 
on  peut  vrayement  iuger  de  son  estimation. 
C'est  le  prix  de  Fespee  que  vous  cherchez,  non  de 
la  gaine  :  vous  n'en  donnerez  à  Fadventure  pas  un 
quatrain,  si  vous  l'avez  despouillee.  Il  le  fault 
iuger  par  luy  mesme,  non  par  ses  atours  ;  et  comme 
dict  très  plaisamment  un  ancien  :  «  Sçavez  vous 
pourquoy  vous  Festimez  grand?  vous  y  comptez 
la  haulteur  de  ses  patins.  »  La  base  n'est  pas  de  la 
statue.  Mesurez  le  sans  ses  eschasses  :  qu'il  mette 

1  Lorsque  les  princes  achètent  des  chevaux,  ils  les  examinent 
couverts,  de  peur  que  si  le  cheval  a  les  pieds  mauvais  et  la 
tête  belle,  comme  il  arrive  souvent,  l'acheteur  ne  se  laisse  séduire 
en  lui  voyant  une  croupe  arrondie,  une  tête  effilée,  et  une  en- 
colure relevée  et  hardie.  Hor.  Sat.  I,  2,  86. 

à  part  ses  richesses  et  honneurs  ;  qu'il  se  présente 
en  chemise.  A  il  le  corps  propre  à  ses  fonctions, 
sain  et  alaigre  ?  Quelle  ame  a  il  ?  est  elle  belle, 
capable  et  heureusement  pourveue  de  toutes  ses 
pièces  ?  est  elle  riche  du  sien,  ou  de  l'aultruy  ? 
la  fortune  n'y  a  elle  que  veoir  ?  Si  les  yeulx  ouverts 
elle  attend  les  espees  traictes,  s'il  ne  luy  chault  par 
où  luy  sorte  la  vie,  par  la  bouche  ou  par  le  gosier  ; 
si  elle  est  rassise,  equable  et  contente  :  c'est  ce 
qu'il  fault  veoir,  et  iuger  par  là  les  extrêmes 
différences  qui  sont  entre  nous.  Est  il 

Sapiens,  sibique  imperiosus  ; 
Quem  neque  pauperies,  neque  mors,  neque  vincula  terrent  ; 
Responsare  cupidinibus,  contemnere  honores 
Fortis  ;  et  in  se  ipso  totus  teres  atque  rotundus, 
Externi  ne  quid  valeat  per  laeve  morari  ; 
In  quem  manca  mit  semper  fortuna  1  ? 

un  tel  homme  est  cinq  cents  brasses  au  dessus  des 
royaumes  et  des  duchez  ;  il  est  luy  mesme  à  soy 
son  empire  : 

Sapiens...  pol  ipse  fingit  fortunam  sibi  2  ; 

que  luy  reste  il  à  désirer  ? 

Nonne  videmus 
Nil  aliud  sibi  naturam  latrare,  nisi  ut,  quoi 
Corpore  seiunctus  dolor  absit,  mente  fruatur 
Iucundo  sensu,  cura  semotu'  metuque  3  ? 

1  Est-il  sage  et  maître  de  lui-même  ?  verrait-il  sans  peur  l'in- 
digence, les  fers,  la  mort  ?  sait-il  résister  à  ses  passions,  mépriser 
les  honneurs  ?  renfermé  tout  entier  en  lui-même,  et  semblable 
au  globe  parfait  qu'aucune  aspérité  n'empêche  de  rouler,  ne 
laisse-t-il  aucune  prise  à  la  fortune  ?  Hor.  Sat.  II,  7,  83. 

2  Le  sage  est  l'artisan  de  son  propre  bonheur. 

Plaute,  Trinummus,  acte  II,  se.  2,  v.  84. 

3  Écoutée  le  cri  de  la  nature.  Qu'exige-t-elle  de  vous  ?  un 
corps  exempt  de  douleur,  une  âme  libre  de  terreurs  et  d'inquié- 
tudes. Lucrèce,  II,  16. 

Comparez  luy  la  tourbe  de  nos  hommes,  stupide, 
basse,  servile,  instable,  et  continuellement  flot- 
tante en  l'orage  des  passions  diverses  qui  la 
poulsent  et  repoulsent,  pendante  toute  d'aultruy  ; 
il  y  a  plus  d'esloingnement  que  du  ciel  à  la  terre  : 
et  toutesfois  l'aveuglement  de  nostre  usage  est 
tel,  que  nous  en  faisons  peu  ou  point  d' estât  ; 
là  où,  si  nous  considérons  un  païsan  et  un  roy, 
un  noble  et  un  vilain,  un  magistrat  et  un  homme 
privé,  un  riche  et  un  pauvre,  il  se  présente  soub- 
dain  à  nos  yeulx  une  extrême  disparité,  qui  ne 
sont  différents,  par  manière  de  dire,  qu'en  leurs 
chausses. 

En  Thrace,  le  roy  estoit  distingué  de  son  peuple 
d'une  plaisante  manière  et  bien  rencherie  :  il 
avoit  une  religion  à  part,  un  dieu  tout  à  luy,  qu'il 
n'appartenoit  à  ses  subiects  d'adorer,  c'estoit 
Mercure  ;  et  luy  desdaignoit  les  leurs,  Mars, 
Bacchus,  Diane.  Ce  ne  sont  pourtant  que  peinc- 
tures,  qui  ne  font  aulcune  dissemblance  essentielle  : 
car,  comme  les  ioueurs  de  comédie,  vous  les  veoyez 
sur  l'eschaffaut  faire  une  mine  de  duc  et  d'em- 
pereur ;  mais  tantost  aprez,  les  voylà  devenus 
valets  et  crocheteurs  misérables,  qui  est  leur 
naïfve  et  originelle  condition  :  aussi  l'empereur, 
duquel  la  pompe  vous  esblouït  en  public, 

Scilicet  et  grandes  viridi  cum  luce  smaragdi 
Auro  includuntur,  teriturque  thalassina  vestis 
Assidue,  et  Veneris  sudorem  exercita  potat 1  : 

veoyez  le  derrière  le  rideau  ;  ce  n'est  rien  qu'un 
homme  commun,  et  à  l'adventure  plus  vil  que  le 

1  Parce  qu'à  ses  doigts  brillent  enchâssées  dans  l'or  les  éme- 
raudes  les  plus  grandes  et  du  vert  le  plus  éclatant,  «parce  qu'il 
est  toujours  £aré  de  riches  habits  qu'il  use  dans  de  honteux 
plaisirs.  Lucrèce,  IV,  1 123. 


LIVRE  I,  CHAPITRE  XLII  381 

moindre  de  ses  subiects  :  ille  beatus  introrsum  est  ; 
istius  bracteata  félicitas  est l  ;  la  couardise,  l'irréso- 
lution, l'ambition,  le  despit  et  l'envie  l'agitent 
comme  un  aultre  ; 

Non  enim  gazce,  neque  consularis 
Summovet  lictor  miseros  tumultus 
Mentis,  et  curas  laqueata  circum 
Tecta  volantes2  : 

et  le  soing  et  la  crainte  le  tiennent  à  la  gorge  au 
milieu  de  ses  armées. 

Re  veraque  metus  hominum,  curaeque  sequaces, 
Nec  metuunt  sonitus  armorum,  nec  fera  tela  ; 
Audacterque  inter  reges,  rerumqne  potentes 
Yersantur,  neque  fulgorem  reverentur  ab  auro  s. 

La  nebvre,  la  migraine  et  la  goutte  l'espargnent 
elles  non  plus  que  nous  ?  Quand  la  vieillesse  luy 
sera  sur  les  espaules,  les  archers  de  sa  garde  l'en 
deschargeront  ils?  quand  la  frayeur  de  la  mort 
le  transira,  se  rasseurera  il  par  l'assistance  des 
gentilshommes  de  sa  chambre  ?  quand  il  sef  a  en 
ialousie  et  caprice,  nos  bonnet tades  le  remettront 
elles?  Ce  ciel  de  lict  tout  enflé  d'or  et  de  perles, 
n'a  aulcune  vertu  à  rappaiser  les  trenchees  d'une 
verte  cholique. 

Nec  calidse  citius  decedunt  corpore  febres, 
Textilibus  si  in  picturis,  ostroque  rubenti 
Iactaris,  quam  si  plebeia  in  veste  cubandum  est  4. 

1  Le  bonheur  du  sage  est  en  lui-même  ;  l'autre  n'a  qu'un 
bonheur  superficiel.  Séneque,  Epist.  115. 

2  Les  trésors  entassés,  les  faisceaux  consulaires,  ne  peuvent 
chasser  les  cruelles  agitations  de  l'esprit,  ni  les  soucis  qui  volti- 
gent sous  les  lambris  dorés.  Hor.  Od,  II,  16,  9. 

•{  Les  craintes  et  les  soucis,  inséparables  de  l'homme,  ne 
s'effrayent  point  du  fracas  des  armes  ;  ils  se  présentent  hardi- 
ment à  la  cour  des  rois,  et,  sans  respect  pour  le  trône,  s'asseyent 
à  leurs  côtés.  Lucrèce,  II,  47. 

4  La  fièvre  ne  vous  quittera  pas  plus  tôt,  si  vous  êtes  étendu 

Les  flatteurs  du  grand  Alexandre  luy  faisoient 
accroire  qu'il  est  oit  fils  de  Iupiter  :  un  iour  estant 
blecé,  regardant  escouler  le  sang  de  sa  playe  :  «  Eh 
bien  î  qu'en  dictes  vous  ?  dict  il  ;  est  ce  pas  icy 
un  sang  vermeil  et  purement  humain  ?  il  n'est 
pas  de  la  trempe  de  celuy  que  Homère  faict 
escouler  de  la  playe  des  dieux.  »  Hermodorus  le 
poëte  avoit  faict  des  vers  en  l'honneur  d'Antigo- 
nus,  où  il  l'appelloit  fils  du  soleil  :  et  luy,  au  con- 
traire :  «  Celuy,  dict  il,  qui  vuide  ma  chaize  percée, 
sçait  bien  qu'il  n'en  est  rien.  »  C'est  un  homme 
pour  touts  potages  :  et  si  de  soy  mesme  c'est  un 
homme  mal  nay,  l'empire  de  l'univers  ne  le 
sçauroit  rabiller. 

Puellae 
Hune  rapiant  ;  quidquid  calcaverit  hic,  rosa  fiât  *  : 

quoy  pour  cela,  si  c'est  une  ame  grossière  et 
stupide  ?  La  volupté  mesme  et  le  bonheur  ne  se 
perceoivent  point  sans  vigueur  et  sans  espriv. 

*   Hase  perinde  sunt,  ut  illius  animus  qui  ea  possidet  : 
Qui  uti  scit,  ei  bona  ;  illi,  qui  non  utitur  recte,  mala2. 

Les  biens  de  la  fortune,  touts  tels  qu'ils  sont, 
encores  faut  il  avoir  le  sentiment  propre  à  les 
savourer.  C'est  le  iouyr,  non  le  posséder,  qui  nous 
rend  heureux. 

Non  domus  et  fundus,  non  asris  acervus  et  auri, 
^groto  domini  deduxit  corpore'febres, 
Non  animo  curas.  Valeat  possessor  oportet, 
Qui  comportatis  rébus  bene  cogitât  uti  : 

sur  la  pourpre,  ou  sur  ces  tapis  tissus  à  si  grands  frais,  que  si 
vous  êtes  couché  sur  un  lit  plébéien.  Lucrèce,  II,  34. 

1  Que  les  jeunes  filles  se  l'enlèvent,  que  partout  les  roses 
naissent  sous  ses  pas.  Perse,  Sut.  II,  38. 

2  Ces  choses  sont  tout  ce  que  leur  possesseur  les  fait  être  ; 
des  biens  pour  qui  sait  en  user,  des  maux  pour  qui  en  fait  un 
mauvais  usage.  Térence,  Heautont,  acte  If  se.  3,  v.  21. 

Qui  cupit,  aut  metuit,  iuvat  iîlum  sic  domus,  aut  res, 
Ut  lippum  pictœ  tabulas,  fomenta  podagram l. 

Il  est  un  sot,  son  goust  est  mousse  et  hebeté  ;  il 
n'en  iouït  non  plus  qu'un  morfondu  de  la  doulceur 
du  vin  grec,  ou  qu'un  cheval  de  la  richesse  du 
harnois  duquel  on  l'a  paré  :  tout  ainsi,  comme 
Platon  dict,  que  la  santé,  la  beaulté,  la  force,  les 
richesses,  et  tout  ce  qui  s'appelle  bien,  est  eguale- 
ment  mal  à  l'iniuste,  comme  bien  au  iuste;  et  le 
mal,  au  rebours.  Et  puis,  où  le  corps  et  l'ame  sont 
en  mauvais  estât,  à  quoy  faire  ces  commoditez 
externes  ?  veu  que  la  moindre  picqueure  d'es- 
plingue,  et  passion  de  l'ame,  est  suffisante  à  nous 
oster  le  plaisir  de  la  monarchie  du  monde.  A  la 
première  strette  que  lui  donne  la  goutte,  il  a  beau 
estre  sire  et  maiesté, 

Totus  et  argento  conflatus,  totus  et  auro  2, 

perd  il  pas  le  souvenir  de  ses  palais  et  de  ses  gran- 
deurs ?  s'il  est  en  cholere,  sa  principaulté  le  garde 
elle  de  rougir,  de  pâlir,  de  grincer  les  dents  comme 
un  fol  ?  Or  si  c'est  un  habile  homme  et  bien  nay, 
la  royauté  adiouste  peu  à  son  bonheur  ; 

Si  ventri  bene,  si  lateri  est,  pedibusque  tuis,  nil 
Divitiœ  poterunt  regales  addere  maius  3  ; 

1  Cette  maison  superbe,  ces  terres  immenses,  ces  tas  d'or 
et  d'argent,  chassent-ils  la  fièvre  et  les  soucis  du  maître  ?  Pour 
jouir  de  ce  qu'on  possède,  il  faut  être  sain  de  corps  et  d'esprit. 
Pour  quiconque  est  tourmenté  de  crainte  ou  de  désir,  toutes 
ces  richesses  sont  comme  des  fomentations  pour  un  goutteux, 
comme  des  tableaux  pour  des  yeux  qui  ne  peuvent  souffrir  la 
lumière.  Hor.  Epist.  I,  2,  47. 

2  Tout  couvert  d'argent,  tout  brillant  d'or.  Tibulle,  I,  2,  70. 

3  Avez-vous  l'estomac  bon,  la  poitrine  excellente?  n'êtes- 
vous  point  tourmenté  de  la  goutte  ?  les  richesses  des  rois  ne 
pourraient  ajouter  à  votre  bonheur.  Hor.  Epist.  I,  2,  5. 

il  veoid  que  ce  n'est  que  biffe  et  piperie.  Ouy,  à 
l'adventure,  il  sera  de  l'advis  du  roy  Seleucus, 
«  que  qui  sçauroit  le  poids  d'un  sceptre  ne  dai- 
gneroit  F  amasser,  quand j  il  le  trouveroit  à  terre  :  » 
il  le  disoit  pour  les  grandes  et  pénibles  charges 
qui  touchent  un  bon  roy.  Certes,  ce  n'est  pas  peu 
de  chose  que  d'avoir  à  reigler  aultruy,  puis  qu'à 
reigler  nous  mesmes  il  se  présente  tant  de  diffi- 
cultez.  Quant  au  commander,  qui  semble  estre 
si  doulx,  considérant  l'imbécillité  du  iugement 
humain,  et  la  difficulté  du  chois  ez  choses  nou- 
velles et  doubteuses,  ie  suis  fort  de  cet  avis,  qu'il 
est  bien  plus  aysé  et  plus  plaisant  de  suyvre  que 
de  guider  ;  et  que  c'est  un  grand  seiour  d'esprit 
de  n'avoir  à  tenir  qu'une  voie  tracée,  et  à  res- 
pondre  que  de  soy  : 

Ut  satius  multo  iam  sit  parère  quietum, 
Quam  regere  imperio  res  velle  J. 

Ioinct  que  Cyrus  disoit  qu'il  n'appartenoit  de 
commander,  à  homme  qui  ne  vaille  mieulx  que 
ceulx  à  qui  il  commande.  Mais  le  roy  Hieron, 
en  Xenophon,  dict  davantage,  Qu'en  la  iouïssance 
des  voluptez  mesmes,  ils  sont  de  pire  condition 
que  les  privez  ;  d'autant  que  l'aysance  et  la 
facilité  leur  oste  l'aigredoulce  poincte  que  nous  y 
trouvons. 

Pinguis  amor,  nimiumque  potens,  in  tœdia  nobis 
Vertitur,  et,  stomacho  dulcisut  esca,  nocet  2. 

Pensons  nous  que  les  enfants  de  chœur  prennent 
grand  plaisir  à  la  musique  ?  la  satiété  la  leur  rend 

1  II  vaut  bien  mieux  obéir  tranquillement  que  de  prendre  le 
fardeau  des  affaires  publiques.  Lucrèce,  V,  1126. 

3  L'amour  déplaît,  s'il  est  trop  bien  traité  ;  c'est  un  aliment 
agréable  dont  l'excès  devient  nuisible.  Ovide,  Amor.  II,  19,  25. 

plustost  ennuyeuse.  Les  festins,  les  danses,  les 
masquarades,  les  tournois,  resiouïssent  ceulx  qui 
ne  les  veoyent  pas  souvent,  et  qui  ont  désiré  de 
les  veoir  ;  mais  à  qui  en  faict  ordinaire,  le  goust 
en  devient  fade  et  mal  plaisant  :  ny  les  dames  ne 
chatouillent  celuy  qui  en  iouït  à  cœur  saoul  :  qui 
ne  s  3  donne  loisir  d'avoir  soif,  ne  sçauroit  prendre 
plaisir  à  boire  :  les  farces  des  batteleurs  nous 
resiouïssent  ;  mais  aux  ioueurs  elles  servent  de 
corvée.  Et  qu'il  soit  ainsi,  ce  sont  délices  aux 
princes,  c'est  leur  feste,  de  se  pouvoir  quelques- 
fois  travestir  et  desmettre  à  la  façon  de  vivre 
basse  et  populaire  : 

Plerumque  grataj  principibus  vices, 
Mundaeque  parvo  sub  lare  pauperura 
CœnaB,  sine  aulaeis  et  ostro, 

Sollicitam  explicuere  frontem  1. 

Il  n'est  rien  si  empeschant,  si  desgousté,  que 
l'abondance.  Quel  appétit  ne  se  rebuteroit  à 
veoir  trois  cents  femmes  à  sa  mercy,  comme  les 
a  le  Grand  Seigneur  en  son  serrail  ?  Et  quel  appétit 
et  visage  de  chasse  s'estoit  réservé  celuy  de  ses 
ancestres,  qui  n'alloit  iamais  aux  champs  à  moins 
de  sept  mille  faulconniers  ?  Et  oultre  cela,  ie  croy 
que  ce  lustre  de  grandeur  apporte  non  legieres 
incommoditez  à  la  iouïssance  des  plaisirs  plus 
doulx  ;  ils  sont  trop  esclairez  et  trop  en  bute  : 
et  ie  ne  sçay  comment  on  requiert  plus  d'eulx 
de  cacher  et  couvrir  leur  faulte  ;  car  ce  qui  est  à 
nous  indiscrétion,  à  eulx  le  peuple  iuge  que  ce  soit 
tyrannie,  mespris  et  desdaing  des  loix  :  et  oultre 
Finclination  au  vice,  il  semble  qu'ils  adioustent 

1  Le  changement  plaît  aux  grands  :  une  table  propre,  sans 
tapis,  sans  pourpre,  un  repas  frugal  sous  le  toit  du  pauvre, -leur 
a  souvent  déridé  le  front.  Hor.  Od.  III,  29,  13. 

encores  le  plaisir  de  gourmander  et  soubmettre 
à  leurs  pieds  les  observances  publicques.  De  vray, 
Platon,  en  son  Gorgias,  définit  tyran  celuy  qui  a 
licence  en  une  cité  de  faire  tout  ce  qui  luy  plaist  : 
et  souvent,  à  cette  cause,  la  monstre  et  publica- 
tion de  leur  vice  blece  plus  que  le  vice  mesme. 
Chascun  craint  à  estre  espié  et  contreroollé  : 
ils  le  sont  iusques  à  leurs  contenances  et  à  leurs 
pensées,  tout  le  peuple  estimant  avoir  droict  et 
interest  d'en  iuger  ;  oultre  ce  que  les  taches 
s'aggran  dissent  selon  Teminence  et  clarté  du  lieu 
où  elles  sont  assises,  et  qu'un  seing  et  une  verrue 
au  front  paroi ssent  plus  que  ne  faict  ailleurs  une 
balafre.  Voilà  pourquoy  les  poëtes  feignent  les 
amours  de  lupiter  conduictes  soubs  aultre  visage 
que  le  sien  ;  et  de  tant  de  practiques  amoureuses 
qu'ils  luy  attribuent,  il  n'en  est  qu'une  seule,  ce 
me  semble,  où  il  se  treuve  en  sa  grandeur  et  maiesté. 
Mais  revenons  à  Hieron  :  il  recite  aussi  combien 
il  sent  d'incommoditez  en  sa  royauté,  pour  ne 
pouvoir  aller  et  voyager  en  liberté,  estant  comme 
prisonnier  dans  les  limites  de  son  païs,  et  qu'en 
toutes  ses  actions  il  se  treuve  enveloppé  d'une 
fascheuse  presse.  De  vray,  à  veoir  les  nostres  touts 
seuls  à  table,  assiégez  de  tant  de  parieurs  et  regar- 
dants incogneus,  i'en  ay  eu  souvent  plus  de  pitié 
que  d'envie.  Le  roy  Alphonse  disoit  que  les  asnes 
estoient  en  cela  de  meilleure  condition  que  les 
roys  ;  leurs  maistres  les  laissent  paistre  à  leur  ayse  : 
là  où  les  roys  ne  peuvent  pas  obtenir  cela  de  leurs 
serviteurs.  Et  ne  m'est  iamais  tumbé  en  fantasie 
que  ce  feust  quelque  notable  commodité,  à  la 
vie  d'un  homme  d'entendement,  d'avoir  une 
vingtaine  de  contreroolleurs  à  sa  chaize  percée  ; 
ny  que  les  services  d'un  homme  qui  a  dix  mille 
livres  de  rente,  ou  qui  a  prins  Casai  ou  deffendu 

Siene,  luy  soient  plus  commodes  et.  acceptables 
que  d'un  bon  valet  et  bien  expérimenté.  Les 
advantages  piïncipesques  sont  quasi  advantages 
imaginaires  ;  chasque  degré  de  fortune  a  quelque 
image  de  principaulté  ;  César  appelle  roytelets 
tout  s  les  seigneurs  ayants  iustice  en  France  de  son 
temps.  De  vray,  sauf  le  nom  de  sire,  on  va  bien 
avant  avecques  nos  roys.  Et  veoyez,  aux  provinces 
esloingnees  de  la  court,  nommons  Bretaigne  pour 
exemple,  le  train,  les  subiects,  les  officiers,  les 
occupations,  le  service  et  cerimonie  d'un  seigneur 
retiré  et  casanier,  nourry  entre  ses  valets  ;  et 
veoyez  aussi  le  vol  de  son  imagination  :  il  n'est 
rien  plus  royal.  Il  oyt  parler  de  son  maistre  une 
fois  Tan,  comme  du  roi  de  Perse,  et  ne  le  recognoist 
que  par  quelque  vieux  cousinage  que  son  secrétaire 
tient  en  registre.  A  la  vérité,  nos  loix  sont  libres 
assez  ;  et  le  poids  de  la  souveraineté  ne  touche  un 
gentilhomme  françois  à  peine  deux  fois  en  sa  vie. 
La  subiection  essentielle  et  efïectuelle  ne  regarde, 
d'entre  nous,  que  ceulx  qui  s'y  convient,  et  qui 
ayment  à  s'honnorer  et  enrichir  par  tel  service  : 
car  qui  se  veult  tapir  en  son  foyer,  et  sçait  conduire 
sa  maison  sans  querelle  et  sans  procez,  il  est  aussi 
libre  que  le  duc  de  Venise.  Paucos  servitus,  ftlures 
servitutem  tenent  \ 

Mais  sur  tout  Hieron  faict  cas  dequoy  il  se  veoid 
privé  de  toute  amitié  et  société  mutuelle,  en  laquelle 
consiste  le  plus  parfaict  et  doulx  fruict  de  la  vie 
humaine.  Car  quel  tesmoignage  d'affection  et  de 
bonne  volonté  puis  ie  tirer  de  celuy  qui  me  doibt, 
veuille  il  ou  non,  tout  ce  qu'il  peult  ?  Puis  ie  faire 
estât  de  son  humble  parler  et  courtoise  révérence, 
veu   qu'il    n'est   pas   en    luy   de   me   la   refuser  ? 

1  Peu  d'hommes  sont  enchaînés  à  la  servitude,  un  grand 
nombre  s'y  enchaînent.  SénÈque,  Epist.  22. 

L'honneur  que  nous  recevons  de  ceulx  qui  nous 
craignent,  ce  n'est  pas  honneur;  ces  respects  se 
doibvent  à  la  royauté,  non  à  moy. 

Maximum  hoc  regni  bonum  est, 
Quod  facta  domini  cogitur  populus  sui 
Quam  ferre,  tam  laudare  1. 

Veoy  ie  pas  que  le  meschant,  le  bon  roy,  celuy 
qu'on  hait,  celuy  qu'on  aime,  autant  en  a  l'un 
que  l'aultre?  De  mesmes  apparences,  de  mesme 
cerimonie  estoit  servy  mon  prédécesseur,  et  le  sera 
mon  successeur.  Si  mes  subiects  ne  m'offensent 
pas,  ce  n'est  tesmoignage  d'aulcune  bonne  affec- 
tion :  pourquoy  le  prendroy  ie  en  cette  part  là, 
puisqu'ils  ne  pourroient  quand  ils  vouldroient  ? 
Nul  ne  me  suit  pour  l'amitié  qui  soit  entre  luy  et 
moy  ;  car  il  ne  s'y  sçauroit  coudre  amitié  où  il 
y  a  si  peu  de  relation  et  de  correspondance  :  ma 
haulteur  m'a  mis  hors  du  commerce  des  hommes  ; 
il  y  a  trop  de  disparité  et  de  disproportion.  Ils 
me  suyvent  par  contenance  et  par  coustume,  ou, 
plustost  que  moy,  ma  fortune,  pour  en  accroistre 
la  leur.  Tout  ce  qu'ils  me  dient  et  font,  ce  n'est  que 
fard,  leur  liberté  estant  bridée  de  toutes  parts  par 
la  grande  puissance  que  i'ay  sur  eulx  :  ie  ne  veoy 
rien  autour  de  moy  que  couvert  et  masqué. 

Ses  courtisans  louoient  un  iour  Iulian  l'empereur 
de  faire  bonne  iustice  :  «  le  m'enorgueilliroy  volon- 
tiers, dict  il,  de  ces  louanges,  si  elles  venoient  de 
personnes  qui  osassent  accuser  ou  meslouer 
mes  actions  contraires,  quand  elles  y  seroient.  » 
Toutes  les  vrayes  commoditez  qu'ont  les  princes 
leur  sont  communes  avecques  les  hommes  de 
moyenne   fortune    (c'est    à    faire    aux    dieux    de 

1  Le  plus  grand  avantage  de  la  royauté,  c'est  que  les  peuples 
sont  obligés  non  seulement  de  souffrir,  mais  de  louer  les  actions 
de  leurs  maîtres.  Sénèque,  Thyest.  acte  II,  se.  i,  v.  30. 

monter  des  chevaulx  aislez,  et  se  paistre  d'am- 
brosie)  :  ils  n'ont  point  d'aultre  sommeil  et  d'aultre 
appétit  que  le  nostre;  leur  acier  n'est  pas  de 
meilleure  trempe  que  celuy  dequoy  nous  nous 
armons  ;  leur  couronne  ne  les  couvre  ny  du  soleil 
ny  de  la  pluie. 

Diocletian,  qui  en  portoit  une  si  révérée  et  si 
fortunée,  la  resigna,  pour  se  retirer  au  plaisir 
d'une  vie  privée  ;  et  quelque  temps  aprez,  la 
nécessité  des  affaires  publicques  requérant  qu'il 
reveinst  en  prendre  la  charge,  il  respondit  à  ceulx 
qui  l'en  prioient  :  «  Vous  n'entreprendriez  pas  de 
me  persuader  cela,  si  vous  aviez  veu  le  bel  ordre 
des  arbres  que  i'ay  moy  mesme  plantez  chez  moy, 
et  les  beaux  melons  que  i'y  ay  semez.  » 

A  l'advis  d'Anacharsis,  le  plus  heureux  estât 
d'une  police  seroit  où,  toutes  aultres  choses  estants 
eguales,  la  precedence  se  mesureroit  à  la  vertu, 
et  le  rebut  au  vice. 

Quand  le  roy  Pyrrhus  entreprenoit  de  passer 
en  Italie,  Cineas,  son  sage  conseiller,  luy  voulant 
faire  sentir  la  vanité  de  son  ambition  :  «  Eh  bien  ! 
sire,  luy  demanda  il,  à  quelle  hn  dressez  vous  cette 
grande  entreprinse  ?  —  Pour  me  faire  maistre  de 
l'Italie,  »  respondit  il  soubdain.  «  Et  puis,  suyvit 
Cineas,  cela  faict?  —  le  passeray,  dict  l'aultre, 
en  Gaule  et  en  Espaigne.  —  Et  aprez  ?  —  le  m'en 
iray  subiuguer  l'Afrique  ;  et  enfin,  quand  i'auray 
mis  le  monde  en  ma  subiection,  ie  me  reposeray, 
et  vivray  content  et  à  mon  ayse.  —  Pour  Dieu, 
sire,  rechargea  lors  Cineas,  dictes-moy  à  quoy 
il  tient  que  vous  ne  soyez  dez  à  présent,  si  vous 
voulez,  en  cet  estât  ?  pourquoy  ne  vous  logez  vous 
dez  cette  heure  où  vous  dictes  aspirer,  et  vous 
-espargnez  tant  de  travail  et  de  hazard,  que  vous 
iectez  entre  deux  ?  » 


b 

Nirairum,  quia  non  bene  norat,  qua3  esset  habendi 
Finis,  et  omnino  quoad  crescat  vera  voluptas  1. 

le  m'en  vais  clorre  ce  pas  par  un  verset  ancien 
que  ie  treuve  singulièrement  beau  à  ce  propos  : 
Mores  cuique  sut  fingunt  fortunam  2. 


CHAPITRE  XLIII 

DES  LOIX   SUMPTUAIRES 

La  façon  dequoy  nos  loix  essayent  à  reigler  les 
folles  et  vaines  despenses  des  tables  et  vestements, 
semble  estre  contraire  à  sa  fin.  Le  vray  moyen,  ce 
seroit  d'engendrer  aux  hommes  le  mespris  de  l'or 
et  de  la  soye,  comme  de  choses  vaines  et  inutiles  ; 
et  nous  leur  augmentons  l'honneur  et  le  prix,  qui 
est  une  bien  inepte  façon  pour  en  desgouster  les 
hommes.  Car  dire  ainsi,  qu'il  n'y  aura  que  les 
princes  qui  mangent  du  turbot,  et  qui  puissent 
porter  du  velours  et  de  la  tresse  d'or,  et  l'interdire 
au  peuple,  qu'est  ce  aultre  chose  que  mettre  en 
crédit  ces  choses  là,  et  faire  croistre  l'envie  à 
chascun  d'en  user?  Que  les  roys  quittent  hardie- 
ment  ces  marques  de  grandeur  ;  ils  en  ont  assez 
d'aultres  :  tels  excez  sont  plus  excusables  à  tout 
aultre  qu'à  un  prince.  Par  l'exemple  de  plusieurs 
nations,  nous  pouvons  apprendre  assez  de  meil- 
leures façons  de  nous  distinguer  extérieurement, 
et  nos  degrez  (ce  que  i'estime  à  la  vérité  estre  bien 

1  C'est  qu'il  ne  connaissait  pas  les  bornes  qu'on  doit  mettre 
à  ses  désirs  ;  c'est  qu'il  ignorait  jusqu'où  va  le  plaisir  véritable. 
Lucrèce,  V,  1431. 

3  Chacun  se  fait  à  soi-même  sa  destinée.  Corn.  Nép.  Vie 
(VAtticuSy  c.  11. 

requis  en  un  estât),  sans  nourrir  pour  cet  effect 
cette  corruption  et  incommodité  si  apparente. 
C'est  merveille  comme  la  coustume  en  ces  choses 
indifférentes  plante  ayseement  et  soubdain  le 
pied  de  son  auctorité.  A  peine  feusmes  nous  un 
an,  pour  le  dueil  du  roy  Henry  second,  à  porter  du 
drap  à  la  court,  il  est  certain  que  desia,  à  l'opinion 
d'un  chascun,  les  soyes  estoient  venues  à  telle 
vilité,  que  si  vous  en  veoyiez  quelqu'un  vestu, 
vous  en  faisiez  incontinent  quelque  homme  de 
ville  ;  elles  estoient  demeurées  en  partage  aux 
médecins  et  aux  chirurgiens  :  et  quoy  qu'un  chascun 
feust  à  peu  prez  vestu  de  mesme,  si  y  avoit  il 
d'ailleurs  assez  de  distinctions  apparentes  des 
qualitez  des  hommes.  Combien  soubdainement 
viennent  en  honneur  parmy  nos  armées  les  pour- 
pûincts  crasseux  de  chamois  et  de  toile,  et  la 
polisseure  et  richesse  des  vestements,  à  reproche 
et  à  mespris  1  Que  les  roys  commencent  à  quitter 
ces  despenses,  ce  sera  faict  en  un  mois,  sansedict 
et  sans  ordonnance  :  nous  irons  touts  aprez.  La 
loy  debvroit  dire,  au  rebours,  que  le  cramoisy  et 
l'orfèvrerie  est  défendue  à  toute  espèce  de  gents, 
sauf  aux  batteleurs  et  aux  courtisanes. 

De  pareille  invention  corrigea  Zeleucus  les  mœurs 
corrompues  des  Locriens.  Ses  ordonnances  estoient 
telles  :  «  Que  la  femme  de  condition  libre  ne  puisse 
mener  aprez  elle  plus  d'une  chambrière,  sinon  lors 
qu'elle  sera  yvre  ;  ny  ne  puisse  sortir  hors  la  ville 
de  nuict,  ny  porter  ioyaux  d'or  à  l'entour  de  sa 
personne,  ny  robbe  enrichie  de  broderie,  si  elle 
n'est  publicque  et  putain  :  Que,  sauf  les 'rumens, 
à  homme  ne  loise  porter  en  son  doigt  anneau  d'or, 
ny  robbe  délicate,  comme  sont  celles  des  draps 
tissus  en  la  ville  de  Milet.  »  Et  ainsi,  par  ces  excep- 
tions honteuses,  il  divertissoit  ingénieusement  ses 


392  ESSAIS  DE  MONTAIGNE 

citoyens  des  superfluitez  et  délices  pernicieuses  : 
c'estoit  une  très  utile  manière  d'attirer,  par  hon- 
neur et  ambition,  les  hommes  à  leur  debvoir  et 
à  T obéissance. 

Nos  roys  peuvent  tout  en  telles  reformations 
externes  ;  leur  inclination  y  sert  de  loy  :  quidquid 
principes  faciunt,  prœcipere  videntur1  :  le  reste 
de  la  France  prend  pour  reigle  la  reigle  de  la 
court.  Qu'ils  se  desplaisent  de  cette  vilaine  chaus- 
seure,  qui  monstre  si  à  descouvert  nos  membres 
occultes  ;  ce  lourd  grossissement  de  pourpoincts, 
qui  nous  faict  touts  aultres  que  nous  ne  sommes, 
si  incommode  à  s'armer  ;  ces  longues  tresses  de 
poil,  efféminées  ;  cet  usage  de  baiser  ce  que  nous 
présentons  à  nos  compaignons,  et  nos  mains  en 
les  saluant,  ceiïmonie  deue  aultrefois  aux  seuls 
princes  ;  et  qu'un  gentilhomme  se  treuve  en  lieu 
de  respect  sans  espee  à  son  costé,  tout  esbraillé 
et  destaché,  comme  s'il  venoit  de  la  garderobbe  ; 
et  que  contre  la  forme  de  nos  pères  et  la  particulière 
liberté  de  la  noblesse  de  ce  royaume,  nous  nous 
tenons  descouverts  bien  loing  autour  d'eulx,  en 
quelque  lieu  qu'ils  soient  ;  et  comme  autour 
d'eulx,  autour  de  cent  aultres,  tant  nous  avons 
de  tiercelets  et  quartelets  de  roys  ;  et  ainsi  d' aul- 
tres pareilles  introductions  nouvelles  et  vicieuses  : 
elles  se  verront  incontinent  esvanouïes  et  descriees. 
Ce  sont  erreurs  superficielles,  mais  pourtant  de 
mauvais  prognosticque  ;  et  sommes  advertis  que 
le  massif  se  desment  quand  nous  veoyons  fendiller 
l'enduict  et  la  crouste  de  nos  parois. 

Platon,  en  ses  loix,  n'estime  peste  au  monde 
plus  dommageable  à  sa  cité,  que  de  laisser  prendre 
liberté  à  la  ieunesse  de  changer,  en  accoustrements, 

1  Tout  ce  que  les  princes  font,  il  semble  qu'ils  le  commandent. 
Quintilien,  Déclam.  3,  p.  38,  éd.  de  1665. 

en  gestes,  en  dances,  en  exercices  et  en  chansons, 
d'une  forme  à  une  aultre,  remuant  son  iugement 
tantost  en  cette  assiette,  tantost  en  cette  là  ; 
courant  aprez  les  nouvelle tez,  honnorant  leurs 
inventeurs  :  par  où  les  mœurs  se  corrompent,  et 
toutes  institutions  viennent  à  desdaing  et  à  mes- 
pris.  En  toutes  choses,  sauf  simplement  aux  mau- 
vaises, la  mutation  est  à  craindre  ;  la  mutation  des 
saisons,  des  vents,  des  vivres,  des  humeurs.  Et 
nulles  loix  ne  sont  en  leur  vray  crédit  que  celles 
ausquelles  Dieu  a  donné  quelque  ancienne  durée, 
de  mode  que  personne  ne  s  cache  leur  naissance, 
ny  qu'elles  ayent  iamais  esté  aultres. 


CHAPITRE  XLIV 

DU  DORMIR 

La  raison  nous  ordonne  bien  d'aller  tousiours 
mesme  chemin,  mais  non  toutesfois  mesme  train  : 
et  ores  que  le  sage  ne  doibve  donner  aux  passions 
humaines  de  se  fourvoyer  de  la  droicte  carrière, 
il  peult  bien,  sans  interest  de  son  debvoir,  leur 
quitter  aussi  cela,  d'en  haster  ou  retarder  son 
pas,  et  ne  se  planter  comme  un  colosse  immobile 
et  impassible.  Quand  la  vertu  mesme  seroit  in- 
carnée, ie  croy  que  le  pouls  luy  battroit  plus  fort 
allant  à  Fassault  qu'allant  disner  :  voire  il  est 
nécessaire  qu'elle  s'eschaufïe  et  s'esmeuve.  A  cette 
cause,  i'ay  remarqué  pour  chose  rare,  de  veoir 
quelquesfois  les  grands  personnages,  aux  plus 
haultes  entreprinses  et  importants  affaires,  se  tenir 
si  entiers  en  leur  assiette,  que  de  n'en  accourcir 
pas  seulement  leur  sommeil.  Alexandre  le  Grand, 

le  iour  assigné  à  cette  furieuse  battaille  contre 
Darius,  dormit  si  profondément  et  si  haulte 
matinée,  que  Parmenion  feut  contrainct  d'entrer 
en  sa  chambre,  et  approchant  de  son  lict,  l'appeller 
deux  ou  trois  fois  par  son  nom  pour  l'esveiller, 
le  temps  d'aller  au  combat  le  pressant.  L'em- 
pereur Othon  ayant  résolu  de  se  tuer,  cette  mesme 
nuict,  aprez  avoir  mis  ordre  à  ses  affaires  domes- 
tiques, partagé  son  argent  à  ses  serviteurs,  et 
amlé  le  trenchant  d'une  espee  dequoy  il  se  vouloit 
donner,  n'attendant  plus  qu'à  sçavoir  si  chascun 
de  ses  amis  s'estoit  retiré  en  seureté,  se  print  si 
profondement  à  dormir,  que  ses  valets  de  chambre 
l'entendoient  ronfler.  La  mort  de  cet  empereur 
a  beaucoup  de  choses  pareilles  à  celle  du  grand 
Caton,  et  mesme  cecy  :  car  Caton  estant  prest 
à  se  desfaire,  ce  pendant  qu'il  attendoit  qu'on 
luy  rapportast  nouvelles  si  les  sénateurs  qu'il 
faisoit  retirer  s'estoient  eslargis  du  port  d'Utique, 
se  meit  si  fort  à  dormir,  qu'on  l'oyoit  souffler 
de  la  chambre  voysine,  et  celuy  qu'il  avoit  envoyé 
vers  le  port  l'ayant  esveillé  pour  luy  dire  que  la 
tormente  empeschoit  les  sénateurs  de  faire  voile 
à  leur  ayse,  il  y  en  renvoya  encores  un  aultre,  et 
se  renfonceant  dans  le  lict,  se  remeit  encores  à 
sommeiller  iusques  à  ce  que  ce  dernier  l'asseura 
de  leur  partement.  Encores  avons  nous  dequoy 
le  comparer  au  faict  d'Alexandre,  en  ce  grand  et 
dangereux  orage  qui  le  menaceoit  par  la  sédition 
du  tribun  Metellus,  voulant  publier  le  décret  du 
rappel  de  Pompeius  dans  la  ville  avecques  son  armée, 
lors  de  Fesmotion  de  Catilina  ;  auquel  décret  Caton 
seul  resistoit  ;  et  en  avoient  eu  Metellus  et  luy  de 
grosses  paroles  et  grandes  menaces  au  sénat  : 
mais  c'estoit  au  lendemain,  en  la  place,  qu'il 
falloit  venir  à  l'exécution  ;  où  Metellus,  oultre  la 

faveur  du  peuple  et  de  César,  conspirant  lors  aux 
advantages  de  Pompefus,  se  debvoit  trouver  accom- 
paigné  de  force  esclaves  estrangiers  et  escrimeurs 
à  oultrance,  et  Caton  fortifié  de  sa  seule  constance  ; 
de  sorte  que  ses  parents,  ses  domestiques  et  beau- 
coup de  gents  de  bien  en  estoient  en  grand  soulcy, 
et  en  y  eut  qui  passèrent  la  nuict  ensemble  sans 
vouloir  reposer,  ny  boire,  ny  manger,  pour  le 
dangier  qu'ils  luy  veoyoient  préparé  ;  mesme  sa 
femme  et  ses  sœurs  ne  faisoient  que  pleurer  et  se 
tormenter  en  sa  maison  :  là  ou  luy,  au  contraire, 
reconfortoit  tout  le  monde  ;  et  aprez  avoir  souppé 
comme  de  coustume,  s'en  alla  coucher,  et  dormir  de 
fort  profond  sommeil  iusques  au  matin,  que  l'un 
de  ses  œmpaignons  au  tribunat  le  veint  esveiller 
pour  aller  à  l'escarmouche.  La  cognoissance  que 
nous  avons  de  la  grandeur  de  courage  de  cet 
homme,  par  le  reste  de  sa  vie,  nous  peult  faire 
iuger,  en  toute  seureté,  que  cecy  luy  partoit  d'une 
ame  si  loing  eslevee  au  dessus  de  tels  accidents, 
qu'il  n'en  daignoit  entrer  en  cervelle,  non  plus 
que  d'accidents  ordinaires. 

En  la  batt  aille  navale  qu'Augustus  gaigna 
contre  Sextus  Pompeius  en  Sicile,  sur  le  poinct 
d'aller  au  combat,  il  se  trouva  pressé  d'un  si 
profond  sommeil,  qu'il  fallut  que  ses  amis  l'esveil- 
lassent  pour  donner  le  signe  de  la  batt  aille  :  cela 
donna  occasion  à  M.  Antonius  de  luy  reprocher, 
depuis,  qu'il  n'avoit  pas  eu  le  cœur  seulement  de 
regarder  les  yeulx  ouverts  l'ordonnance  de  son 
armée,  et  de  n'avoir  osé  se  présenter  aux  soldats, 
iusques  à  ce  qu'Agrippa  luy  veinst  annoncer  la 
nouvelle  de  la  victoire  qu'il  avoit  eue  sur  ses  enne- 
mis. Mais  quant  au  ieune  Marius,  qui  feit  encores 
pis,  car  le  iour  de  sa  dernière  iournee  contre  Sylla, 
aprez  avoir  ordonné  son  armée  et  donné  le  mot 

et  signe  de  la  battaille,  il  se  coucha  dessoubs  un 
arbre  à  l'umbre  pour  se  reposer,  et  s'endormit  si 
serré,  qu'à  peine  se  peut  il  esveiller  de  la  route  et 
fuitte  de  ses  gents,  n'ayant  rien  veu  du  combat; 
ils  disent  que  ce  feut  pour  estre  si  extrêmement 
aggravé  de  travail  et  de  faulte  de  dormir,  que 
nature  n'en  pouvoit  plus.  Et  à  ce  propos,  les 
médecins  adviseront  si  le  dormir  est  si  nécessaire, 
que  nostre  vie  en  dépende  :  car  nous  trouvons  bien 
qu'on  feit  mourir  le  roy  Perseus  de  Macédoine 
prisonnier  à  Rome,  luy  empeschant  le  sommeil  ; 
mais  Pline  en  allègue  qui  ont  vescu  longtemps 
sans  dormir.  Chez  Hérodote,  il  y  a  des  nations 
ausquelles  ]es  hommes  dorment  et  veillent  par 
demy  années.  Et  ceulx  qui  escrivent  la  vie  du 
sage  Epimenides,  disent  qu'il  dormit  cinquante 
sept  ans  de  suitte. 


CHAPITRE    XLV 

DE   LA   BATTAILLE   DE   DREUX 

Il  y  eut  tout  plein  de  rares  accidents  en  nostre  bat- 
taille  de  Dreux  ;  mais  ceulx  qui  ne  favorisent  pas 
fort  la  réputation  de  monsieur  de  Guyse,  mettent 
volontiers  en  avant,  qu'il  ne  se  peult  excuser 
d'avoir  faict  alte  et  temporisé  avecques  les  forces 
qu'il  commandoit,  ce  pendant  qu'on  enfonceoit 
monsieur  le  connestable,  chef  de  l'armée,  avecques 
l'artillerie  ;  et  qu'il  valoit  mieulx  se  hazarder, 
prenant  l'ennemy  par  flanc,  que,  attendant  l'ad- 
vantage  de  le  veoir  en  queue,  souffrir  une  si  lourde 
perte.  Mais  oultre  ce  que  l'issue  en  tesmoigna, 
qui  en  débattra  sans  passion  me  confessera  aysee- 
ment,  à  mon  advis,  que  le  but  et  la  visée,  non 

sei^ement  d'un  capitaine,  mais  de  chasque  soldat, 
doibt  regarder  la  victoire  en  gros;  et  que  nulles 
occurrences  particulières,  quelque  interest  qu'il 
y  ait,  ne  le  doibvent  divertir  de  ce  poinct  là.  Phi- 
lopœmen,  en  une  rencontre  de  Machanidas,  ayant 
envoyé  devant,  pour  attaquer  l'escarmouche, 
bonne  trouppe  d'archers  et  gents  de  traict  ;  et 
l'ennemy,  aprez  les  avoir  renversez,  s'amusant  à 
les  poursuyvre  à  toute  bride,  et  coulant,  aprez  sa 
victoire,  le  long  de  la  battaille  où  estoit  Philo- 
pœmen,  quoy  que  ses  soldats  s'en  esmeussent,  il  ne 
feut  d'advis  de  bouger  de  sa  place,  ny  de  se  pré- 
senter à  l'ennemy  pour  secourir  ses  gents  ;  ains 
les  ayant  laissé  chasser  et  mettre  en  pièces  à  sa 
veue,  commencea  la  charge  sur  les  ennemis  au 
battaillon  de  leurs  gents  de  pied,  lors  qu'il  les 
veid  tout,  à  faict  abandonnez  de  leurs  gents  de 
cheval  ;  et  bien  que  ce  feussent  Lacedemoniens, 
d'autant  qu'il  les  print  à  l'heure  que,  pour  tenir 
tout  gaigné,  ils  commenceoient  à  se  desordonner, 
il  en  veint  ayseement  à  bout  ;  et  cela  faict,  se  meit 
à  poursuyvre  Machanidas.  Ce  cas  est  germain  à 
celuy  de  monsieur  de  Guyse. 

En  cette  aspre  battaille  d'Agesilaus  contre  les 
Bœotiens,  que  Xenophon,  qui  y  estoit,  dict  estre 
la .  plus  rude  qu'il  eust  oncques  veue,  Agesilaus 
refusa  l'advantage  que  fortune  luy  presentoit,  de 
laisser  passer  le  battaillon  des  Bœotiens  et  les 
charger  en  queue,  quelque  certaine  victoire  qu'il 
en  preveist,  estimant  qu'il  y  avoit  plus  d'art  que 
de  vaillance  ;  et  pour  monstrer  sa  prouesse  d'une 
merveilleuse  ardeur  de  courage,  choisit  plustost  de 
leur  donner  en  teste  :  mais  aussi  feut  il  bien  battu 
et  bien  blecé,  et  contrainct  enfin  de  se  desmesler, 
et  prendre  le  party  qu'il  avoit  refusé  au  commence- 
ment, faisant  ouvrir  ses  gents  pour  donner  passage 

à  ce  torrent  de  Bœotiens  ;  puis  quand  ils  feurent 
passez,  prenant  garde  qu'ils  marchoient  en  desor- 
dre comme  ceulx  qui  cuidoient  bien  estre  hors 
de  tout  dangier.  il  les  feit  suyvre  et  charger  par 
les  flancs  :  mais  pour  cela  ne  les  peut  il  tourner  en 
f  uitte  à  val  de  route  ;  ains  se  retirèrent  le  petit  pas, 
monstrant  tousiours  les  dents,  iusques  à  ce  qu'ils 
se  feurent  rendus  à  sauveté. 


CHAPITRE    XLVI 

DES  NOMS 

Quelque  diversité  d'herbes  qu'il  y  ayt,  tout  s'en- 
veloppe sous  le  nom  de  salade  :  de  mesme,  sous  la 
considération  des  noms,  ie  m'en  vois  faire  icy  une 
galimafree  de  divers  articles. 

Chasque  nation  a  quelques  noms  qui  se  prennent, 
ie  ne  sçay  comment,  en  mauvaise  part  :  et  à  nous 
Iehan,  Guillaume,  Benoist.  Item,  il  semble  y  avoir 
en  la  généalogie  des  princes,  certains  noms  fatale- 
ment affectez  :  comme  des  Ptolomees  à  ceulx 
d'Aegypte,  des  Henrys  en  Angleterre,  Charles  en 
France,  Baudoins  en  Flandres  ;  et  en  nostre  an- 
cienne Aquitaine,  des  Guillaumes,  d'où  l'on  dict 
que  le  nom  de  Guienne  est  venu,  par  un  froid 
rencontre,  s'il  n'en  y  avoit  d'aussi  cruds  dans 
Platon  mesme. 

Item,  c'est  une  chose  legiere,  mais  toutesfois 
digne  de  mémoire  pour  son  estrangeté,  et  escripte 
par  tesmoing  oculaire,  que  Henry,  duc  de  Nor- 
mandie, fils  de  Henry  second,  roy  d'Angleterre, 
faisant  un  festin  en  France,  l'assemblée  de  la 
noblesse  y  feut  si  grande,  que,  pour  passetemps, 

s'estant  divisée  en  bandes  par  la  ressemblance 
des  noms  ;  en  la  première  trouppe,  qui  feut  des 
Guillaumes,  il  se  trouva  cent  dix  chevaliers  assis 
à  table  portants  ce  nom,  sans  mettre  en  compte 
les  simples  gentilshommes  et  serviteurs. 

11  est  autant  plaisant  de  distribuer  les  tables 
par  le  nom  des  assistants,  comme  il  estoit  à  l'em- 
pereur Geta  de  faire  distribuer  le  service  de  ses 
mets  par  la  considération  des  premières  lettres  du 
nom  des  viandes  :  on  servoit  celles  qui  se  com- 
menceoient  par  M  :  mouton,  marcassin,  merlus, 
marsoin  ;  ainsi  des  aultres. 

Item,  il  se  dict  qu'il  faict  bon  avoir  bon  nom, 
c'est  à  dire  crédit  et  réputation  ;  mais  encores,  à  la 
vérité,  est  il  commode  d'avoir  un  nom  beau,  et  qui 
ayseement  se  puisse  prononcer  et  retenir,  car  les 
roys  et  les  grands  nous  en  cognoissent  plus  aysee- 
ment, et  oublient  plus  mal  volontiers  ;  et  de  ceulx 
mesmes  qui  nous  servent,  nous  commandons  plus 
ordinairement  et  employons  ceulx  desquels  les 
noms  se  présentent  le  plus  facilement  à  la  langue. 
I'ay  veu  le  roy  Henry  second  ne  pouvoir  nommer 
à  droict  un  gentilhomme  de  ce  quartier  de  Gas- 
coigne  ;  et  à  une  fille  de  la  royne,  il  feut  luy  mesme 
d'advis  de  donner  le  nom  gênerai  de  la  race,  parce 
que  celuy  de  la  maison  paternelle  luy  sembla  trop 
divers.  Et  Socrates  estime  digne  du  soing  paternel 
de  donner  un  beau  nom  aux  enfants. 

Item,  on  dict  que  la  fondation  de  nostre  Dame 
la  grand,  à  Poictiers,  print  origine  de  ce  qu'un 
ieune  homme  desbauché,  logé  en  cet  endroict, 
ayant  recouvré  une  garse,  et  luy  ayant  d'arrivée 
demandé  son  nom,  qui  estoit  Marie,  se  sentit  si 
vifvement  esprins  de  religion  et  de  respect  de  ce 
nom  sacrosainct  de  la  Vierge  mère  de  nostre  Sau- 
veur, que  non  seulement  il  la  chassa  soubdain, 

mais  en  amenda  tout  le  reste  de  sa  vie,  et  qu'en 
considération  de  ce  miracle,  il  feut  basty,  en  la 
place  où  estoit  la  maison  de  ce  ieune  homme,  une 
chapelle  au  nom  de  nostre  Dame,  et  depuis  l'église 
que  nous  y  veoyons.  Cette  correction  voyelle  et 
auriculaire,  devotieuse,  tira  droict  à  l'ame  :  cette 
aultre  suyvante,  de  mesme  genre,  s'insinua  par  les 
sens  corporels.  Pythagoras  estant  en  compaignie 
Ae  ieunes  hommes,  lesquels  il  sentit  complotter, 
eschauffez  de  la  feste,  d'aller  violer  une  maison 
pudique,  commanda  à  la  menestriere  de  changer 
de  ton  ;  et  par  une  musique  poisante,  severe  et 
spondaïque,  enchanta  tout  doulcement  leur  ar- 
deur, et  l'endormit. 

Item,  dira  pas  la  postérité  que  nostre  reforma- 
tion d'auiourd'huy  ayt  esté  délicate  et  exacte,  de 
n'avoir  pas  seulement  combattu  les  erreurs  et  les 
vices,  et  remply  le  monde  de  dévotion,  d'humilité, 
d'obeïssance,  de  paix,  et  de  toute  espèce  de  vertu  ; 
mais  d'avoir  passé  iusques  à  combattre  ces  an- 
ciens noms  de  nos  baptesmes,  Charles,  Louys, 
François,  pour  peupler  le  monde  de  Mathusalem, 
Ezechiel,  Malachie,  beaucoup  mieulx  sentants  de 
la  foy?  Un  gentilhomme,  mien  voisin,  estimant 
les  commoditez  du  vieux  temps  au  prix  du  nostre, 
n'oublioit  pas  de  mettre  en  compte  la  fierté  et 
magnificence  des  noms  de  la  noblesse  de  ce  temps 
là,  Dom  Grumedan,  Quedragan,  Agesilan  ;  et  qu'à 
les  ouyr  seulement  sonner,  il  se  sentoit  qu'ils 
avoient  esté  bien  aultres  gents  que  Pierre,  Guillot 
et  Michel. 

Item,  ie  sçay  bon  gré  à  Iacques  Amyot  d'avoir 
laissé  dans  le  cours  d'une  oraison  françoise,  les 
noms  latins  touts  entiers,  sans  les  bigarrer  et 
changer  pour  leur  donner  une  cadence  françoise. 
Cela  sembloit  un  peu  rude  au  commencement; 

mais  desia  l'usage,  par  le  crédit  de  son  Plutarque, 
nous  en  a  osté  toute  Festrangeté.  Fay  souhaitté 
souvent  que  ceulx  qui  escrivent  les  histoires  en 
latin  nous  laissassent  nos  noms  touts  tels  qu'ils 
sont  ;  car  en  faisant  de  Vaudemont  Vallemontanus, 
et  les  métamorphosant  pour  les  garber  à  la  grecque 
ou  à  la  romaine,  nous  ne  sçavons  où  nous  en  sommes, 
et  en  perdons  la  cognoissance. 

Pour  clorre  nostre  compte,  c'est  un  vilain  usage, 
et  de  très  mauvaise  conséquence  en  nostre  France, 
d'appeller  chascun  par  le  nom  de  sa  terre  et  sei- 
gneurie, et  la  chose  du  monde  qui  faict  plus  mesler 
et  mescognoistre  les  races.  Un  cadet  de  bonne 
maison  ayant  eu  pour  son  appanage  une  terre 
sous  le  nom  de  laquelle  il  a  esté  cogneu  et  honnoré, 
ne  peult  honnestement  l'abandonner  :  dix  ans 
aprez  sa  mort,  la  terre  s'en  va  à  un  estrangier  qui 
en  faict  de  mesme  ;  devinez  où  nous  sommes  de  la 
cognoissance  de  ces  hommes.  Il  ne  fault  pas  aller 
quérir  d'aultres  exemples  que  de  nostre  maison 
royale,  où  autant  de  partages,  autant  de  surnoms  : 
ce  pendant  l'originel  de  la  tige  nous  est  eschappé. 
Il  y  a  tant  de  liberté  en  ces  mutations,  que  de  mon 
temps  ie  n'ay  veu  personne  eslevé  par  la  fortune 
à  quelque  grandeur  extraordinaire,  à  qui  on  n'ayt 
attaché  incontinent  des  tiltres  généalogiques  nou- 
veaux et  ignorez  à  son  père,  et  qu'on  n'ayt  enté 
en  quelque  illustre  tige  :  et  de  bonne  fortune,  les 
plus  obscures  familles  sont  plus  idoines  à  falsifi- 
cation. Combien  avons  nous  de  gentilshommes  en 
France  qui  sont  de  royale  race,  selon  leurs  comptes  ! 
plus,  ce  croy  ie,  que  d'aultres.  Feut  il  pas  dict  de 
bonne  grâce  par  un  de  mes  amis  ?  Ils  estoient 
plusieurs  assemblez  pour  la  querelle  d'un  seigneur 
contre,  un  aultre,  lequel  aultre  avoit,  à  la  vérité, 
quelque  prérogative  de  tiltres  et  d'alliances  eslevees 

au  dessus  de  la  commune  noblesse.  Sur  le  propos 
de  cette  prérogative,  chascun  cherchant  à  s'egualer 
à  luy,  alleguoit,  qui  une  origine,  qui  une  aultre, 
qui  la  ressemblance  du  nom,  qui  des  armes,  qui 
une  vieille  pancharte  domestique  ;  et  le  moindre 
se  trou  voit  arrierefils  de  quelque  roy  d'oultremer. 
Comme  ce  feut  à  disner,  cettuy  cy,  au  lieu  de 
prendre  sa  place,  se  recula  en  profondes  révérences, 
suppliant  l'assistance  de  l'excuser  de  ce  que  par 
témérité  il  avoit  iusques  lors  vescu  avec  eulx  en 
compaignon  ;  mais  qu'ayant  esté  nouvellement 
informé  de  leurs  vieilles  qualitez,  il  commenceoit 
à  les  honnorer  selon  leurs  degrez,  et  qu'il  ne  luy 
appartenoit  pas  de  se  seoir  parmy  tant  de  princes. 
Aprez  sa  farce,  il  leur  dict  mille  iniures  :  «  Conten- 
tons nous,  de  par  Dieu  !  de  ce  dequoy  nos  pères 
se  sont  contentez,  et  de  ce  que  nous  sommes  ; 
nous  sommes  assez,  si  nous  le  sçavons  bien  main- 
tenir :  ne  desadvouons  pas  la  fortune  et  condition 
de  nos  ayeulx,  et  ostons  ces  sottes  imaginations, 
qui  ne  peuvent  faillir  à  quiconque  a  l'impudence 
de  les  alléguer.  & 

Les  armoiries  n'ont  de  seureté  non  plus  que  les 
surnoms.  le  porte  d'azur  semé  de  trèfles  d'or,  à 
une  patte  de  lyon  de  mesme,  armée  de  gueules, 
mise  en  fasce.  Quel  privilège  a  cette  figure  pour 
demourer  particulièrement  en  ma  maison  ?  un 
gendre  la  transportera  en  une  aultre  famille  : 
quelque  chestif  achepteur  en  fera  ses  premières 
armes.  Il  n'est  chose  où  il  se  rencontre  plus  de 
mutation  et  de  confusion. 

Mais  cette  considération  me  tire  par  force  à  un 
aultre  champ.  Sondons  un  peu  de  prez,  et,  pour 
Dieu  I  regardons  à  quel  fondement  nous  attachons 
cette  gloire  et  réputation  pour  laquelle  se  boulle- 
verse  le  monde  :  où  asseons  nous  cette  renommée 

que  nous  allons  questants  avecques  si  grand*  peine  ? 
c'est  en  somme  Pierre  ou  Guillaume  qui  la  porte, 
prend  en  garde,  et  à  qui  elle  touche.  0  la  coura- 
geuse faculté  que  l'espérance,  qui  en  un  subiect 
mortel,  et  en  un  moment,  va  usurpant  l'infinité, 
l'immensité,  l'éternité,  et  remplissant  l'indigence 
de  son  maistre  de  la  possession  de  toutes  les  choses 
qu'il  peult  imaginer  et  désirer,  autant  qu'elle 
veult  !  Nature  nous  a  là  donné  un  plaisant  iouet  ! 
Et  ce  Pierre  ou  Guillaume,  qu'est  ce  qu'une  voix 
pour  tout  s  potages,  ou  trois  ou  quatre  traicts  de 
plume,  premièrement  si  aysez  à  varier,  que  ie 
demanderoy  volontiers  :  A  qui  touche  l'honneur 
de  tant  de  victoires,  à  Guesquin,  à  Glesquin,  ou 
à  Gueaquin  ?  Il  y  auroit  bien  plus  d'apparence 
icy  qu'en  Lucien,  que  2  meist  T  en  procez  ;  car 

Non  levia  a  ut  ludicra  petuntur 
Pnemia  *  : 

il  y  va  de  bon  ;  il  est  question  laquelle  de  ces 
lettres  doibt  estre  payée  de  tant  de  sièges,  bat  tailles, 
bleceures,  prisons  et  services  faicts  à  la  couronne 
de  France  par  ce  sien  fameux  connestable. 

Nicolas  Denisot  n'a  eu  soing  que  des  lettres  de 
son  nom,  et  en  a  changé  toute  la  con texture  pour 
en  bastir  le  conte  d'Alsinois,  qu'il  a  estrené  de 
la  gloire  de  sa  poésie  et  peincture.  Et  l'historien 
Suétone  n'a  aymé  que  le  sens  du  sien  ;  et  en  ayant 
privé  Lenis,  qui  estoit  le  surnom  de  son  père,  a 
laissé  Tranquillus  successeur  de  la  réputation  de 
ses  escripts.  Qui  croiroit  que  le  capitaine  Bayard 
n'eust  honneur  que  celuy  qu'il  a  emprunté  des 
faicts  de  Pierre  Terrait  ?  et  qu'Antoine  Escalin 
se  laisse  voler,  à  sa  veue,  tant  de  navigations  et 

1  II  ne  s'agit  pas  ici  d'un  prix  de  peu  de  valeur.  Virg.  Enéide, 
XII,  764. 

charges  par  mer  et  par  terre,  au  capitaine  Poulin 
et  au  baron  de  la  Garde  ? 

Secondement,  ce  sont  traicts  de  plume  communs 
à  mille  hommes.  Combien  y  a  il,  en  toutes  les  races, 
de  personnes  de  mesme  nom,  et  surnom  ?  et  en 
diverses  races,  siècles  et  païs,  combien  ?  L'his- 
toire a  cogneu  trois  Socrates,  cinq  Platons,  huict 
Aristotes,  sept  Xenophons,  vingt  Demetrius,  vingt 
Theodores  :  et  pensez  combien  elle  n'en  a  pas 
cogneu.  Qui  empesche  mon  palefrenier  de  s'ap- 
peller  Pompée  le  Grand  ?  Mais,  aprez  tout,  quels 
moyens,  quels  ressorts  y  a  il  qui  attachent  à  mon 
palefrenier  trespassé,  ou  à  cet  aultre  homme  qui 
eust  la  teste  trenchee  en  Aegypte,  et  qui  ioignent 
à  eulx  cette  voix  glorifiée  et  ces  traicts  de  plume 
ainsin  honnorez,  à  fin  qu'ils  s'en  advantagent  ? 

Id  cinerem  et  mânes  credis  curare  sepultos  l  ! 

Quel  ressentiment  ont  les  deux  compaignons  en 
principale  valeur  entre  les  hommes,  Epaminondas, 
de  ce  glorieux  vers  qui  court  tant  de  siècles  pour 
luy  en  nos  bouches, 

Consiliis  nostris  laus  est  attrita  Laconum  2', 

et  Africanus,  de  cet  aultre, 

A  sole  exoriente,  supra  Maeoti*  paludes, 

Nemo  est  qui  factis  me  œquiparare  queat  3  ? 

Les  survivants  se  chatouillent  de  la  doulceur  de 

1  Croyez- vous  que  toujfc  cela  miisse  toucher  une  froide  cendre 
et  des  mânes  ensevelis  ?  Virg.  Enéide,  IV,  34. 

2  Sparte  devant  ma  gloire  abaissa  son  orgueil. 

Cicéron,  Tuscul.  V,  17. 

3  De  l'aurore  au  couchant  il  n'est  point  de  guerriers 
Dont  le  front  soit  couvert  de  si  nobles  lauriers. 

Td."  ibid. 

ces  voix,  et  par  icelles  solicitez  de  jalousie  et  désir, 
transmettent  inconsidereement  par  fantasie  aux 
trespassez  cettuy  leur  propre  ressentiment  ;  et 
d'une  pipeuse  espérance  se  donnent  à  croire  d'en 
estre  capables  à  leur  tour.  Dieu  le  sçait.  Toutesfois, 

Ad  haec  se 
Romanus,  Graiusque,  et  Barbarus  induperator 
Erexit  ;  causas  discriminis,  atque  laboris 
Inde  habuit  :  tanto  maior  ïamae  sitis  est,  qu»am 
Virtutis  1  ! 


CHAPITRE  XLVII 

DE    L'INCERTITUDE    DE    NOSTRE   IUGEMENT 

C'est  bien  ce  que  dict  ce  vers, 

'EîTetov  oc  ttoXvs  vofÂOS  cvOa  KOI  €l'0a  2. 

«  Il  y  a  prou  de  loy  de  parler,  par  tout,  et  pour  et 
contre.  » 

Pour  exemple  : 

Vince  Hannibal,  et  non  seppe  usar  poi 
Ben  la  vittoriosa  sua  ventura  8. 

Qui  vouldra  estre  de  ce  party,  et  faire  valoir 
avecques  nos  gents  la  faulte  de  n'avoir  dernière- 
ment poursuyvy  nostre  poincte  à  Montcontour; 
ou  qui  vouldra  accuser  le  roi  d'Espaigne  de  n'avoir 

1  Voilà  l'espérance  qui  enflamma  les  généraux  grecs,  romains 
et  barbares  ;  voilà  ce  qui  leur  fit  endurer  mille  travaux,  affronter 
mille  dangers  :  tant  il  est  vrai  que  l'homme  est  plus  altéré  de 
gloire  que  de  vertu  !  Juv.  Sat.  X,  137. 

2  Homère,  Iliade,  XX,  249. 

3  Annibal  vainquit  les  Romains  ;  mais  il  ne  sut  pas  profiter 
de  sa  victoire.  Petrarca,  troisième  partie  des  Sonnets,  fol.  141, 
éd.  di  Gabriel  Giolito. 

sceu  se  servir  de  l'advantage  qu'il  eut  contre  nous 
à  Sainct  Quentin;  il  pourra  dire  cette  faulte 
partir  d'une  ame  enyvree  de  sa  bonne  fortune,  et 
d'un  courage,  lequel  plein  et  gorgé  de  ce  com- 
mencement de  bonheur,  perd  le  goust  de  l'ac- 
croistre,  desia  par  trop  empesché  à  digérer  ce 
qu'il  en  a  :  il  en  a  sa  brassée  toute  comble,  il  n'en 
peult  saisir  davantage  ;  indigne  que  la  fortune 
luy  aye  mis  un  tel  bien  entre  mains  :  car  quel 
proufit  en  sent  il,  si  neantmoins  il  donne  à  son 
ennemy  moyen  de  se  remettre  sus  ?  Quelle  es- 
pérance peult  on  avoir  qu'il  ose  une  aultre  fois 
attaquer  ceulx  cy  ralliez  et  remis,  et  de  nouveau 
armez  de  despit  et  de  vengeance,  qui  ne  les  a  osé 
ou  sceu  poursuyvre  touts  rompus  et  effroyez, 

Dum  fortuna  calet,  diim  conficit  omnia  terror  l  ? 

Mais  enfin  que  peult  il  attendre  de  mieulx  que 
ce  qu'il  vient  de  perdre  ?  Ce  n'est  pas  comme  à 
l'escrime,  où  le  nombre  des  touches  donne  gaing  : 
tant  que  T ennemy  est  en  pieds,  c'est  à  recom- 
mencer de  plus  belle  ;  ce  n'est  pas  victoire,  si  elle 
ne  met  fin  à  la  guerre.  En  cette  escarmouche  où 
César  eut  du  pire  prez  la  ville  d'Oricum,  il  re- 
prochoit  aux  soldats  de  Pompeius  qu'il  eust  esté 
perdu,  si  leur  capitaine  eust  sceu  vaincre  ;  et  luy 
chaussa  bien  aultrement  les  espérons  quand  ce 
feut  à  son  tour. 

Mais  pourquoy  ne  dira  on  aussi  au  contraire, 
Que  c'est  l'effect  d'un  esprit  precipiteux  et  in- 
satiable, de  ne  sçavoir  mettre  fin  à  sa  convoitise  ; 
Que  c'est  abuser  des  faveurs  de  Dieu,  de  leur 
vouloir  faire  perdre  la  mesure  qu'il  leur  a  pre- 

1  Lorsque  la  fortune  entraîne  tout,  lorsque  tout  cède  à  la 
terreur.  Lucain,  VII,  734. 

scripte  ;  et  Que  de  se  reiecter  au  dangier  apreg  la 
victoire,  c'est  la  remettre  encores  un  coup  à  la 
mercy  de  la  fortune  ;  Que  Tune  des  plus  grandes 
sagesses  en  Fart  militaire,  c'est  de  ne  poulser  son 
ennemy  au  désespoir  ?  Sylla  et  Marius,  en  la  guerre 
sociale,  ayants  desfaict  les  Marses,  en  voyants 
encores  une  trouppe  de  reste,  qui  par  desespoir  se 
revenoient  iecter  sur  eulx  comme  bestes  furieuses, 
ne  f  eurent  pas  d'advis  de  les  attendre.  Si  F  ardeur 
de  monsieur  de  Foix  ne  l'eust  emporté  à  pour- 
suyvre  trop  asprement  les  restes  de  la  victoire 
de  Ravenne,  il  ne  Feust  pas  souillée  de  sa  mort  : 
toutesfois  encores  servit  la  récente  mémoire  de 
son  exemple  à  conserver  monsieur  d'Anguien  de 
pareil  inconvénient  à  Serisoles.  Il  faict  dangereux 
assaillir  un  homme  à  qui  vous  avez  osté  tout 
aultre  moyen  d'eschapper  que  par  les  armes  :  car 
c'est  une  violente  maistresse  d'eschole  que  la 
nécessité  :  gravissimi  sunt  morsus  irritâtes  neces* 
sitatis  1. 

Vincitur  haud  gratib,  itiguîn  qui  provocai  bostero  2. 

Voylà  pourquoy  Pharax  empescha  le  roy  de 
Lacedemone,  qui  venoit  de  gaigner  la  iournee 
contre  les  Mantineens,  de  n'aller  affronter  mille 
Argiens  qui  estoient  eschappez  entiers  de  la  des- 
confiture ;  ains  les  laisser  couler  en  liberté,  pour 
ne  venir  à  essayer  la  vertu  picquee  et  despitee  par 
le  malheur.  Clodomire,  roy  d'Aquitaine,  aprez  sa 
victoire,  poursuyvant  Gondemar,  roy  de  Bour- 
goigne,  vaincu  et  fuyant,  le  forcea  de  tourner  teste  ; 

1  C'est  ce  que  Montaigne  vient  de  dire  en  français.  Le  texte 
latin  est  extrait  de  la  DéclamcUioti  de  Porcius  Latro,  qui  se 
trouve  dans  quelques  éditions  de  Salluste. 

2  Celui  qui  défie  la  mort  ne  la  reçoit  guère  sans  la  donner, 
Lucain,  IV,  275. 

mais  son  opiniastreté  lui  osta  le  fruict  de  sa 
victoire,  car  il  y  mourut. 

Pareillement,  qui  auroit  à  choisir,  ou  de  tenir 
ses  soldats  richement  et  sumptueusement  armez, 
ou  armez  seulement  pour  la  nécessité,  il  se  pre- 
senteroit  en  faveur  du  premier  party,  duquel 
estoient  Sertorius,  Philopœmen,  Brutus,  César,  et 
aultres,  que  c'est  tousiours  un  aiguillon  d'honneur 
et  de  gloire  au  soldat,  de  se  veoir  paré,  et  une 
occasion  de  se  rendre  plus  obstiné  au  combat, 
ayant  à  sauver  ses  armes,  comme  ses  biens  et 
héritages  ;  raison,  dict  Xenophon,  pourquoy  les 
Asiatiques  menoient  en  leurs  guerres  femmes, 
concubines,  avecques  leurs  ioyaux  et  richesses 
plus  chères.  Mais  il  s'offriroit  aussi,  de  l'aultre 
part,  qu'on  doibt  plustost  oster  au  soldat  le  soing 
de  se  conserver,  que  de  le  luy  accroistre;  qu'il 
craindra,  par  ce  moyen,  doublement  à  se  hazarder  : 
ioinct  que  c'est  augmenter  à  l'ennemy  l'envie  de 
la  victoire  par  ces  riches  despouilles  ;  et  a  Ion 
remarqué  que  d' aultres  fois  cela  encouragea  mer- 
veilleusement les  Romains  à  l' encontre  des 
Samnites.  Antiochus  monstrant  à  Hannibal  l'armée 
qu'il  preparoit  contre  eulx,  pompeuse  et  ma- 
gnifique en  toute  sorte  d'équipage,  et  luy  de- 
mandant :  «  Les  Romains  se  contenteront-ils  de 
cette  armée  ?  —  S'ils  s'en  contenteront  ?  respondit 
il  :  vrayement  ouy,  pour  avares  qu'ils  soyent.  >> 
Lycurgus  defïendoit  aux  siens  non  seulement  la 
somptuosité  en  leur  équipage,  mais  encores  de 
despouiller  leurs  ennemis  vaincus  ;  voulant,  disoit 
il,  que  la  pauvreté  et  frugalité  reluisist  avecques 
le  reste  de  la  battaille. 

Aux  sièges  et  ailleurs  où  l'occasion  nous  ap- 
proche de  l'ennemy,  nous  donnons  volontiers 
licence  aux  soldats  de  le  braver,   desdaigner  et 

iniurier  de  toutes  façons  de  reproches  :  et  non  sans 
apparence  de  raison  ;  car  ce  n'est  pas  faire  peu 
de  leur  oster  toute  espérance  de  grâce  et  de  com- 
position, en  leur  représentant  qu'il  n'y  a  plus 
ordre  de  l'attendre  de  celuy  qu'ils  ont  si  fort 
oultragé,  et  qu'il  ne  reste  remède  que  de  la  vic- 
toire :  si  est  ce  qu'il  en  mesprint  à  Vitellius  ; 
car  ayant  affaire  à  Othon,  plus  foible  en  valeur 
de  soldats  desaccoustumez  de  longue  main  du 
faict  de  la  guerre,  et  amollis  par  les  délices  de  la 
ville,  il  les  agassa  tant  enfin  par  ses  paroles  pic- 
quantes,  leur  reprochant  leur  pusillanimité,  et  le 
regret  des  dames  et  testes  qu'ils  venoient  de  laisser 
à  Rome,  qu'il  leur  remeit  par  ce  moyen  le  cœur 
au  ventre,  ce  que  nuls  exhortements  n'avoient 
sceu  faire,  et  les  attira  luy  mesme  sur  ses  bras  où 
Ion  ne  les  pouvoit  poulser.  Et  de  vray,  quand  ce 
sont  iniures  qui  touchent  au  vif,  elles  peuvent 
faire  ayseement  que  celuy  qui  alloit  laschement 
à  la  besongne  pour  la  querelle  de  son  roy,  y  aille 
d'une  aultre  affection  pour  la  sienne  propre. 

A  considérer  de  combien  d'importance  est  la 
conservation  d'un  chef  en  une  armée,  et  que  la 
visée  de  l'ennemy  regarde  principalement  cette 
teste  à  laquelle  tiennent  toutes  les  aultres  et  en 
dépendent,  il  semble  qu'on  ne  puisse  mettre  en 
doubte  ce  conseil,  que  nous  veoyons  avoir  esté 
prins  par  plusieurs  grands  chefs,  de  se  travestir 
et  desguiser  sur  le  poinct  de  la  meslee  :  toutesfois 
l'inconvénient  qu'on  encourt  par  ce  moyen  n'est 
pas  moincke  que  celuy  qu'on  pense  fuyr;  car  le 
capitaine  venant  à  estre  mescogneu  des  siens,  le 
courage  qu'ils  prennent  de  son  exemple  et  de  sa 
présence,  vient  aussi  quand  et  quand  à  leur  faillir, 
et  perdant  la  veue  de  ses  marques  et  enseignes 
accoustumees,  ils  le  iugent  ou  mort,  ou  s'estre 


4io  ESSAIS  DE  MONTAIGNE 

desrobbé  désespérant  de  l'affaire.  Et  quant  à 
l'expérience,  nous  luy  veoyons  favoriser  tantost 
l'un,  tantost  l'aultre  party.  L'accident  de  Pyrrhus, 
en  la  battaille  qu'il  eut  contre  le  consul  Levinus  en 
Italie,  nous  sert  à  l'un  et  l'aultre  visage  ;  car  pour 
s'estre  voulu  cacher  sous  les  armes  de  Megacles, 
et  luy  avoir  donné  les  siennes,  il  sauva  bien  sans 
doubte  sa  vie,  mais  aussi  il  en  cuida  encourir 
l'aultre  inconvénient  de  perdre  la  iournee.  Ale- 
xandre, César,  Lucullus,  aymoient  à  se  marquer 
au  combat  par  des  accoustrements  et  armes 
riches,  de  couleur  reluisante  et  particulière  :  Agis, 
Agesilaus,  et  ce  grand  Gylippus,  au  rebours, 
alloient  à  la  guerre  obscurément  couverts,  et  sans 
atour  impérial. 

A  la  battaille  de  Pharsale,  entre  aultres  re- 
proches qu'on  donne  à  Pompeius,  c'est  d'avoir 
arresté  son  armée  pied  coy,  attendant  l'ennemy. 
«  Pour  autant  que  cela  »  (ie  desrobberay  icy  les 
mots  mesmes  de  Plutarque,  qui  valent  mieulx  que 
les  miens)  «  afïoiblit  la  violence  que  le  courir 
«  donne  aux  premiers  coups  ;  et  quand  et  quand 
«  oste  l'eslancement  des  combattants  les  uns 
«  contre  les  aultres,  qui  a  accoustumé  de  les  rem- 
«plir  d'impétuosité  et  de  fureur,  plus  qu'aultre 
«chose,  quand  ils  viennent  à  s'entrechocquer  de 
«roideur,  leur  augmentant  le  courage  par  le  cry 
«  et  la  course  ;  et  rend  la  chaleur  des  soldats,  en 
«  manière  de  dire,  refroidie  et  figée.  f>  Voylà  ce 
qu'il  dict  pour  ce  roolle.  Mais  si  César  eust  perdu, 
qui  n'eust  peu  aussi  bien  dire,  Qu'au  «contraire  la 
plus  forte  et  roide  assiette  est  celle  en  laquelle 
on  se  tient  planté  sans  bouger  ;  et  Que  qui  est  en 
sa  marche  arresté,  resserrant  et  espargnant  pour 
le  besoing  sa  force  en  soy  mesme,  a  grand  advan- 
tage  contre  celuy  qui  est  esbranlé,  et  qui  a  desia 

consommé  à  la  course  la  moitié  de  son  haleine  ? 
oultre  ce  que  l'armée  estant  un  corps  de  tant  de 
diverses  pièces,  il  est  impossible  qu'elle  s'esmeuve, 
en  cette  furie,  d'un  mouvement  si  iuste,  qu'elle 
n'en  altère  ou  rompe  son  ordonnance,  et  que  le 
plus  dispos  ne  soit  aux  prinses  avant  que  son 
compaignon  le  secoure.  En  cette  vilaine  battaille 
des  deux  frères  perses,  Clearchus,  Lacedemonien, 
qui  commandoit  les  Grecs  du  party  de  Cyrus,  les 
mena  tout  bellement  à  la  charge,  sans  se  haster  : 
mais  à  cinquante  pas  prez,  il  les  meit  à  la  course, 
espérant,  par  la  briefveté  de  l'espace,  mesnager 
et  leur  ordre  et  leur  haleine  ;  leur  donnant  cepen- 
dant l'advantage  de  l'impétuosité  pour  leurs  per- 
sonnes et  pour  leurs  armes  à  traict.  D'aultres  ont 
reiglé  ce  doubte  en  leurs  armées,  de  cette  manière  : 
«  Si  les  ennemis  vous  courent  sus,  attendez  les  de 
pied  coy  ;  s'ils  vous  attendent  de  pied  coy,  courez 
leur  sus.  f> 

Au  passage  que  l'empereur  Charles  cinquiesme 
feit  en  Provence,  le  roy  François  feut  au  propre 
d'eslire,  ou  de  luy  aller  au  devant  en  Italie,  ou  de 
l'attendre  en  ses  terres  :  et  bien  qu'il  considerast, 
Combien  c'est  d'advantage  de  conserver  sa  maison 
pure  et  nette  des  troubles  de  la  guerre,  à  fin 
qu'entière  en  ses  forces,  elle  puisse  continuelle- 
ment fournir  deniers  et  secours  au  besoing  ;  Que 
la  nécessité  des  guerres  porte  à  touts  les  coups  de 
faire  le  gast,  ce  qui  ne  se  peult  faire  bonnement 
en  nos  biens  propres;  et  si,  le  païsan  ne  porte  pas 
si  doulcement  ce  ravage  de  ceulx  de  son  party 
que  de  l'ennemy,  en  manière  qu'il  s'en  peult 
ayseement  allumer  des  séditions  et  des  troubles 
parmy  nous  ;  Que  la  licence  de  desrobber  et 
piller,  qui  ne  peult  estre  permise  en  son  païs,  est 
un  grand  support  aux  ennuis  de  la  guerre  ;  et  qui 

n'a  aultre  espérance  de  gaing  que  sa  solde,  il  est 
mal  aysé  qu'il  soit  tenu  en  office,  estant  à  deux  pas 
de  sa  femme  et  de  sa  retraicte  ;  Que  celuy  qui  met 
la  nappe  tumbe  tousiours  des  despens  ;  Qu'il  y  a 
plus  d'alaigresse  à  assaillir  qu'à  deffendre  ;  et  Que 
la  secousse  de  la  perte  d'une  battaille  dans  nos 
entrailles  est  si  violente,  qu'il  est  mal  aysé  quelle 
ne  croule  tout  le  corps,  attendu  qu'il  n'est  passion 
contagieuse  comme  celle  de  la  peur,  ny  qui  se 
prenne  si  ayseement  à  crédit,  et  qui  s'espande  plus 
brusquement  ;  et  que  les  villes  qui  auront  ouy 
l'esclat  de  cette  tempeste  à  leurs  portes,  qui 
auront  recueilly  leurs  capitaines  et  soldats  trem- 
blants encores  et  hors  d'haleine,  il  est  dangereux 
sur  la  chaulde  qu'elles  ne  se  iectent  à  quelque 
mauvais  party  :  si  est  ce  qu'il  choisit  de  rappeller 
les  forces  qu'il  avoit  delà  les  monts,  et  de  veoir 
venir  l'ennemy.  Car  il  peut  imaginer,  au  contraire, 
Qu'estant  chez  luy  et  entre  ses  amis,  il  ne  pouvoit 
faillir  d'avoir  planté  de  toutes  commoditez;  Les 
rivières,  les  passages,  à  sa  dévotion,  luy  con- 
duiroient  et  vivres  et  deniers  en  toute  seureté, 
et  sans  besoing  d'escorte  ;  Qu'il  auroit  ses  subiects 
d'autant  plus  affectionnez,  qu'ils  auroient  le  dangier 
plus  prez  ;  Qu'ayant  tant  de  villes  et  de  bar- 
rières pour  sa  seureté,  ce  seroit  à  luy  de  donner 
loy  au  combat,  selon  son  opportunité  et  advantage  ; 
Et  s'il  luy  plaisoit  de  temporiser,  q^à  l'abry 
et  à  son  ayse,  il  pourroit  veoir  morfondre  son 
ennemy,  et  se  desfaire  soy  mesme,  par  les  difn- 
cultez  qui  le  combattroient  engagé  en  une  terre 
contraire,  où  il  n'auroit  devant,  ny  derrière  luy, 
ny  à  costé,  rien  qui  ne  luy  feist  guerre,  ny  le 
moyen  de  refreschir  ou  d'eslargir  son  armée,  si 
les  maladies  s'y  mettoient,  ny  de  loger  à  couvert 
ses  blecez  ;  nuls  deniers,  nuls  vivres,  qu'à  poincte 

de  lance,  nul  loisir  de  se  reposer  et  prendre  haleine, 
nulle  science  de  lieux  ny  de  païs  qui  le  sceust 
deffendre  d'embusches  et  surprinses  ;  et  s'il  venoit 
à  la  perte  d'une  battaille,  aulcun  moyen  d'en  sau- 
ver les  reliques.  Et  n'avoit  pas  faulte  d'exemples 
pour  l'un  et  pour  l'aultre  party. 

Scipion  trouva  bien  meilleur  d'aller  assaillir  les 
terres  de  son  ennemy  en  Afrique,  que  de  deffendre 
les  siennes,  et  le  combattre  en  Italie,  où  il  estoit  ; 
d'où  bien  luy  print.  Mais  au  rebours,  Hannibal,  en 
cette  mesme  guerre,  se  ruyna  d'avoir  abandonné 
la  conqueste  d'un  païs  estrangier  pour  aller 
deffendre  le  sien.  Les  Athéniens,  ayants  laissé 
l'ennemy  en  leurs  terres  pour  passer  en  la  Sicile, 
eurent  la  fortune  contraire  :  mais  Agathocles,  roy 
de  Syracuse,  l'eut  favorable,  ayant  passé  en 
Afrique,  et  laissé  la  guerre  chez  soy. 

Ainsi  nous  avons  bien  accoustumé  de  dire, 
avecques  raison,  que  les  événements  et  issues 
dépendent,  notamment  en  la  guerre,  pour  la 
pluspart,  de  la  fortune  ;  laquelle  ne  se  veult  pas 
renger  et  assubiectir  à  nostre  discours  et  prudence, 
comme  disent  ces  vers  : 

Et  maie  consultis  pretium  est  ;  prudentia  fallax  : 
Nec  fortuna  probat  causas,  sequiturque  merentes  ; 
Sed  vaga  per  cunctos  nullo  discrimine  fertur. 
Scilicet  est  aliud,  quod  nos  cogatqne  regatque 
Mains,  et  in  proprias  ducat  mortalia  leges  *. 

Mais  à  le  bien  prendre,  il  semble  que  nos  conseils 
et  délibérations  en  dépendent  bien  autant  :  et  que 
la  fortune  engage  en  son  trouble  et  incertitude 

1  Souvent  l'imprudence  réussit,  et  la  prudence  nous  trompe; 
souvent  la  fortune  ne  favorise  pas  les  plus  dignes  :  toujours 
inconstante,  elle  voltige  çà  et  là  au  gré  de  ses  caprices.  C'est 
qu'il  y  a  une  puissance  supérieure  qui  nous  maîtrise,  et  qui 
tient  sous  sa  dépendance  toutes  les  choses  mortelles.  Manilius, 

IV,  95. 

aussi  nos  discours.  «  Nous  raisonnons  hazardeuse- 
ment  et  témérairement,  dict  Timaeus  en  Platon, 
parce  que,  comme  nous,  nos  discours  ont  grande 
participation  à  la  témérité  du  hazard.  » 


CHAPITRE  XLVIII 

DES   DESTRIERS 

Me  voycy  devenu  grammairien,  moy  qui  n'apprins 
iamais  langue  que  par  routine,  et  qui  ne  sçay 
encores  que  c'est  d'adiectif ,  coniunctif ,  et  d'ablatif. 
Il  me  semble  avoir  ouy  dire  que  les  Romains 
avoient  des  chevaulx  qu'ils  appelloient  funales, 
ou  dextrarios,  qui  se  menoient  à  dextre,  ou  à  re- 
lais, pour  les  prendre  touts  frais  au  besoing  :  et  de 
là  vient  que  nous  appelions  destriers  les  chevaulx 
de  service;  et  nos  romans  disent  ordinairement 
adestrer,  pour  accompaigner.  Ils  appelloient  aussi 
desultorios  equos,  des  chevaulx  qui  estoient  dressez 
de  façon  que  courants  de  toute  leur  roideur, 
accouplez  coste  à  coste  l'un  de  l'aultre,  sans  bride, 
sans  selle,  les  gentilshommes  romains,  voire  touts 
armez,  au  milieu  de  la  course  se  iectoient  et 
reiectoient  de  l'un  à  l'aultre.  Les  Numides  gen- 
darmes menoient  en  main  un  second  cheval,  pour 
changer  au  plus  chauld  de  la  meslee  :  quitus, 
desultorum  in  modum,  binos  trahentibus  equos,  inter 
acerriman  scepe  pugnam,  in  receniem  equum,  ex 
fesso,  armaiis  transsultare  mos  erat  :  tanla  vélo- 
citas  ipsis,  tamque  docile  equorum  genus  l  !  Il  se 

1  Comme  ceux  de  nos  cavaliers  qui  sautent  d'un  cheval  sur 
l'autre,  les  Numides  avaient  coutume  de  mener  deux  chevaux  ; 
et  tout  armés,  dans  le  fort  du  combat,  ils  se  jetaient  souvent 
d'un  cheval  fatigué  sur  un  cheval  frais  :  telle  était  leur  agilité, 
et  la  docilité  de  leurs  chevaux  !  Tite-Live,  XXIII,  29. 

treuve  plusieurs  chevaulx  dressez  à  secourir  leur 
maistre,  courir  sus  à  qui  leur  présente  une  espee 
nue,  se  iecter  des  pieds  et  des  dents  sur  ceulx  qui 
les  attaquent  et  affrontent  :  mais  il  leur  advient 
plus  souvent  de  nuire  aux  amis  qu'aux  ennemis  ; 
ioinct  que  vous  ne  les  desprenez  pas  à  vostre 
poste,  quand  ils  se  sont  une  fois  harpez,  et  de- 
meurez à  la  miséricorde  de  leur  combat.  Il  mes- 
print  lourdement  à  Artybius,  gênerai  de  l'armée 
de  Perse,  combattant  contré  Onesilus,  roy  de 
Salamine,  de  personne  à  personne,  d'estre  monté 
sur  un  cheval  façonné  en  cette  eschole  ;  car  il  feut 
cause  de  sa  mort,  le  coustillier  d' Onesilus  l'ayant 
accueilly  d'une  faulx  entre  les  deux  espaules, 
comme  il  s'estoit  cabré  sur  son  maistre.  Et  ce  que 
les  Italiens  disent,  qu'en  la  battaille  de  Fornuove, 
le  cheval  du  roy  Charles  le  deschargea,  à  ruades 
et  pennades,  des  ennemis  qui  le  pressoient,  et 
qu'il  estoit  perdu  sans  cela  ;  ce  feut  un  grand  coup 
de  hazard,  s'il  est  vray.  Les  Mammelus  se  vantent 
d'avoir  les  plus  adroicts  chevaulx  de  gendarmes 
du  monde  ;  que  par  nature  et  par  coustume  ils  sont 
faicts  à  cognoistre  et  distinguer  l'ennemy,  sur  qui 
il  fault  qu'ils  se  ruent  de  dents  et  de  pieds,  selon  la 
voix  ou  signe  qu'on  leur  faict  ;  et  pareillement  à 
relever,  de  la  bouche,  les  lances  et  dards  emrny 
la  place,  et  les  offrir  au  maistre,  selon  qu'il  le 
commande.  On  dict  de  César,  et  aussi  du  grand 
Pompeius,  que  parmy  leurs  aultres  excellentes 
qualitez,  ils  estoient  fort  bons  hommes  de  cheval  : 
et  de  César,  qu'en  sa  ieunesse,  monté  à  dos  sur  un 
cheval,  et  sans  bride,  il  luy  faisoit  piendre  carrière, 
les  mains  tournées  derrière  le  dos.  Comme  nature 
a  voulu  faire,  de  ce  personnage  et  d'Alexandre, 
deux  miracles  en  l'art  militaire,  vous  diriez  qu'elle 
s'est  aussi  efforcée  à  les  armer  extraordinairement  : 


4i6  .JESSAIS  DE  MONTAIGNE 

car  chascun  sçait,  du  cheval  d' Alexandre,  Buce- 
phal,  qu'il  avoit  la  teste  retirant  à  celle  d'un 
taureau  ;  qu'il  ne  se  souffroit  monter  à  personne 
qu'à  son  maistre,  ne  peut  estre  dressé  que  par  luy 
mesme,  feut  honnoré  aprez  sa  mort,  et  une  ville 
bastie  en  son  nom.  César  en  avoit  aussi  un  aultre 
qui  avoit  les  pieds  de  devant  comme  un  homme, 
ayant  l'ongle  couppé  en  forme  de  doigts,  lequel  ne 
peut  estre  monté  ny  dressé  que  par  César,  qui 
dédia  son  image  aprez  sa  mort  à  la  déesse  Venus. 

le  ne  desmonte  pas  volontiers  quand  ie  suis 
à  cheval  ;  car  c'est  l'assiette  en  laquelle  ie  me 
treuve  le  mieulx,  et  sain,  et  malade.  Platon  la 
recommende  pour  la  santé  ;  aussi  dict  Pline  qu'elle 
est  salutaire  à  l'estomach  et  aux  ioinctures.  Pour- 
suyvons  doncques,  puisque  nous  y  sommes. 

On  lit  en  Xenophon  la  loy  défendant  de  voyager 
à  pied  à  homme  qui  eust  cheval.  Trogus  et  Iustinus 
disent  que  les  Parthes  avoient  accoustumé  de  faire 
à  cheval  non  seulement  la  guerre,  mais  aussi  touts 
leurs  affaires  publicques  et  privez,  marchander, 
parlementer,  s'entretenir  et  se  promener  ;  et  que 
la  plus  notable  différence  des  libres  et  des  serfs 
parmy  eulx,  c'est  que  les  uns  vont  à  cheval,  les 
autres  à  pied  :  institution  née  du  roy  Cyrus. 

Il  y  a  plusieurs  exemples  en  l'histoire  romaine 
(et  Suétone  le  remarque  plus  particulièrement  de 
César)  des  capitaines  qui  commandoient  à  leurs 
gents  de  cheval  de  mettre  pied  à  terre,  quand  ils 
se  trouvoient  pressez  de  l'occasion,  pour  oster 
aux  soldats  toute  espérance  de  fuit  te,  et  pour 
Tadvantage  qu'ils  esperoient  en  cette  sorte  de 
combat  :  quo,  haud  dubie,  super at  Romanus  \  dict 
Tite   Live.   Si  est  il  que  la  première  provision 

1  Où,  sans  aucun  doute,  les  Romains  excellent.  Tite- Live, 

IX,  22. 

dequoy  ils  se  servoient  à  brider  la  rébellion  des 
peuples  de  nouvelle  conqueste,  c'estoit  leur  oster 
armes  et  chevaulx.  Pourtant  veoyons  nous  si 
souvent  en  César  :  arma  proferri,  iumenta  produci, 
obsides  dari  iubet1.  Le  Grand  Seigneur  ne  permet 
auiourdlniy  ny  à  chrestien,  ny  à  iuif,  d'avoir 
cheval  à  soy,  soubs  son  empire. 

Nos  ancestres,  et  notamment  du  temps  de  la 
guerre  des  Anglois,  ez  combats  solennels  et  iournees 
assignées,  se  mettoient,  la  pluspart  du  temps, 
touts  à  pied,  pour  ne  se  fier  à  aultre  chose  qu'à 
leur  force  propre,  et  vigueur  de  leur  courage  et  de 
leurs  membres,  de  chose  si  chère  que  l'honneur 
et  la  vie.  Vous  engagez,  quoy  qu'en  die  Chry- 
santhes  en  Xenophon,  vostre  valeur  et  vostre 
fortune  à  celle  de  vostre  cheval  :  ses  playes  et  sa 
mort  tirent  la  vostre  en  conséquence  ;  son  effroy 
ou  sa  fougue  vous  rendent  ou  temeraife  ou  lasche  ; 
s'il  a  faulte  de  bouche  ou  d'esperon,  c'est  à  vostre 
honneur  à  en  respondre.  A  cette  cause,  ie  ne  treuve 
pas  estrange  que  ces  combats  là  feussent  plus 
fermes  et  plus  furieux  que  ceulx  qui  se  font  à 
cheval  : 

Céedebant  pari  ter,  pariterque  ruebant 
Victores  victique  ;  neque  his  fuga  nota,  neque  illis  3  : 

leurs  battailles  se  veoyent  bien  mieulx  contestées  ; 
ce  ne  sont  à  cette  heure  que  routes,  primus  clamor 
atque  impetus  rem  decernit3.  Et  chose  que  nous 
appelions  à  la  société  d'un  si  grand  hazard,  doibt 
estre  en  nostre  puissance  le  plus  qu'il  se  peult  ; 

1  II  commande  qu'on  livre  armes,  chevaux,  otages.  De  Bello 
gallico,  VII,  11. 

2  Personne  ne  songeait  à  fuir  ;  les  vainqueurs,  les  vaincus, 
avançaient,  combattaient,  frappaient,  mouraient  ensemble. 
Virg.  Enéide,  X,  756.  m 

3  Les  premiers  cris  et  la  première  charge  décident  de  la  vic- 
toire. Tite-Live,  XXV,  41. 

comme  ie  conseilleroy  de  choisir  les  armes  les 
plus  courtes,  et  celles  dequoy  nous  nous  pouvons 
le  mieulx  respondre.  Il  est  bien  plus  apparent  de 
s'asseurer  d'une  espee  que  nous  tenons  au  poing, 
que  du  boulet  qui  eschappe  de  nostre  pistole,  en 
laquelle  il  y  a  plusieurs  pièces,  la  pouldre,  la 
pierre,  le  rouet,  desquelles  la  moindre  qui  vienne 
à  faillir  vous  fera  faillir  vostre  fortune.  On  assené 
peu  seurement  le  coup  que  l'air  vous  conduict, 

Et,  quo  ferre  velint,  pennittere  vulnera  ventis  : 
Ensis  habet  vires  ;  et  gens  quaecumque  virorum  est 
Bella  gerit  gladiis  1. 

Mais  quant  à  cette  arme  là,  i'en  parleray  plus 
amplement,  où  ie  feray  comparaison  des  armes 
anciennes  aux  nostres  ;  et  sauf  l'estonnement  des 
aureilles,  à  quoy  désormais  chascun  est  apprivoisé, 
ie  croy  que^c'est  une  arme  de  fort  peu  d'effect, 
et  espère  que  nous  en  quitterons  un  iour  l'usage. 
Celle  dequoy  les  Italiens  se  servoient,  de  iect  et  à 
feu,  estoit  plus  effroyable  :  ils  nommoient  phalarica 
une  certaine  espèce  de  iaveline,  armée  par  le  bout 
d'un  fer  de  trois  pieds,  à  fin  qu'il  peust  percer 
d'oultre  en  oultre  un  homme  armé  ;  et  se  lanceoit 
tantost  de  la  main  en  la  campaigne,  tantost  à  tout 
des  engeins,  pour  deftendre  les  lieux  assiégez  :  la 
hante,  revestue  d'estouppe  empoixee  et  huylee, 
s'enflammoit  de  sa  course  ;  et  s'attachant  au  corps 
ou  au  bouclier,  ostoit  tout  usage  d'armes  et  de 
membres.  Toutesfois  il  me  semble  que  pour  venir 
au  ioindre,  elle  portast  aussi  empeschement  à 
l'assaillant,  et  que  le  champ  ionché  de.  ces  tronçons 
bruslants  peust  produire  en  la  meslee  une  com- 
mune incommodité  : 

1  Lorsqu'on  laisse  aux  vents  le  soin  de  diriger  ses  coups. 
L'épée  est  la  force  du  soldat  ;  toutes  les  nations  guerrières 
combattent  avec  l'épée.  Lucain,  VIII,  384. 

Magnum  stridens  çôhtortâ  phalàfica  vehit, 
Fulminis  acta  nlodo  1. 

Ils  avoierit  d'aultres  moyens,  à  quoy  l'usage  les 
dressoit,  et  qui  nous  semblent  incroyables  par  in- 
expérience ;  par  où  ils  suppleoient  au  default  de 
nostre  pouldre  et  de  nos  boulets.  Ils  dârdoient 
leurs  piles  de  telle  roideur,  que  souvent  ils 
en  enfiloient  deux  boucliers  et  deux  hommes 
armez,  et  les  cousoient.  Les  coups  de  leurs  fondes 
n'estoient  pas  moins  certains  et  loingtains  :  saxis 
globosis...  funda,  mare  apertum  incessent  es...  corontts 
modici  circuit,  magno  ex  iniervallo  hci,  assueti 
traiicere,  non  capita  modo  hostium  vulnerabant,  sed 
quem  locum  destinassent 2.  Leurs  pièces  de  batteries 
représentaient,  comme  l'effect,  aussi  le  tintamarre 
des  nostres  :  ad  ictus  mœnium  cum  terribili  soniiu 
editos,  pavor  et  irepidatio  cepit 3.  Les  Gaulois  nos 
cousins,  en  Asie^  haïssoient  ces  armes  traistresses 
et  volantes  ;  duicts  à  combattre  main  à  main 
avecques  plus  de  courage.  Non  tam  patentions 
plagis  moventur...  ubi  latior  quant  altior  plagà  est, 
etiam  gloriosius  se  pugnare  putani  :  iidem,  ijuum 
aculeus  sagittœ  mit  glandis  abdiiœ  introrsus  tenui 
vulnere  in  speciem  urit...  tum,  in  rabieni  et  pudorem 
tam  parvce  perimentis  pestis  versi,  prostetnunt 
eorpora  humi 4  :  peincture  bien  voysine  d'une  arque- 

1  Semblable  à  la  foudre,  la  phnlariQue  fendait  l'air  aVec  un 
faërfîMé  sifflement.  Vîrg.  Énêide,  ÏX,  705. 

2  Exercés  à  lancer  sur  la  mer  les  cailloux  ronds  que  l'on 
trouve  sur  les  rivages,  et  à  tirer  d'une  distance,  considérable 
dâtis  un  cerclé  de  médiocre  grandeur,  ils  blessaient  leurs  ennemis 
n®n  seulement  à  la  tête,  mais  à  telle  partie  du  Visage  qu'il  leur 
plaisait.  Tîte-Live,  XX&VÏÎÏ,  29. 

3  Au  retentissement  des  murailles  frappées  avec  urt  bruit 
terrible,  le  trouble  et  l'effroi  s'empara  des  assiégés.  Tite-Live, 
XXXVIII,  5. 

4  La  largeur  des  plaies  ne  les  effraye  pas  ;  lorsque  la  blessure 
est  plus  large  que  profonde,  ils  s'en  font  gloire  comme  $'une 
preuve  de  Valeur.  Mais  lorsque  la  pointe  d'un  dard  oii  lifte  balle 


420  ESSAIS  DE  MONTAIGNE 

busade.  Les  dix  mille  Grecs,  en  leur  longue  et 
fameuse  retraicte,  rencontrèrent  une  nation  qui 
les  endommagea  merveilleusement  à  coups  de 
grands  arcs  et  forts,  et  de  sagettes  si  longues,  qu'à 
les  reprendre  à  la  main,  on  les  pouvoit  reiecter  à 
la  mode  d'un  dard,  et  perceoient  de  part  en  part 
un  bouclier  et  un  homme  armé.  Les  engeins,  que 
Dionysius  inventa  à  Syracuse,  à  tirer  des  gros 
traicts  massifs  et  des  pierres  d'horrible  grandeur, 
d'une  si  longue  volée  et  impétuosité,  representoient 
de  bien  prez  nos  inventions. 

Encores  ne  fault  il  pas  oublier  la  plaisante  assiette 
qu'avoit  sur  sa  mule  un  maistre  Pierre  Pol,  doc- 
teur en  théologie,  que  Monstrelet  recite  avoir 
accoustumé  se  promener  par  la  ville  de  Paris, 
assis  de  costé  comme  les  femmes.  Il  dict  aussi 
ailleurs  que  les  Gascons  avoient  des  chevaulx 
terribles,  accoustumez  de  virer  en  courant,  dequoy 
les  François,  Picards,  Flamands  et  Brabançons 
faisoient  grand  miracle,  «  pour  n'avoir  accoustumé 
de  les  veoir  ;  »  ce  sont  ses  mots.  César  parlant  de 
ceulx  de  Suéde  :  «  Aux  rencontres  qui  se  font  à 
cheval,  dict  il,  ils  se  iectent  souvent  à  terre  pour 
combattre  à  pied,  ayant  accoustumé  leurs  che- 
vaulx de  ne  bouger  ce  pendant  de  la  place,  ausquels 
ils  recourent  promptement,  s'il  en  est  besoing  ;  et 
selon  leur  coustume,  il  n'est  rien  si  vilain  et  si 
lasche  que  d'user  de  selles  et  bardelles;  et  mesprisent 
ceulx  qui  en  usent  :  de  manière  que,  fort  peu  en 
nombre,  ils  ne  craignent  pas  d'en  assaillir  plusieurs.  » 
Ce  que  i'ay  admiré  aultrefois,  de  veoir  un  cheval 
dressé  à  se  manier  à  toutes  mains  avecques  une 

de  plomb  pénètre  fort  avant  dans  les  chairs  en  laissant  une 
ouverture  peu  apparente,  alors  furieux  de  périr  par  une  atteinte 
si  légère,  ils  se  roulent  par  terre  de  rage  et  de  honte.  Tite-Live, 
XXXVIII,  21. 

baguette,  la  bride  avallee  sur  ses  aureilles,  estoit 
ordinaire  aux  Massyliens,  qui  se  servoient  de  leurs 
chevaulx  sans  selle  et  sans  bride  : 

Et  gens  quae  nudo  residens  Massylia  dorso, 
Ora  levi  flectit,  fraanorum  nescia,  virga  1. 

Et  Numidas  infrasni  cingunt  2. 

Equi  sine  fr cents  ;  deformis  ipse  cursus,  rigida 
cervice,  et  extento  capite  currentium c. 

Le  roy  Alphonse,  celuy  qui  dressa  en  Espaigne 
l'ordre  des  chevaliers  de  la  Bande  ou  de  l'Escharpe, 
leur  donna,  entre  aultres  reigles,  de  ne  monter 
ny  mule  ny  mulet,  sur  peine  d'un  marc  d'argent 
d'amende,  comme  ie  viens  d'apprendre  dans  les 
Lettres  de  Guevara,  desquelles  ceulx  qui  les  ont 
appellees  Dorées  faisoient  iugement  bien  aultre 
que  celuy  que  i'en  fois.  Le  Courtisan  dict  qu'avant 
son  temps  c'estoit  reproche  à  un  gentilhomme  d'en 
chevaucher.  Les  Abyssins,  au  rebours,  à"  mesure 
qu'ils  sont  les  plus  advancez  prez  le  Pretteian  leur 
prince,  affectent  pour  la  dignité  et  pompe  de  monter 
de  grandes  mules. 

Xenophon  recite  que  les  Assyriens  tenoient 
tousiours  leurs  chevaux  entravez  au  logis,  tant 
ils  estoient  fascheux  et  farouches;  et  qu'il  falloit 
tant  de  temps  à  les  destacher  et  harnacher,  que 
pour  que  cette  longueur  ne  leur  apportast  dommage, 
s'ils  venoient  à  estre  en  desordre  surprins  par  les 
ennemis,  ils  ne  logeoient  iamais  en  camp  qui  ne 
f eust  fossoyé  et  remparé.  Son  Cyrus,  si  grand  maistre 

1  Les  Massyliens  montent  leurs  chevaux  à  nu,  et  les  font 
obéir  à  une  simple  verge,  qui  leur  tient  lieu  de  frein.  Lucain, 
IV,  682. 

-  Et  les  Numides  conduisant  leurs  chevaux  sans  frein.  Virg. 
Enéide,  IV,  41. 

3  Leurs  chevaux  sans  frein  ont  l'allure  désagréable,  l'encolure 
roide,  et  la  tête  tendue  en  avant.  Tite-Live,  XXXV,  11. 

au  faict  de  chevalerie,  rnettoit  les  chevaulx  dé  geH 
eseot,  et  ne  leur  faisait  bailler  à  manger  qu'ils  ne 
l'eussent  gaigné  par  la  sueur  de  quelque  exercice. 
Les  Scythes,  014  la  nécessité  les  pressoit  en  la  guerre, 
tiroient  du  sang  de  leurs  chevaulx,  et  s'en  abbru- 
voient  et  nourrissoient  : 

Venit  et  epoto  SaFinata  pastus  equo  l. 

CmÏK  de  Crète,  assiégez  par  Metelliis,  se  trouvè- 
rent en  telle  disette  de,  tout  auïtre  bruvâge,  qu'Us 
eurent  à  se  servir  de  l'urine  de  leurs  chevaulx. 

Pour  vérifier  combien  les  armées  turquesques  se 
conduisent  et  maintiennent  à  meilleure;  raison  que 
les  îiostres,  ils  disent  qu'oultre  ce  que  les  soldats  rie 
boivent  que  de  l'eau,  et  ne  mangent  que  riz  et 
de  la  chair  salée  mise,  en  pouldre  (dequoy  chacun 
porte  ayseemerit  sur  soy  provision  pour  un  mois), 
ils  sçavent  aussi  vivre  du  sang  de  leurs  chevaulx, 
comme  les  Tartares  et  Moscovites,  et  le  salent. 

Ces  nouveaux  peuples  des  Indes,  quand  les 
Espaignols  y  arrivèrent,  estimèrent,  tant  des 
hommes  que  des  chevaulx,  que  ce  faussent  ou 
dieux,  ou  ânimaulx  en  noblesse  au  dessus  de  leur 
nature  :  aulcuns,  aprez  avoir  esté  vaincus,  venants 
demander  paix  et  pardon  aux  hommes,  et  leur 
apporter  de  For  et  des  viandes,  ne  faillirent  d'en 
aller  autant  offrir  aux  chevaulx,-  avecques  une 
toute  pareille  harangue  à  celle  des  hommes,  pre^ 
nants  leur  hennissement  pour  langage  de  composa 
tion  et  de  trefve. 

Aux  Indes  de  deçà,  c'estoit  anciennement  le 
principal  et  royal  honneur  de  chevaucher  un  ele^ 
phant  ;  le  second,  d'aller  en  coche  traisné  à  quatre 

1  On  y  voit  le  Sarmate  qui  se  nourrit  du  sang  de  cheval. 
Martial,  Spectacul.  lib.  épigr.  3,  v.  4. 

chevaulx  ;  le  tiers,  de  monter  un  chameau  ;  le 
dernier  et  plus  vil  degré,  d'estre  porté  ou  charrié 
par  un  cheval  seul.  Quelqu'un  de  nostre  temps 
escrit  avoir  veu,  en  ce  climat  là,  des  païs  où  on 
chevauche  les  bœufs  avecques  bastines,  estriers  et 
brides,  et  s'estre  bien  trouvé  de  leur  porture. 

Quintus  Fabius  Maximus  Rutiîianus,  contre  les 
Samnites,  voyant  que  ses  agents  de  cheval,  à  trois 
ou  quatre  charges,  avoient  failly  d'enfoncer  le 
battaillon  des  ennemis,  print  ce  conseil  :  qu'ils 
desbridassent  leurs  chevaulx,  et  brochassent  à 
toute  force  des  espérons  ;  si  que  rien  ne  les  pouvant 
arrester  au  travers  des  armes  et  des  hommes  ren- 
versez, ils  ouvrirent  le  pas  à  leurs  gents  de  pied,  qui 
parfirent  une  très  sanglante  desfaicte.  Autant  en 
commanda  Quintus  Fulvius  Flaccus  contre  les 
Celtiberiens  :  là  cum  maiore  vi  equorum  facietis, 
si  effrœnaios  in  hostes  equos  immittitis  ;  quod  sœpe 
romanos  équités  cum  laude  fecisse  sua,  memoriœ 
proditum  est...  Detractisque  frœnis,  bis  ultro  citroque 
cum  magna  strage  hostium,  infractis  omnibus  hastis, 
transcurrerunt1 . 

Le  duc  de  Moscovie  debvoit  anciennement  cette 
révérence  aux  Tartares,  quand  ils  envoyoient  vers 
luy  des  ambassadeurs,  qu'il  leur  alloit  au  devant 
à  pied,  et  leur  presentoit  un  gobeau  de  laict  de 
iument  (bruvage  qui  leur  est  en  délices)  ;  et  si  en 
beuvant,  quelque  goutte  en  tumboit  sur  le  crin  de 
leurs  chevaulx,  il  estoit  tenu  de  la  leicher  avec  la 
langue.  En  Russie,  l'armée  que  l'empereur  Baiazet 
y  avoit  envoyée,  feut  accablée  d'un  si  horrible 


■  plus  grand  honneur  à  la  cavalerie  romaine...  A  peine  J 
est -il  donné,  qu'ils  débrident  leurs  chevaux,  percent  les  rangs 
ennemis,  brisent  toutes  les  lances,  reviennent  sur  leurs  pas,  et 
font  un  grand  carnage.  Tite-Live,  XL,  40. 


424  ESSAIS  DE  MONTAIGNE 

ravage  de  neiges,  que  pour  s'en  mettre  à  couvert 
et  sauver  du  froid,  plusieurs  s'adviserent  de  tuer 
et  esventrer  leurs  chevaulx  pour  se  iecter  dedans,  et 
iouyr  de  cette  chaleur  vitale.  Baiazet,  aprez  cet 
aspre  estour  où  il  feut  rompu  par  Tamburlan,  se 
sauvoit  belle  erre  sur  une  iument  arabesque,  s'il 
n'eust  esté  contrainct  de  la  laisser  boire  son  saoul 
au  passage  d'un  ruisseau  ;  ce  qui  la  rendit  si 
fiacque  et  refroidie,  qu'il  feut  bien  ayseement 
aprez  acconsuyvi  par  ceulx  qui  le  poursuy voient. 
On  dict  bien  qu'on  les  lasche  les  laissant  pisser  ; 
mais  le  boire,  i'eusse  plustost  estimé  qu'il  l'eust 
renforcée. 

Crœsus  passant  le  long  de  la  ville  de  Sardis, 
y  trouva  des  pastis  où  il  y  avoit  grande  quantité 
de  serpents,  desquels  les  chevaulx  de  son  armée 
mangeoient  de  bon  appétit  ;  qui  feut  un  mauvais 
prodige  à  ses  affaires,  dict  Hérodote. 

Nous  appelions  un  cheval  entier,  qui  a  crin  et 
aureille  ;  et  ne  passent  les  aultres  à  la  monstre  : 
les  Lacedemoniens  ayants  desfaicts  les  Athéniens 
en  la  Sicile,  retournants  de  la  victoire  en  pompe 
en  la  ville  de  Syracuse,  entre  aultres  bravades, 
feirent  tondre  les  chevaulx  vaincus,  et  les  menèrent 
ainsin  en  triumphe.  Alexandre  combattit  une 
nation,  Dahas  :  ils  alloient  deux  à  deux  armez  à 
cheval  à  la  guerre  ;  mais  en  la  meslee,  l'un  des- 
cendoit  à  terre,  et  combattoient  ores  à  pied,  ores 
à  cheval,  l'un  aprez  l'aultre. 

le  n'estime  point  qu'en  suffisance  et  en  grâce  à 
cheval,  nulle  nation  nous  emporte.  Bon  homme  de 
cheval,  à  l'usage  de  nostre  parler,  semble  plus  re- 
garder au  courage  qu'à  l'adresse.  Le  plus  sçavant, 
le  plus  seur,  le  mieulx  advenant  à  mener  un  cheval 
à  raison,  que  i'aye  cogneu,  feut,  à  mon  gré,  monsieur 
de  Carnavalet,  qui  en  servoit  nostre  roy  Henry 

second.  Fay  veu  homme  donner  carrière  à  deux 
pieds  sur  sa  selle,  desmonter  sa  selle,  et  au  retour 
la  relever,  reaccommoder,  et  s'y  rasseoir,  fuyant 
tousiours  à  bride  avallee  ;  ayant  passé  par  dessus 
un  bonnet,  y  tirer  par  derrière  des  bons  coups 
de  son  arc  ;  amasser  ce  qu'il  vouloit,  se  iectant 
d'un  pied  à  terre,  tenant  l'aultre  en  l'estrier  ;  et 
aultres  pareilles  singeries,  dequoy  il  vivoit. 

On  a  veu  de  mon  temps,  à  Constantinople,  deux 
hommes  sur  un  cheval,  lesquels,  en  sa  plus  roide 
course,  se  reiectoient,  à  tours,  à  terre,  et  puis  sur 
la  selle  :  et  un  qui,  seulement  des  dents,  bridoit 
et  enharnachoit  son  cheval  :  un  aultre  qui,  entre 
deux  chevaulx,  un  pied  sur  une  selle,  l'aultre  sur 
l'aultre,  portant  un  second  sur  ses  bras,  picquoit 
à  toute  bride  ;  ce  second,  tout  debout  sur  luy, 
tirant,  en  la  course,  des  coups  bien  certains  de  son 
arc  :  plusieurs  qui,  les  iambes  contremont,  donnoient 
carrière,  la  teste  plantée  sur  leurs  selles  entre 
les  poinctes  des  cimeterres  attachez  au  harnois. 
En  mon  enfance,  le  prince  de  Sulmone,  à  Naples, 
maniant  un  rude  cheval  de  toute  sorte  de  manie- 
ments, tenoit  soubs  ses  genouils  et  soubs  ses  orteils, 
des  reaies,  comme  si  elles  y  eussent  este  clouées, 
pour  montrer  la  fermeté  de  son  assiette. 


CHAPITRE  XLIX 

DES  COUSTUMES  ANCIENNES 

Fexcuseroy  volontiers,  en  nostre  peuple,  de  n'avoir 
aultre  patron  et  reigle  de  perfection,  que  ses 
propres  mœurs  et  usances  :  car  c'est  un  commun 
vice,  non  du  vulgaire  seulement,  mais  quasi  de 

touts  hommes,  d'avoir  leur  visée  et  leur  arrest 
sur  le  train  auquel  ils  sont  nayz.  le  suis  content, 
quand  il  verra  Fabricius  ou  Lselius,  qu'il  leur  treuve 
la  contenance  et  le  port  barbare,  puis  qu'ils  ne 
sont  ny  vestus  ny  façonnez  à  nostre  mode  :  mais 
ie  me  plains  de  sa  particulière  indiscrétion  de  se 
laisser  si  fort  piper  et  aveugler  à  l'auctorité  de 
l'usage  présent,  qu'il  soit  capable  de  changer 
d'opinion  et  d'advis  touts  les  mois,  s'il  plaist  à 
la  coustume,  et  qu'il  iuge  si  diversement  de  soy 
mesme.  Quand  il  portoit  le  buse  de  son  pourpoinct 
entre  les  mammelles,  il  maintenoit,  par  vifves 
raisons,  qu'il  estoit  en  son  vray  lieu  :  quelques 
années  aprez,  le  voylà  avallé  msques  entre  les 
cuisses  ;  il  se  mocque  de  son  aultre  usage,  le  treuve 
inepte  et  insupportable.  La  façon  de  se  vestir 
présente  luy  faict  incontinent  condemner  l'ancienne, 
d'une  resolution  si  grande  et  d'un  consentement  si 
universel,  que  vous  diriez  que  c'est  quelque  espèce 
de  manie  qui  luy  tourneboule  ainsi  1  entendement. 
Parce  que  nostre  changement  est  si  subit  et  si 
prompt  en  cela,  que  l'invention  de  touts  les  tailleurs 
du  monde  ne  sçauroit  fournir  assez  de  nouvelletez, 
il  est  force  que  bien  souvent  les  formes  mesprisees 
reviennent  en  crédit,  et  celles  là  mesmes  tumbent 
en  mespris  tantost  aprez  ;  et  qu'un  mesme  iuge- 
ment  prenne,  en  l'espace  de  quinze  ou  vingt  ans, 
deux  ou  trois,  non  diverses  seulement,  mais  con- 
traires opinions,  d'une  inconstance  et  legiereté  in- 
croyable. Il  n'y  a  si  fin  entre  nous  qui  ne  se  laisse 
embabouiner  de  cette  contradiction,  et  esblouïr 
tant  les  yeulx  internes  que  les  externes  insensible- 
ment. 

le  veulx  icy  entasser  aulcunes  façons  anciennes 
que  i'ay  en  mémoire,  les  unes  de  mesme  les  nostres, 
les  aultres  différentes  ;  à  fin  qu'ayant  en  l'imagina- 

tion  cette  continuelle  variation  des  choses  humaines, 
nous  en  ayons  le  iugement  plus  esclaircy  et  plus 
ferme. 

Ce  que  nous  disons  de  combattre  à  l'espee  et  la 
cape,  il  s'usoit  encores  entre  les  Romains;  ce  dict 
César  :  sinistras  sagis  inVolvunt,  gladiosque  dis- 
tringunt 1  ;  et  remarque  dez  lors  en  nostre  nation 
ce  vice,  qui  y  est  encores,  d'arrester  les  passants 
que  nous  rencontrons  en  chemin,  et  de  les  forcer 
de  nous  dire  qui  ils  sont,  et  de  recevoir  à  iniure  et 
occasion  de  querelle,  s'ils  refusent  de  nous  respondre. 

Aux  bains  que  les  anciens  prenoient  touts  les 
iours  avant  le  repas,  et  les  prenoient  aussi  ordi- 
nairement que  nous  faisons  de  l'eau  à  laver  les 
mains,  ils  ne  se  laVoient  du  commencement  que 
les  bras  et  les  iambes  ;  mais  depuis,  et  d'une  cous- 
turrie  qui  a  duré  plusieurs  siècles  et  en  la  pluspart 
dès  nations  du  monde,  ils  se  lavoiënt  touts  nuds 
d'eau  mixtidniiee  et  parfumée,  de  manière  qu'ils 
èrnployoient  polir  tesrrioignâge  de  grande  simpli- 
cité, de  se  laver  d'eau  simple.  Les  plus  affettez 
et  délicats  se  parfUrrioient  tout  le  corps  bien  trois 
où  quatre  fois  pat  iour.  Ils  se  faisoierit  souvent 
pinceter  tout  le  poil,  comme  les  femmes  fran- 
çaises ont  prins  en  usage,  depuis  quelque  temps, 
de  faire  leur  front, 

Quod  pectus,  qiiad  erura  tibi,  quod  brachia  vellis  3, 

quoy  qu'ils  eussent  des  oignements  propres  à  cela  : 

Psilotro  nitet,  aut  acida  latet  oblita  creta  3. 

1  Ils  s'envel©pp@nt  la  main  gauche  de  leurs  sâies,  et  tirent 
l'êpée.  Cfsar,  de  Belïo  civili,  î,  75. 

2  Tu  t'épiles  la  poitrine,  les  jambes  et  les  bras.  Martial, 
II,  62,  ï. 

3  Elle  oint  sa  peau  d'onguents  dépilatoires,  ou  l'enduit  cîe 
craie  détrempée  dans  du  vinaigre.  Ïd.  Vï.  93,  9. 

Ils  aymoient  à  se  coucher  mollement,  et  allèguent, 
pour  preuve  de  patience,  de  coucher  sur  le  matelats. 
Ils  mangeoient  couchez  sur  des  licts,  à  peu  prez 
en  mesme  assiette  que  les  Turcs  de  nostre  temps  : 

Inde  toro  pater  Mneas  sic  orsus  ab  alto  1. 

Et  dict  on  du  ieune  Caton,  que  depuis  la  battaille 
de  Pharsale,  estant  entré  en  dueil  du  mauvais  estât 
des  affaires  publicques,  il  mangea  tousiours  assis, 
prenant  un  train  de  vie  austère.  Ils  baisoient  les 
mains  aux  grands,  pour  les  honnorer  et  caresser. 
Et  entre  les  amis,  ils  s'entrebaisoient  en  se  saluant, 
comme  font  les  Vénitiens  : 

Gratatusque  darem  cum  dulcibus  oscilla  verbis  -  ; 

et  touchoient  aux  genouils  pour  requérir  et  saluer 
un  grand.  Paaiclez  le  philosophe,  frère  de  Crates, 
au  lieu  de  porter  la  main  au  genouil,  la  porta 
aux  genitoires  :  celuy  à  qui  il  s'addressoit  l'ayant 
rudement  repoulsé  :  «  Comment  !  dict  il,  cette 
partie  n'est  elle  pas  vostre,  aussi  bien  que 
l'aultre  ?  »  Ils  mangeoient,  comme  nous,  le  fruict 
à  l'issue  de  la  table.  Ils  se  torchoient  le  cul  (il 
faut  laisser  aux  femmes  cette  vaine  superstition 
des  paroles)  avecques  une  esponge  ;  voylà  pourquoy 
spongia  est  un  mot  obsccene  en  latin  :  et  estoit 
cette  esponge  attachée  au  bout  d'un  baston,  comme 
tesmoigne  l'histoire  de  celuy  qu'on  menoit  pour 
estre  présenté  aux  bestes  devant  le  peuple,  qui 
demanda  congé  d'aller  à  ses  affaires  ;  et  n'ayant 
aultre  moyen  de  se  tuer,  il  se  fourra  ce  baston  et 
esponge  dans  le  gosier,  et  s'en  estouffa.  Ils  s'es- 

1  Alors,  du  lit  élevé  où  il  était  placé,  Énée  parla  ainsi.  Virg. 
Enéide,  II,  2. 

2  Je   te  baiserais  en   te  félicitant   dans  les   termes  les  plus 
touchants.  Ovide,  de  Ponto,  IV,  9,  13. 

suyoient  le  catze  de  laine  parfumée,  quand  ils  en 
avoient  faict  : 

At  tibi  nil  faciam,  sed  Iota  mentula  lana  l. 

Il  y  avoit  aux  carrefours  à  Rome  des  vaisseaux  et 
demy  cuves  pour  y  apprester  a  pisser  aux  passants  : 

Pusi  Séepe  lacura  propter,  se,  ac  dolia  curta, 
Somno  devincti,  credunt  extollere  vestem  2. 

Ils  faisoient  collation  entre  les  repas.  Et  y  avoit 
en  esté  des  vendeurs  de  neige  pour  refreschir  le 
vin  ;  et  y  en  avoit  qui  se  servoient  de  neige  en 
hyver,  ne  trouvants  pas  le  vin  encores  lors  assez 
froid.  Les  grands  avoient  leurs  eschansons  et  tren- 
chants,  et  leurs  fols  pour  leur  donner  du  plaisir. 
On  leur  servoit  en  hyver  la  viande  sur  les  fouyers 
qui  se  portoient  sur  la  table  ;  et  avoient  des  cuisines 
portatives,  comme  i'en  ay  veu,  dans  lesquelles 
tout  leur  service  se  traisnoit  aprez  eulx, 

Has  vobis  epulas  habete,  lauti  : 
Nos  offendimur  ambulante  cœna  3. 

Et  eh  esté,  ils  faisoient  souvent,  en  leurs  salles 
basses,  couler  de  l'eau  fresche  et  claire  dans  des 
canaulx  au  dessoubs  d  eulx,  où  il  y  avoit  force 
poisson  en  vie,  que  les  assistants  choisissoient  et 
prenoient  en  la  main,  pour  le  faire  apprester, 
chascun  à  sa  poste.  Le  poisson  a  tousiours  eu  ce 
privilège,  comme  il  a  encores,  que  les  grands 
se  meslent  de  le  sçavoir  apprester  :  aussi  en  est 
le  goust  beaucoup  plus  exquis  que  de  la  chair, 

1  Ce  que  Montaigne  vient  de  dire  nous  dispense  de  traduire 
ce  vers.  Martial,  XI,  58,  11. 

2  Les  petits  enfants  endormis  croient  souvent  lever  leur  robe 
pour  uriner  dans  les  réservoirs  publics  destinés  à  cet  usage. 
Lucrlce,  IV,  1024. 

3  Riches  voluptueux,  gardez  ces  mets  pour  vous  :  je  n*aime 
pas  un  souper  ambulant.  Martial,  VII,  47,  4.  Voyez  aussi 
SénÈque,  Epist.  78. 

au  moins  pour  moy.  Mais  en  toute  sorte  de  ma- 
gnificence, desbauche,  et  d'inventions  voluptueuses, 
de  mollesse  et  de  sumptuosité,  nous  faisons  à  la 
vérité  ce  que  nous  pouvons  pour  les  egualer  (car 
nostre  volonté  est  bien  aussi  gastee  que  la  leur)  ; 
mais  nostre  suffisance  n'y  peult  arriver  :  nos  forces 
ne  sont  non  plus  capables  de  les  ioindre  en  ces  par- 
ties là  vicieuses,  qu'aux  vertueuses  ;  car  les  unes 
et  les  aultres  partent  d'une  vigueur  d'esprit  qui 
estoit  sans  comparaison  plus  grande  en  eulx  qu'en 
nous  :  et  les  âmes,  à  mesure  qu'elles  sont  moins 
fortes,  elles  ont  d'autant  moins  de  moyen  de  faire 
ny  fort  bien  ny  fort  mal. 

Le  hault  bout  d'entre  eulx,  c'estoit  le  milieu.  Le 
devant  et  derrière  n'avoient,  en  escrivant  et  par- 
lant, aulcune  signification  de  grandeur,  comme  il 
se  veoid  évidemment  par  leurs  escripts  :  ils  diront 
Oppius  et  César  aussi  volontiers  que  César  et 
Oppius  °  et  diront  Moy  et  Toy  indifféremment, 
comme  Toy  et  Moy.  Voylà  pourquoy  i'ay  autre- 
fois remarqué,  en  la  vie  de  Flaminius  de  Plutarque 
françois,  un  endroict  où  il  semble  que  l'aucteur, 
parlant  de  la  ialousie  de  gloire  qui  estoit  entre  les 
Aetoliens  et  les  Romains,  pour  le  gaing  d'une 
bat  taille  qu'ils  avoient  obtenu  en  commun,  face 
quelque  poids  de  ce  qu'aux  chansons  grecques 
on  nommoit  les  Aetoliens  avant  les  Romains,  s'il 
n'y  a  de  l'amphibologie  aux  mots  françois. 

Les  dames  estant  aux  estuves,  y  recevoient 
quand  et  quand  des  hommes  ;  et  se  servoient,  là 
mesme,  de  leurs  valets  à  les  frotter  et  oindre. 

Inguina  succinctus  nigra  tibi  servus  aluta 
Stat,  quoties  calidis  nuda  f overis  aquis  ] . 

, , 

1  Un  esclave,  ceint  d'un  tablier  de  peau  noire,  se  tient  debout 
pour  te  servir,  lorsque  tu  prends  un  bain  chaud.  Martial, 
VII,  35,  i. 

Elles  se  saulpouldroient  de  quelque  pouldre  pour 
reprimer  les  sueurs. 

Les  anciens  Gaulois,  dict  Sidonius  Apollinaris, 
portoient  le  poil  long  par  le  devant,  et  le  derrière 
de  la  teste  tondu,  qui  est  cette  façon  qui  vient  à 
estre  renouvellee  par  l'usage  efféminé  et  lasche 
de  ce  siècle. 

'  Les  Romains  payoient  ce  qui  estoit  deu  aux 
bateliers  pour  leur  noleage,  dez  l'entrée  du  bateau  ; 
ce  que  nous  faisons  aprez  estre  rendus  à  port  : 

Dum  ses  exigitnr,  dum  mula  ligatur, 
Tôt  a  abit  hora  i. 

Les  femmes  couchoient  au  lict  du  costé  de  la 
ruelle  :  voylà  pourquoy  on  appelloit  César,  spondam 
régis  Nicomedis.2  Ils  prenoient  haleine  en  beuvant. 
Ils  baptisoient  le  vin  : 

Quis  puer  ocius 
Restinguet  ardentis  Falerni 
Pocula  prsetereunte  lympha  3  ? 

Et  ces  champisses  contenances  de  nos  laquais  y 
estoient  aussi  : 

O  Iane  i  a  ter  go  quem  nul  la  ciconia  pinsit, 
Nec  manus  auriculas  imitata  est  mobilis  albas, 
Née  iingua*,  quantum  sitiat  eanis  Appula,  tantum  4. 

Les  dames  argiennes  et  romaines  portoient  le 
dueil  blanc,  comme  les  nostres  avoient  accoustumé, 
et   debvroient   continuer   de   faire,   si   i'en   estoy 

1  Une  heure  entière  se  passe  à  atteler  la  mule  et  à  faire  payer 
les  passagers.  Hor.  Sat.  I,  5,  13. 

2  La  ruelle  du  roi  Nieodème.  Suétone,  César,  c.  49. 

3  Esclaves,  hâtez-vous  de  tempérer  l'ardeur  de  ce  vin  de 
Falerne,  en  y  mêlant  l'eau  de  cette  source  qui  coule  auprès  de 
nous.  Hor.  Ôd.  II,  n,  18. 

4  O  Janus  î  on  n'avait  garde  de  vous  faire  les  cornes,  les 
oreilles  d'âne,  ou  de  vous  tirer  la  langue  ;  vous  aviez  deux 
visages  !  Perse,  Sat.  I,  58. 

creu.  Mais  il  y  a  des  livres  entiers  faicts  sur  cec 
argument. 


CHAPITRE   L 

DE   DEMOCRITUS  ET   HERACLITUS 

Le  iugement  est  un  util  à  tous  subiects,  et  se 
mesle  par  tout  :  à  cette  cause,  aux  Essais  que  i'en 
fois  icy,  i'y  employé  toute  sorte  d'occasion.  Si 
c'est  un  subiect  que  ie  n'entende  point,  à  cela 
mesme  ie  l'essaye,  sondant  le  gué  de  bien  loing  ; 
et  puis  le  trouvant  trop  profond  pour  ma  taille, 
ie  me  tiens  à  la  rive  :  et  cette  recognoissance  de 
ne  pouvoir  passer  oultre,  c'est  un  traict  de  son 
effect,  ouy  de  ceulx  dont  il  se  vante  le  plus.  Tantost, 
à  un  subiect  vain  et  de  néant,  i' essaye  veoir  s'il 
trouvera  dequoy  luy  donner  corps,  et  dequoy 
l'appuyer  et  l'estansonner  :  tantost  ie  le  promeine 
à  un  subiect  noble  et  tracassé,  auquel  il  n'a  rien 
à  trouver  de  soy,  le  chemin  en  estant  si  frayé, 
qu'il  ne  peult  marcher  que  sur  la  piste  d'aultruy  : 
là  il  faict  son  ieu  à  eslire  la  route  qui  luy  semble 
la  meilleure  ;  et  de  mille  sentiers,  il  dict  que 
cettuy  cy  ou  cettuy  là  a  esté  le  mieulx  choisy.  le 
prens  de  la  fortune  le  premier  argument;  ils  me 
sont  egualement  bons,  et  ne  desseigne  iamais  de 
les  traicter  entiers  :  car  ie  ne  veoy  le  tout  de  rien  ; 
ne  font  pas  ceulx  qui  nous  promettent  de  nous  le 
faire  veoir.  De  cent  membres  et  visages  qu'a 
chasque  chose,  i'en  prens  un,  tantost  à  leicher 
seulement,  tantost  à  efïïorer,  et  par  fois  à  pincer 
iusques  à  l'os  :  i'y  donne  une  poincte,  non  pas  le 
plus  largement,  mais  le  plus  profondement  que  ie 
sçay  ;  et  ayme  plus  souvent  à  les  saisir  par  quelque 

lustre  inusité.  le  me  hazarderoy  de  traicter  à  fond 
quelque  matière,  si  ie  me  cognoissoy  moins,  et  me 
trompois  en  mon  impuissance.  Semant  icy  un  mot, 
icy  un  aultre,  eschantillons  desprins  de  leur  pièce, 
escartez,  sans  desseing,  sans  promesse  ;  ie  ne  suis 
pas  tenu  d'en  faire  bon,  ny  de  m'y  tenir  moy 
mesme,  sans  varier  quand  il  me  plaist,  et  me  rendre 
au  doubte  et  incertitude,  et  à  ma  maistresse  forme, 
qui  est  F  ignorance. 

Tout  mouvement  nous  descouvre  :  cette  mesme 
ame  de  César  qui  se  faict  veoir  à  ordonner  et 
dresser  la  battaille  de  Pharsale,  elle  se  faict  aussi 
veoir  à  dresser  des  parties  oysifves  et  amoureuses  : 
on  iuge  un  cheval  non  seulement  à  le  veoir  manier 
sur  une  carrière,  mais  encores  à  luy  veoir  aller  le 
pas,  voire  et  à  le  veoir  en  repos  à  Festable. 

Entre  les  functions  de  Famé,  il  en  est  de  basses  : 
qui  ne  la  veoid  encores  par  là  n'achevé  pas  de  la 
cognoistre  ;  et  à  l'adventure  la  remarque  Ion  mieulx 
où  elle  va  son  pas  simple.  Les  vents  des  passions 
la  prennent  plus  en  ses  haultes  assiettes  :  ioinct 
qu'elle  se  couche  entière  sur  chasque  matière,  et 
s'y  exerce  entière  ;  et  n'en  traicte  iamais  plus  d'une 
à  la  fois,  et  la  traicte  non  selon  elle,  mais  selon  soy. 
Les  choses,  à  part  elles,  ont  peultestre  leurs  poids, 
mesures  et  conditions  ;  mais  au  dedans,  en  nous, 
elle  les  leur  taille  comme  elle  l'entend.  La  mort 
est  effroyable  à  Cicero,  désirable  à  Caton,  indiffé- 
rente à  Socrates.  La  santé,  la  conscience,  l'auc- 
torité,  la  science,  la  richesse,  la  beaulté,  et  leurs 
contraires,  se  despouillent  à  l'entrée,  et  receoivent 
de  Famé  nouvelle  vesture,  et  de  la  teincture  qu'il 
luy  plaist  ;  brune,  claire,  verte,  obscure,  aigre, 
doulce,  profonde,  superficielle,  et  qu'il  plaist  à 
chascune  d'elles  :  car  elles  n'ont  pas  vérifié  en 
commun  leurs  styles,  reigles  et  formes;  chascune 

est  royne  en  son  estât.  Parquoy  ne  prenons  plus 
excuse  des  externes  qualitez  des  choses  ;  c'est  à 
nous  à  nous  en  rendre  compte.  Nostre  bien  et 
nostre  mal  ne  tient  qu'à  nous.  Offrons  y  nos 
offrandes  et  nos  vœus,  non  pas  à  la  fortune  :  elle 
ne  peult  rien  sur  nos  mœurs  ;  au  rebours,  elles 
l'entraisnent  à  leur  suitte,  et  la  moulent  à  leur 
forme.  Pourquoy  ne  iugeray  ie  d'Alexandre  à 
table,  devisant  et  beuvant  d'autant  ;  ou  s'il 
manioit  des  eschecs?  quelle  chorde  de  son  esprit 
ne  touche  et  n'employé  ce  niais  et  puérile  ieu? 
ie  le  hay  et  fuis  de  ce  qu'il  n'est  pas  assez  ieu,  et 
qu'il  nous  esbat  trop  sérieusement,  ayant  honte  d'y 
fournir  l'attention  qui  sufhroit  à  quelque  bonne 
chose.  Il  ne  feut  pas  plus  embesongné  à  dresser 
son  glorieux  passage  aux  Indes  ;  ny  cet  aultre, 
à  desnouer  un  passage  duquel  dépend  le  salut  du 
genre  humain.  Voyez  combien  nostre  ame  trouble 
cet  amusement  ridicule,  si  touts  ses  nerfs  ne 
bandent  :  combien  amplement  elle  donne  loy  à 
chascun,  en  cela,  de  se  cognoistre  et  iuger  droicte- 
ment  de  soy.  le  ne  me  veoy  et  retaste  plus  univer- 
sellement en  nulle  aultre  posture  :  quelle  passion 
ne  nous  y  exerce  ?  la  cholere,  le  despit,  la  hayne, 
l'impatience,  et  une  véhémente  ambition  de 
vaincre  en  chose  en  laquelle  il  seroit  plus  excusable 
de  se  rendre  ambitieux  d'estre  vaincu  ;  car  la 
precellence  rare  et  au  dessus  du  commun,  messied 
à  un  homme  d'honneur  en  chose  frivole.  Ce  que 
ie  dis  en  cet  exemple  se  peult  dire  en  touts  aultres. 
Chasque  parcelle,  chasque  occupation  de  l'homme 
l'accuse  et  le  monstre  egualement  qu'un'  aultre. 

Democritus  et  Heraclitus  ont  esté  deux  philo- 
sophes, desquels  le  premier  trouvant  vaine  et  ridi- 
cule l'humaine  condition,  ne  sort  oit  en  publicque 
qu'avecques  un  visage  mocqueur  et  riant  ;  Hera- 

clitus  ayant  pitié  et  compassion  de  cette  mesme 
condition  nostre,  en  portoit  le  visage  continuelle- 
ment triste,  et  les  yeulx  chargez  de  larmes  : 

Aller 
Ridebat,  quoties  a  limine  moverat  unum 
Protuleratque  pedem  ;  flebat  contrarius  alter  h 

Fayme  mieulx  la  première  humeur  ;  non  parce 
qu'il  est  plus  plaisant  de  rire  que  de  plorer,  mais 
parce  qu'elle  est  plus  desdaigneuse,  et  qu'elle  nous 
condemne  plus  que  l'aultre  ;  et  il  me  semble  que 
nous  ne  pouvons  iamais  estre  assez  mesprisez 
selon  nostre  mérite.  La  plaincte  et  la  commiséra- 
tion sont  meslees  à  quelque  estimation  de  la  chose 
qu'on  plainct  :  les  choses  dequoy  on  se  mocque, 
on  les  estime  sans  prix.  le  ne  pense  point  qu'il 
y  ayt  tant  de  malheur  en  nous,  comme  il  y  a  de 
vanité  ;  ny  tant  de  malice,  comme  de  sottise  :  nous 
ne  sommes  pas  si  pleins  de  mal,  comme  d'inanité  ; 
nous  ne  sommes  pas  si  misérables,  comme  nous 
sommes  vils.  Ainsi  Diogenes,  qui  baguenaudoit  à 
part  soy,  roulant  son  tonneau,  et  hochant  du  nez 
le  grand  Alexandre,  nous  estimant  des  mouches, 
ou  des  vessies  pleines  de  vent,  estoit  bien  iuge  plus 
aigre  et  plus  poignant,  et  par  conséquent  plus  iuste 
à  mon  humeur,  que  Timon,  celuy  qui  feut  sur- 
nommé le  Haïsseur  des  hommes  :  car  ce  qu'on  hait, 
on  le  prend  à  cœur.  Cettuy  cy  nous  souhaittoit 
du  mal,  estoit  passionné  du  désir  de  nostre  ruyne, 
fuyoit  nostre  conversation  comme  dangereuse,  de 
meschants  et  de  nature  despravee  :  l'aultre  nous 
estimoit  si  peu,  que  nous  ne  pourrions  ny  le 
troubler  ny  l'altérer  par  nostre  contagion  ;  nous 
laissoit  de  compaignie,  non  pour  la  crainte,  mais 

1  Dès  qu'ils  avaient  mis  le  pied  hors  de  la  maison,  l'un  riait, 
l'autre  pleurait.  Juv.  Sat.  X,  28. 

pour  le  desdaing  de  nostre  commerce  ;  il  ne  nous 
estimoit  capables  ny  de  bien  ny  de  mal  faire. 

De  mesme  marque  feut  la  response  de  Statilius, 
auquel  Brutus  parla  pour  le  ioindre  à  la  con- 
spiration contre  César  :  il  trouva  l'entreprinse 
iuste  ;  mais  il  ne  trouva  pas  les  hommes  dignes 
pour  lesquels  on  se  meist  aulcunement  en  peine  ; 
conformément  à  la  discipline  de  Hegesias,  qui 
disoit,  «  le  sage  ne  debvoir  rien  faire  que  pour  soy  ; 
d'autant  que  seul  il  est  digne  pour  qui  on  face  ;  » 
et  à  celle  de  Theodorus,  «  que  c'est  iniustice,  que 
le  sage  se  hazarde  pour  le  bien  de  son  pays,  et  qu'il 
mette  en  péril  la  sagesse  pour  des  fols.  »  Nostre 
propre  condition  est  autant  ridicule  que  risible. 


CHAPITRE    LI 

DE  LA  VANITÉ   DES  PAROLES 

Un  rhetoricien  du  temps  passé  disoit  que  son 
mestier  estoit,  «  De  choses  petites,  les  faire  paroistre 
et  trouver  grandes.  »  C'est  un  cordonnier  qui  sçait 
faire  de  grands  souliers  à  petit  pied.  On  luy  eust 
faict  donner  le  fouet  en  Sparte,  de  faire  profession 
d'un'  art  piperesse  et  mensongiere  :  et  croy  qu'Ar- 
chidamus,  qui  en  estoit  roy,  n'ouït  pas  sans 
estonnement  la  response  de  Thucydides,  auquel 
il  s'enqueroit  qui  estoit  plus  fort  à  la  luicte,  ou 
Pericles,  ou  luy  :  «  Cela,  feit  il,  seroit  mal  aysé 
à  vérifier  ;  car  quand  ie  l'ay  porté  par  terre  en 
luictant,  il  persuade  à  ceulx  qui  l'ont  veu  qu'il 
n'est  pas  tumbé,  et  le  gaigne.  »  Ceulx  qui  masquent 
et  fardent  les  femmes  font  moins  de  mal  ;  car  c'est 
chose  de  peu  de  perte  de  ne  les  veoir  pas  en  leur 

naturel  :  là  où  ceulx  cy  font  estât  de  tromper,  non 
pas  nos  yeulx,  mais  nostre  iugement,  et  d'abbas- 
tardir  et  corrompre  l'essence  des  choses.  Les 
republiques  qui  se  sont  maintenues  en  un  estât 
reiglé  et  bien  policé,  comme  la  cretense  ou  lace- 
demonienne,  elles  n'ont  pas  faict  grand  compte 
d'orateurs.  Ariston  définit  sagement  la  rhétorique, 
«  Science  à  persuader  le  peuple  :  »  Socrates,  Platon, 
«  Art  de  tromper  et  de  flatter.  »  Et  ceulx  qui  le 
nient  en  la  générale  description,  le  vérifient  par 
tout  en  leurs  préceptes.  Les  mahometans  en 
deffendent  l'instruction  à  leurs  enfants,  pour  son 
inutilité  ;  et  les  Athéniens  s'appercevants  combien 
son  usage,  qui  avoit  tout  crédit  en  leur  ville,  estoit 
pernicieux,  ordonnèrent  que  sa  principale  partie, 
qui  est  esmouvoir  les  affections,  feust  ostee, 
ensemble  les  exordes  et  perorations.  C'est  un 
util  inventé  pour  manier  et  agiter  une  tourbe  et 
une  commune  desreiglee  :  et  est  util  qui  ne  s'employe 
qu'aux  estats  malades,  comme  la  médecine.  En  ceulx 
où  le  vulgaire,  où  les  ignorants,  où  touts  ont  tout 
peu,  comme  celuy  d'Athènes,  de  Rhodes  et  de 
Rome,  et  où  les  choses  ont  esté  en  perpétuelle 
tempeste,  là  ont  afflué  les  orateurs.  Et  à  la  vérité, 
il  se  veoid  peu  de  personnages  en  ces  républiques 
là  qui  se  soient  poulsez  en  grand  crédit  sans  le 
secours  de  l'éloquence.  Pompeius,  César,  Crassus, 
Lucullus,  Lentulus,  Metellus,  ont  prins  de  là  leur 
grand  appuy  à  se  monter  à  cette  grandeur  d'auc- 
torité  où  ils  sont  enfin  arrivez,  et  s'en  sont  aydez 
plus  que  des  armes,  contre  l'opinion  des  meilleurs 
temps  ;  car  L.  Volumnius  parlant  en  publîcque 
en  faveur  de  l'élection  au  consulat,  faicte  des 
personnes  de  Q.  Fabius  et  P.  Decius  :  «  Ce  sont 
gens  nayz  à  la  guerre,  grands  aux  effects  ;  au 
combat  du  babil,  rudes  ;  esprits  vrayement  consu- 

laires  :  lis  ëUbtils,  éloquents  et  içavants,  sont  bons 
pour  là  Ville*  prêteurs  à  faire  iuâtice,  »  dict41„ 
L'éloquence  à  flori  le  plus  à  Rome  lorsque  lés 
affaires  ont  esté  en  plus  mauvais  estât,  et  que 
l'orage  des  guerres  civiles  les  âgitoit  :  comme  Un 
ehâffit>  libre  et  indompté  porte  les  herbes  plus 
gaillardes.  Il  semble  pat  là  que  les  policés  qui 
dépendent  d'un  monarque  en  ont  moins  de  besoing 
que  les  anltres  :  car  la  bestise  et  facilité  qui  se 
treuve  en  la  commune,  et  qui  la  rend  subiecte  à 
estre  maniée  et  contournée  par  les  aureilles  au 
doulx  son  de  cette  harmonie,  sans  venir  à  poiser 
et  cognoistre  la  vérité  des  choses  par  la  force  de 
raison  ;  cette  facilité,  dis  ie,  ne  m  treuve  pas  si 
ayseement  en  un  seul,  et  est  plm  ay§é  de  le  gua- 
rântir,  par  bonne  institution  et  bon  conseil,  de 
l'impression  de  cette  poison.  On  n'a  pas  veu  sortir 
de  Macédoine,  ny  de  Perse,  auleun  orateur  de 
renom. 

l'en  ay  dict  ce  mot  sur  le  §ubiect  d'un  Italien 
que  ie  viens  d'entretenir,  qui  a  éervy  le  feu  cardinal 
Caraffe  de  maistre  d'hostel  iusques  à  sa  mort.  le 
lui  faisoy  conter  de  sa  charge  :  il  m'a  faict  un 
discours  de  cette  science  de  gueule,  avecques  Une 
gravité  et  contenance  magistrale,  comme  s'il 
m'eust  parlé  de  quelque  grand  poinct  de  théologie  ; 
il  m'a  dechifré  une  différence  d'appétits  :  celuy 
qu'on  a  à  ieun,  qu'on  a  aprez  le  second  et  tiers 
service  ;  les  moyens  tantost  de  luy  plaire  simple- 
ment, tantost  de  l'esveiller  et  picquer  ;  la  police 
de  ses  saulces  ;  premièrement  en  gênerai,  et  puis 
particularizant  les  qualitez  des  ingrédients  et 
leurs  effects  ;  les  différences  des  salades  selon  leur 
saiâon,  celle  qui  doibt  estre  reschaufïee,  celle  qui 
veult  estre  servie  froide  ;  la  façon  de  lis  orner  et 
embellir  pour  les  rendre  encores  plaisantes  à  la 

veue.  Aprez  cela  il  est  entré  sur  Tordre  du  service, 
plein  de  belles  et  importantes  considérations  : 

Nec  minime»  sane  discrimine  refert, 
Quo  gestu  lepores,  et  quo  gaîlina  secetur  *  ; 

et  tout  cela  enflé  de  riches  et  magnifiques  paroles, 
et  celles  mesmes  qu'on  employé  à  traicter  du 
gouvernement  d'un  empire,  il  m'est  souvenu  de 
mon  homme  : 

Hoc  salsum  est,  hôc  adustum  est,  hoc  îautum  est  parum  : 

Illud  recte  ;  iterum  sic  mémento  :  sedulo 

Moneo,  quas  possum,  pro  mea  sapientia. 

Postremo,  tanquam  in  spéculum,  in  patinas,  Demea, 

Inspicere  iubeo,  et  moneo,  quid  facto  usus  sit 2. 

Si  est  ce  que  les  Grecs  mesmes  louèrent  grandement 
Tordre  et  la  disposition  que  Paulus  Aemilius  observa 
au  festin  qu'il  leur  f eît  au  retour  de  Macédoine.  Mais 
ie  ne  parle  point  icy  des  effects,  ie  parle  des  mots. 

le  ne  sçay  s'il  en  advient  aux  aultres  comme  à 
moy  ;  mais  ie  ne  me  puis  garder,  quand  i'oy  nos 
architectes  s'enfler  de  ces  gros  mots  de  Pilastres, 
Architraves,  Corniches,  d'ouvrage  Corinthien  et 
Dorique,  et  semblables  de  leur  iargon,  que  mon 
imagination  ne  se  saisisse  incontinent  du  palais 
d'Apollidon  :  et,  par  effect,  ie  treuve  que  ce  sont 
les  chestifves  pièces  de  la  porte  de  ma  cuisine. 

Oyez  dire  Métonymie,  Métaphore,  Allégorie,  et 
aultres  tels  noms  de  la  grammaire,  semble  il  pas 

1  Car  ce  n'est  pas  une  chose  indifférente  que  ïa  manière  dont 
on  s'y  prend  pour  découper  un  lièvre  ou  un  poulet.  Juv.  Sai. 
V, 123. 

2  Cela  est  trop  salé  ;  ceci  est  brûlé  ;  cela  n'est  pas  d'un  goût 
assez  relevé  ;  ceci  est  fort  bien  :  souvenez-vous  de  le  faire  de 
même  une  autre  fois.  Je  leur  donne  les  meilleurs  avis  que  je 
puis,  selon  mes  faibles  lumières.  Enfin,  Déméa,  je  les  exhorte 
à  se  mirer  dans  leur  vaisselle  comme  dans  un  miroir,  et  je  les 
avertis  de  tout  ce  qu'ils  ont  à  faire.  Térence,  Adelph.  acte  III, 
se.  3,  v.  71. 

qu'on  signifie  quelque  forme  de  langage  rare  et 
pellegrin  ?  ce  sont  tiltres  qui  touchent  le  babil  de 
vostre  chambrière. 

C'est  une  piperie  voysine  à  cette  cy,  d'appeller 
les  offices  de  nostre  estât  par  les  tiltres  superbes 
des  Romains,  encores  qu'ils  n'ayent  aulcune  res- 
semblance de  charge,  et  encores  moins  d'auctorité 
et  de  puissance.  Et  cette  cy  aussi,  qui  servira, 
à  mon  advis,  un  iour  de  reproche  à  nostre  siècle, 
d'employer  indignement,  à  qui  bon  nous  semble, 
les  surnoms  les  plus  glorieux  dequoy  l'ancienneté 
ait  honnoré  un  ou  deux  personnages  en  plusieurs 
siècles.  Platon  a  emporté  ce  surnom  de  Divin, 
par  un  consentement  universel  qu'aulcun  n'a 
essayé  luy  envier  :  et  les  Italiens,  qui  se  vantent, 
et  avecques  raison,  d'avoir  communément  l'esprit 
plus  esveillé  et  le  discours  plus  sain  que  les  aultres 
nations  de  leur  temps,  en  viennent  d'estrener 
FAretin,  auquel,  sauf  une  façon  de  parler  bouffie 
et  bouillonnee  dfe  poinctes,  ingénieuses  à  la  vérité, 
mais  recherchées  de  loing  et  fantastiques,  et  oultre 
l'éloquence  enfin,  telle  qu'elle  puisse  estre,  ie  ne 
veoy  qu'il  y  ait  rien  au  dessus  des  communs 
aucteurs  de  son  siècle  :  tant  s'en  f  ault  qu'il  approche 
de  cette  divinité  ancienne.  Et  le  surnom  de  Grand, 
nous  l'attachons  à  des  princes  qui  n'ont  rien  au 
dessus  de  la  grandeur  populaire. 


CHAPITRE  LU 

DE  LA  PARCIMONIE   DES  ANCIENS 

Attilius  Regulus,  gênerai  de  l'armée  romaine 
en  Afrique,  au  milieu  de  sa  gloire  et  de  ses  victoires 

contre  les  Carthaginois,  escrivit  à  la  chose  publicque 
qu'un  valet  de  labourage  qu'il  avoit  laissé  seul 
au  gouvernement  de  son  bien,  qui  estoit  en  tout 
sept  arpents  de  terre,  s'en  estoit  enfuy,  ayant 
desrobbé  ses  utils  à  labourer  ;  et  demandoit  congé 
pour  s'en  retourner  et  y  pourveoir,  de  peur  que 
sa  femme  et  ses  enfants  n'en  eussent  à  souffrir. 
Le  sénat  pourveut  à  commettre  une  aultre  à  la 
conduicte  de  ses  biens,  et  luy  feit  restablir  ce  qui 
luy  avoit  esté  desrobbé,  et  ordonna  que  sa  femme 
et  ses  enfants  seroient  nourris  aux  despens  du 
publicque. 

Le  vieux  Ca£on  revenant  d'Espaigne  consul, 
vendit  son  cheval  de  service  pour  espargner 
l'argent  qu'il  eust  cousté  à  le  ramener  par  mer  en 
Italie  ;  et  estant  au  gouvernement  de  Sardaigne, 
faisoit  ses  visitations  à  pied,  n'ayant  avecques  luy 
aultre  suitte  qu'un  officier  de  la  chose  publicque 
qui  lui  portoit  sa  robbe  et  un  vase  à  faire  des 
sacrifices  ;  et  Je  plus  souvent  il  portoit  sa  maie  luy 
mesme.  Il  se  vantoit  de  n'avoir  iamais  eu  robbe 
qui  eust  cousté  plus  de  dix  escus,  ny  avoir  envoyé 
au  marché  plus  de  dix  sols  pour  un  iour  ;  et  de  ses 
maisons  aux  champs,  qu'il  n'en  avoit  aulcune 
qui  feust  crépie  et  enduite  par  dehors. 

Scipion  Aemilianus,  aprez  deux  triumphes  et 
deux  consulats,  alla  en  légation  avec  sept  servi- 
teurs seulement.  On  tient  qu'Homère  n'en  eut 
iamais  qu'un  ;  Platon,  trois  ;  Zenon,  le  chef  de  la 
secte  stoïque,  pas  un.  Il  ne  feut  taxé  que  cinq  sols 
et  demy  pour  iour  à  Tiberius  Gracchus  allant  en 
commission  pour  la  chose  publicque,  estant  lors 
le  premier  homme  des  Romains. 

CHAPITRE  LUI 

D'UN   MOT  DE   CESAR 

Si  nous  nous  amusions  par  fois  à  nous  considérer  ; 
et  le  temps  que  nous  mettons  à  contrerooller  aul- 
truy,  et  à  cognoistre  les  choses  qui  sont  hors  de 
nous,  que  nous  L'employissions  à  nous  sonder 
nous  mesmes,  nous  sentirions  ayseement  combien 
toute  cette  nostre  contexture  est  bastie  de  pièces 
foibles  et  desfaillantes.  N'est  ce  pas  un  singulier 
tesmoignage  d'imperfection,  ne  pouvoir  rasseoir 
nostre  contentement  en  aulcune  chose  ;  et  que  par 
désir  mesme  et  imagination,  il  soit  hors  de  nostre 
puissance  de  choisir  ce  qu'il  nous  fault  ?  Dequoy 
porte  bon  tesmoignage  cette  grande  dispute  qui 
a  tousiours  esté  entre  les  philosophes,  pour  trouver 
le  souverain  bien  de  l'homme,  et  qui  dure  encores, 
et  durera  éternellement,  sans  resolution  et  sans 
accord. 

Pum  abest  quod  avemus,  id  exsuperare  videtur 
Çsetçra  ;  post  aliud,  quum  contigit  illud,  avemus 
Et  sitis  asqua  tenet  *. 

Quoy  que  ce  soit  qui  tumbe  en  nostre  cognoissance 
et  iouïssance,  nous  sentons  qu'il  ne  nous  satisfaict 
pas,  et  allons  béant  aprez  les  choses  advenir  et 
incogneues,  d'autant  que  les  présentes  ne  nous 
saoulent  point  ;  non  pas,  à  mon  advis,  qu'elles 
n'ayent  assez  dequoy  nous  saouler,  mais  c'est 
que  nous  les  saisissons  d'une  prinse  malade  et 
desreiglee  : 

1  Le  bien  qu'on  n'a  pas  paraît  toujours  le  bien  suprême.  En 
jouit-on,  c'est  pour  soupirer  après  un  autre  avec  ia  même  ardeur. 
Lucrèce,  III,  1095. 

JsTam  quum  ¥Î4it  hic,  a<i  vi§tum  qil*  ftajgftat  usus, 
©maia  iam  ferme  mortalibus  esse  parata  ; 
Dfvitiis  homiaes,  et  heaore,  et  laude  poteates 
Afï|uere,  atque  bona  natprum  excellera  fama  ; 
Nep  minus  esse  domi  cujquam  tameR  anxia  corda, 
Atque  anîmuni  infestis  eqgi  servire  querelis  : 
latellexit  ibi  vitium.  vas  efncere  irasuai, 
0ï*tnjaque  illius  vitia  e^ffujripief  infus, 
Qusb  collata  foris  et  eommoda  qugaque  veairegt 3. 

Nosire  appétit  est  irrésolu  et  incertain  ;  il  m 
sçait  rien  tenir  ny  rien  iouyr  de  bonne  façon. 
L'homme  estimant  que  ce  soit  le  vie©  de  ces  choses 
qu'il  tient,  se  remplit  et  se  paist  d'aultres  choses» 
gu'il  ne  sçait  point  et  qu'il  ne  cognoist  point,  où 
il  applique  ses  désirs  et  ses  espérances,  les  prtnd 
m  honneur  et  révérence,  comme  dict  Cegar  : 
Communi  fit  vitio  naiur&t  ut  inyisis,  latiiantibtts 
atque  incogniiis  rébus  magis  confidamus,  véiç- 
nténtiusque  $xt&w&amwt  \ 


CHAPITRE  «V 

DES   VAJNES   SUBTILITE? 

Il  est  de  ots  subtilitez  frivoles  et  vaines,  par  le 
moyen  desquelles  les  hommes  cherchent  queiques- 

1  Épieure  considérant  que  les  mortels  ont  à  peu  près  tout 
ce  qui  leur  est  nécessaire,  et  que  cependant,  avec  des  richesses, 
4§§  îioaneurs,  de  la  gloire,  et  des  enfants  bien  nés,  ils  n'en  sont 
pas  moins  en  proie  à  mille  chagrins  intérieurs,  et  qu'ils  ne  peu- 
vent s'empêcher  de  gémir  comme  des  esclaves  dans  les  fers, 
comprit  que  tout  le  mal  vient  du  vase  même,  qui,  corrompu 
d'avance,  aigrit  et  altère  ce  qu'on  y  verse  de  plus  précieux. 
Lucrèce,  VI,  9. 

9 II  se  îaict,  par  un  vice  ordinaire  de  nature,  que  nous  aypns 
et  plus  de  fiance  et  plus  de  crainte  des  choses  que  nous  n'gyons 
pas  veu,  et  qui  spnt  cachées  et  incogneues.  De  Bello  civil.  II,  4. 
—  C'est  Montaigne  qui  traduit  ainsi  ce  passage  dans  deux  édi- 
tjeij&s  (fa  ses  Essais ,  1580  et  1588. 

fois  de  la  recommendation  :  comme  les  poètes 
qui  font  des  ouvrages  entiers  de  vers  commen- 
ceants  par  une  mesme  lettre;  nous  veoyons  des 
œufs,  des  boules,  des  aisles,  des  haches,  façonnées 
anciennement  par  les  Grecs  avecques  la  mesure 
de  leurs  vers,  en  les  alongeant  ou  accourcissant, 
en  manière  qu'ils  viennent  à  représenter  telle 
ou  telle  figure  :  telle  estoit  la  science  de  celuy 
qui  s'amusa  à  compter  en  combien  de  sortes  se 
pouvoient  renger  les  lettres  de  l'alphabet,  et  y 
en  trouva  ce  nombre  incroyable  qui  se  veoid 
dans  Plutarque.  le  treuve  bonne  l'opinion  de  celuy 
à  qui  on  présenta  un  homme  apprins  à  iecter  de  la 
main  un  grain  de  mil  avecques  telle  industrie, 
que,  sans  faillir,  il  le  passoit  tousiours  dans  le 
trou  d'une  aiguille;  et  luy  demanda  Ion,  aprez, 
quelque  présent  pour  loyer  d'une  si  rare  suffi- 
sance :  sur  quoy  il  ordonna  bien  plaisamment  et 
iustement,  à  mon  advis,  qu'on  feist  donner  à 
cet  ouvrier  deux  ou  trois  minots  de  mil,  à  fin 
qu'un  si  bel  art  ne  demeurast  sans  exercice.  C'est 
un  tesmoignage  merveilleux  de  la  foiblesse  de 
nostre  iugement,  qu'il  recommende  les  choses  par 
la  rareté  ou  nouvelleté,  ou  encores  par  la  diffi- 
culté, si  la  bonté  et  utilité  n'y  sont  ioinctes. 

Nous  venons  présentement  de  nous  iouer  chez 
moy,  à  qui  pourroit  trouver  plus  de  choses  qui 
se  teinssent  par  les  deux  bouts  extrêmes,  comme 
Sire  :  c'est  un  tiltre  qui  se  donne  à  la  plus  eslevee 
personne  de  nostre  estât,  qui  est  le  roy  ;  et  se 
donne  aussi  au  vulgaire,  comme  aux  marchands, 
et  ne  touche  point  ceulx  d'entre  deux.  Les  femmes 
de  qualité,  on  les  nomme  Dames  ;  les  moyennes, 
Damoiselles  ;  et  Dames  encores,  celles  de  la  plus 
basse  marche.  Les  daiz  qu'on  estend  sur  les  tables 
ne  sont  permis  qu'aux  maisons  des  princes  et  aux 

tavernes.  Democritus  disoit  que  les  dieux  et  les 
bestes  avoient  leurs  sentiments  plus  aigus  que  les 
hommes,  qui  sont  au  moyen  estage.  Les  Romains 
portoient  mesme  accoustrement  les  iours  de  dueil 
et  les  iours  de  festes.  Il  est  certain  que  la  peur 
extrême,  et  l'extrême  ardeur  de  courage,  troublent 
egualement  le  ventre  et  le  laschent.  Le  saubriquet 
de  Tremblant,  duquel  le  douziesme  roy  de  Navarre 
Sancho  feut  surnommé,  apprend  que  la  hardiesse, 
aussi  bien  que  la  peur,  engendrent  du  trémousse- 
ment aux  membres.  Ceulx  qui  armoient  ou  luy, 
ou  quelque  aultre  de  pareille  nature,  à  qui  la  peau 
frissonnoit,  essayèrent  à  le  rasseurer,  appétissants 
le  dangier  auquel  il  s'alloit  iecter  :  «  Vous  me 
cognoissez  mal,  leur  dict  il;  si  ma  chair  sçavoit 
iusques  où  mon  courage  la  portera  tantost,  elle 
s'en  transiroit  tout  à  plat.  »  La  foiblesse  qui  nous 
vient  de  froideur  et  desgoustement  aux  exercices 
de  Venus,  elle  nous  vient  aussi  d'un  appétit  trop 
véhément,  et  d'une  chaleur  desreiglee.  L'extrême 
froideur  et  l'extrême  chaleur  cuysent  et  rostissent  : 
Aristote  dict  que  les  cueux  de  plomb  se  fondent 
et  coulent  de  froid  et  de  la  rigueur  de  l'hyver, 
comme  d'une  chaleur  véhémente.  Le  désir  et  la 
satiété  remplissent  de  douleur  les  sièges  au  dessus 
et  au  dessoubs  de  la  volupté.  La  bestise  et  la 
sagesse  se  rencontrent  en  mesme  poinct  de  senti- 
ment et  de  resolution  à  la  souffrance  des  accidents 
humains.  Les  sages  gourmandent  et  commandent 
le  mal,  et  les  aultres  l'ignorent  :  ceulx  cy  sont, 
par  manière  de  dire,  au  deçà  des  accidents  ;  les 
aultres  au  delà,  lesquels,  aprez  en  avoir  bien  poisé 
et  considéré  les  qualitez,  les  avoir  mesurez  et 
iugez  tels  qu'ils  sont,  s'eslancent  au  dessus  par  la 
force  d'un  vigoreux  courage  ;  ils  les  desdaignent 
et  foulent  aux  pieds,  ayants  une  ame  forte  et 

solide,  contre  laquelle  les  traicts  de  la  fortuné 
venants  à  donner,  il  est  force  qu'ils  reiàillissënt 
et  s'esrnoussent,  trouvants  un  corps  dans  lequel 
ils  ne  peuvent  faire  impression  :  l'Ordinaire  et 
moyenne  condition  des  hommes  loge  entre  ces 
deux  extremitez  ;  qui  est  de  ceulx  qui  apperceoi- 
vent  les  maux,  les  sentent,  et  ne  les  peuvent  sup- 
porter. L'enfance  et  la  décrépitude  se  rencontrent 
en  imbécillité  de  cerveau  ;  l'avarice  et  la  profuèiôn, 
en  pareil  désir  d'attirer  et  d'acquérir. 

Il  se  peult  dire,  avecques  apparence,  qu'il  y 
a  ignorance  abécédaire,  qui  va  devant  la  science  : 
une  aùltre  doctorale,  qui  vient  aprez  la  seiëfiee  ; 
ignorance  que  la  science  faict  et  engendre,  tout 
ainsi  comme  elle  desfaict  et  destruict  la  première. 
Des  esprits  simples,  moins  curieux  et  moins  in- 
strUicts,  il  s'en  faict  de  bons  chrétiens,  qui, 
pair  révérence  et  obeïssance,  croyent  simplement, 
et  se  maintiennent  soubs  les  loix.  En  la  moyenne 
vigueur  des  esprits  et  moyenne  capacité,  s'engen- 
dre l'erreur  des  opinion^  ;  ils  Suyvent  l'âppârélicé 
du  premier  sens,  et  Ont  quelque  tiltre  d'interpréter 
à  niaiserie  et  bestise  qUe  nous  soyons  àrrestéz  eU 
l'ancien  train,  regardants  à  nous,  qui  n'y  sommes 
pas  instruicts  par  eétude.  Les  grands  esprits, 
plus  rassis  et  clairvoyants,  font  un  aultre  genre 
de  biencroyants  *  lesquels,  par  longue  et  religieuse 
investigation,  pénètrent  une  plus  profonde  et 
abstrUêe  lumière  ez  Escriptures,  et  sentent  le 
mystérieux  et  divin  secret  de  nostrë  police  ecclé- 
siastique ;  pourtant  en  veoyons  nous  aUlcUns 
e§tre  arrivez  à  ce  dernier  estage  par  le  second, 
avecques  merveilleux  fruict  et  confirmation,  comme 
â  l'extrême  limite  de  la  ehrestienne  intelligence, 
et  iôuyr  de  leur  victoire  aVecques  consolation, 
actions  de  grâces,  reformation  dé  mœurs,  et  grande 

modestie.  Et  en  ce  reng  n'entens  ie  pas  loger  ces 
aultres  qui,  pour  se  purger  du  souspeçon  de  leur 
erreur  passée,  et  pour  nous  asseurer  d'eulx,  se 
rendent  extrêmes,  indiscrets  et  iniustes  à  la  con- 
duicte  de  nostre  cause,  et  la  tachent  d'infinis 
reproches  de  violence.  Les  païsans  simples  sont 
honnestes  gents  ;  et  honnestes  gents  les  philosophes, 
ou,  selon  que  nostre  temps  les  nomme,  des  natures 
fortes  et  claires,  enrichies  d'une  large  instruction 
de  sciences  utiles  :  les  mestis,  qui  ont  desdaigné 
le  premier  siège  de  l'ignorance  des  lettres,  et  n'ont 
peu  ioindre  l'aultre  (le  cul  entre  deux  selles, 
desquels  ie  suis  et  tant  d'aultres),  sont  dangereux, 
ineptes,  importuns  ;  ceulx  cy  troublent  le  monde. 
Pourtant,  de  ma  part,  ie  me  recule  tant  que  ie 
puis  dans  le  premier  et  naturel  siège,  d'où  ie  me 
suis  pour  néant  essayé  de  partir. 

La  poësie  populaire  et  purement  naturelle  a 
des  naïfvetez  et  grâces,  par  où  elle  se  compare  à 
la  principale  beaulté  de  la  poësie  parfaicte  selon 
l'art  :  comme  il  se  veôid  ez  villanelles  de  Gascoigne, 
et  aux  chansons  qu'on  nous  rapporte  des  nations 
qui  n'ont  cognoissance  d'aulcune  science,  ny  mesme 
d'escripture  :  la  poësie  médiocre,  qui  s'arreste  entre 
deux,  est  desdaignee,  sans  honneur  et  sans  prix. 

Mais  parce  qu'aprez  que  le  pas  a  esté  ouvert  à 
l'esprit,  i'ay  trouvé,  comme  il  advient  ordinaire- 
ment, que  nous  avions  prins,  pour  un  exercice 
mal  aysé  et  d'un  rare  subiect,  ce  qui  ne  l'est 
aulcunement,  et  qu'aprez  que  nostre  invention  a 
esté  eschauffee,  elle  descouvre  un  nombre  infiny 
de  pareils  exemples,  ie  n'en  adiousteray  que  cettuy 
cy  :  Que  si  ces  Essais  estoient  dignes  qu'on  en 
iugeast,  il  en  pourroit  advenir,  à  mon  advis,  qu'ils 
ne  plairoient  gueres  aux  esprits  communs  et 
vulgaires,  ny  gueres  aux  singuliers  et  excellents; 

ceulx  là  n'y  entendraient  pas  assez  ;  ceulx  cy  y 
entendroient  trop  :  ils  pourroient  vivoter  en  la 
moyenne  région. 


CHAPITRE  LV 

DES   SENTEURS 

Il  se  dict  d'aulcuns,  comme  d'Alexandre  le  Grand, 
que  leur  sueur  espandoit  une  odeur  souefve,  par 
quelque  rare  et  extraordinaire  complexion  :  de- 
quoy  Plut  arque  et  aultres  recherchent  la  cause. 
Mais  la  commune  façon  des  corps  est  au  contraire  ; 
et  la  meilleure  condition  qu'ils  ayent,  c'est  d'estre 
exempts  de  senteur  :  la  doulceur  mesme  des  haleines 
plus  pures,  n'a  rien  de  plus  parfaict  que  d'estre 
sans  aulcune  odeur  qui  nous  offense,  comme  sont 
celles  des  enfants  bien  sains.  Voylà  pourquoy, 
dict  Plaute, 

Millier  tum  bene  olet,  ubi  nihil  olet 1  ; 

«la  plus  exquise  senteur  d'une  femme,  c'est  ne 
sentir  rien.  »  Et  les  bonnes  senteurs  estrangieres, 
on  a  raison  de  les  tenir  pour  suspectes  à  ceulx 
qui  s'en  servent,  et  d'estimer  qu'elles  soyent  em- 
ployées pour  couvrir  quelque  default  naturel  de 
ce  costé  là.  D'où  naissent  ces  rencontres  des  poëtes 
anciens,  C'est  puïr  que  sentir  bon. 

Rides  nos,  Coracine,  nil  olentes  : 
Malo,  quam  bene  olere,  nil  olere  2. 

1  Mostell.  acte  I,  se.  3,  v.  11 6.  Il  y  a  dans  Plaute  :  Ecastor  ! 
mulier  recte  olet,  ubi  nihil  olet.  Montaigne  a  traduit  ce  vers  après 
l'avoir  cité. 

2  Tu  te  moques  de  moi,  Coracinus,  parce  que  je  ne  suis  point 
parfumé  ;  et  moi  j'aime  mieux  ne  rien  sentir  que  de  sentir  bon. 
Martial,  VI,  55*  4- 

Et  ailleurs, 

Postume,  non  bene  olet,  qui  bene  semper  olet J. 

Fayme  pourtant  bien  fort  à  estre  entretenu  de 
bonnes  senteurs;  et  hay  oultre  mesure  les  mau- 
vaises, que  ie  tire  de  plus  loing  que  tout  aultre  : 

Namque  sagacius  unus  ocloror, 
Polypus,  an  gravis  hirsutis  cubet  hircus  in  alis, 
Quam  canis  acer,  ubi  lateat  sus  2. 

Les  senteurs  plus  simples  et  naturelles  me  sem- 
blent plus  agréables.  Et  touche  ce  soing  princi- 
palement les  dames  :  en  la  plus  espesse  barbarie, 
les  femmes  scythes,  aprez  s' estre  lavées,  se  saul- 
pouldrent  et  encroustent  tout  le  corps  et  le  visage 
de  certaine  drogue  qui  naist  en  leur  terroir,  odori- 
férante ;  et  pour  approcher  les  hommes,  ayant 
osté  ce  fard,  elles  s'en  treuvent  et  polies  et  par- 
fumées. Quelque  odeur  que  ce  soit,  c'est  merveille 
combien  elle  s'attache  à  moy,  et  combien  i'ay  la 
peau  propre  à  s'en  abbruver.  Celuy  qui  se  plainct 
de  nature,  dequoy  elle  a  laissé  l'homme  sans  in- 
strument à  porter  les  senteurs  au  nez,  a  tort  ; 
car  elles  se  portent  elles  mesmes  :  mais  à  quoy 
particulièrement,  les  moustaches  que  i'ay  pleines 
m'en  servent  ;  si  i'en  approche  mes  gants  ou  mon 
mouchoir,  F  odeur  y  tiendra  tout  un  iour  :  elles 
accusent  le  lieu  d'où  ie  viens.  Les  estroicts  baisers 
de  la  ieunesse,  savoureux,  gloutons  et  gluants, 
s'y  colloient  aultrefois,  et  s'y  tenoient  plusieurs 
heures  aprez.  Et  si  pourtant  ie  me  treuve  peu 
subiect  aux  maladies  populaires,  qui  se  chargent 

1  Celui  qui  sent  toujours  bon,  Postumus,  sent  mauvais. 
Martial,  II,  12,  4. 

3  Mon  odorat  distingue  les  mauvaises  odeurs  plus  subtilement 
qu'un  chien  d'excellent  nez  ne  reconnaît  la  bauge  du  sanglier. 
Hor.  Epcd.  12,  4. 

i-  15 

par  la  conversation,  et  qui  naissent  de  la  contagion 
de  l'air;  et  me  suis  sauvé  de  celles  de  mon  temps, 
dequoy  il  y  en  a  eu  plusieurs  sortes  en  nos  villes 
et  en  nos  armées.  On  lit  de  Socrates,  que  n'estant 
iamais  party  d'Athènes  pendant  plusieurs  recheutes 
de  peste  qui  la  tormenterent  tant  de  fois,  luy  seul 
ne  s'en  trouva  iamais  plus  mal. 

Les  médecins  pourroient,  ce  croy  ie,  tirer  des 
odeurs  plus  d'usage  qu'ils  ne  font  ;  car  i'ay  souvent 
apperceu  qu'elles  me  changent,  et  agissent  en  mes 
esprits,  selon  qu'elles  sont  :  qui  me  faict  approuver 
ce  qu'on  dict,  que  l'invention  des  encens  et  par- 
fums aux  églises,  si  ancienne  et  si  espandue  en 
toutes  nations  et  religions,  regarde  à  cela,  de  nous 
resiouyr,  esveiller  et  purifier  le  sens,  pour  nous 
rendre  plus  propres  à  la  contemplation. 

le  vouldroy  bien,  pour  en  iuger,  avoir  eu  ma 
part  de  l'ouvrage  de  ces  cuisiniers  qui  sçavent  as- 
saisonner les  odeurs  estrangieres  avecques  la  saveur 
des  viandes  ;  comme  on  remarqua  singulièrement 
au  service  du  roi  de  Thunes,  qui  de  nostre  aage 
print  terre  à  Naples,  pour  s'aboucher  avecques 
l'empereur  Charles.  On  farcissoit  ses  viandes  de 
drogues  odoriférantes,  de  telle  sumptuosité,  qu'un 
paon  et  deux  faisands  se  trouvèrent  sur  ses  parties 
revenir  à  cent  ducats,  pour  les  apprester  selon  leur 
manière  ;  et  quand  on  les  despeceoit,  non  la  salle 
seulement,  mais  toutes  les  chambres  de  son  palais, 
et  les  rues  d'autour,  estoient  remplies  d'une]  très 
souefve  vapeur,  qui  ne  s'esvanouïssoit  pas  si  soub- 
dain. 

Le  principal  soing  que  i'aye  à  me  loger,  c'est  de 
fuyr  l'air  puant  et  poisant.  Ces  belles  villes,  Venise 
et  Paris,  altèrent  la  faveur  que  ie  leur  porte,  par 
l'aigre  senteur,  Tune  de  son  marais,  l'aultre  de  sa 
boue. 

CHAPITRE    LVI 

DES   PRIERES 

Ie  propose  des  fantasies  informes  et  irrésolues, 
comme  font  ceulx  qui  publient  des  questions 
doubteuses  à  débattre  aux  escholes,  non  pour 
establir  la  vérité,  mais  pour  la  chercher  ;  et  les 
soubmets  aux  iugements  de  ceulx  à  qui  il  touche 
de  reigler,  non  seulement  mes  actions  et  mes 
escripts,  mais  encores  mes  pensées.  Egualement 
m'en  sera  acceptable  et  utile  la  condamnation 
comme  l'approbation,  tenant  pour  absurde  et  impie, 
si  rien  se  rencontre  ignoramment  ou  inadvertam- 
ment  couché  en  cette  rapsodie,  contraire  aux 
sainctes  resolutions  et  prescriptions  de  l'Eglise 
catholique,  apostolique  et  romaine,  en  laquelle  ie 
meurs,  et  en  laquelle  ie  suis  nay  :  et  pourtant  me 
remettant  tousiours  à  l'auctorité  de  leur  censure, 
qui  peult  tout  sur  moy,  ie  me  mesle  ainsi  témé- 
rairement à  toute  sorte  de  propos,  comme  icy. 

le  ne  sçay  si  ie  me  trompe  ;  mais  puisque  par 
une  faveur  particulière  de  la  bonté  divine,  certaine 
façon  de  prière  nous  a  esté  prescripte  et  dictée  mot 
à  mot  par  la  bouche  de  Dieu,  il  m'a  tousiours 
semblé  que  nous  en  debvions  avoir  l'usage  plus 
ordinaire  que  nous  n'avons  ;  et  si  i'en  estoy  creu, 
à  l'entrée  et  à  l'issue  de  nos  tables,  à  nostre  lever 
et  coucher,  et  à  toutes  actions  particulières  aus- 
quelles  on  a  accoustumé  de  mesler  des  prières,  ie 
vouldroy  que  ce  feust  le  Patenostre  que  les 
chrestiens  y  employassent,  sinon  seulement,  au 
moins  tousiours.  L'Eglise  peult  estendre  et  diver- 
sifier les  prières,  selon  le  besoing  de  nostre  instruc- 
tion ;  car  ie  sçay  bien  que  c'est  tousiours  mesme 

substance  et  mesme  chose  :  mais  on  debvoit  donner 
à  celle  là  le  privilège,  que  le  peuple  l'eust  continuel- 
lement en  la  bouche  ;  car  il  est  certain  qu'elle  dict 
tout  ce  qu'il  fault,  et  qu'elle  est  très  propre  à 
toutes  occasions.  C'est  Tunique  prière  dequoy  ie 
me  sers  par  tout,  et  la  répète  au  lieu  d'en  changer  : 
d'où  il  advient  que  ie  n'en  ay  aussi  bien  en  mé- 
moire que  celle  là. 

I'avoy  présentement  en  la  pensée  d'où  nous 
venoit  cette  erreur,  de  recourir  à  Dieu  en  touts 
nos  desseings  et  entreprinses,  et  l'appeller  à  toute 
sorte  de  besoing,  et  en  quelque  lieu  que  nostre 
foiblesse  veult  de  l'ayde,  sans  considérer  si  l'in- 
tention est  iuste  ou  iniuste  ;  et  d'escrier  son  nom 
et  sa  puissance,  en  quelque  estât  et  action  que  nous 
soyons,  pour  vicieuse  qu'elle  soit.  Il  est  bien  nostre 
seul  et  unique  protecteur,  et  peult  toutes  choses  à 
nous  ayder  :  mais  encores  qu'il  daigne  nous  hon- 
norer  de  cette  doulce  alliance  paternelle,  il  est 
pourtant  autant  iuste  comme  il  est  bon  et  comme 
il  est  puissant  ;  mais  il  use  bien  plus  souvent  de 
sa  iustice  que  de  son  pouvoir,  et  nous  favorise 
selon  la  raison  d'icelle,  non  selon  nos  demandes. 

Platon,  en  ses  loix,  faict  trois  sortes  d'iniurieuse 
créance  des  dieux  :  «  Qu'il  n'y  en  aye  point  ;  Qu'ils 
ne  se  meslent  point  de  nos  affaires  ;  Qu'ils  ne 
refusent  rien  à  nos  vœux,  offrandes  et  sacrifices.  » 
La  première  erreur,  selon  son  advis,  ne  dura 
iamais  immuable  en  homme,  depuis  son  enfance 
iusques  à  sa  vieillesse.  Les  deux  suyvantes  peuvent 
souffrir  de  la  constance. 

Sa  iustice  et  sa  puissance  sont  inséparables  : 
pour  néant  implorons  nous  sa  force  en  une  mau- 
vaise cause.  Il  fault  avoir  Tarne  nette,  au  moins 
en  ce  moment  auquel  nous  le  prions,  et  deschargee 
de  passions  vicieuses  ;  aultrement  nous  luy  pre- 

sentons  nous  mesmes  les  verges  dequoy  nous 
chastier  :  au  lieu  de  rabiller  nostre  faulte,  nous  la 
redoublons,  présentants  à  celuy  à  qui  nous  avons 
à  demander  pardon,  une  affection  pleine  d'irreve- 
rence  et  de  haine.  Voylà  pourquoy  ie  ne  loue  pas 
volontiers  ceulx  que  ie  veoy  prier  Dieu  plus  sou- 
vent et  plus  ordinairement,  si  les  actions  voysines 
de  la  prière  ne  me  tesmoignent  quelque  amende- 
ment et  reformation, 

Si  nocturnus  adulter, 
ïempora  santonico  vêlas  adoperta  eucullo  1. 

Et  l'assiette  d'un  homme  meslant  à  une  vie  exse- 
crable  la  dévotion,  semble  estre  aulcunement  plus 
condemnable  que  celle  d'un  homme  conforme  à 
soy,  et  dissolu  par  tout  :  pourtant  refuse  nostre 
Eglise  touts  les  iours  la  faveur  de  son  entrée  et 
société  aux  mœurs  obstinées  à  quelque  insigne 
malice.  Nous  prions  par  usage  et  coustume,  ou, 
pour  mieulx  dire,  nous  lisons  ou  prononceons  nos 
prières  ;  ce  n'est  enfin  que  mine  :  et  me  desplaist 
de  veoir  faire  trois  signes  de  croix  au  Benedicite, 
autant  à  Grâces  (et  plus  m'en  desplaist  il  de  ce 
que  c'est  un  signe  que  i'ay  en  révérence  et  con- 
tinuel usage,  mesmement  quand  ie  baaille)  ;  et  ce 
pendant,  toutes  les  aultres  heures  du  iour,  les  veoir 
occupées  à  la  haine,  l'avarice,  Finiustice  :  aux 
vices  leur  heure  ;  son  heure  à  Dieu,  comme  par 
compensation  et  composition.  C'est  miracle  de 
veoir  continuer  des  actions  si  diverses,  d'une  si 
pareille  teneur,  qu'il  ne  s'y  sente  point  d'interrup- 
tion et  d'altération,  aux  confins  mesmes  et  pas- 
sage de  l'une  à  l'aultre.  Quelle  prodigieuse  con- 
science se  peult  donner  repos,  nourrissant  en  mesme 

1  Si  pour  assouvir  la  nuit  tes  désirs  adultères,  tu  te  couvres 
la  tête  d'une  cape  gauloise.  JuvÉnal,  VIII,  144- 

giste,  d'une  société  si  accordante  et  paisible,  le 
crime  et  le  iuge  ? 

Un  homme  de  qui  la  paillardise  sans  cesse  ré- 
gente la  teste,  et  qui  la  iuge  très  odieuse  à  la  veue 
divine,  que  dict  il  à  Dieu,  quand  il  luy  en  parle  ? 
Il  se  rameine,  mais  soubdain  il  recheoit.  Si  Tobiect 
de  la  divine  iustice  et  sa  présence  f  rappoient,  comme 
il  dict,  et  chastioient  son  ame  ;  pour  courte  qu'en 
feust  la  pénitence,  la  crainte  mesme  y  reiecteroit 
si  souvent  sa  pensée,  qu'incontinent  il  se  verroit 
maistre  de  ces  vices  qui  sont  habituez  et  acharnez 
en  luy.  Mais  quoy  !  ceulx  qui  couchent  une  vie 
entière  sur  le  fruict  et  émolument  du  péché  qu'ils 
sçavent  mortel  ?  Combien  avons  nous  de  rnestiers 
et  vocations  receues,  dequoy  l'essence  est  vicieuse  ? 
Et  celuy  qui  se  confessant  à  moy,  me  recitoit  avoir, 
tout  un  aage,  fait  profession  et  les  effects  d'une 
religion  damnable  selon  luy,  et  contradictoire 
à  celle  qu'il  avoit  en  son  cœur,  pour  ne  perdre 
son  crédit  et  l'honneur  de  ses  charges,  com- 
ment pastissoit  il  ce  discours  en  son  courage  ?  de 
quel  langage  entretiennent  ils  sur  ce  subiect  la 
iustice  divine  ?  Leur  repentance  consistant  en  vi- 
sible et  maniable  réparation,  ils  perdent  et  envers 
Dieu  et  envers  nous  le  moyen  de  l'alléguer  :  sont 
ils  si  hardis  de  demander  pardon,  sans  satis- 
faction et  sans  repentance  ?  le  tiens  que  de  ces 
premiers  il  en  va  comme  de  ceulx  icy  ;  mais  l'ob- 
stination n'y  est  pas  si  aysee  à  convaincre.  Cette 
contrariété  et  volubilité  d'opinion  si  soubdaine,  si 
violente  qu'ils  nous  feignent,  sent  pour  moy  son 
miracle  :  ils  nous  représentent  Testât  d'une  indi- 
gestible agonie. 

Que  l'imagination  me  sembloit  fantastique  de 
ceulx  qui,  ces  années  passées,  avoient  en  usage 
de  reprocher  à  chascun  en  qui  il  reluisoit  quelque 

clarté  d'esprit,  professant  la  religion  catholique,  que 
c'estoit  à  feincte  !  et  tenoient  mesme,  pour  luy 
faire  honneur,  quoy  qu'il  dist  par  apparence,  qu'il 
ne  pou  voit  faillir  au  dedans  d'avoir  sa  créance 
reformée  à  leur  pied.  Fascheuse  maladie,  de  se 
croire  si  fort,  qu'on  se  persuade  qu'il  ne  se  puisse 
croire  au  contraire  î  et  plus  fascheuse  encores, 
qu'on  se  persuade  d'un  tel  esprit,  qu'il  préfère 
ie  ne  sçay  quelle  disparité  de  fortune  présente, 
aux  espérances  et  menaces  de  la  vie  éternelle  ! 
Ils  m 'eu  peuvent  croire  :  si  rien  eust  deu  tenter 
ma  jeunesse,  l'ambition  du  hazard  et  de  la  diffi- 
culté qui  suyvoient  cette  récente  entreprinse,  y 
eust  eu  bonne  part. 

Ce  n'est  pas  sans  grande  raison,  ce  me  semble, 
que  l'Eglise  deffend  l'usage  promiscue,  téméraire 
et  indiscret  des  sainctes  et  divines  chansons  que 
le  sainct  Esprit  a  dicté  en  David.  Il  ne  fault  mesler 
Dieu  en  nos  actions  qu'avecques  révérence  et 
attention  pleine  d'honneur  et  de  respect  :  cette 
voix  est  trop  divine  pour  n'avoir  aultre  usage  que 
d'exercer  les  poulmons  et  plaire  à  nos  aureilles  ; 
c'est  de  la  conscience  qu'elle  doibt  estre  produicte, 
et  non  pas  de  la  langue.  Ce  n'est  pas  raison  qu'on 
permette  qu'un  garson  de  boutique,  parmy  ses 
vains  et  frivoles  pensements,  s'en  entretienne  et 
s'en  ioue  ;  ny  n'est  certes  raison  de  veoir  tracasser, 
par  une  salle  et  par  une  cuisine,  le  sainct  livre  des 
sacrez  mystères  de  nostre  créance  :  c'est  oient  autre- 
fois mystères,  ce  sont  à  présent  déduits  et  esbats. 
Ce  n'est  pas  en  passant  et  tumultuairement  qu'il 
fault  manier  un  estude  si  sérieux  et  vénérable  ;  ce 
doibt  estre  une  action  destinée  et  rassise,  à  laquelle 
on  doibt  tousiours  adiouster  cette  préface  de  nostre 
office,  Sursum  corda,  et  y  apporter  le  corps  mesme 
disposé  en  contenance  qui  tesmoigne  une  particu- 

liere  attention  et  révérence.  Ce  n'est  pas  Festude 
de  tout  le  monde  ;  c'est  Festude  des  personnes  qui 
y  sont  vouées,  que  Dieu  y  appelle  ;  les  meschants, 
les  ignorants,  s'y  empirent  :  ce  n'est  pas  une  his- 
toire à  conter  ;  c'est  une  histoire  à  révérer,  craindre 
et  adorer.  Plaisantes  gents,  qui  pensent  F  avoir 
rendue  palpable  au  peuple,  pour  l'avoir  mise  en 
langage  populaire  î  Ne  tient  il  qu'aux  mots,  qu'ils 
n'entendent  tout  ce  qu'ils  treuvent  par  escript  ? 
Diray  ie  plus  ?  pour  l'en  approcher  de  ce  peu,  ils 
l'en  reculent  :  l'ignorance  pure,  et  remise  toute 
en  aultruy,  estoit  bien  plus  salutaire  et  plus  sça- 
vante  que  n'est  cette  science  verbale  et  vaine, 
nourrice  de  presumption  et  de  témérité. 

le  croy  aussi  que  la  liberté  à  chascun  de  dissiper 
une  parole  si  religieuse  et  importante,  à  tant  de 
sortes  d'idiomes,  a  beaucoup  plus  de  dangier  que 
d'utilité.  Les  Iuifs,  les  mahometans,  et  quasi 
touts  aultres,  ont  espousé  et  révèrent  le  langage 
auquel  originellement  leurs  mystères  avoient  esté 
conceus  ;  et  en  est  deffendue  F  altération  et  chan- 
gement, non  sans  apparence.  Sçavons  nous  bien 
qu'en  Basque, et  en  Bretaigne,  il  y  ayt  des  iuges 
assez  pour  establir  cette  traduction  faicte  en  leur 
langue  ?  L'Eglise  universelle  n'a  point  de  iuge- 
ment  plus  ardu  à  faire,  et  plus  solenne.  En  çres- 
chant  et  parlant,  l'interprétation  est  vague,  libre, 
muable,  et  d'une  parcelle  ;  ainsi  ce  n'est  pas  de 
mesme. 

L'un  de  nos  historiens  grecs  accuse  iustement 
son  siècle,  de  ce  que  les  secrets  de  la  religion  chres- 
tienne  estoient  espandus  emmy  la  place,  ez  mains 
des  moindres  artisans  ;  que  chascun  en  pouvoit 
débattre  et  dire  selon  son  sens  ;  et  que  ce  nous 
debvoit  estre  grande  honte,  nous  qui,  par  la  grâce 
de  Dieu,  iouïssons  des  purs  mystères  de  la  pieté, 

de  les  laisser  profaner  en  la  bouche  des  personnes 
ignorantes  et  populaires,  veu  que  les  Gentils  in- 
terdisoient  à  Socrates,  à  Platon,  et  aux  plus  sages, 
de  s'enquérir  et  parler  des  choses  commises  aux 
presbtres  de  Delphes  :  dict  aussi  que  les  factions 
des  princes  sur  le  subiect  de  la  théologie,  sont 
armées  non  de  zèle,  mais  de  cholere  ;  que  le  zèle 
tient  de  la  divine  raison  et  iustice,  se  conduisant 
ordonneement  et  modereement  ;  mais  qu'il  se 
change  en  haine  et  envie,  et  produict,  au  lieu  de 
froment  et  de  raisin,  de  l'ivroye  et  des  orties,  quand 
il  est  conduict  d'une  passion  humaine.  Et  iuste- 
ment  aussi,  cet  aultre  conseillant  l'empereur  Theo- 
dose,  disoit  les  disputes  n'endormir  pas  tant  les 
schismes  de  l'Eglise,  que  les  esveiller,  et  animer 
les  hérésies  ;  que  pourtant  il  falloit  fuyr  toutes 
contentions  et  argumentations  dialectiques,  et  se 
rapporter  nuement  aux  prescriptions  et  formules 
de  la  foy  establies  par  les  anciens.  Et  l'empereur 
Andronicus  ayant  rencontré  en  son  palais  des  priîî- 
cipaulx  hommes  aux  prinses  de  parole  contre  Lapo- 
dius,  sur  un  de  nos  poincts  de  grande  importance, 
les  tansa  iusques  à  menacer  de  les  iecter  en  la  ri- 
vière s'ils  continuoient.  Les  enfants  et  les  femmes, 
en  nos  iours,  régentent  les  hommes  plus  vieux  et 
expérimentez  sur  les  loix  ecclésiastiques  :  là  où  la 
première  de  celles  de  Platon  leur  deffend  de  s'en- 
quérir seulement  de  la  raison  des  loix  civiles,  qui 
doibvent  tenir  lieu  d'ordonnances  divines  ;  et 
permettant  aux  vieux  d'en  communiquer  entre 
eulx,  et  avecques  le  magistrat,  il  adiouste  :  «  Pour- 
veu  que  ce  ne  soit  pas  en  présence  des  ieunes,  et 
personnes  profanes.  » 

Un  evesque  a  laissé  par  escript,  qu'en  Faultre 
bout  du  monde  il  y  a  une  isle,  que  les  anciens 
nommoient  Dioscoride,  commode  en  fertilité  de 

toutes  sortes  d'arbres,  fruicts  et  salubrité  d'air  ; 
de  laquelle  le  peuple  est  chrestien,  ayant  des  églises 
et  des  autels  qui  ne  sont  parez  que  de  croix  sans 
aultres  images,  grand  observateur  de  ieusnes  et 
de  festes,  exact  payeur  de  dismes  aux  presbtres, 
et  si  chaste,  que  nul  d'eulx  ne  peult  cognoistre 
u'une  femme  en  sa  vie  ;  au  demourant,  si  content 
e  sa  fortune,  qu'au  milieu  de  la  mer  il  ignore 
l'usage  des  navires,  et  si  simple,  que  de  la  religion 
qu'il  observe  si  soigneusement,  il  n'en  entend  pas 
un  seul  mot  :  chose  incroyable  à  qui  ne  sçauroit 
les  païens,  si  dévots  idolastres,  ne  cognoistre  de 
leurs  dieux  que  simplement  le  nom  et  la  statue. 
L'ancien  commencement  de  Menalippe,  tragédie 
d'Euripides,  portait  ainsin, 

O  Jupiter  !  car  de  toy  rien  sinon 

Je  ne  cognoy  seulement  que  le  nom 1. 

Tay  veu  aussi  de  mon  temps  faire  plaincte 
d'aulcuns  escripts,  de  ce  qu'ils  sont  purement 
humains  et  philosophiques,  sans  meslange  de 
théologie.  Qui  diroit  au  contraire,  ce  ne  seroit 
pourtant  sans  quelque  raison,  Que  la  doctrine 
divine  tient  mieulx  son  reng  à  part  comme  royne 
et  dominatrice  ;  Qu'elle  doibt  estre  principale  par 
tout,  point  suffragante  et  subsidiaire;  et  Qu'à 
Tadventure  se  prendroient  les  exemples  à  la  gram- 
maire, rhétorique,  logique,  plus  sortablement 
d'ailleurs,  que  d'une  si  saincte  matière  ;  comme 
aussi  les  arguments  des  théâtres,  ieux  et  spec- 
tacles publicques  ;  Que  les  raisons  si  divines  se 
considèrent  plus  venerablement  et  reveremment 
seules^  et  en  leur  style,  qu'appariées  aux  discours 
humains  ;  Qu'il  se  veoid  plus  souvent  cette  faulte, 
que  les  théologiens  escrivent  trop  humainement, 

3  Plutauque,  traité  de  V Amour,  c.  12. 

que  cette  aultre,  que  les  humanistes  escrivent 
trop  peu  theologalement  :  la  philosophie,  dict 
sainet  Chrysostome,  est  pieça  bannie  de  l'eschole 
saincte  comme  servante  inutile,  et  estimée  in- 
digne de  veoir,  seulement  en  passant  de  l'entrée, 
le  sacraire  des  saincts  thresors  de  la  doctrine 
céleste  ;  Que  le  dire  humain  a  ses  formes  plus 
basses,  et  ne  se  doibt  servir  de  la  dignité,  maiesté, 
régence,  du  parler  divin.  le  luy  laisse,  pour  moy, 
dire  verbis  hidisciplinaiis 1,  Fortune,  Destinée, 
Accident,  Heur,  et  Malheur,  et  les  Dieux,  et 
aultres  frases,  selon  sa  mode.  le  propose  les  fan- 
tasies  humaines,  et  miennes,  simplement  comme 
humaines  fantasics,  et  separeement  considérées  ; 
non  comme  arrestees  et  reiglees  par  l'ordonnance 
céleste,  incapable  de  doubte  et  d'altercation  ; 
matière  d'opinion,  non  matière  de  foy  ;  ce  que  ie 
discours  selon  moy,  non  ce  que  ie  croy  selon 
Dieu  ;  d'une  façon  laïque,  non  cléricale,  mais 
tousiours  très  religieuse  ;  comme  les  enfants  pro- 
posent leurs  essais,  instruisables,  non  instruisants. 
Et  ne  diroit  on  pas  aussi  sans  apparence,  que 
l'ordonnance  de  ne  s'entremettre  que  bien  re- 
serveement  d'eserire  de  la  religion  à  touts  aultres 
qu'à  ceulx  qui  en  font  expresse  profession,  n'au- 
roit  pas  faulte  de  quelque  image  d'utilité  et  de 
iustice  ;  et  à  moy  avecques,  peultestre,  de  m'en 
taire.  On  m'a  dict  que  ceulx  mesmes  qui  ne  sont 
pas  des  nostres,  deffendent  pourtant  entre  eulx 
l'usage  du  nom  de  Dieu  en  leurs  propos  communs  ; 
ils  ne  veulent  pas  qu'on  s'en  serve  par  une  manière 
d'interiection  ou  d'exclamation,  ny  pour  tesmoi- 
gnage,  ny  pour  comparaison  :  en  quoy  ie  treuve 
qu'ils  ont  raison  ;  et  en  quelque  manière  que  ce 

1  En  termes  vulgaires  et  non    approuvés.  S.  Augustin,  de 
Civit,  Dti,  X,  29, 

soit  que  nous  appelions  Dieu  à  nostre  com- 
merce et  société,  il  fault  que  ce  soit  sérieusement 
et  religieusement. 

Il  y  a,  ce  me  semble,  en  Xenophon,  un  tel 
discours  où  il  monstre  que  nous  debvons  plus 
rarement  prier  Dieu  ;  d'autant  qu'il  n'est  pas 
aysé  que  nous  puissions  si  souvent  remettre  nostre 
ame  en  cette  assiette  reiglee,  reformée  et  de- 
votieuse,  où  il  fault  qu'elle  soit  pour  ce  faire  : 
aultrement  nos  prières  ne  sont  pas  seulement 
vaines  et  inutiles,  mais  vicieuses.  «  Pardonne  nous, 
disons  nous,  comme  nous  pardonnons  à  ceulx 
qui  nous  ont  offensez  :  »  que  disons  nous  par  là, 
sinon  que  nous  luy  offrons  nostre  ame  exempte 
de  vengeance  et  de  rancune  ?  Toutesfois  nous 
invoquons  Dieu  et  son  ayde  au  complot  de  nos 
faultes,  et  le  convions  à  l'iniustice  : 

Quae,  nisi  seductis,  nequeas  committere  divis  *  : 

l'avaricieux  le  prie  pour  la  conservation  vaine  et 
superflue  de  ses  thresors  ;  l'ambitieux,  pour  ses 
victoires  et  conduicte  de  sa  fortune  ;  le  voleur 
l'employé  à  son  ayde,  pour  franchir  le  hazard  et 
les  difncultez  qui  s'opposent  à  l'exécution  de  ses 
meschantes  entreprinses,  ou  le  remercie  de  l'ay- 
sance  qu'il  a  trouvé  à  desgosiller  un  passant  :  au 
pied  de  la  maison  qu'ils  vont  escheller  ou  petarder, 
ils  font  leurs  prières,  l'intention  et  l'espérance 
pleine  de  cruauté,  de  luxure,  et  d'avarice. 

Hoc  ipsum,  quo  tu  Iovis  aurem  impellere  tentas, 
Die  agedum  Staio  :  Proh  Iuppiter  I  o  bone,  clamet, 
Iuppiter  !  At  sese  non  clamet  Iuppiter  ipse  2  ? 


1  En  demandant  des  choses  qu'on  ne  peut  dire  aux  dieux  qu'en 
les  prenant  à  part.  Perse,  Sat.  II,  4. 

2  Dis  à  Staïus  ce  que  tu  voudrais  obtenir  de  Jupiter  :  «  Grand 
Jupiter  !  s'écriera  Staïus,  peut-on  vous  faire  de  telles  demandes  ?  » 

La  royne  de  Navarre  Marguerite  recite  d'un 
ieune  prince,  et  encores  qu'elle  ne  le  nomme  pas, 
sa  grandeur  Ta  rendu  cognoissable  assez,  qu'allant 
à  une  assignation  amoureuse,  et  coucher  avecques 
la  femme  d'un  advocat  de  Paris,  son  chemin 
s'addonnant  au  travers  d'une  église,  il  ne  passoit 
iamais  en  ce  lieu  sainct,  allant  ou  retournant  de 
son  entreprinse,  qu'il  ne  feist  ses  prières  et  oraisons, 
le  vous  laisse  à  iuger,  l'ame  pleine  de  ce  beau 
pensement,  à  quoy  il  employait  la  faveur  divine. 
Toutesfois  elle  allègue  cela  pour  un  tesmoignage 
de  singulière  dévotion.  Mais  ce  n'est  pas  par  cette 
preuve  seulement  qu'on  pourroit  vérifier  que  les 
femmes  ne  sont  gueres  propres  à  traicter  les 
matières  de  la  théologie. 

Une  vraye  prière  et  une  religieuse  reconciliation 
de  nous  à  Dieu,  elle  ne  peult  tumber  en  une  ame 
impure,  et  soubmise,  lors  mesme,  à  la  domination 
de  Satan.  Celuy  qui  appelle  Dieu  à  son  assistance 
pendant  qu'il  est  dans  le  train  du  vice,  il  faict 
comme  le  couppeur  de  bourse  qui  appelleroit  la 
iustice  à  son  ayde,  ou  comme  ceulx  qui  pro- 
duisent le  nom  de  Dieu  en  tesmoignage  de 
mensonge. 

ïacito  mala  vota  susurro 
Concipimus  1. 

Il  est  peu  d'hommes  qui  osassent  mettre  en  évi- 
dence les  requestes  secrettes  qu'ils  font  à  Dieu  : 

Haud  cuivis  promptum  est,  murmurque,  humilesque  susurros 
Tollere  de  templis,  et  aperto  vivere  voto  2  : 

Et  tu  crois  que  Jupiter  lui-même  ne  dira  pas  comme  Staïus  ? 
Perse,  Sat.  II,  21. 

1  Nous  murmurons  à  voix  basse  des  prières  criminelles. 
Lucain,  V,  104. 

3  II  est  peu  d'hommes  qui  n'aient  pas  besoin  de  prier  à  voix 
basse,  et  qui  puissent  exprimer  tout  haut  les  vœux  qu'ils  adres- 
sent aux  dieux.  I'lksl,  Sut.  II,  6. 

voylà  pourquoy  les  pythagoriens  vouloient  qu'elles 
f eussent  publicques  et  ouïes  d'un  chascun  ;  à  fin 
qu'on  ne  le  requist  de  chose  indécente  et  iniuste, 
comme  celuy  là, 

Clare  quum  dixit,  Apollo  ! 
Labra  movet,  nietuens  audiri  :  Pulchra  Laverna, 
Da  mihi  fallere,  da  iustum  sanctumque  videri  ; 
Noctem  peccatis,  et  fraudibus  obiice  nubem  K 

Les  dieux  punirent  griefvement  les  iniques  vœus 
d'Oedipus,  en  les  luy  octroyant  :  il  avoit  prié  que 
ses  enfants  vuidassent  entre  eulx,  par  armes,  la 
succession  de  son  estât  ;  il  feut  si  misérable  de  se 
veoir  prins  au  mot.  Il  ne  fault  pas  demander  que 
toutes  choses  suyvent  nostre  volonté,  mais  qu'elles 
suyvent  la  prudence. 

Il  semble,  à  la  vérité,  que  nous  nous  servons 
de  nos  prières  comme  d'un  iargon,  et  comme  ceulx 
qui  employent  les  paroles  sainctes  et  divines  à 
des  sorcelleries  et  effects  magiciens;  et  que  nous 
lacions  nostre  compte  que  ce  soit  de  la  contexture, 
ou  son,  ou  suitte  des  mots,  ou  de  nostre  con- 
tenance, que  dépende  leur  effect  :  car  ayants  l'ame 
pleine  de  concupiscence,  non  touchée  de  repen- 
tance  ny  d'aulcune  nouvelle  reconciliation  envers 
Dieu,  nous  luy  allons  présenter  ces  paroles  que  la 
mémoire  preste  à  nostre  langue,  et  espérons  en 
tirer  une  expiation  de  nos  faultes.  Il  n'est  rien 
si  aysé,  si  doulx  et  si  favorable  que  la  loy  divine; 
elle  nous  appelle  à  soy,  ainsi  faultiers  et  détes- 
tables comme  nous  sommes  ;  elle  nous  tend  les 
bras,  et  nous  receoit  en  son  giron  pour  vilains, 

^ 1  Qui,  après  avoir  invoqué  Apollon  à  haute  voix,  ajoute  aussi- 
tôt tout  bas,  en  remuant  à  peine  les  lèvres  :  «  Belle  Laverne, 
donne-moi  les  moyens  de  tromper,  et  de  passer  pour  un  homme 
de  bien  ;  couvre  d'un  nuage  épais,  d'une  nuit  obscure,  mes 
secrètes  friponneries.  »  Hor.  Epist.  I,  16,  59. 

ords  et  bourbeux  que  nous  soyons  et  que  nous 
ayons  à  estre  à  l'advenir  :  mais  encores,  en  recom- 
pense, la  fault  il  regarder  de  bon  œil,  encores 
fault  il  recevoir  ce  pardon  avec  action  de  grâces  ; 
et  au  moins,  pour  cet  instant  que  nous  nous 
addressons  à  elle,  avoir  Famé  desplaisante  de  ses 
faultes,  et.  ennemie  des  passions  qui  nous  ont 
poulsé  à  l'offenser.  Ny  les  dieux,  ny  les  genîs 
de  bien,  dict  Platon,  n'acceptent  le  présent  d'un 
meschant. 

Immunis  aram  si  tetigit  manus,  * 
Non  sumptuosa  blandior  hostia, 
Mollivit  a  versos  Pénates 
Faire  pio,  et  saliente  mica  l. 


CHAPITRE  LVII 

DE   i/AAGE 

Ie  ne  puis  recevoir  la  façon  dequoy  nous  estab- 
lissons  la  durée  de  nostre  vie.  le  veoy  que  les 
sages  raccourcissent  bien  fort,  au  prix  de  la 
commune  opinion.  «  Comment,  dict  le  ieune  Caton 
à  ceulx  qui  le  vouloient  empescher  de  se  tuer,  suis 
ie  à  cette  heure  en  aage  où  l'on  me  puisse  re- 
procher d'abandonner  trop  tost  la  vie  ?  »  Si 
n'avoit  il  que  quarante  et  huict  ans.  Il  estimoit  cet 
aage  là  bien  meur  et  bien  advancé,  considérant 
combien  peu  d'hommes  y  arrivent.  Et  ceulx  qui 
s'entretiennent  de  ce  que  ie  ne  sçay  quel  cours, 
qu'ils  nomment  naturel,  promet  quelques  années 

1  Que  des  mains  innocentes  touchent  l'autel  ;  elles  apaisent 
aussi  sûrement  les  dieux  pénates  avec  un  gâteau  de  fleur  de 
farine  et  quelques  grains  de  sel,  qu'en  immolant  de  riches  vic- 
times. Hor.  Od.  III,  23,  17. 

au  delà  ;  ils  le  pourroient  faire,  s'ils  avoient 
privilège  qui  les  exemptast  d'un  si  grand  nombre 
d'accidents  ausquels  chascun  de  nous  est  en  bute 
par  une  naturelle  subiection,  qui  peuvent  in- 
terrompre ce  cours  qu'ils  se  promettent.  Quelle 
resverie  est  ce  de  s'attendre  de  mourir  d'une 
défaillance  de  forces  que  l'extrême  vieillesse 
apporte,  et  de  se  proposer  ce  but  à  nostre  durée  î 
veu  que  c'est  l'espèce  de  mort  la  plus  rare  de 
toutes,  et  la  moins  en  usage.  Nous  l'appelions 
seule  naturelle,  comme  si  c'est  oit  contre  nature 
de  veoir  un  homme  se  rompre  le  col  d'une  cheute, 
s'estouffer  d'un  nauffrage,  se  laisser  surprendre  à 
la  peste  ou  à  une  pleurésie  ;  et  comme  si  nostre 
condition  ordinaire  ne  nous  présent  oit  à  tout  s  ces 
inconvénients.  Ne  nous  nattons  pas  de  ces  beaux 
mots  :  on  doibt  à  l'adventure  appeller  plustost 
naturel  ce  qui  est  gênerai,  commun  et  universel. 

Mourir  de  vieillesse,  c'est  une  mort  rare,  singu- 
lière et  extraordinaire,  et  d'autant  moins  naturelle 
que  les  aultres;  c'est  la  dernière  et  extrême  sorte  de 
mourir  :  plus  elle  est  esloingnee  de  nous,  d'autant 
est  elle  moins  esperable.  C'est  bien  la  borne  au  delà 
de  laquelle  nous  n'irons  pas,  et  que  ]a  loy  de  nature 
a  prescript  pour  n'estre  point  oultrepassee  :  mais 
c'est  un  sien  rare  privilège  de  nous  faire  durer 
iusques  là  ;  c'est  une  exemption  qu'elle  donne  par 
faveur  particulière  à  un  seul,  en  l'espace  de  deux 
ou  trois  siècles,  le  deschargeant  des  traverses  et 
dimcultez  qu'elle  a  iecté  entre  deux  en  cette 
longue  carrière.  Par  ainsi,  mon  opinion  est  de 
regarder  que  l'aage  auquel  nous  sommes  arrivez, 
c'est  un  aage  auquel  peu  de  gents  arrivent.  Puisque 
d'un  train  ordinaire  les  hommes  ne  viennent  pas 
iusques  là,  c'est  signe  que  nous  sommes  bien  avant  ; 
et  puis  que  nous  avons  passé  les  limites  accous- 

tumez,  qui  est  la  vraye  mesure  de  nostre  vie,  nous 
ne  debvons  espérer  d'aller  gueres  oultre  :  ayant 
eschappé  tant  d'occasions  de  mourir  où  nous 
veoyons  tresbucher  le  monde,  nous  debvons 
recognoistre  qu'une  fortune  extraordinaire,  comme 
celle  là  qui  nous  maintient,  et  hors  de  l'usage 
commun,  ne  nous  doibt  gueres  durer. 

C'est  un  vice  des  loix  mesmes  d'avoir  cette 
faulse  imagination  ;  elles  ne  veulent  pas  qu'un 
homme  soit  capable  du  maniement  de  ses  biens, 
qu'il  n'ayt  vingt  et  cinq  ans  :  et  à  peine  con- 
servera il  iusques  lors  le  maniement  de  sa  vie. 
Auguste  retrencha  cinq  ans  des  anciennes  ordon- 
nances romaines,  et  déclara  qu'il  sufhsoit  à  ceulx 
qui  prenoient  charge  de  iudicature  d'avoir  trente 
ans.  Servius  Tullius  dispensa  les  chevaliers  qui 
avoient  passé  quarante  sept  ans,  des  courvees  de 
la  guerre  :  Auguste  les  remeit  à  quarante  et 
cinq.  De  renvoyer  les  hommes  au  seiour  avant 
cinquante  cinq  ou  soixante  ans,  il  me  semble  n'y 
avoir  pas  grande  apparence.  le  seroy  d'advis 
qu'on  estendist  nostre  vacation  et  occupation 
autant  qu'on  pourroit,  pour  la  commodité  pu- 
blicque  :  mais  ie  treuve  la  faulte  en  l'aultre  costé, 
de  ne  nous  y  embesongner  pas  assez  tost.  Cettuy 
cy  avoit  esté  iuge  universel  du  monde  à  dix  neuf 
ans,  et  veult  que  pour  iuger  de  la  place  d'une 
gouttière,  on  en  ayt  trente. 

Quant  à  moy,  i'estime  que  nos  âmes  sont  des- 
npuees,  à  vingt  ans,  ce  qu'elles  doibvent  estre,  et 
qu'elles  promettent  tout  ce  qu'elles  pourront  : 
iamais  ame  qui  n'ayt  donné,  en  cet  aage  là,  arrhe 
bien  évidente  de  sa  force,  n'en  donna  depuis  la 
preuve.  Les  qualitez  et  vertus  naturelles  produisent 
dans  ce  terme  là,  ou  iamais,  ce  qu'elles  ont  de 
vigoreux  et  de  beau  : 

Si  l'espine  nou  picque  quand  nai, 
A  pêne  que  picque  iamai  *, 

disent  ils  en  Daulphiné.  De  toutes  les  belles 
actions  humaines  à  ma  cognoissance,  de  quelque 
sorte  qu'elles  soyent,  ie  penserois  en  avoir  plus 
grande  part  à  nombrer  en  celles  qui  ont  esté 
produictes,  et  aux  siècles  anciens  et  au  nostre, 
avant  Faage  de  trente  ans,  que  aprez  :  ouy,  en  la 
vie  des  mesmes  hommes  souvent.  Ne  le  puis  ie 
pas  dire  en  toute  seureté  de  celles  de  Hannibal 
et  de  Scipion  son  grand  adversaire?  La  belle 
moitié  de  leur  vie,  ils  la  vescurent  de  la  gloire 
acquise  en  leur  ieunesse  :  grands  hommes  depuis 
au  prix  de  touts  aultres,  mais  nullement  au  prix 
d'eulx  mesmes.  Quant  à  moy,  ie  tiens  pour  certain 
que,  depuis  cet  aage,  et  mon  esprit  et  mon  corps  ont 
plus  diminué  qu'augmenté,  et  plus  reculé  qu'ad- 
vancé.  Il  est  possible  qu'à  ceulx  qui  employent 
bien  le  temps,  la  science  et  l'expérience  croissent 
avecques  la  vie;  mais  la  vivacité,  la  promptitude, 
la  fermeté,  et  aultres  parties  bien  plus  nostres, 
plus  importantes  et  essentielles,  se  fanissent  et 
s'alanguissent. 

Ubi  iam  validis  quassatum  est  viribus  aevi 
Corpus,  et  obtusis  ceciderunt  viribus  artus, 
Claudicat  ingenium,  délirât  linguaque,  rnensque  2. 

Tantost  c'est  le  corps  qui  se  rend  le  premier  à  la 
vieillesse  ;  par  fois  aussi  c'est  l'âme  :  et  en  ay  assez 
veu  qui  ont  eu  la  cervelle  affaiblie  avant  Testomach 
et  les  iambes  ;  et  d'autant  que  c'est  un  mal  peu 

1  Si  l'épine  ne  pique  point  en  naissant,  à  peine  piquera-t-elle 
jamais. 

2  Lorsque  l'effort  puissant  des  années  a  courbé  le  corps,  et 
usé  les  ressorts  d'une  machine  épuisée,  le  jugement  chancelle, 
l'esprit  s'obscurcit,  la  langue  bégaye.  Lucrèce,  III,  452. 

sensible  à  qui  le  souffre,  et  d'une  obscure  monstre, 
d'autant  est  il  plus  dangereux.  Pour  ce  coup,  ie  me 
plains  des  loix,  non  pas  dequoy  elles  nous  lais- 
sent trop  tard  à  la  besongne,  mais  dequoy  elles 
nous  y  employent  trop  tard.  Il  me  semble  que 
considérant  la  foiblesse  de  nostre  vie,  et  à  com- 
bien d'escueils  ordinaires  et  naturels  elle  est 
exposée,  on  n'en  debvroit  pas  faire  si  grande  part 
à  la  naissance,  à  l'oysifveté,  et  à  l'apprentissage. 


LIVRE   SECOND 


CHAPITRE    PREMIER 

DE   L'INCONSTANCE   DE    NOS  ACTIONS 

CEULX  qui  s'exercent  à  contrerooller  les  actions 
humaines  ne  se  treuvent  en  aulcune  partie 
si  empeschez,  qu'à  les  rapiécer  et  mettre  à  mesme 
lustre;  car  elles  se  contredisent  communément  de 
si  estrange  façon,  qu'il  semble  impossible  qu'elles 
soient  parties  de  mesme  boutique.  Le  ieune  Marins 
se  treuve  tantost  fils  de  Mars,  tantost  fils  de 
Venus  :  le  pape  Boniface  huictiesme  entra,  dict 
on,  en  sa  charge  comme  un  regnard,  s'y  porta 
comme  un  lyon,  et  mourut  comme  un  chien  :  et 
qui  croiroit  que  ce  feust  Néron,  cette  vraye  image 
de  cruauté,  qui  comme  on  luy  présenta  à  signer, 
suyvant  le  style,  la  sentence  d'un  criminel  con- 
demne,  eust  respondu,  «  Pleust  à  Dieu  que  ie 
n'eusse  iamais  sceu  escrire  !  »  tant  le  cœur  luy 
serroit  de  condemner  un  homme  à  mort  !  Tout  est 
si  plein  de  tels  exemples,  voire  chascun  en  peult 
tant  fournir  à  soy  mesme,  que  ie  treuve  estrange 
de  veoir  quelquesfois  des  gents  d'entendement  se 
mettre  en  peine  d'assortir  ces  pièces  ;  veu  que 
l'irrésolution  me  semble  le  plus  commun  et  ap- 

parent  vice  de  nostre  nature  :  tesmoing  ce  fameux 
verset  de  Publius  le  farceur, 

Malum  consilium  est,  quod  mutari  non  potest 1. 

Il  y  a  quelque  apparence  de  faire  iugement  d'un 
homme  par  les  plus  communs  traicts  de  sa  vie, 
mais  veu  la  naturelle  instabilité  de  nos  mœurs  et 
opinions,  il  m'a  semblé  souvent  que  les  bons  auc- 
teurs  mesmes  ont  tort  de  s'opiniastrer  à  former 
de  nous  une  constante  et  solide  contexture  :  ils 
choisissent  un  air  universel  ;  et  suyvant  cette 
image,  vont  rengeant  et  interprétant  toutes  les 
actions  d'un  personnage  ;  et  s'ils  ne  les  peuvent 
assez  tordre,  les  renvoyent  à  la  dissimulation. 
Auguste  leur  est  eschappé  ;  car  il  se  treuve  en  cet 
homme  une  variété  d'actions  si  apparente,  soub- 
daine  et  continuelle,  tout  le  cours  de  sa  vie,  qu'il 
s'est  faict  lascher  entier,  et  indécis,  aux  plus 
hardis  iuges.  le  croy,  des  hommes,  plus-  mal 
ayseement  la  constance  que  toute  aultre  chose, 
et  rien  plus  ayseement  que  l'inconstance.  Qui 
en  iugeroit  en  détail  et  distinctement  pièce  à 
pièce,  rencontreroit  plus  souvent  à  dire  vray.  En 
toute  l'ancienneté,  il  est  mal  aysé  de  choisir  une 
douzaine  d'hommes  qui  a}^ent  dressé  leur  vie  à 
un  certain  et  asseuré  train,  qui  est  le  principal 
but  de  la  sagesse  :  car,  pour  la  comprendre  toute 
en  un  mot,  dict  un  ancien,  et  pour  embrasser  en 
une  toutes  les  reigles  de  nostre  vie,  «  C'est  vouloir, 
et  ne  vouloir  pas  tousiours  mesme  chose  :  ie  ne 
daigneroy,  dict  il,  adiouster  pourveu  que  la 
volonté  soit  iuste  ;  car  si  elle  n'est  iuste,  il  est 
impossible  qu'elle  soit  tousiours  une.  »  De  vray, 
i'ay   ault refois    apprins    que    le    vice    n'est    que 

1  C'est  un  mauvais  plan  que  celui  qu'on  ne  peut  changer. 
Ex  Publii  Mimis,  apud  A.  Gell.  XVII,  14, 

desreiglement  et  f aulte  de  mesure  ;  et  par  consé- 
quent il  est  impossible  d'y  attacher  la  constance. 
C'est  un  mot  de  Demosthenes,  dict  on,  «que  ie 
commencement  de  toute  vertu,  c'est  consultation 
et  délibération  ;  et  la  fin  et  perfection,  constance.  » 
Si,  par  discours,  nous  entreprenions  certaine  voye, 
nous  la  prendrions  la  plus  belle  ;  mais  nul  n'y  a 
pensé  : 


3? 


luod  petîit,  spernit  ;  repetit,  quod  nuper  omisit  ; 
"*,stuat,  et  vitac  disconvenit  ordine  toto  1. 


Nostre  façon  ordinaire,  c'est  d'aller  aprez  les 
inclinations  de  nostre  appétit,  à  gauche,  à  dextre, 
contremont,  contrebas,  selon  que  le  vent  des 
occasions  nous  emporte.  Nous  ne  pensons  ce  que 
nous  voulons  qu'à  l'instant  que  nous  le  voulons, 
et  changeons  comme  cet  animal  qui  prend  la 
couleur  du  lieu  où  on  le  couche.  Ce  que  nous 
avons  à  cette  heure  proposé,  nous  le  changeons 
tantost  ;  et  tantost  encores  retournons  sur  nos 
pas  :  ce  n'est  que  bransle  et  inconstance  ; 

Ducimur,  ut  nervis  alienis  mobile  lignum  2. 

Nous  n'allons  pas  ;  on  nous  emporte  :  comme  les 
choses  qui  flottent,  ores  doulcement,  ores  avec- 
ques  violence,  selon  que  l'eau  est  ireuse  ou  bonasse  ; 

Nonne  videmus, 
Quid  sibi  quisque  velit,  nescire,  et  quaerere  semper  ; 
Commutare  locum,  quasi  onus  deponere  possit  3  ? 

1 H  quitte  ce  qu'il  voulait  avoir  ;  il  retourne  à  ce  qu'il  a 
quitté;  toujours  flottant,  il  se  contredit  sans  cesse  lui-même. 
Hor.  Êpist.  I,  1,  98. 

2  Nous  nous  laissons  conduire  comme  l'automate  suit  la  corde 
qui  le  dirige.  Hor.  Sat.  II,  7,  82. 

3  Ne  voyons-nous  pas  que  l'homme  cherche  toujours,  sans 
savoir  ce  qu'il  désire  ;  et  qu'il  change  sans  cesse  de  place,  comme 
s'il  pouvait  se  délivrer  du  fardeau  qui  l'accable  ?  LucrÏce,  III, 
1070. 

chasque  iour  nouvelle  fantasie  ;  et  se  meuvent  nos 
humeurs  avecques  les  mouvements  du  temps  : 

Taies  siint  hominum  mentes,  quali  pater  ipse 
Iuppiter  auctiferas  lustravit  lumine  terras  1. 

Nous  flottons  entre  divers  advis  ;  nous  ne  voulons 
rien  librement,  rien  absoluement,  rien  constam- 
ment. A  qui  auroit  prescript  et  estably  certaines 
loix  et  certaine  police  en  sa  teste,  nous  verrions 
tout  par  tout  en  sa  vie  reluire  une  egualité  de 
mœurs,  un  ordre  et  une  relation  infaillible  des 
unes  choses  aux  aultres  (Empedocles  remarquoit 
cette  difformité  aux  Agrigentins,  qu'ils  s'aban- 
donnoient  aux  délices  comme  s'ils  a  voient  lande- 
mein  à  mourir,  et  bastissoient  comme  si  iamais  ils 
ne  debvoient  mourir)  :  le  discours  en  seroit  bien 
aysé  à  faire  ;  comme  il  se  veoid  du  ieune  Caton  : 
qui  en  a  touché  une  marche,  a  tout  touché  ;  c'est 
une  harmonie  de  sons  très  accordants,  qui  ne  se 
peult  desmentir.  A  nous,  au  rebours,  autant 
d'actions,  autant  fault  il  de  iugements  particuliers. 
Le  plus  seur,  à  mon  opinion,  seroit  de  les  rapporter 
aux  circonstances  voysines,  sans  entrer  en  plus 
longue  recherche,  et  sans  en  conclure  aultre 
conséquence. 

Pendant  les  desbauches  de  nostre  pauvre  estât, 
on  me  rapporta  qu'une  fille,  de  bien  prez  de  là  où 
i'estoy,  s'estoit  précipitée  du  hault  d'une  fenestre 
pour  éviter  la  force  d'un  belitre  de  soldat,  son 
hoste  :  elle  ne  s'estoit  pas  tuée  à  la  cheute,  et  pour 
redoubler  son  entreprinse,  s'estoit  voulu  donner 
d'un  coulteau  par  la  gorge  ;  mais  on  l'en  avoit 
empeschee  :  toutesfois,  aprez  s'y  estre  bien  fort 

1  Les  pensers  des  mortels,  et  leur  deuil  et  leur  joie, 
Changent  avec  les  jours  que  le  ciel  leur  envoie. 

Odyssée,  XVIII,  135. 

blecee,  elle  mesme  confessoit  que  le  soldat  ne 
l'avoit  encores  pressée  que  de  requestes,  solicita- 
tions  et  présents  ;  mais  qu'elle  avoit  eu  peur 
qu'enfin  il  en  veinst  à  la  contraincte  :  et  là  dessus 
les  paroles,  la  contenance,  et  ce  sang  tesmoing  de 
sa  vertu,  à  la  vraye  façon  d'une  aultre  Lucrèce. 
Or  i'ay  sceu,  à  là  vérité,  qu'avant  et  depuis  elle 
avoit  esté  garse  de  non  si  difficile  composition. 
Comme  dict  le  conte  :  «  Tout  beau  et  honneste  que 
vous  estes,  quand  vous  aurez  failly  vostre  poincte, 
n'en  concluez  pas  incontinent  une  chasteté  in- 
violable en  vostre  maistresse  ;  ce  n'est  pas  à  dire 
que  le  muletier  n'y  treuve  son  heure.  » 

Antigonus  ayant  prins  en  affection  un  de  ses 
soldats  pour  sa  vertu  et  vaillance,  commanda  à  ses 
médecins  de  le  panser  d'une  maladie  longue  et 
intérieure  qui  l'avoit  tormenté  longtemps  ;  et 
s'appercevant,  aprez  sa  guarison,  qu'il  alloit 
beaucoup  plus  froidement  aux  affaires,  luy  de- 
manda qui  l'avoit  ainsi  changé  et  encouardy. 
«  Vous  mesme,  «ire,  luy  respondit  il,  m' ayant 
deschargé  des  maulx  pour  lesquels  ie  ne  tenoy 
compte  de  ma  vie.  »  Le  soldat  de  Lucullus  ayant 
esté  desvalisé  par  les  ennemis,  feit  sur  eulx,  pour 
se  revencher,  une  belle  entreprinse  :  quand  il  se 
feut  remplumé  de  sa  perte,  Lucullus  l'ayant  prins 
en  bonne  opinion,  Femployoit  à  quelque  exploict 
hazardeux,  par  toutes  les  plus  belles  remonstrances 
dequoy  il  se  pouvoit  adviser  ; 

Verbis,  quae  timido  quoque  possent  addere  mentem  *. 

«  Employez-y,  respondit  il,  quelque  misérable 
soldat  desvalisé  ;  » 

1  En  termes  capables  d'inspirer  du  courage  au  plus  timide. 
Hor,  Epist.  II,  2,  36. 


474  ESSAIS  DE  MONTAIGNE 

Quantumvis  rusticus,  Ibit, 
Ibit  eo,  quo  vis,  qui  zonam  perdidit,  inquit  \ 

et  refusa  resoluement  d'y  aller.  Quand  nous  lisons 
que  Mahomet  ayant  oultrageusement  rudoyé 
Chasan,  chef  de  ses  ianissaires,  de  ce  qu'il  veoyoit 
sa  trouppe  enfoncée  par  les  Hongres,  et  luy  se 
porter  laschement  au  combat  ;  Chasan  alla,  pour 
toute  response,  se  ruer  furieusement,  seul,  en 
Testât  qu'il  est  oit,  les  armes  au  poing,  dans  le 
premier  corps  des  ennemis  qui  se  présenta,  où  il 
feut  soubdain  englouty  :  ce  n'est  à  l'adventure 
pas  tant  iustification  que  radvisement  ny  tant 
prouesse  naturelle  qu'un  nouveau  despit.  Celuy 
que  vous  veistes  hier  si  avantureux,  ne  trouvez  pas 
estrange  de  le  veoir  aussi  poltron  le  lendemain  ; 
ou  la  cholere,  ou  la  nécessité,  ou  la  compaignie,  ou 
le  vin,  ou  le  son  d'une  trompette,  luy  avoit  mis  le 
cœur  au  ventre  :  ce  n'est  pas  un  cœur  ainsi  formé 
par  discours,  ces  circonstances  le  luy  ont  fermy  ; 
ce  n'est  pas  merveille  si  le  voylà  devenu  aultre 
par  aultres  circonstances  contraires.  Cette  variation 
et  contradiction  qui  se  veoid  en  nous,  si  soupple,  a 
faict  que  aulcuns  nous  songent  deux  âmes,  d' aultres 
deux  puissances,  qui  nous  accompaignent  et  agitent 
chaseune  à  sa  mode,  vers  le  bien  Tune,  l'aultre 
vers  le  mai  ;  une  si  brusque  diversité  ne  se  pouvant 
bien  assortir  à  un  subiect  simple. 

Non  seulement  le  vent  des  accidents  me  remue 
selon  son  inclination,  mais  en  oultre  ie  me  remue 
et  trouble  moy  mesme  par  l'instabilité  de  ma 
posture  ;  et  qui  y  regarde  primement,  ne  se  treuve 
gueres  deux  fois  en  mesme  estât.  le  donne  à  mon 
ame  tantost  un  visage,  tantost  un  aultre,  selon 

1  Tout  grossier  qu'il  était,  il  répondit  :  «  Ira  là  qui  aura  perdu 
sa  bourse.  »  Hor.  Epist.  II,  2,  39. 

le  costé  où  ie  la  couche.  Si  ie  parle  diversement 
de  moy,  c'est  que  ie  me  regarde  diversement  : 
toutes  les  contrarietez  s'y  treuvent  selon  quelque 
tour  et  en  quelque  façon  ;  honteux,  insolent  ; 
chaste,  luxurieux  ;  bavard,  taciturne  ;  laborieux, 
délicat  ;  ingénieux,  hebeté  ;  chagrin,  débonnaire  ; 
menteur,  véritable  ;  sçavant,  ignorant  ;  et  libéral, 
et  avare  et  prodigue  :  tout  cela  ie  le  veoy  en  moy 
aulcunement,  selon  que  ie  me  vire  ;  et  quiconque 
s'estudie  bien  attentivement  treuve  en  soy,  voire 
et  en  son  îugement  mesrrie,  cette  volubilité  et 
discordance.  le  n'ay  rien  à  dire  de  moy  entièrement, 
simplement  et  solidement,  sans  confusion  et  sans 
meslange,  ny  en  un  mot  :  Distinguo,  est  le  plus 
universel  membre  de  ma  logique. 

Encores  que  ie  soy  tousiours  d'advis  de  dire  du 
bien  le  bien,  et  d'interpréter  plustost  en  bonne 
part  les  choses  qui  le  peuvent  estre,  si  est  ce  que 
l'estrangeté  de  nostre  condition  porte  que  nous 
soyons  souvent,  par  le  vice  mesme,  poulsez  à  bien 
faire  ;  si  le  bien  faire  ne  se  iugeoit  par  la  seule 
intention  :  parquoy  un  faict  courageux  ne  doibt 
pas  conclure  un  homme  vaillant  ;  celuy  qui  le 
seroit  bien  à  poinct,  il  le  seroit  tousiours  et  à 
toutes  occasions.  Si  c'est  oit  une  habitude  de  vertu, 
et  non  une  saillie,  elle  rendroit  un  homme  pareille- 
ment résolu  à  touts  accidents,  tel  seul  qu'en  com- 
paignie,  tel  en  camp  clos  qu'en  une  batt aille  ;  car, 
quoy  qu'on  die,  il  n'y  a  pas  aultre  vaillance  sur  le 
pavé,  et  aultre  au  camp  ;  aussi  courageusement 
porteroit  il  une  maladie  en  son  Met,  qu'une  ble- 
ceure  au  camp  ;  et  ne  craindroit  non  plus  la  mort 
en  sa  maison,  qu'en  un  assault  :  nous  ne  verrions 
pas  un  mesme  homme  donner  dans  la  bresche 
d'une  brave  asseurance,  et  se  tormenter  aprez, 
comme  une  femme,  de  la  perte  d'un  procez  ou  d'un 

fils.  Quand  estant  lasche  à  l'infamie,  il. est  ferme 
à  la  pauvreté  ;  quand  estant  mol  contre  les  rasoirs 
des  barbiers,  il  se  treuve  roide  contre  les  espees  des 
adversaires  :  l'action  est  louable,  non  pas  l'homme. 
Plusieurs  Grecs,  dict  Cicero,  ne  peuvent  veoir  les 
ennemis,  et  se  treuvent  constants  aux  maladies  ; 
les  Cimbres  et  les  Celtiberiens,  tout  au  rebours  : 
nihil  enirn  potest  esse  œquabile,  quod  non  a  certa 
ralione  proficiscatur l .  Il  n'est  point  de  vaillance 
plus  extrême  en  son  espèce  que  celle  d'Alexandre  ; 
mais  elle  n'est  qu'en  espèce,  ny  assez  pleine  par 
tout,  et  universelle.  Toute  incomparable  qu'elle 
est,  si  a  elle  encores  ses  taches  :  qui  faict  que  nous 
le  veoyons  se  troubler  si  esperduement  aux  plus 
legiers  souspeçons  qu'il  prend  des  machinations 
des  siens  contre  sa  vie,  et  se  porter  en  cette  re- 
cherche d'une  si  véhémente  et  indiscrette  iniustice, 
et  d'une  crainte  qui  subvertit  sa  raison  naturelle. 
La  superstition  aussi  dequoy  il  estoit  si  fort  attainct, 
porte  quelque  image  de  pusillanimité  ;  et  l'excez 
de  la  pénitence  qu'il  feit  du  meurtre  de  Clitus, 
est  aussi  tesmoignage  de  l'inegualité  de  son  cou- 
rage. Nostre  faict,  ce  ne  sont  que  pièces  rapportées, 
et  voulons  acquérir  un  honneur  à  faulses  enseignes. 
La  vertu  ne  veult  estre  suyvie  que  pour  elle  mesme  ; 
et  si  on  emprunte  par  fois  son  masque  pour  aultre 
occasion,  elle  nous  l'arrache  aussitost  du  visage. 
C'est  une  vifve  et  forte  teincture,  quand  l'âme  en 
est  une  fois  abbruvee  ;  et  qui  ne  s'en  va,  qu'elle 
n'emporte  la  pièce.  Voylà  pourquoy,  pour  iuger 
d'un  homme,  il  f ault  suyvre  longuement  et  curieuse- 
ment sa  trace  :  si  la  constance  ne  s'y  maintient 
de  son  seul  fondement,  cul  vivendi  via  considerata 


1  Pour  avoir  une  conduite  uniforme,  il  faut  partir  d'un  prin- 
cipe invariable.  Cic.  Tusc.  quœst.  II,  27. 

atque  provisa  est1;  si  la  variété  des  occurrences  luy 
faict  changer  de  pas  (ie  dis  de  voye,  car  le  pas  s'en 
peult  ou  haster,  ou  appesantir),  laissez  le  courre  ; 
celuy  là  s'en  va  avau  le  vent,  comme  dict  la  devise 
de  nostre  Talebot. 

Ce  n'est  pas  merveille,  ce  dict  un  ancien,  que  le 
hazard  puisse  tant  sur  nous,  puis  que  nous  vivons 
par  hazard.  A  qui  n'a  dressé  en  gros  sa  vie  à  une 
certaine  fin,  il  est  impossible  de  disposer  les  actions 
particulières  :  il  est  impossible  de  renger  les  pièces,  à 
qui  n'a  une  forme  du  total  en  sa  teste  :  à  quoy  faire 
la  provision  des  couleurs,  à  qui  ne  sçait  ce  qu'il  a 
à  peindre  ?  Aulcun  ne  faict  certain  desseing  de  sa 
vie,  et  n'en  délibérons  qu'à  parcelles.  L'archer 
doibt  premièrement  savoir  où  il  vise,  et  puis  y 
accommoder  la  main,  l'arc,  la  chorde,  la  flesche, 
et  les  mouvements  :  nos  conseils  fourvoyent,  parce 
qu'ils  n'ont  pas  d'addresse  et  de  but  :  nul  vent  ne 
faict,  pour  celuy  qui  n'a  point  de  port  destiné, 
le  ne  suis  pas  d'advis  de  ce  iugement  qu'on  feit 
pour  Sophocles,  de  l'avoir  argumenté  suffisant  au 
maniement  des  choses  domestiques,  contre  l'accu- 
sation de  son  fils,  pour  avoir  veu  l'une  de  ses 
tragédies  ;  ny  ne  treuve  la  coniecture  des  Pariens, 
envoyez  pour  reformer  les  Milesiens,  suffisante  a 
ïa  conséquence  qu'ils  en  tirèrent  :  visitants  l'isle, 
ils  remarquoient  les  terres  mieulx  cultivées  et 
maisons  champestres  mieulx  gouvernées  ;  et  ayants 
enregistré  le  nom  des  maistres  d'icelles,  comme  ils 
eurent  faict  l'assemblée  des  citoyens  en  la  ville,  ils 
nommèrent  ces  maistres  là  pour  nouveaux  gou- 
verneurs et  magistrats  ;  iugeants  que  soigneux 
de  leurs  affaires  privées,  ils  le  seroient  des  public- 


1  De  sorte  qu'il  suive,  sans  jamais  s'écarter,  la  route  qu'il 
s'est  choisie.  Cic.  Paradox,  V,  i. 

ques.  Nous  sommes  tous  de  loppins,  et  d'une  con- 
texture  si  informe  et  diverse,  que  chasque  pièce, 
chasque  moment,  faict  son  ieu  ;  et  se  treuve 
autant  de  différence  de  nous  à  nous  mesmes,  que 
de  nous  à  aultruy.  Magnam  rem  fiuta,  unum 
hominem  agere  1.  Puis  que  l'ambition  pevtlt  appren- 
dre aux  hommes  et  la  vaillance,  et  îa  tempérance, 
et  la  libéralité,  voire  et  la  iustice  ;  puis  que  l'avarice 
peult  planter  au  courage  d'un  garson  de  boutique, 
nourry  à  l'umbre  et  à  l'oysifveté,  l'asseurance  de 
se  iecter,  si  loing  du  foyer  domestique,  à  la  merçy 
des  vagues  et  de  Neptune  courroucé,  dans  un  fraile 
bateau  ;  et  qu'elle  apprend  encores  la  discrétion  et 
la  prudence  ;  et  que  Venus  mesme  fournit  de 
résolution  et  de  hardiesse  la  ieunesse  encores  soubs 
la  discipline  et  la  verge,  et  gendarme  le  tendre 
cœur  des  pucelles  au  giron  de  leurs  mères  : 

Hao  duce,  custodes  furtim  transgressa  iacentes, 
Ad  iuvenera  tenebris  sola  puella  veuit 2  : 

ce  n'est  pas  tour  d'entendement  rassis,  de  nous 
iuger  simplement  par  nos  actions  de  dehors  ;  il 
fault  sonder  iusques  au  dedans,  et  veoir  par  quels 
ressorts  se  donne  le  bransle.  Mais  d'autant  que 
c'est  une  hazardeuse  et  haulte  entreprinse,  ie 
vouldroy  que  moins  de  gents  s'en  meslassent. 

1  Soyez  persuadé  qu'il  est  bien  difficile  d'être  toujours  le 
même  homme.  Sénèqve,  Epi$t.  120. 

2  Sous  la  conduite  de  Vénus^  la  jeune  fille  passa  furtivement 
au  travers  de  ses  surveillants  endormis,  et  seule,  pendant  la 
nuit,  va  trouver  son  amant.  Tibulle,  II,  1,  75. 

CHAPITRE   II 

DE   l'YVRONGNERIE 

Le  monde  n'est  que  variété  et  dissemblance  : 
les  vices  sont  touts  pareils,  en  ce  qu'ils  sont  touts 
vices  ;  et  de  cette  façon  l'entendent  à  l'adventure 
les  stoïciens  :  mais  encores  qu'ils  soyent  egualement 
vices,  ils  ne  sont  pas  eguaux  vices  ;  et  que  celuy 
qui  a  franchy  de  cent  pas  les  limites, 

Quos  ultra,  ci  traque  nequit  consistera  rectum  *, 

ne  soit  de  pire  condition  que  celuy  qui  n'en  est 
qu'à  dix  pas,  il  n'est  pas  croyable,  et  que  le  sacrilège 
ne  soit  pire  que  le  larrecin  d'un  chou  de  nostre 
iardin  : 

Nec  viacet  ratio  hoc,  tantumdem  ut  çeccet,  idemque, 
Qui  teneros  caules  alieni  fregerit  horti, 
Et  qui  nocturnus  divum  sacra  legerit  2. 

Il  y  a  autant  en  cela  de  diversité  qu'en  aulcune 
aultre  chose.  La  confusion  de  l'ordre  et  mesure 
des  péchez  est  dangereuse  :  les  meurtriers,  les 
traistres,  les  tyrans,  y  ont  trop  d'acquest  ;  ce  n'est 
pas  raison  que  leur  conscience  se  soulage  sur  ce  que 
tel  aultre  ou  est  oysif,  ou  est  lascif,  ou  moins  assidu 
à  la  dévotion.  Chascun  poise  sur  le  péché  de  son 
compaignon,  et  esleve  le  sien.  Les  instructeurs 
mesmes  les  rengent  souvent  mal,  à  mon  gré. 
Comme  Socrates  disoit  que  le  principal  office  de  la 
sagesse  estoit  distinguer  les  biens  et  les  maulx  ; 

1  Dont  on  ne  peut  s'écarter  en  aucun  sens,  qu'on  ne  s'égare 
du  droit  chemin.  Hor.  Sot.  I,  i,  107. 

3  On  ne  prouvera  jamais,  par  de  bonnes  raisons,  que  voler 
des  choux  dans  un  jardin  soit  un  aussi  grand  crime  que  de 
piller  un  temple  pendant  la  nuit.  Hor.  Soi.  I,  3,  115. 

nous  aultres,  chez  qui  le  meilleur  est  tousiours  en 
vice,  debvons  dire  de  mesme  de  la  science  de  dis- 
tinguer les  vices,  sans  laquelle  bien  exacte,  le 
vertueux  et  le  meschant  demeurent  meslez  et 
incogneus. 

Or  l'yvrongnerie,  entre  les  aultres,  me  semble 
un  vice  grossier  et  brutaL  L'esprit  a  plus  de  part 
ailleurs  ;  et  il  y  a  des  vices  qui  ont  ie  ne  sçay  quoy 
de  généreux,  s'il  le  fault  ainsi  dire  ;  il  y  en  a  où 
la  science  se  mesle,  la  diligence,  la  vaillance,  la 
prudence,  l'adresse  et  la  finesse  :  cettuy  cy  est 
tout  corporel  et  terrestre.  Aussi  la  plus  grossière 
nation  de  celles  qui  sont  auiourd'huy,  c'est  celle 
là  seule  qui  le  tient  en  crédit.  Les  aultres  vices 
altèrent  l'entendement  ;  cettuy  cy  le  renverse,  et 
estonne  le  corps. 

Quum  vini  vis  pénétra  vit... 
Consequitur  gravitas  mernbrorum,  praopediunttir 
Crura  vacillanti,  tardescit  lingua,  madet  mens, 
Nant  oculi  ;  clamor,  singultus,  iurgia,  gliscunt 1. 

Le  pire  estât  de  l'homme,  c'est  où  il  perd  3a 
cognoissance  et  gouvernement  de  soy.  Et  en  dict 
on,  entre  aultres  choses,  que  comme  le  moust 
bouillant  dans  un  vaisseau,  poulse  à  mont  tout 
ce  qu'il  y  a  dans  le  fond  ;  aussi  le  vin  faict  des- 
bonder  les  plus  intimes  secrets  à  ceux  qui  en  ont 
prins  oultre  mesure. 

Tu  sapientium 
Curas,  et  arcanum  iocoso 
Consilium  retegis  Lyœo  2. 

1  Lorsque  l'homme  est  dompté  par  la  force  du  vin,  ses  mem- 
bres deviennent  pesants,  sa  démarche  est  incertaine,  ses  pas 
chancellent,  sa  langue  s'embarrasse  ;  son  âme  semble  noyée, 
et  ses  yeux  flottants  ;  il  pousse  d'impurs  hoquets,  il  bégaye 
des  injures.  Lucrèce,  III,  475. 

3  Dans  tes  joyeux  transports,  ô  Bacchus  !  le  sage  se  laisse 
arracher  son  secret.  Hor.  Od.  III,  21,  14. 

Iosepfae  recite  qu'il  tira  le  ver  du  nez  à  un  certain 
ambassadeur  que  les  ennemis  luy  avoient  envoyé, 
l'ayant  faict  boire  d'autant.  Toutesfois  Auguste 
s  estant  fié  à  Lucius  Piso,  qui  conquit  la  Thrace, 
des  plus  privez  affaires  qu'il  eust,  ne  s'en  trouva 
iamais  mescompté  ;  ny  Tiberius,  de  Cossus,  à 
qui  il  se  deschargeoit  de  touts  ses  conseils  ;  quoy 
que  nous  les  sçachions  avoir  esté  si  fort  subiects 
au  vin,  qu'il  en  a  fallu  rapporter  souvent  du  sénat 
et  l'un  et  l'aultre  yvre, 

Hesterno  inflatum  venas,  de  more,  Lyaco *  ; 

et  commeit  on,  aussi  fidellement  qu'à  Cassius, 
beuveur  d'eau,  à  Cimber  le  desseing  de  tuer  César, 
quoy  qu'il  s'enyvrast  souvent  ;  d'où  il  respondit 
plaisamment  :  «  Que  ie  portasse  un  tyran  !  moy, 
qui  ne  puis  porter  le  vin  !  »  Nous  veoyons  nos 
Allemans,  noyez  dans  le  vin,  se  souvenir  de  leur 
quartier,  du  mot  et  de  leur  reng  : 

Nec  facilis  Victoria  de  madidis,  et 
Blapsis,  atque  mero  tibubantibus  2. 

le  n'eusse  pas  creu  d'yvresse  si  profonde, 
estouffee  et  ensepvelie,  si  ie  n'eusse  leu  cecy  dans 
les  histoires  :  qu'Attalus  ayant  convié  à  souper, 
pour  lui  faire  une  notable  indignité,  ce  Pausanias 
qui,  sur  ce  mesme  subiect,  tua  depuis  Philippus, 
roy  de  Macédoine  (roy  portant,  par  ses  belles 
qualitez,  tesmoignage  de  la  nourriture  qu'il  avoit 
prinse  en  la  maison  et  compaignie  d'Epaminondas), 
il  le  feit  tant  boire,  qu'il  peust  abandonner  sa 
beaulté,   insensiblement,   comme   le   corps   d'une 

1  Ces  veines  encore  enflées  du  vin  qu'il  avait  bu  la  veille. 
Virg.  Eclog.  VI,  51.  Montaigne  a  un  peu  changé  ce  vers. 

3  Et  quoique  noyés  dans  le  vin,  bégayants  et  chancelants,  il 
n'est  pas  facile  de  les  vaincre.  Juv.  XV,  47. 
I.  16 

putain  buissonniere,  aux  muletiers  et  nombre 
d*abiects  serviteurs  de  sa  maison  :  et  ce  que 
m'apprint  une  dame  que  i'honnore  et  prise  fort, 
que  prez  de  Bourdeaux,  vers  Castres,  où  est  sa 
maison,  une  femme  de  village,  veufve,  de  chaste 
réputation,  sentant  des  premiers  umbrages  de 
grossesse,  disoit  à  ses  voysines  qu'elle  penserait 
estre  enceincte,  si  elle  avoit  un  mary  ;  mais,  du 
iour  à  la  iournee  croissant  l'occasion  de  ce  sous- 
peçon,  et  enfin  iusques  à  l'évidence,  elle  en  veint 
là  de  faire  déclarer  au  prosne  de  son  église,  que 
qui  seroit  consent  de  ce  faict,  en  Tadvouant,  elle 
promettoit  de  le  luy  pardonner,  et  s'il  le  trouvoit 
bon,  de  l'espouser  :  un  sien  ieune  valet  de  labourage, 
enhardy  de  cette  proclamation,  déclara  l'avoir 
trouvée  un  iour  de  feste  ayant  bien  largement 
prins  son  vin,  endormie  si  profondement  prez  de 
son  foyer,  et  si  indécemment,  qu'il  s'en  estoit  pjeu 
servir  sans  l'esveiller  :  ils  vivent  encores  mariez 
ensemble. 

Il  est  certain  que  l'antiquité  n'a  pas  fort  descrié 
ce  vice  :  les  escripts  mesmes  de  plusieurs  philo- 
sophes en  parlent  bien  mollement  ;  et  iusques 
aux  stoïciens,  il  y  en  a  qui  conseillent  de  se  dis- 
penser quelquesf ois  à  boire  d'autant,  et  de  s'enyvrer, 
pour  relascher  Famé, 

Hoc  quoque  virtutum  quandam  certamine,  magnum 
Socratein  palmam  promeruisse  ferunt 1. 

Ce  censeur  et  correcteur  des  aultres,  Caton,  a 
esté  reproché  de  bien  boire  : 

Narratur  et  prisci  Catonîs 

Saspe  mero  caluisse  virtus  2. 

*  Dans  ce  noble  combat,  le  grand  Socrate  remporta,  dit-on, 
la  palme.  Pseubo-Gaixus,  I,  47- 

3  On  raconte  aussi  du  vieux  Caton  que  Je  vin  réchauffait 
souvent  sa  vertu.  Hor.  Od.  lïl,  ai,  il» 


LIVRE  II,  CHAPITRE  II  483 

Cyrus,  roy  tant  renommé,  allègue,  entre  ses  aultres 
louanges  pour  se  préférer  à  son  frère  Artaxerxes, 
qu'il  sçavoit  beaucoup  mieulx  boire  que  luy.  Et 
ez  nations  les  mieulx  reiglees  et  policées,  cet 
essay  de  boire  d'autant  estoit  fort  en  usage.  I'ay 
ouy  dire  à  Silvius,  excellent  médecin  de  Paris,  que 
pour  garder  que  les  forces  de  nostre  estomach  ne 
sapparessent,  il  est  bon,  une  fois  le  mois,  de  les 
esveiller  par  cet  excez  et  les  picquer,  pour  les 
garder  de  s'engourdir.  Et  escrit  on  que  les  Perses, 
aprez  le  vin,  consultoient  de  leurs  principaulx 
affaires. 

Mon  goust  et  ma  complexion  est  plus  ennemie 
de  ce  vice  que  mon  discours  ;  car  oultre  ce  que  ie 
captive  ayseement  mes  créances  soubs  rauctôrité 
des  opinions  anciennes,  ie  le  treuve  bien  un  vice 
lasche  et  stupide,  mais  moins  malicieux  et  dom- 
mageable que  les  aultres,  qui  chocquent  quasi 
touts,  du  plus  droict  fil,  la  société  pubficque.  Et  si 
nous  ne  pouvons  nous  donner  du  plaisir  qu'il  ne 
nous  couste  quelque  chose,  comme  ils  tiennent, 
ie  treuve  que  ce  vice  couste  moins  à  nostre  con- 
science que  les  aultres  :  oultre  ce  qu'il  n'est  point 
de  difficile  apprest,  ny  mal  aysé  à  trouver  :  con- 
sidération non  mesprisable.  Un  homme  avancé 
en  dignité  et  en  aage,  entre  trois  principales  com- 
moditez  qu'il  me  disoit  luy  rester  en  la  vie,  comp- 
toit  cette  cy  ;  et  oii  les  veult  on  trouver  plus  iuste- 
ment  qu'entre  les  naturelles?  mais  il  la  prenoit 
mal  :  la  délicatesse  y  est  à  fuyr,  et  le  soigneux 
triage  du  vin  ;  si  vous  fondez  vostre  volupté  à 
le  boire  friand,  vous  vous  obligez  à  la  douleur  de 
le  boire  aultre.  Il  fault  avoir  le  goust  plus  lasche  et 
plus  libre  :  pour  estre  bon  beuveur,  il  fault  un 
palais  moins  tendre.  Les  Allemans  boivent  quasi 
egualement  de  tout  vin  avecques  plaisir  ;  leur  fin, 

c'est  l'avaller,  plus  que  le  gouster  :  ils  en  ont  bien 
meilleur  marché  ;  leur  volupté  est  bien  plus 
plantureuse  et  plus  en  main.  Secondement,  boire 
à  la  françoise,  à  deux  repas  et  modereement,  c'est 
trop  restreindre  les  faveurs  de  ce  dieu  ;  il  y  fault 
plus  de  temps  et  de  constance  :  les  anciens  fran- 
chissoient  des  nuicts  entières  à  cet  exercice,  et  y 
attachoient  souvent  les  iours  ;  et  si  fault  dresser 
son  ordinaire  plus  large  et  plus  ferme.  I'ay  veu  un 
grand  seigneur  de  mon  temps,  personnage  de  haultes 
entreprinses  et  fameux  succez,  qui  sans  effort, 
et  au  train  de  ses  repas  communs,  ne  beuvoit 
gueres  moins  de  cinq  lots  de  vin  ;  et  ne  se  monstroit, 
au  partir  de  là,  que  trop  sage  et  advisé  aux  despens 
de  nos  affaires.  Le  plaisir,  duquel  nous  voulons 
tenir  compte  au  cours  de  nostre  vie,  doit  en  em- 
ployer plus  d'espace.  Il  fauldroit,  comme  des  gar- 
sons  de  boutique  et  gents  de  travail,  ne  refuser 
nulle  occasion  de  boire,  et  avoir  ce  désir  tousiours 
en  teste;  il  semble  que  touts  les  iours  nous  rac- 
courcissons l'usage  de  cettuy  cy  :  et  qu'en  nos 
maisons,  comme  i'ay  veu  en  mon  enfance,  les 
desieuners,  les  ressiners  et  les  collations  feussent 
plus  fréquentes  et  ordinaires  qu'à  présent.  Seroit 
ce  qu'en  quelque  chose  nous  allassions  vers  l'a- 
mendement? Vrayement  non  :  mais  ce  peult 
estre  que  nous  sommes  beaucoup  plus  iectez  à 
la  paillardise,  que  nos  pères.  Ce  sont  deux  occu- 
pations qui  s'entr'empeschent  en  leur  vigueur  :  elle 
a  affoibly  nostre  estomach,  d'une  part  ;  et  d'aultre 
part,  la  sobriété  sert  à  nous  rendre  plus  coints, 
plus  damerets,  pour  l'exercice  de  l'amour. 

C'est  merveille  des  contes  que  i'ay  ouy  faire 
à  mon  père,  de  la  chasteté  de  son  siècle.  C'estoit 
à  luy  d'en  dire,  estant  très  advenant,  et  par  art 
et  par  nature,   à  l'usage  des  dames.  Il  parioit 

peu  et  bien  :  et  si  mesloit  son  langage  de  quelque 
ornement  des  livres  vulgaires,  sur  tout  espaignols  ; 
et  entre  les  espaignols,  luy  estoit  ordinaire  celuy 
qu'ils  nommoient  Marc  Aurele.  Le  port,  il  Tavoit 
d'une  gravité  doulce,  humble  et  très  modeste  ; 
singulier  soing  de  Fhonnesteté  et  décence  de  sa 
personne  et  de  ses  habits,  soit  à  pied,  soit  à  cheval  : 
monstrueuse  foy  en  ses  paroles  ;  et  une  conscience 
et  religion,  en  gênerai,  penchant  plustost  vers  la 
superstition  que  vers  l'aultre  bout  :  pour  un  homme 
de  petite  taille,  plein  de  vigueur,  et  d'une  stature 
droicte  et  bien  proportionnée  ;  d'un  visage  agréable, 
tirant  sur  le  brun  ;  adroict  et  exquis  en  touts  nobles 
exercices.  I'ay  veu  encores  des  cannes  farcies  de 
plomb,  desquelles  on  dict  qu'il  exerceoit  ses  bras 
pour  se  préparer  à  ruer  la  barre,  ou  la  pierre,  ou  à 
l'escrime  ;  et  des  souliers  aux  semelles  plombées, 
pour  s'alléger  au  courir  et  au  saulter.  Du  prim- 
sault  il  a  laissé  en  mémoire  des  petits  miracles  : 
ie  l'ay  veu,  par  delà  soixante  ans,  se  mocquer  de 
nos  alaigresses,  se  iecter  avecques  sa  robbe  fourrée 
sur  un  cheval,  faire  le  tour  de  la  table  sur  son  poulce, 
ne  monter  gueres  en  sa  chambre  sans  s'eslancer 
trois  ou  quatre  degrez  à  la  fois.  Sur  mon  propos,  il 
disoit  qu'en  toute  une  province,  à  peine  y  avoit 
il  une  femme  de  qualité  qui  feust  mal  nommée  ; 
recitoit  des  estranges  privautez,  nommeement 
siennes,  avec  des  honnestes  femmes,  sans  souspeçon 
quelconque  :  et  de  soy,  iuroit  sainctement  estre 
venu  vierge  à  son  mariage  ;  et  si,  c'estoit  aprez 
avoir  eu  longue  part  aux  guerres  delà  les  monts, 
desquelles  il  nous  a  laissé  un  papier  iournal  de  sa 
main,  suyvant  poinct  par  poinct  ce  qui  s'y  passa 
et  pour  le  publicque,  et  pour  son  privé.  Aussi  se 
maria  il  bien  avant  en  aage,  Fan  mil  cinq  cents 
vingt  et  huict,  qui  estoit  son  trente  et  troisiesme, 

sur  le  chemin  de  son  retour  d'Italie.  Revenons  à 
nos  bouteilles. 

Les  incommoditez  de  la  vieillesse,  qui  ont  be- 
soing  de  quelque  appuy  et  refreschissement, 
pourroient  m'engendrer  avecques  raison  désir 
de  cette  faculté  ;  car  c'est  quasi  le  dernier  plaisir 
que  le  cours  des  ans  nous  desrobbe.  La  chaleur 
naturelle,  disent  les  bons  compaignons,  se  prend 
premièrement  aux  pieds  ;  celle  là  touche  l'enfance  : 
de  là  elle  monte  à  la  moyenne  région,  où  elle  se 
plante  long  temps,  et  y  produict,  selon  moy,  les 
seuls  vrays  plaisirs  de  la  vie  corporelle  ;  les  aultres 
voluptez  dorment  au  prix:  sur  la  fin,  à  la  mode 
d'une  vapeur  qui  va  montant  et  s'exhalant,  elle 
arrive  au  gosier,  où  elle  faict  sa  dernière  pose, 
le  ne  puis  pourtant  entendre  comment  on  vienne 
à  alonger  le  plaisir  de  boire  oultre  la  soif,  et  se 
forger  en  l'imagination  un  appétit  artificiel  et 
contre  nature  :  mon  estomach  n'iroit  pas  iusques 
là  ;  il  est  assez  empesché  à  venir  à  bout  de  ce  qu'il 
prend  pour  son  besoing.  Ma  constitution  est  ne 
faire  cas  du  boire  que  pour  la  suitte  du  manger  ; 
et  boy,  à  cette  cause,  le  dernier  coup  tousiours 
le  plus  grand.  Et  parce  qu'en  la  vieillesse  nous 
apportons  le  palais  encrassé  de  rheume,  ou  altéré 
par  quelque  aultre  mauvaise  constitution,  le  vin 
nous  semble  meilleur,  à  mesme  que  nous  avons 
ouvert  et  lavé  nos  pores  :  au  moins  il  ne  m'advient 
gueres  que,  pour  la  première  fois,  i'en  prenne  bien 
le  goust.  Anacharsis  s'estonnoit  que  les  Grecs 
beussent,  sur  la  fin  du  repas,  en  plus  grands  verres 
qu'au  commencement  :  c'estoit,  comme  ie  pense, 
pour  la  mesme  raison  que  les  Allemans  le  font,  qui 
commencent  lors  le  combat  à  boire  d'autant. 

Platon  deffend  aux  enfants  de  boire  vin  avant 
dix  huict  ans,  et  avant  quarante  de  ô'enyvrer  ; 

mais  à  ceuix  qui  ont  passé  les  quarante,  il  par- 
donne de  s'y  plaire,  et  de  mesler  un  peu  largement 
en  leurs  convives  l'influence  de  Dionysius,  ce  bon 
dieu  qui  redonne  aux  hommes  la  gayeté,  et  la 
ieunesse  aux  vieillards,  qui  addoulcit  et  amollit 
les  passions  de  l'âme,  comme  le  fer  s'amollit  par 
le  feu  :  et  en  ses  loix,  treuve  telles  assemblées  à 
boire  utiles,  pourveu  qu'il  y  aye  un  chef  de  bande 
à  les  contenir  et  reigler  ;  l'yvresse  estant,  dict  il, 
une  bonne  espreuve  et  certaine  de  la  nature  d'un 
chascun,  et  quand  et  quand  propre  à  donner  aux 
personnes  d'aage  le  courage  de  s'esbaudir  en 
dances  et  en  la  musique  ;  choses  utiles,  et  qu'ils 
n'osent  entreprendre  en  sens  rassis  :  Que  le  vin  est 
capable  de  fournir  à  l'ame  de  la  tempérance,  au 
corps  de  la  santé.  Toutesfois  ces  restrictions,  en 
partie  empruntées  des  Carthaginois,  luy  plaisait  : 
Qu'on  s'en  espargne  en  expédition  de  guerre  ; 
Que  tout  magistrat  et  tout  iuge  s'en  abstienne 
sur  le  poinct  d'exécuter  sa  charge,  et  de  consulter 
des  affaires  publicques  ;  Qu'on  n'y  employé  le 
iour,  temps  deu  à  d'aultres  occupations,  ny  celle 
nuict  qu'on  destine  à  faire  des  enfants. 

Ils  disent  que  le  philosophe  Stilpon,  aggravé  de 
vieillesse,  hasta  sa  fin  à  escient  par  le  bruvage 
de  vin  pur.  Pareille  cause,  mais  non  du  propre 
desseing,  suffoqua  aussi  les  forces  abbattues  par 
l'aage  du  philosophe  Arcesilaus. 

Mais  c'est  une  vieille  et  plaisante  question, 
«  si  l'ame  du  sage  seroit  pour  se  rendre  à  la  force 
du  vin,  & 

Si  munit»  adhibet  vim  aapientia? l. 

A  combien   de  vanité  nous  poulse  cette  bonne 

1  Si  le  vin  peut  terrasser  la  sagesse  la  plus  ferme.  Hor.  Od. 
lit,  28,  4.  —  C'est  ici  une  parodie  plutôt  qu'une  citation, 

opinion  que  nous  avons  de  nous  !  La  plus  reiglee 
ame  du  monde  et  la  plus  parfaicte  n'a  que  trop 
à  faire  à  se  tenir  en  pieds,  et  à  se  garder  de  s'em- 
porter par  terre  de  sa  propre  foiblesse  :  de  mille 
il  n'en  est  pas  une  qui  soit  droicte  et  rassise  un 
instant  de  sa  vie  ;  et  se  pourroit  mettre  en  doubte, 
si  selon  sa  naturelle  condition,  elle  y  peult  iamais 
estre  :  mais  d'y  ioindre  la  constance,  c'est  sa  der- 
nière perfection  ;  ie  dis  quand  rien  ne  la  chocque- 
roit,  ce  que  mille*  accidents  peuvent  faire  :  Lucrèce, 
ce  grand  poëte,  a  beau  philosopher  et  se  bander  ; 
le  voylà  rendu  insensé  par  un  bruvage  amoureux. 
Pensent  ils  qu'une  apoplexie  n'estourdisse  aussi 
bien  Socrates  qu'une  portefais  ?  Les  uns  ont  oublié 
leur  nom  mesme  par  la  force  d'une  maladie  ;  et 
une  legiere  bleceure  a  renversé  le  iugement  à 
d'aultres.  Tant  sage  qu'il  vouldra,  mais  enfin  c'est 
un  homme  ;  qu'est  il  plus  caducque,  plus  misé- 
rable, et  plus  de  néant  ?  La  sagesse  ne  force  pas 
nos  conditions  naturelles  : 

Sudores  itaque,  et  pallorem  existera  toto 
Corpore,  et  infringi  linguam,  vocemque  aboriri, 
Caligare  oculos,  sonere  aures,  succidere  artus, 
Denique  concidere,  ex  animi  terrore,  videmus  1  : 

il  fault  qu'il  cille  les  yeulx  au  coup  qui  le  menace  ; 
il  fault  qu'il  frémisse  planté  au  bord  d'un  précipice, 
comme  un  enfant  ;  nature  ayant  voulu  se  reserver 
ces  legieres  marques  de  son  auctorité,  inexpugnables 
à  nostre  raison  et  à  la  vertu  stoïque,  pour  luy 
apprendre  sa  mortalité  et  nostre  fadeze  :  il  pâlit  à 
la  peur,  il  rougit  à  la  honte,  il  gémit  à  la  cholique, 

1  Aussi,  lorsque  l'esprit  est  frappé  de  terreur,  tout  le  corps 
pâlit  et  se  couvre  de  sueur,  la  langue  bégaye,  la  voix  s'éteint, 
la  vue  se  trouble,  les  oreilles  tintent,  la  machine  se  relâche  et 
s'affaisse.  Lucrèce,  III,  155. 

sinon  d'une  voix  désespérée  et  esclatante,  au  moins 
d'une  voix  cassée  et  enrouée  : 

Humani  a  se  nihil  alienuin  putet 3. 

Les  poètes,  qui  feignent  tout  à  leur  poste,  n'osent 
pas  descharger  seulement  des  larmes  leurs  héros  : 

Sic  f  atur  lacrymans,  classique  immittit  habenas  2. 

Luy  suffise  de  brider  et  modérer  ses  inclinations  ; 
car  de  les  emporter,  il  n'est  pas  en  luy.  Cettuy 
mesme  nostre  Plutarque,  si  parfaict  et  excellent 
iuge  des  actions  humaines,  à  veoir  Brutus  et 
Torquatus  tuer  leurs  enfants,  est  entré  en  doubte 
si  la  vertu  pouvoit  donner  iusques  là,  et  si  ces  per- 
sonnages n'a  voient  pas  esté  plustost  agitez  par 
quelque  aultre  passion.  Toutes  actions  hors  les 
bornes  ordinaires  sont  subiectes  à  sinistre  inter- 
prétation ;  d'autant  que  nostre  goust  n'advient 
non  plus  à  ce  qui  est  au  dessus  de  luy,  qu'à  ce  qui 
est  au  dessoubs. 

Laissons  cette  aultre  secte  faisant  expresse  pro- 
fession de  fierté  :  mais  quand  en  la  secte  mesme 
estimée  la  plus  molle,  nous  oyons  ces  vanteries  de 
Metrodorus  :  Occupavi  te,  Fortuna,  atque  cepi  ; 
omnesque  aditus  tuos  interclusi,  ut  ad  me  adspirare 
non  posses 3  :  quand  Anaxarchus,  par  l'ordonnance 
de  Nicocreon,  tyran  de  Cypre,  couché  dans  un 
vaisseau  de  pierre,  et  assommé  à  coups  de  mail  de 

1  Qu'il  ne  se  croie  donc  à  l'abri  d'aucun  accident  humain. 
Térence,  Heautontim.  act.  I,  se.  i,  v.  25.  —  Montaigne  détourne 
ici  ce  vers  de  son  vrai  sens,  pour  l'adapter  à  sa  pensée. 

2  Ainsi  parlait  Énée,  les  larmes  aux  yeux  ;  et  sa  flotte  voguait 
à  pleines  voiles.  Virg.  Ênéid.  VI,  1. 

3 Je  t'ai  prévenue,  je  t'ai  domptée,  ô  Fortune!  j'ai  fortifié 
toutes  les  avenues  par  où  tu  pouvais  venir  jusqu'à  moi.  Cic. 
Tusc.  quasi.  V,  9. 

fer,  ne  cesse  de  dire,  «  Frappez,  rompez  ;  ce  n'est 
pas  Anaxarchus,  c'est  son  estuy  que  vous  pilez  :  t> 
quand  nous  oyons  nos  martyrs  crier  au  tyran,  au 
milieu  de  la  flamme,  «  C'est  assez  rosti  de  ce  costé 
là  ;  hache  le,  mange  le,  il  est  cuit  ;  recommence  de 
Faultre  :  »  quand  nous  oyons,  en  Iosephe,  cet  enfant 
tout  deschiré  de  tenailles  mordantes,  et  percé  des 
aJesnes  d'Antiochus,  le  desfier  encores,  criant 
d'une  voix  ferme  et  asseuree  :  «Tyran,  tu  perds 
temps,  me  voicy  tousiours  à  mon  ayse  ;  où  est 
cette  douleur,  où  sont  ces  torments  dequoy  tu  me 
menaceois  ?  n'y  sçais  tu  que  cecy  ?  ma  constance 
te  donne  plus  de  peine  que  ie  n'en  sens  de  ta 
cruauté  :  ô  lasche  belitre  !  tu  'te  rens,  et  ie  me 
renforce  :  fois  moy  plaindre,  fois  moy  fléchir,  fois 
moy  rendre,  si  tu  peulx  ;  donne  courage  à  tes  satel- 
lites et  à  tes  bourreaux;  les  voylà  défaillis  de  cœur, 
ils  n'en  peuvent  plus;  arme  les,  acharne  les  :  » 
certes,  il  fault  confesser  qu'en  ces  âmes  là  il  y  a 
quelque  altération  et  quelque  fureur,  tant  saincte 
soit  elle.  Quand  nous  arrivons  à  ces  saillies  stoïques, 
«  I'ayme  mieulx  estre  furieux  que  voluptueux  ;  » 
mot  d'Antisthenes,  Mavetrjv  /^âAAov,  rj  r)<rÔ€iT]v1  : 
quand  Sextius  nous  dict,  «  qu'il  ayme  mieulx  estre 
enferre  de  la  douleur  que  de  la  volupté  :  »  quand 
Epicurus  entreprend  de  se  faire  mignarder  à  la 
goutte  ;  et  refusant  le  repos  et  la  santé,  que  de 
gayeté  de  cœur  il  desrie  les  maulx  ;  et  mesprisant 
les  douleurs  moins  aspres,  desdaignant  les  luicter 
et  les  combattre,  qu'il  en  appelle  et  désire  des  fortes, 
poignantes,  et  dignes  de  luy  ; 

Spumantemque  dari,  pecora  inter  înertia,  votis 
Optât  aprum,  aut  fulvum  descendere  monte  leonem  5  : 

*  Aulu-Geixe,  IX,  5  ;  Diog&ne  Laerce,  VI,  3.  —  Montaigne 
a  traduit  ces  mots  avant  de  les  citer. 

2  Dédaignant  ces  animaux  timides,  il  voudrait  qu'un  sanglier 

qui  ne  iuge  que  ce  sont  boutées  d'un  courage  eslancé 
hors  de  son  giste  ?  Nostre  ame  ne  sçauroit  de  son 
siège  attaindre  si  hault  ;  il  fault  qu'elle  le  quitte 
et  s'esleve,  et  que  prenant  le  frein  aux  dents,  elle 
emporte  et  ravisse  son  homme  si  loing,  qu'aprez 
il  s'estonne  luy  mesme  de  son  faict  :  comme  aux 
exploicts  de  la  guerre,  la  chaleur  du  combat  poulse 
les  soldats  généreux  souvent  à  franchir  des  pas  si 
hazardeux,  qu'estants  revenus  à  eulx,  ils  en  tran- 
sissent d'estonnement  les  premiers  :  comme  aussi 
les  poètes  sont  esprins  souvent  d'admiration  de 
leurs  propres  ouvrages,  et  ne  recognoissent  plus 
la  trace  par  où  ils  ont  passé  une  si  belle  carrière  ; 
c'est  ce  qu'on  appelle  aussi  en  eulx  ardeur  et  manie. 
Et  comme  Platon  dict,  que  pour  néant  heurte 
à  la  porte  de  la  poésie  un  homme  rassis  :  aussi  dict 
Aristote,  qu'aulcune  ame  excellente  n'est  exempte 
de  meslange  de  folie  ;  et  a  raison  d'appeller  folie 
tout  eslancement,  tant  louable  soit  il,  qui  surpasse 
nostre  propre  iugement  et  discours  ;  d'autant  que 
la  sagesse  est  un  maniement  reiglé  de  nostre  ame, 
et  qu'elle  conduict  avecques  mesure  et  proportion, 
et  s'en  respond.  Platon  argumente  ainsi,  «  que  la 
faculté  de  prophetizer  est  au  dessus  de  nous  ;  qu'il 
fault  estre  hors  de  nous  quand  nous  la  traictons  ; 
il  fault  que  nostre  prudence  soit  offusquée  ou  par 
le  sommeil,  ou  par  quelque  maladie,  ou  enlevée 
de  sa  place  par  un  ravissement  céleste.  » 

écumant  vînt  s'offrir  à  lui,  ou  qu'un  lion  descendît  de  la  mon- 
tagne. Virg,  É?iéid,  IV,  158. 

CHAPITRE  III 

COUSTUME   DE  L'iSLE  DE  CEA 

Si  philosopher  c'est  doubler,  comme  ils  disent,  à 
plus  forte  raison  niaiser  et  fantastiquer,  comme  ie 
fois,  doibt  estre  doubter  ;  car  c'est  aux  apprentifs 
à  enquérir  et  à  débattre,  et  au  cathedrant  de  ré- 
soudre. Mon  cathedrant,  c'est  l'auctorité  de  la 
volonté  divine,  qui  nous  reigle  sans  contredict, 
et  qui  a  son  reng  au  dessus  de  ces  humaines  et 
vaines  contestations. 

Philippus  estant  entré  à  main  armée  au  Pélopon- 
nèse, quelqu'un  disoit  à  Damindas  que  les  Lace- 
demoniens  auroient  beaucoup  à  souffrir,  s'ils  ne 
se  remettoient  en  sa  grâce  :  «Eh!  poltron!  res- 
pondit  il,  que  peuvent  souffrir  ceulx  qui  ne 
craignent  point  la  mort  ?  »  On  demandoit  aussi 
à  Agis  comment  un  homme  pourroit  vivre  libre  : 
«  Mesprisant,  dit  il,  le  mourir.  »  Ces  propositions, 
et  mille  pareilles  qui  se  rencontrent  à  ce  propos, 
sonnent  évidemment  quelque  chose  au  delà 
d'attendre  patiemment  la  mort,  quand  elle  nous 
vient  :  car  il  y  a  en  la  vie  plusieurs  accidents  pires 
à  souffrir  que  la  mort  mesme  ;  tesmoing  cet  enfant 
lacedemonien  prins  par  Antigonus,  et  vendu  pour 
serf,  lequel  pressé  par  son  maistre  de  s'employer 
à  quelque  service  abiect  :  »  Tu  verras,  dit  il,  qui  tu 
as  acheté  :  ce  me  seroit  honte  de  servir  ayant  la 
liberté  si  à  main  y»  et  ce  disant,  se  précipita  du 
hault  de  la  maison.  Antipater  menaceant  asprement 
les  Lacedemoniens,  pour  les  renger  à  certaine  sienne 
demande  :  «  Si  tu  nous  menaces  de  pis  que  la  mort, 
respondirent  ils,  nous  mourrons  plus  volontiers  :  » 
et  à  Philippus  leur  ayant  escript  qu'il  empescheroit 

toutes  leurs  entreprises  :  «  Quoy  !  nous  empes- 
cheras  tu  aussi  de  mourir  ?  »  C'est  ce  qu'on  dict, 
que  le  sage  vit  tant  qu'il  doibt,  non  pas  tant  qu'il 
peult  ;  et  que  le  présent  que  nature  nous  ayt 
faict  le  plus  favorable,  et  qui  nous  oste  tout  moyen 
de  nous  plaindre  de  nostre  condition,  c'est  de  nous 
avoir  laissé  la  clef  des  champs  :  elle  n'a  ordonné 
qu'une  entrée  à  la  vie,  et  cent  mille  yssues.  Nous 
pouvons  avoir  f aulte  de  terre  pour  y  vivre  ;  mais 
de  terre  pour  y  mourir,  nous  n'en  pouvons  avoir 
faulte,  comme  respondit  Boiocalus  aux  Romains. 
Pourquoy  te  plains  tu  de  ce  monde  ?  il  ne  te  tient 
pas  :  si  tu  vis  en -peine,  ta  lascheté  en  est  cause.  A 
mourir,  il  ne  reste  que  le  vouloir  : 

Ubique  mors  est  ;  optime  hoc  cavit  Deus. 

Eripere  vitam  nemo  non  homini  potest  ; 

At  nemo  mortem  :  mille  ad  hanc  aditus  patent l. 

Et  ce  n'est  pas  la  recepte  à  une  seule  maladie  :  la 
mort  est  la  recepte  à  touts  maulx;  c'est  un  port 
très  asseuré,  qui  n'est  iamais  à  craindre,  et  sou- 
vent à  rechercher.  Tout  revient  à  un,  que  l'homme 
se  donne  sa  fin,  ou  qu'il  la  souffre;  qu'il  coure  au 
devant  de  son  iour,  ou  qu'il  l'attende;  d'où  qu'il 
vienne,  c'est  tousiours  le  sien  :  en  quelque  lieu 
que  le  filet  se  rompe,  il  y  est  tout;  c'est  le  bout 
de  la  fusée.  La  plus  volontaire  mort,  c'est  la  plus 
belle.  La  vie  dépend  de  la  volonté  d'aultruy  ;  la 
mort,  de  la  nostre.  En  aulcune  chose  nous  ne  deb- 
vons  tant  nous  accommoder  à  nos  humeurs,  qu'en 
celle  là.  La  réputation  ne  touche  pas  une  telle 
entreprinse;  c'est  folie  d'y  avoir  respect.  Le  vivre, 
c'est  servir,  si  la  liberté  de  mourir  en  est  à  dire. 

1  Par  un  effet  de  la  sagesse  divine,  la  mort  est  partout.  Chacun 
peut  ôter  la  vie  à  l'homme,  personne  ne  peut  lui  ôter  la  mort  : 
mille  chemins  ouverts  y  conduisent.  Séneque,  Thebaïs,  act.  I, 
se.  1,  v.  151. 

Le  commun  train  de  la  guarison  se  conduict  aux 
dépens  de  la  vie  :  on  nous  incise,  on  nous  cautérise, 
on  nous  destrenche  les  membres,  on  nous  sous- 
traict  l'aliment  et  le  sang  ;  un  pas  plus  oultre, 
nous  voylà  guaris  tout  à  faict.  Pourquoy  n'est  la 
veine  du  gosier  autant  à  nostre  commandement 
que  la  médiane  ?  Aux  plus  fortes  maladies, 
les  plus  forts  remèdes.  Servius  le  grammairien 
ayant  la  goutte,  n'y  trouva  meilleur  conseil  que  de 
s'appliquer  du  poison  à  tuer  ses  iambes  :  qu'elles 
feussent  podagriques  à  leur  poste,  pourvu  qu'elles 
feussent  insensibles.  Dieu  nous  donne  assez  de 
congé,  quand  il  nous  met  en  tel  estât,  que  le  vivre 
est  pire  que  le  mourir.  C'est  foiblesse  de  céder  aux 
maulx,  mais  c'est  folie  de  les  nourrir.  Les  stoïciens 
disent  que  c'est  vivre  convenablement  à  nature, 
pour  le  sage,  de  se  despartir  de  la  vie,  encores 
qu'il  soit  en  plein  heur,  s'il  le  faict  opportunément; 
et  au  fol,  de  maintenir  sa  vie,  encores  qu'il  soit 
misérable,  pourveu  qu'il  soit  en  la  plus  grande 
part  des  choses  qu'ils  disent  estre  selon  nature. 
Comme  ie  n'offense  les  loix  qui  sont  faictes  contre 
les  larrons,  quand  i'emporte  le  mien,  et  que  ie 
couppe  ma  bourse  ;  ny  des  boutefeux  quand  ie 
brusle  mon  bois  :  aussi  ne  suis  ie  tenu  aux  loix 
faictes  contre  les  meurtriers,  pour  m'estre  osté 
ma  vie.  Hegesias  disoit  que,  comme  la  condition 
de  la  vie,  aussi  la  condition  de  la  mort  debvoit 
dépendre  de  nostre  eslection.  Et  Diogenes  rencon- 
trant le  philosophe  Speusippus  affligé- de  longue 
hydropisie,  se  faisant  porter  en  lictiere,  qui  luy 
escria  :  «  Le  bon  salut,  Diogenes  ;  —  A  toy,  point 
de  salut,  respondit  il,  qui  souffres  le  vivre,  estant 
en  tel  estât.  »  De  vray,  quelque  temps  aprez, 
Speusippus  se  feit  mourir,  ennuyé  d'une  si  pénible 
condition  de  vie, 

Mais  cecy  ne  s'en  va  pas  sans  contraste  :  car 
plusieurs  tiennent,  Que  nous  ne  pouvons  aban- 
donner cette  garnison  du  monde,  sans  le  commande- 
ment exprez  de  celuy  qui  nous  y  a  mis  ;  et  que 
c'est  à  Dieu,  qui  nous  a  icy  envoyez,  non  pour  nous 
seulement,  ouy  bien  pour  sa  gloire  et  service  d'aul- 
truy,  de  nous  donner  congé  quand  il  luy  plaira, 
non  à  nous  de  le  prendre  :  Que  nous  ne  sommes 
pas  nayz  pour  nous,  ains  aussi  pour  nostre  paï&  : 
les  loix  nous  redemandent  compte  de  nous  pour 
leur  interest,  et  ont  action  d'homicide  contre  nous  ; 
aultrement,  comme  déserteurs  de  nostre  charge, 
nous  sommes  punis  en  l' attitré  monde  : 

Proxirna  deinde  teneîit  mcesti  loca,  qui  iibl  lethum 
InsonteS  pfeperere  manu,  ltieemque  perosi 
Proiecere  animas  *. 

Il  y  a  bien  plus  de  constance  à  user  la  chaisne  qui 
nous  tient,  qu'à  la  rompre,  et  plus  d'espreuve  de 
fermeté  en  Regulus  qu'en  Caton  ;  c'est  l'indiscrétion 
et  l'impatience  qui  nous  haste  le  pas»  Nuls  acci- 
dents ne  font  tourner  le  dos  à  la  vifve  vertu  ; 
elle  cherche  les  maulx  et  la  douleur  comme  son 
aliment,  les  menaces  des  tyrans,  les  géhennes  et 
les  bourreaux,  l'animent  et  la  vivifient  ; 

Duris  ut  ilex  tonsa  bipennibus 
Nigrsfe  feraci  frondis  in  Algido, 
Per  damna,  per  caedes,  ab  ipso 
Dueit  opes,  animUmque  ferro  2  : 

1  Plus  loin,  on  voit  accablés  de  tristesse  les  malheureux  qui 
ont  tranché,  par  Une  mort  volontaire,  des  jours  jusqu'alors 
innocents,  et  qui,  détestant  la  lumière,  ont  rejeté  le  fardeau 
de  la  vie.  VifcG.  ÉnHd.  Vî,  434. 

2  Tel  le  chêne,  dans  les  noires  forêts  de  TAlgide,  se  fortifie 
sous  les  eoups  redoublés  de  la  hashe  ;  Se*  pertes,  ses  blessures, 
le  fer  même  qui  le  frappe,  lui  donnent  une  nouvelle  Vigueur. 
Hor.  Od.  ÎV,  4,  57- 

et  comme  dict  Faultre, 

Non  est,  ut  putas,  virtus,  pater, 
Timere  vitam;  sed  malis  ingentibus 
Obstare,  nec  se  vertere,  ac  rétro  dare  1. 
Rébus  in  adversis  facile  est  contemnere  mortem  : 
Fortius  ille  facit,  qui  miser  esse  potest  2. 

C'est  le  roolle  de  îa  couardise,  non  de  la  vertu,  de 
s'aller  tapir  dans  un  creux,  soubs  une  tumbe  mas- 
sifve,  pour  éviter  les  coups  de  la  fortune  ;  la  vertu 
ne  rompt  son  chemin  ny  son  train,  pour  orage 
qu'il  fasse  : 

Si  fractus  illabatur  orbis, 
Impavidum  ferient  ruinœ  3. 

Le  plus  communément,  la  fuitte  d'aultres  incon- 
vénients nous  poulse  à  cettuy  cy;  voire  quelques- 
fois  la  fuitte  de  la  mort  faict  que  nous  y  courons  : 

Hic,  rogo,  non  furor  est,  ne  moriare,  mori  4  ? 

comme  ceulx  qui,  de  peur  du  précipice,  s'y  lan- 
cent eulx  mesmes  : 

Multos  in  summa  pericula  misit 
Venturi  timor  ipse  mali  :  fortissimus  ille  est, 
Qui  promptus  metuenda  pati,  si  cominus  instent, 
Et  differre  potest  5. 

1  La  vertu,  mon  père,  ne  consiste  pas,  comme  vous  le  pensez, 
à  craindre  la  vie,  mais  à  ne  pas  fuir  honteusement,  à  faire  face 
à  l'adversité.  SénÈque,  ThébaHs,  acte  I,  v.  190. 

2  Dans  ^'adversité  il  est  facile  de  mépriser  la  mort  :  il  a  bien 
plus  de  courage,  celui  qui  sait  être  malheureux.  Martial,  XI, 
56,  15. 

3  Que  l'univers  brisé  s'écroule,  les  ruines  le  frapperont  sans 
l'effrayer.  Hor.  Od.  III,  3,  7. 

4  Dites-moi,  je  vous  prie,  mourir  de  peur  de  mourir,  n'est-ce 
pas  folie  ?  Martial,  II,  80,  2. 

5  La  crainte  même  du  péril  fait  souvent  qu'on  se  hâte  de  s'y 
précipiter.  L'homme  courageux  est  celui  qui  brave  le  Ranger 
s'il  le  faut,  et  qui  l'évite  s'iï  est  possible.  Lucain,  Vil,  it:*^  t>i 

Usque  adeo,  mortis  formidine,  vita? 
Percipit  humanos  odium,  lucisque  videndae, 
Ut  sibi  consciscant  mœrenti  pectore  lethum, 
Obliti  fontem  curarum  hune  esse  timorem  1. 

Platon,  en  ses  loix,  ordonne  sépulture  ignominieuse 
à  celuy  qui  a  privé  son  plus  proche  et  plus  amy, 
sçavoir  est  soy  mesme,  de  la  vie  et  du  cours  des 
destinées,  non  contrainct  par  iugement  publicque, 
ny  par  quelque  triste  et  inévitable  accident  de  la 
fortune,  ni  par  une  honte  insupportable,  mais  par 
lascheté  et  foiblesse  d'une  ame  craintifve.  Et  l'opi- 
nion qui  desdaigne  nostre  vie,  elle  est  ridicule  ; 
car  enfin  c'est  nostre  estre,  c'est  nostre  tout.  Les 
choses  qui  ont  un  estre  plus  noble  et  plus  riche, 
peuvent  accuser  le  nostre  :  mais  c'est  contre  nature 
que  nous  nous  mesprisons  et  mettons  nous  mesmes 
à  nonchaloir;  c'est  une  maladie  particulière,  et 
qui  ne  se  veoid  en  aulcune  aultre  créature,  de  se 
haïr  et  desdaigner.  C'est  de  pareille  vanité  que 
nous  desirons  estre  aultre  chose  que  ce  que  nous 
sommes  :  le  fruict  d'un  tel  désir  ne  nous  touche 
pas,  d'autant  qu'il  se  contredict  et  s'empesche  en 
soy.  Celuy  qui  désire  d'estre  faict,  d'un  homme, 
ange,  il  ne  faict  rien  pour  luy  :  il  n'en  vauldroit 
de  rien  mieulx  :  car  n'estant  plus,  qui  se  resiouira 
et  ressentira  de  cet  amendement  pour  luy  ? 

Débet  enim,  misère  cui  forte,  œgreque  futurum  est, 
Ipse  quoque  esse  in  eo  tum  tempore,  quum  maie  possit 
Accidere  ~. 

La  sécurité,  l'indolence,  l'impassibilité,  la  priva- 
tion des  maulx  de  cette  vie,  que  nous  acheptons 

1  La  crainte  de  la  mort  inspire  souvent  aux  hommes  un  tel 
dégoût  de  la  vie,  qu'ils  tournent  contre  eux-mêmes  des  mains 
désespérées,  oubliant  que  la  crainte  de  la  mort  était  Tunique 
source  de  leurs  peines.  Lucrèce,  III,  79. 

2  On  n'a  rien  à  craindre  du  malheur,  si  l'on  n'existe  plus  dans 

oaps  où  il  pourrait  arriver.  Lucrèce,  III,  874. 

au  prix  de  la  mort,  ne  nous  apporte  aulcune  com- 
modité :  pour  néant  évite  la  guerre,  celuy  qui  ne 
peult  iouyr  de  la  paix  ;  et  pour  néant  fuit  la  peine, 
qui  n'a  dequoy  savourer  le  repos. 

Entre  ceulx  du  premier  advis,  il  y  a  eu  grand 
doubte  sur  cecy,  Quelles  occasions  sont  assez  iustes 
pour  faire  entrer  un  homme  en  ce  party  de  se 
tuer?  ils  appellent  cela  evXoyov  e^ayary^v  *.  Car 
quoy  qu'ils  dient  qu'il  fault  souvent  mourir  pour 
causes  legieres,  puis  que  celles  qui  nous  tiennent 
en  vie  ne  sont  gueres  fortes,  si  y  faut  il  quelque 
mesuré.  Il  y  a  des  humeurs  fantastiques  et  sans 
discours  qui  ont  poulsé,  non  des  hommes  particu- 
liers seulement,  mais  des  peuples,  à  se  desiâife  : 
i'en  ay  allégué  par  cy  devant  des  exemples  ;  et 
nous  lisons  en  oultre  des  vierges  milesiennes,  que 
par  une  conspiration  furieuse,  elles  se  pëndôient 
les  unes  àprèz  les  aultres,  iusques  à  ce  que  le 
magistrat  y  pourveust,  ordonnant  que  celles  qui  se 
trouveroient  ainsi  pendues,  feussent  traisnees  du 
mêsme  licol  toutes  nues  par  la  ville.  Quand  Threi- 
cion  presche  Cleomenes  de  se  tuer  pour  le  mauvais 
estât  de  ses  affaires,  et  ayant  fuy  la  mort  plus 
hônnorable  en  la  batt aille  qu'il  venôit  de  perdre, 
d'accepter  cette  aultre  qui  luy  est  seconde  en  hon- 
neur, et  ne  donner  point  de  loisir  aux  victorieux 
de  luy  faire  souffrir  ou  une  morf  ou  une  vie  hon- 
teuse ;  Cleomenes,  d'un  courage  lacedemonién  et 
stoïque,  refuse  ce  conseil,  comme  lasche  et  efféminé  : 
{<  C'est  Une  recepte,  dict  il,  qui  ne  me  peult  iamais 
manquer,  et  de  laquelle  il  ne  se  fault  pas  servir 
tant  qu'il  y  a  un  doigt  d'espérance  de  reste  ;  que 
le  vivre  est  quelquesfois  constance  et  vaillance; 

1  ÏÏtiXoryov  étayuyfjp,  sortie  raisonnable.  C'était  rexpKfc&lion 
des  «tôïciens.  Voyefc  DiOôènê  LaërCê,  Vlîï,  130  ;  et  leâ  obser- 
vations de  Ménagé,  p.  311  et  312. 

qu'il  veult  que  sa  mort  mesme  serve  à  son  pals, 
et  en  veult  faire  un  acte  d'honneur  et  de  vertu.  * 
Threicion  se  creut  dez  lors,  et  se  tua.  Cleomenes 
en  feit  aussi  autant  depuis,  mais  ce  feut  aprez 
avoir  essayé  le  dernier  poinct  de  la  fortune.  Touts 
les  inconvénients  ne  valent  pas  qu'on  vueille 
mourir  pour  les  éviter  :  et  puis  y  ayant  tant  de 
soubdains  changements  aux  choses  humaines,  il 
est  mal  aysé  à  iuger  à  quel  poinct  nous  sommes 
iustement  au  bout  de  nostre  espérance  : 

Sperat  et  in  saiva  victus  gladiator  arena, 
Sit  licet  infesta  pollice  turba  minax  1 . 

Toutes  choses,  disoit  un  mot  ancien,  sont  espe- 
rables  à  un  homme,  pendant  qu'il  vit.  «Ouy, 
mais,  respond  Seneca,  pourquoy  auroy  ie  plustost 
en  la  teste  cela,  Que  la  fortune  peult  toutes  choses 
pour  celuy  qui  est  vivant  ;  que  cecy,  Que  fortune 
ne  peult  rien  sur  celuy  qui  sçait  mourir  ?  »  On 
veoid  Iosephe  engagé  en  un  si  apparent  dangier  et 
si  prochain,  tout  un  peuple  s'estant  eslevé  contre 
luy,  que  par  discours  il  n'y  pouvoit  avoir  aulcune 
ressource;  toutesfois  estant,  comme  il  dict,  con- 
seillé sur  ce  poinct,  par  un  de  ses  amis,  de  se  des- 
faire, bien  luy  servit  de  s'opiniastrer  encores  en 
l'espérance  ;  car  la  fortune  contourna,  oultre  toute 
raison  humaine,  cet  accident,  si  bien  qu'il  s'en 
veid  délivré  sans  aulcun  inconvénient.  Et  Cassius 
et  Brut  us,  au  contraire,  achevèrent  de  perdre  les 
reliques  de  la  romaine  liberté,  de  laquelle  ils  estoient 
protecteurs,  par  la  précipitation  et  témérité  de- 
quoy  ils  se  tuèrent  avant  le  temps  et  l'occasion. 
A  la  iournee  de  Serisolles,   monsieur  d'Anguien 

1  Renversé  sur  l'arène,  le  gladiateur  vaincu  espère  encore, 
quoique,  par  le  signe  ordinaire,  le  peuple  ordonne  qu'il  ïneure. 
P^NiAPiUfa,  de  Spet  ap.  Vîrg.  Latalecta,  éd.  Scaligefo,  p.  223. 

essaya  deux  fois  de  se  donner  de  l'espee  dans  la 
gorge,  désespéré  de  la  fortune  du  combat  qui  se 
porta  mal  en  l'endroict  où  il  estoit  ;  et  cuida  par 
précipitation  se  priver  de  la  iouïssance  d'une  si 
belle  victoire.  I'ay  veu  cent  lièvres  se  sauver  soubs 
les  dents  des  lévriers.  Aliquis  camifici  suo  superstes 
fuit 1. 

Multa  dies,  variusque  labor  mutabilis  œvi 
Rettulit  in  melius  ;  multos  alterna  revisens 
Lusit,  et  in  solido  rursus  fortuna  locavit  2. 

Pline  dict  qu'il  n'y  a  que  trois  sortes  de  maladies 
pour  lesquelles  éviter  on  aye  droict  de  se  tuer  ;  la 
plus  aspre  de  toutes,  c'est  la  pierre  à  la  vessie, 
quand  l'urine  en  est  retenue  :  Seneque,  celles 
seulement  qui  esbranlent  pour  long  temps  les 
offices  de  l'ame.  Pour  éviter  une  pire  mort,  il  y  en 
a  qui  sont  d'advis  de  la  prendre,  à  leur  poste. 
Democritus,  chef  des  Aetoliens,  mené  prisonnier 
à  Rome,  trouva  moyen,  de  nuict,  d'eschapper  ;  mais 
suyvi  par  ses  gardes,  avant  que  se  laisser  repren- 
dre, il  se  donna  de  l'espee  au  travers  du  corps. 
Antinous  et  Theodotus,  leur  ville  d'Epire  re- 
duicte  à  l'extrémité  par  les  Romains,  feurent 
d'advis  au  peuple  de  se  tuer  touts  :  mais  le  conseil 
de  se  rendre  plustost  ayant  gaigné,  ils  allèrent 
chercher  la  mort,  se  ruants  sur  les  ennemis  en 
intention  de  frapper,  non  de  se  couvrir.  L'isle  de 
Goze,  forcée  par  les  Turcs  il  y  a  quelques  années, 
un  Sicilien  qui  avoit  deux  belles  filles  prestes  à 
marier,  les  tua  de  sa  main,  et  leur  mère  aprez,  qui 
accourut  à  leur  mort  :  cela  faict,  sortant  en  rue 

1  Tel  a  survécu  à  son  bourreau.  Séneque,  Epist.  13. 

2  Les  temps,  les  événements  divers,  ont  souvent  amené  des 
changements  heureux;  capricieuse  dans  ses  jeux,  la  fortune 
abaisse  souvent  les  hommes  pour  les  relever  avec  plus  d'éclat. 
Virg.  En.  XI,  425.  . 

avecques  une  arbaleste  et  une  arquebuse,  de  deux 
coups  il  en  tua  les  deux  premiers  Turcs  qui  s'ap- 
prochèrent de  sa  porte,  et  puis  mettant  l'espee  au 
poing,  s'alla  mesler  furieusement,  où  il  feut  soub- 
dain  enveloppé  et  mis  en  pièces,  se  sauvant  ainsi 
du  servage  aprez  en  avoir  délivré  les  siens.  Les 
femmes  iuifves,  aprez  avoir  faict  circoncire  leurs 
enfants,  s'alloient  précipiter  quand  et  eulx,  fuyants 
la  cruauté  d'Antiochus.  On  m'a  conté  qu'un  pri- 
sonnier de  qualité  estant  en  nos  conciergeries,  ses 
parents,  advertis  qu'il  seroit  certainement  con- 
demné,  pour  éviter  la  honte  de  telle  mort,  appor- 
tèrent un  presbtre  pour  luy  dire  que  le  souverain 
remède  de  sa  délivrance  estoit  qu'il  se  recommen- 
dast  à  tel  sainct  avec  tel  et  tel  vœu,  et  qu'il  feust 
huict  iours  sans  prendre  aulcun  aliment,  quel- 
que défaillance  et  foiblesse  qu'il  sentist  en  soy.  Il 
l'en  creut,  et  par  ce  moyen  se  desfeit,  sans  y  penser, 
de  sa  vie  et  du  dangier.  Scribonia  conseillant  Libo, 
son  nepveu,  de  se  tuer  plustost  que  d'attendre 
la  main  de  la  iustice,  luy  disoit  que  c'estoit  pro- 
prement faire  l'affaire  d'aultruy,  que  de  conserver 
sa  vie  pour  la  remettre  entre  les  mains  de  ceulx  qui 
la  viendroient  chercher  trois  ou  quatre  iours  aprez  ; 
et  que  c'estoit  servir  ses  ennemis,  de  garder  son 
sang  pour  leur  en  faire  curée. 

Il  se  lit  dans  la  Bible,  que  Nicanor,  persécuteur 
de  îa  loy  de  Dieu,  ayant  envoyé  ses  satellites  pour 
saisir  le  bon  vieillard  Razias,  surnommé,  pour 
l'honneur  de  sa  vertu,  le  père  aux  luifs  ;  comme 
ce  bon  homme  n'y  veid  plus  d'ordre,  sa  porte 
bruslee,  ses  ennemis  prests  à  le  saisir,  choisissant 
de  mourir  généreusement  plustost  que  de  venir 
entre  les  mains  des  meschants,  et  de  se  laisser 
mastiner  contre  l'honneur  de  son  reng,  il  se  frappa 
de  son  espee  :  mais  le  coup,  pour  la  haste,  n'ayant 

pas  esté  bien  assené,  il  courut  se  précipiter  du 
hault  d'un  mur  au  travers  de  la  trouppe,  laquelle 
s'escartant  et  luy  faisant  place,  il  cheut  droicte- 
ment  sur  la  teste;  ce  neantmoins,  se  sentant  en- 
cores  quelque  reste  de  vie,  il  ralluma  son  courage, 
et  s'eslevant  en  pieds,  tout  ensanglanté  et  chargé 
de  coups,  et  faulsant  la  presse,  donna  iusques  à 
certain  rochier  couppé  et  precipiteux,  où  n'en 
pouvant  plus,  il  print  par  l'une  de  ses  plaies  à 
deux  mains  ses  entrailles,  les  deschirant  et  frois- 
sant, et  les  iecta  à  travers  les  poursuyvants,  appel- 
lant  sur  euîx  et  attestant  la  vengeance  divine. 

Des  tiolences  qui  se  font  à  la  conscience,  la  plus 
à  éviter,  à  mon  advis,  c'est  celle  qui  se  faict  à  la 
chasteté  des  femmes,  d'autant  qu'il  y  a  quelque 
plaisir  corporel  naturellement  meslé  parmy;  et  à 
cette  cause,  le  dissentiment  n'y  peut  estre  assez  en- 
tier, et  semble  que  la  force  soit  meslee  à  quelque 
volonté.  L'histoire  ecclésiastique  a  en  révérence 
plusieurs  tels  exemples  de  personnes  dévotes  qui 
appellerent  la  mort  à  guarant  contre  les  oultrages 
que  les  tyrans  preparoient  à  leur  religion  et  con- 
science. Pelagia  et  Sophronia,  toutes  deux  canoni- 
sées, celle  là  se  précipita  dans  la  rivière  avecques 
sa  mère  et  ses  sœurs,  pour  éviter  la  force  de  quel- 
ques soldats  ;  et  cette  cy  se  tua  aussi,  pour  éviter 
la  force  de  Maxentius  l'empereur. 

Il  nous  sera  à  l'adventure  honnorable  aux  siècles 
advenir,  qu'un  savant  aucteur  de  ce  temps,  et 
notamment  parisien,  se  mette  en  peine  de  per- 
suader aux  dames  de  nostre  siècle  de  prendre 
plustost  tout  aultre  party,  que  d'entrer  en  l'hor- 
rible conseil  d'un  tel  desespoir.  le  suis  marry  qu'il 
n'a  sceu,  pour  mesler  à  ses  contes,  le  bon  mot  que 
i'apprins  à  Toulouse,  d'une  femme  passée  par  les 
mains  de  quelques  soldats  :  «  Dieu  soit  loué,  disoit 

elle,  qu'au  moins  une  fois  en  ma  vie  ie  m'en  suis 
saoulée  sans  péché  !  &  A  la  vérité,  ces  cruautez 
ne  sont  pas  dignes  de  la  doulceur  françoise.  Aussi, 
Dieu  mercy,  nostre  air  s'en  veoid  infiniment  purgé 
depuis  ce  bon  advertissement.  Suffit  qu'elles 
dient  «  Nenny,  »  en  le  faisant,  suivant  la  reigle  du 
bon  Marot. 

L'histoire  est  toute  pleine  de  ceulx  qui,  en 
mille  façons,  ont  changé  à  la  mort  une  vie  peineuse. 
Lucius  Aruntius  se  tua,  «  pour,  disoit  il,  fuyr 
et  l'advenir  et  le  passé.  »  Granius  Silvanus  et 
Statius  Proximus,  aprez  estre  pardonnez  par 
Néron,  se  tuèrent;  ou  pour  ne  vivre  de  la  grâce 
d'un  si  meschant  homme,  ou  pour  n'estre  en  peine 
une  aultre  fois  d'un  second  pardon,  veu  sa  facilité 
aux  souspeçons  et  accusations  à  rencontre  des 
gents  de  bien.  Spargapizez,  fils  de  la  royne  Tomyris, 
prisonnier  de  guerre  de  Cyrus,  employa  à  se  tuer 
la  première  faveur  que  Cyrus  luy  feit  de  le  faire 
destacher,  n'ayant  prétendu  aultre  fruict  de 
sa  liberté  que  de  venger  sur  soy  la  honte  de  sa 
prinse.  Bogez,  gouverneur  en  Eione  de  la  part 
du  roy  Xerxes,  assiégé  par  l'armée  des  Athéniens 
soubs  la  conduite  de  Cimon,  refusa  la  composition 
de  s'en  retourner  seurement  en  Asie  à  tout  sa 
chevance,  impatient  de  survivre  à  la  perte  de  ce 
que  son  maistre  luy  avoit  donné  en  garde  ;  et 
aprez  avoir  deiïendu  iusques  à  l'extrémité  sa  ville, 
n'y  restant  plus  que  manger,  iecta  premièrement 
en  la  rivière  de  Strymon  tout  l'or  et  tout  ce  dequoy 
il  luy  sembla  l'ennemy  pouvoir  faire  plus  de  butin  ; 
et  puis  ayant  ordonné  d'allumer  un  grand  buchier, 
et  d'esgosiller  femmes,  enfants,  concubines  et  ser- 
viteurs, les  meit  dans  le  feu,  et  puis  soy  mesme. 

Ninachetuen,  seigneur  indois,  ayant  senty  le 
premier  vent  de  la  délibération  du  viceroy  portu- 

gais  de  le  desposseder,sans  aulcunecause  apparente, 
de  la  charge  qu'il  avoit  en  Malaca,  pour  la  donner 
au  roy  de  Campar,  print  à  part  soy  cette  resolu- 
tion :  il  feit  dresser  un  eschaffaut  plus  long  que 
large,  appuyé  sur  des  colonnes,  royalement  tapissé 
et  orné  de  fleurs  et  de  parfums  en  abondance  ; 
et  puis  s'estant  vestu  d'une  robbe  de  drap  d'or, 
chargée  de  quantité  de  pierreries  de  hault  prix, 
sortit  en  rue,  et  par  des  degrez  monta  sur  l'es- 
chaffaut,  en  un  coing  duquel  il  y  avoit  un  buchier 
de  bois  aromatiques  allumé.  Le  monde  accourut 
veoir  à  quelle  fin  ces  préparatifs  inaccoustumez  : 
Ninachetuen  remonstra,  d'un  visage  hardy  et 
mal  content,  l'obligation  que  la  nation  portugaloise 
luy  avoit  ;  combien  fidèlement  il  avoit  versé  en 
sa  charge;  qu'ayant  si  souvent  tesmoigné  pour 
aultruy,  les  armes  en  main,  que  l'honneur  luy 
estoit  beaucoup  plus  cher  que  la  vie,  il  n'estoit  pas 
pour  en  abandonner  le  soing  pour  soy  mesme  ; 
que  la  fortune  ]uy  refusant  tout  moyen  de  s'opposer 
à  l'iniure  qu'on  luy  vouloit  faire,  son  courage 
au  moins  luy  ordonnoit  de  s'en  oster  le  sentiment, 
et  de  ne  servir  de  fable  au  peuple,  et  de  triumphe 
à  des  personnes  qui  valoient  moins  que  luy  : 
ce  disant,  il  se  iecta  dans  le  feu. 

Sextilia,  femme  de  Scaurus,  et  Paxea,  femme  de 
Labeo,  pour  encourager  leurs  maris  à  éviter  les 
dangiers  qui  les  pressoient,  ausquels  elles  n'avoient 
part  que  par  l'interest  de  l'affection  coniugale, 
engagèrent  volontairement  la  vie,  pour  leur  servir, 
en  cette  extrême  nécessité,  d'exemple  et  de  com- 
paignie.  Ce  qu'elles  feirent  pour  leurs  maris, 
Cocceius  Nerva  le  feit  pour  sa  patrie,  moins  utile- 
ment, mais  de  pareil  amour  :  ce  grand  iurisconsulte, 
fleurissant  en  santé,  en  richesse,  en  réputation, 
en  crédit  prez  de  l'empereur,  n'eut  aultre  cause  de 

se  tuer,  que  la  compassion  du  misérable  estât  de 
la  chose  publicque  romaine.  Il  ne  se  peult  rien 
adiouster  à  la  délicatesse  de  la  mort  de  la  femme  de 
Fulvius,  familier  d'Auguste.  Auguste  ayant  descou- 
vert qu'il  avoit  esventé  un  secret  important  qu'il 
luy  avoit  fié,  un  matin  qu'il  le  veint  veoir,  luy 
en  feit  une  maigre  mine  :  il  s'en  retourne  au  logis 
plein  de  desespoir,  et  dict  tout  piteusement  à  sa 
femme,  qu'estant  tumbé  en  ce  malheur,  il  estoit 
résolu  de  se  tuer  ;  elle  tout  franchement  :  «  Tu 
ne  feras  que  raison,  veu  qu'ayant  assez  souvent 
expérimenté  l'incontinence  de  ma  langue,  tu  ne 
t'en  es  point  donné  de  garde.  Mais  laisse,  que  ie 
me  tue  la  première  :  »  et  sans  aultrement  marchan- 
der, se  donna  d'une  espee  dans  le  corps.  Vibius 
Virius,  désespéré  du  salut  de  sa  ville,  assiégée  par 
les  Romains,  et  de  leur  miséricorde,  en  la  dernière 
délibération  de  leur  sénat,  aprez  plusieurs  remon- 
strances  employées  à  cette  fin,  conclud  que  le  plus 
beau  estoit  d'eschapper  à  la  fortune  par  leurs  pro- 
pres mains;  les  ennemis  les  auroient  en  honneur, 
et  Hannibal  sentiroit  de  combien  fidèles  amis  il 
auroit  abandonnés  :  conviant  ceulx  qui  approu- 
vèrent son  advis,  d'aller  prendre  un  bon  soupper 
qu'on  avoit  dressé  chez  luy,  où  aprez  avoir  faict 
bonne  chère,  ils  boiroieni?  ensemble  de  ce  qu'on 
luy  presenteroit  ;  bruvage  qui  délivrera  nos  corps 
des  torments,  nos  âmes  des  iniures,  nos  yeulx 
et  nos  aureilles  du  sentiment  de  tant  de  vilains 
maulx  que  les  vaincus  ont  à  souffrir  des  vainqueurs 
très  cruels  et  offensez  ;  i'ay,  disoit  il,  mis  ordre  qu'il 
y  aura  personnes  propres  à  nous  iecter  dans  un 
buchier  au  devant  de  mon  huys,  quand  nous  serons 
expirez.  Assez  de  gents  approuvèrent  cette  haulte 
resolution  ;  peu  l'imitèrent  :  vingt  et  sept  sénateurs 
le  suyvirent  ;  et  après  avoir  essayé  d'estouffer 

dans  le,  vin  cette  fascheuse  pensée,  finirent  leur 
repas  par  ce  mortel  mets  ;  et  s'entr'embrassants, 
aprez  avoir  en  commun  déploré  le  malheur  de 
leur  païs,  les  uns  se  retirèrent  en  leurs  maisons, 
les  aultres  s'arresterent  pour  estre  enterrez  dans 
le  feu  de  Vibius  avec  luy  :  et  eurent  touts  la  mort 
si  longue,  la  vapeur  du  vin  ayant  occupé  les  veines 
et  retardant  l'effect  du  poison,  qu'aulcuns  feurent 
à  une  heure  prez  de  veoir  les  ennemis  dans  Capoue, 
qui  feut  emportée  le  lendemein,  et  d'encourir  les 
misères  qu'ils  avoient  si  chèrement  fuy.  Taurea 
Iubellius,  un  aultre  citoyen  de  là,  le  consul  Fulvius 
retournant  de  cette  honteuse  boucherie  qu'il  avoit 
faicte  de  deux  cents  vingt  cinq  sénateurs,  le  rap- 
pella  fièrement  par  son  nom,  et  l'ayant  arresté  : 
«Commande,  feit  il,  qu'on  me  massacre  aussi 
aprez  tant  d' aultres,  à  fin  que  tu  te  puisses  vanter 
d'avoir  tué  un  beaucoup  plus  vaillant  homme  que 
toy.  »  Fulvius  le  desdaignant  comme  insensé, 
aussi  que  sur  l'heure  il  venoit  de  recevoir  lettres 
de  Rome,  contraires  à  l'inhumanité  de  son  exécu- 
tion, qui  luy  lioient  les  mains  ;  Iubellius  continua  : 
«  Puis  que,  mon  païs  prins,  mes  amis  morts,  et 
ayant  occis  de  ma  main  ma  femme  et  mes  enfants 
pour  les  soustraire  à  la  désolation  de  cette  ruyne, 
il  m'est  interdict  de  mourir  de  la  mort  de  mes 
concitoyens,  empruntons  de  la  vertu  la  vengeance 
de  cette  vie  odieuse  :  »  et  tirant  un  glaive  qu'il 
avoit  caché,  s'en  donna  au  travers  la  poictrine, 
tumbant  renversé  et  mourant  aux  pieds  du  consul. 
Alexandre  assiegeoit  une  ville  aux  Indes  ;  ceulx 
de  dedans  se  trouvants  pressez,  se  résolurent 
vigoreusement  à  le  priver  du  plaisir  de  cette 
victoire,  et  s'embraiserent  universellement  touts 
quand  et  leur  ville,  en  despit  de  son  humanité  : 
nouvelle  guerre  ;  les  ennemis  combattoient  pour 

les  sauver,  eulx  pour  se  perdre,  et  faisôient  pour 
guarantir  leur  mort,  toutes  les  choses  qu'on  faict 
pour  guarantir  sa  vie. 

Astapa,  ville  cTEspaigne,  se  trouvant  foible  de 
murs  et  de  deffenses  pour  soustenir  les  Romains, 
les  habitants  feirent  un  amas  de  leurs  richesses 
et  meubles  en  la  place  ;  et  ayants  rengé  au  dessus 
de  ce  monceau  les  femmes  et  les  enfants,  et  Fayants 
entouré  de  bois  et  matière  propre  à  prendre  feu 
soubdainement,  et  laissé  cinquante  ieunes  hommes 
d'entre  eulx  pour  l'exécution  de  leur  resolution, 
feirent  une  sortie  où,  suyvant  leur  vœu,  à  faulte  de 
pouvoir  vaincre,  ils  se  feirent  touts  tuer.  Les  cin- 
quante, aprez  avoir  massacré  toute  ame  vivante 
esparse  par  leur  ville,  et  mis  lejfeu  en  ce  monceau, 
s'y  lancèrent  aussi,  finissants  leur  généreuse  liberté 
en  un  estât  insensible,  plustost  que  douloureux 
et  honteux,  et  monstrants  aux  ennemis  que  si 
fortune  Feust  voulu,  ils  eussent  eu  aussi  bien  le 
courage  de  leur  oster  la  victoire,  comme  ils  avoient 
eu  de  la  leur  rendre  et  frustratoire  et  hideuse,  voire 
et  mortelle  à  ceulx  qui,  amorcez  par  la  lueur  de 
For  coulant  en  cette  flamme,  s'en  estants  approchez 
en  nombre,  y  feurent  suffoquez  et  bruslez,  le 
reculer  leur  estant  interdict  par  la  foule  qui  les 
suyvoit. 

Les  Abydeens,  presse^  par  Philippus,  se  résolu- 
rent de  mesme  :  mais  estants  prins  de  trop  court, 
le  roy  ayant  horreur  de  veoir  la  précipitation 
téméraire  de  cette  exécution  (les  thresors  et  les 
meubles,  qu'ils  avoient  diversement  condemnez 
au  feu  et  au  nauffrage,  saisis),  retirant  ses  soldats, 
leur  concéda  trois  iours  à  se  tuer  avecques  plus 
d'ordre  et  plus  à  Fayse  ;  lesquels  ils  remplirent 
de  sang  et  de  meurtre  au  delà  de  toute  hostile 
cruauté,  et  ne  s'en  sauva  une  seule  personne  qui 

eust  pouvoir  sur  soy.  Il  y  a  infinis  exemples  de 
pareilles  conclusions  populaires,  qui  semblent  plus 
aspres  d'autant  que  l'effect  en  est  plus  universel  : 
elles  le  sont  moins  que  séparées  ;  ce  que  le  discours 
ne  feroit  en  chascun,  il  le  faict  en  touts,  l'ardeur 
de  la  société  ravissant  les  particuliers  iugements. 

Les  condemnez  qui  attendoient  l'exécution,  du 
temps  de  Tibère,  perdoient  leurs  biens,  et  estoient 
privez  de  sépulture  :  ceux  qui  l'anticipoient  en  se 
tuants  eulx  mesmes,  estoient  enterrez,  et  pouvoient 
faire  testament. 

Mais  on  désire  aussi  quelquesfois  la  mort  pour 
l'espérance  d'un  plus  grand  bien.  «  le  désire,  dict 
sainct  Paul,  estre  dissoult,  pour  estre  avecques 
Iesus  Christ  :  »  et,  «  Qui  me  desprendra  de  ces 
liens  ?  j>  Cleombrotus  Ambraciota,  ayant  leu  le 
Phsedon  de  Platon,  entra  en  si  grand  appétit  de 
la  vie  advenir,  que  sans  aultre  occasion,  il  s'alla 
précipiter  en  la  mer.  Par  où  il  appert  combien 
improprement  nous  appelions  desespoir  cette  dis- 
solution volontaire,  à  laquelle  la  chaleur  de  l'espoir 
nous  porte  souvent,  et  souvertt  une  tranquille 
et  rassise  inclination  de  iugement.  Iacques  du 
Chastel,  evesque  de  Soissons,  au  voyage  d'oul- 
tremer  que  feit  sainct  Louys,  veoyant  le  roy  et 
toute  l'armée  en  train  de  revenir  en  France,  laissant 
les  affaires  de  la  religion  ^nparfaictes,  print  resolu- 
tion de  s'en  aller  plustost  en  paradis  ;  et  ayant 
dict  adieu  à  ses  amis,  donna  seul,  à  la  vue  d'un 
chascun,  dans  l'armée  des  ennemis,  où  il  feut  mis 
en  pièces.  En  certain  royaume  de  ces  nouvelles 
terres,  au  iour  d'une  solenne  procession,  auquel 
l'idole  qu'ils  adorent  est  promenée  en  publicque 
sur  un  char  de  merveilleuse  grandeur  ;  oultre  ce 
qu'il  se  veoid  plusieurs  se  détaillants  les  morceaux 
de  leur  chair  vifve  à  luy  offrir,  il  s'en  veoid  nombre 

d'aultres,  se  prosternants  emmy  la  place,. qui  se 
font  mouldre  et  briser  sous  les  roues  pour:  en 
acquérir  aprez  leur  mort  vénération  de  saincteté, 
qui  leur  est  rendue.  Là  mort  de  cet  evesque,  les 
armes  au  poing,  a  de  la  générosité  plus,  et  moins 
de  sentiment,  l'ardeur  du  combat  en  amusant  une 
partie. 

Il  y  a  des  polices  qui  se  sont  meslees  de  reigler 
la  iustice  et  opportunité  des  morts  volontaires. 
En  nostre  Marseille  il  se  gardoit,  au  temps  passé, 
du  venin  préparé  à  tout  de  la  ciguë,  aux  despens 
publicques,  pour  ceulx  qui  vouldroient  haster 
leurs  iours  ;  ayant  premièrement  approuvé  aux 
six  cents,  qui  est  oit  leur  sénat,  les  raisons  de 
leur  entreprinse  :  et  n'estoit  loisible,  aultrement  que 
par  congé  du  magistrat  et  par  occasions  légitimes, 
de  mettre  la  main  sur  soy.  Cette  loy  estoit  encores 
ailleurs. 

Sextns  Pompeius  allant  en  Asie,  passa  par 
Tisle  de  Cea  de  Negrepont  ;  il  adveint,  de  fortune, 
pendant  qu'il  y  estoit,  comme  nous  l'apprend 
l'un  de  ceulx  de  sa  compaignie,  qu'une  femme 
de  grande  auctorité,  ayant  rendu  compte  à  ses 
citoyens  pourquoy  elle  estoit  résolue  de  finir  sa 
vie,  pria  Pompeius  d'assister  à  sa  mort,  pour  la 
rendre  plus  honnorable  :  ce  qu'il  feit  ;  et  ayant 
long  temps  essayé  pour  néant,  à  force  d'éloquence, 
qui  luy  estoit  merveilleusement  à  main,  et  de 
persuasion,  de  la  destourner  de  ce  desseing,  souffrit 
enfin  qu'elle  se  contentast.  Elle  avoit  passé  quatre 
vingts  dix  ans  en  très  heureux  estât  d'esprit  et 
de  corps  ;  mais  lors  couchée  sur  son  lict,  mieulx 
paré  que  de  coustume,  et  appuyée  sur  le  coude  : 
«  Les  dieux,  dict  elle,  ô  Sextus  Pompeius,  et  plus- 
tost  ceulx  que  ie  laisse  que  ceulx  que  ie  vois  trouver, 
te  sçachent  gré  dequoy  tu  n'as  desdaigné  d'estre 

et  conseiller  de  ma  vie,  et  tesmoing  de  ma  mort  ! 
De  ma  part,  ayant  tousiours  essayé  le  favorable 
visage  de  fortune,  de  peur  que  l'envie  de  trop 
vivre  ne  m'en  face  veoir'  un  contraire,  ie  m'en 
vois  d'une  heureuse  fin  donner  congé  aux  restes 
de  mon  ame,  laissant  de  moy  deux  filles  et  une 
légion  de  nepveux.  »  Cela  faict,  ayant  presché  et 
exhorté  les  siens  à  l'union  et  à  la  paix,  leur  ayant 
desparty  ses  biens,  et  recommendé  les  dieux 
domestiques  à  sa  fille  aisnee,  elle  print  d'une  main 
asseûree  la  coupe  où  estoit  le  venin,  et  ayant  faict 
ses  vœus  à  Mercure,  et  les  prières  de  la  conduire 
en  quelque  heureux  siège  en  l'aultre  monde,  avalla 
brusquement  ce  mortel  bruvage.  Or  entreteint  elle 
la  compaignie  du  progrez  de  son  opération,  et 
comme  les  parties  de  son  corps  se  sentoient  saisies 
de  froid  l'une  aprez  l'aultre  ;  iusques  à  ce  qu'ayant 
dict  enfin  qu'il  arrivoit  au  cœur  et  aux  entrailles, 
elle  appella  ses  filles  pour  luy  faire  le  dernier  office 
et  luy  clorre  les  yeulx. 

Pline  recite  de  certaine  nation  hyperboree,  qu'en 
icelle,  pour  la  doulce  température  de  l'air,  les  vies 
ne  se  finissent  communément  que  par  la  propre 
volonté  des  habitants  ;  mais  qu'estants  las  et 
saouls  de  vivre,  ils  ont  en  coustume,  au  bout  d'un 
long  aage,  aprez  avoir  faict  bonne  chère,  se  pré- 
cipiter en  la  mer,  du  hault  d'un  certain  rochier 
destiné  à  ce  service.  La  douleur  et  une  pire  mort 
me  semblent  les  plus  excusables  incitations. 

CHAPITRE  IV 

A  DEMAIN   LES  AFFAIRES 

Ie  donne  avecques  raison,  ce  me  semble,  la  palme 
à  lacques  Amyot  sur  touts  nos  escri vains  françois, 
non  seulement  pour  la  naïfveté  et  pureté  du  langage, 
en  quoy  il  surpasse  touts  aultres,  ny  pour  la 
constance  d'un  si  long  travail,  ny  pour  la  profon* 
deur  de  son  sçavoir,  ayant  peu  desvelopper  si 
heureusement  un  aucteur  si  espineux  et  terré 
(car  on  m'en  dira  ce  qu'on  vouldra,  ie  n'entens 
rien  au  grec,  mais  ie  veoy  un  sens  si  bien  ioinct 
et  entretenu  par  tout  en  sa  traduction,  que,  ou 
il  a  certainement  entendu  l'imagination  vraye 
de  l'aucteur,  ou  ayant,  par  longue  conversation, 
planté  vifvement  dans  son  ame  une  générale  idée 
de  celle  de  Plutarque,  il  ne  luy  a  au  moins  rien 
preste  qui  le  desmente  ou  qui  le  desdie)  ;  mais, 
sur  tout,  ie  luy  sçay  bon  gré  d'avoir  sceu  trier  et 
choisir  un  livre  si  digne  et  si  à  propos,  pour  en 
faire  présent  à  son  pais.  Nous  aultres  ignorants 
estions  perdus,  si  ce  livre  ne  nous  eust  relevé 
du  bourbier  :  sa  mercy,  nous  osons  à  cette  heure 
et  parler  et  escrire  ;  les  dames  en  régentent  les 
maistres  d'eschoie  ;  c'est  nostre  bréviaire.  Si  ce 
bon  homme  vit,  ie  luy  resigne  Xenophon,  pour 
en  faire  autant  :  c'est  une  occupation  plus  aysee, 
et  d'autant  plus  propre  à  sa  vieillesse  ;  et  puis, 
ie  ne  sçay  comment  il  me  semble,  quoy  qu'il  se 
desmesle  bien  brusquement  et  nettement  d'un 
mauvais  pas,  que  toutesfois  son  style  est  plus 
chez  soy,  quand  il  n'est  pas  pressé  et  qu'il  roule  à 
son  ayse. 
I'estois  à  cette  heure  sur  ce  passage  où  Plutarque 

dict  de  soy  mesme,  que  Rusticus  assistant  à  une 
sienne  déclamation  à  Rome,  y  receut  un  pacquet 
de  la  part  de  l'empereur,  et  temporisa  de  l'ouvrir 
iusques  à  ce  que  tout  feust  faict  :  «  En  quoy,  dict 
il,  toute  l'assistance  loua  singulièrement  la  gravité 
de  -ce  personnage.  »  De  vray,  estant  sur  le  propos 
de  la  curiosité,  et  de  cette  passion  avide  et  gour- 
mande de  nouvelles,  qui  nous  faict,  avec  tant 
d'indiscrétion  et  d'impatience,  abandonner  toutes 
choses  pour  entretenir  un  nouveau  venu,  et  perdre 
tout  respect  et  contenance  pour  crocheter  soubdain, 
où  que  nous  soyons,  les  lettres  qu'on  nous  apporte, 
il  a  eu  raison  de  louer  la  gravité  de  Rusticus  ; 
et  pouvoit  encores  y  ioindre  la  louange  de  sa  civilité 
et  courtoisie,  de  n'avoir  voulu  interrompre  le 
cours  de  sa  déclamation.  Mais  ie  fois  doubte  qu'on 
le  peust  louer  de  prudence  ;  car  recevant  à  l'im- 
proveu  lettres,  et  notamment  d'un  empereur,  il 
pouvoit  bien  advenir  que  le  différer  à  les  lire  eust 
esté  d'un  grand  preiudice.  Le  vice  contraire  à  la 
curiosité,  c'est  la  nonchalance,  vers  laquelle  ie 
penche  évidemment  de  ma  complexion,  et  en  la- 
quelle i'ay  veu  plusieurs  hommes  si  extrêmes, 
que  trois  ou  quatre  iours  aprez,  on  retrouvoit 
encores  en  leur  pochette  les  lettres  toutes  closes 
qu'on  leur  avoit  envoyées. 

le  n'en  ouvris  iamais  non  seulement  de  celles 
qu'on  m'eust  commises,  mais  de  celles  mesmes 
que  la  fortune  m' eust  faict  passer  par  les  mains  ; 
et  fois  conscience  si  mes  yeulx  desrobbent,  par 
mesgarde,  quelque  cognoissance  des  lettres  d'im- 
portance qu'il  lit  quand  ie  suis  à  costé  d'un  grand. 
Iamais  homme  ne  s'enquit  moins  et  ne  fureta 
moins  ez  affaires  d'aultruy. 

Du  temps  de  nos  pères,  monsieur  de  Boutieres 
cuida  perdre  Turin  pour,  estant  en  bonne  corn- 

paignie  à  soupper,  avoir  remis  à  lire  un  advertis- 
sement  qu'on  luy  donnoit  des  trahisons  qui  se 
dressoient  contre  cette  ville,  où  il  commandoit. 
Et  ce  mesme  Plutarque  m'a  apprins  que  Iulius 
César  se  feust  sauvé,  si  allant  au  sénat  le  iour  qu'il 
y  feust  tué  par  les  coniurez,  il  eust  leu  un  mémoire 
qu'on  luy  présenta  ;  et  f aict  aussi  le  conte  d' Archias, 
tyran  de  Thebes  :  que  le  soir  avant  l'exécution 
de  Fentreprinse  que  Pelopidas  avoit  faicte  de  le 
tuer,  pour  remettre  son  païs  en  liberté,  il  luy  feut 
escript  par  un  aultre  Archias,  Athénien,  de  poinct 
en  poinct,  ce  qu'on  luy  preparoit;  et  que  ce  pacquet 
luy  ayant  esté  rendu  pendant  son  soupper,  il  re- 
meit  à  l'ouvrir,  disant  ce  mot,  qui  depuis  passa  en 
proverbe  en  Grèce  :  «  A  demain  les  affaires.  » 

Un  sage  homme  peult,  à  mon  opinion,  pour 
l'interest  d'aultruy,  comme  pour  ne  rompre  indé- 
cemment compaignie,  ainsi  que  Rusticus,  ou  pour 
ne  discontinuer  une  aultre  affaire  d'importance, 
remettre  à  entendre  ce  qu'on  luy  apporte  de  nou- 
veau ;  mais  pour  son  interest  ou  plaisir  particulier, 
mesme  s'il  est  homme  ayant  charge  publicque, 
pour  ne  rompre  son  disner,  voire  ny  son  sommeil, 
il  est  inexcusable  de  le  faire.  Et  anciennement 
estoit  à  Rome  la  place  consulaire,  qu'ils  appelloient, 
la  plus  honnorable  à  table,  pour  estre  plus  à 
délivre,  et  plus  accessible  à  ceulx  qui  surviendraient 
pour  entretenir  celuy  qui  y  seroit  assis  :  tes- 
moignage  que,  pour  estre  à  table,  ils  ne  se  des- 
partoient  pas  de  l'entremise  d'aultres  affaires 
et  survenances.  Mais  quand  tout  est  dict,  il  est 
mal  aysé  ez  actions  humaines  de  donner  reigle  si 
iuste  par  discours  de  raison,  que  la  fortune  n'y 
maintienne  son  droict. 


I.  17 

CHAPITRE  V 

DE  LA  CONSCIENCE 

Voyageant  un  iour,  mon  frère  sieur  de  la  Brousse 
et  moy,  durant  nos  guerres  civiles,  nous  rencon- 
trasmes  un  gentilhomme  de  bonne  façon.  Il  estoit 
du  party  contraire  au  nostre  ;  mais  ie  n'en  sçavoy 
rien,  car  il  se  contrefaisoit  aultre  :  et  le  pis  de  ces 
guerres,  c'est  que  les  chartes  sont  si  meslees,  vostre 
ennemy  n'estant  distingué  d'avecques  vous  d'aul- 
cune  marque  apparente,  ny  de  langage,  ny  de 
port,  nourry  en  mesmes  loix,  mœurs  et  mesme  air, 
qu'il  est  mal  aysé  d'y  éviter  confusion  et  desordre. 
Cela  me  f  aisoit  craindre  à  moy  mesme  de  rencontrer 
nos  trouppes  en  lieu  où  ie  ne  feusse  cogneu,  pour 
n'estre  en  peine  de  dire  mon  nom,  et  de  pis  à 
Tadventure,  comme  il  m'estoit  aultrefois  advenu  ; 
car  en  un  tel  mescompte  ie  perdis  et  hommes  et 
chevaulx,  et  m'y  tua  Ion  misérablement,  entre 
aultres,  un  page,  gentilhomme  italien,  que  ie 
nourrissoy  soigneusement,  et  feut  estéincte  en  luy 
une  très  belle  enfance  et  pleine  de  grande  espé- 
rance. Mais  cettuy  cy  en  avoit  une  frayeur  si 
esperdue,  et  ie  le  veoyoy  si  mort,  à  chasque  rencontre 
d'hommes  à  cheval  et  passage  de  villes  qui  tenoient 
pour  le  roy,  que  ie  devinay  enfin  que  c'estoient 
alarmes  que  sa  conscience  luy  donnoit.  Il  sembloit 
à  ce  pauvre  homme  qu'au  travers  de  son  masque, 
et  des  croix  de  sa  casaque,  on  iroit  lire  iusques 
dans  son  cœur  ses  secrettes  intentions  :  tant  est 
merveilleux  l'effort  de  la  conscience  !  Elle  nous 
faict  trahir,  accuser  et  combattre  nous  mesmes,  et 
à  faulte  de  tesmoing  estrangier,  elle  nous  produict 
contre  nous, 

Occultum  quatiens  animo  tortore  flagellum l. 

Ce  conte  est  en  la  bouche  des  enfants  :  Bessus, 
Paeonien,  reproché  d'avoir  de  gayeté  de  cœur 
abbattu  un  nid  de  moyneaux,  et  les  avoir  tuez, 
disoit  avoir  eu  raison,  parce  que  ces  oysillons  ne 
cessoient  de  l'accuser  faulsement  du  meurtre  de  son 
père.  Ce  parricide,  iusques  lors,  avoit  esté  occulte 
et  incogneu  :  mais  les  furies  vengeresses  de  la 
conscience  le  feirent  mettre  hors  à  celuy  mesme 
qui  en  debvoit  porter  la  pénitence.  Hésiode  corrige 
le  dire  de  Platon,  «  que  la  peine  suit  de  bien  prez 
le  péché  ;  »  car  il  dict  «  quelle  naist  en  l'instant  et 
quand  et  quand  le  péché.  »  Quiconque  attend  la 
peine,  il  la  souffre  ;  et  quiconque  Ta  méritée, 
l'attend.  La  meschanceté  fabrique  des  torments 
contre  soy  : 

Malum  consilium,  consul  ton  pessimum  2  : 

comme  la  mouche  guespe  picque  et  offense  aultruy, 
mais  plus  soy  mesme  ;  car  elle  y  perd  son  aiguillon 
et  sa  force  pour  iamais, 

Vitasque  in  vulnere  ponunt  s. 

Les  cantharides  ont  en  elles  quelque  partie  qui 
sert  contre  leur  poison  de  contrepoison,  par  une 
contrariété  de  nature  :  aussi  à  mesme  qu'on  prend 
le  plaisir  au  vice,  il  s'engendre  un  desplaisir  con- 
traire en   la   conscience,   qui   nous  tormente   de 

1  Elle  nous  sert  elle-même  de  bourreau,  et  nous  frappe  sans 
cesse  de  fouets  invisibles.  Juvén.  XIII,  195. 

2  Le  mal  retombe  sur  celui  qui  Ta  médité.  Apud  A.  Gellium, 
IV.  5- 

'*  Et  laisse  sa  vie  dans  la  blessure  qu'elle  a  faite.  ViRG-  Géors,. 
IV,  238. 

plusieurs  imaginations  pénibles,  veillants  et  dor- 
mants : 

Quippe  ubi  se  multi,  per  somnia  saspe  loquentes, 
Aut  morbo  délirantes,  procraxe  ferantur, 
Et  celata  diu  in  médium  peccata  dédisse  \ 

Apollodorus  songeoit  qu'il  se  veoyoit  escorcher  par 
les  Scythes,  et  puis  bouillir  dedans  une  marmite, 
et  que  son  cœur  murmuroit  en  disant  :  «le  te 
suis  cause  de  touts  ces  maulx.  »  Aulcune  cachette 
ne  sert  aux  meschants,  disoit  Epicurus,  parce 
qu'ils  ne  se  peuvent  asseurer  d'estre  cachez,  la 
conscience  les  descouvrant  à  eulx  mesmes. 

Prima  est  haec  ultio,  quod  se 
Iudice  nemo  nocens  absolvitur  2. 

Comme  elle  nous  remplit  de  crainte,  aussi  faict 
elle  d'asseurance  et  de  confiance  ;  et  ie  puis  dire 
avoir  marché  en  plusieurs  hazards  d'un  pas  bien 
plus  ferme,  en  considération  de  la  secrette  science 
que  i'avoy  de  ma  volonté  et  innocence  de  mes  des- 
seings : 

Conscia  mens  ut  cuique  sua  est,  ita  concipit  intra 
Pectora  pro  facto  spemque,  metumque  suo  3. 

Il  y  en  a  mille  exemples  ;  il  suffira  d'en  alléguer 
trois  de  mesme  personnage.  Scipion  estant  un  iour 
accusé  devant  le  peuple  romain  d'une  accusation 
importante,  au  lieu  de  s'excuser  ou  de  flatter  ses 
iuges  :  «  Il  vous  siéra  bien,  leur  dict  il,  de  vouloir 

1  Souvent  les  coupables  se  sont  accusés  eux-mêmes  en  songe, 
ou  dans  le  délire  de  la  fièvre,  et  ont  révélé  des  crimes  longtemps 
cachés.  Lucrèce,  V,  1157. 

2  Le  premier  châtiment  du  coupable,  c'est  qu'il  ne  saurait 
s'absoudre  à  son  propre  tribunal.  Juv.  Sat.  XIII,  2. 

3  Selon  le  témoignage  que  l'homme  se  rend  à  soi-même,  il 
a  le  cœur  rempli  de  crainte  ou  d'espérance.  Ovide,  Fast.  I,  485. 

entreprendre  de  iuger  de  la  teste  de  celuy  par  le 
moyen  duquel  vous  avez  l'auctorité  de  iuger  de 
tout  le  monde  !  »  Et  une  aultre  fois,  pour  toute 
response  aux  imputations  que  luy  mettoit  sus  un 
tribun  du  peuple,  au  lieu  de  plaider  sa  cause  : 
«  Allons,  dict  il,  mes  citoyens,  allons  rendre  grâces 
aux  dieux  de  la  victoire  qu'ils  me  donnèrent  contre 
les  Carthaginois  en  pareil  iour  que  cettuy  cy  ;  * 
et  se  mettant  à  marcher  devant,  vers  le  temple, 
voylà  toute  rassemblée  et  son  accusateur  mesme 
à  sa  suitte.  Et  Petilius  ayant  esté  suscité  par  Caton 
pour  luy  demander  compte  de  l'argent  manié  en  la 
province  d'Antioche,  Scipion  estant  venu  au  sénat 
pour  cet  effect,  produisit  le  livre  de  raisons,  qu'il 
avoit  dessoubs  sa  robbe,  et  dit  que  ce  livre  en 
contenoit  au  vray  la  recepte  et  la  mise  :  mais 
comme  on  le  luy  demanda  pour  le  mettre  au  greffe, 
il  le  refusa,  disant  ne  se  vouloir  pas  faire  cette  honte 
à  soy  mesme  ;  et  de  ses  mains,  en  la  présence  du 
sénat,  le  deschira  et  meit  en  pièces.  le  ne  croy 
pas  qu'une  ame  cauterizee  sceust  contrefaire  une 
telle  asseurance.  Il  avoit  le  cœur  trop  gros  de 
nature,  et  accoustumé  à  trop  haulte  fortune,  dict 
Tite  Live,  pour  sçavoir  estre  criminel  et  se  des- 
mettre à  la  bassesse  de  deffendre  son  innocence. 

C'est  une  dangereuse  invention  que  celle  des 
géhennes,  et  semble  que  ce  soit  plustost  un  essay 
de  patience  que  de  vérité.  Et  celuy  qui  les  peult 
souffrir  cache  la  vérité,  et  celuy  qui  ne  les  peult 
souffrir  :  car  pourquoy  la  douleur  me  fera  elle 
plustost  confesser  ce  qui  en  est,  qu'elle  ne  me 
forcera  de  dire  ce  qui  n'est  pas  ?  Et  au  rebours, 
si  celuy  qui  n'a  pas  faict  ce  dequoy  on  l'accuse, 
est  assez  patient  pour  supporter  ces  torments  ; 
pourquoy  ne  le  sera  celuy  qui  l'a  faict,  un  si  beau 
guerdon  que  de  la  vie  luy  estant  proposé  ?  le  pense 

que  le  fondement  de  cette  invention  vient  de  la 
considération  de  l'effort  de  la  conscience  :  car, 
au  coulpable,  il  semble  qu'elle  ayde  à  la  torture 
pour  luy  faire  confesser  sa  faulte,  et  qu'elle  l'affoi- 
blisse  ;  et  de  Taultre  part,  qu'elle  fortifie  l'innocent 
contre  la  torture.  Pour  dire  vray,  c'est  un  moyen 
plein  d'incertitude  et  de  dangier  :  que  ne  diroit  on, 
que  ne  f eroit  on  pour  f uyr  à  si  grief ves  douleurs  ? 

Etiani  innocentes  cogit  mentiri  dolor 1  : 

d'où  il  advient  que  celuy  que  le  iuge  a  géhenne, 
pour  ne  le  faire  mourir  innocent,  il  le  face  mourir 
et  innocent  et  géhenne.  Mille  et  mille  en  ont 
chargé  leur  teste  de  faulses  confessions,  entre  les- 
quels ie  loge  Philotas,  considérant  les  circonstances 
du  procez  qu'Alexandre  luy  feit,  et  le  progrez  de 
sa  géhenne.  Mais  tant  y  a  que  c'est,  dict  on,  le 
moins  mal  que  l'humaine  f  oiblesse  aye  peu  inventer  : 
bien  inhumainement  pourtant,  et  bien  inutilement, 
à  mon  advis. 

Plusieurs  nations,  moins  barbares  en  cela  que 
la  grecque  et  la  romaine,  qui  les  appellent  ainsi, 
estiment  horrible  et  cruel  de  tormenter  et  desrompre 
un  homme,  de  la  faulte  duquel  vous  estes  encores 
en  doubte.  Que  peult  il  mais  de  vostre  ignorance  ? 
Estes  vous  pas  iniuste,  qui  pour  ne  le  tuer  sans 
occasion,  luy  faictes  pis  que  le  tuer?  Qu'il  soit 
ainsi,  veoyez  combien  de  fois  il  ayme  mieulx 
mourir  sans  raison,  que  de  passer  par  cette  infor- 
mation plus  pénible  que  le  supplice,  et  qui  souvent, 
par  son  aspreté,  devance  le  supplice,  et  l'exécute, 
le  ne  sçay  d'où  ie  tiens  ce  conte,  mais  il  rapporte 
exactement  la  conscience  de  nostre  iustice.  Une 

1  La  douleur  force  à  mentir  ceux  mêmes  qui  sont  innocents. 
Sentences  de  Publius  Syrus. 

femme  de  village  accusoit  devant  un  gênerai 
d'armée,  grand  iusticier,  un  soldat  pour  avoir 
arraché  à  ses  petits  enfants  ce  peu  de  bouillie  qui 
luy  restoit  à  les  substanter,  cette  armée  ayant  tout 
ravagé.  De  preuve,  il  n'y  en  avoit  point.  Le  gênerai, 
aprez  avoir  sommé  la  femme  de  regarder  bien  à  ce 
qu'elle  disoit,  d'autant  qu'elle  seroit  coulpable  de 
son  accusation,  si  elle  mentoit  ;  et  elle  persistant, 
il  feit  ouvrir  le  ventre  au  soldat  pour  s'esclaircir  de 
la  vérité  du  faict  :  et  la  femme  se  trouva  avoir 
raison.  Condemnation  instructive. 


CHAPITRE  VI 

DE  L'EXERCITATION 

Il  est  mal  aysé  que  le  discours  et  l'instruction, 
encores  que  nostre  créance  s'y  applique  volontiers, 
soient  assez  puissants  pour  nous  acheminer  iusques 
à  l'action,  si,  oultre  cela,  nous  n'exerceons  et 
formons  nostre  ame  par  expérience  au  train  auquel 
nous  la  voulons  renger  :  ault rement,  quand  elle 
sera  au  propre  des  effects,  elle  s'y  trouvera  sans 
doubte  empeschee.  Voylà  pourquoy,  parmy  les 
philosophes,  ceulx  qui  ont  voulu  attaindre  à 
quelque  plus  grande  excellence,  ne  se  sont  pas 
contentez  d'attendre  à  couvert  et  en  repos  les 
rigueurs  de  la  fortune,  de  peur  qu'elle  ne  les 
surprinst  inexperimentez  et  nouveaux  au  combat; 
ains  ils  luy  sont  allez  au  devant,  et  se  sont  iectez,  à 
escient,  à  la  preuve  des  difficultez  :  les  uns  en  ont 
abandonné  les  richesses,  pour  s'exercer  à  une 
pauvreté  volontaire  ;  les  aultres  ont  recherché  le 
labeur  et  une  austérité  de  vie  pénible,  pour  se 

durcir  au  mal  et  au  travail  ;  d'aultres  se  sont  privez 
des  parties  du  corps  les  plus  chères,  comme  de  la 
veue,  et  des  membres  propres  à  la  génération,  de 
peur  que  leur  service,  trop  plaisant  et  trop  mol, 
ne  relaschast  et  n'attendrist  la  fermeté  de  leur 
ame. 

Mais  à  mourir,  qui  est  la  plus  grande  besongne 
que  nous  ayons  à  faire,  l'exercitation  ne  nous  y 
peult  ayder.  On  se  peult,  par  usage  et  par  expé- 
rience, fortifier  contre  les  douleurs,  la  honte,  l'indi- 
gence, et  tels  aultres  accidents  :  mais  quant  à  la 
mort,  nous  ne  la  pouvons  essayer  qu'une  fois,  nous 
y  sommes  touts  apprentifs  quand  nous  y  venons. 

Il  s'est  trouvé  anciennement  des  hommes  si 
excellents  mesnagiers  du  temps,  qu'ils  ont  essayé, 
en  la  mort  mesme,  de  la  gouster  et  savourer,  et 
ont  bandé  leur  esprit  pour  veoir  que  c'estoit 
de  ce  passage  ;  toutesfois  ils  ne  sont  pas  revenus 
nous  en  dire  des  nouvelles  : 

Nemo  expergitus  exstat, 
Frigida  quera  semel  est  vitaï  pausa  sequuta 3. 

Canius  Iulius,  noble  romain,  de  vertu  et  fermeté 
singulière,  ayant  esté  condemné  à  la  mort  par  ce 
maraud  de  Caligula  ;  oultre  plusieurs  merveilleuses 
preuves  qu'il  donna  de  sa  resolution,  comme  il  estoit 
sur  le  poinct  de  souffrir  la  main  du  bourreau,  un 
philosophe  son  amy  luy  demanda  :  «Eh  bien, 
Canius,  en  quelle  desmarche  est  à  cette  heure 
vostre  ame  ?  que  f  aict  elle  ?  en  quels  pensements 
estes  vous  ?  — ■  le  pensoy,  luy  respondit  il,  à  me 
tenir  prest  et  bandé  de  toute  ma  force,  pour  veoir 
si  en  cet  instant  de  la  mort,  si  court  et  si  brief, 

1  On  ne  se  réveille  jamais,  dès  qu'une  fois  on  a  senti  le  froid 
repos  de  la  mort,  Lucrèce,  III,  942. 

ie  pourray  appercevoir  quelque  deslogement  de 
l'ame,  et  si  elle  aura  quelque  ressentiment  de  son 
yssue  ;  pour,  si  i'en  apprens  quelque  chose,  en 
revenir  donner  aprez,  si  ie  puis,  advertissement  à 
mes  amis.  »  Cettuy  cy  philosophe,  non  seulement 
iusques  à  la  mort,  mais  en  la  mort  mesme.  Quelle 
asseurance  estoit  ce,  et  quelle  fierté  de  courage, 
de  vouloir  que  sa  mort  luy  servist  de  leçon,  et 
avoir  loisir  de  penser  ailleurs  en  un  si  grand 
affaire  ! 

lus  hoc  animi  morientis  habebat l. 

Il  me  semble  toutesfois  qu'il  y  a  quelque  façon  de 
nous  apprivoiser  à  elle,  et  de  l'essayer  aulcunement. 
Nous  en  pouvons  avoir  expérience,  sinon  entière 
et  parfaicte,  au  moins  telle  qu'elle  ne  soit  pas 
inutile,  et  qui  nous  rende  plus  fortifiez  et  asseurez  : 
si  nous  ne  la  pouvons  ioindre,  nous  la  pouvons 
approcher,  nous  la  pouvons  recognoistre  ;  et  si 
nous  ne  donnons  iusques  à  son  fort,  au  moins 
verrons  nous  et  en  practiquerons  les  advenues. 
Ce  n'est  pas  sans  raison  qu'on  nous  faict  regarder 
à  nostre  sommeil  mesme,  pour  la  ressemblance  qu'il 
a  de  la  mort  :  combien  facilement  nous  passons 
du  veiller  au  dormir  !  avecques  combien  peu  d'in- 
terest  nous  perdons  la  cognoissance  de  la  lumière 
et  de  nous  !  A  l'adventure  pourroit  sembler  inutile 
et  contre  nature  la  faculté  du  sommeil,  qui  nous 
prive  de  toute  action  et  de  tout  sentiment,  n'estoit 
que  par  ce  moyen  nature  nous  instruict  qu'elle 
nous  a  pareillement  faicts  pour  mourir  que  pour 
vivre,  et  dez  la  vie  nous  présente  l'éternel  estât 
qu'elle  nous  garde  aprez  icelle,  pour  nous  y  accous- 
tumer  et  nous  en  oster  la  crainte.  Mais  ceulx  qui 

1  Tant  il  exerçait  d'empire  sur  son  âme,  à  l'heure  même  de  la 
mort  !  Lucrèce,  VIII,  636. 

sont  tumbe^  par  quelque  violent  accident  en 
défaillance  de  cœur,  et  qui  y  ont  perdu  toutf 
sentiments,  ceulx  là,  à  mon  advis,  ont  esté  bien 
prez  de  veoir  son  vray  et  naturel  visage  :  car 
quant  à  l'instant  et  au  poinct  du  passage,  il  n'est 
pas  à  craindre  qu'il  porte  avecques  soy  aulcun 
travail  ou  desplaisir,  d  autant  que  nous  ne  pouvons 
avoir  nul  sentiment  sans  loisir  :  nos  souffrances 
ont  besoing  de  temps,  qui  est  si  court  et  si  précipité 
en  la  mort,  qu'il  fault  nécessairement  qu'elle  soit 
insensible.  Ce  sont  les  approches  que  nous  avons 
à  craindre  ;  et  celles  là  peuvent  tumber  en  expé- 
rience. 

Plusieurs  choses  nous  semblent  plus  grandes 
par  imagination  que  par  effect  :  i'ay  passé  une 
bonne  partie  de  mon  aage  en  une  parfaicte  et 
entière  santé  ;  ie  dis  non  seulement  entière,  mais 
encores  alaigre  et  bouillante  ;  cet  estat^  plein  de 
verdeur  et  de  feste,  me  faisoit  trouver  si  norribîe 
la  considération  des  maladies,  que  quand  ie  suis 
venu  à  les  expérimenter,  i'ay  trouvé  leurs  poinctures 
molles  et  lasches  au  prix  de  ma  crainte.  Voycy  que 
i'espreuve  touts  les  iours  :  suis  ie  à  couvert  chaulde- 
ment,  dans  une  bonne  salle,  pendant  qu'il  se  passe 
une  nuict  orageuse  et  tempestueuse,  ie  m'estonne 
et  m'afflige  pour  ceulx  qui  sont  lors  en  la  canï- 
paigne  :  y  suis  ie  moy  mesme,  ie  ne  désire  pas 
seulement  d'estre  ailleurs.  Cela  seul  d'estre  tous- 
iours  enfermé  dans  une  chambre,  me  sembloit 
insupportable  :  ie  feus  incontinent  dressé  à  y 
estre  une  sepmaine  et  un  mois,  plein  d'esmotion, 
d'altération  et  de  foiblesse  ;  et  ay  trouvé  que  lors 
de  ma  santé,  ie  plaignoy  les  malades  beaucoup 
plus  que  ie  ne  me  treuve  à  plaindre  moy  mesme, 
quand  i'en  suis  ;  et  que  la  force  de  mon  appré- 
hension encherissoit  prez  de  moitié  l'essence  et 

vérité  de  la  chose.  F  espère  qu'il  m'en  adviendra 
de  mesme  de  la  mort,  et  qu'elle  ne  vault  pas  la 
peine  que  ie  prens  à  tant  d'apprests  que  ie  dresse, 
et  tant  de  secours  que  i' appelle  et  assemble  pour 
en  soustenir  l'effort.  Mais,  à  toutes  adventures, 
nous  ne  pouvons  nous  donner  trop  d'advantage. 

Pendant  nos  troisiesmes  troubles,  ou  deuxiesmes 
(il  ne  me  souvient  pas  bien  de  cela),  m'estant 
allé  un  iour  promener  à  une  lieue  de  chez  moy, 
qui  suis  assis  dans  le  moïau  de  tout  le  trouble  des 
guerres  civiles  de  France  ;  estimant  estre  en  toute 
seureté,  et  si  voysin  de  ma  retraicte,  que  ie  n'avoy 
point  besoing  de  meilleur  équipage,  i'avoy  prins 
un  cheval  bien  a}7sé,  mais  non  gueres  ferme.  A 
mon  retour,  une  occasion  soubdaine  s'estant 
présentée  de  m'ayder  de  ce  cheval  à  un  service 
qui  n'estoit  pas  bien  de  son  usage,  un  de  mes  gents, 
grand  et  fort,  monté  sur  un  puissant  roussin  qui 
avoit  une  bouche  désespérée,  frais  au  demourant 
et  vigoreux,  pour  faire  le  hardy  et  devancer  ses 
compaignons,  vient  à  le  poulser  à  toute  bride  droict 
dans  ma  route,  et  fondre  comme  un  colosse  sur  le 
petit  homme  et  petit  cheval,  et  le  fouldroyer  de  sa 
roideur  et  de  sa  pesanteur,  nous  envoyant  l'un 
et  Faultre  les  pieds  contremont  :  si  que  voylà  le 
cheval  abbattu  et  couché  tout  estourdy  ;  moy  dix 
ou  douze  pas  au  delà,  estendu  à  la  renverse,  le 
visage  tout  meurtry  et  tout  escorché,  mon  espee, 
que  i'avois  à  la  main,  à  plus  de  dix  pas  au  delà, 
ma  ceincture  en  pièces,  n'ayant  ny  mouvement  ny 
sentiment  non  plus  qu'une  souche.  C'est  le  seul 
esvanouïssement  que  i'aye  senty  iusques  à  cette 
heure.  Ceulx  qui  estoient  avecques  moy,  aprez 
avoir  essayé,  par  touts  les  moyens  qu'ils  peurent, 
de  me  faire  revenir,  me  tenants  pour  mort,  me 
prindrent    entre    leurs    bras,    et    m'emportoient 

avecques  beaucoup  de  difficulté  en  ma  maison,  qui 
estoit  loing  de  là,  environ  une  demy  lieue  fran- 
çoise.  Sur  le  chemin,  et  aprez  avoir  esté  plus  de 
deux  grosses  heures  tenu  pour  trespassé,  ie  com- 
menceay  à  me  mouvoir  et  respirer  ;  car  il  estoit 
tumbé  si  grande  abondance  de  sang  dans  mon 
estomach,  que  pour  l'en  descharger,  nature  eut  be- 
soing  de  ressusciter  ses  forces.  On  me  dressa  sur 
mes  pieds,  où  ie  rendis  un  plein  seau  de  bouillons 
de  sang  pur  ;  et  plusieurs  fois  par  le  chemin  il  m'en 
fallut  faire  de  mesme.  Par  là,  ie  commenceay  à 
reprendre  un  peu  de  vie  ;  mais  ce  feut  par  les 
menus,  et  par  un  si  long  traict  de  temps,  que  mes 
premiers  sentiments  estoient  beaucoup  plus  ap- 
prochants de  la  mort  que  de  la  vie  : 

*   Perché,  dubbiosa  ancor  del  suo  ritorno, 
Non  s'assicura  attonita  la  mente  '. 

Cette  recordation,  que  i'en  ay  fort  empreinte  en 
mon  ame,  me  représentant  son  visage  et  son  idée 
si  prez  du  naturel,  me  concilie  aulcunement  à 
elle.  Quand  ie  commenceay  à  y  veoir,  ce  feut  d'une 
veue  si  trouble,  si  foible  et  si  morte,  que  ie  ne  dis- 
cernons encores  rien  que  la  lumière, 

^  Corne  quel  ch*  or  âpre,  or  chiude 
Gli  occhi,  mezzo  tra  '1  sonno  e  l'esser  desto  2. 

Quant  aux  functions  de  Tarne,  elles  naissoient 
avecques  mesme  progrez  que  celles  du  corps.  le 
me  veis  tout  sanglant;  car  mon  pourpoinct  estoit 
taché    partout    du    sang    que    i'avoy    rendu.    La 

1  Car  rame  abattue,  encore  incertaine  de  son  retour,  ne  peut 
se  raffermir.  Torq.  Tasso,  Gerus.  liberata,  cant.  XII,  stanz.  74. 

2  Comme  un  homme  qui,  moitié  endormi  et  moitié  éveillé, 
tantôt  ouvre  et  tantôt  ferme  les  yeux.  In.  ibid.  cant.  VIII, 
stanz.  26. 

première  pensée  qui  me  veint,  ce  feut  que  i'avois 
une  arquebusade  en  la  teste  :  de  vray,  en  mesmè 
temps,  il  s'en  tiroit  plusieurs  autour  de  nous. 
Il  me  sembloit  que  ma  vie  ne  me  tenoit  plus  qu'au 
bout  des  lèvres  ;  ie  fermoy  les  yeulx  pour  ayder, 
ce  me  sembloit,  à  la  poulser  hors,  et  prenoy  plaisir 
à  m'alanguir  et  à  me  laisser  aller.  C'estoit  une 
imagination  qui  ne  faisoit  que  nager  superficielle- 
ment en  mon  ame,  aussi  tendre  et  aussi  foible  que 
tout  le  reste  ;  mais,  à  la  vérité,  non  seulement 
exempte  de  desplaisir,  ains  meslee  à  cette  douî- 
ceur  que  sentent  ceulx  qui  se  laissent  glisser  au 
sommeil. 

le  croy  que  c'est  ce  mesme  estât  où  se  treuvent 
ceulx  qu'on  veoid  défaillants  de  foiblesse  en  l'a- 
gonie de  la  mort;  et  tiens  que  nous  les  plaignons 
sans  cause,  estimants  qu'ils  soyent  agitez  de  grief  ves 
douleurs,  ou  qu'ils  ayent  l'ame  pressée  de  cogita- 
tions pénibles.  C'a  esté  tousiours  mon  advis,  contre 
l'opinion  de  plusieurs,  et  mesme  d'Estienne  de  la 
Boëtie,  que  ceulx  que  nous  veoyons  ainsi  renversez 
et  assopis  aux  approches  de  leur  fin,  ou  accablez 
de  la.  longueur  du  mal,  ou  par  accident  d'une 
apoplexie,  ou  mal  caducque, 

Vi  morbi  saepe  coactus 
Ante  oculos  aliquis  nostros,  ut  fulminis  ictu, 
Concidit,  et  spumas  agit  ;  ingemit,  et  frémit  artus  ; 
Desipit,  extentat  nervos,  torquetur,  anhelat, 
Inconstanter  et  in  iactando  membra  fatigat  19 

ou  blecez  en  la  teste,  que  nous  oyons  rommeller 
et  rendre  par  fois  des  soupirs  trenchants,  quoy 

1  Souvent  un  malheureux,  attaqué  d'un  mal  subit,  tombe 
tout  à  coup  à  vos  pieds,  comme  frappé  de  la  foudre  ;  sa  bouche 
écume,  sa  poitrine  gémit,  ses  membres  palpitent.  Hors  de  lui, 
il  se  roidit,  il  se  débat,  il  respire  à  peine  ;  il  se  roule  et  s'agite 
en  tous  sens.  Lucrèce,  III,  485. 

que  nous  en  tirons  aulcuns  signes  par  où  il  semble 
qu'il  leur  reste  encore  de  la  cognoissance,  et  quel- 
ques mouvements  que  nous  leur  veoyons  faire  du 
corps  ;  i'ay  tousiours  pensé,  dis  ie,  qu'ils  avoient 
et  l'ame  et  le  corps  ensepveli  et  endormi, 

Vivit,  et  est  vitse  nescius  ipse  suas  *  ; 

et  ne  pouvoy  croire  qu'à  un  si  grand  estonnement 
de» membres,  et  si  grande  défaillance  des  sens,  Famé 
peust  maintenir  aulcune  force  au  dedans  pour  se 
recognoistre  ;  et  que  par  ainsin  ils  n'avoient 
aucun  discours  qui  les  tormentast,  et  qui  leur  peust 
faire  iuger  et  sentir  la  misère  de  leur  condition  ; 
et  que,  par  conséquent,  ils  n'estoient  pas  fort  à 
plaindre. 

le  n'imagine  aulcun  estât  pour  moy  si  insuppor- 
table et  horrible,  que  d'avoir  l'ame  vifve  et  affligée, 
sans  moyen  de  se  déclarer,  comme  ie  diroy  de 
ceulx  qu'on  envoie  au  supplice,  leur  ayant  couppé 
la  langue  (si  ce  n'estoit  qu'en  cette  sorte  de  mort, 
la  plus  muette  me  semble  la  mieulx  séante,  si  elle 
est .  accompaignee  d'un  ferme  visage  et  grave)  ; 
et  comme  ces  misérables  prisonniers  qui  tumbent 
ez  mains  des  vilains  bourreaux  soldats  de  ce 
temps,  desquels  ils  sont  tormentez  de  toute  espèce 
de  cruel  traictement,  pour  les  contraindre  à  quelque 
rançon  excessifve  et  impossible  ;  tenus  ce  pendant 
en  condition  et  en  lieu  où  ils  n'ont  moyen  quel- 
conque d'expression  et  signification  de  leurs  pensées 
et  de  leur  misère.  Les  poëtes  ont  feinct  quelques 
dieux  favorables  à  la  délivrance  de  ceulx  qui 
traisnoient  ainsin  une  mort  languissante  ; 

1  II  vit,  mais  sans  savoir  s'il  jouit  de  la  vie. 

Ovid.  Tyist.  I,  3,  12. 

Hune  ego  Diti 
Sacrum  iussa  fero,  teque  isto  corpore  solvo  *  : 

et  les  voix  et  responses  courtes  et  descousues 
qu'on  leur  arrache  quelquesfois,  à  force  de  crier 
autour  de  leurs  aureilles  et  de  les  tempester,  ou 
des  mouvements  qui  semblent  avoir  quelque  con- 
sentement à  ce  qu'on  leur  demande,  ce  n'est  pas 
tesmoignage  qu'ils  vivent  pourtant,  au  moins  une 
vie  entière.  Il  nous  advient  ainsi  sur  le  begueye- 
ment  du  sommeil,  avant  qu'il  nous  ayt  du  tout 
saisis,  de  sentir  comme  en  songe  ce  qui  se  faict 
autour  de  nous,  et  suyvre  les  voix,  d'une  ouye 
trouble  et  incertaine  qui  semble  ne  donner  qu'aux 
bords  de  l'ame  ;  et  faisons  des  responses,  à  la 
suitte  des  dernières  paroles  qu'on  nous  a  dictes, 
qui  ont  plus  de  fortune  que  de  sens. 

Or  à  présent  que  ie  l'ay  essayé  par  effect,  ie  ne 
fois  nul  doubte  que  ie  n'en  aye  bien  iugé  iusques 
à  cette  heure  :  car,  premièrement,  estant  tout 
esvanouy,  ie  me  travailloy  d'entr'ouvrir  mon  pour- 
poinct  à  beaux  ongles  (car  i'estoy  desarmé),  et  si 
sçay  que  ie  ne  sentois  en  l'imagination  rien  qui 
me  bleceast  :  car  il  y  a  plusieurs  mouvements  en 
nous  qui  ne  partent  pas  de  nostre  ordonnance  ; 

Seiuianimesque  micant  digiti,  ferrumque  retractant  2  : 

ceulx  qui  tumbent  eslancent  ainsi  les  bras  au 
devant  de  leur  cheute,  par  une  naturelle  impul- 
sion qui  faict  que  nos  membres  se  prestent  des 
offices  et  ont  des  agitations  à  part  de  nostre  dis- 
cours. 

1  J'exécute,  dit  Iris,  l'ordre  que  j'ai  reçu  ;  j'enlève  cette  âme 
dévouée  au  dieu  des  enfers,  et  je  brise  ses  chaînes  mortelles. 
VlRG-  Ênéid.  IV,  702. 

3  Les  doigts  mourants  s'agitent,  ressaisissent  le  fer  qui  leur 
échappe,  Virg.  Ênéid.  X,  396. 

Falciferos  memorant  currus  abscindere  membra... 
Ut  tremere  in  terra  videatur  ab  artubus  id  quod 
Decidit  abscissum,  quum  mens  tamen  atque  hominis  vis, 
Mobilitate  mali,  non  quit  sentire  dolorem  1. 

I'avoy  mon  estomach  pressé  de  ce  sang  caillé  : 
mes  mains  y  couroient  d'elles  mesmes,  comme 
elles  font  souvent  où  il  nous  démange,  contre 
l'advis  de  nostre  volonté.  Il  y  a  plusieurs  animaulx, 
et  des  hommes  mesmes,  aprez  qu'ils  sont  tres- 
passez,  ausquels  on  veoid  resserrer  et  remuer 
des  muscles  :  chascun  sçait  par  expérience  qu'il 
a  des  parties  qui  se  branslent,  dressent  et  couchent 
souvent  sans  son  congé.  Or  ces  passions,  qui  ne 
nous  touchent  que  par  l'escorce,  ne  se  peuvent 
dire  nostres  :  pour  les  faire  nostres,  il  fault  que 
l'homme  y  soit  engagé  tout  entier  ;  et  les  douleurs 
que  le  pied  ou  la  main  sentent  pendant  que  nous 
dormons,  ne  sont  pas  à  nous. 

Comme  i'approchay  de  chez  moy,  où  l'alarme 
de  ma  cheute  avoit  desia  couru,  et  que  ceulx  de 
ma  famille  m'eurent  rencontré  avecques  les  cris 
accoustumez  en  telles  choses,  non  seulement  ie 
respondoy  quelque  mot  à  ce  qu'on  me  demandoit, 
mais  encores  ils  disent  que  ie  m'advisay  de  com- 
mander qu'on  donnast  un  cheval  à  ma  femme,  que 
ie  veoyoys'empestrer  et  tracasser  dans  le  chemin, 
qui  est  montueux  et  mal  aysé.  Il  semble  que  cette 
considération  deust  partir  d'une  ame  esveillee; 
si  est  ce  que  ie  n'y  estoit  aulcunement  :  c'estoient 
des  pensements  vains,  en  nue,  qui  estoient  esmeus 
par  les  sens  des  yeulx  et  des  aureilles  ;  ils  ne  ve- 
noient  pas  de  chez  moy.  le  ne  sçavoy  pourtant  ny 

1  On  dit  qu'au  fort  de  la  mêlée  les  chars  armés  de  faux  cou- 
pent les  membres  avec  tant  de  rapidité,  qu'on  les  voit  palpi- 
tants à  terre,  avant  que  la  douleur  d'un  coup  si  prompt  ait  pu 
parvenir  jusqu'à  l'âme.  Lucrèce,  III,  643. 

d'où  ie  venoy,  ny  où  i'alloy  ;  ny  ne  pouvoy  poiser 
et  considérer  ce  qu'on  me  demandoit  :  ce  sont  de 
legiers  effects  que  les  sens  produisoient  d'eulx 
mesmes,  comme  d'un  usage  ;  ce  que  l'ame  y  pres- 
toit  c' estoit  en  songe,  touchée  bien  legierement, 
et  comme  leichee  seulement  et  arrousee  par  la 
molle  impression  des  sens.  Cependant,  mon 
assiette  estoit  à  la  vérité  très  doulce  et  paisible  : 
ie  n'avois  affliction  ny  pour  aultruy  ny  pour  moy  ; 
c'estoit  une  langueur  et  une  extrême  foiblesse  sans 
auicune  douleur.  le  veis  ma  maison  sans  la  reco- 
gnoistre.  Quand  on  m'eut  couché,  ie  sentis  une 
infinie  doulceur  à  ce  repos  ;  car  i'avois  esté  vilaine- 
ment tirasse  par  ces  pauvres  gents,  qui  avoient 
prins  la  peine  de  me  porter  sur  leurs  bras  par  un 
long  et  très  mauvais  chemin,  et  s'y  estoient  lassez 
deux  ou  trois  fois  les  uns  aprez  les  aultres.  On 
me  présenta  force  remèdes,  dequoy  ie  n'en  re- 
ceus  aulcun,  tenant  pour  certain  que  i'estoy  blecé 
à  mort  par  la  teste.  C'eust  esté,  sans  mentir,  une 
mort  bien  heureuse  ;  car  la  foiblesse  de  mon  dis- 
cours me  gardoit  d'en  rien  iuger,  et  celle  du  corps 
d'en  rien  sentir  ;  ie  me  laissoy  couler  si  doulce- 
ment,  et  d'une  façon  si  molle  et  si  aysee,  que  ie 
ne  sens  gueres  aultre  action  moins  poisante  que 
celle  là  estoit.  Quand  ie  veins  à  revivre  et  à 
reprendre  mes  forces, 

Ut  tandem  sensus  convaluere  mei 1, 

qui  feut  deux  ou  trois  heures  aprez,  ie  me  sentis 
tout  d'un  train  rengager  aux  douleurs,  ayant  les 
membres  touts  moulus  et  froissez  de  ma  cheute  ; 
et  en  feus  si  mal  deux  ou  trois  nuicts  aprez,  que 

1  Lorsque  enfin  mes  sens  reprirent  quelque  vigueur.  Ovifc. 
Trist.  I,  3,  14. 

i'en  cuiday  remourir  encores  un  coup,  mais  d'une 
mort  plus  vif  ve  ;  et  me  sens  encores  de  la  secousse 
de  cette  froissure.  le  ne  veulx  pas  oublir  cecy,  que 
la  dernière  chose  en  quoy  ie  me  peus  remettre,  ce 
feut  la  souvenance  de  cet  accident  ;  et  me  feis 
redire  plusieurs  fois  où  i'alloy,  d'où  ie  venoy,  à 
quelle  heure  cela  m'estoit  advenu,  avant  que  de  le 
pouvoir  concevoir.  Quant  à  la  façon  de  ma  cheute, 
on  me  la  cachoit  en  faveur  de  celuy  qui  en  avoit  esté 
cause,  et  m'en  forgeoit  on  d'aultres.  Mais  long 
temps  aprez,  et  le  lendemain,  quand  ma  mémoire 
veint  à  s'entr' ouvrir,  et  me  représenter  Testât  où 
ie  m'estoy  trouvé,  en  l'instant  que  i'avois  apperceu 
ce  cheval  fondant  sur  moy  (car  ie  Tavoy  veu  à 
mes  talons,  et  me  teins  pour  mort  ;  mais  ce  pense- 
ment  avoit  esté  si  soubdain,  que  la  peur  n'eut  pas 
loisir  de  s'y  engendrer),  il  me  sembla  que  c'estoit 
un  esclair  qui  me  frappoit  l'ame  de  secousse,  et 
que  ie  revenois  de  Faultre  monde. 

Ce  conte  d'un  événement  si  legier  est  assez 
vain,  n'estoit  l'instruction  que  i'en  ay  tirée  pour 
moy  :  car,  à  la  vérité,  pour  s'apprivoiser  à  la 
mort,  ie  treuve  qu'il  n'y  a  que  de  s'en  avoysiner. 
Or,  comme  dict  Pline,  chascun  est  à  soy  mesme 
une  très  bonne  discipline,  pourveu  qu'il  ayt  la 
suffisance  de  s'espier  de  prez.  Ce  n'est  pas  icy  ma 
doctrine,  c'est  mon  estude  ;  et  n'est  pas  la  leçon 
d'aultruy,  c'est  la  mienne;  et  ne  me  doibt  on 
pourtant  sçavoir  mauvais  gré  si  ie  la  communique  ; 
ce  qui  me  sert  peult  aussi,  par  accident,  servir  à 
un  aultre.  Au  demourant,  ie  ne  gaste  rien,  ie 
n'use  que  du  mien  ;  et  si  ie  fois  le  fol,  c'est  à  mes 
despens,  et  sans  l'interest  de  personne  ;  car  c'est 
en  folie  qui  meurt  en  moy,  qui  n'a  point  de 
suitte.  Nous  n'avons  nouvelles  que  de  deux  ou 
trois  anciens  qui  ayent  battu  ce  chemin  ;  et  sL  ne 

pouvons  dire  si  c'est  du  tout  en  pareille  manière 
à  cette  cy,  n'en  cognoissant  que  les  noms.  Nul 
depuis  ne  s'est  iecté  sur  leur  trace.  C'est  une 
espineuse  entreprinse,  et  plus  qu'il  ne  semble,  de 
suyvre  une  allure  si  vagabonde  que  celle  de  nostre 
esprit,  de  pénétrer  les  profondeurs  opaques  de  ses 
replis  internes,  de  choisir  et  arrester  tant  de  menus 
airs  de  ses  agitations  ;  et  est  un  amusement 
nouveau  et  extraordinaire  qui  nous  retire  des 
occupations  communes  du  monde,  ouy,  et  des 
plus  recommendees.  Il  y  a  plusieurs  années  que  ie 
n'ay  que  moy  pour  visée  à  mes  pensées,  que  ie  ne 
contreroolle  et  n'estudie  que  moy  ;  et  si  i'estudie 
aultre  chose,  c'est  pour  soubdain  le  coucher  sur 
moy,  ou  en  moy,  pour  mieulx  dire  :  et  ne  me 
semble  point  faillir,  si,  comme  il  se  faict  des 
aultres  sciences  sans  comparaison  moins  utiles,  ie 
fois  part  de  ce  que  i'ay  apprins  en  cette  cy,  quoy 
que  ie  ne  me  contente  gueres  du  progrez  que  i'y 
ay  faict.  Il  n'est  description  pareille  en  difficulté 
à  la  description  de  soy  mesme,  ny  certes  en  utilité  : 
encores  se  fault  il  testonner,  encores  se  fault  il 
ordonner  et  renger,  pour  sortir  en  place  :  or  ie 
me  pare  sans  cesse,  car  ie  me  descris  sans  cesse. 
La  coustume  a  faict  le  parler  de  soy  vicieux,  et  le 
prohibe  obstineement,  en  hayne  de  la  ventance  qui 
semble  tousiours  estre  attachée  aux  propres  tes- 
moignages  :  au  lieu  qu'on  doibt  moucher  l'enfant, 
cela  s'appelle  l'enaser  : 

In  vitium  ducit  culpae  f  uga 1  ; 

ie  treuve  plus  de  mal  que  de  bien  à  ce  remède. 
Mais  quand  il  seroit  vray  que  ce  feust  necessaire- 

1  Souvent  la  peur  d'un  mal  nous  conduit  dans  un  pire. 

Hor.  de  Arta  poei.  y.  31.  (Trad.  de  Boileau.) 

ment  presumption  d'entretenir  le  peuple  de  soy, 
ie  ne  dois  pas,  suyvant  mon  gênerai  desseing, 
refuser  une  action  qui  publie  cette  maladifve 
qualité,  puisqu'elle  est  en  moy  ;  et  ne  dois  cacher 
cette  faulte,  que  i'ay  non  seulement  en  usage, 
mais  en  profession.  Toutesfois,  à  dire  ce  que  i'en 
croy,  cette  coustume  a  tort  de  condemner  le  vin, 
parce  que  plusieurs  s'y  enyvrent  :  on  ne  peult 
abuser  que  des  choses  qui  sont  bonnes  ;  et  croy  de 
cette  reigle,  qu'elle  ne  regarde  que  la  populaire  dé- 
faillance. Ce  sont  brides  à  veaux,  desquelles  ny 
les  saincts,  que  nous  oyons  si  haultement  parler 
d'eulx,  ny  les  philosophes,  ny  les  théologiens,  ne 
se  brident  ;  ne  fois  ie  moy,  quoy  que  ie  soye  aussi 
peu  l'un  que  l'aultre.  S'ils  n'en  escrivent  à  poinct 
nommé,  au  moins,  quand  l'occasion  les  y  porte,  ne 
feignent  ils  pas  de  se  iecter  bien  avant  sur  le 
trottoir.  De  quoy  traicte  Socrates  plus  largement 
que  de  soy  ?  à  quoy  achemine  il  plus  souvent  les 
propos  de  ses  disciples,  qu'à  parler  d'eulx,  non 
pas  de  la  leçon  de  leur  livre,  mais  de  l'estre  et 
bransle  de  leur  ame  ?  Nous  nous  disons  religieuse- 
ment à  Dieu  et  à  nostre  confesseur,  comme  nos 
voysins  à  tout  le  peuple.  «  Mais  nous  n'en  disons, 
me  respondra  on,  que  les  accusations.  »  Nous  disons 
donc  tout  ;  car  nostre  vertu  mesme  est  f aultive  et 
repentable.  Mon  mestier  et  mon  art,  c'est  vivre  : 
qui  me  deffend  d'en  parler  selon  mon  sens,  ex- 
périence et  usage,  qu'il  ordonne  à  l'architecte  de 
parler  des  bastiments  non  selon  soy,  mais  selon 
son  voysin,  selon  la  science  d'un  aultre,  non  selon 
la  sienne.  Si  c'est  gloire,  de  soy  mesme  publier 
ses  valeurs,  que  ne  met  Cicero  en  avant  l'éloquence 
de  Hortense,  Hortense,  celle  de  Cicero  ?  A  l'adven- 
ture  entendent  ils  que  ie  tesmoigne  de  moy  par 
ouvrage  et  effects,  npn  nuement  par  des  paroles. 

le  peins  principalement  mes  cogitations,  subiect 
informe  qui  ne  peult  tumber  en  production 
ouvragiere  ;  à  toute  peine  le  puis  ie  coucher  en  ce 
corps  aëré  de  la  voix  :  des  plus  sages  honmes  et  des 
plus  dévots  ont  vescu  fuyants  touts  apparents 
effects.  Les  effects  diraient  plus  de  la  fortune  que 
de  moy  :  ils  tesmoignent  leur  roolle,  non  pas  le 
mien,  si  ce  n'est  coniecturalement  et  incertaine- 
ment  ;  eschantillons  d'une  monstre  particulière. 
le  m'estale  entier  :  c'est  un  skeletos  où,  d'une 
veue,  les  veines,  les  muscles,  les  tendons,  parais- 
sent, chasque  pièce  en  son  siège  :  Teffect  de  la 
toux  en  produisoit  une  partie  ;  l'effect  de  la  pal- 
leur  ou  battement  de  cœur,  une  aultre,  et  doub- 
teusement.  Ce  ne  sont  mes  gestes  que  i'escris  ; 
c'est  moy,  c'est  mon  essence. 

le  tiens  qu'il  f ault  estre  prudent  à  estimer  de  soy, 
et  pareillement  conscientieux  à  en  tesmoigner,  soit 
bas,  soit  hault,  indifféremment.  Si  ie  me  sembloy 
bon  et  sage  tout  à  faict,  ie  l'entonnerais  à  pleine 
teste.  De  dire  moins  de  soy  qu'il  n'y  en  a,  c'est 
sottise,  non  modestie  ;  se  payer  de  moins  qu'on  ne 
vault,  c'est  lascheté  et  pusillanimité,  selon  Aris- 
tote  :  nulle  vertu  ne  s'ayde  de  la  faulseté,  et  la 
vérité  n'est  iamais  matière  d'erreur.  De  dire  de  soy 
plus  qu'il  n'y  en  a,  ce  n'est  pas  tousiours  presump- 
tion,  c'est  encores  souvent  sottise  :  se  complaire 
oultre  mesure  de  ce  qu'on  est,  en  tumber  en  amour 
de  soy  indiscrette,  est  à  mon  advis  la  substance 
de  ce  vice.  Le  suprême  remède  à  le  guarir,  c'est 
faire  tout  le  rebours  de  ce  que  ceulx  icy  ordonnent, 
qui  en  deffendant  le  parler  de  soy,  deffendent  par 
conséquent  encores  plus  de  penser  à  soy.  L'orgueil 
gist  en  la  pensée,  la  langue  n'y  peult  avoir  qu'une 
bien  legiere  part. 

De  s'amuser  à  soy,  il  leur  semble  que  c'est  se 

plaire  eu  soy  ;  de  se  hanter  et  practiquer,  que  c'est 
se  trop  chérir  :  mais  cet  excez  naist  seulement 
en  ceulx  qui  ne  se  tastent  que  superficiellement  ; 
qui  se  veoyent  aprez  leurs  affaires  ;  qui  appellent 
resverie  et  oysifveté,  de  s'entretenir  de  soy  ;  et 
s'estoffer  et  bastir,  faire  des  chasteaux  en  Espaigne  ; 
s'estimants  chose  tierce  et  estrangiere  à  eulx^ 
mesmes.  Si  quelqu'un  s'enyvre  de  sa  science,  re- 
gardant soubs  soy,  qu'il  tourne  les  yeulx  au  dessus, 
vers  les  siècles  passez,  il  baissera  les  cornes,  y 
trouvant  tant  de  milliers  d'esprits  qui  le  foulent 
aux  pieds  :  s'il  entre  en  quelque  flatteuse  pre- 
sumption  de  sa  vaillance,  qu'il  se  ramentoive  les 
vies  de  Sçipion,  d'Epaminondas,  de  tant  d'armées, 
de  tant  de  peuples,  qui  le  laissent  si  loing  derrière 
eulx.  Nulle  particulière  qualité  n'enorgueillira 
celuy  qui  mettra  quand  et  quand  en  compte  tant 
d'imparfaictes  et  foibles  qualitez  aultres  qui  sont 
en  luy,  et  au  bout  la  nihilité  de  l'humaine  condition. 
Parce  que  Socrates  avoit  seul  mordu  à  certes  au 
précepte  de  son  dieu,  «  de  se  cognoistre,  &  et  par 
cet  estude  estoit  arrivé  à  se  mespriser,  il  feut 
estimé  seul  digne  du  nom  de  sage.  Qui  se  co- 
gnoistra  ainsi,  qu'il  se  donne  hardiement  à  co- 
gnoistre par  sa  bouche. 


CHAPITRE  VII 

DES  RECOMPENSES  D'HONNEUR 

Ceulx  qui  escrivent  la  vie  d'Auguste  César  re- 
marquent cecy  en  sa  discipline  militaire,  que  des 
dons  il  estoit  merveilleusement  libéral  envers 
ceulx  qui  le  meritoient;  mais  que  des  pures  re- 

compenses  d'honneur,  il  en  estoit  bien  autant 
épargnant  :  si  est  ce  qu'il  avoit  esté  luy  mesme 
gratifié  par  son  oncle  de  toutes  les  recompenses 
militaires,  avant  qu'il  eust  iamais  esté  à  la  guerre. 
C'a  esté  une  belle  invention,  et  receue  en  la  plus- 
part  des  polices  du  monde,  d'establir  certaines 
marques  vaines  et  sans  prix  pour  en  honnorer  et 
recompenser  la  vertu,  comme  sont  les  couronnes 
de  laurier,  de  cbesne,  de  meurte,  la  forme  de 
certain  vestement,  le  privilège  d'aller  en  coche 
par  ville,  ou  de  nuict  avecques  flambeau,  quelque 
assiette  particulière  aux  assemblées  pubUcques, 
la  prérogative  d'aulcuns  surnoms  et  tiltres,  cer^ 
taines  marques  aux  armoiries,  et  choses  sem- 
blables, dequoy  l'usage  a  esté  diversement  receu 
selon  l'opinion  des  nations,  et  dure  encores. 

Nous  avons  pour  nostre  part,  et  plusieurs  de 
nos  voysins,  les  ordres  de  chevalerie,  qui  ne  sont 
establis  qu'à  cette  fin.  C'est,  à  la  vérité,  une  bien 
bonne  et  proufitable  coustume  de  trouver  moyen 
de  recognoîstre  la  valeur  des  hommes  rares  et 
excellents,  et  de  les  contenter  et  satisfaire  par 
des  payements  qui  ne  chargent  aulcunement  le 
publicque,  et  qui  ne  coustent  rien  au  prince.  Et 
ce  qui  a  esté  tousiours  cogneu  par  expérience 
ancienne,  et  que  nous  avons  aultrefois  aussi  peu 
veoir  entre  nous,  que  les  gents  de  qualité  avoient 
plus  de  ialousie  de  telles  recompenses,  que  de 
celles  où  il  y  avoit  du  gaing  et  du  proufit,  cela 
n'est  pas  sans  raison  et  grande  apparence.  Si  au 
prix,  qui  doibt  estre  simplement  d'honneur,  on 
y  mesle  d'aultres  commoditez  et  de  la  richesse, 
ce  meslange,  au  lieu  d'augmenter  l'estimation,  la 
ravalle  et  en  retrenche.  L'ordre  Sainct  Michel, 
qui  a  esté  si  long  temps  en  crédit  parmy  nous, 
n'avoit   point   de   plus   grande   commodité   que 

celle  là,  de  n'avoir  communication  d'aulcune 
aultre  commodité  ;  cela  faisoit  qu'aultrefois  il 
n'y  avoit  ny  charge  ny  estât,  quel  qu'il  feust, 
auquel  la  noblesse  pretendist  avecques  tant  de 
désir  et  d'affection  qu'elle  faisoit  à  l'ordre,  ny 
qualité  qui  apportast  plus  de  respect  et  de  gran- 
deur ;  la  vertu  embrassant  et  aspirant  plus  volon- 
tiers à  une  recompense  purement  sienne,  plûstost 
glorieuse  qu'utile.  Car,  à  la  vérité,  les  aultres  dons 
n'ont  pas  leur  usage  si  digne,  d'autant  qu'on  les  em- 
ployé à  toutes  sortes  d'occasions.  Par  des  richesses, 
on  satisfaict  le  service  d'un  valet,  la  diligence 
d'un  courrier,  le  dancer,  le  voltiger,  le  parler,  et 
les  plus  vils  offices  qu'on  receoive  ;  voire  et  le 
vice  s'en  paye,  la  flatterie,  le  maquerelage,  la 
trahison  :  ce  n'est  pas  merveille  si  la  vertu  receoit 
et  désire  moins  volontiers  cette  sorte  de  monnoye 
commune,  que  celle  qui  luy  est  propre  et  par- 
ticulière, toute  noble  et  généreuse.  Auguste  avoit 
raison  d'estre  beaucoup  plus  mesnagier  et  espar- 
gnant  de  cette  cy  que  de  l'aultre  ;  d'autant  que 
l'honneur  est  un  privilège  qui  tire  sa  principale 
essence  de  la  rareté  ;  et  la  vertu  mesme. 

Cui  malus  est  nemo,  quis  bonus  esse  potest 1  ? 

On  ne  remarque  pas,  pour  la  recommendation 
d'un  homme,  qu'il  ayt  soing  de  la  nourriture  de 
ses  enfants,  d'autant  que  c'est  une  action  com- 
mune, quelque  iuste  qu'elle  soit  ;  non  plus  qu'un 
grand  arbre,  où  la  forest  est  toute  de  mesme.  le 
ne  pense  pas  qu'aulcun  citoyen  de  Sparte  se  glo- 
rifiast  de   sa  vaillance,   car    c'estoit    une  vertu 

1  A  qui  nul  ne  paraît  méchant, 
Nul  ne  saurait  paraître  juste. 

Martial»  XII,  82, 

populaire  en  leur  nation  ;  et  aussi  peu  de  la  fidé- 
lité, et  rriespris  des  richesses.  Il  n'escheoit  pas  de 
récompense  à  une  vertu,  pour  grande  qu'elle  soit, 
qui  est  passée  en  coustume  ;  et  ne  sçay  avecques, 
si  nous  rappellerions  iamais  grande,  estant  com- 
mune. 

Puis  donc  que  ces  loyers  d'honneur  n'ont  aultre 
prix  et  estimation  que  cette  là,  que  peu  de  gents 
en  iouissent,  il  n'est,  pour  les  anéantir,  que  d'en 
faire  largesse.  Quand  il  se  trouveroit  plus  d'hommes 
qu'au  temps  passé  qui  méritassent  nostre  ordre,  il 
n'en  falloit  pas  pourtant  corrompre  l'estimation  : 
et  peult  ayseement  advenir  que  plus  le  méritent  ; 
car  il  n'est  aulcune  des  vertus  qui  s'espande  si 
ayseement  que  la  vaillance  militaire.  Il  y  en  a  une 
aultre  vraye,  parfaicte  et  philosophique,  dequoy  ie 
ne  parle  point,  et  me  sers  de  ce  mot  selon  nostre 
usage,  bien  plus  grande  que  cette  cy  et  plus  pleine, 
qui  est  une  force  et  asseurance  de  l'ame,  mespri- 
sant  egualement  toute  sorte  de  contraires  acci- 
dents, equable,  uniforme  et  constante,  de  laquelle 
la  nostre  n'est  qu'un  bien  petit  rayon.  L'usage, 
l'institution,  l'exemple  et  la  coustume,  peuvent 
tout  ce  qu'elles  veulent  en  l'est ablissement  de  celle 
dequoy  ie  parle,  et  la  rendent  ayseement  vulgaire, 
comme  il  est  très  aysé  à  veoir  par  l'expérience 
que  nous  en  donnent  nos  guerres  civiles  :  et  qui 
nous  pourroit  ioindre  à  cette  heure,  et  acharner  à 
une  entreprinse  commune  tout  nostre  peuple,  nous 
ferions  refleurir  nostre  ancien  nom  militaire.  Il 
est  bien  certain  que  la  recompense  de  l'ordre  ne 
touchoit  pas,  au  temps  passé,  seulement  la  vail- 
lance ;  elle  regardoit  plus  loing  :  ce  n'a  iamais  esté 
le  payement  d'un  valeureux  soldat,  mais  d'un 
capitaine  fameux  ;  la  science  d'obéir  ne  meritoit 
pas  un  loyer  si  honnorable.    On  y  requeroit  an- 

ciennement  une  expertise  bellique  plus  universelle, 
et  qui  embrassast  la  pluspart  et  les  plus  grandes 
parties  d'un  homme  militaire  :  neque  enim  eœdetn, 
militares  et  imperatorice,  artes  sunt x  ;  qui  f  eust 
encores,  oultre  cela,  de  condition  accommodable 
à  une  telle  dignité.  Mais  ie  dis,  quand  plus  de  gents 
en  seroient  dignes  qu'il  ne  s'en  trouvoit  aultrefois, 
qu'il  ne  f alloit  pas  pourtant  s'en  rendre  plus  libéral  ; 
et  eust  mieulx  vallu  faillir  à  n'en  estrener  pas  touts 
ceulx  à  qui  il  estoit  deu,  que  de  perdre  pour  iamais, 
comme  nous  venons  de  faire,  l'usage  d'une  inven- 
tion si  utile.  Aulcun  homme  de  cœur  ne  daigne 
s'advantager  de  ce  qu'il  a  de  commun  avec  plu- 
sieurs ;  et  ceulx  d'auiourd'huy  qui  ont  moins  mérité 
cette  recompense,  font  plus  de  contenance  de  la 
desdaigner,  pour  se  loger  par  là  au  reng  de  ceulx  à 
qui  on  faict  tort  d'espandre  indignement  et  avilir 
cette  marque  qui  leur  estoit  particulièrement 
deue. 

Or,  de  s'attendre,  en  effaceant  et  abolissant 
cette  cy,  de  pouvoir  soubdain  remettre  en  crédit 
et  renouveller  une  semblable  coustume,  ce  n'est 
pas  entreprinse  propre  à  une  saison  si  licentieuse 
et  malade  qu'est  celle  où  nous  nous  trouvons  à 
présent  :  et  en  adviendra  que  la  dernière  encourra, 
dez  sa  naissance,  les  incommoditez  qui  viennent 
de  ruyner  l'aultre.  Les  reigles  de  la  dispensation 
de  ce  nouvel  ordre  auroient  besoing  d'estre  ex- 
trêmement tendues  et  contrainctes,  pour  luy  don- 
ner auctorité;  et  cette  saison  tumultuaire  n'est 
pas  capable  d'une  bride  courte  et  reiglee  :  oultre 
ce  qu'avant  qu'on  luy  puisse  donner  crédit,  il  est 
besoing  qu'on  ayt  perdu  la  mémoire  du  premier, 
et  du  mespris  auquel  il  est  cheu. 

1  Car  les  talents  du  soldat  et  ceux  du  général  ne  sont  pas  les 
mêmes.  Tîte-Live,  XXV,  19. 

Ce  lieu  pourroit  recevoir  quelque  discours  sur 
la  considération  de  la  vaillance,  et  différence  de 
cette  vertu  aux  aultres  ;  maïs  Plutarque  estant 
souvent  retumbé  sur  ce  propos,  ie  me  mesleroy 
pour  néant  de  rapporter  icy  ce  qu'il  en  dict.  Cecy 
est  digne  d'estre  considéré,  que  nostre  nation  donne 
à  la  vaillance  le  premier  degré  des  vertus,  comme 
son  nom  monstre,  qui  vient  de  Valeur  :  et  qu'à 
nostre  usage,  quand  nous  disons  un  homme  qui 
vault  beaucoup,  ou  un  homme  de  bien,  au  stjde 
de  nostre  court  et  de  nostre  noblesse,  ce  n'est 
à  dire  aultre  chose  qu'un  vaillant  homme,  d'une 
façon  pareille  à  la  romaine  ;  car  la  générale  appel- 
lation de  vertu  prend  chez  eulx  etymologie  de  la 
force.  La  forme  propre,  et  seule,  et  essentielle,  de 
noblesse  en  France,  c'est  la  vacation  militaire.  Il 
est  vraysemblable  que  la  première  vertu  qui  se 
soit  faict  paroistre  entre  les  hommes,  et  qui  a 
donné  advantage  aux  uns  sur  les  aultres,  c'a  esté 
cette  cy,  par  laquelle  les  plus  forts  et  courageux 
se  sont  rendus  maistres  des  plus  foibles,  et  ont 
acquis  reng  et  réputation  particulière,  d'où  luy 
est  demeuré  cet  honneur  et  dignité  de  langage  ; 
ou  bien,  que  ces  nations  estants  très  belliqueuses, 
ont  donné  le  prix  à  celle  des  vertus  qui  leur  estoit 
plus  familière,  et  le  plus  digne  tiltre  :  tout  ainsi 
que  nostre  passion,  et  cette  fiebvreuse  solicitude 
que  nous  avons  de  la  chasteté  des  femmes,  faict 
aussi  que  Une  bonne  femme,  Une  femme  de  bien, 
et  Femme  d'honneur  et  de  vertu,  ce  ne  soit  en 
effect  à  dire  aultre  chose  pour  nous  que  Une 
femme  chaste  ;  comme  si,  pour  les  obliger  à  ce 
debvoir,  nous  mettions  à  nonchaloir  touts  les 
aultres,  et  leur  laschions  la  bride  à  toute  aultre 
faulte,  pour  entrer  en  composition  de  leur  faire 
quitter  cette  cy. 

CHAPITRE   VIII 

DE  L' AFFECTION   DES   PERES  AUX  ENFANTS 
A    MADAME   D'ESTISSAC 

Madame,  si  l'estrangeté  ne  me  sauve  et  la  nou- 
velleté,  qui  ont  accoustumé  de  donner  prix  aux 
choses,  ie  ne  sors  iamais  à  mon  honneur  de  cette 
sotte  entreprinse  ;  mais  elle  est  si  fantastique,  et 
a  un  visage  si  esloingné  de  l'usage  commun,  que 
cela  luy  pourra  donner  passage.  C'est  une  humeur 
melancholique,  et  une  humeur  par  conséquent  très 
ennemie  de  ma  complexion  naturelle,  produicte 
par  le  chagrin  de  la  solitude  en  laquelle  il  y  a 
quelques  années  que  ie  m'estoy  iecté,  qui  m'a  mis 
premièrement  en  teste  cette  resverie  de  me  mesler 
d'escrire.  Et  puis  me  trouvant  entièrement  des- 
pourveu  et  vuide  de  toute  aultre  matière,  ie  me 
suis  présenté  moy  mesme  à  moy  pour  argument  et 
pour  subiect.  C'est  le  seul  livre  au  monde  de  son 
espèce,  d'un  desseing  farouche  et  extravagant.  Il 
n'y  a  rien  aussi  en  cette  besongne  digne  d'estre 
remarqué  que  cette  bizarrerie  ;  car  à  un  subiect 
si  vain  et  si  vil,  le  meilleur  ouvrier  de  l'univers  n'eust 
sceu  donner  façon  qui  mérite  qu'on  en  face  compte. 
Or,  madame,  ayant  à  m'y  pourtraire  au  vif,  i'en 
eusse  oublié  un  traict  d'importance,  si  ie  n'y  eusse 
représenté  l'honneur  que  i'ay  tousiours  rendu  à 
vos  mérites  :  et  l'ay  voulu  dire  signamment  à  la 
teste  de  ce  chapitre  ;  d'autant  que  parmy  vos 
aultres  bonnes  qualitez,  celle  de  l'amitié  que  vous 
avez  monstree  à  vos  enfants,  tient  l'un  des  pre- 
miers rengs.  Qui  sçaura  l'aage  auquel  monsieur 
d'Estissac,  vostre  mary,  vous  laissa  veufve,  les 

grands  et  honnorables  partis  qui  vous  ont  esté 
offerts  autant  qu'à  dame  de  France  de  vostre  con- 
dition, la  constance  et  fermeté  dequoy  vous  avez 
soustenu,  tant  d'années,  et  au  travers  de  tant 
d'espineuses  difficultez,  la  charge  et  conduicte  de 
leurs  affaires,  qui  vous  ont  agitée  par  touts  les 
coings  de  France,  et  vous  tiennent  encores  assié- 
gée, l'heureux  acheminement  que  vous  y  avez 
donné  par  vostre  seule  prudence  ou  bonne  for- 
tune ;  il  dira  ayseement,  avecques  moy,  que  nous 
n'avons  poinct  d'exemple  d'affection  maternelle 
en  nostre  temps  plus  exprez  que  le  vostre.  le  loue 
Dieu,  madame,  qu'elle  aye  esté  si  bien  employée  ; 
car  les  bonnes  espérances  que  donne  de  soy  mon- 
sieur d'Estissac,  vostre  fils,  asseurent  assez  que 
quand  il  sera  en  aage,  vous  en  tirerez  l'obéissance 
et  recognoissance  d'un  très  bon  enfant.  Mais  d'au- 
tant qu'à  cause  de  sa  puérilité,  il  n'a  peu  remar- 
quer les  extrêmes  offices  qu'il  a  receus  de  vous 
en  si  grand  nombre,  ie  veulx,  si  ces  escripts  vien- 
nent un  iour  à  luy  tumber  en  main,  lorsque  ie 
n'auray  plus  ni  bouche  ni  parole  qui  le  puisse  dire, 
qu'il  receoive  de  moy  ce  tesmoignage  en  toute 
vérité,  qui  luy  sera  encores  plus  vifvement  tes- 
moigné  par  les  bons  effects  dequoy,  si  Dieu  plaist, 
il  se  ressentira,  qu'il  n'est  gentilhomme  en  France 
qui  doibve  plus  à  sa  mère  qu'il  faict  ;  et  qu'il  ne 
peult  donner  à  l'advenir  plus  certaine  preuve 
de  sa  bonté  et  de  sa  vertu,  qu'en  vous  recognois- 
sant  pour  telle. 

S'il  y  a  quelque  loy  vrayement  naturelle,  c'est  à 
dire  quelque  instinct  qui  se  veoye  universellement 
et  perpétuellement  empreint  aux  bestes  et  en  nous 
(ce  qui  n'est  pas  sans  controverse),  ie  puis  dire,  à 
mon  advis,  qu'aprez  le  soing  que  chasque  animal 
a  de  sa  conservation  et  de  fuyr  ce  qui  nuit,  l'afïec- 

tion  que  l'engendrant  porte  à  son  engeance  tient 
le  second  lieu  en  ce  reng.  Et  parce  que  nature 
semble  nous  l'avoir  recommendee,  regardant  à 
estendre  et  faire  aller  avant  les  pièces  successifves 
de  cette  sienne  machine,  ce  n'est  pas  merveille,  si, 
à  reculons,  des  enfants  aux  pères,  elle  n'est  pas  si 
grande  :  ioinct  cette  aultre  considération  aristoté- 
lique, que  celuy  qui  bien  faict  à  quelqu'un,  Fayme 
mieulx  qu'il  n'en  est  aymé  ;  et  celuy  à  qui  il  est 
deu,  ayme  mieulx  que  celuy  qui  doibt  ;  et  tout 
ouvrier  ayme  mieulx  son  ouvrage  qu'il  n'en 
seroit  aymé,  si  l'ouvrage  avoit  du  sentiment  : 
d'autant  que  nous  avons  cher  Estre  ;  et  Estre 
consiste  en  mouvement  et  action  ;  parquoy  chas- 
cun  est  aulcunement  en  son  ouvrage.  Qui  bien 
faict,  exerce  une  action  belle  et  honneste  ;  qui 
receoit,  l'exerce  utile  seulement.  Or  l'utile  est  de 
beaucoup  moins  aymable  que  l'honneste  :  l'hon- 
neste  est  stable  et  permanent,  fournissant  à  celuy 
qui  l'a  faict  une  gratification  constante;  l'utile  se 
perd  et  eschappe  facilement,  et  n'en  est  la  mé- 
moire ny  si  fresche  ny  si  doulce.  Les  choses  nous 
sont  plus  chères,  qui  nous  ont  plus  cousté  ;  et  le 
donner  est  de  plus  de  coust  que  le  prendre. 

Puis  qu'il  a  pieu  à  Dieu  nous  douer  de  quelque 
capacité  de  discours,  à  fin  que,  comme  les  bestes, 
nous  ne  feussions  pas  servilement  assubiectis  aux 
loix  communes,  ains  que  nous  nous  y  appliquas- 
sions par  iugement  et  liberté  volontaire,  nous 
debvons  bien  prester  un  peu  à  la  simple  auctorîté 
de  nature,  mais  non  pas  nous  laisser  tyrannique- 
ment  emporter  à  elle  :  la  seule  raison  doibt  avoir 
la  conduicte  de  nos  inclinations.  Fay,  de  ma  part, 
le  goust  estrangement  mousse  à  ces  propensions 
qui  sont  produictes  en  nous  sans  l'ordonnance  et 
entremise  de  nostre  iugement  ;  comme,  sur   ce 

subiect  duquel  ie  parle,  ie  ne  puis  recevoir  cette 
passion  dequoy  on  embrasse  les  enfants  à  peine 
encore  nayz,  n'ayants  ny  mouvement  en  l'ame,  ny 
forme  recognoissable  au  corps,  par  où  ils  se  puis- 
sent rendre  aymables,  et  ne  les  ay  pas  souffert 
volontiers  nourrir  prez  de  moy.  Une  vraye  affec- 
tion et  bien  reiglee  debvroit  naistre  et  s'augmenter 
avecques  la  cognoissance  qu'ils  nous  donnent 
d'eulx  ;  et  lors,  s'ils  le  valent,  la  propension  natu- 
relle marchant  quand  et  quand  la  raison,  les  chérir 
d'une  amitié  vrayement  paternelle  :  et  en  iuger 
de  mesme,  s'ils  sont  aultres  ;  nous  rendants  tous- 
iours  à  la  raison,  nonobstant  la  force  naturelle. 
Il  en  va  fort  souvent  au  rebours  ;  et  le  plus  com- 
munément nous  nous  sentons  plus  esmeus  des 
trépignements,  ieux  et  niaiseries  puériles  de  nos 
enfants,  que  nous  ne  faisons  aprez  de  leurs  actions 
toutes  formées  ;  comme  si  nous  les  avions  aymez 
pour  nostre  passetemps,  ainsi  que  des  guenons, 
non  ainsi  que  des  hommes  :  et  tel  fournit  bien 
libéralement  de  iouets  à  leur  enfance,  qui  se  treuve 
resserré  à  la  moindre  despense  qu'il  leur  fault 
estants  en  aage.  Voire  il  semble  que  la  ialousie  que 
nous  avons  de  les  veoir  paroistre  et  iouyr  du 
monde  quand  nous  sommes  à  mesme  de  le  quitter, 
nous  rende  plus  .espargnants  et  retrains  envers 
eulx  :  il  nous  fasche  qu'ils  nous  marchent  sur  les 
talons,  comme  pour  nous  soliciter  de  sortir  ;  et  si 
nous  avions  à  craindre  cela,  puis  que  Tordre  des 
choses  porte  qu'ils  ne  peuvent,  à  dire  vérité,  estre 
ny  vivre  qu'aux  despens  de  nostre  estre  et  de 
nostre  vie,  nous  ne  debvions  pas  nous  mesler 
d'estre  pères. 

Quant  à  moy,  ie  treuve  que  c'est  cruauté  et  in- 
iustice  de  ne  les  recevoir  au  partage  et  société  de 
nos  biens,  et  compaignons  en  l'intelligence  de  nos 

affaires  domestiques,  quand  ils  en  sont  capables, 
et  de  ne  retrancher  et  resserrer  nos  commoditez 
pour  prouveoir  aux  leurs,  puis  que  nous  les  avons 
engendrez  à  cet  effect.  C'est  iniustice  de  veoir 
qu'un  père  vieil,  cassé  et  demy  mort,  iouisse  seul, 
à  un  coing  du  foyer,  des  biens  qui  suffiraient  à 
Fadvancement  et  entretien  de  plusieurs  enfants, 
et  qu'il  les  laisse  ce  pendant,  par  f aulte  de  moyens, 
perdre  leurs  meilleures  années  sans  se  poulser  au 
service  publicque  et  cognoissance  des  hommes.  On 
les  iecte  au  desespoir  de .  chercher  par  quelque 
voye,  pour  iniuste  qu'elle  soit,  à  prouveoir  à  leur 
besoing  :  comme  i'ay  veu,  de  mon  temps,  plusieurs 
ieunes  hommes  de  bonne  maison  si  addonnez  au 
larrecin,  que  nulle  correction  les  en  pouvoit  des- 
tourner, l'en  cognoy  un,  bien  apparenté,  à  qui, 
par  la  prière  d'un  sien  frère  très  honneste  et  brave 
gentilhomme,  ie  parlay  une  fois  pour  cet  effect. 
Il  me  respondit  et  confessa  tout  rondement,  qu'il 
avoit  esté  acheminé  à  cette  ordure  par  la  rigueur 
et  avarice  de  son  père  ;  mais  qu'à  présent  il  y 
estoit  si  accoustumé,  qu'il  ne  s'en  pouvoit  garder. 
Et  lors  il  venoit  d'estre  surprins  en  larrecin  des 
bagues  d'une  dame,  au  lever  de  laquelle  il  s'estoit 
trouvé  avecques  beaucoup  d'aultres.  Il  me  feit 
souvenir  du  conte  que  i'avois  ouy  faire  d'un  aultre 
gentilhomme,  si  faict  et  façonné  à  ce  beau  mestier 
du  temps  de  sa  ieunesse,  que  venant  aprez  à  estre 
maistre  de  ses  biens,  délibéré  d'abandonner  cette 
traficque,  il  ne  se  pouvoit  garder  pourtant,  s'il 
passoit  prez  d'une  boutique  où  il  y  eust  chose 
dequoy  il  eust  besoing,  de  la  desrobber,  en  peine 
de  l'envoyer  payer  aprez.  Et  en  ay  veu  plusieurs 
si  dressez  et  duicts  à  cela,  que  parmy  leurs  com- 
paignons  mesmes,  ils  desrobboient  ordinairement 
des  choses  qu'ils  vouloient  rendre.  le  suis  Gascon, 

et  si  n'est  vice  auquel  ie  m'entende  moins  :  ie  le 
hay  un  peu  plus  par  complexion,  que  ie  ne  l'accuse 
par  discours;  seulement  par  désir,  ie  ne  soustrais 
rien  à  personne.  Ce  quartier  en  est,  à  la  vérité,  un 
peu  plus  descrié  que  les  aultres  de  la  françoise 
nation  :  si  est  ce  que  nous  avons  veu  de  nostre 
temps,  à  diverses  fois,  entre  les  mains  de  la  iustice, 
des  hommes  de  maison,  d'aultres  contrées,  con- 
vaincus de  plusieurs  horribles  voleries.  le  crains 
que  de  cette  desbauche,  il  s'en  faille  aulcunement 
prendre  à  ce  vice  des  pères. 

Et  si,  on  me  respond  ce  que  feit  un  iour  un 
seigneur  de  bon  entendement  :  «  qu'il  faisoit 
espargne  des  richesses,  non  pour  en  tirer  aultre 
fruict  et  usage  que  pour  se  faire  honnorer  et  re- 
chercher aux  siens  ;  et  que  l'aage  luy  ayant  osté 
toutes  aultres  forces,  c'estoit  le  seul  remède  qui 
luy  restoit  pour  se  maintenir  en  auctorité  dans  sa 
famille,  et  pour  éviter  qu'il  ne  veinst  à  mespris 
et  desdaing  à  tout  le  monde  ;  »  de  vray,  non  la 
vieillesse  seulement,  mais  toute  imbécillité,  selon 
Aristote,  est  promotrice  de  l'avarice  :  cela  est  quel- 
que chose  ;  mais  c'est  .la  médecine  à  un  mal  duquel 
on  debvroit  éviter  la  naissance.  Un  père  est  bien 
misérable,  qui  ne  tient  l'affection  de  ses  enfants 
que  par  le  besoing  qu'ils  ont  de  son  secours,  si  cela 
se  doibt  nommer  affection  :  il  fault  se  rendre 
respectable  par  sa  vertu  et  par  sa  suffisance,  et 
aymable  par  sa  bonté  et  doulceur  de  ses  mœurs  ; 
les  cendres  mesmes  d'une  riche  matière,  elles  ont 
leur  prix  ;  et  les  os  et  reliques  des  personnes 
d'honneur,  nous  avons  accoustumé  de  les  tenir 
en  respect  et  révérence.  Nulle  vieillesse  peult 
estré  si  caducque  et  si  rance  à  un  personnage 
qui  a  passé  en  honneur  son  aage,  qu'elle  ne  soit 
vénérable,  et  notamment  à  ses  enfants,  desquels 
1.  18 

il  fault  avoir  reiglé  Tame  à  leur  debvoir  par  raison, 
non  par  nécessité  et  par  le  besoing,  ny  par  rudesse 
et  par  force  : 

Et  errât  longe,  raea  quidera  sententia, 
Qui  imperium  credat  esse  gravius,  aut  stabilius, 
Vi  quod  fit,  quam  illud,  quod  amicitia  adiungitur  l. 

l'accuse  toute  violence  en  l'éducation  d'une  ame 
tendre,  qu'on  dresse  pour  l'honneur  et  la  liberté. 
Il  y  a  ie  ne  sçay  quoy  de  servile  en  la  rigueur  et 
en  la  contraincte  ;  et  tiens  que  ce  qui  ne  se  peult 
faire  par  la  raison,  et  par  prudence  et  adresse,  ne 
se  faict  iamais  par  la  force.  On  m'a  ainsin  eslevé  : 
ils  disent  qu'en  tout  mon  premier  aage,  ie  n'ay 
tasté  des  verges  qu'à  deux  coups,  et  bien  molle- 
ment. I'ay  deu  la  pareille  aux  enfants  que  i'ay  eu  : 
ils  me  meurent  touts  en  nourrice  ;  mais  Leonor, 
une  seule  fille  qui  est  eschappee  à  cette  infortune, 
a  attainct  six  ans  et  plus,  sans  qu'on  ayt  employé 
à  sa  conduicte  et  pour  le  chastiement  de  ses  f aultes 
puériles  (l'indulgence  de  sa  mère  s'y  appliquant 
ayseement),  aultre  chose  que  paroles,  et  bien 
doulces  :  et  quand  mon  désir  y  seroit  frustré,  il  est 
assez  d'aultres  causes  ausquelles  nous  prendre, 
sans  entrer  en  reproche  avecques  ma  discipline, 
que  ie  sçay  estre  iuste  et  naturelle.  l'eusse  esté 
beaucoup  plus  religieux  encores  en  cela  envers 
des  masles,  moins  nayz  à  servir,  et  de  condition 
plus  libre  :  i'eusse  aymé  à  leur  grossir  le  cœur 
d'ingénuité  et  de  franchise.  le  n'ay  veu  aultre 
effect  aux  verges,  sinon  de  rendre  les  âmes  plus 
lasches,  ou  plus  malicieusement  opiniastres. 

1  C'est  se  tromper  fort,  à  mon  avis,  que  de  croire  mieux 
établir  son  autorité  par  la  force  que  par  l'affection.  Térence, 
Adelfth.  act.  I,  se.  i,  v.  40. 

Voulons  flous  «être  aymei:  de  ïicfê  eftfants  ?  leur 
voulons  nous  oster  l' occasion  de  souhaiter  nostre 
mort  (combien  que  nulle  occasion  d'un  si  horrible 
souhait  ne  peult  estre  ïiy  iuste  ny  excusable, 
nulluffi  scelus  rationefn  habet1)  ?  accommodons  leur 
vie  îaisôftnablement  de  ce  qui  est  en  nostre  puis- 
sance. Pour  cela,  il  ne  nous  fauldroit  pas  marier 
si  ieUîieâ,  que  nostre  âàge  vienne  quasi  à  Se  con- 
fondre aVecqUes  le  leur  ;  car  cet  inconvénient 
nous  iecte  à  plusieurs  grandes  difficultez  :  le  dis 
spécialement  a  la  noblesse,  qui  est  d'une  condition 
oysifve,  et  qui  ne  Vit,  comme  on  dict,  que  de  ses 
rentes  ;  car  ailleurs,  où  la  vie  est  queëtuaire,  la 
pluralité  et  compaignie  des  enfants,  c'est  Un 
adgencement  de  mesnage,  ce  sont  autant  de  nou- 
veaux utils  et  instruments  à  s^enrichir. 

le  tûê  rrtariay  à  trente  trois  ans,  et  loue  l'opinion 
de  trente  cinq,  qu'on  dict  estre  d'Aristote.  Platon 
ne  véult  pas  qu'on  se  marie  avant  les  trente  ;  mais 
il  a  raison  de  se  mocquer  de  ceulx  qui  font  les 
œuvres  de  mariage  aprez  cinquante  cinq,  et 
condemne  leur  engeance  indigne  d'aliment  et  de 
Vie.  Thaïes  y  donna  les  plus  vrayes  bornes  ;  qiii, 
ieune,  respondit  à  sa  mère  le  pressant  de  se  marier, 
«  qu'il  n'estoit  pas  temps  ;  »  et,  devenu  sur  l'âage, 
«  qu'il  n'estoit  plus  temps.  »  Il  fault  refuser  l'op- 
portunité â  toute  action  importune.  Les  anciens 
CtaUlois  estimoient  à  extrême  reproche  d'aVoir  eu 
accointance  de  femme  avant  l'aage  de  vingt  ans,  et 
recommendoient  singulièrement  aux  hommes  qui 
se  voulaient  dresser  pour  la  guerre,  de  conserver 
biéfr  avant  en  aage  leur  pticelage,  d'autant  que  les 
courages  s'amollissent  et  divertissent  par  l'accoti- 
plage  des  femmes  : 

1  Car  nul  crime  n'est  fondé  en  raison.  Tiîè-Live,  XXVÎÎI,  fcS 


548  ESSAIS  DE  MONTAIGNE 

Ma  or  congiunto  a  giovinetta  sposa, 
E  lieto  ornai  de*  figli,  era  invilito 
Ne  gli  affetti  di  padre  e  di  marito 1. 

Muleasses,  roy  de  Thunes,  celuy  que  l'empereur 
Charles  cinquiesme  remeit  en  ses  estats,  reprochoit 
la  mémoire  de  Mahomet  son  père,  de  sa  hantise 
avecques  les  femmes,  l'appellant  brode,  efféminé, 
engendreur  d'enfants.  L'histoire  grecque  remarque 
de  Iccus,  Tarentin,  de  Crisso,  d'Astyllus,  de  Dio- 
pompus,  et  d'aultres,  que  pour  maintenir  leurs  corps 
fermes  au  service  de  la  course  des  ieux  Olympiques, 
de  la  palestrine,  et  tels  exercices,  ils  se  privèrent, 
autant  que  leur  dura  ce  soing,  de  toute  sorte  d'acte 
vénérien.  En  certaine  contrée  des  Indes  espaignoles, 
on  ne  permet  toit  aux  hommes  de  se  marier  qu'a- 
prez  quarante  ans  ;  et  si  le  permettoit  on  aux  filles 
à  dix  ans.  Un  gentilhomme  qui  a  trente  cinq  ans, 
il  n'est  pas  temps  qu'il  face  place  à  son  fils  qui  en 
a  vingt  :  il  est  luy  mesme  au  train  de  paroistre  et 
aux  voyages  des  guerres,  et  en  la  court  de  son 
prince  :  il  a  besoing  de  ses  pièces  ;  il  en  doibt 
certainement  faire  part,  mais  telle  part  qu'il  ne 
s'oublie  pas  pour  aultruy.  Et  à  celuy  là  peult  servir 
iustement  cette  response,  que  les  pères  ont  ordi- 
nairement en  la  bouche  :  «le  ne  me  veulx  pas  des- 
pouiller  devant  que  de  m'aller  coucher.  » 

Mais  un  père,  atterré  d'années  et  de  maulx,  privé, 
par  sa  foiblesse  et  faulte  de  santé,  de  la  commune 
société  des  hommes,  il  se  faict  tort,  et  aux  siens, 
de  couver  inutilement  un  grand  tas  de  richesses. 
Il  est  assez  en  estât,  s'il  est  sage,  pour  avoir  désir  de 
se  despouiller,  à  fin  de  se  coucher,  non  pas  iusques 
à  la  chemise,  mais  iusques  à  une  robbe  de  nuict 

1  Uni  à  une  jeune  épouse,  il  goûtait  le  bonheur  d'être  père  ; 
et  ces  sentiments  si  doux  avaient  amolli  son  courage.  T.  Tasso, 
GerusaU  liber,  canto  X,  stanz.  39. 


LIVRE  II,  CHAPITRE  VIII  549 

bien  chaulde  :  le  reste  des  pompes,  dequoy  il  n'a 
plus  que  faire,  il  doibt  en  estrener  volontiers 
eeulx  à  qui,  par  ordonnance  naturelle,  cela  doibt 
appartenir.  C'est  raison  qu'il  leur  en  laisse  l'usage, 
puis  que  nature  l'en  prive  :  aultrement  sans  doubte 
il  y  a  de  la  malice  et  de  l'envie.  La  plus  belle  des 
actions  de  l'empereur  Charles  cinquiesme  feut 
celle  là,  à  l'imitation  d'aulcuns  anciens  de  son 
qualibre,  d'avoir  sceu  recognoistre  que  la  raison 
nous  commande  assez  de  nous  despouiller,  quand 
nos  robbes  nous  chargent  et  empeschent,  et  de 
nous  coucher  quand  les  iambes  nous  faillent  : 
il  resigna  ses  moyens,  grandeur  et  puissance  à 
son  fils,  lorsqu'il  sentit  défaillir  en  soy  la  fermeté 
et  la  force  pour  conduire  les  affaires  avecques  la 
gloire  qu'il  y  avoit  acquise. 

Solve  senescentem  mature  sanus  equum,  ne 
Peccet  ad  extremum  ridendus,  et  ilia  ducat l. 

Cette  faulte,  de  ne  sçavoir  recognoistre  de  bonne 
heure,  et  ne  sentir  l'impuissance  et  extrême  al- 
tération que  l'aage  apporte  naturellement  et  au 
corps  et  à  Famé  (qui,  à  mon  opinion,  est  eguale, 
si  l'ame  n'en  a  plus  de  la  moitié),  a  perdu  la  réputa- 
tion de  la  pluspart  des  grands  hommes  du  monde. 
I'ay  veu,  de  mon  temps,  et  cogneu  familièrement, 
des  personnages  de  grande  auctorité,  qu'il  estoit 
bien  aysé  à  veoir  estre  merveilleusement  descheus 
de  cette  ancienne  suffisance  que  ie  cognoissoy  par 
la  réputation  qu'ils  en  avoient  acquise  en  leurs 
meilleurs  ans  :  ie  les  eusse,  pour  leur  honneur, 
volontiers   souhaittez    retirez   en   leur    maison   à 

1  Malheureux,  laisse  en  paix  ton  cheval  vieillissant, 
De  peur  que  tout  à  coup,  efflanqué,  hors  d'haleine, 
Il  ne  laisse,  en  tombant,  son  maître  sur  l'arène. 

Hor.  Episi.  I,  1,  8  (imitation  de  Boileau). 

leur  syse,  et  desehargez  des  occupations  publicqujs 
$t  guerrières,  qui  n'estaient  plus  pour  leurs  épaules, 
î'ay  autrefois  esté  privé  en  la  maison  d'un  geflh 
tilhamme  veuf  et  fprt  vieil,  d'une  vieillesse  tou-* 
tesfois  assez  verte  ;  cettuy  çy  avoit  plusieurs  filles 
à  marier,  et  un  fils  desia  en  aage  de  parei§tre  : 
c§I&  ehargeoit  sa  maison  de  plusieurs  despênsês 
$t  visites  estrangieres,  à  quoy  il  prçnojt  peu  de. 
plaisir,  non  seulement  pour  le  soing  de  l'espargne, 
mate  eneores  plus  pour  avoir,  à  cause  de  l'aagi, 
prins  une  forma  de  vie  fort  esloingnee  de  ]&  nostrê» 
Je  luy  dis  un  iour,  un  peu  hardiement,  comme 
i'ay  aecoustumé,  qu'il  luy  siérait  migulx  de  npus 
faire  place,  et  de  laisser  à  son  fils  sa  maison  prin- 
cipale (car  il  n'avait  que  celle  là  de  bien  loge©  #t 
accommodée),  et  se  retirer  en  une  sienne  tçrre 
voysine,  où  personne  n'apporteroit  incommodité 
a  son  repos,  puisqu'il  ne  pouvoit  aultrement  éviter 
nostre  importunif  é,  veu  la  condition  de  ses  enfants. 
Il  m'en  çreut  depuis,  et  s'en  trouva  bien, 

Ce  n'est  pas  à  dire  qu'on  leur  donne  par  telle 
voye  d'obligation,  de  laquelle  on  ne  se  puisse, 
plus,  desdire  :  ie  leur  lairroy,  mpy  qui  suis  à  mesme 
de,  louer  ce  rpplle,  îa  ipu'ïssanee  de  ma  m&fôpn  et 
de  me§  biens,  mais  aveçques  liberté  de  m'en  repen- 
tir, §'ils  m'en  donnoient  occasion  ;  ie  leur  en  î&irroy 
l'usage,  parce  qu'il  ne  me  seroit  plus  commode  ; 
et  de  l'auctorite  des  affaires  en  gros,  ie  m'en  reser* 
verois  autant  qu'il  me  plairpit  :  ayant  tousipurs 
iugé  que  ce  doibt  estre  un  grand  contentement  à 
un  père  vieil,  de  mettre  luy  mesme  ses  enfants 
en  train  du  gouvernement  de  ses  affaires,  et  de 
pouvoir,  pendant  sa  vie,  contrerooller  leurs  depor- 
tements,  leur  fournissant  d'instruction  et  d'advis 
suyvant  l'expérience  qu'il  en  a,  et  d'acheminer 
luy  mesme  l'ancien  honneur  et  ordre  de  sa  maison 

en  la  main  de  ses  successeurs,  et  se  respondre  par 
là  des  espérances  qu'il  peult  prendre  de  leur  con- 
duicte  à  venir.  Et  pour  cet  effect,  ie  ne  vouldroy 
pas  fuyr  leur  compaignie  ;  ie  vouldroy  les  esciairer 
de  prez,  et  iouyr,  selon  la  condition  de  mon  aage, 
de  leur  alaigresse  et  de  leurs  festes.  Si  ie  ne  vivoy 
parmy  eulx  (comme  ie  ne  pourroy,  sans  offenser 
leur  assemblée  par  le  chagrin  de  mon  aage  et  la 
subiection  de  mes  maladies,  et  sans  contraindre 
aussi  et  forcer  les  reigles  et  façons  de  vivre  que 
i'auroy  lors),  ie  vouldrois  au  moins  vivre  prez  d'eulx, 
en  un  quartier  de  ma  maison,  non  pas  le  plus  en 
parade,  mais  le  plus  en  commodité.  Non  comme  ie 
veis,  il  y  a  quelques  années,  un  doyen  de  Sainct 
Hilaire  de  Poictiers,  rendu  à  telle  solitude  par 
l'incommodité  de  sa  melancholie,  que  lorsque 
i'entray  en  sa  chambre,  il  y  avoit  vingt  et  deux 
ans  qu'il  n'en  estoit  sorty  un  seul  pas  ;  et  si  avoit 
toutes  ses  actions  libres  et  aysees,  sauf  un  rheume 
qui  luy  tomboit  sur  l'estomach  :  à  peine  une  fois 
la  sepmaine  vouloit  il  permettre  qu'aulcun  entrast 
pour  le  veoir  ;  il  se  tenoit  tousiours  enfermé  par 
le  dedans  de  sa  chambre,  seul,  sauf  qu'un  valet 
luy  portoit  une  fois  le  jour  à  manger,  qui  ne  faisoit 
qu'entrer  et  sortir  :  son  occupation  estoit  de  se 
promener,  et  lire  quelque  livre,  car  il  cognoissoit 
aulcunement  les  lettres,  obstiné,  au  demourant, 
de  mourir  en  cette  desmarche,  comme  il  feit 
bientost  aprez.  I'essayeroy,  par  une  doulce  con- 
versation, de  nourrir  en  mes  enfants  une  vifve 
amitié  et  bienveillance,  non  feincte,  en  mon  en- 
droict,  ce  qu'on  gaigne  ayseement  envers  des 
natures  bien  nées  :  car  si  ce  sont  bestes  furieuses, 
comme  nostre  siècle  en  produict  à  milliers,  il  les 
fault  haïr  et  fuyr  pour  telles. 
le  veutoc  mal  à  cette  coustume  d'interdire  aux 

enfants  l'appellation  paternelle,  et  leur  en  enioindre 
une  estrangiere,  comme  plus  reverentiale,  nature 
n'ayant  volontiers  pas  suffisamment  pourveu  à 
nostre  auctorité.  Nous  appelions  Dieu  tout  puissant, 
Père  ;  et  desdaignons  que  nos  enfants  nous  en 
appellent  :  i'ay  reformé  cette  erreur  en  ma  famille. 
C'est  aussi  folie  et  iniustice  de  priver  les  enfants 
qui  sont  en  aage,  de  la  familiarité  des  pères,  et 
vouloir  maintenir  en  leur  endroict  une  morgue 
austère  et  desdaigneuse,  espérant  par  là  les  tenir 
en  crainte  et  obéissance  :  car  c'est  une  farce  très 
inutile,  qui  rend  les  pères  ennuyeux  aux  enfants, 
et  qui  pis  est,  ridicules.  Ils  ont  la  ieunesse  et  les 
forces  en  la  main,  et  par  conséquent  le  vent  et  la 
faveur  du  monde  ;  et  receoivent  avec  mocquerie 
ces  mines  fieres  et  tyranniques  d'un  homme  qui 
n'a  plus  de  sang  ny  au  cœur  ny  aux  veines,  vrays 
espoventails  de  cheneviere.  Quand  ie  pourroy 
me  faire  craindre,  i'aimerois  encores  mieulx  me 
faire  aymer  :  il  y  a  tant  de  sortes  de  defaults  en 
la  vieillesse,  tant  d'impuissance,  elle  est  si  propre 
au  mespris,  que  le  meilleur  acquest  qu'elle  puisse 
faire,  c'est  l'affection  et  amour  des  siens  ;  le  com- 
mandement et  la  crainte,  ce  ne  sont  plus  ses  armes, 
l'en  ay  veu  quelqu'un,  duquel  la  ieunesse  avoit 
esté  très  impérieuse  ;  quand  c'est,  venu  sur  l'aage, 
quoy  qu'il  le  passe  sainement  ce  qui  se  peult,  il 
frappe,  il  mord,  il  iure,  le  plus  tempestatif  maistre 
de  France  ;  il  se  ronge  de  soing  et  de  vigilance. 
Tout  cela  n'est  qu'un  battelage,  auquel  la  famille 
mesme  complotte  :  du  grenier,  du  cellier,  voire  et 
de  sa  bourse,  d'aultres  ont  la  meilleure  part  de 
l'usage,  ce  pendant  qu'il  en  a  les  clefs  en  sa  gibbe- 
ciere,  plus  chèrement  que  ses  yeulx.  Ce  pendant 
qu'il  se  contente  de  Fespargne  et  chicheté  de  sa 
table,  tout  est  en  desbauche  en  divers  reduicts 

de  sa  maison,  en  ieu,  et  en  despense,  et  en  l'entre- 
tien des  contes  de  sa  vaine  cholere  et  pourvoyance. 
Chascun  est  en  sentinelle  contre  luy.  Si,  par  fortune, 
quelque  chestif  serviteur  s'y  addonne,  soubdain 
il  luy  est  mis  en  souspeçon,  qualité  à  laquelle  la 
vieillesse  mord  si  volontiers  de  soy  mesme.  Quantes 
fois  s'est  il  vanté  à  moy  de  la  bride  qu'il  donnoit 
aux  siens,  et  exacte  obéissance  et  révérence  qu'il 
en  recevoit  ;  combien  il  veoyoit  clair  en  ses  affaires  ! 

Ille  solus  nescit  omnia 1. 

le  ne  sçache  homme  qui  peust  apporter  plus  de 
parties,  et  naturelles  et  acquises,  propres  à  conser- 
ver la  maistrise,  qu'il  faict  ;  et  si  en  est  descheu 
comme  un  enfant  :  partant  l'ay  ie  choisy,  parmy 
plusieurs  telles  conditions  que  ie  cognoy,  comme  plus 
exemplaire.  Ce  seroit  matière  à  une  question  scho- 
lastique,  «  s'il  est  ainsi  mieulx,  ou  aultrement.  »  En 
présence,  toutes  choses  luy  cèdent  ;  et  laisse  Ion  ce 
vain  cours  à  son  auctorité,  qu'on  ne  luy  résiste 
iamais.  On  le  croit,  on  le  craint,  on  le  respecte, 
tout  son  saoul.  Donne  il  congé  à  un  valet?  il  plie 
son  paquet,  le  voylà  party,  mais  hors  de  devant  luy 
seulement  :  les  pas  de  la  vieillesse  sont  si  lents,  les 
sens  si  troubles,  qu'il  vivra  et  fera  son  office  en  mesme 
maison,  un  an,  sans  estre  apperceu.  Et  quand  la 
saison  en  est,  on  faict  venir  des  lettres  loingt aines, 
piteuses,  suppliantes,  pleines  de  promesses  de 
mieulx  faire  :  par  où  on  le  remet  en  grâce.  Mon- 
sieur faict  il  quelque  marché  ou  quelque  despesche 
qui  desplaise?  on  la  supprime,  forgeant  tantost 
aprez  assez  de  causes  pour  excuser  la  faulte 
d'exécution  ou  de  response.  Nulles  lettres  estran- 

1I1  ignore,  seul,  tout  ce  qu'on  fait  chez  lui.  Térence,  Adelph. 
act.  IV,  se.  s,  v.  9. 

gieres  ne  luy  estants  premièrement  apportées,  il 
ne  veoid  que  celles  qui  semblent  commodes  à 
sa  science.  Si,  par  cas  d'adventure,  il  les  saisit, 
ayant  en  coustume  de  se  reposer  sur  certaine 
personne  de  les  luy  lire,  on  y  treuve  sur  le  champ* 
ce  qu'on  veult  ;  et  f  aict  on,  à  touts  coups,  que  tel 
luy  demande  pardon,  qui  Tiniurie  par  sa  lettre. 
Il  ne  veoid  enfin  ses  affaires  que  par  une  image 
disposée  et  desseignee,  et  satisfactoire  le  plus 
quon  peult,  pour  n'esveiller  son  chagrin  et  son 
courroux.  Iay  veu,  soubs  des  figures  différentes, 
assez  d'œconomies  longues,  constantes,  de  tout 
pareil  effect. 

Il  est  tousiours  proclive  aux  femmes  de  dis- 
convenir à  leurs  maris  :  elles  saisissent  à  deux 
mains  toutes  couvertures  de  leur  contraster;  la 
première  excuse  leur  sert  de  pleniere  iustification. 
l'en  ay  veu  une  qui  desrobboit  gros  à  son  mary, 
pour,  disoit  elle  à  son  confesseur,  faire  ses  aumosnes 
plus  grasses.  Fiez  vous  à  cette  religieuse  dispensa- 
tion  !  Nul  maniement  leur  semble  avoir  assez;  de 
dignité,  s'il  vient  de  la  concession  du  mary;  il 
fault  qu'elles  l'usurpent,  ou  finement,  ou  fièrement, 
et  tousiours  iniurieusement,  pour  luy  donner  de 
la  grâce  et  de  Fauctorité.  Comme  en  mon  propos, 
quand  c'est  contre  un  pauvre  vieillard,  et  pour  des 
enfants,  lors  empoignent  elles  ce  tiltre,  et  en  servent 
leur  passion  avecques  gloire  ;  et  comme  en  un 
commun  servage,  monopolent  facilement  contre 
sa  domination  et  gouvernement.  Si  ce  sont  masles 
grands  et  fleurissants,  ils  subornent  aussi  incon- 
tinent, ou  par  force  ou  par  faveur,  et  maistre 
d'hostel,  et  receveur,  et  tout  le  reste*  Ceulx  qui 
n'ont  ny  femme  ny  fils  tumbent  en  ce  malheur 
plus  difficilement,  mais  plus  cruellement  aussi  et 
indignement.  Le  vieil  Caton  disoit  en  son  temps, 

«  qtl'Atttant  de  Valets,  autant  d'ennemis  :  »  veoyêz 
si,  âêlôn  la  distance  de  la  pureté  de  son  siècle  au 
nôStre,  il  ne  nous  a  pas  voulu  advertir  que  femme, 
fils  et  valets,  autant  d'ennemis  à  nous.  Bien  sert 
à  la  décrépitude  de  nous  fournir  le  doulx  bénéfice 
d'inappercevance  et  d'ignorance,  et  facilité  à  nous 
laisser  tromper.  Si  nous  y  mordions,  que  seroit  ce 
de  nous,  mesme  en  ce  temps,  où  les  iuges  qui  ont 
à  décider  nos  controverses,  sont  communément 
partisans  de  l'enfance,  et  intéressez?  Au  cas  que 
cette  pipêrie  m'eschappe  à  Veoir,  au  moins  ne 
nVeschappe  il  pas  à  Veoir  que  ie  suis  très  pipable. 
Et  aura  Ion  iamais  assez  dict  de  quel  prix  est 
Un  amy,  à  comparaison  de  ces  liaisons  civiles? 
L'image  mesme  que  i'en  veoy  aux  bestes,  si  pure, 
avecques  quelle  religion  ie  la  respecte  !  Si  les  aultres 
me  pipent,  au  moins  ne  me  pipe  ie  pas  moy  mesme 
à  m'estimer  capable  de  m'en  garder,  ny  à  me  ronger 
la  cervelle  pour  m'en  rendre  :  ie  me  sauve  de  telles 
trahisons  en  mon  propre  giron,  non  par  une  in- 
quiète et  tumultuaire  curiosité,  mais  par  diversion 
plu&tost  et  resolution.  Quand  i'oy  reciter  Testât 
de  quelqu'un,  ie  ne  m'amuse  pas  à  luy  ;  ie  tourne 
incontient  les  yeulx  à  moy,  veoir  comment  i'en 
suis  :  tout  ce  qui  le  touche  me  regarde  ;  son  acci- 
dent m'advertit,  et  m'esveille  de  ce  costé  là. 
Touts  ks  iours  et  à  toutes  heures,  nous  disons 
d'Un  aultre  ce  que  noué  dirions  plus  proprement 
de  nous,  si  nous  sçavions  replier,  aussi  bien  qu'es- 
tendre,  nostre  considération.  Et  plusieurs  aucteurs 
blecent  en  cette  manière  la  protection  de  leur  cause, 
courant  en  avant  témérairement  à  rencontre  de 
celles  qu'ils  attaquent,  et  lanceant  à  leurs  ennemis 
des  traicts  propres  à  leur  estre  relancez  plus 
ad  vantageusement . 

Feu  monsieur  le  mareschal  de  Montluc  ayant 


556  ESSAIS  DE  MONTAIGNE 

perdu  son  fils,  qui  mourut  en  l'isle  de  Madères, 
brave  gentilhomme,  à  la  vérité,  et  de  grande  es- 
pérance, me  faisoit  fort  valoir,  entre  ses  aultres 
regrets,  le  desplaisir  et  crevecœur  qu'il  sentoit,  de 
ne  s'estre  iamais  communiqué  à  luy;  et  sur  cette 
humeur  d'une  gravité  et  grimace  paternelle,  avoir 
perdu  la  commodité  de  gouster  et  bien  cognoistre 
son  fils,  et  aussi  de  lui  déclarer  l'extrême  amitié 
qu'il  luy  portoit,  et  le  digne  iugement  qu'il  faisoit 
de  sa  vertu.  «Et  ce  pauvre  garson,  disoit  il,  n'a 
rien  veu  de  moy  qu'une  contenance  renfrongnee 
et  pleine  de  mespris  ;  et  a  emporté  cette  créance, 
que  ie  n'ay  sceu  ny  l'aimer  ny  l'estimer  selon  son 
mérite.  A  qui  gardoy  ie  à  descouvrir  cette  singulière 
affection  que  ie  luy  portoy  dans  mon  ame  ?  estoit 
ce  pas  luy  qui  en  debvoit  avoir  tout  le  plaisir  et 
toute  l'obligation?  le  me  suis  contrainct  et  gé- 
henne pour  maintenir  ce  vain  masque  ;  et  y  ay 
perdu  le  plaisir  de  sa  conversation,  et  sa  volonté 
quand  et  quand,  qu'il  ne  me  peult  avoir  portée 
aultre  que  bien  froide,  n'ayant  iamais  receu  de  moy 
que  rudesse,  ny  senty  qu'une  façon  tyrannique.  » 
le  treuve  que  cette  plaincte  estoit  bien  prinse 
et  raisonnable  :  car,  comme  ie  sçay  par  une  trop 
certaine  expérience,  il  n'est  aulcune  si  doulce 
consolation  en  la  perte  de  nos  amis,  que  celle  que 
nous  apporte  la  science  de  n'avoir  rien  oublié 
à  leur  dire,  et  d'avoir  eu  avecques  eulx  une  par- 
faicte  et  entière  communication.  O  mon  amy  !  en 
vaulx  ie  mieulx  d'en  avoir  le  goust  ?  ou  si  i'en  vaulx 
moins  ?  l'en  vaulx  certes  bien  mieulx  ;  son  regret 
me  console  et  m'honnore  :  est  ce  pas  un  pieux  et 
plaisant  office  de  ma  vie,  d'en  faire  à  tout  iamais 
les  obsèques  ?  est  il  iouïssance  qui  vaille  cette  pri- 
vation ? 
le  m'ouvre  aux  miens  tant  que  ie  puis,  et  leur 

signifie  très  volontiers  Testât  de  ma  volonté  et  de 
mon  iugement  envers  eulx,  comme  envers  un  chas- 
cun  :  îe  me  haste  de  me  produire  et  de  me  présenter  ; 
car  ie  ne  veulx  pas  qu'on  s'y  mescompte,  de  quel- 
que part  que  ce  soit.  Entre  aultres  coustumes 
particulières  qu'avoient  nos  anciens  Gaulois,  à 
ce  que  dict  César,  cette  cy  en  estoit  Tune,  que  les 
enfants  ne  se  presentoient  aux  pères,  ny  s'osoient 
trouver  en  publicque  en  leur  compaignie,  que  lors- 
qu'ils commenceoient  à  porter  les  armes  ;  comme 
s'ils  eussent  voulu  dire  que  lors  il  estoit'  aussi 
saison  que  les  pères  les  receussent  en  leur  fami- 
liarité et  accointance. 

I'ay  veu  encores  une  aultre  sorte  d'indiscrétion 
en  aulcuns  pères  de  mon  temps,  qui  ne  se  contentent 
pas  d'avoir  privé,  pendant  leur  longue  vie,  leurs 
enfants  de  la  part  qu'ils  debvoient  avoir  naturelle- 
ment en  leurs  fortunes,  mais  laissent  encores  aprez 
eulx  à  leurs  femmes  cette  mesme  auctorité  sur 
touts  leurs  biens,  et  loy  d'en  disposer  à  leur  f  antasie. 
Et  ay  cogneu  tel  seigneur,  des  premiers  officiers  de 
nostre  couronne,  ayant,  par  espérance  de  droict  à 
venir,  plus  de  cinquante  mille  escus  de  rente,  qui 
est  mort  nécessiteux,  et  accablé  de  debtes,  aagé  de 
plus  de  cinquante  ans,  sa  mère,  en  son  extrême 
décrépitude,  iouïssant  encore  de  touts  ses  biens 
par  l'ordonnance  du  père,  qui  avoit  de  sa  part 
vescu  prez  de  quatre  vingts  ans.  Cela  ne  me 
semble  aulcunement  raisonnable.  Pourtant  treuve 
ie  peu  d'advancement  à  un  homme  de  qui  les 
affaires  se  portent  bien,  d'aller  chercher  une  femme 
qui  le  charge  d'un  grand  dot  ;  il  n'est  point  de 
debte  estrangiere  qui  apporte  plus  de  ruyne 
aux  maisons  :  mes  prédécesseurs  ont  communé- 
ment suyvi  ce  conseil  bien  à  propos,  et  moy  aussi. 
Mais  ceulx  qui   nous   desconseillent   les  femmes 

riches,  de  peur  qu'elles  soient  moins  traictables 
et  recognoissantes,  se  trompent  de  faire  perdre 
quelque  réelle  commodité  pour  une  si  frivole 
coniecture.  A  une  femme  desraisonnable,  il  ne 
couste  non  plus  de  passer  par  dessus  une  raison 
que  par  dessus  une  aultre  ;  elles  s'ayment  le  mieulx 
où  elles  ont  plus  de  tort  :  l'iniustice  les  alleiche  ; 
comme  les  bonnes,  l'honneur  de  leurs  actions 
vertueuses  ;  et  en  sont  débonnaires  d'autant  plus 
qu'elles  sont  plus  riches  ;  comme  plus  volontiers 
et  glorieusement  chastes,  de  ce  qu'elles  sont  belles. 

C'est  raison  de  laisser  l'administration  des 
affaires  aux  mères  pendant  que  les  enfants  ne  sont 
pas  en  l'aage,  selon  les  loix,  pour  en  manier  la 
charge  ;  mais  le  père  les  a  bien  mal  nourris,  s'il  ne 
peult  espérer  qu'en  leur  maturité  ils  auront  plus 
de  sagesse  et  de  suffisance  que  sa  femme,  veu 
l'ordinaire  foiblesse  du  sexe.  Bien  seroit  il  toutesfois, 
à  la  vérité,  plus  contre  nature  de  faire  dépendre  les 
mères  de  la  discrétion  de  leurs  enfants.  On  leur 
doibt  donner  largement  dequoy  maintenir  leur 
estât,  selon  la  condition  de  leur  maison  et  de  leur 
aage  ;  d'autant  que  la  nécessité  et  l'indigence  est 
beaucoup  plus  malséante  et  mal  aysee  à  supporter 
à  elles  qu'aux  masles  :  il  fault  plustost  en  charger 
les  enfants  que  la  mère. 

En  gênerai,  la  plus  saine  distribution  de  nos 
biens,  en  mourant,  me  semble  estre  les  laisser 
distribuer  à  l'usage  du  pays  :  les  loix  y  ont  mieulx 
pensé  que  nous  ;  et  vault  mieulx  les  laisser  faillir 
en  leur  eslection,  que  de  nous  hazarder  de  faillir 
témérairement  en  la  nostre.  Ils  ne  sont  pas  propre- 
ment nostres,  puisque,  d'une  prescription  civile,  et 
sans  nous,  ils  sont  destinez  à  certains  successeurs. 
Et  encores  que  nous  ayons  quelque  liberté  au  delà, 
ie  tiens  qu'il  fault  une  grande  cause,  et  bien  appa- 

rente,  pour  nous  faire  oster  à  un  ce  que  sa  fortune 
luy  avoit  acquis,  et  à  quoy  la  iustice  commune 
l'appelloit  ;  et  que  c'est  abuser,  contre  raison,  de 
cette  liberté,  d'en  servir  nos  fantastes  frivoles  et 
privées.  Mon  sort  m'a  faict  grâce  de  ne  m*avoir 
présenté  des  occasions  qui  me  peussent  tenter,  et 
divertir  mon  affection  de  la  commune  et  légitime 
ordonnance.  l'en  veoy  envers  qui  c'est  temps 
perdu  d'employer  un  long  soing  de  bons  offices  : 
un  mot  receu  de  mauvais  biais  efface  le  mérite  de 
dix  ans.  Heureux  qui  se  treuve  à  poinct  pour  leur 
oindre  la  volonté  sur  ce  dernier  passage  !  la  vôysine 
action  l'emporte  :  non  pas  les  meilleurs  et  plus 
fréquents  offices,  mais  les  plus  récents  et  présents, 
font  l'opération.  Ce  sont  gents  qui  se  louent  de 
leurs  testaments,  comme  de  pommes  ou  de  verges, 
à  gratifier  ou  chastier  chasque  action  de  ceulx 
qui  y  prétendent  interest.  C'est  chose  de  trop 
longue  suitte,  et  de  trop  de  poids,  pour  estre  ainsi 
promenée  à  chasque  instant  ;  et  en  laquelle  les 
sages  se  plantent  une  fois  pour  toutes,  regardants 
surtout  à  la  raison  et  observance  publicque*  Nous 
prenons  un  peu  trop  à  cœur  ces  substitutions  mas- 
culines, et  proposons  une  éternité  ridicule  à  nos 
noms.  Nous  poisons  aussi  trop  les  vaines  con- 
jectures de  l'advenir,  que  nous  donnent  les  esprits 
puériles.  A  i'adventure  eut  on  faict  iniustice  de  me 
déplacer  de  mon  reng,  pour  avoir  esté  le  plus  lourd 
et  plombé,  le  plus  long  et  desgousté  en  ma  leçon, 
non  seulement  que  touts  mes  frères,  mais  que  touts 
tes  enfants  de  ma  province,  soit  leçon  d  exercice 
d'esprit,  soit  leçon  d'exercice  de  corps.  C'est  folie 
de  faire  des  triages  extraordinaires  sur  la  foy  de  ces 
divinations,  auxquelles  nous  sommes  si  souvent 
trompez.  Si  on  peult  blecer  cette  reigle,  et  corriger 
les  destinées  au  chois  qu'elles  ont  faict  de  nos 

héritiers,  on  le  peult,  avecques  plus  d'apparence, 
en  considération  de  quelque  remarquable  et  énorme 
difformité  corporelle,  vice  constant,  inamendable, 
et  selon  nous,  grands  estimateurs  de  la  beaulté, 
d'important  preiudice. 

Le  plaisant  dialogue  du  législateur  de  Platon 
avecques  ses  citoyens,  fera  honneur  à  ce  passage. 
«  Comment  doncques,  disent  ils,  sentants  leur  fin 
prochaine,  ne  pourrons-nous  point  disposer  de  ce 
qui  est  à  nous  à  qui  il  nous  plaira  ?  O  dieux  !  quelle 
cruauté,  qu'il  ne  nous  soit  loisible,  selon  que  les 
nostres  nous  auront  servy  en  nos  maladies,  en 
nostre  vieillesse,  en  nos  affaires,  de  leur  donner 
plus  et  moins,  selon  nos  fantasies  !  »  A  quoy  le 
législateur  respond  en  cette  manière  :  «  Mes  amis, 
qui  avez  sans  doubte  bientost  à  mourir,  il  est  mal 
aysé  et  que  vous  vous  cognoissiez,  et  que  vous 
cognoissiez  ce  qui  est  à  vous,  suyvant  l'inscription 
delphique.  Moy,  qui  fois  les  loix,  tiens  que  ny 
vous  n'estes  à  vous,  ny  n'est  à  vous  ce  que  vous 
iouïssez.  Et  vos  biens  et  vous  estes  à  vostre  famille, 
tant  passée  que  future  ;  mais  encores  plus  sont  au 
publicque  et  vostre  famille  et  vos  biens.  Parquoy, 
de  peur  que  quelque  flatteur  en  vostre  vieillesse 
ou  en  vostre  maladie,  ou  quelque  passion,  vous 
solicite  mal  à  propos  de  faire  testament  injuste, 
ie  vous  en  garderay  :  mais  ayant  respect  et  à 
l'interest  universel  de  la  cité  et  à  celuy  de  vostre 
maison,  i'establiray  des  loix,  et  feray  sentir, 
comme  de  raison,  que  la  commodité  particulière 
doibt  céder  à  la  commune.  Allez  vous  en  ioyeuse- 
ment  où  la  nécessité  humaine  vous  appelle.  C'est 
à  moy,  qui  ne  regarde  pas  l'une  chose  plus  que 
l'aultre,  qui,  autant  que  ie  puis,  me  soigne  du 
gênerai,  d'avoir  soucy  de  ce  que  vous  laissez.  & 
Revenant  à  mon  propos,  il  me  semble,  en  toutes 

façons,  qu'il  naist  rarement  des  femmes  à  qui  la 
maistrise  soit  deue  sur  des  hommes,  sauf  la  mater- 
nelle et  naturelle  ;  si  ce  n'est  pour  le  chastiement 
de  ceulx  qui,  par  quelque  humeur  fiebvreuse,  se 
sont  volontairement  soubmis  à  elles  :  mais  cela 
ne  touche  aulcunement  les  vieilles,  dequoy  nous 
parlons  icy.  C'est  l'apparence  de  cette  considération 
qui  nous  a  faict  forger  et  donner  pied  si  volontiers 
à  cette  loy,  que  nul  ne  veit  oncques,  qui  prive  les 
femmes  de  la  succession  de  cette  couronne  ;  et  n'est 
gueres  seigneurie  au  monde  où  elle  ne  s'allègue, 
comme  icy,  par  une  vraysemblance  de  raison  qui 
l'auctorise  :  mais  la  fortune  luy  a  donné  plus  de 
crédit  en  certains  lieux  qu'aux  aultres.  Il  est 
dangereux  de  laisser  à  leur  iugement  la  dispensa- 
tion  de  nostre  succession  selon  le  chois  qu'elles 
feront  des  enfants,  qui  est  à  touts  les  coups  inique 
et  fantastique  :  car  cet  appétit  desreiglé  et  goust 
malade  qu'elles  ont  au  temps  de  leurs  groisses, 
elles  l'ont  en  l'ame  en  tout  temps.  Communément 
on  les  veoid  s'addonner  aux  plus  foibles  et  malo- 
trus, ou  à  ceulx,  si  elles  en  ont,  qui  leur  pendent 
encores  au  col.  Car  n'ayant  point  assez  de  force 
de  discours  pour  choisir  et  embrasser  ce  qui  le 
vault,  elles  se  laissent  plus  volontiers  aller  où  les 
impressions  de  nature  sont  plus  seules  ;  comme  les 
animaulx,  qui  n'ont  cognoissance  de  leurs  petits 
que  pendant  qu'ils  tiennent  à  leurs  mammelles. 
Au  demourant,  il  est  aysé  à  veoir,  par  expérience, 
que  cette  affection  naturelle,  à  qui  nous  donnons 
tant  d'auctorité,  a  les  racines  bien  foibles  :  pour 
un  fort  legier  proufit,  nous  arrachons  touts  les 
iours  leurs  propres  enfants  d'entre  les  bras  des 
mères,  et  leur  faisons  prendre  les  nostres  en  charge  ; 
nous  leur  faisons  abandonner  les  leurs  à  quelque 
chestifve   nourrice   à   qui   nous   ne   voulons   pas 

commettre  les  nostreâ,  ou  à  quelque  Chèvre,  leur 
dépendant  non  seulement  de  les  allaicter,  quelque 
dangier  qu'ils  en  puissent  encourir,  mais  encores 
d'en  avoir  aulcun  soing,  pour  s'employer  du  tout 
au  service  des  nostres  :  et  veoid  on,  en  la  pluspart 
d'entre  elles,  s'engendrer  bientost,  par  accoustu- 
mance,  une  m  affection  bastarde  plus  véhémente 
que  la  naturelle,  et  plus  grande  solicitude  de  la 
conservation  des  enfants  empruntez,  que  des  leurs 
propres.  Et  ce  que  i'ay  parlé  des  cheVres,  c'est 
d'autant  qu'il  est  ordinaire,  autour  de  che£  moy, 
de  veoir  les  femmes  de  village,  lorsqu'elles  ne  peu- 
Vent  nourrir  les  enfants  de  leurs  mammelles, 
appeller  des  chèvres  à  leur  secours  :  et  i'ay  à  cette 
heure  deux  laquais  qui  ne  tetterent  iamais  que 
huict  iours  laict  de  femmes.  Ces  chèvres  sont 
incontinent  duictes  à  venir  allaicter  ces  petits 
enfants,  recognoissent  leur  voix  quand  ils  crient, 
et  y  accourent  :  si  on  leur  en  présente  un  aultre 
que  leur  nourrisson,  elles  le  refusent  ;  et  l'enfant 
en  faict  de  mesme  d'une  aultre  chèvre.  l'en  veis  un 
l'aultre  iour  à  qui  on  osta  la  sienne,  parce  que  êon 
père  ne  l'avoit  qu'empruntée  d'un  sien  voysin  : 
il  ne  peut  iamais  s'addonner  à  l'aultre  qu'on  luy 
présenta,  et  mourut,  sans  doubte  de  faim.  Les 
bestes  altèrent  et  abbastardissent,  aussi  ayseement 
que  nous,  l'affection  naturelle.  le  croy  qu'en  ce 
que  recite  Hérodote,  de  certain  destroict  de  la 
Libye,. il  y  a  souvent  du  mescompte  ;  il  dict  qu'on 
s'y  mesle  aux  femmes  indifféremment,  mais  que 
l'enfant  ayant  force  de  marcher,  treuve  son  père 
celuy  vers  lequel,  en  la  preâse,  la  naturelle  inclina- 
tion porte  ses  premiers  pas* 

Or,  à  considérer  cette  simple  occasion  d'aymer 
nos  enfants  pour  les  avoir  engendrer,  pour  laquelle 
nous  les  appelions  aultres  nous  rnesmes,  il  semble 

qu'il  y  ayt  bien  une  aultre  production  venant  de 
nous  qui  ne  soit  pas  de  moindre  recommendation  ; 
car  ce  que  nous  engendrons  par  Famé,  les  enfante- 
ments de  nostre  esprit,  de  nostre  courage  et  suffi- 
sance, sont  produicts  par  une  plus  noble  partie  que 
la  corporelle,  et  sont  plus  nostres  :  nous  sommes 
père  et  mère  ensemble  en  cette  génération.  Ceulx 
cy  nous  coustent  bien  plus  cher,  et  nous  apportent 
plus  d'honneur,  s'ils  ont  quelque  chose  de  bon  : 
car  la  valeur  de  nos  aultres  enfants  est  beaucoup 

Elus  leur  que  nostre,  la  part  que  nous  y  avons  est 
ien  legiere  ;  mais  de  ceulx  cy,  toute  la  beaulté, 
toute  la  grâce  et  le  prix,  est  nostre.  Par  ainsin, 
ils  nous  représentent  et  nous  rapportent  bien  plus 
vifvement  que  les  aultres.  Platon  adiouste  que  ce 
sont  icy  des  enfants  immortels  qui  immortalisent 
leurs  pères,  voire  et  les  déifient,  comme  Lycurçus, 
Solon,  Minos.  Or  les  histoires  estants  pleines 
d'exemples  de  cette  amitié  commune  des  pères 
envers  les  enfants,  il  ne  m'a  pas  semblé  hors  de 
propos  d'en  trier  aussi  quelqu'un  de  cette  cy. 
Heliodorus,  ce  bon  evesque  de  Tricca,  aima  mieulx 
perdre  la  dignité,  le  proufit,  la  dévotion  d'une 
prelature  si  vénérable,  que  de  perdre  sa  fille,  fille 
qui  dure  encores  bien  gentille,  mais  à  Fadventure 
pourtant  un  peu  trop  curieusement  et  mollement 
goderonnee  pour  fille  ecclésiastique  et  sacerdotale, 
et  de  trop  amoureuse  façon.  Il  y  eut  un  Labienus  à 
Rome,  personnage  de  grande  valeur  et  auctorité, 
et  entre  aultres  qualitez,  excellent  en  toute  sorte 
de  littérature,  qui  estoit,  ce  croy  ie,  fils  de  ce  grand 
Labienus,  le  premier  des  capitaines  qui  feurent 
soubs  César  en  la  guerre  des  Gaules,  et  qui  depuis 
s'estant  iecté  au  party  du  grand  Pompeius,  s'y 
mainteint  si  valeureusement,  iusques  a  ce  que 
César  le  desfeit  en  Espaigne  :  ce  Labienus  dequoy 

ie  parle,  eut  plusieurs  envieux  de  sa  vertu,  et 
comme  il  est  vraysemblable,  les  courtisans  et 
favoris  des  empereurs  de  son  temps  pour  ennemis 
de  sa  franchise,  et  des  humeurs  paternelles  qu'il 
retenoit  encores  contre  la  tyrannie,  desquelles  il 
est  croyable  qu'il  avoit  teinct  ses  escripts  et  ses 
livres.  Ses  adversaires  poursuyvirent  devant  le 
magistrat  â  Rome,  et  obteindrent  de  faire  con- 
demner  plusieurs  siens  ouvrages  qu'il  avoit  mis 
en  lumière,  à  estre  bruslez.  Ce  feut  par  luy  que 
commencea  ce  nouvel  exemple  de  peine,  qui  depuis 
feut  continué  à  Rome  à  plusieurs  aultres,  de  punir 
de  mort  les  escripts  mesmes  et  les  estudes.  Il  n'y 
avoit  point  assez  de  moyen  et  matière  de  cruauté, 
si  nous  n'y  meslions  des  choses  que  nature  a 
exemptées  de  tout  sentiment  et  de  toute  souffrance, 
comme  la  réputation  et  les  inventions  de  nostre 
esprit,  et  si  nous  n'allions  communiquer  les  maulx 
corporels  aux  disciplines  et  monuments  des  Muses. 
Or  Labienus  ne  peut  souffrir  cette  perte,  ny  de 
survivre  à  cette  sienne  si  chère  geniture  :  il  se 
feit  porter  et  enfermer  tout  vif  dans  le  monument 
de  ses  ancestres  ;  là  où  il  pourveut  tout  d'un  train 
à  se  tuer  et  à  s'enterrer  ensemble.  Il  est  mal  aysé 
de  monstrer  aulcune  aultre  plus  véhémente  affec- 
tion paternelle  que  celle  là.  Cassius  Severus, 
homme  très  éloquent,  et  son  familier,  veoyant 
brusler  ses  livres,  crioit  que,  par  mesme  sentence, 
on  le  debvoit  quand  et  quand  condemner  à  estre 
bruslé  tout  vif  ;  car  il  portoit  et  conservoit  en  sa 
mémoire  ce  qu'ils  contenoient.  Pareil  accident 
adveint  à  Cremutius  Cordus,  accusé  d'avoir  en  ses 
livres  loué  Brutus  et  Cassius  :  ce  sénat  vilain, 
servile  et  corrompu,  et  digne  d'un  pire  maistre 
que  Tibère,  condemna  ses  escripts  au  feu.  Il  feut 
content  de  faire  compaignie  à  leur  mort,  et  se  tua 

par  abstinence  de  manger.  Le  bon  Lucanus  estant 
iugé  par  ce  coquin  de  Néron,  sur  les  derniers  traicts 
de  sa  vie,  comme  la  pluspart  du  sang  feut  desia 
escoulé  par  les  veines  des  bras,  qu'il  s'estoit  faictes 
tailler  à  son  médecin  pour  mourir,  et  que  la  froideur 
eut  saisy  les  extremitez  de  ses  membres,  et  com- 
mencea  à  s'approcher  des  parties  vitales,  la  dernière 
chose  qu'il  eut  en  sa  mémoire,  ce  f eurent  aulcuns 
des  vers  de  son  livre  de  la  guerre  de  Pharsale,  qu'il 
recitoit  ;  et  mourut  ayant  cette  dernière  voix  en  la 
bouche.  Cela  qu'estoit  ce,  qu'un  tendre  et  paternel 
congé  qu'il  prenoit  de  ses  enfants,  représentant  les 
adieux  et  les  estroicts  embrassements  que  nous 
donnons  aux  nostres  en  mourant,  et  en  effect  de 
cette  naturelle  inclination  qui  rappelle  en  nostre 
souvenance,  en  cette  extrémité,  les  choses  que 
nous  avons  eu  les  plus  chères  pendant  nostre  vie  ? 
Pensons  nous  qu'Epicurus,  qui  en  mourant,  tor- 
menté,  comme  il  dit,  des  extrêmes  douleurs  de  la 
cholique,  avoit  toute  sa  consolation  en  la  beaulté 
de  la  doctrine  qu'il  laissoit  au  monde,  eust  receu 
autant  de  contentement  d'un  nombre  d'enfants 
bien  nayz  et  bien  eslevez,  s'il  en  eust  eu,  comme 
il  faisoit  de  la  production  de  ses  riches  escripts? 
et  que  s'il  eust  esté  au  chois  de  laisser,  aprez  luy, 
un  enfant  contrefaict  et  mal  nay,  ou  un  livre  sot 
et  inepte,  il  ne  choisist  plustost,  et  non  luy  seule- 
ment, mais  tout  homme  de  pareille  suffisance, 
d'encourir  le  premier  malheur  que  l'aultre  ?  Ce 
seroit  à  l'adventure  impieté  en  sainct  Augustin 
(pour  exemple),  si,  d'un  costé,  on  lui  proposoit 
d'enterrer  ses  escripts,  dequoy  nostre  religion 
receoit  un  si  grand  fruict,  ou  d'enterrer  ses  enfants, 
au  cas  qu'il  en  eust,  s'il  n'aymoit  mieulx  enterrer 
ses  enfants.  Et  ie  ne  sçay  si  ie  n'aymeroy  pas 
mieulx  beaucoup  en  avoir  produict  un,  parfaicte- 

ment  bien  formé,  de  l'aceointânce  des  Muset  que 
de  l'acdôintânce  de  ma  femme,  A  cettuy  cy,  tel 
qu'il  est,  ce  que  ie  donne,  ie  le  donne  purement  et 
irrévocablement,  comme  on  donne  aux  enfants 
corporels.  Ce  peu  de  bien  que  ie  luy  ay  faict,  il 
n'est  plus  en  ma  disposition  :  il  peult  sçaVoir  assez 
de  choses  que  ie  ne  sçay  plus,  et  tenir  de  moy  ce 
que  ie  n'ay  point  retenu,  et  qu'il  f auldroit  que,  tout 
ainsi  qu'un  estrangier,  l'empruntasse  de  luy,  si 
besoing  m'en  venoit  ;  si  ie  suis  plus  sage  que  luy, 
il  est  plus  riche  que  moy.  Il  est  peu  d'hommes 
addonnez  à  la  poésie,  qui  ne  se  gratifiassent  plus 
d'estre  pères  de  l'Aèneïde,  que  du  plus  beau  gardon 
de  Rome,  et  qui  ne  souffrissent  plus  ayseement  une 
perte  que  l'aultre  :  car,  selon  Aristote,  de  touts 
ouvriers,  le  poëte  est  nommeement  le  plus  amou- 
reux de  son  ouvrage.il  est  mal  aysé  à  croire  qu'Epa- 
minondas,  qui  se  vantoit  de  laisser  pour  toute 
postérité  des  filles  qui  feraient  un  iour  honneur  à 
leur  père  (c'estoient  les  deux  nobles  victoires  qu'il 
a  voit  gaigné  sur  les  Lacedemoniens),  eust  volontiers 
consenti  d'éschanger  celles  là  aux  plus  gorgiâsès 
de  toute  la  Grèce  ;  ou  qu'Alexandre  et  César  ayent 
iamais  souhaitté  d'estre  privez  de  la  grandeur  de 
leurs  glorieux  fâictâ  de  guerre,  pour  la  commodité 
d'avoir  des  enfanta  et  héritiers,  quelque  parfaicts 
et  accomplis  qu'ils  peussent  estre.  Voire  ie  fais 
grand  doubte  que  Phidias,  ou  aultre  excellent 
statuaire,  aymast  autant  la  conservation  et  la 
durée  de  ses  enfants  naturels,  comme  il  feroit 
d'une  image  excellente  qu'âvecques  long  travail 
et  estude  il  adroit  parfaicte  selon  l'art.  Et  quant  à 
ces  passions  vicieuses  et  furieuses  qui  ont  eschauffé 
quelquesfois  les  pères  à  l'amour  de  leurs  filles, 
ou  leâ  mères  envers  leurs  fils,  encores  s'en  treuve 
il  de  pareilles  en  cette  aultre  sorte  de  parenté  : 

tesmoing  ce  que  l'on  récite  de  Pygmâlion,  qu'ayant 
basty  une  statue  de  femme,  de  beaulté  singulière, 
il  deveint  si  esperduement  esprins  de  l'amour  for- 
cené de  ce  sien  ouvrage,  qu'il  fallut  qu'en  faveur  de 
sa  rage  les  dieux  la  luy  vivifiassent  : 

Têntatum  mollescit  ebur,  positoquê  rigôre 
Subsidit  digitis  *. 


CHAPITRE  IX 

DES  AKMES   DES  PARTHES 

C'est  une  façon  vicieuse  de  la  noblesse  de  nostre 
temps,  et  pleine  de  mollesse,  de  ne  prendre  lés 
armes  que  sur  le  poinct  d'une  extrême  nécessité, 
et  s'en  descharger  aussitost  qu'il  y  a  tant  soit  peu 
d'apparence  que  le  dangier  soit  esloingné  :  d'où 
il  survient  plusieurs  desordres  ;  car  chascun  criant 
et  courant  à  ses  armes  sur  le  poinct  de  la  charge, 
les  uns  sont  à  lacer  encores  leur  cuirasse,  que 
leurs  cômpaignons  sont  desia  rompus.  Nos  pères 
dônnoient  leur  salade,  leur  lance  et  leurs  gantelets 
à  porter,  et  n'abandônnoient  le  reste  de  leur 
équipage  tant  que  la  courvee  duroit.  Nos  trouppes 
sont  à  cette  heure  toutes  troublées  et  difformees 
par  la  confusion  du  bagage  et  des  valets,  qui 
ne  peuvent  esloingner  leurs  maistres  à  cause  de 
leurs  armes.  Tite  Live  parlant  des  nostres,  In- 
tolerantissima  laboris  corpora  vix  arma  humeris 
gerebant2.    Plusieurs    nations    vont    encores,    et 

ïïl  touche  l*ivoire,  et  l'ivoire,  oubliant  sa  dureté  naturelle, 
cède  et  s'amollit  sous  ses  doigts.  Ovide,  Mêtamorph.  X,  283. 

s  Incapables  de  souffrir  la  fatigue,  ils  avaient  peine  à  porter 
leurs  armes.  Tite-Live,  X-,  28. 


568  ESSAIS  DE  MONTAIGNE 

alloient  anciennement  à  la  guerre  sans  se  couvrir, 
ou  se  couvroient  d'inutiles  deffenses  : 

Tegmina  queis  capitum  raptus  de  subere  cortex  *. 

Alexandre,  le  plus  hazardeux  capitaine  qui  feut 
iamais,  s'armoit  fort  rarement.  Et  ceulx  d'entre 
nous  qui  les  mesprisent,  n'empirent  pour  cela  de 
gueres  leur  marché  :  s'il  se  veoid  quelqu'un  tué 
par  le  default  d'un  harnois,  il  n'en  est  gueres 
moindre  nombre  que  l'empeschement  des  armes 
a  faict  perdre,  engagez  soubs  leur  pesanteur,  ou 
froissez  et  rompus,  ou  par  un  contrecoup,  ou 
aultrement.  Car  il  semble,  à  la  vérité,  à  veoir  le 
poids  des  nostres  et  leur  espesseur,  que  nous  ne 
cherchions  qu'à  nous  deffendre,  et  en  sommes 
plus  chargez  que  couverts.  Nous  avons  assez  à 
faire  à  en  soustenir  le  fais,  entravez  et  contraincts, 
comme  si  nous  n'avions  à  combattre  que  du  choc 
de  nos  armes  ;  et  comme  si  nous  n'avions  pareille 
obligation  à  les  deffendre,  qu'elles  ont  à  nous. 
Tacitus  peinct  plaisamment  des  gents  de  guerre 
de  nos  anciens  Gaulois,  ainsin  armez  pour  se 
maintenir  seulement,  n'ayants  moyen  ny  d'offenser, 
ni  d'estre  offensez,  ny  de  se  relever  abbattus. 
Lucullus  veoyant  certains  hommes  d'armes  medois 
qui  faisoient  front  en  l'armée  de  Tigranes,  poisam- 
ment  et  mal  ayseement  armez,  comme  dans  une 
prison  de  fer,  print  de  là  opinion  de  les  desfaire 
ayseement,  et  par  eulx  commencea  sa  charge  et  sa 
victoire.  Et  à  présent  que  nos  mousquetaires  sont 
en  crédit,  ie  croy  que  l'on  trouvera  quelque  in- 
vention de  nous  emmurer  pour  nous  en  guarantir, 
et  nous  faire  traisner  à  la  guerre  enfermez  dans 

1Ils  se  faisaient  des  casques  «avec  la  molle  écorce  du  liège. 
Virg.  Énéidu  VII,  742. 


LIVRÉ  II,  CHAPITRE  IX  569 

des  bastions,  comme  ceulx  que  les  anciens  f  aisoient 
porter  à  leurs  éléphants. 

Cette  humeur  est  bien  esloingnee  de  celle  du 
ieune  Scipion,  lequel  accusa  aigrement  ses  soldats 
de  ce  qu'ils  avoient  semé  des  chaussetrapes  soubs 
l'eau,  à  l'endroict  du  fossé  par  où  ceulx  d'une  ville 
qu'il  assiegeoit  pouvoient  faire  des  sorties  sur 
luy  ;  disant  que  ceulx  qui  assailloient  debvoient 
penser  à  entreprendre,  non  pas  à  craindre  :  et 
craignoit,  avecques  raison,  que  cette  provision 
endormist  leur  vigilance  à  se  garder.  Il  dit  aussi 
à  un  ieune  homme  qui  luy  faisoit  monstre  de  son 
beau  bouclier  :  «  Il  est  vrayement  beau,  mon  fils  ; 
mais  un  soldat  romain  doibt  avoir  plus  de  fiance 
en  sa  main  dextre  qu'en  la  gauche.  » 

Or  il  n'est  que  la  coustume  qui  nous  rende 
insupportable  la  charge  de  nos  armes, 

L'usbergo  in  dosso  haveano,  e  l'elmo  in  testa, 
Duo  di  questi  guerrier,  dei  quali  io  canto  ; 
Ne  notte  o  dl,  dopo  ch*  entraro  in  questa 
Stanza,  gl*  haveano  mai  messi  da  canto  ; 
Che  facile  a  portar  corne  la  vesta 
Era  lor,  perche  in  uso  l'havean  tanto  1. 

L'empereur  Caracalla  alloit  par  païs  à  pied,  armé 
de  toutes  pièces,  conduisant  son  armée.  Les  pie- 
tons  romains  port  oient  non  seulement  le  morion, 
l'espee  et  l'escu  (car  quant  aux  armes,  dict 
Cicero,  ils  estoient  si  accoustumez  à  les  avoir  sur 
le  dos,  qu'elles  ne  les  empeschoient  non  plus  que 
leurs  membres,  arma  enimf  membra  militis  esse 
dicunt2,  mais  quand  et  quand  encores  ce  qu'il 

1  Deux  des  guerriers  que  je  chante  ici  avaient  la  cuirasse  sur 
le  dos  et  le  casque  en  tête  :  depuis  qu'ils  étaient  dans  ce  château, 
ils  n'avaient  quitté  ni  jour  ni  nuit  cette  double  armure,  qu'ils 
portaient  aussi  aisément  que  leurs  habits,  tant  ils  y  étaient 
accoutumés.  Ariosto,  cant.  XII,  stanz.  30. 

2  Ils  disent  que  les  armes  du  soldat  sont  ses  membres.  Cic. 
Tusc,  quœst.  II,  16. 


570  ESSAIS  DE  MONTAIGNE 

leur  falloit  de  vivres  pour  quinze  iours,  et  cer- 
taine quantité  de  paulx  pour  faire  leurs  remparts, 
iusques  à  soixante  livres  de  poids.  Et  les  soldats 
de  Marius,  ainsi  chargez,  marchants  en  battaille, 
estoient  duicts  à  faire  cinq  lieues  en  cinq  heures, 
et  six  s'il  y  avoit  haste.  Leur  discipline  militaire 
estoit  beaucoup  plus  rude  que  la  nostre  ;  aussi 
produisoit  elle  de  bien  aultres  effects.  Le  ieune 
Scipion  reformant  son  armée  en  Espaigne,  ordonna 
à  ses  soldats  de  ne  manger  que  debout,  et  rien 
de  cuict.  Ce  traict  est  merveilleux  à  ce  propos, 
qu'il  feut  reproché  à  un  soldat  lacedemonien, 
qu'estant  à  l'expédition  d'une  guerre,  on  l'avoit 
veu  soubs  le  couvert  d'une  maison  :  ils  estoient 
si  durcis  à  la  peine,  que  c'estoit  honte  d'estre 
veu  soubs  un  autre  toict  que  celui  du  ciel,  quel- 
que temps  qu'il  feist.  Nous  ne  meinerions  gueres 
loing  nos  gents  à  ce  prix  là  ! 

Au  demourant,  Marcellinus,  homme  nourry  aux 
guerres  romaines,  remarque  curieusement  la  façon 
que  les  Parthes  avoient  de  s'armer,  et  la  remarque 
d'autant  qu'elle  estoit  esloingnee  de  la  romaine. 
«Ils  avoient,  dict-il,  des  armes  tîssues  en  manière 
de  petites  plumes,  qui  n'empeschoient  pas  le 
mouvement  de  leur  corps  ;  et  si  estoient  si  fortes, 
que  nos  dards  reiaillissoient  venants  à  les  heurter  » 
(ce  sont  les  escailles  dequoy  nos  ancestres  avoient 
fort  accoustumé  de  se  servir).  Et  en  un  aultre 
lieu  :  «  Ils  avoient,  dict  il,  leurs  chevaulx  forts  et 
roides,  couverts  de  gros  cuir  :  et  eulx  estoient 
armez,  de  cap  à  pied,  de  grosses  lames  de  fer, 
rengees  de  tel  artifice,  qu'à  l'endroict  des  ioinc- 
tures  des  membres  elles  prestoient  au  mouvement* 
On  eust  dict  que  c'estoient  des  hommes  de  fer  ; 
car  ils  avoient  des  accoustrements  de  teste  si 
proprement  assis,  et  représentants  au  naturel  la 

forme  et  parties  du  visage,  qu'il  n'y  avoit  moyen 
de  les  assener  que  par  des  petits  trous  ronds  qui 
respondoient  à  leurs  yeulx,  leur  donnant  un  peu 
de  lumière,  et  par  des  fentes  qui  estoient  à  Fen- 
droict  des  naseaux,  par  où  ils  prenoient  assez  mal 
ayseement  haleine.  » 

Flexilis  inductis  animatur  lamina  membris, 
Horribilis  visu  ;  credas  simulacra  moveri 
Ferrea,  cognatoque  viros  spirare  métallo. 
Par  vestitus  equis  :  ferrata  fronte  minantur, 
Ferratosque  movent  securî  vulneris  armos  1. 

Voylà  une  description  qui  retire  bien  fort  à 
l'équipage  d'un  homme  d'armes  françois,  à  tout 
ses  bardes.  Plutarque  dict  que  Demetrius  feit 
faire,  pour  luy  et  pour  Alcimus,  le  premier  homme 
de  guerre  qui  feust  prez  de  luy,  à  chascun  un 
harnois  complet  du  poiqls  de  six  vingt  livres, 
là  où  les  communs  harnois  n'en  poisoient  que 
soixante. 

1  Leur  cuirasse  flexible  semble  recevoir  la  vie  du  corps  qu'elle 
enferme  ;  les  yeux  étonnés  voient  marcher  des  statues  de  fer  : 
on  dirait  que  le  métal  est  incorporé  avec  le  guerrier  qui  le  porte. 
Les  coursiers  ont  aussi  leur  armure  :  le  fer  couvre  leur  front 
superbe  ;  et  leurs  flancs,  sous  un  rempart  de  fer,  bravent  les 
traits  impuissants.  Claudien,  contre  Ru  fin,  II,  358. 

